
PRAEFATIO. 


NoVem  epistulanim  libros  a  Plinio  editos  esse  auctore  constat  Sidonio 
'Apollinari,  qui  epist.  IX,  1  caddis'  inquit c  et  causas  quibus  hic  libernonus 
octo  superiorum  voluminibus  adcrescat ,  quod  G.  Secundus ,  cuius  nos  orbitas 
-sequi  hocopere  pronuntias,  paribus  titulis  opus  epistulare  determinet,'  ob- 
scurata  autem  proximis  a  Sidonio  saeculis  harum  epistularum  memoria  de- 
jcimo  saeculo  tria  extiterunt  exemplaria  cum  scriptura  verborum  tum  disposi- 
i;  tione  epistularum  aliquantum  inter  se  dissimilia.  e  quibus  exemplaribus  unum 
genuinum  novem  librorum  numerum,  sed  membranis  aliquot  casu  interceptis 
minutum,  servaverat;  alterum  octavo  libro  omisso,  nono  pro  octavo  posito, 
|  turbato  praeterea  in  quinto  et  in  ultimo  libro  epistularum  ordine ,  octo  libros 
exhibuit ;  tertium  denique  libros  quattuor  primos  cum  sex  primis  libri  quinti 
j  epistulis  complectebatur.  praeterea  autem  in  eo  codice  quarti  libri  epistula  vi- 
!  cesima  septima  omissa  erat:  unde  evasit  numerus  epistularum  centum.  ex  hac 
igitur  stirpe  cum  triplex  librorum  genus  quo  posterior  aetas  usa  est  propagare- 
tur,  non  simul  diversis  exemplis  descripti  codices  apparuerunt,  sed  paullatim 
alio  genere  post  aliud  reperto  universus  epistularum  numerus  in  lucem  prodiit. 

Nam  cum  post  eam  quoque  aetatem  quam  dixi  a  paucis  Plinii  epistulae  le- 
gerentur,  primum  reliquis  duobus  generibus  latentibus  centuria  epistularum  ex 
eo  exemplo  quod  tertio  loco  posui  ducta  doctorum  hominum  manibus  versaba- 
tur.  cuius  modi  codice  tertio  decimo  saeculo  usus  est  Vincentius  Bellovacensis, 
qui  in  Speculo  historiali  lib.  X  c.  67  Plinii  epistolas  ad  diversos  circiter  centum 
se  repperisse  ait  et  *paucos  flores  ex  huius  epistolis  excerptos*  quos  subiecit  ex 
his  ipsis  centum  epistulis  petivit,  eosaue  ita  comparatos  ut  ex  verborum 
scriptura  cum  libris  manu  scriptis  quorum  hodie  copia  facta  est  collata  intellegi 
ipossit  ad  id  genus  quod  dixi  Vincentii  codicem  pertinuisse.  habemus  autem 
uuius  stirpis  testem  Vincentii  aetate  aliquanto  superiorem  Florentinum  codicem, 
•  quern  in  bibliotheca  Laurentiana  inter  eos  libros  qui  illuc  e  bibliotheca  Floren- 
tina  S.  Marci ,  cuius  olim  fuit  numero  284  notatus ,  travecti  necdum  in  numeros 
plati  sunt  inveni.  is  igitur  est  membranaceus  forma  quadrata  minore ,  sub 
inem  saeculi  decimi ,  ut  mihi  videbatur ,  in  Germania  scriptus.  nam  et  scrip- 
i  a  * 

turam  et  formam  libri  talem  esse  iudicabam ,  qualem  alias  in  codicibus  ?  S.  Na- 
zarii  in  Laurissa'  observavi.  qua  in  re  nisi  oculi  etmemoria  me  fefellerunt, 
eum  libiwn  epistolarum  Gaii  Plinii  quem  undecimo  saeculo  in  monasterio  Na- 
zariano  extitisse  catalogus  ab  Angelo  Maio  in  Spicilegii  Romani  volumine 
quinto  editus  p.  190  indicat  hunc  ipsum  Fiorentinum  codicem  esse  dicas.  con- 
tinet  autem  post  Apuleii  libros  minores  inde  a  f.  41  Plinii  epistularum  partem 
eam  quam  in  archetypo  huius  stirpis  fuisse  dixi.  nam  quae  post  sextam  libri 
quinti  epistulam  addita  sunt,  epislula  septima  et  octavae  pars  usque  ad  §  4  cw- 
riosi ,  ea  recentiore  manu  saeculo  quinto  decimo  scripta  sunt.  singuli  libri 
maiore  spatio  relicto  et  maioribus  litteris  satis  aperte  distincti  sunt ,  ipsa  in- 
scriptio  tamen  in  solo  secundo  libro  addita  est ,  in  reliquis  ei  cui  rubricarum 
cura  mandata  erat  relicta.  ceterum  ante  me  Fridericus  Lindenbrogius  librum 
excusserat,  siquidem  schedae  Lindenbrogianae,  quibus  Gortius  usus  est,  ita 
cum  huius  codicis  scripturis  consentiunt  ut  non  dubitem  quin  ex  hoc  ipso 
excerptae  sint ,  praesertim  cum  Lindenbrogium  Florentiae  Marcianos  codices 
usurpasse  constet.  praeter  hunc  codicem  autem  unum  eiusdem  generis  librum 
Marciano  antiquiorem  extitisse  novi  Riccardianum ,  quem  a  Gorio  Florentino 
collatum  habuit  Cortius.  ipse  enim  librum,  quamquam  et  a  Lamio  in  *catalogo 
codicum  manuscriptorum  qui  in  bibliotheca  Riccardiana  Florentiae  asservantur', 
Liburni  a.  1756  edito,  et  in  indice  manu  scripto  quo  nunc  in  Riccardiana 
bibiiotheca  utuntur  indicatuserat,  frustraFlorentiaequaesivi.  indicabatur  autem 
eodem  numero  atquePliniinaturalis  historiae  codex,  ut  nesciam  num  de  numero 
erraverint  ii  qui  indices  confecerunt ,  an  compluribus  membranis  quos  in  fine 
eius  codicis  deesse  vidi  perditis  epistulae  interciderint.  et  de  aetate  quidem  co- 
dicis  Lamius  saeculo  circiter  nono  vel  decimo ,  Dorvillius ,  a  quo  commodatas 
Gorii  schedas  acceperat  Cortius,  inter  saeculum  decimum  et  undecimum  scrip- 
tum  esse  librum  dicit.  scripturae  autem  ea  est  cum  Marciano  codice  consensio 
ut  aut  ex  eodem  exemplo  utrumque  descriptum  aut  Riccardianum  alterius  fon- 
tem  esse  appareat.  qua  in  re  non  praetermittendum  est  quod,  quamquam  quat- 
tuor  tantum  epistularum  libri  cum  parte  quinti  in  codice  scripti  erant  (minus 
accurate  enim  quattuor  libros  dicitLamius),  index  tamen  epistularum,  qui  in  eo 
fuisse  dicitur ,  in  quo  cum  inscriptionibus  epistularum  prima  cuiusque  epistulae 
verba  indicata  essent,  ad  finem  quinti  libri  deductus  erat.  unde  intellegitur,  nisi 
forte  ex  ipso  Riccardiano  universam  stirpem  natam  esse  suspicari  volumus ,  de 
quo  propterea  quod  oculis  usurpare  librum  non  licuit ,  certius  statui  nequit ,  pri- 
marium  codicem  a  diligenti  librario  expressum  olim  vel  quinque  libros  vel  in- 
tegrum  epistularum  numerum  continuisse,  deinde  ultimarum  membranarum 
iactura  facta  ad  eum  qui  nunc  est  numerum  redactum  esse.  sed  Riccardiano  co- 

lice  amisso ,  praesertim  cum  in  scripturis  codicum  referendis  admodum  negle- 
^entem  esse  Cortium  intellexissem,  praecipuam  huius  stirpis  memoriam  Mar- 
:iano ,  quem  Florentinum  dico,  contineri  volui.  nam  qui  praeterea  extant  cen- 
;um  epistularum  codices,  ii  omnes  ita  comparati  sunt  ut  alios  quos  ipse  vidi  et 
axaminavi  ex  Florentino  ductos  esse  adfirmare  possim ,  alii  quorum  scripturae 
ib  editoribus  exhibitae  sunt  nullum  praeter  huncipsum  usum  habeant.  sunt  au- 
;em  quos  ipsevidi  hi,  Bernensis  Bongarsii  136memb.  4saec.  XII,  Parisini  Regii 
♦B558  memb.  fol.  saec.  XIV,  8560  chart.  fol.  saec.  XV,  8607  chart.  fol.  saec. 
XV,  Vaticani  1777  fol.  saec.  XV  et  1778  memb.  4  saec.  XIV,  Laurentiani  plu- 
itei  XLVII,  37  memb.4  saec.  XV  et  34  memb.  4  saec  XV.  e  quibus  is  quem  ul- 
timo  loco  posui  reliquos  libros ,  octavo  tamen  omisso,  alia  manu  additos  habei 
,      Atque  haec  de  centum  epistularum  exemplari.   quod  longo  temporis  spa- 
tio  interposito  octo  librorum  exemplum  excepit,  cuius  nulla  extat  memoria  prae- 
;ter  codices  saeculo  quinto  decimo  in  Italia  scriptos.  et  ex  his  quidem  omnium 
I  de  quorum  aetate  certo  constat  antiquissimus  est  codex  Archivii  Cassinatis  332 
1  membranaceus  fol.,  anno  1428  ab  Antonio  Mariifilio  Florentiae  scriptus.  quo 
M  ut  primis  saeculi  quinti  decimi  annis  horum  librorum  archetypon  videatur  in 
l  italiam  adlatum  esse:  quae  quibus  codicibus  per  maximam  huius  saeculipartem 
usa  est,  ii  aut  ex  illo  octo  librorum  aut  ex  Florentino  centum  epistularum  co- 
dice  ducti  sunt.  sed  novicii  octo  librorum  codices  extant  permulti ,  omnes  qui- 
dem,  sive  ipsum  archetypon  valde  corruptum  fuit  sive  neglegenter  ab  imperito 
librario  quem  reliqui  sequebantur  expressum,  pessime  scripti,  ceterum  communi 
originis  vinculo  ita  inter  se  nexi  ut  nisi  librariorum  erroribus  et  interpolatorum 
mutationibus  non  discedant.  nam  praeterquam  quod  alii  aliis  erroribus  corrup- 
tum  exemplum  repetebant,  multa  in  primis  libris  e  centum  epistularum  codici- 
bus  invecta,  nonnulla  Italorum  coniecturisnovata  sunt.  neque  ex  aiio  fonte  duc- 
tos  esse  credas  aut  Laurentianos  duos  plutei  XLVII  31  et  32 ,  qui  septem  libris 
dispositas  epistulas  exhibent,  aut  Ambrosianum  H.  54,  in  quo  posterior  epistula- 
rum  pars  inde  ab  octava  quinti  libri  epistula  scripta  est.  e  quibus  Laurentiani 
priorem  epistularum  partem  exFlorentino  ductam  habent,  in  reliquis  ordine  mu- 
'  tato,  id  quod  non  raro  in  his  libris  factum  est,  ex  octo  librorum  codicibus  pen- 
(  dent ;  Ambrosianus  autem  ut  in  fine  subscriptionem  octavi  libri  habet,  ita  totus 
i  hanc  sectam  sequitur.  ex  his  igiturltalicis  codicibus,  cum  alii  ab  aliis  editoribus 
in  auxilium  vocati  sint ,  ipse  elegi  Dresdensem  D.  166  membranaceum  forma 
,  quadrata  minore ,  qui  fuit  olim  Caspari  Barthii.   cuius  libri  scriptura  cum  in 
priore  epistularum  parte  alia  manu  de  exemplo  centum  epistularum  correcta  es- 
;  set ,  ita  tamen  ut  quid  antea  scriptum  fuisset  plerumque  cognosci  posset ,  cor 
rectore  neglecto  soiamprioris  librarii  manumcuravi.  ordinis  autem  epistularum 

perturbatio  primum  facta  est  haec,  quam ,  quia  pariter  in  omnibus  huius  seetae 
codicibus  conspicitur,  ex  ipso  antiquo  exemplari  derivavi,  quod  in  quinto 
libro  inde  ab  octava  eius  libri  epistula  sic  dispositas  habet  reliquas  21.  .15. 
10  — 14.  16 — 20.  9,  in  nono  autem ,  qui  in  illo  octavus  est,  sic  1.  2.  6.  7.  9. 
12.  17.  21.  24.  25.  30.  31.  32.  3.  4.  5.  8.  10. 11.  13.  14.  15.  18. 19.  20.  22. 
23.  26.  27.  28.  29.  33 — 40.  nam  sexta  decima  epistula  in  his  codicibus  de- 
est.  praeterea  peculiari  errore  in  Dresdensi  codice  quattuor  libri  primi  epistu- 
lae  8. 12.  23.  24  suis  locis  omissae  in  finem  codicis  reiecti  sunt. 

Geterum ,  quoniam  primarium  octo  librorum  codicem  initio  quinti  decimi 
saeculi  in  Italiam  adlatum  esse  supra  dixi,  ante  hanc  aetatem  primus  inter  Italos 
Plinii  mentionem  fecit  Golucius  Salutatus  in  epistula  ad  Gardinalem  Patavinum 
data,  quae  in  codice  Gaddiano  XG  superiore  extat,  his  verbis,  postquam  de  Gice- 
ronis  et  Senecae  epistulis  dixit,  f.  41  c  quid  referam  Plinium,  Ausonium,  Symma- 
chum  vel  Ennodium,  apud  quos  suae  congregationis  vestigium  nullatenus  reperi- 
tur?'  quae  si  cum  iis  quae  de  codicibus  e  Florentino  descriptis  dixi  contuleris, 
facile  tibi  persuadeas  centum  tantum  epistulas  e  Florentino  ductas  Salutatum 
legisse,  eoque  ipso  codice,  siquidem  de  Riccardiano  non  satis  constat  ,  inter- 
mortuam  Plinii  memoriam  apud  Italos  suscitatam ,  deinde  locupletiore  codice 
invento  auctam  esse. 

Tandem  sub  finem  demum  saeculi  quinti  decimi  eius  quoque  codicis  qui 
novem  epistularum  libros  continebat  apographa,  neque  ea  tamen  statim  integra, 
reperta  sunt.  nam  primum,  paucis  annis  postquam  principem  editionem  ex  octo 
librorum  codice  de  exemplo  centum  epistularum  correcto  Valdarferus  expressit 
Venetiis  anno  1471 ,  pars  octavi  libri ,  quo  priora  exemplaria  carebant,  edita  est 
in  ea  editione  quam  sine  loci  et  anni  significatione  anno  1474  Ioannes  Schurenei 
.le  Bopardia  Romae  expressisse  dicitur.  desunt  autem  in  eo  exemplo  ea  quae 
sunt  in  octavo  libro  inter  epistulas  8,  3  navium  paiiens  et  18,  11  eadem  qua 
emerat  media:  quod  utrum  editoris  socordia  an  codicis  defectu  acciderit  nescio. 
nam  ipse  editionem  rarissimam  non  vidi.  praeterea ,  ne  vulgaris  librorum  ordo 
mutaretur,  ea  quae  accesserant  noni  libri  numero  inscripta  in  fme  collocata  sunt ; 
neque  in  prioribus  libris ,  si  quid  ex  iis  exemplis  quae  Romanam  editionem 
repetierunt  iudicare  licet,  quicquam  mutasse  videturSchurenerus.  in  his  autem 
novo  codice,  sed  qui  quattuor  tantum  libros  primos  continebat,  usus  est  Pom- 
ponius  Laetus,  qui  editionem  Romanam  anno  1490  factam  curayit.  quam  qui- 
dem  editionem  e  vetustis  membranis  expressam  esse  primus  vidit  Io.  M.  Heu- 
singerus  in  Emendationibus  Piinianis  Isenaci  anno  1739  editis ;  non  vidit  tamen 
hanc  praestantiam  ultra  quartum  librum  non  pertinere.  ipsae  autem  scripturae 
ab  Heusingero  adnotatae  docent  Pomponium  usum  esse  eo  codice  qui  nunc  h> 

ter  Vaticanos  est  numero  3864 ,  in  membranis  formae  quadratae  scriptus ,  qui 
post  Caesaris  de  bello  Gailico  commentarios  Plinii  epistularum  libros  quattuor 
primos  continet  f.  76  —  f.  108.  secuntur  Sallustii  orationes.  scriptura  per- 
quam  accurata  est,  saepe  etiam  vocabulis  non  distinctis  continua,  et  quam  initio 
saeculi  decimi  facile  tribuas.  in  primis  schedis  multa  recenti  manu  correcta 

<£unt,  quae  maxjmam  partem  e  codice  centum  epistularum  fluxisse  intellexi. 
huic  addendum  est  tertium  vel  potius ,  quoniam  de  Schureneri  codice  mihi  non 

<  constat,  secundum  apographum ,  codex  Mediceus  vel  Laurentianus  plutei  XLVll 
36 ,  qui  nunc  unus  omnium  librorum  manu  scriptorum  integrum  novem  libro- 

I rum  numerum  tenet.  is  est  membranaceus  forma  quadrata  saeculo  decimo 
scriptus ,  quaternionibus  sedecim  et  quinione  uno ,  qui  est  ultimus.  singulae 
paginae  initio  XXIV  versuum  sunt,  deinde  XXV,  postremo  XXVI.  est  autem 
codex  ab  eodem  librario  scriptus  eodemque  omnino  habitu  atque  Taciti  sex 
(,  librorum  annalium  codex.  tituli  cum  librorum  tum  epistularum  ubique  diligen- 
i  ter  exarati  sunt,  nisi  quod  in  initio  primi  libri  nomine  omisso  legitur  c  EPISTU- 
[  LAR.  LIB.  1/  terminatur  in  epistula  VIIII,  26,  8  his  verbis  c  et  alibi  ETSl 
[AE  6IMAIM  |  FINIT  EPISTULARUM|  LIBER.  UIIIP.  in  octavo  libro, 
I  quem  integrum  habet ,  scriptura  codicis  ita  consentit  cum  iis  quae  de  illo  libro 
;  primus  Schurenerus  edidit  ut,  nisi  lacuna  impressi  exempli  obstaret  quo  minus 
certo  pronuntiarem ,  hunc  ipsum  a  Schurenero  expressum  esse  adfirmarem. 
primus  autem,  quod  sciam,  inter  Italos  eo  codice  usus  est  Io.  Maria  Gatanaeus; 
imi  quem  in  secunda  Plinii  editione  anno  1518  Mediolani  facta  (antea  enim 
anno  1506  Plinium  ediderat),  pontificium  codicem  dicit  et  cum  quinque  Cor- 
nelii  Taciti  libris  nuper  inventis  coniunctum  fuisse  ait,  is  aMediceo  non  diversus 
?  est.  nam  illo  tempore  Plinii  codex  una  cum  reliquis  Mediceorum  libris  Romae 
erat.  postea  Nicolaus  Heinsius  eum  contulit  cum  exemplo  Aldino ,  e  quo 
exscriptam  scripturae  discrepantiam  habuit  Cortius.   cum  hoc  igitur  libro  ita 
facit  Vaticanus  codex  ut  utrumque  ex  uno  exemplari  descriptum  esse  appareat. 
in  quo  quae  membrauis  aliquot  perditis  periisse  dixi  sunt  haec  1 ,  16,  1  vero  — 
i  20,  7  cum  ede- :  III,  1,  11  fuit  obiit  —  3,5  credere  potes:  III,  8,  4  est.  Vale 
—  9 ,  28  dixi  diligenier.   Mediceo  autem  et  Vaticano  codici  olim ,  cum  post 
Observationes  criticas  in  Catonem  et  Varronem  p.  86  sqq  de  Plinii  codicibus 
quaedam  adnotabam ,  tertium  adiunxeram  Pragensem  codicem.  cuius  eximia 
quam  scilicet  laudabant  praestantia  cum  non  solum  Pragensis  editor,  artis  in- 
scientia  pariter  atque  imbecillitate  iudicii  notabilis,  captus  esset,  sed  docti 
etiam  homines  turpiter  se  falli  et  ad  mira  quaedam  commenta  adduci  passi 
essent,  ita  iustum  pretium  libro  statuere  mihi  videbar  ut  ex  eodem  novem 
librorum  exempla'*  e  quo  Mediceus  etVaticanus  fluxissent  neglegenter  eum 

descriptum  esse  dicerem.  nunc  vero,  Mediceo  et  Vaticano  codicibus  tam  inter  se 
quam  cum  Pragensis  libri  scripturis  collatis,  ex  ipsoMediceo,  ante  quam  in  Ita- 
liam  transferretur,  a  Germanico  librario  Pragensem  descriptum  esse  certissimis 
argumentis  deprehendi.  quo  negotio  non  solum  cum  summa  neglegentia  libra- 
rius  functus  est ,  sed  etiam  complura  cum  ipse  novavit  tum  e  centum  librorum 
codice ,  quo  praeterea  usus  est,  intulit.  itaque  huic  quidem  codici  nullam  inter 
libros  manu  scriptos  auctoritatem  tribuendam  esse  dico.  sed  restat  praeterea 
alius  codex,  de  quo  difficilius  est  iudicium,  eum  dico  e  quo  anno  1508  Aldus 
octavum  librum  primus  et  integrum  edidit  et  suo  loco  restituit.  de  eo  igitur 
Aldus  inepistula  ad  Aloisium  MocenicumVenetum  data  haec  habet  *Sed  exque 
tu  e  Gallia  —  has  Plinii  epistolas  in  Italiam  reportasti ,  in  membrana  scriptas, 
atque  adeo  diversis  a  nostris  characteribus,  ut  nisi  quis  diu  assueverit,  non  queat 
legere,  coepi  sperare  mirum  in  modum ,  fore  aetate  nostra,  ut  plurimi  ex  bonis 
autoribus,  quos  non  extare  credimus,  inveniantur.  Est  enimvolumen  ipsumnon 
solum  correctissimum ,  sed  etiam  ita  antiquum ,  ut  putem  scriptum  Plinii  tem- 
poribus.  —  Nunc  autem,  quod  possumus,  hasce  Secundi  epistolas  damus  quam 
correctissimas,  in  quibus  etiam  multae  sunt,  quaeantehacnonhabebantur.  Sed 
tibi  in  primis  habenda  est  plurima  gratia  Inclyte  Aloisi ,  qui  exemplar  ipsum 
epistolarum  reportasti  in  Italiam ,  mihique  dedisti,  ut  excusum  publicarem. 
Deinde  Iucundo  Veronensi  Viro  singulari  ingenio ,  ac  bonarum  litterarum  stu- 
diosissimo ,  quod  et  easdem  Secundi  epistolas  ab  eo  ipso  exemplari  a  se  de- 
scriptas  in  Gallia  diligenter  ut  facit  omnia ,  et  sex  alia  volumina  epistolarum 
partim  manu  scripta,  partim  impressa  quidem,  sed  cum  antiquis  collata  exem- 
plaribus,  ad  me  ipse  sua  sponte,  quae  ipsius  est  erga  studiosos  omneis  benevo- 
lentia ,  adportaverit,  idque  biennio  ante,  quam  tu  ipsum  mihi  exemplar  publican- 
dum  tradidisses.  Exeunt  igitur  haePlinii  epistolae  in  manus  literatorum  e« 
tua  et  Iucundi  nostri  in  illos  benevolentia,  emendatissimae.  —  Esse  autem  Pli- 
nii  epistolas  ad  Traianum ,  multis  rationibus  probari  potest ,  sed  his  potissimum. 
Primum ,  quia  in  antiquissimo  exemplari  una  cum  aliis  ut  nos  imprimendas  cu- 
ravimus,  sub  Plinii  Secundi  nomine  scriptae  sunt\  accuratius  autem  ubi  inven- 
tus  fuerit  codex  docet  Guilielmus  Budaeus  Ictus  in  Adnotationibus  in  Pandectas 
anno  1508  primum  editis  (utor  editione  Lugdunensi  anno  1563  facta) ,  in  qui- 
bus  cum  complura  ex  eodem  codice  delibavit,  tum  p.  149,  postquam  de  epistula 
decima  libri  octavi  quaedam  ascripsit,  *verum?  inquit c  haec  epistola  et  aliae  non 
paucae  in  codicibus  impressis  non  leguntur:  nos  integrum  ferme  Plinium  habe- 
mus  primum  apud  Parisios  repertum  opera  Iucundi  sacerdotis,  hominis  antiqua- 
rii,  architectique  nobihV.  digna  praeterea  quae  legatur  de  eo  codice  est  epistula 
Gatanaei  ad  Sadoletum  data  in  editione  anni  1518.  nam  quod  descriptos  de 


PRAEFATIO. 


IX 


vetustissimo  codice  Germanico  plures  ad  Traianum  epistulas  et  insuper  quasdam 
eiusdem  Plinii  ad  amicos  epistuias ,  quae  de  octavo  libro  excidissent ,  a  Domi- 
nico  Mamiliano  Romae  se  accepisse  scribit ,  ea  dubitare  nequit  quin  de  ipso 
Aldi  codice  intellegenda  sint.  sed  cum  Aldus  pro  sua  ratione  Iucundi  apogra- 
phum  ingeniose  a  viro  acutissimo  sed  eodem  temerario  interpolatum  quam 
ipsum  codicem  sequi  maluerit,  facile  intellegitur  quam  incertum  omne  de  hoc 
codice  reddatur  iudicium.  fuerunt  etiam  qui  eum  a  Mediceo  non  differre  suspica- 
rentur.  a  quorum  iudicio  ut  recedam  cum  memorabilis  quaedam  scripturae  discre- 
pantia  me  movet ,  maxime  in  iis  epistulis  quae  ante  Aldum  editae  non  fuerunt, 
quamquam  difficile  est  dictu  quantum  in  hoc  genere  lucundi  ingenio  tribui  pos- 
sit,  tum  Aldi  et  Gatanaei  testimonium :  quorum  uterque  epistularum  ad  Traia- 
num  librum ,  de  quo  postea  dicam ,  in  illo  codice  fuisse  dicunt ;  Gatanaeus  au- 
tem  a  pontificio  suo ,  quem  ipse  viderat ,  Germanicum  quem  dicit  discernit. 

Uberius  quam  pro  ratione  huius  editionis ,  in  qua  argumenta  earum  rerum 
quas  dixi  omittenda  erant ,  fieri  oportebat  eo  potissimum  consilio  haec  exposui, 
ut ,  dum  iustis  commentariis  instructa  editio  pararetur ,  copiis  ab  editoribus 
collatis  recte  unus  quisque  uti  posset.  restat  ut  qua  ratione  ipse  in  recensendo 
usus  sim  explicetur.  itaque  cum  compluribus  codicibus  e  tribus  exemplaribus 
ductis  et  paullatim  in  Italiam  adlatis  Plinii  memoriam  ad  nostram  aetatem  pro- 
pagatam  esse  demonstraverim ,  e  quibus  codicibus  tres  aetatem  tulerunt ,  Me- 
diceum  dico,  Vaticanum,  Florentinum,  Riccardiani  autem  excerpta  extant,  reli- 
quorum  ex  recentibus  libris  vel  manu  scriptis  vel  impressis  petenda  est  notitia- 
facilis  futura  esset  recensio ,  si  vel  notabili  librariorum  tantum  neglegentia  an- 
tiqua  exemplaria  distarent,  vel  Italorum  interpolationibus  atque  erroribus  ab 
antiquis  codicibus  recentes  recederent.  sed  ea  est  etiam  inter  antiquos  libros 
scripturae  discrepantia  ut  ante  decimum  saeculum  ( ex  hac  aetate  enim  stirpis 
diversitatem  derivavimus  )  insignem  mutationem  non  ex  oscitantia  librariorum 
sed  ex  grammaticorum  arbitrio  profectam  Plinii  exemplaria  subiisse  appareat. 
neque  ita  comparata  est  librorum  conditio  ut  reliquis  neglectis  unum  securus 
sequi  possis ;  sed  cum  per  omnia  quae  supersunt  exemplaria  vagata  sit  inter- 
polatio,  fieri  nequit  quin  iudicio  adhibito  modo  hunc  modo  illum  ducem  sequaris, 
saepe  a  qua  parte  standum  sit  incertus  haereas.  quare  quamquam  nullum  est 
fundamentum  scripturae  satis  firmum  et  ab  omni  suspitione  tutum ,  tamen  Me- 
diceuscodex,  ut  numero  librorum  reliquosomnessuperat,  ita  scripturae  bonitate 
primum  sibi  adserit  locum.  nisi  quod  in  libris  quattuor  primis  par  huic  origine 
sed  accuratius  scriptus  Vaticanus  codex  maiore  etiam  laude  dignus  est.  quibus 
codicibus  qui  in  priore  parte  epistularum  accedunt ,  antiquitate  fere  pares,  Ric- 
cardianus  et  Florentinus,  ii,  quamvis  auctoritate  inferiores  sint  (non  satis  recte 

enim  ab  interpolationissuspitione  hoslibros  olim  defenderevolebam),  habentta- 
men  quae  suam  sibi  fidem  ab  interpolatis  illorum  scripturis  vindicent.  qua  in  re  ccn- 
sentientes  cum  alterutra  parte  recentes  octo  librorum  codices  aliquam  vim  ad 
iudicium  regendum  habere  cognovi.  ii  enim,  ut  medium  inter  utramque  sectam 
locumtenent,  ita  plerumque,  si  quae  interpolatione  in  alterutra  laborant,  cum  ea 
quae  integram  scripturam  servavit  faciunt ;  eaque  ipsa  res  documento  esse  po- 
test  etiam  in  posterioribus  libris ,  in  quibus  praeter  Mediceum  soli  recentes  co- 
dices  relicti  sunt ,  interdum  illo  spreto  hos  quamvis  multo  corruptiores  sequen- 
dos  esse.  neque  neglegenda  in  hac  certe  epistularum  parte  Aldina  editio.  in 
qua  cum  multa  quae  ante  ex  recentibus  codicibus  corruptissime  expressa  lege- 
bantur  primum  ita  ut  postea  in  Mediceo  codice  inventa  sunt  correcta  essent, 
aliae  eius  codicis  scripturae,  quae,  ut  de  interpolatione  per  se  suspectae  sunt, 
ita  ab  Aldo,  si  in  suo  codice  invenisset,  vix  omissae  essent  non  apparent.  unde 
si  recte  colligimus  Gallicum  Aldi  codicem,  Mediceo  in  ceteris  simillimum,  inter- 
polatione  illius  caruisse ,  sequitur  in  Aldina  scriptura  cum  Mediceo  codice  con- 
sentiente  magnum  esse  ad  huius  auctoritatem  sustentandam  momentum.  sed 
cautio  et  diligentia  adhibenda  est,  he  aut  in  libris  quattuor  primis,  in  quibus  si- 
miles  Mediceo  codici  scripturae  ex  Vaticano  per  exempla  ante  impressa  propa- 
gatae  erant,  eandem  vim  Aldo  tribuamus,  aut  in  reliquis  Italorum  coniecturas 
pro  antiqui  codicis  scripturis  amplectamur.  denique  in  octavo  libro  omnis  pe- 
nes  Aldum  et  Mediceum  codicem  auctoritas  est ;  in  paucis  autem  libri  noni 
epistulis  quae  in  Mediceo  codice  desunt  praeter  Aldum  recentes  octo  librorum 
codices  soli  in  auxilium  vocandi  sunt.  quae  cum  ita  essent,  principem  quidem 
ducem  quem  sequerer  elegi  Mediceum  codicem ,  sed  ita  tamen  principem  ut ,  si 
vel  res  iuberet ,  vel  reliquorum  librorum  rationes  persuaderent,  eum  deserere 
non  dubitarem.  atque  quo  certius  constaret  quae  optimi  codicis  fide  destituta 
essent ,  discrepantem  eius  libri  scripturam  in  fine  praefationis  adnotavi.  quam 
quando  reliquorum  librorum  auctoritate  mutaverim,  quandoconiecturisvelalio- 
rum  vel  meis  usus  sim,  Gortii  editione  adhibita  cognosci  poterit.  nam  cum  om- 
nia  recensionis  praesidia  nunc  proponere  non  possem,  utilius  fore  existimavi 
unius  eiusdemque  optimi  libri  scripturam  exhibere  integram  quam  collectam  de 
pluribus  multitudinem  componere.  quo  instituto  ut  liberum  uni  cuique  iudicium 
esse  volui ,  si  qui  Medicei  codicis  scripturam  ei  quam  substitui  praestare  existi- 
marent ,  id  quod  futurum  esse  in  tam  frequenti  codicum  discrepantia  video ,  ita 
necessario  postulo  ut  mihi  credant  me  non  temere  optimi  exemplaris  fidem  de- 
seruisse.  sed  in  scripturis  Medicei  codicis  componendis  cum  minuta  quaedam 
quae  nullam  utilitatem  in  huius  modi  adnotatione  hahere  videbantur  tum  omuia 
quae  ad  orthographiam  quae  dicitur  pertinent  omisi.   atque  in  hoc  quidem 

genere  universo ,  quod  est  de  singulorum  vocabulorum  scriptura ,  quoniam  di- 
versam  a  vulgari  ratione  qua  nunc  plurimi  utuntur  regulam  observavi ,  satius 
duxi  antiquissimorum  librariorum  consuetudinem  sequi  quam  recentium 
grammaticorum  diligentiam  et  pravum  constantiae  studium  imitari ,  eo  tamen 
temperamento  adhibito  ut  rariora  nisi  consentiente  Mediceo  et  Vaticano  codice 
non  admitterem.  praeterea  in  disponendis  epistulis  Medicei  codicis  ordinem  se- 
cutus  sum :  quo  factum  est  ut  in  quinto  libro,  cum  perturbatio  e  recentibus  co- 
dicibus  propagata  ne  ab  Aldo  quidem ,  qui  nonum  librum  primus  in  pristinum 
ordinem  restituit,  sublata  esset,  a  vulgari  numero  recedendum  esset.  unum  ad- 
dendum  est  de  nominibus  eorum  ad  quos  epistulae  scriptae  sunt.  in  quibus  cum 
et  octo  et  novem  librorum  exemplaria  plerumque  sola  cognomina ,  raro  nomina 
exhibeant ,  solum  centum  epistularum  exemplar  utraque  servavit.  itaque  in  iis 
epistulis  in  quibus  utrumque  nomen  aut  inFlorentino  codice  scriptum  aut  ex  in- 
dice  Riccardiano  adnotatum  inveni,  restitui ;  ubi  coniectura  assequendum  erat, 
quamquam  Plinium  duo  nomina  ubique  posuisse  arbitror ,  propterea  quod  in 
omnibus  non  potui ,  contra  codicum  fidem  reponere  nolui.  cui  quidem  detri- 
mento  indice  nominum  subiecto ,  si  modo  certa  rei  indicia  erant  (nam  probabi- 
iitatem  ne  in  illo  quidem  sequi  volui) ,  remedium  paratum  est. 

Longum  est  et  ab  huius  editionis  consilio  alienum  quid  a  prioribus  editori- 
bus  praestitum  sit  recensere.  itaque ,  ut  summam  rei  dicam ,  Aidi  et  Caianaei 
editiones  (nam  de  antiquioribus  supra  dictum  est)  partim  integrae  partim  iden- 
tidem  mutatae  sexto  decimo  saeculo  a  multis  repetitae  sunt.  egregiam  autem 
operam  hoc  tempore  Plinio  praestitit  Isaaais  Casauhonus ,  cuius  emendationes 
in  Henrici  Stephani  editione  altera  anno  1591  facta  primum  editae  sunt.  deinde 
lanus  Gruterus,  qui  anno  1611  Plinium  edidit  et  Palatino  codice  ad  emendatio- 
nem  adhibito  plura  quam  priores  novavit,  maximam  apud  posteros  auctoritatem 
nactus  est.  eam  enim  editionem  ii  qui  postea  Plinium  ediderunt ,  Buchnerus, 
Rivinus,  Thomasius,  Cellarius,  alii,  ita  secuti  sunt,  utGruteriexemplotamquam 
fundamento  scripturae  usi  pauca  vel  coniectura  vel  de  codicibus  et  exemplis 
ante  impressis  mutarent.  emendando  autem  ceteros  superabat  lo.  Fridericus 
Gronovius,  cuius  adnotationes  in  editione  Veenhusii  anno  1669  exhibita  prodie- 
runt.  verum  et  hunc  et  reliquos  omnes  non  intellecta  librorum  interpolatio  pro- 
hibuit  quo  minus  feliciter  in  his  epistulis  versarentur.  unus  Corlius  quid  res  po- 
stularet  perspexit  et  idoneis  subsidiis  instructus  novam  recensionem  suscepit. 
edita  autem  est  eius  editio  post  mortem  Cortii  ab  Longolio  anno  1734.  sed 
cum  Medicei  codicis  bonitate  captus  hunc  unum  integerrimum  scripturae  fon- 
tem  ubique  sequeretur,  fieri  non  potuit  quin  multa  quae  in  illo  interpolata  sunt, 
cum  ex  aliis  codicibus  emendare  posset ,  repeteret.    multo  tamen  rectius 

Ule  quam  Gesnerus  et  Gierigius ,  qui  meiiore  via  monstrata  ad  istam  suam 
vulgatam  scripturam  a  Gruteriano  exemplo  propagatam  redierunt.  neque 
vero  sua  laude  fraudandus  est  G.  H.  Schaeferus,  qui,  cum  anno  1805  Ges- 
neri  editionem  iterum  excudendam  curaret ,  adnotationibus  additis  complura 
priorum  menda  sustulit.  denique  novissimus  Plinii  editor,  Mauricius  Doering, 
qui  anno  1843  has  epistulas  commentario  in  usum  scholarum  instructas  edi- 
dit ,  interpretationi  potius  quam  emendationi  intentus  pauca  quae  meae  rationi 
convenirent  praestitit. 

In  epistulis  Plinii  et  Traiani  imperatoris  singulari  libro  comprehensis  ut 
novae  recensionis  munere,  quod  in  reliquis  suscipiendum  erat ,  supersedere 
possem  Orellii  curae  his  epistulis  separatim  editis  praestitae  effecerunt.  ante 
omnia  autem  sciendum  est,  ut  repetam  quae  de  fontibus  scripturae  Orellius 
explicatius  disseruit,  sexto  decimo  saeculo  unum  harum  epistularum  ex- 
titisse  codicem ,  quem  in  Gallia  repertum  esse  a  Iucundo  Veronensi  supra 
dixi.  ex  eo  autem  descriptas  et  Petri  Leandri  industria  missas  epistulas 
octoginta  et  unam,quae  suntabepistula  quadragesima  prima  posteriores,  edidit 
Hieronymus  Avantius  impressas  per  Ioannem  de  Tridino  anno  1502.  deinde 
eodem  anno  paucis  mensibus  post  Philippus  Beroaldus  Avantii  exemplum 
suis  coniecturis  emendatum  repetiit.  tertius  qui  eandem  epistularum  par- 
tem  ederet  extitit  Catanaeus,  qui  suae  epistularum  et  panegyrici  editioni 
anno  1506  Mediolani  exhibitae  adiecit  Mibellum  epistolarum  ad  Traianum 
cum  rescriptis  eiusd.  principis 9.  quod  autem  uno  tantum  exemplari  praeter 
impressa,  nec  illo  admodum  vetusto,  adiutum  se  fuisse  in  his  epistulis  dicit 
Catanaeus,  id  nisi  cum  Orellio  ab  ipso  confictum  iudicaveris,  de  Avantii 
apographo  intellegendum  est.  tandem  biennio  post  Catanaei  editionem 
ipso  Gallico  codice,  qui  integrum  librum  exhibuit,  in  Italiam  adlato, 
Aldus ,  de  cuius  editione  supra  dictum  est ,  epistulas  quadraginta  et  unam, 
quaein  prioribus  exemplis  deerant,  adiecit.  ergo  duae  sunt  harum  epistula- 
rum  editiones  principes,  quibus  earum  recensio  nititur,  altera  Avantii  in 
posterioribus  tantum  epistulis  octoginta  et  una ,  altera ,  quae  ad  universum 
librum  pertinet,  Aldi.  e  quibus  Avantius  quamquam  pro  virili  sua  castigatas 
a  se  epistulas  dicit,  tamen  pauca  videtur  in  iis  quae  e  codice  descripta 
habebat  mutasse ,  Aldus  multis  coniecturis  a  Iucundo  suo,  ni  fallor,  profectis 
codicis  scripturam  mutavit.  unde  existimari  licet  quam  longe  eae  epistulae 
quarum  omnis  in  Aldino  exemplo  fides  est  a  genuina  scriptura  deflexae  sint. 
sed  cum  mox  in  secunda  Gatanaei  editione,  quam  reliqui  editores  ut  in 
ceteris  libris  ita  in  hoc  fere  sequebantur,  Aldi  recensio  novis  coniecturis 
augeretur,  factum  est  ut  vehementer  interpolatae  hae  epistulae  circumferren- 

tur,  dum  nostra  aetate  Orellius  principibus  editionibus  collatis  genuinam 
codicis  scripturam,  quoad  eius  fieri  posset,  restituit,  restitutam  via  et  ratione 
emendavit.  edidit  autem  Orellius  primum  Plinii  et  Traiani  epistulas  mutuas 
Turici  1833 ,  deinde  magis  emendatas  una  cum  historia  critica  carum  epistu- 
larum  Turici  1838  edita.  ex  his  igitur  posteriorem  editionem  ita  secutus 
sum  ut  in  paucis,  quorum  index  infra  scriptus  est,  ab  ea  recederem. 
ceterum  ordinem  et  numerum  cpistularum  qualem  in  Avantii  et  Aldi  exem- 
plaribus  inveni,  a  quo  sine  idonea  causa  postea  desciverunt,  revocavi. 
nam  postquam  H.  Stephanus ,  ni  fallor ,  primus  ita  has  epistulas  disposuit 
ut  eam  partem  quae  epistulas  ab  imperatore  rescriptas  additas  haberet 
seorsum  positam  et  novo  mutuarum  epistularum  titulo  inscriptam  in  fmem 
reiceret,  hanc  rationem  plurimi  imitati  sunt.  itaque  antiquo  ordine  restituto 
recentiorem  numeris  vulgaribus  adscriptis  indicavi.  sed  cum  in  hac  re, 
quamquam  dissentientibus  plerisque  editoribus  et  ipso  Orellio,  Aldum  sequen- 
dum  esse  ducerem,  nolui  eum  cum  reliquis  imitari  in  hoc,  quod  una 
cum  reliquis  libris  has  epistulas  tamquam  decimum  librum  posuit :  quod  quin 
contra  fidem  membranarum  novaverit  dubitari  nequit.  nam  et  ante  Aldum  ali- 
qua  epistularum  pars  tamquam  liber  singularis  edita  erat  nec  umquam  cum  re- 
liquis  libris  hae  epistulae  numeratae  sunt. 

Epistulis  Plinii  adieci  panegyricum ,  non  quo  haberem  magno  opere  qui- 
bus  emendationem  adiuvarem,  sed  quia  aegre  librum  a  multis  in  hac 
editione  desiderari  intellegebam.  itaque  in  eo  recognoscendo  praeter  doctas  et 
laboriosas  Schwarzii  copias  in  primis  optima  Friderici  Dttebneri  recensione 
Parisiis  anno  1843  edita  et  scholarum  Gallicarum  usui  accommodata  usus 
sum.  nam  de  libris  manu  scriptis  ipse  non  quaesivi,  et  quos  forte  col- 
latos  habui  duos,  alterum  Mediolanensem  bibliothecae  Braydensis,  olim 
Patavinum  eoque  nomine  a  Schwarzio  usurpatum ,  alterum  Guelferbytanum, 
qui  est  inter  Gudianos  numero  45 ,  utrumque  chartaceum  saeculo  quinto  de- 
cimo  scriptum,  eorum  exiguum  usum  esse  cognovi.  videntur  autem  codices 
panegyrici  praeter  paucas  membranas  rescriptas,  e  quibus  variae  scriptu- 
rae  ab  Angelo  Maio  adnotatae  sunt  anno  1815  in  Symmachi  editione  Me- 
diolanensi,  quotquot  extant  omnes  ex  uno  exemplo  saeculo  quinto  decimo 
reperto  ducti  esse.  nam  quod  Duebnerus  in  Musei  Rhenani  novissimi  t.  III, 
p.  154  codicemVaticanum  3461  decimo  saeculo  scriptum  esse  dicit,  nescio  quo 
auctore  dicat.  mihi  certe  Henricus  Brunnius  ea  de  re  interrogatus  eum  librum 
non  magis  quam  reliquos  panegyrici  codices,  qui  sunt  in  bibliotheca  Vati- 
cana  numero  octo,  ad  quintum  decimum  saeculum  pertinere  respondit. 
neque  dissentiunt  ab  hoc  iudicio  scripturae  a  Schwarzio  eVaticano  codice 

excerptae.  itaque  illud  archetypon,  e  quo  et  hunc  codicem  et  reliquos  omnes, 
quorum  nullus  est  quinto  decimo  saeculo  antiquior,  descriptos  esse  dico,  cum 
aliis  librariorum  erroribus  corruptum  erat ,  tum  multis  lacunis  hiabat.  quo- 
rum  omnium  cum  e  libris  manu  scriptis  nullum  praeter  Italorum  quidem 
coniecturas  auxilium  peti  posset,  emendationem  multi  susceperunt,  lacunas 
autem,  postquam  quaedam  in  hoc  genere  praestitit  Catanaeus,  in  primis 
Ioannes  Cmpinianus,  qui  anno  1513  cum  reliquis  panegyrieis  Plinii  librum 
edidit,  supplevit.  atque  hunc  Cuspinianum,  propterea  quod  filius,  qui 
patre*  mortuo  editioni  praefuit ,  parentem  integras  chartas  in  vetustissimis 
suis  exemplaribus  invenisse  et  restituisse  adfirmat,  e  codice  aliquo  supplementa 
petivisse  multi  existimaverunt ;  eiusque  rei  documentum  esse  voluerunt  quae 
in  capite  quinquagesimo  quinto  percommode  inseruit  cpraeterea  ut  quis- 
que  factus  est  princeps,  extemplo  fama  eius,  incertum  bona  an  mala, 
ceterum  aeterna  est  \  at  vero  cum  reliqua  omnia  quae  Cuspinianus  addidit 
ita  comparata  sint  ut  partim  coniectura  facile  inveniri  potuerint,  partim 
non  esse  e  libris  profecta  appareat,  illa  quoque  ipsius  ingenio  deberi ,  eaque 
de  causa  non  codicibus,  quos  nostris  meliores  non  habuit,  illum  adiutum 
fuisse ,  sed  coniectura  rem  egisse  credendum  est.  quo  factam  est  ut  multa 
praeter  necessitatem  inferret ,  alia  non  incommode  restitueret ,  in  aliis  a 
vera  sententia  aberraret.  quae  deinde  maximam  partem  a  posterioribus 
editoribus  repetita  sunt.  ex  his  igitur  supplementis  ea  quae  iustam  sententiam 
referrent  retinui ,  inclinatis  tamen  litteris  tamquam  aliena  notata  (hac  enim 
ratione  etiam  in  reliquis  usus  sum ) ;  ea  autem  quae  male  addiderat  lacuna, 
si  qua  erat  ,  indicata  resecui.  denique  si  quae  in  codicibus  scripta  erant  quae 
delenda  esse  viderentur,  uncos  quadratos,  quod  eorum  quae  prave  a  librariis 
addita  essent  signum  esse  volui ,  admovi.  de  iis  quae  praeterea  mutata  sunt 
ut  constaret  indice  infra  scripto  curavi. 

In  novem  episiularum  libris  discrepantiam  Medicet  codicis  adnotavi.  sed 
in  libris  qualtuor  primis  dissenliente  Vaiicano  codice  ea  quae  in  (ransscribendo 
primario  codice  librarius  peccaverat  omisi:  si  quem  usum  habere  videretur 
utriusque  libri  diswepantia ,  scripturas  suis  litlens ,  quae  sunt  M  et  Vy  insigni- 
tas  adposui. 

Liberl.  P.l,  7  curamaiore  (]  19  ante]  umquam  [|  20  stilo]  libro  [[21Cal- 
vum07rc.||22orationis]  multis  jj  tantam  ||  23  adsequi]qui  ||  materiam  [J  24  ae- 
mulatione  [J  26  qui]  ut  [J  27  marcino  ibi  (marcinos  V)  fugiamus  ut  etiam 
paulum  itenere  cedendo  intempestivis  amoenitatibus  submovemur. 
2,  1  tu]  non  ||  2  aliquid  plane  ||  4  audias  [|  25  exclude  Jj  27  numquam  de 
sinet  esse  si  semel  coeperit  tuum  II  3,  18  mettius  [J  21  eoque  ||  33  sen- 
tias  quaero  quaeris  []  4,  1  caelium  ||  5  sollicitudinem  ferre  ||  22  mihi  in- 
quam  [J  26  metti  ||  5, 1  dicam  saepius  |]  4  qui  mecum  ||  18  ipsum  ||  6, 3  prae- 
sentem  causa  tua  atque  Gallo  ||  10  cum  om.  \\  8,  5  recessente  |J  16  adsen- 
tione  M  adsentatione  F|]29  quot]  quo  JJ  30  adsumpsi  ||  36  o  bis  om.  \\ 
9,  1  MOTZESITHPON  M  MO TUESl THN  V  JJ  16  tunc  et  de 
me  ||  36  princeps  hunc  inter  ||  10, 12  extollendum  ||  19  Mihi  olim  nul- 
las  JJ  37  optimam  conscieutiam  om.  |]  11,  13  quin  om.  []  22  germa- 
num  [|  24  inflecti  ||  33  suis  om.  ]]  36  enim  vitae  []  38  ne  ne  II  12,  21  et 
identidem  admonitus  om.  |)  13 ,  15  patauio  ]]  14,  3  dicitur  ||  10  gadi- 
tana  [|  21  nuncretomisissep.  17,  24 1|  18, 19  denique  TIANTA  ||  20  arbusta  — 
etiam  om.  ||  23  latius  semina  [J  29  EIIIL  KEHTO TOIZEIPHMA- 
ZTN  ||  38  HSTPATLTE  \\  19,  10  AMAPTOEUH  ||  15  adsiduam  sed 
et  ||  19  est  om.  ]]  22  debeam  tuae  [|  20,  16  extendit  ]]  17  quam  modicus  in 
cultu  om.  ||  22  summam  []  21 ,  18  qui  me  om,  ||  22  indicere  [J  23  et 
o?n.  ]J  22 ,  2  me  [j  8  possit. 

Liber  II.  25  uirgini  ||  23,  4  coit  ||  6  eius  supremus  felici- 
tati  [J  10  aevi]  vitae  ||  15  excessibus  M  exscecessibus  V\\  30  Verginium 
cogito  om.  J[  36  paulino  nepoti  [[  24,  2  exora  [J  6  eram]  enim  J[  19  Multa 
priore  loco  om.  [|  20aperteac  pugnat  [J  22  crebraeNOEEMATA  Jj  34Isaeum] 

1  ipse  eum  ff  25,  27  te  ne  [j  26,  34  interemistis  []  27,  15  optima  []  21  ne- 
gavi  om.  J  22  sequeris  respondi  eadem  [[  28,  4  numquam  in  acie  stete- 
runt  om.  |j  30  haec  [[  34  caniuo  |J  29,  30  teque  obsecro  []  muneris  ||  32  re- 
poscis  ||  33  qui  id  quod  ]]  30,  4  enituerunt  |j  6  dicuntur  [[  15  pro  te] 
prope  ]]  17  quo]  quod  ||  26  acti  ||  27  insidit  [j  29  per  om.  [j  38  actio- 

|  nes  (|  31,  15  et— Honoratus  om.  ||  19  enim  cerealis  fustibus  [[  33,  19  sum- 
mam  [j  34,  23  primis  ipse  citerioris  V  primis  citerioris  M  ||  32  statim 

om.  I|  35,  3  nihil — potes  om.  [J  7  hac  []  26  ducuntur  [j  36,  1  ne]  nec  [j  8  ad« 
sectabat  M  adfectabat  V  ||  cum  aut  centum  graviter  M  cum  agentem 
graviter  V  ||  11  repetit  [|  15  perit  |[  20  ululatu  [|  24  maiores  |J  37,  1 
sunt  []  3  proximam  |J  17  et  om.  \\  20  et  Ostiensis — Laurentina  om.  []  29  inde 
litterae  ||  31  hae  om.  ]]  35  iam]  simul  ||  37  tria  om.  [|  38,  13  quod 
suspensum  et  tabulatum  ||  17  potissimum  |j  18  plurimo  sole  om.  \\  24  uncta- 
ria  JikfMOHTPOcauston  ||  30  laetissimum  ||  31  prospicit]  possi- 
det  [|  36  buxu  ||  39,  4  malignior  est  ceteris  ||  5  remota  mari  ||  cingitur] 
uincitur  [|  8  ab  horto  singulae  sed  alternis  pauciores  [1  9  etiam  mo- 
tus  [|  11  incuria  II  ante  cryptoporticum  area  quae  ut  tenet  jj  13  summovet- 
que]  continetque  II  17  gestationes  M  gestationis  V  ||  18temperant  ||  28  spe- 
culatoribus  ||  38  exegit  [|  40,  5  uoluntatem  j|  12  corruptus]  salsus  [|  23  co- 
pias]  optimas  ||  37  loquebantur  ||  41,  8  patri  ||  20  quas]  quae  []  21  iudi- 
cium  l|  29  est  si]  etsi  |j  intentione  languescit  |[  31  et  quasi  conten- 
tiosa  []  33  cum  labore  secundo  loco  om.  jj  36  quae]  quia  [|  37  aliud  au- 
ditores  om.  ||  42 ,  6  lege  [|  12  quis  i|  13  A  te]  at  ||  22  ipsi  invisissimus 
om.  j|  24  qua  die  []  25  labramagitat  ||  26  ut  om.  [J  43,  5  et  om.  \\  14  Et  om. 

Liber  III.  44,  6  si  non]  sint  [j  20  mira  illis]  mirabilis  [j  25  lotus] 
illic  ]]  26  cibos  ]]  33  ille  M  illi  V  ||  45,  1  honestum  nam  dicendi 
p.46,  12,  [[14  pro]  oro  ||  17  quibus  imaginibus  oneretur  om.  [|  47,  5tam 
innumeri  []  34singulariterestamatus  ||  48,  3orationem  [|  6rectius  [|  13quam 
amicitia  ||  16  ab  om.  11  19  illo  ||  27  dedormiebatque  ||  35  et]  sed  ||  36  fre- 
mitu  [|  49,  3  studii  [[  5  inquid  horas  non  inpenderetur  M  inquid  non 
perdere  perire  enim  arbitrabatur  quia  quid  studiis  non  inpendere- 
tur  V\\  14  quantum  scripserit  om.  ||  18  quidem  |[  22  cum]  quamuis  ||  50,  20 
cannio  ,suo  [|  32  frequenti]  praesenti  [[  38  ausus]  usus  |[  51 ,  1  ciuita- 
tis  jj  11  periit]  perit  ||  23  tanto]  eo  []  24  fuitilis  et  caducis  non  [|  25  manu 
nos  certe  []  52,  1  honoribus  om.  [J  3  cum]  quam  (]  11  meum  succurrit 
p.  55 ,  7  ||  12  inquisitiorem  [J  21  diem]  idem  JJ  28  in  om.  \\  56 ,  1  summo 
die  om.  ||  15  te  om.  [|  audisse  et  M  audisset  V  \\  17  in  om.  ||  27  hucus- 
que— difficile  om.  JJ  29  scriptorem  []  34  uale  [J  57,  8  Adque]  ad  [|  10  gra- 
tillia  ||  12  nimiam  [|  15  cum  admiratione]  eademiratione  ||  30  solet 
nonj]36  catilo  M  catillo  V\\  58,  19  utin[{59,  3  aestus  ||  21  palam  M 
palamq.  ^[[35  quantum  est  iam  placuit  ]|  37  et  peritissime  om.  ||  60,  1 
delimentis  [|  4  legendo]  delegendo  ||  14  maritus  eius  om.  \\  23  rediebat  [| 
27  non  dolet  paete  ||  28  quod  |J  61 ,  13  illo  om.  \\  19  seueriano  [[  62,  7  ad- 
monui  ||  14  qua  [[  17  ideo  [[  21  uerissima  [J  35  et  om.  \\  63,  15  isdem  casi- 
bus  om.  f[  23  postremum  f[  24  quorum  [J  31  fenero  M  faenore  FJJ64,  9 
nec  non  tacendi  M  nec  tacendi  V\\  18  miiitaverat]  legatus  [[  29  cura] 
cum  JJ  65,  30  fuit, 

Liber  IIII.  66,  31  mancipatum]  emancipatum  ]|  32  homines  [[  67,2 
luscerinas  [J  36  tam  om.  [[68,  1  insiticio]  instituto  [[  6  ualdissime  J|  11 
obligabis  Calvisium  nostrum  om.  \\  29  quo  sit  —  extendimus  om.  [1  33  na- 
sonio  ff  69 ,  20  siut  AMA0IAMENEPEI  []  26  herenius  senicio  [|  34  ri- 
sum  —  gemitum  om.  ||  70,  20  hominum  ea  et  [|  28  a  senatu  ||  36  ut  om.  || 
37  et  his  om.  ||  72,  10  inquis  ut  uterque  recte  quia  [|  15  ei  om.  [|  18 

uidetur  ||  20  caepionis  sententia  ||  34  TTLTOdPOMON  \\  73,  14  Neque— 
!  valet  om.  ||  22  modo  hic  ||  32  tristitia  ||  74,  31  rapere  ||  75,  12 
,  qui]  cui  ||  16  sed  tamen  quaestio  om.  \\  20  ut  —  feci  om.  ||  33  te  om.  \\ 

37  laxavero]  intermisero  ||  76 ,  3  huc  ||  11  ergo  om.  ||  13  emuntur 
*  omnia  autem  peregre  emuntur  inpenditis  ||  27  edocentur  ||  33  susceperis 

!||  77,  2  ea]  ex  ||  9  haec  ||  14  quaedam]  quae  ||  33  me  has  meas  nugas 

ita  inscribere  ||  37  praesto  om.  \\  78,  2  diceres  ||  7  certe]  ex  ||  79,  5 
i  occupationibus  ||  13  iuvenem  om.  1|  80,  1  mihi  quidem  ||  3  atque 
wiic]  ad  hoc  ||  8  sanctiorem  om.  ||  11  ille  a  me  ||  23  deinde  om.  \\ 
j  26  me  om.  \\  28  ut  om.  ||  33  me  non  solum  ueniam  ||  37  vel  etiam 
^commendationem  om.  \\  81  ,  24  nuntiet  ||  34  honestum  []  35  pre- 
i  lectione  |]  36  parentis  uice  dilexeris  meque  a  pueritia  ||  82 ,  1  ele- 
!  ^eres  M  eligeres  V  ]|  22  angor  optimorum  maritorum  om.  (]  26  fulgit  [| 
S27  et  om.  ||  28  illi  patri  om.  \\  29  hoc  om.  \\  38  celebratur  ||  83,  13 
!  orbatus]  captus  [|  32  oportet  uirum  ita  senescere  ||  36  impetire  ||  84, 10 
i  conuersationes  ||  12  alii  exulant  alii  ||  17  nobis]  bonis  ||  defuerunt  f[ 
"18  aevum  putes]  computes  ||  85,  3  AAAA TA TSITJTEPHSMA2EE1 
Lp  inter  se  se  tam  effrenatailf  inter  se  tam  effrenata  V  ||  9  recognoscendos 
i  3mendandosque]  legendos  recognoscendosque  ||  11  libentius  suscipere  || 

,12  super  haec  occupatissimus  om.  ||  23  recitantem  om.  \\  31  occurrat  |j 
HBS  amare  ||  86,  5  exhibeo  ]]  33  est  om.  \\  35  post  fortis  add.  et 
[  praecor  M  et  praetor  V  ]|  38  vel  priort  loco  om.  ||  87,  1  reductumve] 
I  :eductum  uero  []  7  ista  om.  ||  10  ac]  aut  ]]  18  prout]  aut  ||  decessit] 
j  iecidit  ]]  25  vel  om.  (]  erigitur  M  erigiturque  V  \\  29  colligit  (] 
(31  eligit. 

Liber  V.    88,  11  asidio  ]|  33  illi  ||  89,  6  ego  om.   ||    7  om- 
aiaque  me  usu  cepisse  om.   \\   12   nobili  ]]   25  Diomedis    om.   \\  in 
|  Dermutando]  intermutando  ]|   35  ipsa  probarent  ]]  38  etiam]  et  nam  ]] 
h)0 ,  1  socraticos  ]]  28  reuerentiam  ||  34  curae  fuerit  om.  ||   36  Atque] 
!  jed  ||  91,   5   tusculius  [1   13  tacita  ]]  21  confundit  (]  25  offensor  |f 
36  qui  ]]  37  abrumpant  ||  92 ,   5  cumque  []  reuoluisset  ]]  26  oleas] 
ilias.  ||    29  aer  om.  ||  31  hic  ||  audias]  aut  in  ||  93,  1  facilius  quam  |j 
3  decoqunt  ||  7  Tantis]  is  ]]  9  florida]  frigida  [|  16  deserat  ||  21  leuiter  || 
I >5  ipso  om.   ||  27  pro  modo  longam]  prominulam  []  31  aduersa  []  94,  2 
|  ioc  latus  []  6  lentaspergine  suprasc?%ipta  i  littera  supra  a  ]]  8  ei]  et  J 
|2  frigida  ||  26  prominent  ||  35  Hinc  —  villae  om.  \\  95,  3  triclinio 
i  ut  illa  secretior  ||   11  in  latera  ||  13  longeque]  lateque  ||  24  limite 
>7  quo  modo  ||  30  breuibus  ]]  37  retundet  ||  cenam  ||  96,  2  partibus 
)  dispicitque]  quae   ]]  10  iaceri  ||  12  sedile  marmoreum  quod  |j   14  in- 
uucti  fistulis]  dulces  ]]  20  meo  amori  ||  22  summam  ||  24  se]  si  [| 
\2  conemur  ]]  34  illud  ]|  36  ergo  [|  38  eoque]  atque  (|  97 ,  2  salu- 
f>ritate  ||  15  si]    sed  ||  voluntatem  —  defuncti  om.   \\  17  antiquiore 
|  ure  [|   19  huic  qua  quadringentorum  ||  98,   2  non    pati  occidere] 
♦osteris  tradere  ||  3  cum  ex  sua  ||  5  dignissime  o  []  9  o  om.  ||  10  est 
[|t  quod  [|  26  coepi  et]  coepit  [|  28  habere  ||  29  sed — communia  om.  ]J 
I  humilia  et]  humilat  |[  35  placent  [|  38  Ex]  et  ex  [|  99,  1  quo  |l 
j  Plini  Ep.  h 

3  ne]  et  ne  ||  4  iam]  immo  ||  cogitaque  potissimum  quo  tempora  II 
5  aliis]  mallis  ||  6  gratiam  ||  12  iam]  eam  ||  cunctationis]  cum  || 
25  hoc  —  ob  aduoca  om.  lacuna  reliola  [|  34  Quid]  quod  J|  100,  11 
cotidie  efflagitantur  ||  28  novae  om.  [|  101,  25  desideras  [(  iam  om.  II 
102 ,  8  nigrius  [|  10  coire  ||  15  dies  etiam  liber  ||  moratus  legis  [} 
19  inlicita  sed  quasi  om%  [|  20  Erit  om.  ||  32  ipsius  quod  sit  om, 
sicut  est  om.  ||  33  ei]  et  []  103,  7  Tum  ego]  cum  eo  []  inspexeram  [[ 
8  aut  parentem  uerererque  quod  [|  18  in  itineri  ||  21  quis]  quisquam  || 
28  laboro  j|  34  filiam  more  defuncta  [|  37  anno  ||  104,  5  ut  —  lude, 
bat  om.  ||  13  iam  electus  nuptiarum  dies  om.  \\  30  sic]  si  ||  38  nuntios  |] 
105,  2  leges  erant  ||  9  nobili]  nobis  []  12  monendis  j|  21  taci- 
tos   II   25  Calpurnio  Macro]  Spurinnae   [|   28  Neque  —  amoenissimam 


om.  ||  31  adhuc]  et  huc 
nos  |l  31  Iterum]  Fieret  in 
runt  ||  35  quoque]  undique 


|  106  ,  8  rationes  |[  17  continuos]  cotidia- 
j  brevi  ||  etiam]  et  (]  32  proconsule  tetule- 
37  iudicabit  ||  107, 1  detrahit]  deicit  ||  7  con- 
torquent]  torquente  []  8  esse  eloquentiam  uix  uni  aut  alteri  notam  immo 
notam  si  M.  antonino  ||  12  calide  ||  16  Priscus]  sertorius  ||  et  priore  loco 
om.  ]]  17  vicitque]  nec  cuique  [|  impetraueram  [[  nec  om.  ||  23  proden- 
dum  ||  33  Iulius]  siluius  []  108,  3  maxima  consecutus  amabam  uirtutes  eius 
maturitatemque  quo. 

L  i  b  e  r  VI.  25  nihil]  mihi  ||  fovendi  [|  36  posse  te  discere  l|  109,  3 
a  nimia]  animi,  supra  scripta  littera  a  correctum,  ut  fieret  anima  ||  110,  37 
ambitum  ||  111,  18  purgaturi  [|  24  honores  Iulius  om.  [|  25  petit 
om.  [|  27  spe]  atque  ]|  37  notus  om.  ||  112,  11  me  adeos  tentare  |  16  in 
summam  ||  37  adulescentuli  om.  [|  113,  14  quia]  quam  [|  21  damni  |  26ual- 
dissime  (]  27  cura  ||  114,  3  aliquandiu  [|  14  illum  [|  28nummidium  [  115,  1 
me  autad  1]  2  canam  [|  lObettio  [[  20cessabocessabo  ||  32  senatus  consultum 
apud  om.  ||  116,  3  quantum  proelium  quanta  pugna  certamini  []  18  pas- 
senius  ||  22  uolenus  ||  27  alieno  [|  117,  7  inuisitatam  [|  17  maculos  []  27  lau- 
rus  ||  31  accenderent  ||  118,  19  huc]  hunc  |]  20  subdie  ||  25  multa 
et  |]  26  solebantur  ||  27  et  quid  mare  [|  37  quam  om.  \\  119,  11  obsolutissi- 
mus  []  12  et]  ex  l|  13  deduxerunt  [j  21  partem  ||  22  partem  ||  26  a  quibus — 
benignior  om.  ||  29  aestimatur  ||  120,  18  vitiis]  ut  eis  ||  19  occur- 
rere  ||  21  patrimonio  ||  22  ut]  et  ||  121 , 1  campaniae  non  solum  castella  ue- 
rum  etiam  oppida  non  moueri  omnia  sed  uerti  credebantur  inuasit  in  cubi- 
culum  ]]  4  residemus  ||  12  quassatis]  quassata  omnia  []  18  multa  formi- 
dine  ||  22  reuelli  ||  122,  1  rarus  tamen  [|  4  operiamur  ||  25  occursa- 
bat  ||  38  mirer  ||  123 ,  2  ideo  ||  3  ad  —  comoediae  om.  (|  7  mimos. 
i.  ambo  ]]  11  terentinasque  ||  13  non  granditas  non  subtilitas  om.  || 
18  nec  |[  25  montanium  ||  28  %ata  necpalaiov  om.  ||  30  attici  ||  32  indica- 
bat  ||  34  recessit  l|  124,  1  in  om.  \\  bruttiano  praemium  integritatis  iustissi- 
mum  redditum  ]}  14  Qui — gratis  om.  [|  15  potes  [|  24  sollicitudine  ||  32  quid 
a  quoque  ||  125,  13  Scauro — usque  om.  \\  15  inquisitiones  ||  22  ut  ne  ro- 
busti  quidem  experiamur  ]]  25  mira  semel  om.  []  26  inueniant  [|  35  iudi- 
cio  ||  126,  22  vel  om.  ]]  faciendiue  ratio  ||  24  maxime  |j  33  umquam  1]  38  ad- 
hibueritis  [|  127.  1  talissent  omnia  relituros  ||  8  ut]  et  [|  10  ad  om.  \\  25  so- 

crati  |I  effecit  ||  30parspars  ||  36  Marium]  marcum  ||  128,  9  celebrare 
celebrare  1|  21credo]  scio  ||  25concilium  ||  31  et  dissimillimis  dissimilis  de- 
lator  I|  33  galitia  ||  36  Caesari]  Caesaris  ||  129,  4  illam  om.  ||  13  in 
patia  ||  14  cognitionem  Susceperat  om.  \\  15  ex  om.  ||  23  relinquantur  corr. 
relinquitur  (om.  reos)  ||  27  licuerit  non  ||  130,  2  quem  ||  7  saxenm  dor- 
sum]  os  saxeum  ||  12  inaestuosum  11  21  augeri  om.  ||  33  diuina  ||  131,  7 
et  facile  (pm.  quod^  ||  13  heredes  ||  20  eloquentii  ||  28  dicam  praecipiam 
ut  inter  meas  esse  |[  35  fecistis  ||  gladiatorum. 

Liber  VII.    37  leuiterque  |l  38  ad  om.  priore  loco  ||  134,  5  caria 
16  his  —  parenti  om.  ||  18  Rusus  ||  dare  est]  daret  ||  32  otii  ac  maxime  h 
38  fruere  ||  135,  1  delectat  |]  23  aduocatus  ||  33  dicere  tum  ||  34  Ad— -tib 
om.  ||  136,  10  quae  om.  ||  15  quod  ||  16  sed  non  parum  gallus  ||  18  dicere  || 
24  principes  ||  138,  27  deuinctis  ||  31  tum  ||  36  resumes  ||  139,  34  debeam 
habere  ||  140,  8  eium  ||  10  disperdendi  si  optima  quaeque  detraxeris  || 
38  parte  ||  141,  22  caesarea  ||  29  iili  molestum  hoc  ||  31  istam  om.  ||  142,  7 
poscuntur  ||  20  adnotandasque  eorum  ||  22  quanto  sollicitius  om.  ||  29pollu- 
tosque  ||  143,  3  de  me  sentio  timor  est  timor  emendator  ||  19  uerecun- 
dum  ||  publica  ||  27  me]  romae  ||  28  pulchermae  rei  pretium  ||  144,  5  non 
tantum  cura  uerum  |J  7  illi  quae  sanctitas  om.  ||  15  quamquam]  quos  || 
16  consulto]  censuit  ||  19  erit  ||  31  in  secundis  habuerunt  om.  ||  32  sola- 
cium]  socius  ||  ultro  ||  145,  11  nullius  in  litteris  nominis  om.  \\  17  maxime 
imitabilis  om.  ||  21  qui  a  te  proximus  om.  ||  22  adnotas  |J  30  infirmati  || 
34  obscurae  ||  146,  13  iudex  fortissimus  om.  ||  23  comi  ||  30  Commidia 
quadratilia  ||  32  compacido  ||  147,  1  avia  elica  ||  20  intuitus  ||  26  celebri- 
tatemque  reddet  ||  33  lectituri  ||  37  recipit  ||  spiratisque  ||  148,  19  spes  || 
28  infirmi  o?n.  ||  34nomenque  ||  36  educor  (pm.  eo)  ||  38  offerebatur  ||  149,  7 


150,  2  concera  ||  5re- 
autem  ||  21  genitori] 
31nam  om.  \\  152,  20 


culo 
care 
om. 


auguratur  ]]  10  Per  —  strepitus  om.  ||  19  timorisow.* 
liquerant  jj  26  incertumque  om.  ||  151,  1  putem' 
montano  ||  25  hoc  ||  27  accendunt  ||  30  precario]  raro 

placuit  sed  |J  22  hanni  ||  25  ediderit —  querantur  om"\\  153,  3  xenopho  ait 
nos  utique  ||  22  dissipari  ||  38  missus  |j  154,  3  tu  *u  ||  4  nec]  haec. 

Liber  VIII.   21  si  is]  sit  ||  gratia  si  inhabilis  ||  32  pretium — vide- 
batur  om.  \\  35  uideretur  ||  38  donatis  ||  155,  2  consui  ||  iuuenerant  ||  6  cal- 
11  13  eius  quodsolverantom.  ||  19sedo7ra.  ||  21  iv  —  So&Xogom.  ||  26pla- 
38  namque  tam  11  156,  1  late  ||  2  uenerissimis  ||  3  terras  ||   11  Sed 
36  quantitasque  ||  157,  2  fruendi  ]|  Ero  om.  ||  19  deceret]  diceret  || 
35  faterentur  ||  38  Romano  om.  ||  gratiae  ||  158,  35  putassent  ||  36  prin- 
cipi  ]]  38  ubi  et  ||  159,  15  quasi]  si  j|  24  adfeci  ]]  25  indignatione  ||  32  nam 
tu  magister  om.  1]  34  extento  ||  160,  7  vide  om.  ||  27  fontis  ]]  30  tantum 
infra  etiam  om.  ||  161,  24  nomina]  omnia  |]  38  alioquin  summo  ||  162,  3 
aut  nepte  om.  ||  10  tinius  ]]  22  qua  ||  soleo  ||  27  ego  ||  38  vivum]  unum  || 
163,  5  Aristonio  ]|  10  debeas  ]]  17  autem]  ante  ||  24  erat  om.  ||  30  fidis- 
simum  percipiendi  ||  32  inspecta  ||  164,  10  curae]  cura  ||  16  est  adridi- 
ceris  ]]  18  quis  om.  ||  23  quamquam]  quam  ||  24  sententia  religatis  || 
30  ego  ||  165,  5  causa  11  7  perimant  ||  17  quod  ||  18  relegantes  []  19  in 
hanc —  qua  sentitis  om.  ]]  21  sentitis]  censetis  ||  26  durum  II  30  non  tan- 

tantum  lemnibus  ||  35  ab  absoluentibus  ||  166,  1  qui  ||  2  conparata  []  3  quats 
ratione  []  13  ne  si]  nisi  []  14  solvendos  ||  20  alteram  tertiam  ||  31  quae — scri- 
bendumo/w.  [I  33  uidebimus  []  167,  11  sapientes  — magni  om.  ||  13  dolere  ]] 
28Anio]ante]|  29  illis  ||  30umbratur  [|  37mala  j|  38deiectis  [|  168,19exspe- 
ctata  |]  24  quos]  quod  ||  25  decipere  om.  [|  prudentia  om.  [|  27  filiae] 
ille  [|  28  curtius  ||  32  patris]  fratris  ||  33  et — amplissimis  om.  [|  38  patres  ]] 
curauerint  |[  169,  5  fratres  ||  13  decora  ]]  22  in  gloria  perseuerantiam  || 
24  auctior  ||  170,  24  aequa  []  32  ut]  uel  [|  33  litore  [|  171,  3  eundem 
om.  [|  5  tumj  dum  [|  6  contrahuntur  []  10  sentire — ascendisse  om.  ]]  11  flu- 
mine  geritur  ]]  29  inreuerenti  ]|  33  simul  ferrem  ||  172,  8  legis  []  9  re- 
iractandill  10  vel]  ut  [|  longiora  [|  28  inprobo  eos  insectari  ||  173,  2  for- 
matorem  [[  5  verentur  om.  ||  neminem  om.  ||  174,  1  scias]  nescire  ||  4  libe- 
rarum  ciuitatum  om.  []  9  antiquitatis  [J  36  forte. 

Liber  VIIII.  18  Saepe  monui  (om.  te)  [|  21  enim  om.  ]]  22  tamen 
om.  ]|  36  non  solum  epistulas  uerum  etiam  plurimas  flagitas  [|  176,  5  et 
ingenio  om.  |[  10  puluerem  om.  [|  12  enim  tibi  summi  []  13  sciam  ||  26  tu — 
dissenties  om.  ||  32  saepe  incipere  om.  [[  33  Nam  —  continentur  om. 
34  coeperis  om.  [|  35  desinere  deinceps  quaequae  sequentur  ||  36  me 
quoque  ||  177,  27  relinquunt  [|  32  meum  om.  ||  38  te]  ut  [[  178,  4  prospicit 
— lacum  om.  [J  6  cathurnis — quasi  om.  ||  13  despicere  []  15  utique  desunt  [[ 
Sed]  et  ]]  25  ut  om.  ||  179,  5  quam  om.  \\  13  quas  ais]  quaias  ||  18  quie- 
scunt  [[  27  a  te  ||  37  Iunio  [[  180,  8  cognita  [[  16  quaeque  circa  libros 
om.  ||  19  se]  seu  [f  35  anteam  [[  38  redibant  ]]  181,  3  antea  [J  8  me] 
ne  ||  14  sciamus  om.  [J  15  relatione  [[  19facta  ||  20  permiseras  ||  24  sistam  || 
27  confides  ||  29  nomina  quae  magnis  [|  31  Ad  om.  ff  36  bittius  ||  182,  4 
Avidius  om.  \\  13  certientae  |]  flagitii]  facti  ||  16  Arriae  —  amicis  om. 
20  ille  [[  23  qui  modo  reclamabant  om.  []  24  tanto  conuersi  ||  31  stantem] 
statim  ||  183,  21  posteris  quibus  an  [[  25  e]  et  [[  26  Falconi]  Malliano  || 
184,  2  Mamelliano  [|  5  minor  [J  7  non  vacat  —  libet  om.  ||  16  nugis  ||  22  ut 
priore  loco  om.  ||  24  recusant  [|  25  ita  [[  appello  [[  33  eligis  ||  185 ,  2 
Rusonio  [[  4uirginium  ||  17uirginium  ||  18  praecando  ||  20  provectus  ||  29  le- 
genda  ||  186,  5  minor  |j  10  notoriis  []  19  causa  causa  [[  22  Remitte  — 
ipsius  om.  ||  34  adfacit  passieni  pauli  [[  187,  6  propinquus  []  9  ego] 
aequo  (|  ego]  aequo  ]]  10  aeger]  aeque  sanus  ||  ille  om.  []  18  iudicium  [J 
20  captaueram  l|  23  uario  eruditoque  []  25  me  equidem  [|  26  quam] 
quem  [|  29  alter  []  30  mecum  om.  ||  31  die  mecum  primum  |]  urbe  ||  188,  9 
quod]  quum  ||  11  ut  te]  uter  |]  17  perfluare  [[  19  studiorum  ut  grauissimi 
nunc  me  ||  24  aquilas  nostras  de  alibus  pennas  []  25  et  priore  loco  om.  \\ 
continendas  l|  29  Luberco  ||  33  haec  ferri  [[  34  titius  ]]  189,  1  nitantur  || 
2  iam  om.  [|  10  audientia  ||  11  reprehenda  [|  15  alteram  |]  20  hoc] 
ita  []  21  frenos  alia  enim  alia  conditio. 

In  libro  epistularum  ad  Traianum  discrepantiam  editionis  Orellii 
secundae  adnotavi,  quam  ubi  aliorum  auctoHtate  deserui,  nomen  auctoris 
adscriptum  est. 

199,  36  qua]  quae[[201,  14  quod  quidem]  quodque  ||  204,  4  sum 
post  Ephesum  a  Schaefero  additum  omisi  ff  206 ,  5  Cui  quae  rescripsis- 

sem]  Quid  quaeris  scripsisse  me  ||  14  lacunam  indicavi  ||  207 ,  1  et  — 
cumulat  Aldus.  ut  cumulet  |j  208,  15  pro  uncis  noiavi  \\  209,  19  Iseon 
Catanaeus.  Isson  |]  36  fuerint...  hetaeriaeque  brevi]  fuerint  hetaeriae 
quae  breves,  addita  coniectura  srccLQLdL  sxccLQOLqae  brevi  ||  210,  20 
XXX  uncis  notavi  ||  atque]  ac  29  Sed  Schaeferus.  Et  [f  211 ,  10  plus 
uncis  notavi  \\  212,  25  lacunam  indicavi  ]]  213,  33  praeteriit  Orellius 
coniecit.  praeterita  )|  218,  19   spectandus   Avaniius.    exspectandus  II 

220,  29  Sauromatae  coniecit  Orellius.  Sauromata  j]  quem  Aldus.  cuius  || 

221,  8  enim  addidit  Aldus  \\  11  ad  ante  Achaeos  addidi  cum  Aldo.  ad 
eosdem  Achaeos  Avantius  ||  26  lacunam  indicavi  ||  223,  7  eiusdem  Aldus. 
eundem  JJ  13  balinei  uti.  Illud  Caianaeus.  balinei :  ut  illud  ]]  225,  15 
petent  cum  Beroaldo  addidi.  \\  post  fiduciam  Orellius  coniectura  inseruit 
eam  ||  226,  34  si  uncis  notavi\\  221,  5  pertineret  Schaeferus.  pertinet]] 
25  tua  uncis  notavi  [|  26  civitatis  Aldus.  ei  litis  ||  228,  17  Ponticae  Ca- 
Janaeus.  Ponti  ||  32  exegi  Aldus.  excivi  []  229,  3  continebo]  continerent  ]] 
131  enim  addidit  Aldus  \\  231 ,  22  Qui  negabant  —  fuisse ,  cum]  qui 
fnegarent  —  fuisse.  Cum  ||  30  ii  uncis  notavi  ]]  233  ,  31  a  coniectura 

additum  ante  commilitonibus  omisi  ]|  236,  22  e  addidit  Aldus  ])  26  quod 
Beroaldus.  quia  ab  iis  |]  28  cum  ea  pars  legis]  ea  pars  legis  cum  ]] 
237,  24  constitueres  Ernestius.  constituas  ]]  29  certaminibus  Beroaldus. 
:  coronaminibus  f [  238,  unum  quoque]  uno  quod  [[  27  quamquam]  qua  [j 
;28  facere  addidit  Aldus.  ||  quae]  quem  ||  29  sero  Aldus.  sic  sero. 

In  panegyrico  ea  quae  praeter  fidem  archetypi  recentium  codicum 
novata  sunt  adnotavi,  adscriptis ,  ubi  aliorum  coniecturis  usus  sum,  no~ 
minibus  auctorum.  nam  quae  codicum  scriptura  restiiuta  vel  distinctione 
\verborum  emendata  correxi,  quorum  utrumque  saepe  accidit,  adnotare 
\  nolui.  quare  si  quae  praeter  ea  quae  indicata  sunt  aliter  quam  in  vuU 
I  garibus  exemplis  ac  potissimum  Schaeferi  editione ,  cuius  discrepantia 
adposita  est,  scripia  sunt,  codicum  auctoritate  ita  scripia  esse  sciri  volo. 

243,  23  totam  per  civitatem  membranae  rescriptae.  per  totam  civi- 
tatem  ]]  246 ,  37  nihilque  ceteris  —  dispar]  nihil  a  ceteris  differens  || 
38  eminus  coniecit  Schaeferus.  cominus  ]]  librata  Lipsius.  vibrata  ]]  247,  26 
Hispaniam  coniectura  addidit  Schaeferus  \\  251 ,  12  quod  Livineius. 
}uo  []  252,  3  artaret  Schwarzius.  adstaret  ||  254,  28  etiam  Schwarzius. 
tam  ||  256,  3  ipsa  Lipsius.  ipse  f[  27  praesterni  Lipsius.  prosterni  ||  262,  7 
?oror  Duebnerus  edidit.  sorores.  ]]  265,  9  ac  Ernestius.  aut  ||  268,  37  quo 
it]  quo  sit  ||  269,  8  ista  Lipsius.  ita  |)  26  spectandi  Caesari  Schaeferus 

iioniecit.  spectandi  Caesaris  ]j  28  te  Duebnerus  addidit.  ||  38  adoptes 
Lipsius.  adpetas  ||  278,  3  utique  Lipsius.  uterque  [J  281,  31  regere 
vichaeferus  coniecit.  gerere  [|  282,  7  hoc  Schwarzius  addidit  \\  283,  25 
)ecet  alioqui  Duebnerus  edidit,  et  alioqui  liquet.  ]]  284,  1  principem 
lequatum  candidatis  et  simul  stantem  intueri]  principis  aequati  candi- 
latis  et  simul  stantis:  contigit  intueri|f  ll  nomina  suffragatorum  Schae- 
■erus  coniecit.  suffragatorum  nomina  ||  285,  1  ecquando — ecquando  Li- 
i  ineius.  quando  —  et  quando.  ]]  287,  9  abicere  Livineius.  abigere  ]]  288,  20 
( aepius  accessit  ex  rescripto   \\    23  Tibi  fortasse  sufficiat  rescriptus 

Fortasse  sufficiat  tibi  ||  289,  36  ita  Cuspinianus  addidit.  [|  38  Huic 
Lipsius  I|  290,  6  transsilire]  transfretare  []  291 ,  17  probati  Perizonius. 
probatis  ||  293 ,  8  praetorio  rescriptus.  praetorii  [[  se  accessit  ex  re- 
scripto  ||  est  prona  addit  rescriptus  \\  295 ,  15  fuerit  Gesnerus  coniccit* 
fuisse  [[  297,  3  ei  nos  potissimum  mensi  Schwarzius  coniecit.  eum  potis- 
simum  mensem  [[  24  deiunctos  Duebnerus.  disiunctos  ||  298 ,  23  et 
addidi. 

C.  PLINl  CAECILI  SECUNDI 


EPISTULARU  M 

LIBER  PRIMUS. 

5  I. 

C.  PLINIUS  SEPTICIO  SUO  S. 

Frequenter  hortatus  es  ut  epistulas,  si  quas  paulo  curatius  1 
scripsissem,  colligerem  publicaremque.  Collegi  non  servato 
temporis  ordine  (neque  enim  historiam  conponebam),  sed  ut 
10  quaeque  in  manus  venerat.  Superest  ut  nec  te  consilii  nec  2 
me  paeniteat  obsequii.  Ita  enim  fiet  ut  eas  quae  adhuc  ne- 
glectae  iacent  requiram ,  et  si  quas  addidero ,  non  supprimam. 
Vale. 

15  11 

C.  PLINIUS  ARRIANO  SUO-S. 

Quia  lardiorem  adventum  tuum  prospicio,  librum  quemi 
prioribus  epistulis  promiseram  exhibeo.    Hunc  rogo  ex  con- 
suetudine  tua  et  legas  et  emendes ,  eo  magis ,  quod  nihil  ante 

2operaeque  eodem  stilo  scripsisse  videor.   Temptavi  enim  imi-2 
tari  Demosthenen  semper  tuum,  Calvum  nuper  meum,  dum- 
taxat  figuris  orationis :  nam  vim  tantorum  virorum  pauci  quos 
aequus  amavit  adsequi  possunt.   Nec  materia  ipsa  huic,  ve-3 
reor  ne  inprobe  dicam,  aemulationi  repugnavit :  erat  enim  prope 

25totain  contentione  dicendi,  quod  me  longae  desidiae  indor- 
mientem  excitavit,  si  modo  is  sum  ego  qui  excitari  possim. 
Non  tamen  omnino  Marci  nostri  Irjxv&ovg  fugimus ,  quotiens  4 
paulum  itinere  decedere  non  intempestivis  amoenitatibus  ad- 
monebamur :  acres  enim  esse,  non  tristes  volebamus.  Nec  est  5 

30quod  putes  me  sub  hac  exceptione  veniam  postulare.  Nam 
quo  magis  intendam  limam  tuam,  confitebor  et  ipsum  me  et 
Plim  Ep.  1 

contubernales  ab  editione  non  abhorrere ,  si  modo  tu  fortasse 
6errori  nostro  album  calculum  adieceris.  Est  enim  plane  aliquid 
edendum,  atque  utinam  hoc  potissimum  quod  paratum  est! 
(audis  desidiae  votum)  edendum  autem  ex  pluribus  causis,  ma- 
xime  quod  libelli  quos  emisimus  dicuntur  in  manibus  esse,5 
quamvis  iam  gratiam  novitatis  exuerint ;  nisi  tamen  auribus  no- 
stris  bibliopolae  blandiuntur.  Sed  sane  blandiantur,  dum  per 
hoc  mendacium  nobis  studia  nostra  commendent.  Vale. 


C.  PLINIUS  CANINIO  RUFO  SUO  S. 

1  Quid  agit  Comum,  tuae  meaeque  deliciae?  quid  suburba- 
num  amoenissimum  ?  quid  illa  porticus  verna  semper?  quid 
platanon  opacissimus  ?  quid  Euripus  viridis  et  gemmeus  ?  quid 
subiectus  et  serviens  lacus?  quid  illa  mollis  et  tamen  solidal5 
gestatio?  quid  balineum  illud,  quod  plurimus  sol  implet  et 
circumit?  quid  triclinia  illa  popularia,  illapaucorum?  quid  cu- 
bicula  diurna  nocturna?  Possident  te  et  per  vices  partiuntur? 

2  an ,  ut  solebas ,  intentione  rei  familiaris  obeundae  crebris  ex- 
cursionibus  avocaris?  Si  te  possident,  felix  beatusque  es;  si20 

3  minus,  unus  ex  multis.  Quin  tu  (tempus  est  enim)  humiles  et 
sordidas  curas  aliis  mandas  et  ipse  te  in  alto  isto  pinguique 
secessu  studiis  adseris?  Hoc  sit  negotium  tuum,  hoc  otium, 
hic  labor,  haec  quies:  in  his  vigilia,  in  his  etiam  somnus  re- 

4ponatur.   Effinge  aliquid  et  excude  quod  sit  perpetuo  tuum.  25 
Nam  reliqua  rerum  tuarum  post  te  alium  atque  alium  dominum 
sortientur,  hoc  numquam  tuum  desinet  esse,  si  semel  coeperit. 

5  Scio  quem  animum ,  quod  horter  ingenium.  Tu  modo  enitere 
ut  tibi  ipse  sis  tanti  quanti  videberis  aliis  si  tibi  fueris.  Vale. 

30 

IIII. 

C.  PLINIUS  POMPEIAE  CELERINAE  SOCRUI  S. 

1  Quantum  copiarum  in  Ocriculano,  in  Narniensi,  in  Carsu- 
lano,  in  Perusino  tuo!  in  Narniensi  vero  etiam  balineum.  Ex 
epistulis  meis  (nam  iam  tuis  opus  non  est)  una  illa  brevis  et35 

2vetus  sufficit.  Non  me  Hercule  tam  mea  sunt  quae  mea  sunt 
quam  quae  tua:  hoc  tamen  differunt,  quod  sollicitius  et  inten- 

3tius  tui  me  quam  mei  excipiunt.  Idem  fortasse  eveniet  tibi,  si 

quando  in  nostra  deverteris.  Quod  velim  facias,  primum,  ut 
perinde  nostris  rebus  ac  nos  tuis  perfruaris ,  deinde ,  ut  mei 
expergiscantur  aliquando ,  qui  me  secure  ac  prope  neglegen- 
ter  expectant.  Nam  mitium  dominorum  apud  servos  ipsa  con-4 
5  suetudine  metus  exolescit,  novitatibus  excitantur  probarique 
dominis  per  alios  magis  quam  per  ipsos  laborant.  Vale. 

V. 

C,  PLINIUS  VOCONIO  ROMANO  SUO  S. 

10      Vidistine  quemquam  M.  Regulo  timidiorem  humiliorem  post  1 
Domitiani  mortem?  sub  quo  non  minora  flagitia  commiserat 
quam  sub  Nerone ,  sed  tectiora.  Coepit  vereri  ne  sibi  irasce- 
rer;  nec  fallebatur,  irascebar.  Rustici  Aruleni  periculum  fo-2 
verat,  exultaverat  morte,  adeo  ut  librum  recitaret  publicaret- 

15  que,  in  quo  Rusticum  insectatur  atque  etiam  Stoicorum  simiam 
appellat;  adicit  Vitelliana  cicatrice  stigmosum.  Agnoscis  elo-3 
quentiam  Reguli.  Lacerat  Herennium  Senecionem,  tam  intem- 
peranter  quidem  ut  dixerit  ei  Metius  Carus  cquid  tibi  cum  meis 
mortuis?  numquid  ego  Crasso  aut  Camerino  molestus  sum?* 

20C[uos  ille  sub  Nerone  accusaverat.  Haec  me  Regulus  dolenter4 
tulisse  credebat,  ideoque  etiam  cum  recitaret  librum,  non  ad- 
hibuerat.  Praeterea  reminiscebatur  quam  capitaliter  ipsum  me 
apud  centumviros  lacessisset.  Aderam  Arrionillae,  Timonis5 
uxori,  rogatu  Aruleni  Rustici;  Regulus  contra.  Nitebamur  nos 

25  in  parte  causae  sententia  Meti  Modesti ,  optimi  viri :  is  tunc  in 
exilio  erat,  a  Domitiano  relegatus.  Ecce  tibi  Regulus  ^quaero9 
inquit,  cSeeunde,  quid  de  Modesto  sentias'.  Vides  quod  peri- 
culum,  si  respondissem  'bene',  quod  flagitium,  si  <male\  Non 
possum  dicere  aliud  tunc  mihi  quam  deos  adfuisse.  ^Respon- 

30debo'  inquam  csi  de  hoc  centumviri  iudicaturi  sunt\  Rursus 
ille  cquaero  quid  de  Modesto  sentias5.   Iterum  ego  csolebant6 
testes  in  reos,  non  in  damnatos  interrogari5.  Tertio  ille  ?non 
iam  quid  de  Modesto ,  sed  quid  de  pietate  Modesti  sentias'. 
cQuaeris?  inquam  cquid  sentiam:  at  ego  ne  interrogare  quidem7 

35  fas  puto  de  quo  pronuntiatum  est\  Conticuit :  me  laus  et  gra- 
tulatio  secuta  est,  quod  nec  famam  meam  aliquo  responso,  utili 
fortasse,  inhonesto  tamen,  laeseram  nec  me  laqueis  tam  insi- 
diosae  interrogationis  involveram.  Nunc  ergo  conscientia  ex-8 

1* 

territus  adprehendit  Caecilium  Celerem,  mox  Fabium  Iustum, 
rogat  ut  me  sibi  reconeilient.  Nec  contentus,  pervenit  ad  Spu- 
rinnam:  huic  suppliciter,  ut  estcumtimet  abiectissimus ,  cro- 
go'  inquit  cmane  videas  Plinium  domi,  sed  plane  mane  (neque 
enim  diutius  ferre  sollicitudinem  possum),  et  quoquo  modo  ef-  5 
9ficias  ne  mihi  irascatur'.  Evigilaveram :  nuntius  a  Spurinna: 
cvenio  ad  te'.  cImmo  ego  ad  te'.  Coimus  in  porticu  Liviae, 
cum  alter  ad  alterum  tenderemus.  Exponit  Reguli  mandata, 
addit  preces  suas,  ut  decebat  optimum  virum  pro  dissimillimo, 
lOparce.  Cui  ego  ^dispicies  ipse  quid  renuntiandum  Regulo  pu-10 
tes :  te  decipi  a  me  non  oportet.  Expecto  Mauricum'  (nondum 
ab  exilio  venerat) :  Hdeo  nihil  alterutram  in  partem  respondere 
tibi  possum,  facturus  quidquid  ille  decreverit ;  illum  enim  esse 

11  huius  consilii  ducem,  me  comitem  decet'.  Paucos  post  dies 
ipse  me  Regulus  convenit  in  praetoris  officio:  illuc  persecu-15 
tus  secretum  petit :  ait  timere  se  ne  animo  meo  penitus  hae- 
reret  quod  in  centumvirali  iudicio  aliquando  dixisset,  cum  re- 
sponderet  mihi  et  Satrio  Rufo,  cSatrius  Rufus,  cui  non  est  cum 
Cicerone  aemulatio,  et  qui  contentus  est  eloquentia  saeculi  no- 

12  stri'.  Respondi  nunc  me  intellegere  maligne  dictum,  quiaipse^Q 
confiteretur ;  ceterum  potuisse  honorificum  existimari.  *Est 
enim'  inquam  cmihi  cum  Cicerone  aemulatio,  nec  sum  conten- 

13tus  eloquentia  saeculi  nostri.  Nam  stultissimum  credo  ad  imi- 
tandum  non  optima  quaeque  proponere.  Sedtu,  qui  huius  iu- 
dicii  meministi ,  cur  illius  oblitus  es  in  quo  me  interrogasti  25 
quid  de  Meti  Modesti  pietate  sentirem?'  Expalluit  notabiliter, 
quamvis  palleat  semper,  et  haesitabundus  cinterrogavi,  non  ut 
tibi  nocerem,  sed  ut  Modesto.'  Vide  hominis  crudelitatem,  qui , 

14  se  non  dissimulet  exuli  nocere  voluisse.  Subiunxit  egregiam 
causam:  cscripsit'  inquit  cin  epistula  quadam,  quae  apud  Domi-30 
tianum  recitata  est,  cRegulus,  omnium  bipedum  nequissi- 

15  mus" ;  quod  quidem  Modestus  verissime  scripserat.  Hic  fere 
nobis  sermonis  terminus.  Neque  enim  volui  progredi  longius, 
ut  mihi  omnia  libera  servarem,  dum  Mauricus  venit.  Nec  me 
praeterit  esse  Regulum  dvgxcc&aiQerov:  est  enim  locuples35 
factiosus,  curatur  a  multis,  timetur  a  pluribus,  quod  plerum- 
que  fortius  amore  est.  Potest  tamen  fieri  ut  haec  concussa  la- 

16  bantur.  Nam  gratia  malorum  tam  infida  est  quam  ipsi.  Verum, 

ut  idem  saepius  dicam,  expecto  Mauricum.  Vir  est  gravis, 
prudens,  multis  experimentis  eruditus,  et  qui  futura  possit  ex 
praeteritis  providere.  Mihi  et  temptandi  aliquid  et  quiescendi 
illo  auctore  ratio  constabit.  Haec  tibi  scripsi,  quia  aecum  erat  17 
5  te  pro  amore  mutuo  non  solum  omnia  mea  facta  dictaque  ve- 
rum  etiam  consilia  cognoscere.  Vale. 

VI. 

C.  PLINTUS  CORNELIO  TACITO  SUO  S. 

10      Ridebis ,  et  licet  rideas.  Ego  ille  quem  nosti  apros  tres  1 
et  quidem  pulcherrimos  cepi.  Ipse?  inquis.  Ipse;  non  tamen 
ut  omnino  ab  inertia  mea  et  quiete  discederem.  Ad  retia  se- 
debam :  erat  in  proximo  non  venabulum  aut  lancea,  sed  stilus 
et  pugillares:  meditabar  aliquid  enotabamque,  ut,  si  manus  va- 

15cuas,  plenas  tamen  ceras  reportarem.  Non  est  quod  contem-2 
nas  hoc  studendi  genus.  Mirum  est  ut  animus  agitatione  mo- 
tuque  corporis  excitetur.    lam  undique  silvae  et  solitudo 
ipsumque  illud  silentium  quod  venationi  datur  magna  cogita- 
tionis  incitamenta  sunt.  Proinde  cum  venabere,  licebit  auctore3 

20  me  ut  panarium  et  lagunculam  sic  etiam  pugillares  feras.  Ex- 
perieris  non  Dianam  magis  montibus  quam  Minervam  inerrare. 
Vale. 

VII. 

C.  PLINIUS  OCTAVIO  RUFO  SUO  S. 

25 

Vide  in  quo  me  fastigio  collocaris,  cum  mihi  idem  pote-1 
statis  idemque  regni  dederis  quod  Homerus  Iovi  Optimo  Ma- 
ximo, 

ra5  d9  exeoov  ^iev  edcoxe  %axr\q,  exeqov  dvevev6ev. 

30Nam  ego  quoque  simili  nutu  ac  renutu  respondere  voto  tuo2 
possum.  Etenim  sicut  fas  est  mihi ,  praesertim  te  exigente, 
excusare  Baeticis  contra  unum  hominem  advocationem,  ita  nec 
fidei  nostrae  nec  constantiae  quam  diligis  convenit  adesse 
contra  provinciam  quam  tot  officiis ,  tot  laboribus ,  tot  etiam 

35  periculis  meis  aliquando  devinxerim.   Tenebo  ergo  hoc  tem-3 
peramentum,  ut  ex  duobus  quorum  alterutrum  petis  eligam  id 
potius  in  quo  non  solum  studio  tuo  verum  etiam  iudicio  satis- 
faciam.  Neque  enim  tanto  opere  mihi  considerandum  est  quid 

vir  optimus  in  praesentia  velis,  quam  quid  semper  sis  proba- 
4turus.  Me  circa  Idus  Octobris  spero  Romae  futurum  eadem- 
que  haec  praesentem  quoque  tua  meaque  fide  Gallo  confirma- 
turum;  cui  tamen  iam  nunc  lieet  spondeas  de  animo  meo  rj 
bxcci  %vaver](}LV  Bit  6cpQV(5L  V£v6s.  Cur  enim  non  usquequa-5 
que  Homericis  versibus  agam  tecum?  quatenus  tu  me  tuis 
agere  non  pateris,  quorum  tanta  cupiditate  ardeo  ut  videar 
mihi  liac  sola  mercede  posse  corrumpi  ut  vel  contra  Baeticos 
6adsim.  Paene  praeterii  quod  minime  praetereundum  fuit,  acce- 
pisse  me  careotas  optimas,  quae  nunc  cum  ficis  et  boletis  cer- 10 
tandum  habent.  Vale. 

VIII. 

C.  PLINIUS  POMPEIO  SATURNINO  SUO  S. 

1      Peropportune  mihi  redditae  sunt  litterae  tuae,  quibus  flagi-15 
tabas  ut  tibi  aliquid  ex  scriptis  meis  mitterem,  cum  ego  id 
ipsum  destinassem.  Addidisti  ergo  calcaria  sponte  currenti,  pa- 
riterque  et  tibi  veniam  recusandi  laboris  et  mihi  exigendi  ve- 

2recundiam  sustulisti.  Nam  nec  me  timide  uti  decet  eo  quod 
oblatum  est  nec  te  gravari  quod  depoposcisti.  Non  est  tamen^o 
quod  ab  homine  desidioso  aliquid  novi  operis  expectes.  Peti- 
turus  sum  enim  ut  rursus  vaces  sermoni  quem  apud  municipes 

3meos  habui  bibliothecam  dedicaturus.  Memini  quidem  te  iam 
quaedam  adnotasse ,  sed  generaliter :  ideo  nunc  rogo  ut  non 
tantum  universitati  eius  attendas,  verum  etiam  particulas  qua25 
soles  lima  persequaris.  Erit  enim  et  post  emendationem  libe- 

4rum  nobis  vel  publicare  vel  continere.  Quin  immo  fortasse 
hanc  ipsam  cunctationem  nostram  in  alterutram  sententiam 
emendationis  ratio  deducet,  quae  aut  indignum  editkme ,  dum 
saepius  retractat ,  inveniet  aut  dignum ,  dum  id  ipsum  experi-  30 

5  tur,  efficiet.  Quamquam  huius  cunctationis  meae  causae  non 
tam  in  scriptis  quam  in  ipso  materiae  genere  consistunt.  Est 
enim  paulo  quasi  gloriosius  et  elatius.  Onerabit  hoc  mode- 
stiam  nostram,  etiamsi  stilus  ipse  pressus  demissusque  fuerit, 
propterea  quod  cogimur  cum  de  munificentia  parentum  nostro-35 

6rum  tum  de  nostra  disputare.  Anceps  hic  et  lubricus  locus 
est,  etiam  cum  illi  necessitas  lenocinatur.  Etenim  si  alienae 
quoque  laudes  parum  aequis  auribus  accipi  solent,  quam  dif- 

ficile  est  optinere  ne  molesta  videatur  oratio  de  se  aut  de  suis 
disserentis?  Nam  cum  ipsi  honestati  tum  aliquanto  magis  glo- 
riae  eius  praedicationique  invidemus  atque  ea  demum  recte 
facta  minus  detorquemus  et  carpimus  quae  in  obscuritate  et 
5  silentio  reponuntur.  Qua  ex  causa  saepe  ipse  mecum,  nobisne  7 
tantum,  quidquid  est  istud,  conposuisse  an  et  aliis  debeamus? 
Ut  nobis,  admonet  illud,  quod  pleraque  quae  sunt  agendae  rei 
necessaria  eadem  peracta  nec  ulilitatem  parem  nec  gratiam 
retinent.  Ac  ne  longius  exempla  repetamus,  quid  utilius  fuit  8 

lOquam  munificentiae  rationem  etiam  stilo  prosequi?  Per  hoc 
enim  adsequebamur ,  primum  ut  honestis  cogitationibus  inmo- 
raremur,  deinde  ut  pulchritudinem  illarum  longiore  tractatu 
pervideremus ,  postremo  ut  subitae  largitionis  comitem  paeni- 
tentiam  caveremus.  Nascebatur  ex  his  exercitatio  quaedam 

15  contemnendae  pecuniae.  Nam  cum  omnes  homines  ad  custo-9 
diam  eius  natura  restrinxerit ,  nos  contra  multum  ac  diu  pen- 
sitatus  amor  liberalitatis  communibus  avaritiae  vinculis  exime- 
bat,  tantoque  laudabilior  munificentia  nostra  fore  videbatur, 
quod  ad  illam  non  impetu  quodam  sed  consilio  trahebamur. 

20Accedebat  his  causis  quod  non  ludos  aut  gladiatores  sed  an- 10 
nuos  sumptus  in  alimenta  ingenuorum  pollicebamur.  Oculo- 
rum  porro  et  aurium  voluptates  adeo  non  egent  commenda- 
tione ,  ut  non  tam  ineitari  debeant  oratione  quam  reprimi :  ut  11 
vero  aliquis  libenter  educationis  taedium  laboremque  susci- 

25  piat ,  non  praemiis  modo  verum  etiam  exquisitis  adhortationi- 
bus  inpetrandum  est.  Nam  si  medici  salubres,  sed  voluptate  12 
carentes  cibos  blandioribus  adloquiis  prosecuntur,  quanto  ma- 
gis  decuit  publice  consulentem  utilissimum  munus,  sednonper- 
inde  populare  comitate  orationis  inducere?  praesertim  cum 

30enitendum  haberemus  ut  quod  parentibus  dabatur  et  orbis  pro- 
baretur,  honoremque  paucorum  ceteri  patienter  et  expecta- 
rent  et  mererentur.  Sed  ut  tunc  communibus  magis  commodis  13 
quam  privatae  iactantiae  studebamus,  cum  intentionem  effe- 
ctumque  muneris  nostri  vellemus  intellegi,  ita  nunc  in  ratione 

35  edendi  veremur  ne  forte  non  aliorum  utilitatibus  sed  propriae 
laudi  servisse  videamur.  Praeterea  meminimus  quanto  maiore  14 
animo  honestatis  fructus  in  conscientia  quam  in  fama  repona- 
tur.  Sequi  enim  gloria,  non  adpeti  debet,  nec  si  casu  aliquo 

non  sequatur,  idcirco  quod  gloriam  meruit  minus  pulchrum 

15  est.  Ii  vero  qui  benefacta  sua  verbis  adornant  non  ideo  prae- 
dicare  quia  fecerint,  sed  ut  praedicarent  fecisse  creduntur. 
Sic,  quod  magnifictim  referente  alio  fuisset,  ipso  qui  gesserat 
recensente  vanescit.  Homines  enim,  cum  rem  destruere  non5 
possunt,  iactationem  eius  incessunt.  Ita,  si  silenda  feceris, 

16  factum  ipsum,  si  laudanda  non  sileas,  ipse  culparis.  Me  vero 
peculiaris  quaedam  inpedit  ratio.  Etenim  hunc  ipsum  sermo- 
nem  non  apud  populum  sed  apud  decuriones  habui,  nec  in 

17propatulo  sed  in  curia.  Vereor  ergo  ut  sit  satis  congruens,  10 
cum  in  dicendo  adsentationem  vulgi  adclamationemque  defu- 
gerim,  nunc  eadem  illa  editione  sectari,  cumque  plebem  ipsam 
cui  consulebatur  limine  curiae  parietibusque  discreverim,  ne 
quam  in  speciem  ambitionis  inciderem,  nunc  eos  etiam  ad  quos 
ex  munere  nostro  nihil  pertinet  praeter  exemplum  velut  obviai5 

18  ostentatione  conquirere.  Habes  cunctationis  meaecausas;  ob- 
sequar  tamen  consilio  tuo,  cuius  mihi  auctoritas  pro  ratione 
sufficiet.  Vale. 

vrai.  20 

C.  PLLNIUS  MINUTIO  FUNDANO  SUO  S. 

1      Mirum  est  quam  singulis  diebus  in  urbe  ratio  aut  constet 

2aut  constare  videatur,  pluribus  cunctaque  non  constet.  Nam 
si  quem  interroges  chodie  quid  egisti?%  respondeat  cofficio 
togae  virilis  interfui ,  sponsalia  aut  nuptias  frequentavi ,  ille  25 
me  ad  signandum  testamentum,  ille  in  advocationem,  ille  in 

3  consilium  rogavit.'  Haec  quo  die  feceris  necessaria,  eadem, 
si  cotidie  fecisse  te  reputes,  inania  videntur,  multo  magis  cum 
secesseris.  Tunc  enim  subit  recordatio  cquot  dies  quam  frigi- 

4dis  rebus  absumpsi!'  Quod  evenit  mihi,  postquam  inLauren-30 
tino  meo  aut  lego  aliquid  aut  scribo  aut  etiam  corpori  vaco, 

5cuius  fulturis  animus  sustinetur.  Nihil  audio  quod  audisse, 
nihil  dico  quod  dixisse  paeniteat:  nemo  apud  me  quemquam 
sinistris  sermonibus  carpit,  neminem  ipse  reprehendo,  nisi 
tamen  me,  cum  parum  commode  scribo ;  nulla  spe,  nullo  timore  35 
sollicitor,  nullis  rumoribus  inquietor:  mecum  tantum  et  cum 

6  libellis  loquor.  0  rectam  sinceramque  vitam,  o  dulce  otium 
honestitmque  ac  paene  omni  negotio  pulchrius !  0  mare ,  o  li- 

tus,  verum  secretumque  ^ovOelov^  quammulta  invenitis,  quam 
multa  dictatis !  Proinde  tu  quoque  strepitum  istum  inanemque  7 
discursum  et  multum  ineptos  labores ,  ut  primum  fuerit  occa- 
sio,  relinque  teque  studiis  vel  otio  trade.  Satius  est  enim,  ut 8 
5  Atilius  noster  eruditissime  simul  et  facetissime  dixit,  otiosum 
esse  quam  nihil  agere.  Vale. 

X. 

C.  PLINIUS  ATTIO  CLEMENTI  SUO  S. 

i 

dO      Si  quando  urbs  nostra  liberalibus  studiis  floruit,  nunc  ma- 1 
xime  floret.  Multa  claraque  exempla  sunt;  sufficeret  unum,2 
Euphrates  philosophus.  Hunc  ego  in  Syria,  cum  adulescen- 
tulus  militarem,  penitus  et  domi  inspexi  amarique  ab  eo  labo- 
|   ravi,  etsi  non  erat  laborandum.  Esfc  enim  obvius  et  expositus 
;15plenusque  humanitate  quam  praecipit.  Atque  utinam  sic  ipse3 
\    quam  spem  tunc  ille  de  me  concepit  impleverim ,  ut  ille  mul- 
tum  virtutibus  suis  addidit!  aut  ego  nunc  illas  magis  miror, 
I    quia  magis  intellego.   Quamquam  ne  nunc  quidem  satis  intel- 
|    lego.  Ut  enim  de  pictore  scalptore  fictore  nisi  artifex  iudicare,  4 
20ita  nisi  sapiens  non  potest  perspicere  sapientem.  Quantum5 
tamen  mihi  cernere  datur ,  multa  in  Euphrate  sic  eminent  et 
elucent  ut  mediocriter  quoque  doctos  advertant  et  adficiant. 
Disputat  subtiliter  graviter  ornate,  frequenter  etiam  Plalo- 
nicam  illam  sublimitatem  et  latitudinem  eflingit.  Sermo  est  co- 
25piosus  et  varius,  dulcis  in  primis,  et  qui  repugnantis  quoque 
ducat  inpellat.  Ad  hoc  proceritas  corporis,  decora  facies,  de-  & 
missus  capillus,  ingens  et  canabarba;  quae  licet  fortuita  et 
inania  putentur,  illi  tamen  plurimum  venerationis  adquirunt. 
Nullus  horror  in  cultu ,  nulla  tristitia,  multum  severitatis :  re-  7 
30verearis  occursum,  non  reformides.  Vitae  sanctitas  summa, 
comitas  par :  insectatur  vitia ,  non  homines ,  nec  castigat  er- 
rantes  sed  emendat.  Sequaris  monentem  aUentus  et  pendens 
I    et  persuaderi  tibi,  etiam  cum  persuaserit,  cupias.  Iam  vero8 

liberi  tres ,  duo  mares ,  quos  diligentissime  instituit.  Socer 
^SPompeius  Iulianus,  cum  cetera  vita  tum  vel  hoc  uno  magnus 
et  clarus,  quod  ipse  provinciae  princeps,  inter  altissimas  con- 
ditiones,  generum  non  honoribus  principem  sed  sapientia  ele- 
('    git.  Quamquam  quid  ego  plura  de  viro  quo  mihi  frui  non  licet?  9 

an  ut  magis  angar  quod  non  licet?  Nam  distringor  officio  ut 
maximo  sic  molestissimo.  Sedeo  pro  tribunali ,  subnoto  libel- 
los,  conficio  tabulas,  scribo  plurimas  sed  inlitteratissimas  litte- 

lOras.  Soleo  non  numquam  (nam  id  ipsum  quando  contingit!)  de 
his  occupationibus  apud  Euphraten  queri.  Ille  me  consolatur,  5 
adfirmat  etiam  esse  hanc  philosophiae  et  quidem  pulcherrimam 
partem,  agere  negotium  publicum,  cognoscere,  iudicare ,  pro-  „ 
mere  et  exercere  iustitiam,  quaeque  ipsi  doceant  in  usu  habere. 

llMihi  tamen  hoc  unum  non  persuadet,  satius  esse  ista  facere 
quam  cum  illo  dies  totos  audiendo  discendoque  consumere.  10 
Quo  magis  te,  cui  vacat,  hortor,  cum  in  urbem  proxime  veneris 
(venias  autem  ob  hoc  maturius),  illi  te  expoliendum  limandum- 

12  que  permittas.  Neque  enim  ego ,  ut  multi ,  invideo  aliis  bono 
quoipsecareo,  sed  contrasensum  quendam  voluptatemque  per- 
cipio,  si  ea  quae  mihi  denegantur  amicis  video  superesse.  Vale.  15 

XI. 

C.  PLINIUS  FABIO  IUSTO  SUO  S. 

1      Olim  mihi  nullas  epistulas  mittis.   Nihil  est,  inquis,  quod 
scribam.  At  hoc  ipsum  scribe  nihil  esse  quod  scribas,  vel  so-20 
lum  illud  unde  incipere  priores  solebant  csi  vales,  bene  est; 
ego  valeo.'  Hoc  mihi  sufficit;  est  enim  maximum.  Ludere  me 

2putas?  serio  peto.  Fac  sciam  quid  agas,  quod  sine  sollicitu- 
dine  summa  nescire  non  possum.  Vale. 

XII.  25 

C.  PLINIUS  CALESTRIO  TIRONI  SUO  S. 

1  Iacturam  gravissimam  feci,  si  iactura  dicenda  est  tanti  viri 
amissio.  Decessit  Corellius  Rufus ,  et  quidem  sponte ,  quod 
dolorem  meum  exulcerat.  Est  enim  luctuosissimum  genus  mor-30 

2  tis  quae  non  ex  natura  nec  fatalis  videtur.  Nam  utcumque  in 
illis  qui  morbo  fmiuntur  magnum  ex  ipsa  necessitate  solacium 
est,  in  iis  vero  quos  arcessita  mors  aufert  hic  insanabilis  do- 

3lor  est,  quod  creduntur  potuisse  diu  vivere.   Corellium  qui- 
dem  summa  ratio,  quae  sapientibus  pro  necessitate  est,  ad  hoc35 
consilium  compulit,  quamquam  plurimas  vivendi  causas  haben- 
tem,  optimam  conscientiam,  optimam  famam,  maximam  aucto- 
ritatem,  praeterea  filiam  uxorem  nepotem  sorores,  interque 

tot  pignora  veros  amicos.  Sed  tam  longa,  tam  iniqua  valitu-4 
dine  conflictabatur  ut  haec  tanta  pretia  vivendi  mortis  rationi- 
bus  vincerentur.  Tertio  et  tricensimo  anno ,  ut  ipsum  audie- 
bam,  pedum  dolore  correptus  est.  Patrius  hic  illi:  rtam  ple- 
5  rumque  morbi  quoque  per  successiones  quasdam,  ut  alia,  tra- 
duntur.  Hunc  abstinentia  sanctitate,  quoad  viridis  aetas,  vicit  5 
et  fregit;  novissime  cum  senectute  ingravescentem  viribus 
*   animi  sustinebat,  cum  quidem  incredibilis  cruciatus  etindi-6 

gnissima  tormenta  pateretur.  Iam  enim  dolor  non  pedibus  so- 
'lOlis,  ut  prius,  insidebat  sed  omnia  membra  pervagabatur.  Veni 

ad  eum  Domitiani  temporibus  in  suburbano  iacentem.   Servi  7 
|    e  cubiculo  recesserunt:  habebat  hoc  moris,  quotiens  intrasset 
|    fidelior  amicus ;  quin  etiam  uxor,  quamquam  omnis  secreti  ca- 

pacissima,  digrediebatur.  Circumtulit  oculos  et  ccur9  inquitS 
,15*me  putas  hos  tantos  dolores  tam  diu  sustinere?  ut  scilicet 
isti  latroni  vel  uno  die  supersim/   Dedisses  huic  animo  par 
corpus,  fecisset  quod  optabat.  Adfuit  tamen  deus  voto,  cuius 
I    ille  compos,  ut  iam  securus  liberque  moriturus,  multa  illa  vi- 

tae  sed  minora  retinacula  abrupit.   Increverat  valitudo ,  quam  9 
20temperantia  mitigare  temptavit,  perseverantem  constantia  fugit. 
lam  dies  alter  tertius  quartus :  abstinebat  cibo.   Misit  ad  me 
uxor  eius  Hispulla  communem  amicum  C.  Geminium  cum  tri- 
stissimo  nuntio,  destinasse  Corellium  mori  nec  aut  suis  aut  fi- 
liae  precibus  flecti,  solum  superesse  me  a  quo  revocari  posset 
25  ad  vitam.  Cucurri :  perveneram  in  proximum,  cum  mihi  ab  ea- 10 
dem  Hispulla  lulius  Atticus  nuntiat  nihil  iam  ne  me  quidem 
inpetraturum :  tam  obstinate  magis  ac  magis  induruisse.  Dixe- 
rat  sane  medico  admoventi  cibum  %£xqlkcc,  quae  vox  quantum 
admirationis  in  animo  meo  tantum  desiderii  reliquit.  Cogito 
30quo  amico,  quo  viro  caream.  Implevit  quidem  annum  septimum  11 
et  sexagensimum ,  quae  aetas  etiam  robustissimis  satis  longa 
est:  scio.  Evasit  perpetuam  valitudinem:  scio.  Decessit  super- 
1    stitibus  suis,  florente  re  publica,  quae  illi  omnibus  suis  carior 

erat:  et  hoc  scio.  Tamen  tamquam  et  iuvenis  et  firmissimi  mor- 15 
i35temdoleo,  doleoautem,  licet  meinbecillum  putes,  meonomine. 

Amisi  enim,  amisi  vitae  meae  testem  rectorem  magistrum. 
|    In  summa,  dicam  quod  recenti  dolore  contubernali  meo  Calvi- 
sio  dixi,  cvereor  ne  neglegentius  vivam.'  Proinde  adhibe  sola- 13 

cia  mihi,  non  haec  csenex  erat,  infirmus  erat'  (haec  enimno- 
vi) ,  sed  nova  aliqua,  sed  magna,  quae  audierim  numquam ,  le- 
gerim  numquam.  Nam  quae  audivi,  quae  legi,  sponte  succur- 
runt,  sed  tanto  dolore  superantur.  Vale. 

XIII.  5 

C.  PLINIUS  SOSIO  SENECIONI  SUO  S. 

1  Magnum  proventum  poetarum  annus  hic  attulit.  Toto  men- 
se  Aprili  nullus  fere  dies  quo  non  recitaret  aliquis.  Iuvat  me 
quod  vigent  studia,  proferunt  se  ingenia  hominum  et  ostentant,  10 

2  tametsi  ad  audiendum  pigre  coitur.  Plerique  in  stationibus  se- 
dent  tempusque  audiendi  fabulis  conterunt  ac  subinde  sibi  nun- 
tiari  iubent  an  iam  recitator  intraverit,  an  dixerit  praefationem, 
an  ex  magna  parte  evolverit  librum :  tunc  demum,  ac  tunc  quo- 
que  lente  cunctanterque  veniunt;  nec  tamen  permanent,  sedl5 
ante  finem  recedunt ,  alii  dissimulanter  et  furtim,  alii  simplici- 

3ter  et  libere.  Ad  Hercule  memoria  parentum  Claudium  Caesa- 
rem  ferunt ,  cum  in  palatio  spatiaretur  audissetque  clamorem, 
causam  requisisse,  cumque  dictum  esset  recitare  Nonianum, 

4subitum  recitanti  inopinatumque  venisse.   Nunc  otiosissimus  20 
quisque  multo  ante  rogatus  et  identidem  admonitus  aut  non  ve- 
nit  aut,  si  venit,  queritur  se  diem,  quia  non  perdiderit,  perdi- 

5disse.  Sed  tanto  magis  laudandi  probandique  sunt  quos  a  scri- 
bendi  recitandique  studio  haec  auditorum  vel  desidia  vel  super- 
bia  non  retardat.  Equidem  prope  nemini  defui.  Erant  sane  ple-  25 
rique  amici :  neque  enim  est  fere  quisquam  qui  studia ,  ut  non 

6  simul  et  nos  amet.  His  ex  causis  longius  quam  destinaveram 
tempus  in  urbe  consumpsi.  Possum  iam  repetere  secessum  et 
scribere  aliquid  quod  non  recitem,  ne  videar,  quorum  recita- 
tionibus  adfui ,  non  auditor  fuisse  sed  creditor.  Nam  ut  in  ce-  30 
teris  rebus  ita  in  audiendi  officio  perit  gratia,  si  reposcatur. 
Vale. 

XIIII. 

C.  PLINIUS  IUNIO  MAURICO  SUO  S.  35' 

1  Petis  ut  fratris  tui  filiae  prospiciam  maritum ;  quod  merito 
mihi  potissimum  iniungis.  Scis  enim  quanto  opere  summum 
illum  virum  suspexerim  dilexerimque ,  quibus  ille  adulescen- 

tiam  meam  exhortationibus  foverit,  quibus  etiam  laudibus  ut 
laudandus  viderer  effecerit.  Nihil  est  quod  a  te  mandari  mihi2 
aut  maius  aut  gratius,  nihil  quod  honestius  a  me  suscipi  possit 
quam  ut  eligam  iuvenem  ex  quo  nasci  nepotes  Aruleno  Rustico 
5deceat.  Qui  quidem  diu  quaerendus  fuisset,  nisi  paratus  et3 
quasi  provisus  esset  Minicius  Acilianus ,  qui  me  ut  iuvenis  iu~ 
venem  (est  enim  minor  pauculis  annis)  familiarissime  diligit, 
reveretur  ut  senem.  Nam  ita  formari  a  me  et  institui  cupit  ut 
ego  a  vobis  solebam.  Patria  est  ei  Brixia  ex  illa  nostia  Italia,  4 

lOquae  multum  adhuc  verecundiae,  frugalitatis  atque  etiam  ru- 
sticitatis  antiquae  retinet  ac  servat.  Pater  Minicius  Macrinus,  5 
equestris  ordinis  princeps,  quia  nihil  altius  voluit :  adlectus 
enim  a  divo  Vespasiano  inter  praetorios  honestam  quietem  huic 
nostrae  ambitioni  dicam  an  dignitati  constantissime  praetulit. 

15Habet  aviam  maternam  Serranam  Proculam  e  municipio  Pata-6 
vino.  Nosti  loci  mores :  Serrana  tamen  Patavinis  quoque  seve- 
ritatis  exemplum  est.  Contigit  et  avunculus  ei  P.  Acilius,  gra- 
vitate  prudentia  fide  prope  singulari.  In  summa ,  nihil  erit  in 
domo  tota  quod  non  tibi  tamquam  in  tua  placeat.  Aciliano7 

20vero  ipsi  plurimum  vigoris  industriae,  quamquam  in  maxima 
verecundia.    Quaesturam  tribunatum  praeturam  honestissime 
percucurrit  ac  iam  pro  se  tibi  necessitatem  ambiendi  remisit. 
Est  illi  facies  liberalis,  multo  sanguine,  raufto  rubore  suffusa,8 
est  ingenua  totius  corporis  pulchritudo  et  quidam  senatorius 

25decor.  Quae  ego  nequaquam  arbitror  neglegenda:  debet  enim 
hoc  castitati  puellarum  quasi  praemium  dari.  Nescio  an  adiciam9 
esse  patri  eius  amplas  facultates.  Nam  cum  imaginor  vos  qui- 
bus  quaerimus  generum,  silendum  de  facultatibus  puto:  cum 
publicos  mores  atque  etiam  leges  civitatis  intueor,  quae  vel  in 

ftoprimis  census  hominum  spectandos  arbitrantur,  ne  id  quidem 
praetereundum  videtur.  Et  sane  d«  posteris  et  his  pluribus 
cogitanti  hic  quoque  in  conditionibus  deligendis  ponendus  est 

(    calculus.  Tu  fortasse  me  putes  indulsisse  amori  meo  supraqueiO 
ista  quam  res  patitur  sustulisse.   At  ego  fide  mea  spondeo  fu- 

35turum  ut  omnia  longe  ampliora  quam  a  me  praedicantur  inve- 
nias.  Diligo  quidem  adulescentem  ardentissime,  sicut  meretur; 

.    sed  hoc  ipsum  amantis  est,  non  onerar;  eum  laudibus.  Vale. 

XV. 

C.  PLINIUS«SEPTICIO  CLARO  SUO  S. 

1      Heus  tu  promittis  ad  cenam  nec  venis!  Dicetur  ius:  ad 

2assem  inpendium  reddes,  nec  id  modicum.  Paratae  erant  lactu- 
cae  singulae,  cochleae  ternae,  ova  bina,  alica  cum  mulso  et5 
nive  (nam  hanc  quoque  computabis,  immo  hanc  in  primis,  quae 
periit  in  ferculo),  olivae,  betacei,  cucurbitae,  bulbi,  alia  mille 
non  minus  lauta.  Audisses  comoedos  vel  lectorem  vel  lyristen 

3vel,  quae  mea  liberalitas,  omnes.  Ad  tu  apud  nescio  quem 
ostrea,  vulvas,  echinos,  Gaditanas  maluisti.  Dabis  poenas,  10 
non  dico  quas.   Dure  fecisti:  invidisti,  nescio  an  tibi,  certe 
mihi,  sed  tamen  et  tibi.  Quantum  nos  lusissemus,  risissemus, 

4studuissemus!  Potes  apparatius  cenare  apudmultos,  nusquam 
hilarius  simplicius  incautius.  In  summa,  experire,  et  nisi  po- 
stea  te  aliis  potius  excusaveris ,  mihi  semper  excusa.   Vale.  15 

XVI. 

C.  PLINIUS  ERUCIO  SUO  S. 

1      AmabamPompeiumSaturninum,  hunc  dico  nostrum,  lauda- 
bamque  eius  ingenium,  etiam  antequam  scirem  quam  varium,  20 
quam  flexibile ,  quam  multiplex  esset :  nunc  vero  totum  me 

2tenet,  habet,  possidet.  Audii  causas  agentem  acriter  etarden- 
ter  nec  minus  polite  et  ornate ,  sive  meditata  sive  subita  pro- 
ferret.  Adsunt  acutae  crebraeque  sententiae,  gravis  et  decora 
constructio ,  sonantia  verba  et  antiqua.  Omnia  haec  mire  pla-  25 
cent,  cum  impetu  quodam  et  flumine  pervehuntur,  placent,  si 

3retractentur.  Senties  quod  ego,  cum  orationes  eius  in  manus 
sumpseris,  quas  facile  cuilibet  veterum,  quorum  est  aemulus, 

4  comparabis.  Idem  tamen  in  historia  magis  satisfaciet  vel  bre- 
vitate  vel  luce  vel  suavitate  vel  splendore  etiam  et  sublimitate  30 
narrandi.  Nam  in  contionibus  eadem  quae  in  orationibus  vis 

5  est,  pressior  tamen  et  circumscriptior  et  adductior.  Praeterea 
facit  versus ,  quales  Catullus  aut  Calvus.  Quantum  illis  lepo 
ris,  dulcedinis,  amaritudinis ,  amoris!  inseritsane,  sed  data 
opera,  mollibus  levibusque  duriusculos  quosdam,  et  hoc  quasi35 

6  Catullus  aut  Calvus.  Legit  mihi  nuper  epistulas ;  uxoris  esse 
dicebat:  Plautum  vel  Terentium  metro  solutum  legi  credidi. 

Quae  sive  uxoris  sunt,  ut  adfirmat,  sive  ipsius,  ut  negat,  pari 
gloria  dignus  qui  aut  illa  componat  aut  uxorem,  quam  virginem 
accepit,  tam  doctam  politamque  reddiderit.  Est  ergo  mecum7 
per  diemtotum:  eundem  antequam  scribam,  eundem  cum  scri- 

5psi,  eundem  etiam  cum  remittor,  non  tamquam  eundem  lego. 

.  Quod  te  quoque  ut  facias  et  hortor  et  moneo.  Neque  enim  de-  8 
bet  operibus  eius  obesse  quod  vivit.  An  si  inter  eos  quos  num- 

i  quam  vidimus  floruisset ,  non  solum  libros  eius  verum  etiam 
imagines  requireremus ;  eiusdem  nunc  honor  praesentis  et  gra- 

Otia  quasi  satietate  languescit?  At  hoc  pravum  malignumque  est,9 
non  admirari  hominem  admiratione  dignissimum ,  quia  videre, 

i  adloqui ,  audire ,  complecti ,  nec  Iaudare  tantum  verum  etiam 
amare  contigit.  Vale. 

5  XVIL 

C.  PLINIUS  CORNELTO  TITIANO  SUO  S. 

Est  adhuc  curae  hominibus  fides  et  officium,  sunt  qui  de- 1 
;  functorum  quoque  amicos  agant.   Titinius  Capito  ab  impera- 
tore  nostro  impetravit  ut  sibi  liceret  statuam  L.  Silani  in  foro 
Oponere.  Pulchrum  et  magna  laude  dignum  amicitia  principis  in2 
hoc  uti,  quantumque  gratia  valeas  aliorum  honoribus  experiri. 
Est  omnino  Capitoni  in  usu  claros  viros  colere.  Mirum  est  qua3 
religione,  quo  studio  imagines  Brutorum,  Cassiorum,  Catonum 
domi,  ubi  potest,  habeat.  Idem  clarissimi  cuiusque  vitam  egre- 
5  giis  carminibus  exornat.  Scias  ipsum  plurimis  virtutibus  abun-  4 
dare  qui  alienas  sic  amat.   Redditus  est  L.  Silano  debitus  ho- 
nor ,  cuius  inmortalitati  Capito  prospexit  pariter  et  suae.  Ne- 
que  enim  magis  decorum  et  insigne  est  statuam  in  foro  populi 
Romani  habere  quam  ponere.  Vale. 

j°  XVIII. 

C.  PLINIUS  SUETONIO  TRANQUILLO  SUO  S. 

Scribis  te  perterritum  somnio  vereri  ne  quid  adversi  inl 
(  actione  patiaris ,  rogas  ut  dilationem  petam  et  pauculos  dies, 
f5certe  ^roximum,  excusem.  Difficile  est,  sed  experiar:  %ai 
j  yctQ  r  ovccq  ix  Aloq  £6xlv.  Refert  tamen  eventura  soleas  an2 
i.  contraria  somniare.  Mihi  reputanti  somnium  meum  istud  quod 
f  times  tu  egregiam  actionem  portendere  videtur.  Susceperam3 

| 

causam  Iuni  Pastoris,  cum  mihi  quiescenti  visa  est  socrus  mea 
advoluta  genibus  ne  agerem  obsecrare.  Et  eram  acturus  adu- 
lescentulus  adhuc,  eram  in  quadruplici  iudicio,  eram  contra  po- 
tentissimos  civitatis  atque  etiam  Caesaris  amicos;  quae  singula 

4excutere  mentem  mihi  post  tam  triste  somnium  poterant.  Egi5 
tamen  Xoyiad^ievog  illud 

slg  Oicovog  aQiOtog  a\ivva6$ui  Ttsol  TtdtQ^g. 
Nam  mihi  patria  et  si  quid  carius  fides  videbatur.  Prospere 
cessit,  atque  adeo  illa  actio  mihi  aures  hominum,  illa  ianuam 

5famae  patefecit.  Proinde  dispice  an  lu  quoque  sub  hoc  exem-10 
plo  somnium  istud  in  bonum  vertas ,  aut  si  tutius  putas  iliud 
cautissimi  cuiusque  praeceptum  cquod  dubitas  ne  feceris',  id 

6ipsum  rescribe.  Ego  aliquam  stropham  inveniam  agamque  cau- 
sam  tuam,  ut  ipsam  agere  tu,  cum  voles,  possis.  Est  enim 
sane  alia  ratio  tua ,  alia  mea  fuit.  Nam  iudicium  centumvirale  15 
differri  nullo  modo,  istud  aegre  quidem  sed  tamen  potest.  Vale. 

XVIIII. 

C.  PLINIUS  ROMATIO  FIRMO  SUO  S. 

1      Municeps  tu  meus  et  condiscipulus  et  ab  ineunte  aelate20 
contubernalis,  pater  tuus  et  matri  et  avunculo  meo,  mihi  etiam, 
quantum  aetatis  diversitas  passa  est,  familiaris;  magnae  et  gra- 
ves  causae  cur  suscipere  augere  dignitatem  tuam  debeam. 

2Esse  autem  tibi  centum  milium  censum  satis  indicat  quod  apud 
nos  decurio  es.  Igitur  ut  te  non  decurione  solum  verum  etiam25 
equite  Romano  perfruamur,  offero  tibi  ad  inplendas  equestres 

3facultates  trecenta  milia  nummum.  Te  memorem  huius  mune- 
ris  amicitiae  nostrae  diuturnitas  spondet:  ego  ne  illud  quidem 
admoneo,  quod  admonere  deberem,  nisi  scirem  sponte  factu- 
rum,  ut  dignitate  a  me  data  quam  modestissime,  ut  a  me  data,  30 

4  utare.  Nam  sollicitius  custodiendus  est  honor  in  quo  etiam  be- 
neficium  amici  tuendum  est.  Vale. 

XX. 

C.  PLINIUS  CORNELIO  TACITO  SUO  S.  35 

1      Frequens  mihi  disputatio  est  cum  quodam  docto  homine  et 
perito ,  cui  nihil  aeque  in  causis  agendis  ut  brevitas  placet. 
2Quam  ego  custodiendam  esse  confiteor,  si  causa  permittat: 

alioqui  praevaricatio  est  transire  dicenda,  praevaricatio  etiam 
cursim  et  breviter  attingere  quae  sint  inculcanda,  infigenda, 
repetenda.  Nam  plerisque  longiore  tractatu  vis  quaedam  et3 
pondus  accedit,  utque  corpori  ferrum,  sic  oratio  animo  non 

5  ictu  magis  quam  mora  inprimitur.  Hic  ille  mecum  auctoritati-  4 
bus  agit  ac  mihi  ex  Graecis  orationes  Lysiae  ostentat,  ex  no- 
stris  Gracchorum  Catonisque,  quorum  sane  plurimae  sunt  cir- 
cumcisae  et  breves :  ego  Lysiae  Demosthenen,  Aeschinen,  Hy- 
periden,  multosque  praeterea,  Gracchis  et  Catoni  Polionem, 

10  Caesarem,  Caelium,  in  primis  M.  Tullium  oppono,  cuius  oratio 
optima  fertur  esse  quae  maxima.  Et  Hercule  ut  aliae  bonae 
res  ita  bonus  liber  melior  est  quisque  quo  maior.  Vides  ut5 
statuas ,  signa ,  picturas ,  hominum  denique  multorumque  ani- 
malium  formas,  arborum  etiam,  si  modo  sint  decorae,  nihil  ma- 

15  gis  quam  amplitudo  commendet.  Idem  orationibus  evenit,  quin 
etiam  voluminibus  ipsis  auctoritatem  quandam  et  pulchritudi- 
nem  adicit  magnitudo.  Haec  ille  multaque  alia  quae  a  me  in6 
eandem  sententiam  solent  dici,  ut  est  in  disputando  inconpre- 
hensibilis  et  lubricus,  ita  eludit  ut  contendat  hos  ipsos  quo- 

20rum  orationibus  nitar  pauciora  dixisse  quam  ediderint.  Ego 
contra  puto.   Testes  sunt  multae  multorum  orationes  et  Cice-  7 
ronis  pro  Murena ,  pro  Vareno ,  in  quibus  brevis  et  nuda  quasi 
subscriptio  quorundam  criminum  solis  titulis  indicatur.  Ex  his 
apparet  illum  permulta  dixisse ,  cum  ederet,  omisisse.  Idem8 

25  pro  Cluentio  ait  se  totam  causam  vetere  instituto  solum  per- 
orasse,  et  pro  C.  Cornelio  quadriduo  egisse;  ne  dubitare  pos- 
simus  quae  per  plures  dies,  ut  necesse  erat,  latius  dixerit  po- 
stea  recisa  ac  repurgata  in  unum  librum,  grandem  quidem, 
unum  tamen,  coartasse.   Ad  aliud  est  actio  bona,  aliud  oratio.  9 

30Scio  non  nullis  ita  videri,  sed  ego,  forsitan  fallar,  persuasum 
habeo  posse  fieri  ut  sit  actio  bona  quae  non  sit  bona  oratio,  non 
posse  non  bonam  actionem  esse  quae  sit  bona  oratio.  Est 
enim  oratio  actionis  exemplar  et  quasi  aQ%axv7tov.   Ideo  inlO 
optima  quaque  mille  figuras  extemporales  invenimus,  in  iis 

35etiam  quas  tantum  editas  scimus,  ut  in  Verrem,  cartificem 
quem?  quemnam?  recte  admones :  Polyclitum  esse  dicebant.' 
Sequitur  ergo  ut  actio  sit  absolutissima  quae  maxime  orationis 
similitudinem  expresserit ,  si  modo  iustum  et  debitum  tempus 
1        Plini  Ep.  2 

accipiat;  quod  si  negetur,  nulla  oratoris,  maxima  iudicis  culpa 
11  est.  Adsunt  huic  opinioni  meae  leges,  quae  longissima  tempo- 
ra  largiuntur  nec  brevitatem  dicentibus  sed  copiam,  hoc  est 
diligentiam  suadent;  quam  praestare  nisi  in  angustissimis  causis 
12non  potest  brevitas.  Adiciam  quod  me  docuit  usus,  magister5 
egregius.  Frequenter  egi ,  frequenter  iudicavi ,  frequenter  in 
consilio  fui:  aliud  alios  movet ,  ac  plerumque  parvae  res  maxi- 
mastrahunt.  Variasunthominum  iudicia,  variaevoluntates:  inde 
qui  eandem  causam  simul  audierunt,  saepe  diversum,  interdum 
13idem,  sed  ex  diversis  animi  motibus  sentiunt.  Praeterea  suaeio 
quisque  inventioni  favet  et  quasi  fortissimum  amplectitur,  cum 
ab  alio  dictum  est  quod  ipse  praevidit.  Omnibus  ergo  dandum 

14  est  aliquid  quod  teneant,  quod  agnoscant.  Dixit  aliquando  mi- 
hiRegulus,  cum  simul  adessemus,  ctu  omnia  quae  sunt  in  causa 
putas  exequenda ,  ego  iugulum  statim  video ,  hunc  premo' :  15 

15  premit  sane  quod  elegit,  sed  in  eligendo  frequenter  errat.  Re- 
spondi  posse  fieri  ut  genu  esset  aut  talus ,  ubi  ille  iugulum 
putaret:  cat  ego'  inquam  *qui  iugulum  perspicere  non  possum, 
omnia  pertempto,  omnia  experior,  Ttdvta  denique  M&ovmvcS, 

16  utque  in  cultura  agri  non  vineas  tantum  verum  etiam  arbusta,  20 
nec  arbusta  tantum  verum  etiam  campos  curo  et  exerceo ,  ut- 
que  in  ipsis  campis  non  far  aut  siliginem  solam  sed  hordeum, 
fabam  ceteraque  legumina  sero ,  sic  in  actione  plura  quasi  se- 

17  mina  latius  spargo,  ut  quae  provenerint  colligam.  Neque  enim 
minus  inperspicua,  incerta,  fallacia  sunt  iudicum  ingenia  quam  25 
tempestatum  terrarumque.  Nec  me  praeterit  summum  orato- 
rem  Periclen  sic  a  comico  Eupolide  laudari, 

TtQog  ds  y  avtov  t(p  td%st 
itstxtd  ttg  S7tsxd&r\to  xoZGi  %stks<5tv. 
ovtcog  sxr]Xst,  xal  \16vog  tcov  QrjtOQCov  30 
tb  xsvtgov  syxatsXstTts  totg  aKQOG){isvotg. 
18Verum  huic  ipsi  Pericli  nec  illa  7tst&(Q  nec  illud  swriXst  bre- 
vitate  vel  velocitate  vel  utraque  (differunt  enim)  sine  facultate 
summa  contigisset.  Nam  delectare  persuadere  copiam  dicendi 
spatiumque  desiderat,  relinquere  vero  aculeum  in  audientium35 
19animis  is  demum  potest  qui  non  pungit,  sed  inflgit.  Adde  quae 
de  eodem  Pericle  comicus  alter, 

i\GtQaitt\  sfiqovta,  Ovvsxvxa  trjv*Ekhdda. 


EPISTULARUM  I.  21. 


Non  enim  amputata  oratio  et  abscisa  sed  lata  et  magnifiea  et 
excelsa  tonat,  fulgurat,  omnia  denique  perturbat  ac  miscet. 
Optimus  tamen  modus  est.   Quis  negat?  sed  non  minus  non  20 
servat  modum  qui  infra  rem  quam  qui  supra ,  qui  adstrictius 
5quam  qui  eifusius  dicit.  Itaque  audis  frequenter  ut  illud  cim-21 
modice  et  redundanter'  ita  hoc  *ieiune  et  infirme'.  Alius  ex- 
cessisse  materiam,  alius  dicitur  non  inplesse.  Aeque  uterque, 
sed  ille  inbecillitate ,  hic  viribus  peccat;  quod  certe,  etsi  non 
limatioris,  maioris  tamen  ingenii  vitium  est.  Nec  vero,  cum  haec  22 
10  dico,  illum  Homericum  u^8tQ087tr)  probo ,  sed  hunc 

Kul  87C8U  VL(pud8(5(5lV  80lx6tU  %8l^8^trfilV* 

non  quia  non  et  ille  mihi  validissime  placeat, 

itavQU  {ihv^  uXKu  [iuXu  Xtyscog  • 
si  tamen  detur  electio ,  illam  orationem  similem  nivibus  hiber- 

15nis,  id  est  crebram  et  adsiduam  et  largam,  postremo  divinam 
et  caelestem ,  volo.  Ad  est  gratior  multis  oratio  brevis.   Est,  23 
sed  inertibus ,  quorum  delicias  desidiamque  quasi  iudicium  re- 
spicere  ridiculum  est.  Nam  si  hos  in  consilio  habeas,  non  so- 
lum  satius  est  breviter  dicere  sed  omnino  non  dicere.  Haec24 

20  est  adhuc  sententia  mea,  quam  mutabo ,  si  dissenseris  tu ,  sed 
plane  cur  dissentias  explices  rogo.  Quamvis  enim  cedere  au- 
ctoritati  tuae  debeam,  rectius  tamen  arbitrorjn  tanta  re  ratione 
quam  auctoritate  superari.  Proinde  si  non  errare  videor ,  id  25 
ipsum  quam  voles  brevi  epistula  sed  tamen  scribe  (confirma- 

25  bis  enim  iudicium  meum) ;  si  errare ,  longissimam  para.  Num 
corrupi  te,  qui  tibi,  si  mihi  accederes,  brevis  epistulae  neces- 
sitatem,  si  dissentires,  longissimae  inposui?  Vale. 


Ut  animi  tui  iudicio  sic  oculorum  plurimum  tribuo;  nonl 
quia  multum ,  ne  tibi  placeas ,  sed  quia  tantum  quantum  ego 
sapis :  quamquam  hoc  quoque  multum  est.  Omissis  iocis  credo  2 
decentes  esse  servos  qui  sunt  empti  mihi  ex  consilio  tuo :  su- 
35perest  ut  frugi  sint,  quod  de  venalibus  melius  auribus  quam 
oculis  iudicatur.  Vale. 


30 

XXII. 

C.  PLINIUS  CATILfO  SEVERO  SUO  S. 

1      Diu  iam  in  urbe  haereo,  et  quidem  attonitus.  Perturbat  me 
longa  et  pertinax  valitudo  Titi  Aristonis ,  quem  singulariter  et  5 
miror  et  diligo.  Nihil  est  enim  illo  gravius,  sanctius,  doctius, 
ut  mihi  non  unus  homo  sed  litterae  ipsae  omnesque  bonae  ar- 

2tes  in  uno  homine  summum  periculum  adire  videantur.  Quam 
peritus  ille  et  privati  iuris  et  publici !  quantum  rerum,  quantum 
exemplorum,  quantum  antiquitatis  tenet!  Nihil  est  quod  discere  10 
velis,  quod  ille  docere  non  possit:  mihi  certe,  quotiens  ali- 

3  quid  abditum  quaero ,  ille  thesaurus  est.   Iam  quanta  sermoni- 
bus  eius  fldes,  quanta  auctoritas ,  quam  pressa  et  decora  cun- 
ctatio!  quid  est  quod  non  statim  sciat?  Et  tamen  plerumque 
haesitat ,  dubitat  diversitate  rationum ,  quas  acri  magnoque  iu- 15 
dicio  ab  origine  causisque  primis  repetit,  discernit,  expendit. 

4Ad  hoc  quam  parcus  in  victu,  quam  modicus  in  cultu!  Soleo 
ipsum  cubiculum  eius  ipsumque  lectum  ut  imaginem  quandam 

5  priscae  frugalitatis  aspicere.  Ornat  haec  magnitudo  animi,  quae 
nihil  ad  ostentationem ,  omnia  ad  conscientiam  refert  recteque  20 

6  facti  non  ex  populi  sermone  mercedem  sed  ex  facto  petit.  In 
summa  non  facile  quemquam  ex  istis  qui  sapientiae  studium 
habitu  corporis  praeferunt  huic  viro  comparabis.  Non  quidem 
gymnasia  sectatur  aut  porticus  nec  disputationibus  longis  alio- 
rum  otium  suumque  delectat,  sed  in  toga  negotiisque  versatur,  25 

7  multos  advocatione ,  plures  consilio  iuvat.  Nemini  tamen  isto- 
rum  castitate,  pietate,  iustitia,  fortitudine  etiam  primo  loco  ces- 
serit.  Mirareris,  si  interesses,  qua  patientia  hanc  ipsam  valitu- 
dinem  toleret,  ut  dolori  resistat,  ut  sitim  differat,  ut  incredibi- 

8lem  febrium  ardorem  inmotus  opertusque  transmittat.  Nuper30 
me  paucosque  mecum  quos  maxime  diligit  advocavit  rogavit- 
que  ut  medicos  consuleremus  de  summa  valitudinis,  ut,  si  es- 
set  insuperabilis ,  sponte  exiret  e  vita ,  si  tantum  difficilis  et 

9longa,  resisteret  maneretque:  dandum  enim  precibus  uxoris, 
dandum  filiae  lacrimis,  dandum  etiam  nobis  amicis  ne  spes  no-  35 
stras ,  si  modo  non  essent  inanes ,  voluntaria  morte  desereret. 
10  Id  ego  arduum  in  primis  et  praecipua  laude  dignum  puto.  Nam 
impetu  quodam  et  instinctu  procurrere  ad  mortem  commune 

cum  multis ,  deliberare  vero  et  causas  eius  expendere ,  utque 
suaserit  ratio,  vitae  mortisque  consilium  vel  suscipere  vel  po- 
nere  ingentis  est  animi.  Et  medici  quidem  secunda  nobis  pol-ll 
licentur :  superest  ut  promissis  deus  adnuat  tandemque  me  hac 
5  sollicitudine  exsolvat ;  qua  liberatus  Laurentinum  meum ,  hoc 
est  libellos  et  pugillares  studiosumque  otium  repetam.  Nunc 
enim  nihil  legere,  nihil  scribere  aut  adsidenti  vacat  aut  anxio 
libet.  Habes  quid  timeam,  quid  optem,  quid  etiam  in  posterum  12 
destinem :  tu  quid  egeris,  quid  agas,  quid  velis  agere,  invicem 
lOnobis,  sed  laetioribus  epistulis  scribe.  Erit  confusioni  meae  non 
mediocre  solacium,  si  tu  nihil  quereris.  Vale. 

XXIII. 

C.  PLINIUS  POMPEIO  FALCONI  SUO  S. 
Consulis  an  existimem  te  in  tribunatu  causas  agere  debere.  l 

15  Plurimum  refert  quid  esse  tribunatum  putes ,  inanem  umbram 
et  sine  honore  nomen  an  potestatem  sacrosanctam  et  quam  in 
ordinem  cogi  ut  a  nullo  ita  ne  a  se  quidem  deceat.  Ipse  cum  2 
tribunus  essem,  erraverim  fortasse  qui  me  aliquid  putavi,  sed 
tamquam  essem ,  abstinui  causis  agendis :  primum,  quod  defor- 

20  me  arbitmbar,  cui  adsurgere,  cui  loco  cedere  omnis  oporte- 
ret,  hunc  omnibus  sedentibus  stare;  et  qui  iubere  posset  ta- 
cere  quemcumque,  huic  silentium  clepsydra  indici;  et  quem 
interfari  nefas  esset,  hunc  etiam  convicia  audire,  et  si  inulta 
pateretur,  inertem,  si  ulcisceretur,  insolentem  videri.  Erat  hic3 

25  quoque  aestus  ante  oculos,  si  forte  me  appellasset  vel  ille  cui 
adessem  vel  ille  quem  contra ,  intercederem  et  auxilium  fer- 
rem,  an  quiescerem  sileremque  et  quasi  eiurato  magistratu 
privatum  ipse  me  facerem.  His  rationibus  motus,  malui  me  tri-4 
bunum  omnibus  exhibere  quam  paucis  advocatum.  Sed  tu,  ite-  5 

30rum  dicam,  plurimum  interest  quid  esse  tribunatum  putes, 
quam  personam  tibi  inponas,  quae  sapienti  viro  ita  aptanda  est 
ut  perferatur.  Vale. 

XXIIII. 

C.  PLINIUS  BAEBIO  HISPANO  SUO  S. 
35      Tranquillus,  contubernalis  meus,  vult  emere  agellum  quem  l 
venditare  amicus  tuus  dicitur.  Rogo  cures  quanti  aequom  est  2 
emat:  ita  enim  delectabit  emisse.  Nam  mala  emptio  semper  in- 

grata ,  eo  maxime ,  quod  exprobrare  stultitiam  domino  videtur. 

3ln  hoc  autem  agello,  si  modo  adriserit  pretium,  Tranquilli  mei 
stomachum  multa  sollicitant,  vicinitas  urbis ,  opportunitas  viae, 
mediocritas  villae,  modus  ruris,  qui  avocet  magis  quam  distrin- 

4gat.  Scholasticis  porro  dominis,  ut  hic  est,  sufficit  abunde  tan-5 
tum  soli  ut  relevare  caput,  reficere  oculos,  reptare  per  limitem 
unamque  semitam  terere  omnisque  viteculas  suas  nosse  et  nu- 
merare  arbusculas  possint.  Haec  tibi  exposui ,  quo  magis  sci- 
res  quantum  esset  ille  mihi ,  ego  tibi  debiturus ,  si  praediolum 
istud,  quod  commendatur  his  dotibus,  tam  salubriter  emerit  ut  10 
paenitentiae  locum  non  relinquat.  Vale. 


G.  PLINI  CAECILI  SECUNDI 

EPISTULARUM 

LIBER  SECUNDUS.  20 
I. 

C.  PLINIUS  ROMA.NO  SUO  S. 

1      Post  aliquot  annos  insigne  atque  etiam  memorabile  populi 
Romani  oculis  spectaculum  exhibuit  publicum  funus  Vergini25 
Rufi,  maximi  et  clarissimi  civis,  perinde  felicis.  Triginta  an- 

2nis  gloriae  suae  supervixit.  Legit  scripta  de  se  carmina,  legit 
historias  et  posteritati  suae  interfuit.  Perfunctus  est  tertio  con- 
sulatu,  ut  summum  fastigium  privati  hominis  inpleret,  cum 

3principis  noluisset.  Caesares  quibus  suspectus  atque  etiam  in-30 
visus  virtutibus  fuerat  evasit ,  reliquit  incolumem  optimum  at- 
que  amicissimum,  tamquam  ad  hunc  ipsum  honorem  publici  fu- 

4neris  reservatus.  Annum  tertium  et  octogensimum  excessit  in 
altissima  tranquillitate ,  pari  veneratione.  Usus  est  firma  vali- 
tudine,  nisi  quod  solebant  ei  manus  tremere,  citra  dolorem  ta-  35 
men.  Aditus  tantum  mortis  durior  longiorque,  sed  hic  ipse 

5laudabilis.  Nam  cum  vocem  praepararet  acturus  in  consulatu 
principi  gratias,  liber  quem  forte  acceperat  grandiorem  et  seni 

et  stanti  ipso  pondere  elapsus  est.  Hunc  dum  sequitur  colli- 
gitque ,  per  leve  et  lubricum  pavimentum  fallente  vestigio  ce- 
cidit  coxamque  fregit ,  quae  parum  apte  collocata  reluctante 
aetate  male  coiit.  Huius  viri  exequiae  magnum  ornamentum6 
5principi,  magnum  saeculo,  magnum  etiam  foro  et  rostris  attu- 
lerunt.  Laudatus  est  a  consule  Cornelio  Tacito :  nam  hic  su- 
premus  felicitati  eius  cumulus  accessit ,  laudator  eloquentissi- 
mus.  Et  ille  quidem  plenus  annis  abiit,  plenus  honoribus,  illis  7 
etiam  quos  recusavit:  nobis  tamen  quaerendus  ac  desideran- 

10  dus  est  ut  exemplar  aevi  prioris ,  mihi  vero  praecipue ,  qui  il- 
lum  non  solum  publice  quantum  admirabar  tantum  diligebam ; 
primum  quod  utrique  eadem  regio,  municipia  finitima,  agri8 
etiam  possessionesque  coniunctae,  praeterea  quod  ille  mihi 
tutor  relictus  adfectum  parentis  exhibuit.   Sic  candidatum  me 

15suffragio  ornavit,  sic  ad  omnes  honores  meos  ex  secessibus 
accucurrit,  cum  iam  pridem  eiusmodi  officiis  renuntiasset ,  sic 
illo  die  quo  sacerdotes  solent  nominare  quos  dignissimos  sa- 
cerdotio  iudicant  me  semper  nominabat.  Quin  etiam  in  hac  no-  9 
vissima  valitudine  veritus  ne  forte  inter  quinqueviros  creare- 

20tur,  qui  minuendis  publicis  sumptibus  iudicio  senatus  consti- 
tuebantur,  cum  illi  tot  amici  senes  consularesque  superessent, 
me  huius  aetatis  per  quem  excusaretur  elegit,  his  quidem  ver- 
bis  <etiam  si  filium  haberem,  tibi  mandarem.'  Quibus  ex  cau-10 
sis  necesse  est  tamquam  inmaturam  mortem  eius  in  sinu  tuo 

25  defleam ;  si  tamen  fas  est  aut  flere  aut  omnino  mortem  vocare, 
qua  tanti  viri  mortalitas  magis  finita  quam  vita  est.  Vivit  enim  11 
vivetque  semper  atque  etiam  latius  in  memoria  hominum  et 
sermone  versabitur ,  postquam  ab  oculis  recessit.   Volui  tibi  12 
multa  alia  scribere ,  sed  totus  animus  in  hac  una  contempla- 

30tione  defixus  est.  Verginium  cogito,  Verginium  video,  Vergi- 
nium  iam  vanis  imaginibus,  recentibus  tamen,  audio,  adloquor, 
teneo;  cui  fortasse  cives  aliquos  virtutibus  pares  et  habemus 
et  habebimus,  gloria  neminem.  Vale. 

35  »• 

C.  PLINIUS  PAULINO  SUO  S. 

Irascor,  nec  liquet  mihi  an  debeam,  sed  irascor.  Scisl 
quam  sit  amor  iniquus  interdum ,  inpotens  saepe ,  ^iLKQaCtcog 

semper.  Haec  tamen  causa  magna  est,  nescio  an  iusta:  sed 
ego ,  tamquam  non  minus  iusta  quam  magna  sit ,  graviter  ira- 

2scor  quod  a  te  tam  diu  litterae  nullae.  Exorare  me  potes  uno 
modo ,  si  nunc  saltem  plurimas  et  longissimas  miseris.  Haec 
mihi  sola  excusatio  vera,  ceterae  falsae  videbuntur.  Non  sum  5 

3auditurus  <non  eramRomae'  vel  coccupatior  eram.?  Illud  enim 
nec  di  sinant,  ut  cinfirmior.'  Ipse  ad  villam  partim  studiis  par- 
tim  desidia  fruor,  quorum  utrumque  ex  otio  nascitur.  Vale. 

C.  PLINIUS  NEPOTI  SUO  S. 

1  Magna  Isaeum  fama  praecesserat,  maior  inventus  est.  Sum- 
ma  est  facultas,  copia ,  ubertas :  dicit  semper  ex  tempore,  sed 
tamquam  diu  scripserit.  Sermo  Graecus,  immo  Atticus:  prae- 
fationes  tersae ,  graciles ,  dulces ,  graves  interdum  et  erectae.  15 

2Poscit  controversias  plures,  electionem  auditoribus  permittit, 
saepe  etiam  partes,  surgit,  amicitur,  incipit;  statim  omnia  ac 
paene  pariter  ad  manum ,  sensus  reconditi  occursant,  verba, 
sed  qualia !  quaesita  et  exculta.  Multa  lectio  in  subitis ,  multa 

3  scriptio  elucet.  Prohoemiatur  apte,  narrat  aperte,  pugnat  acri- 20 
ter,  colligit  fortiter,  ornat  excelse ,  postremo  docet,  delectat, 
adficit;  quid  maxime,  dubites:  crebra  ivd^v^^iata^  crebri 
syllogismi,  circumscripti  et  effecti,  quod  stilo  quoque  adsequi 
magnum  est:  incredibilis  memoria;  repetit  altius  quae  dixit  ex 

4tempore,  ne  verbo  quidem  labitur.  Ad  tantam  s%lv  studio  et25 
exercitatione  pervenit:  nam  diebus  et  noctibus  nihil  aliud  agit, 

5  nihil  audit,  nihil  loquitur.  Annum  sexagessimum  excessit  et 
adhuc  scholasticus  tantum  est ;  quo  genere  hominum  nihil  aut 
sincerius  aut  simplicius  aut  melius.  Nos  enim  qui  in  foro  ve- 
risque  litibus  terimur  multum  malitiae ,  quamvis  nolimus ,  ad-  30 

6  discimus.  Schola  et  auditorium  et  ficta  causa  res  inermis  in- 
noxia  est,  nec  minus  felix,  senibus  praesertim.  Nam  quid  in 

7senectute  felicius  quam  quod  dulcissimum  est  in  iuventa?  Qua- 
re  ego  Isaeum  non  disertissimum  tantum  verum  etiam  beatis- 
simum  iudico,  quem  tu  nisi  cognoscere  concupiscis ,  saxeus35 

Sferreusque  es.  Proinde  si  non  ob  alianosque  ipsos,  ad  certe 
ut  hunc  audias ,  veni.  Numquamne  legisti  Gaditanum  quendam 
Titi  Livi  nomine  gloriaque  commotum  ad  visendum  eum  ab 

ultimo  terrarum  orbe  venisse  statimque  ut  viderat  abisse  ?  'Acpi- 
XouaXov  ,  inlitteratum ,  iners,  ac  paene  etiam  turpe  est  non 
putare  tanti  cognitionem ,  qua  nulla  est  iucundior,  nulla  pul- 
chrior,  nulla  denique  humanior.  Dices  *habeo  hic  quos  legam  9 
5nonminus  disertos.'  Etiam:  sed  legendi  semper  occasio  est, 
audiendi  non  semper.  Praeterea  multo  magis,  ut  vulgo  dicitur, 
viva  vox  adficit.  Nam  licet  acriora  sint  quae  legas ,  altius  ta- 
men  in  animo  sedent  quae  pronuntiatio,  vultus,  habitus,  gestus 
etiam  dicentis  adfigit;  nisi  vero  falsum  putamus  illud  Aeschinis,  10 

10  qui  cum  legisset  Rhodiis  orationem  Demosthenis  admirantibus 
cunctis,  adiecisse  fertur  xi  8a ,  et  avtov  tov  &rjQtov  r\%ov- 
date\  et  erat  Aeschines,  si  Demostheni  credimus,  Xa^iTtQO- 
cpoovotatog.  Fatebatur  tamen  longe  melius  eadem  illa  pro- 
nuntiasse  ipsum  qui  pepererat.  Quae  omnia  huc  tendunt  ut  au- 11 

15dias  Isaeum,  vel  ideo  tantum  ut  audieris.  Vale. 

IIH. 

C.  PLINIUS  CALVINAE  SUAE  S. 

Si  pluribus  pater  tuus  vel  uni  cuilibet  alii  quam  mihi  de- 1 

20  buisset,  fuisset  fortasse  dubitandum  an  adires  hereditatem  etiam 
viro  gravem.  Cum  vero  ego  ductus  aclfinitatis  officio  dimissis  2 
omnibus  qui ,  non  dico  molestiores ,  sed  diligentiores  erant 
creditor  solus  exstiterim,  cumque  ego  nubenti  tibi  in  do- 
tem  centum  milia  contulerim  praeter  eam  summam  quam  pa- 

25ter  tuus  quasi  de  meo  dixit  (erat  enim  solvenda  de  meo),  ma- 
gnum  habes  facilitatis  meae  pignus,  cuius  fiducia  debes  famam 
defuncti  pudoremque  suscipere;  ad  quod  ne  te  verbis  magis 
quam  rebus  horter,  quidquid  mihi  pater  tuus  debuit,  acceptum 
tibi  fieri  iubebo.  Nec  est  quod  verearis  ne  sit  mihi  onerosa  3 

30ista  donatio.  Sunt  quidem  omnino  nobis  modicae  facultates, 
dignitas  sumptuosa,  reditus  propter  conditionem  agellorum 
nescio  minor  an  incertior :  sed  quod  cessat  ex  reditu  frugali- 
tate  suppletur,  ex  qua  velut  fonte  liberalitas  nostra  decurrit; 
quae  tamen  ita  temperanda  est  ne  nimia  profusione  inarescat,  4 

35  sed  temperanda  in  aliis,  in  te  vero  facile  ratio  constabit,  etiam- 
si  modum  excesserit.  Vale. 

V. 

C.  PLINIUS  LUPERCO  SUO  S. 

Actionem  et  a  te  frequenter  efflagitatam  et  a  me  saepe  pro-  i 
Smissam  exhibui  tibi,  nondum  tamen  totam:  adhuc  enim  pars 
eius  perpolitur.  Interim  quae  absolutiora  mihi  videbantur  non2 
fuit  alienum  iudicio  tuo  tradi.  His  tu  rogo  intentionem  scriben- 
tis  accommodes.  Nihil  enim  adhuc  inter  manus  habui  cui  maio- 
rem  sollicitudinem  praestare  deberem.  Nam  in  ceteris  actioni-3 

10  bus  existimationi  hominum  diligentia  tantum  et  fides  nostra,  in 
hac  etiam  pietas  subicietur.  Inde  et  liber  crevit ,  dum  ornare 
patriam  et  amplificare  gaudemus,  pariter  et  defensioni  eius 
servimus  et  gloriae.   Tu  tamen  haec  ipsa,  quantum  ratio  exe-4 
gerit ,  reseca.  Quotiens  enim  ad  fastidium  legentium  delicias- 

15que  respicio,  intellego  nobis  commendationem  et  ex  ipsa  me- 
diocritate  libri  petendam.  Idem  tamen  qui  a  te  hanc  austerita-5 
tem  exigo  cogor  id  quod  diversum  est  postulare ,  ut  in  pleris- 
que  frontem  remittas.  Sunt  enim  quaedam  adulescentium  auri- 
bus  danda,  praesertim  si  materia  non  refragetur:  nam  descri- 

20Ptiones  locorum,  quae  in  hoc  libro  frequentiores  erunt,  non 
historice  tantum  sed  prope  poetice  prosequi  fas  est.  Quod  ta-6 
men  si  quis  extiterit  qui  putet  nos  laetius  fecisse  quam  ora- 
tionis  severitas  exigat,  huius,  ut  ita  dixerim,  tristitiam  reliquae 
partes  actionis  exorare  debebunt.  Adnisi  certe  sumus  ut  quam- 

25  libet  diversa  genera  lectorum  per  plures  dicendi  species  tene- 
remus,  ac  sicut  veremur  ne  quibusdam  pars  aliqua  secundum7 
suam  cuiusque  naturam  non  probetur,  ita  videmur  posse  con- 
fidere  ut  universitatem  omnibus  varietas  ipsa  commendet.  Nam8 
et  in  ratione  conviviorum ,  quamvis  a  plerisque  cibis  singuli 

30temperemus,  totam  tamen  cenam  laudare  omnes  solemus,  nec 
ea  quae  stomachus  noster  recusat  adimunt  gratiam  illis  quibus 
capitur.  Atque  haec  ego  sic  accipi  volo,  non  tamquam  adse-9 
cutum  me  esse  credam,  sed  tamquam  adsequi  laboraverim: 
fortasse  non  frustra;  si  modo  tu  curam  tuam  admoveris  interim 

S5istis,  mox  iis  quae  secuntur.  Dices  te  non  posse  satis  diligen- 10 
ter  id  facere,  nisi  prius  totam  actionem  cognoveris.  Fateor:  in 
praesentia  tamen  et  ista  tibi  familiariora  fient  et  quaedam  ex 
his  talia  erunt  ut  per  partes  emendari  possint.  Etenim  si  avol- 11 

sum  statuae  caput  aut  membrum  aliquocl  inspiceres,  non  tu 
quidem  ex  illo  posses  congruentiam  aequalitatemque  depren- 
dere ,  posses  tamen  iudicare  an  id  ipsum  salis  elegans  esset. 
Nec  alia  ex  causa  principiorum  libri  circumferuntur ,  quamli 
5  quia  existimatur  pars  aliqua  etiam  sine  ceteris  esse  perfecta. 
Longius  me  provexit  dulcedo  quaedam  tecum  loquendi:  sedl3 
iam  fmem  faciam,  ne  modum,  quem  etiam  orationi  adhibendum 
puto,  in  epistula  excedam.  Vale. 

10  VL 

C.  PLINIUS  AVITO  SUO  S. 

Longum  est  altius  repetere ,  nec  refert  quemadmodum  ac- 1 
ciderit  ut  homo  minime  familiaris  cenarem  apud  quendam ,  ut 
sibi  videbatur ,  lautum  et  diligentem ,  ut  mihi ,  sordidum  simul 

15  et  sumptuosum.  Nam  sibi  et  paucis  opima  quaedam ,  ceteris  2 
vilia  et  minuta  ponebat.   Vinum  etiam  parvolis  lagunculis  in 
tria  genera  descripserat ,  non  ut  potestas  eligendi,  sed  ne  ius 
esset  recusandi,  aliud  sibi  et  nobis,  aliud  minoribus  amicis 
(nam  gradatim  amicos  habet),  aliud  suis  nostrisque  libertis. 

20  Animadvertit  qui  mihi  proximus  recumbebat  et  an  probarem  in-  3 
terrogavit.  Negavi.   cTu  ergo?  inquit  cquam  consuetudinem 
sequeris?*  cEadem  omnibus  pono:  ad  cenam  enim,  non  ad 
notam  invito  cunctisque  rebus  exaequo  quos  mensa  et  toro 
aequavi.'  cEtiamne  libertos?'  *Etiam:  convictores  enimtunc,  4 

25non  libertos  puto.'  Et  ille  cmagno  tibi  constat?'  cMinime.7 
<Qui  fieri  potest?*  cQuia  scilicet  liberti  mei  non  idem  quod 
ego  bibunt,  sed  idem  ego  quod  liberti.5  Et  Hercule  si  gulae5 
temperes,  non  est  onerosum  quo  utaris  ipse  communicare  cum 
pluribus.  Illa  ergo  reprimenda,  illa  quasi  in  ordinem  redigenda 

30est,  si  sumptibus  parcas,  quibus  aliquanto  rectius  tua  conti- 
nentia  quam  aliena  contumelia  consulas.  Quorsus  haec?  ne6 
tibi,  optimae  indolis  iuveni,  quorundam  in  mensa  luxuria  specie 
frugalitatis  inponat.  Convenit  autem  amori  in  te  meo,  quotiens 
tale  aliquid  inciderit,  sub  exemplo  praemonere  quid  debeas 

35fugere.  Igitur  memento  nihil  magis  esse  vitandum  quam  istam7 
luxuriae  et  sordium  novam  societatem;  quae  cum  sint  turpis- 
sima  discreta  ac  separata,  turpiiis  iunguntur.  Vale. 

VII. 

C.  PLINIUS  MACRINO  SUO  S. 

1  Here  a  senatu  Vestricio  Spurinnae  principe  auctore  triuin- 
phalis  statua  decreta  est,  non  ita  ut  multis  qui  numquam  in 
acie  steterunt ,  numquam  castra  viderunt ,  numquam  denique  5 
tubarum  sonum  nisi  in  spectaculis  audierunt,  verum  ut  illis  qui 

2  decus  istud  sudore  et  sanguine  et  factis  adsequebantur.  Nam 
Spurinna  Bructerum  regem  vi  et  armis  induxit  in  regnum  osten- 
tatoque  bello  ferocissimam  gentem,  quod  est  pulcherrimum 

3  victoriae  genus ,  terrore  perdomuit.  Et  hoc  quidem  virtutis  io 
praemium,  illud  solacium  doloris  accepit ,  quod  filio  eius  Cot- 
tio,  quem  amisit  absens ,  habitus  est  honor  statuae.  Rarum  id 

in  iuvene :  sed  pater  hoc  quoque  merebatur,  cuius  gravissimo 

4vulneri  magno  aliquo  fomento  medendum  fuit.  Praeterea  Cot- 
tius  ipse  tam  clarum  specimen  indolis  dederat  ut  vita  eius  bre- 15 
vis  et  angusta  debuerit  hac  velut  inmortalitate  proferri.  Nam 
tanta  ei  sanctitas,  gravitas,  auctoritas  etiam,  ut  posset  senes 
illos  provocare  virtute ,  quibus  nunc  honore  adaequatus  est. 

5Quo  quidem  honore,  quantum  ego  interpretor,  non  modo  de- 
functi  memoriae ,  dolori  patris,  verum  etiam  exemplo  prospe-  20 
ctum  est.  Acuent  ad  bonas  artes  iuventutem  adulescentibus 
quoque,  digni  sint  modo,  tanta  praemia  constituta,  acuent  prin- 
cipes  viros  ad  liberos  suscipiendos  et  gaudia  ex  superstitibus 

6  et  ex  amissis  tam  gloriosa  solacia.  His  ex  causis  statua  Cot- 
ti  publice  laetor,  nec  privatim  minus.   Amavi  consummatissi- 25 
mum  iuvenem  tam  ardenter,  quam  nunc  inpatienter  requiro. 
Erit  ergo  pergratum  mihi  hanc  effigiem  eius  subinde  intueri, 
subinde  respicere,  sub  hac  consistere,  praeter  hanc  commeare. 

7Etenim  si  defunctorum  imagines  domi  positae  dolorem  nostrum 
levant,  quanto  magis  hae  quibus  in  celeberrimo  loco  non  modo  30 
species  et  vultus  illorum  sed  honor  etiam  et  gloria  refertur? 
Vale. 

VIII. 

C.  PLINIUS  CANINIO  SUO  S. 

1      Studes  an  piscaris  an  venaris  an  simul  omnia?  Possunt35 
enim  omnia  simul  fieri  ad  Larium  nostrum.  Nam  lacus  piscem, 
feras  silvae  quibus  lacus  cingitur,  studia  altissimus  iste  seces- 

sus  adfatim  suggerunt.  Sed  sive  omnia  simul  sive  aliquid  fa-2 
cis,  non  possum  dicere  cinvideo' :  angor  tamen  non  et  mihi  li- 
cere  quae  sic  concupisco  ut  aegri  vinum  balinea  fontes.  Num- 
quamne  hos  artissimos  laqueos,  si  solvere  negatur,  abrumpam? 
5Numquam,  puto.  Nam  veteribus  negotiisnova  adcrescunt,  nec3 
tamen  priora  peraguntur :  tot  nexibus ,  tot  quasi  catenis  maius 
in  dies  occupationum  agmen  extenditur.  Vale. 

VIIII. 

C.  PLINIUS  APOLLINARI  SUO  S. 

Anxium  me  et  inquietum  habet  petitio  Sexti  Eruci  mei.  i 
Adficior  cura  et  quam  pro  me  sollicitudinem  non  adii  quasi 
pro  me  altero  patior;  et  alioqui  meus  pudor,  mea  existimatio, 
mea  dignitas  in  discrimen  adducitur.  Ego  Sexto  latum  clavum^ 

15  a  Caesare  nostro,  ego  quaesturam  inpetravi,  meo  suffragio 
pervenit  ad  ius  tribunatum  petendi ,  quem  nisi  obtinet  in  sena- 
tu,  vereor  ne  decepisse  Caesarem  videar.  Proinde  adnitendum  3 
est  mihi  ut  talem  eum  iudicent  omnes ,  qualem  esse  princeps 
mihi  credidit.  Quae  causa  si  studium  meum  non  incitaret,  adiu- 

10  tum  tamen  cuperem  iuvenem  probissimum,  gravissimum ,  eru- 
ditissimum  5  omni  denique  laude  dignissimum ,  et  quidem  cum 
tota  domo.  Nam  pater  ei  Erucius  dlarus,  vir  sanctus,  antiquus,  4 
disertus,  atque  in  agendis  causis  exercitatus,  quas  summa  fide, 
pari  constantia ,  nec  verecundia  minore  defendit.  Habet  avun- 

!5  culum  C.  Septicium ,  quo  nihil  verius ,  nihil  simplicius ,  nihil 
candidius,  nihil  fidelius  novi.  Omnes  me  certatim  et  tamen  ae-5 
qualiter  amant,  omnibus  nunc  ego  in  uno  referre  gratiam  pos- 
sum.  Itaque  prenso  amicos,  supplico,  ambio,  domos  stationes- 
que  circumeo ,  quantumque  vel  auctoritate  vel  gratia  valeam 

Oprecibus  experior.  Te  quoque  obsecro  ut  aliquam  oneris  mei6 
partem  suscipere  tanti  putes.  Reddam  vicem,  si  reposces ,  red- 
dam  et  si  non  reposces.  Diligeris,  coleris,  frequentaris :  osten- 
de  modo  velle  te ,  nec  deerunt  qui  quod  tu  velis  cupiant.  Vale. 

5  X 

C.  PLINIUS  OCTAVIO  SUO  S. 

Hominem  te  patientem  vel  potius  durum  ac  paene  crude- 1 
lem,  qui  tam  insignes  libros  tam  diu  teneas!  Quousque  et  tibi  2 

et  nobis  invidebis,  tibi  maxima  laude,  nobis  voluptate?  Sine 
per  ora  hominum  ferantur  isdemque  quibus  lingua  Romana  spa- 
tiis  pervagentur.  Magna  et  iam  longa  expectatio  est ,  quam 

3  frustrari  adhuc  et  differre  non  debes.  Enotuerunt  quidam  tui 
versus  et  invito  te  claustra  sua  refregerunt.  Hos  nisi  retrahis  5 
in  corpus,  quandoque  ut  errones  aliquem  cuius  dicantur  inve- 

4nient.  Habe  ante  oculos  mortalitatem ,  a  qua  adserere  te  hoc 
uno  monimento  potes :  nam  cetera  fragilia  et  caduca  non  mi- 
nus  quam  ipsi  homines  occidunt  desinuntque.  Dices,  ut  soles, 

5  camici  mei  viderint\  Opto  equidem  amicos  tibi  tam  fideles,  tam  10 
eruditos,  tam  laboriosos,  ut  tantum  curae  intentionisque  susci- 
pere  et  possint  et  velint ,  sed  dispice  ne  sit  parum  providum 

6  sperare  ex  aliis  quod  tibi  ipse  non  praestes.  Et  de  editione 
quidem  interim  ut  voles :  recita  saltem,  quo  magis  libeat  emit- 
tere ,  utque  tandem  percipias  gaudium ,  quod  ego  olim  pro  te  15 

7non  temere  praesumo.  Imaginor  enim  qui  concursus,  quae  ad- 
miratio  te,  qui  clamor,  quod  etiam  silentium  maneat ;  quo  ego, 
cum  dico  vel  recito,  non  minus  quam  clamore  delector,  sit 
modo  silentium  acre  et  intentum  et  cupidum  ulteriora  audiendi. 

8Hoc  fructu  tanto,  tam  parato  desine  studia  tua  inflnita  ista  cun-  20 
ctatione  fraudare ;  quae  cum  modum  excedit,  verendum  est  ne 
inertiae  et  desidiae  vel  etiam  timiditatis  nomen  accipiat.  Vale. 

XI. 

C.  PLINIUS  ARRIANO  SUO  S.  25 

1  Solet  esse  gaudio  tibi ,  si  quid  actum  est  in  senatu  dignum 
ordine  illo.  Quamvis  enim  quietis  amore  secesseris,  insidet 
tamen  animo  tuo  maiestatis  publicae  cura.  Accipe  ergo  quod 
per  hos  dies  actum  est,  personae  claritate  famosum,  severitate 

2exempli  salubre,  rei  magnitudine  aeternum.  Marius  Priscus30 
accusantibus  Afris,  quibus  pro  consule  praefuit,  omissa  defen- 
sione  iudices  petiit.  Ego  et  Cornelius  Tacitus ,  adesse  provin- 
cialibus  iussi ,  existimavimus  fidei  nostrae  convenire  notum  se- 
natui  facere  excessisse  Priscum  inmanitate  et  saevilia  crimina 
quibus  dari  iudices  possent,  cum  ob  innocentes  condemnandos,  35 

3  interficiendos  etiam,  pecunias  accepisset.  Respondit  Fronto 
Catius  deprecatusque  est  ne  quid  ultra  repetundarum  legem 
quaereretur,  omniaque  actionis  suae  vela,  vir  movendarum  la- 

crimarum  peritissimus,  quodam  velut  vento  miserationis  inple- 
vit.  Magna  contentio,  magni  utrimque  clamores,  aliis  cognitio-  4 
nem  senatus  lege  conclusam  aliis  liberam  solutamque  dicenti- 
bus,  quantumque  admisisset  reus  tantum  vindicandum.  Novis-5 
5sime  consul  designatus  Iulius  Ferox,  vir  rectus  et  sanctus, 
Mario  quidem  iudices  interim  censuit  dandos ,  evocandos  au- 
tem  quibus  diceretur  innocentium  poenas  vendidisse.  Quae  sen-6 
tentianon  praevaluit  modo,  sed  omnino  post  tantas  dissensio- 
nes  fuit  sola  frequens ,  adnotatumque  experimentis  quod  favor 

10  et  misericordia  acres  et  vehementes  primos  impetus  habent, 
paulatim  consilio  et  ratione  quasi  restincta  considunt.   Unde  7 
evenit  ut  quod  multi  clamore  permixto  tuentur  nemo  tacenti- 
bus  ceteris  dicerevelit:  patescit  enim,  cum  separaris  a  turba, 
contemplatio  rerum  quae  turba  teguntur.  Venerunt  qui  adesse  8 

15erant  iussi,  Vitellius  Honoratus  et  Flavius  Marcianus-  ex  ciui- 
bus  Honoratus  trecentis  milibus  exilium  equitis  Romani  septem- 
que  amicorum  eius  ultimam  poenam,  Marcianus  unius  equitis 
Romani  septingentis  milibus  plura  supplicia  arguebatur  emis- 
se:  erat  enim  fustibus  caesus,  damnatus  in  metallum,  strangu- 

20latus  in  carcere.  Sed  Honoratum  cognitioni  senatus  mors  op-9 
portuna  subtraxit,  Marcianus  inductus  est  absente  Prisco.  Ita- 
que  Tuccius  Cerialis  consularis  iure  senatorio  postulavit  ut 
Priscus  certior  fieret,  sive  quia  miserabiliorem,  sive  quia  invi- 
diosiorem  fore  arbitrabatur,  si  praesens  fuisset,  sive,  quod  ma- 

25  xime  credo ,  quia  aequissimum  erat  commune  crimen  ab  utro- 
que  defendi,  et  si  dilui  non  potuisset,  in  utroque  puniri.  Dilata  10 
res  est  in  proximum  senatum,  cuius  ipse  conspectus  augustis- 
simus  fuit.  Princeps  praesidebat;  erat  enimconsul:  ad  hoc  Ia- 
nuarius  mensis  cum  cetera  tum  praecipue  senatorum  frequen- 

60  tia  celeberrimus :  praeterea  causae  amplitudo  auctaque  dilatione 
expectatio  et  fama  insitumque  mortalibus  studium  magna  et  inu- 
sitata  noscendi  omnes  undique  exciverat.  Imaginare  quae  sol- 11 
licitudo  nobis ,  qui  metus ,  quibus  super  tanta  re  in  illo  coetu 
praesente  Caesare  dicendum  erat.  Equidem  in  senatu  non  se- 

35  mel  egi ,  quin  immo  nusquam  audiri  benignius  soleo ,  tunc  me 
tamen  ut  nova  omnia  novo  metu  permovebant.  Obversabatur  12 

,    praeter  illa  quae  supra  dixi  causae  difficultas :  stabat  modo  con- 
4  sularis ,  modo  septemvir  epulonum ,  iam  neutrum.  Erat  ergo  13 

perquam  onerosum  accusare  damnatum,  quem  ut  premebat 
atrocitas  criminis,  ita  quasi  peractae  damnationis  miseratio  tue- 

14  batur.  Utcumque  tamen  animum  cogitationemque  collegi,  coepi 
dicere  non  minore  audientium  adsensu  quam  sollicitudine  mea: 
dixi  horis  paene  quinque.  Nam  duodecim  clepsydris  quas  spa-  5 
tiosissimas  acceperam  sunt  additae  quattuor.  Adeo  illa  ipsa 
quae  dura  et  adversa  dicturo  videbantur  secunda  dicenti  fue- 

15  runt.  Caesar  quidem  tantum  mihi  studium ,  tantam  etiam  curam 
(nimium  est  enim  dicere  sollicitudinem)  praestitit ,  ut  libertum 
meum  post  me  stantem  saepius  admoneret  voci  laterique  con- 10 
sulerem,  cum  me  vehementius  putaret  intendi  quam  gracilitas 
mea  perpeti  posset.  Respondit  mihi  pro  Marciano  Claudius 

16Marcellinus.  Missus  deinde  senatus  et  revocatus  in  posterum: 
neque  enim  iam  inchoari  poterat  actio,  nisi  ut  noctis  interventu 

17  scinderetur.  Postero  die  dixit  pro  Mario  Salvius  Liberalis,  vir  15 
subtilis  dispositus  acer  disertus;  in  illa  vero  causa  omnes 
artes  suas  protulit.  Respondit  Cornelius  Tacitus  eloquentis- 

18  sime  et,  quod  eximium  orationi  eius  inest,  06{ivc5g.  Dixit  pro 
Mario  rursus  Fronto  Catius  insigniter,  utque  iam  locus  ille  po- 
scebat,  plus  in  precibus  temporis  quam  in  defensione  con-20 
sumpsit.  Huius  actionem  vespera  inclusit,  non  tamen  sic  ut 
abrumperet.  Itaque  in  tertium  diem  probationes  exierunt.  Iam 
hoc  ipsum  pulchrum  et  antiquum,  senatum  nocte  dirimi,  triduo 

>9vocari,  triduo  contineri.  Cornutus  Tertullus,  consul  designa- 
tus ,  vir  egregius  et  pro  veritate  tirmissimus ,  censuit  septin-  25 
genta  milia  quae  acceperat  Marius  aerario  inferenda,  Mario 
urbe  Italiaque  interdicendum ,  Marciano  hoc  amplius  Africa. 
In  fme  sententiae  adiecit,  quod  ego  et  Tacitus  iniuncta  advo- 
catione  diligenter  et  fortiter  functi  essemus ,  arbitrari  senatum 

20  ita  nos  fecisse  ut  dignum  mandatis  partibus  fuerit.  Adsenserunt  30 
consules  designati,  omnes  etiam  consulares  usque  adPompeium 
Collegam :  ille  et  septingenta  milia  aerario  inferenda  et  Mar- 
cianum  in  quinquennium  relegandum,  Marium  repetundarum 

21poenae,  quam  iam  passus  esset,  censuit  relinquendum.  Erant 
in  utraque  sententia  multi,  fortasse  etiam  plures  in  hac  vel  so-35 
lutiore  vel  molliore.  Nam  quidam  ex  illis  quoque  qui  Comuto 
videbantur  adsensi  hunc,  qui  post  ipsos  censuerat,  sequeban- 

22tur.  Sed  cum  fieret  discessio,  qui  sellis  consulum  adstiterant  in 

Cornuti  sententiam  ire  coeperunt.  Tum  illi  qui  se  Collegae 
adnumerari  patiebantur  in  diversum  transierunt,  Collega  cum 
paucis  relictus.  Multum  postea  de  inpulsoribus  suis,  praecipue 
de  Regulo,  questus  est,  qui  se  in  sententia  quam  ipse  dictave- 
5rat  deseruisset.  Est  alioqui  Regulo  tam  mobile  ingenium  ut 
plurimum  audeat,  plurimum  timeat.  Hic  finis  cognitionis  am-23 
plissimae.  Superest  tamen  XsitovQyiov  non  leve,  Hostilius 
Firminus,  legatus  Mari  Prisci,  qui  permixtus  causae  graviter 
vehementerque  vexatus  est.  Nam  et  rationibus  Marciani  et  ser- 

10  mone  quem  ille  habuerat  in  ordine  Leptitanorum  operam  suam 
Prisco  ad  turpissimum  ministerium  commodasse,  stipulatusque 
de  Marciano  quinquaginta  milia  denariorum  probabatur,  ipse 
praeterea  accepisse  sestertia  decem  milia,  foedissimo  quidem 
titulo ,  nomine  unguentarii ,  qui  titulus  a  vita  hominis  compti 

15  semper  et  pumicati  non  abhorrebat.  Placuit  censente  Cornuto  24 
referri  de  eo  proximo  senatu :  tunc  enim,  casu  an  conscientia, 
afuerat.  Habes  res  urbanas;  invicem  rusticas  scribe:  quid  ar-25 
busculae  tuae,  quid  vineae,  quid  segetes  agunt,  quid  oves  de- 
licatissimae?  In  summa,  nisi  aeque  longam  epistulam  reddis, 

20non  est  quod  postea  nisi  brevissimam  expectes.  Vale. 

XII. 

C.  PLINIUS  ARRIANO  SUO  S. 

AutovQyiov  illud  quod  superesse  Mari  Prisci  causae  l 
25proxime  scripseram,  nescio  an  satis,  circumcisum  tamen  et 
adrasum  est.   Firminus  inductus  in  senatum  respondit  crimini  2 
noto.  Secutae  sunt  diversae  sententiae  consulum  designato- 
rum:  Cornutus  Tertullus  censuit  ordine  movendum,  Acutius 
Nerva  in  sortitione  provinciae  rationem  eius  non  habendam. 
30  Quae  sententia  tamquam  mitior  vicit,  cum  sit  alioqui  durior  tri- 
stiorque.  Quid  enim  miserius  quam  exectum  et  exemptum  ho-  3 
noribus  senatoriis  labore  et  molestia  non  carere  ?  quid  gravius 
quam  tanta  ignominia  adfectum  non  in  solitudine  latere,  sed  in 
hac  altissima  specula  conspiciendum  se  monstrandumque  prae- 
35bere?  Praeterea  quid  publice  minus  aut  congruens  aut  deco-4. 
rum,  notatum  a  senatu  in  senatu  sedere  ipsisque  illis  a  quibus 
sit  notatus  aequari  et  summotum  a  proconsulatu,  quia  se  in  le- 
gatione  turpiter  gesserat,  de  proconsulibus  iudicare  damna- 
Plini  Ep.  3 

5tumque  sordium  vel  damnare  alios  vel  absolvere?  Sed  hoc 
pluribus  visum  est.  Numerantur  enim  sententiae ,  non  ponde- 
rantur;  nec  aliud  in  publico  consilio  potest  fieri,  in  quo  nihil 
est  tam  inaequale  quam  aequalitas  ipsa.  Nam  cum  sit  inpar 

6  prudentia,  par  omnium  ius  est.  Inplevi  promissum  priorisque  5 
epistulae  fidem  exsolvi ,  quam  ex  spatio  temporis  iam  rece- 
pisse  te  colligo :  nam  et  festinanti  et  diligenti  tabellario  dedi ; 

7nisi  quid  impedimenti  in  via  passus  est.  Tuae  nunc  partes  ut 
primum  illam  ,  deinde  hanc  remunereris  litteris ,  quales  istinc 
redire  uberrimae  possunt.  Vale.  10 

XIII. 

C.  PLINIUS  PRISCO  SUO  S. 

1  Et  tu  occasiones  obligandi  me  avidissime  amplecteris,  et 

2  ego  nemini  libentius  debeo.  Duabus  ergo  de  causis  a  te  potis- 15 
simum  petere  constitui  quod  inpetratum  maxime  cupio.  Regis 
exercitum  amplissimum :  hinc  tibi  beneficiorum  larga  materia, 
longum  praeterea  tempus  quo  amicos  tuos  exornare  potuisti. 

3Convertere  ad  nostros,  nec  hos  multos.  Malles  tu  quidem  mul- 
tos,  sed  meae  verecundiae  sufficit  unus  aut  alter,  ac  potius20 

4unus.  Is  erit  Voconius  Romanus.  Pater  ei  in  equestri  gradu 
clarus,  clarior  vitricus,  immo  pater  alius:  nam  huic  quo- 
que  nomini  pietate  successit.  Mater  e  primis  citerioris  Hispa- 
niae:  scis  quod  iudicium  provinciae  illius,  quanta  sit  gravitas. 

5  Flamen  proxime  fuit.  Hunc  ego,  cum  simul  studeremus ,  arte  25 
familiariterque  dilexi :  ille  meus  in  urbe ,  ille  in  secessu  con- 

6tubernalis,  cum  hoc  seria,  cum  hoc  iocos  miscui.  Quid  enim 
illo  aut  fidelius  amico  aut  sodale  iucundius?  Mira  in  sermone, 

7mira  etiam  in  ore  ipso  vultuque  suavitas.  Ad  hoc  ingenium  ex- 
celsum,  subtile,  dulce,  facile,  eruditum  in  causis  agendis :  epi-  30 

8stulas  quidem  scribit,  ut  Musas  ipsas  Latine  loqui  credas.  Ama- 
tur  a  me  plurimum  nec  tamen  vincitur.  Equidem  iuvenis  statim 
iuveni  quantum  potui  per  aetatem  avidissime  contuli  et  nuper 
ab  optimo  principe  trium  liberorum  ius  impetravi.  Quod  quam- 
quam  parce  et  cum  delectu  daret,  mihi  tamen,  tamquam  elige-  35 

9ret,  indulsit.  Haec  beneficiamea  tueri  nullo  modo  melius  quam 
ut  augeam  possum ,  praesertim  cum  ipse  illa  tam  grate  inter- 
10  pretetur  ut ,  dum  priora  accipit ,  posteriora  mereatur.  Habes 

qualis ,  quam  probatus  carusque  sit  nobis ,  queni  rogo  pro  in- 
genio,  pro  fortuna  tua  exornes.  In  primis  ama  hominem:  nam 
licet  tribuas  ei  quantum  amplissimum  potes ,  nihil  tamen  am- 
plius  potes  amicitia  tua;  cuius  esse  eum  usque  ad  intimam  fa- 
5  miliaritatem  capacem  quo  magis  scires ,  breviter  tibi  studia, 
mores,  omnem  denique  vitam  eius  expressi.  Extenderem  pre-  n 
ces,  nisi  et  tu  rogari  diu  nolles,  et  ego  tota  hoc  epistula  fecis- 
sem :  rogat  enim ,  et  quidem  efficacissime ,  qui  reddit  causas 
rogandi.  Vale. 

10  XIIII. 

C.  PLINIUS  MAXIMO  SUO  S. 

Verum  opinaris :  destringor  centumviralibus  causis ,  quae  1 
me  exercent  magis  quam  delectant.  Sunt  enim  pleraeque  par- 

15  vae  et  exilis :  raro  incidit  vel  personarum  claritate  vel  negotii 
magnitudine  insignis.  Ad  hoc  pauci  cum  quibus  iuvet  dicere :  2 
ceteri  audaces  atque  etiam  magna  ex  parte  adulescentuli  ob- 
scuri  ad  declamandum  huc  transierunt ,  tam  inreverenter  et 
temere  ut  mihi  Atilius  noster  expresse  dixisse  videatur  sic  in 

20  foro  pueros  a  centumviralibus  causis  auspicari  ut  ab  Homero 
in  scholis.  Nam  hic  quoque  ut  illic  primum  coepit  esse  quod 
maximum  est.  At  Hercule  ante  memoriam  meam  (ita  maiores 
natu  solent  dicere)  ne  nobilissimis  quidem  adulescentibus  lo- 
cus  erat  nisi  aliquo  consulari  producente:  tanta  veneratione 

25  pulcherrimum  opus  colebatur.  Nunc  refractis  pudoris  et  reve-  4 
rentiae  claustris  omnia  patent  omnibus,  nec  inducuntur  sed  in- 
rumpunt.   Sequuntur  auditores  actoribus  similes ,  conducti  et 
redempti :  manceps  convenitur :  in  media  basilica  tam  palam 
sportulae  quam  in  triclinio  dantur:  ex  iudicio  in  iudicium  pari 

<30mercede  transitur.  Inde  iam  non  inurbane  GocpouXeLc;  vocantur  5 
[ciito  tov  (Socpcog  kul  KaAeZcS&ca] :  isdemLatinum  nomen  inpo- 
situm  est  laudiceni.  Et  tamen  crescit  in  dies  foeditas  utraque  6 
lingua  notata.  Here  duo  nomenclatores  mei  (habent  sane  aeta- 
tem  eorum  qui  nuper  togas  sumpserint)  ternis  denariis  ad 

2>5laudandum  trahebantur.  Tanti  constat  ut  sis  disertissimus.  Hoc 
pretio  quamlibet  numerosa  subsellia  inplentur,  hoc  ingens 
corona  colligitur,  hoc  infmiti  clamores  commoventur,  cum  me 
sochorus  dedit  signum:  opus  est  enim  signo  apud  non  intelle 

3* 

8gentes,  ne  audientes  quidem;  nam  plerique  non  audiunt,  nec 
ulli  magis  laudant.  Si  quando  transibis  per  basilicam  et  voles 
scire  quo  modo  quisque  dicat,  nihil  est  quod  tribunal  ascendas, 
nihil  quod  praebeas  aurem;  facilis  divinatio:  scito  eum  pessime 

9  dicere  qui  laudabitur  maxime.  Primus  hunc  audiendi  morem  5 
induxit  Largius  Licinus ,  hactenus  tamen  ut  auditores  corroga- 

lOret:  ita  certe  ex  Quintiliano,  praeceptore  meo,  audisse  me- 
mini.  Narrabat  ille  ^adsectabar  Domitium  Afrum:  cum  apud 
centumviros  diceret  graviter  et  lente  (hoc  enim  illi  actionis  ge- 
nus  erat) ,  audit  ex  proximo  inmodicum  insolitumque  clamo- 10 
rem.  Admiratus  reticuit.  Ubi  silentium  factum  est,  repetiit 

11  quod  abruperat.  Iterum  clamor,  iterum  reticuit,  et  post  silen- 
tium  coepit  idem  tertio.  Novissime  quis  diceret  quaesivit :  re- 
sponsum  est  ^Licinus.5  Tum  intermissa  causa  ccentumvirP  in- 

I2quit,  ?hoc  artificium  periit".   Quod  alioqui  perire  incipiebat,  15 
cum  perisse  Afro  videretur,  nunc  vero  prope  funditus  extinctum 
et  eversum  est.  Pudet  referre  quae  quam  fracta  pronuntiatione 

13  dicantur ,  quibus  quam  teneris  clamoribus  excipiantur.  Plausus 
tantum  ac  potius  sola  cymbala  et  tympana  illis  canticis  desunt : 
ululatus  quidem(neque  enim  alio  vocabulo  potest  exprimi  thea-20 

14  tris  quoque  indecora  laudatio)  large  supersunt.  Nos  tamen 
adhuc  et  utilitas  amicorum  et  ratio  aetatis  moratur  ac  retinet : 
veremur  enim  ne  forte  non  has  indignitates  reliquisse  sed  labo- 
rem  fugisse  videamur.  Sumus  tamen  solito  rariores ,  quod  ini- 
tium  est  gradatim  desinendi.  Vale.  25 

XV. 

C.  PLINIUS  VALERIA.NO  SUO  S. 
1      Quo  modo  te  veteres  Marsi  tui?  quo  modo  emptio  nova? 

Placent  agri,  postquam  tui  facti  sunt?  Rarum  id  quidem:  nihil 
2enim  aeque  gratum  est  adeptis  quam  concupiscentibus.  Me30 

praedia  materna  parum  commode  tractant ,  delectant  tamen  ut 

materna,  et  alioqui  longa  patientia  occallui.  Habent  hunc  finem 

adsiduae  querellae  quod  queri  pudet.  Vale. 

XVI. 

C.  PLINIUS  ANNIANO  SUO  S.  35 
1       Tu  quidem  pro  cetera  tua  diligentia  admones  me  codicillos 
Aciliani,  qui  me  ex  parte  instituit  heredem,  pro  non  scriptis 

habendos ,  quia  non  sint  confirmati  testamento ;  quod  ius  ne  2 
mihi  quidem  ignotum  est ,  cum  sit  his  etiam  notum  qui  nihil 
aliud  sciunt.  Sed  ego  propriam  quandam  legem  mihi  dixi,  ut  de- 
functorumvoluntates,  etiamsi  iure  deficerentur,  quasi  perfectas 
5  tuerer.  Constat  autem  codicillos  istos  Aciliani  manu  scriptos. 
Licet  ergo  non  sint  confirmati  testamento,  a  me  tamen  ut  con-  3 
firmati  observabuntur ,  praesertim  cum  delatori  locus  non  sit. 
Nam  si  verendum  esset  ne  quod  ego  dedissem  populus  eripe-4 
ret,  cunctantior  fortasse  et  cautior  esse  deberem:  cum  vero 
lOliceat  heredi  donare  quod  in  hereditate  subsedit,  nihil  est  quod 
obstet  illi  meae  legi,  cui  publicae  leges  non  repugnant.  Vale. 

XVII. 

C.  PLINIUS  GALLO  SUO  S. 

15      Miraris  cur  me  Laurentinum  vel,  si  ita  mavis,  Laurensl 
meum  tanto  opere  delectet :  desines  mirari ,  cum  cognoveris 
gratiam  villae ,  oportunitatem  loci ,  litoris  spatium.  Decem  et  2 
septem  milibus  passuum  ab  urbe  secessit,  ut  peractis  quae 
agenda  fuerint  salvo  iam  et  composito  die  possis  ibi  manere. 

20  Aditur  non  una  via ;  nam  et  Laurentina  et  Ostiensis  eodem  fe- 
runt,  sed  Laurentina  a  quarto  decimo  lapide,  Ostiensis  ab  un- 
decimo  relinquenda  est.  Utrimque  excipit  iter  aliqua  ex  parte 
harenosum,  iunctis  paulo  gravius  et  longius,  equo  breve  et 
molle.  Varia  hinc  atque  inde  facies :  nam  modo  occurrentibus  3 

25  silvis  via  coartatur,  modo  latissimis  pratis  diffunditur  et  pate- 
scit;  multi  greges  ovium,  multa  ibi  equorum  boum  armenta, 
quae  montibus  hieme  depulsa  herbis  et  tepore  verno  nitescunt. 
Villa  usibus  capax,  non  sumptuosa  tutela.  Cuius  in  prima  parte  4 
atrium  frugi  nec  tamen  sordidum ,  deinde  porticus  in  D  litte- 

30rae  similitudinem  circumactae,  quibus  parvola  sed  festiva  area 
includitur.  Egregium  hae  adversus  tempestates  receptaculum: 
nam  specularibus  ac  multo  magis  imminentibus  tectis  muniun- 
tur.  Est  contra  medias  cavaedium  hilare ,  mox  triclinium  satis  5 
pulchrum,  quod  in  litus  excurrit,  ac  si  quando  Africo  mare  in- 

35  pulsum  est,  fractis  iam  et  novissimis  fluctibus  leviter  adluitur. 
Undique  valvas  aut  fenestras  non  minores  valvis  habet ,  atque 
ita  a  lateribus  a  fronte  quasi  tria  maria  prospectat ;  a  tergo  ca- 
vaedium,  porticum,  aream,  porticum  rursus,  mox  atrium,  sil- 

6vas  et  longinquos  respicit  montes.  Huius  a  laeva  retractius 
paulo  cubiculum  est  amplum,  deinde  aliud  minus,  quod  altera 
fenestra  admittit  orientem,  occidentem  altera  retinet ,  hac  et 

7subiacens  mare  longius  quidem  sed  securius  intuetur.  Huius 
cubiculi  et  triclini  illius  obiectu  includitur  angulus,  qui  puris-  5 
simum  solem  continet  et  accendit.  Hoc  hibernaculum ,  hoc 
etiam  gymnasium  meorum  est :  ibi  omnes  silent  venti  exceptis 
qui  nubilum  inducunt  et  serenum  ante  quam  usum  loci  eri- 

8piunt.  Adnectitur  angulo  cubiculum  in  hapsida  curvatum,  quod 
ambitum  solis  fenestris  omnibus  sequitur.  Parieti  eius  in  bi- 10 
bliothecae  speciem  armarium  insertum  est,  quod  non  legendos 

9libros  sed  lectitandos  capit.  Adhaeret  dormitorium  membrum 
transitu  interiacente ,  qui  suspensus  et  tubulatus  conceptum 
vaporem  salubri  temperamento  huc  illuc  digerit  et  ministrat. 
Reliqua  pars  lateris  huius  servorum  libertorumque  usibus  de- 15 
tinetur,  plerisque  tam  mundis  ut  accipere  hospites  possint. 

10  Ex  alio  latere  cubiculum  est  politissimum;  deinde  vel  cubicu- 
lum  grande  vel  modica  cenatio ,  quae  plurimo  sole ,  plurimo 
mari  lucet;  post  hanc  cubiculum  cum  procoetone,  altitudine 
aestivum,  munimentis  hibernum :  est  enim  subductum  omnibus  20 
ventis.  Huic  cubiculo  aliud  et  procoeton  communi  pariete  iun- 

11  guntur.  Inde  balnei  cella  frigidaria  spatiosa  et  effusa ,  cuius  in 
contrariis  parietibus  duo  baptisteria  velut  eiecta  sinuantur, 
abunde  capacia,  si  mare  in  proximo  cogites.  Adiacet  uncto- 
rium,  hypocauston,  adiacet  propnigeon  balinei,  mox  duae  cel-  25 
lae  magis  elegantes  quam  sumptuosae :  cohaeret  calida  piscina 

12mirifica,  ex  qua  natantes  mare  aspiciunt,  nec  procul  sphaeri- 
sterium,  quod  calidissimo  soli  inclinato  iam  die  occurrit.  Hic 
turris  erigitur,  sub  qua  diaetae  duae,  totidem  in  ipsa,  prae- 
terea  cenatio,  quae  latissimum  mare,  longissimum  litus,  villas  30 

13  amoenissimas  prospicit.  Est  et  alia  turris:  in  hac  cubiculum, 
in  quo  sol  nascitur  conditurque :  lata  post  apotheca  et  horreum : 
sub  hoc  triclinium,  quod  turbati  maris  non  nisi  fragorem  et  so- 
num  patitur,  eumque  iam  languidum  et  desinentem ;  hortum  et 

14  gestationem  videt,  qua  hortus  includitur.  Gestatio  buxo  aut35 
rore  marino,  ubi  deficit  buxus,  ambitur:  nam  buxus,  qua  parte 
defenditur  tectis,  abunde  viret;  aperto  caelo  apertoque  vento 

15  et  quamquam  longinqua  aspergine  maris  inarescit.  Adiacet 

gestationi  interiore  circumitu  vinea  tenera  et  umbrosa  nudisque 
etiam  pedibus  mollis  et  cedens.  Hortum  morus  et  ficus  fre- 
quens  vestit,  quarum  arborum  illa  vel  maxime  ferax  terra  est, 
malignior  ceteris.  Hac  non  deteriore  quam  maris  facie  cena- 
5  tio  remota  a  mari  fruitur:  cingitur  diaetis  duabus  a  tergo,  qua- 
rum  fenestris  subiacet  vestibulum  villae  et  hortus  alius  pin- 
guis  et  rusticus.  Hinc  cryptoporticus  prope  publici  operis  16 
extenditur.  Utrimque  fenestrae ,  a  mari  plures ,  ab  horto  pau- 
ciores,  sed  alternis  singulae.  Hae,  cum  serenus  dies  et  inmo- 

lOtus,  omnes,  cum  hinc  vel  inde  ventus  inquietus,  qua  venti  quie- 
scunt,  sine  iniuria  patent.  Ante  cryptoporticum  xystus  violis  17 
odoratus:  teporem  solis  infusirepercussu  cryptoporticus  auget, 
quae  ut  tenet  solem  sic  aquilonem  inhibet  summovetque,  quan- 
tumque  caloris  ante  tantum  retro  frigoris.   Similiter  Africum 

15  sistit ,  atque  ita  diversissimos  ventos  alium  alio  latere  frangit 
et  finit.  Haec  iucunditas  eius  hieme,  maior  aestate.  Nam  ante  18 
meridiem  xystum ,  post  meridiem  gestationis  hortique  proxi- 
mam  partem  umbra  sua  temperat,  quae,  ut  dies  crevit  decre- 
vitve,  modo  brevior  modo  longior  hac  vel  illa  cadit.  Ipsai9 

2overo  cryptoporticus  tum  maxime  caret  sole,  cum  ardentissimus 
culmini  eius  insistit.  Ad  hoc  patentibus  fenestris  favonios  ac- 
cipit  transmittitque  nec  umquam  aere  pigro  et  manente  ingra- 
vescit.  In  capite  xysti  deinceps  cryptoporticus  horti  diaeta20 
est,  amores  mei;  re  vera  amores:  ipse  posui.  In  hac  helioca- 

25  minus  quidem  alia  xystum  alia  mare  utraque  solem,  cubiculum 
autem  valvis  cryptoporticum,  fenestra  prospicit  mare.  Contra21 
parietem  medium  zotheca  perquam  eleganter  recedit,  quae 
specularibus  et  velis  obductis  reductisve  modo  adicitur  cubi- 
culo  modo  aufertur.  Lectum  et  duas  cathedras  capit:  a  pedi- 

30bus  mare,  a  tergo  villae,  a  capite  silvae:  tot  facies  locorum 
totidem  fenestris  et  distinguit  et  miscet.  Iunctum  est  cubicu-  22 
lum  noctis  et  somni.  Non  illud  voces  servolorum,  non  maris 
murmur,  non  tempestatum  motus,  non  fulgurum  lumen  ac  ne 
diem  quidem  sentit,  nisi  fenestris  apertis.  Tam  alti  abditique 

35secreti  illa  ratio,  quod  interiacens  andron  parietem  cubiculi 
hortique  distinguit  atque  ita  omnem  sonum  media  inanitate  con- 
sumit.  Adplicitum  est  cubiculo  hypocauston  perexiguum,  quod  23 
angusta  fenestra  suppositum  calorem,  ut  ratio  exigit,  aut  effun 

dit  aut  retinet.  Procoeton  inde  et  eubieulum  porrigitur  in  so- 
lem,  quem  orientem  statim  exceptum  ultra  meridiem  obli- 
24cum  quidem  sed  tamen  servat.  In  hanc  ego  diaetam  cum 
me  recepi,  abesse  mihi  etiam  a  villa  mea  videor ,  magnamque 
eius  voluptatem  praecipue  Saturnalibus  capio,  cum  reliqua5 
pars  tecti  licentia  dierum  festisque  clamoribus  personat:  nam 

25  nec  ipse  meorum  lusibus  nec  illi  studiis  meis  obstrepunt.  Haec 
utilitas,  haec  amoenitas  deficitur  aqua  salienti,  sed  puteos  ac 
potius  fontes  habet:  sunt  enim  in  summo.  Et  omnino  litoris 
illius  mira  natura:  quocumque  loco  moveris  humum,  obvius  etlO 
paratus  umor  occurrit ,  isque  sincerus  ac  ne  leviter  quidem 

26  tanta  maris  vicinitate  corruptus.  Suggerunt  adfatim  ligna  pro- 
ximae  silvae :  ceteras  copias  Ostiensis  colonia  ministrat.  Frugi 
quidem  homini  sufficit  etiam  vicus  quem  una  villa  discernit :  in 
hoc  balnea  meritoria  tria,  magna  commoditas,  si  forte  balneum  15 
domi  vel  subitus  adventus  vel  brevior  mora  calfacere  dissua- 

27  deat.  Litus  ornant  varietate  gratissima  nunc  continua  nunc  in- 
termissa  tecta  villarum ,  quae  praestant  multarum  urbium  fa- 
ciem,  sive  mari  sive  ipso  litore  utare;  quod  non  numquam 
longa  tranquillitas  mollit,  saepius  frequens  et  contrarius  fluctus  20 

28  indurat.  Mare  non  sane  pretiosis  piscibus  abundat ,  soleas  ta- 
men  et  squillas  optimas  egerit.  Villa  vero  nostra  etiam  medi- 
terraneas  copias  praestat ,  lac  in  primis :  nam  illuc  e  pascuis 

29  pecora  conveniunt,  si  quando  aquam  umbramve  sectantur.  Iu- 
stisne  de  causis  iam  tibi  videor  incolere ,  inhabitare ,  diligere  25 
secessum,  quem  tu  nimis  urbanus  es  nisi  concupiscis?  Atque 
utinam  concupiscas!  ut  tot  tantisque  dotibus  villulae  nostrae 
maxima  commendatio  ex  tuo  contubernio  accedat.  Vale. 

XVIII.  30 

C.  PLINIUS  MAURICO  SUO  S. 

1  Quid  a  te  mihi  iucundius  potuit  iniungi,  quam  ut  praecepto- 
rem  fratris  tui  liberis  quaererem?  Nam  beneficio  tuo  in  scho- 
lam  redeo  et  illam  dulcissimam  aetatem  quasi  resumo :  sedeo 
inter  iuvenes,  ut  solebam,  atque  etiam  experior  quantum  apud  35 

2  illos  auctoritatis  ex  studiis  habeam.  Nam  proxime  frequenti 
auditorio  inter  se  coram  multis  ordinis  nostri  clare  iocabantur: 
intravi,  conticuerunt;  quod  non  referrem,  nisi  ad  illorum  ma- 

gis  laudem  quam  ad  meam  pertineret ,  ac  nisi  sperare  te  vel- 
lem  posse  fratris  tui  filios  probe  discere.  Quod  superest,  cum  3 
omnes  qui  profitentur  audiero,  quid  de  quoque  sentiam  scribam 
efficiamque,  quantum  tamen  epistula  consequi  potero,  ut  ipse 
5  omnes  audisse  videaris.  Debeo  enim  tibi,  debeo  memoriae  fra-  4 
tris  tui  hanc  fldem ,  hoc  studium ,  praesertim  «uper  tanta  re, 
Nam  quid  magis  interest  vestra  quam  ut  liberi  (dicerem  tui, 
nisi  nunc  illos  magis  amares)  digni  illo  patre ,  te  patruo  repe- 
riantur?  quam  curam  mihi,  etiam  si  non  mandasses,  vindicas- 
lOsem.  Nec  ignoro  suscipiendas  offensas  in  eligendo  praecepto- 5 
re,  sed  oportet  me  non  modo  offensas  verum  etiam  simultates 
pro  fratris  tui  filiis  tam  aequo  animo  subire  quam  parentes  pro 
suis.  Vale. 

15  XVIIII. 

C.  PLINIUS  CERIALI  SUO  S. 

Ilortaris  ut  orationem  amicis  pluribus  recitem.  Faciam,  1 
quia  hortaris,  quamvis  vehementer  addubitem.  Neque  enim  me  2 
praeterit  actiones  quae  recitantur  impetum  omnem  caloremque 

20  ac  prope  nomen  suum  perdere ,  ut  quas  soleant  commendare 
simul  et  accendere  iudicum  consessus,  celebritas  advocatorum, 
expectatio  eventus,  fama  non  unius  actoris,  diductumque  in  par- 
tes  audientium  studium,  ad  hoc  dicentis  gestus,  incessus ,  dis- 
cursus  etiam,  omnibusque  motibus  animi  consentaneus  vigor 

25corporis.  Unde  accidit  ut  ii  qui  sedentes  agunt,  quamvis  illis  3 
maxima  ex  parte  supersint  eadem  illa  quae  stantibus,  tamen 
hoc  quod  sedent  quasi  debilitentur  et  deprimantur.  Recitan-  4 
tium  vero  praecipua  pronuntiationis  adiumenta,  oculi  manus, 
praepediuntur;  quo  minus  mirum  est,  si  auditorum  intentio  re- 

30  languescit,  nullis  extrinsecus  aut  blandimentis  capta  aut  aculeis 
excitata.  Accedit  his  quod  oratio  de  qua  loquor  pugnax  et  5 
contentiosa  est.  Porro  ita  natura  comparatum  est  ut  ea  quae 
scripsimus  cum  labore  etiam  cum  labore  audiri  putemus.  Et  6 
sane  quotus  quisque  tam  rectus  auditor,  quem  non  potius  dulcia 

35  haec  et  sonantia  quam  austera  et  pressa  delectent?  Est  quidem 
omnino  turpis  ista  discordia,  est  tamen  quae  plerumque  evenit, 
ut  aliud  auditores  aliud  iudices  exigant ,  cum  alioqui  his  prae- 
cipue  auditor  adfici  debeat  quibus  idem,  si  foret  iudex,  maxime 

7  permoveretur.  Potest  tamen  fieri  ut  quamquam  in  his  difficul- 
tatibus  libro  isti  novitas  lenocinetur,  novitas  apud  nostros; 
apud  Graecos  enim  est  quiddam  quamvis  ex  diverso  non  tamen 

8  omnino  dissimile.  Nam  ut  illis  erat  moris  leges  quas  ut  contra- 
rias  prioribus  legibus  arguebant  aliarum  collatione  convincere,  5 
ita  nobis  inesse  repetundarum  legi  quod  postularemus  cum  hac 
ipsa  lege  tum  aliis  colligendum  fuit ;  quod  nequaquam  blandum 
auribus  inperitorum  tanto  maiorem  apud  doctos  habere  gratiam 

9  debet ,  quanto  minorem  apud  indoctos  habet.  Nos  autem ,  si 
placuerit  recitare ,  adhibituri  sumus  eruditissimum  quemque.  io 
Sed  plane  adhuc  an  sit  recitandum  examina  tecum,  omnisque 
quos  ego  movi  in  utraque  parte  calculos  pone ,  idque  elige  in 
quo  vicerit  ratio.  A  te  enim  ratio  exigitur,  nos  excusabit  obse- 
quium.  Vale. 

XX.  15 

C.  PLINIUS  CA.LYISJO  SUO  S. 

1  Assem  para  et  accipe  auream  fabulam,  fabulas  immo :  nam 
me  priorum  nova  admonuit,  nec  refert  a  qua  potissimum  inci- 

2  piam.  Verania  Pisonis  graviter  iacebat,  huius  dico  Pisonis  quem  20 
Galba  adoptavit.  Ad  hanc  Regulus  venit.  Primum  inpudentiam 
hominis  qui  venerit  ad  aegram,  cuius  marito  inimicissimus,  ipsi 

3  invisissimus  fuerat.  Esto,  si  venit  tantum :  ad  ille  etiam  proxi- 
mus  toro  sedit,  quo  die,  qua  hora  nata  esset  interrogavit.  Ubi 
audiit ,  componit  vultum ,  intendit  oculos ,  movet  labra ,  agitat  25 
digitos,  computat;  nihil:  utdiumiseramexpectationesuspendit, 

4*habes'  inquid  cclimactericum  tempus,  sed  evades.  Quod  ut 
tibi  magis  liqueat,  haruspicem  consulam  quem  sum  frequenter 

5  expertus'.  Nec  mora;  sacrificium  facit,  adfirmat  exta  cum  side- 
rum  significatione  congruere.  Illa,utinpericulo  credula,  poscit30 
codicillos,  legatum  Regulo  scribit:  mox  ingravescit:  clamat 
moriens  hominem  nequam ,  perfidum  ac  plus  etiam  quam  per- 

6  iurum ,  qui  sibi  per  salutem  filii  peierasset.  Facit  hoc  Regu- 
lus  non  minus  scelerate  quam  frequenter ,  quod  iram  deorum, 
quos  ipse  cotidie  fallit,  in  caput  infelicis  pueri  detestatur.  35 

7Velleius  Blaesus,  ille  locuples  consularis,  novissima  valitu- 
dine  conflictabatur :  cupiebat  mutare  testamentum.  Regulus, 
qui  speraret  aliquid  ex  novis  tabulis ,  quia  nuper  captare  eum 

coeperat ,  medicos  hortari ,  rogare  quoquo  modo  spiritum  ho- 
mini  prorogarent.  Postquam  signatum  est  testamentum ,  mutat  8 
personam,  vertit  adlocutionem,  isdemque  medicis  ^quousque 
miserum  cruciatis?  quid  invidetis  bona  morte  cui  dare  \itam 
5non  potestis?'  Moritur  Blaesus,  et  tamquam  omnia  audisset, 
Regulo  ne  tantulum  quidem.  Sufficiunt  duae  fabulae,  an  scho-  9 
lastica  lege  tertiam  poscis?  est  unde  fiat.  Aurelia,  ornata  fe- 10 
mina,  signatura  testamentum  sumpserat  pulcherrimas  tunicas. 
Regulus  cum  venisset  ad  signandum,  *rogo'  inquid  chas  mihi 

lOleges'.  Aurelia  ludere  hominemf  putabat,  ille  serio  instabat:  nell 
multa,  coegit  mulierem  aperire  tabulas  ac  sibi  tunicas  quas 
erat  induta  legare:  observavit  scribentem,  inspexit  an  scripsis- 
set.  Et  Aurelia  quidem  vivit ,  ille  tamen  istud  tamquam  mori- 
turam  coegit.  Et  hic  hereditates ,  hic  legata ,  quasi  mereatur, 

15  accipit.  'Akla  %i  diateivo^ai  in  ea  civitate ,  in  qua  iam  pri- 12 
dem  non  minora  praemia,  immo  maiora ,  nequitia  et  improbitas 
quam  pudor  et  virtus  habent?  Aspice  Regulum,  qui  ex  paupere  13 
et  tenui  ad  tantas  opes  per  flagitia  processit  ut  ipse  mihi  dixe- 
rit,  cum  consuleret  quam  cito  sestertium  sescenties  inpleturus 

20  esset,  invenisse  se  exta  duplicia,  quibus  portendi  milies  et  du- 
centies  habiturum.  Et  habebit,  si  modo,  ut  coepit,  aliena  testa- 14 
menta,  quod  est  inprobissimum  genus  falsi,  ipsis  quorum  sunt 
illa  dictaverit.  Vale. 

25   

C.  PLINI  CAECILI  SECUNDI 

30  EPISTULARUM 

LIBER  TERTIUS. 
I. 

_  C.  PLINIUS  CALVISIO  SUO  S. 

oo 

Nescio  an  ullum  iucundius  tempus  exegerim  quam  quo  nu- 1 
per  apud  Spurinnam  fui,  adeo  quidem  ut  neminem  magis  in 
senectute,  si  modo  senescere  datum  est,  aemulari  velim:  nihil 

2  est  enim  illo  vitae  genere  distinctius.  Me  autem  ut  certus  si- 
derum  cursus  ita  vita  hominum  disposita  delectat,  senum  prae- 
sertim.  Nam  iuvenes  confusa  adhuc  quaedam  et  quasi  turbata 
non  indecent ;  senibus  placida  omnia  et  ordinata  conveniunt, 

3  quibus  industria  sera ,  turpis  ambitio  est.  Hanc  regulam  Spu-  5 
rinna  constantissime  >crvat;  quin  etiam  parva  haec,  parva,  si 
non  cotidie  fiant,  ordine  quodam  et  velut  orbe  circumagit. 

4Mane  lectulo  continetur,  hora  secunda  calceos  poscit,  ambulat 
milia  passuum  tria  nec  minus  animum  quam  corpus  exercet. 
Si  adsunt  amici ,  honestissimi  sermones  explicantur :  si  non,  10 
liber  legitur;  interdum  etiam  praesentibus  amicis ,  si  tamen  illi 

5  non  gravantur.  Deinde  considit,  et  liber  rursus  aut  sermo  libro 
potior:  mox  vehiculum  ascendit,  adsumit  uxorem  singularis 

6exempli  vel  aliquem  amicorum ,  ut  me  proxime.   Quam  pul- 
chrum  illud,  quam  dulce  secretum!  quantum  ibi  antiquitatis !  15 
quae  facta,  quos  viros  audias!  quibus  praeceptis  imbuare! 
quamvis  ille  hoc  temperamentum  modestiae  suae  indixerit ,  ne 

7  praecipere  videatur.  Peractis  septem  milibus  passuum  iterum 
ambulat  mille ,  iterum  residit  vel  se  cubiculo  ac  stilo  reddit. 
Scribit  enim,  et  quidem  utraque  lingua,  lyrica  doctissima:  mira20 
illis  dulcedo ,  mira  suavitas ,  mira  hilaritas ,  cuius  gratiam  cu- 

8  mulat  sanctitas  scribentis.  Ubi  hora  balinei  nuntiata  est  (est 
autem  hieme  nona,  aestate  octava),  in  sole,  si  caret  vento,  am- 
bulat  nudus.  Deinde  movetur  pila  vehementer  et  diu:  nam  hoc 
quoque  exercitationis  genere  pugnat  cum  senectute.  Lotus  ac-  25 
cubat  et  paulisper  cibum  differt :  interim  audit  legentem  remis- 
sius  aliquid  et  dulcius.  Per  hoc  omne  tempus  liberum  est  ami- 

9cis  vel  eadem  facere  vel  alia,  si  malint.  Adponitur  cena  non 
minus  nitida  quam  frugi  in  argento  puro  et  antiquo :  sunt  in  usu 
et  Corinthia,  quibus  delectatur  nec  adficitur.  Frequenter  co-30 
moedis  cena  distinguitur ,  ut  voluptates  quoque  studiis  con- 
diantur.  Sumit  aliquid  de  nocte  et  aestate :  nemini  hoc  longum 

10  est ;  tanta  comitate  convivium  trahitur.  Inde  illi  post  septimum 
et  septuagensimum  annum  aurium  oculorum  vigor  integer,  inde 

11  agile  et  vividum  corpus  solaque  ex  senectute  prudentia.  Hanc  35 
ego  vitam  voto  et  cogitatione  praesumo ,  ingressurus  avidissi- 
me,  ut  primum  ratio  aetatis  receptui  canere  permiserit.  Interim 
mille  laboribus  conteror •  quorum  mihi  et  solacium  et  exem- 

plum  est  idem  Spurinna:  nam  ille  quoque ,  quoad  honestum 
iuit,  obiit  officia,  gessit  magistratus,  provincias  rexit,  multo- 
que  labore  hoc  otium  meruit.  Igitur  eundem  mihi  cursum,  eun- 12 
dem  terminum  statuo,  idque  iam  nunc  apud  te  subsigno,  ut,  si 
5  me  longius  evehi  videris,  in  ius  voces  ad  hanc  epistulam  meam 
et  quiescere  iubeas,  cum  inertiae  crimen  effugero.  Vale. 

II. 

C.  PLINIUS  MAXIMO  SUO  S. 

10 

Quod  ipse  amicis  tuis  obtulissem ,  si  mihi  eadem  materia  l 
suppeteret,  id  nunc  iure  videor  a  te  meis  petiturus.  Arrianus2 
Maturus  Altinatium  est  princeps :  cum  dico  princeps ,  non  de 
facultatibus  loquor,  quae  illi  large  supersunt,  sed  de  castitate, 

15  iustitia ,  gravitate ,  prudentia.  Huius  ego  consilio  in  negotiis,  3 
iudicio  in  studiisutor:  nam  plurimum  fide,  plurimum  veritate, 
plurimum  intellegentia  praestat.  Amat  me,  nihil  possum  arden-  4 
tius  dicere,  ut  tu.  Caret  ambitu:  ideo  se  in  equestri  gradu  te- 
nuit,  cum  facile  posset  ascendere  altissimum.  Mihi  tamen  or- 

20  nandus  excolendusque  est.  Itaque  magni  aestimo  dignitati  eius  5 
aliquid  adstruere  inopinantis ,  nescientis ,  immo  etiam  fortasse 
nolentis ,  adstruere  autem  quod  sit  splendidum  nec  molestum. 
Cuius  generis,  quae  prima  occasio  tibi,  conferas  in  eumrogo;6 
habebis  me,  habebis  ipsum  gratissimum  debitorem.  Quamvis 

25  enim  ista  non  adpetat,  tam  grate  tamen  excipit  quam  si  concu- 
piscat.  Vale. 

III. 

C.  PLIMUS  CORELLIAE  HISPULLAE  SUAE  S. 

30      Cum  patrem  tuum ,  gravissimum  et  sanctissimum  virum,  1 
suspexerim  magis  an  amaverim  dubitem  teque  et  in  memoriam 
eius  et  in  honorem  tuum  unice  diligam ,  cupiam  necesse  est 
atque  etiam ,  quantum  in  me  fuerit ,  enitar  ut  filius  tuus  avo 
similis  existat,  equidem  malo  materno :  quamquam  illi  paternus 

35  etiam  clarus  spectatusque  contigerit,  pater  quoque  et  patruus 
inlustri  laude  conspicui.  Quibus  omnibus  ita  demum  similis  2 
adolescet ,  si  imbutus  honestis  artibus  fuerit ,  quas  plurimum 
refert  a  quo  potissimum  accipiat.  Adhuc  illum  pueritiae  ratio  3 

intra  contubernium  tuum  tenuit,  praeceptores  domi  habuit,  ubi 
est  erroribus  modica  vel  etiam  nulla  materia.  Iam  studia  eius 
extra  limen  proferenda  sunt,  iam  circumspiciendus  rhetor  La- 
tinus,  cuius  scholae  severitas ,  pudor,  in  primis  castitas  con- 

4  stet.  Adest  enim  adulescenti  nostro  cum  ceteris  naturae  for-  5 
tunaeque  dotibus  eximia  corporis  pulchritudo ,  cui  in  hoc  lu- 
brico  aetatis  non  praeceptor  modo  sed  custos  etiam  rectorque 

5  quaerendus  est.  Videor  ergo  demonstrare  tibi  posse  Iulium 
Genitorem.  Amatur  a  me ;  iudicio  tamen  meo  non  obstat  cari- 
tas  hominis,  quae  ex  iudicio  nata  est.  Vir  est  emendatus  et  gra- 10 
vis ,  paulo  etiam  horridior  et  durior,  ut  in  hac  licentia  tempo- 

6  rum.  Quantum  eloquentia  valeat  pluribus  credere  potes ;  nam 
dicendi  facultas  aperta  et  exposita  statim  cernitur:  vita  homi- 
num  altos  recessus  magnasque  latebras  habet;  cuius  pro  Ge- 
nitore  me  sponsorem  accipe.  Nihil  ex  hoc  viro  filius  tuus  au- 15 
diet  nisi  profuturum ,  nihil  discet  quod  nescisse  rectius  fuerit, 

7  nec  minus  saepe  ab  illo  quam  a  te  meque  admonebitur  quibus 
imaginibus  oneretur,  quae  nomina  et  quanta  sustineat.  Proinde 
faventibus  diis  trade  eum  praeceptori ,  a  quo  mores  primum, 
mox  eloquentiam  discat,  quae  male  sine  moribus  discitur.  Vale.  20 

IIII, 

C.  PLINIUS  MACRINO  SUO  S. 

1  Quamvis  et  amici  quos  praesentes  habebam  et  sermones 
hominum  factum  meum  conprobasse  videantur,  magnitamen25 

2  aestimo  scire  quid  sentias  tu.  Nam  cuius  integra  re  consilium 
exquirere  optassem ,  huius  etiam  peracta  iudicium  nosse  mire 
concupisco.  Cum  publicum  opus  mea  pecunia  inchoaturus  in 
Tuscos  excucurrissem  accepto,  ut  praefectus  aerari,  commeatu, 
legati  provinciae  Baeticae  questuri  de  proconsulatu  Caecili30 

3Classici  advocatum  me  a  senatu  petierunt.  Collegae  optimi 
meiqueamantissimide  communis  officii  necessitatibus  praelocuti 
excusare  me  et  eximere  temptarunt.  Factum  est  senatus  con- 
sultum  perquam  honorificum,  ut  darer  provincialibus  patronus, 

4  si  ab  ipso  me  impetrassent.  Legati  rursus  inducti  iterum  me  35 
iam  praesentem  advocatum  postulaverunt,  inplorantes  fidem 
meam,  quam  essent  contra  Massam  Baebium  experti,  adlegan- 
tes  patrocini  foedus.  Secuta  est  senatus  clarissima  adsensio, 

quae  solet  decreta  praecurrere.  Tum  ego  cdesino'  inquam, 
cpatres  conscripti ,  putare  me  iustas  excusationis  causas  attu- 
lisse'.  Placuit  et  modestia  sermonis  et  ratio.  Conpulit  autem  5 
me  ad  hoc  consilium  non  solum  consensus  senatus,  quamquam 
5  hic  maxime ,  verum  et  alii  quidam  minores  sed  tamen  numeri. 
Veniebat  in  mentem  priores  nostros  etiam  singulorum  hospi- 
tum  iniurias  voluntariis  accusationibus  exsecutos ;  quo  defor- 
mius  arbitrabar  publici  hospiti  iura  neglegere.  Praeterea  cum  6 
recordarer  quanta  pro  isdem  Baeticis  superiore  advocatione 

10  etiam  pericula  subissem,  conservandum  veteris  officii  meritum 
novo  videbatur.  Est  enim  ita  comparatum  ut  antiquiora  bene- 
ficia  subvertas,  nisi  illa  posterioribus  cumules :  nam  quamlibet 
saepe  obligati,  si  quid  unum  neges,  hoc  solum  meminerunt 
quod  negatum  est.  Ducebar  etiam  quod  decesserat  Classicus  7 

loamotumque  erat,  quod  in  eiusmodi  causis  solet  esse  tristissi- 
mum ,  periculum  senatoris.  Videbam  ergo  advocationi  meae 
non  minorem  gratiam  quam  si  viveret  ille  propositam,  invidiam 
nullam.  In  summa,  conputabam,  si  munere  hoc  iam  tertio  fun-  8 
gerer,  faciliorem  mihi  excusationem  fore,  si  quis  incidisset 

20  quem  non  deberem  accusare.  Nam  cum  est  omnium  officiorum 
finis  aliquis ,  tum  optime  libertati  venia  obsequio  praeparatur. 
Audisti  consilii  mei  motus,  superest  alterutra  ex  parte  iudicium  9 
tuum ,  in  quo  mihi  aeque  iucunda  erit  simplicitas  dissentientis 
quam  conprobantis  auctoritas.  Vale. 

25  y 

C.  PLINIUS  BAEBIO  MACRO  SUO  S. 

Pergratum  est  mihi  quod  tam  diligenter  libros  avunculi  mei  I 
lectitas  ut  habere  omnes  velis  quaerasque  qui  sint  omnes.  Fun-  2 

30  gar  indicis  partibus  atque  etiam  quo  sint  ordine  scripti  notum 
tibi  faciam:  est  enim  haec  quoque  studiosis  non  iniucunda  co- 
gnitio.  cDe  iaculatione  equestri  unus':  hunc,  cum  praefectus3 
alae  militaret ,  pari  ingenio  curaque  conposuit.  cDe  vita  Pom- 
poni  Secundi  duo';  a  quo  singulariter  amatus  hoc  memoriae 

35  amici  quasi  debitum  munus  exsolvit.  cBellorum  Germaniae  4 
vigintP;  quibus  omnia  quae  cumGermanis  gessimus  bella  col- 
legit.  Inchoavit ,  cum  in  Germania  militaret ,  somnio  monitus : 
adstitit  ei  quiescenti  Drusi  Neronis  effigies,  qui  Germaniae  la- 

tissime  victor  ibi  periit,  commendabat  memoriam  suam  orabat- 

5  que  ut  se  ab  iniuria  oblivionis  adsereret.  cStudiosi  tres',  in  sex 
volumina  propter  amplitudinem  divisi,  quibus  oratorem  ab  in- 
cunabulis  instituit  et  perficit.  ^Dubii  sermonis  octo' :  scripsit 
sub  Nerone  novissimis  annis,  cum  omne  studiorum  genus  paulo  5 

6  liberius  et  erectius  periculosum  servitus  fecisset.  * A  fme  Au- 
fidi  Bassi  triginta  unus.'  ^Naturae  historiarum  triginta  sep- 
tem%  opus  diffusum,  eruditum,  nec  minus  varium  quam  ipsana- 

7  tura.  Miraris  quod  tot  volumina  multaque  in  his  tam  scrupu- 
losa  homo  occupatus  absolverit?  magis  miraberis ,  si  scierislO 
illum  aliquandiu  causas  actitasse,  decessisse  anno  sexto  et 
quinquagensimo ,  medium  tempus  distentum  impeditumque  qua 

S  officiis  maximis  qua  amicitia  principum  egisse.  Sed  erat  acre 
ingenium,  incredibile  studium,  summa  vigilantia,  Lucubrare 
Vulcanalibus  incipiebat,  non  auspicandi  causa  sed  studendi,  15 
statim  a  nocte  multa,  hieme  vero  ab  hora  septima,  vel  cum 
tardissime,  octava,  saepe  sexta.  Erat  sane  somni  paratissimi, 
non  numquam  etiam  inter  ipsa  studia  instantis  et  deserentis. 
9  Ante  lucem  ibat  ad  Vespasianum  imperatorem  (nam  ille  quo- 
que  noctibus  utebatur) ,  inde  ad  delegatum  sibi  officium.  Re-  20 

10  versus  domum,  quod  relicum  temporis,  studiis  reddebat.  Post 
cibum  saepe ,  quem  interdiu  levem  et  facilem  veterum  more 
sumebat,  aestate,  si  quid  otii,  iacebat  in  sole,  liber  legebatur, 
adnotabat  excerpebatque.  Nihil  enim  legit  quod  non  excerpe- 
ret :  dicere  etiam  solebat  nullum  esse  librum  tam  malum  ut  non  25 

llaliqua  parte  prodesset.  Post  solem  plerumque  frigida  lavaba- 
tur :  deinde  gustabat  dormiebatque  minimum :  mox  quasi  alio 
die  studebat  in  cenae  tempus.  Super  hanc  liber  legebatur,  ad- 

12  notabatur,  et  quidem  cursim.  Memini  quendam  ex  amicis ,  cum 
lector  quaedam  perperam  pronuntiasset ,  revocasse  et  repeti'30 
coegisse,  huic  avunculum  meum  dixisse  Mntellexeras  nempe?' 
cum  ille  adnuisset,  ccur  ergo  revocabas?  decem  amplius  ver- 

13  sus  hac  tua  interpellatione  perdidimus.'  Tanta  erat  parsimonia 
temporis.  Surgebat  aestate  a  cena  luce,  hieme  intra  primam 
noctis,  et  tamquam  aliqua  lege  cogente.  Haec  inter  medios  la-  35 

!4bores  urbisque  fremitum.  In  secessu  solum  balinei  tempus 
studiis  eximebatur:  cum  dico  balinei,  de  interioribus  loquor; 
nam  dum  destringitur  tergiturque,  audiebat  aliquid  aut  dictabat. 

In  itinere  quasi  solutus  ceteris  curis  huic  uni  vacabat :  ad  latus  15 
notarius  cum  libro  et  pugillaribus ,  cuius  manus  hieme  manicis 
muniebantur,  ut  ne  caeli  quidem  asperitas  ullum  studiis  tempus 
eriperet;  qua  ex  causa  Romae  quoque  sella  vehebatur.  Re- 16 
5peto  me  correptum  ab  eo  cur  ambularem:  cpoteras'  inquid 
chas  horas  non  perdere' ;  nam  perire  omne  tempus  arbitrabatur 
quod  studiis  non  inpenderetur.  Hac  intentione  tot  ista  volu- 17 
mina  peregit  electorumque  commentarios  centum  sexaginta 
mihi  reliquit,  opisthographos  quidem  et  minutissime  scriptos; 

10  qua  ratione  multiplicatur  hic  numerus.  Referebat  ipse  potuisse 
se,  cum  procuraret  in  Hispania,  vendere  hos  commentarios 
Largio  Licino  quadringentis  milibus  nummum3  et  tunc  aliquanto 
pauciores  erant.  Nonne  videtur  tibi  recordanti  quantum  legerit,  18 
quantum  scripserit,  nec  in  officiis  ullis  nec  in  amicitia  princi- 

15  pis  fuisse,  rursus,  cum  audis  quid  studiis  laboris  inpenderit, 
nec  scripsisse  satis  nec  legisse?  Quid  est  enim  quod  non  aut 
illae  occupationes  inpedire  aut  haec  instantia  non  possit  effi- 
cere?  Itaque  soleo  ridere,  cum  me  quidam  studiosum  vocant,  19 
qui,  si  comparer  illi,  sum  desidiosissimus.  Ego  autem  tantum, 

20quem  partim  publica  partim  amicorum  officia  distringunt  ?  quis 
ex  istis  qui  tota  vita  litteris  adsident  collatus  illi  non  quasi 
somno  et  inertiae  deditus  erubescat?  Extendi  epistulam,  cum20 
hoc  solum  quod  requirebas  scribere  destinassem,  quos  libros 
reliquisset :  confido  tamen  haec  quoque  tibi  non  minus  grata 

25  quam  ipsos  libros  futura,  quae  te  non  tantum  ad  legendos  eos 
verum  etiam  ad  simile  ahquid  elaborandum  possunt  aemulatio- 
nis  stimulis  excitare.  Vale. 

VI. 

30  C.  PLINIUS  ANNIO  SEYERO  SUO  S. 

Ex  hereditate  quae  mihi  obvenit  emi  proxime  Corinthium  l 
signum,  modicum  quidem  sed  festivum  et  expressum,  quantum 
ego  sapio ,  qui  fortasse  in  omni  re ,  in  hac  certe  perquam  exi- 
guum  sapio:  hoc  tamen  signum  ego  quoque  intellego.  Est2 
35  enim  nudum  nec  aut  vitia ,  si  qna  sunt,  celat  aut  laudes  parum 
ostentat:  effingit  senem  stantem;  ossa,  musculi,  nervi,  venae, 
rugae  etiam  ut  spirantis  apparent,  rari  et  cedentes  capilli,  lata 
frons,  contracta  facies,  exile  collum,  penclent  lacerti,  papillae 
Plim  Ep.  4 

3iacent,  venter  recessit.  A  tergo  quoque  eadem  aetas  ut  a  tergo. 
Aes  ipsum,  quantum  verus  color  indicat,  vetus  et  antiquum.  Ta 
lia  denique  omnia  ut  possint  artificum  oculos  tenere,  delectare 

4imperitorum.   Quod  me  quamquam  tirunculum  sollicitavit  ad 
emendum.  Emi  autem ,  non  ut  haberem  domi  (neque  enim  ul-  5 
lum  adhuc  Corinthium  domi  habeo)  ,  verum  ut  in  patria  nostra 

5  celebri  loco  ponerem,  ac  potissimum  in  lovis  templo :  videtur 
enim  dignum  templo,  dignum  deo  donum.  Tu  ergo,  ut  soles 
omnia  quae  a  me  tibi  iniunguntur,  suscipe  hanc  curam  et  iam 
nunc  iube  basim  fieri,  ex  quo  volesmarmore,  quae  nomen  meum  10 

6honoresque  capiat,  si  hos  quoque  putabis  addendos.  Ego  si- 
gnum  ipsum,  ut  primum  invenero  aliquem  qui  non  gravetur, 
mittam  tibi,  vel  ipse,  quod  mavis,  adferam  mecum.  Destino 

7enim,  si  tamen  officii  ratio  permiserit,  excurrere  isto.  Gaudes 
quod  me  venturum  esse  polliceor,  sed  contrahes  frontem,  cum  15 
adiecero  ad  paucos  dies :  neque  enim  diutius  abesse  me  eadem 
haec  quae  nondum  exire  patiuntur.  Vale. 

VII. 

C.  PLINIUS  CANINIO  RUFO  SUO  S.  20 

1  Modo  nuntiatus  est  Silius  Italicus  in  Neapolitano  suo  inedia 

2  finisse  vitam.  Causa  mortis  valetudo.  Erat  illi  natus  insanabilis 
clavus,  cuius  taedio  ad  mortem  inrevocabili  constantia  decu- 
currit,  usque  ad  supremum  diem  beatus  et  felix,  nisi  quod  mi- 
norem  ex  liberis  duobus  amisit,  sed  maiorem  melioremque  flo-  25 

3  rentem  atque  etiam  consularem  reliquit.  Laeserat  famam  suam 
subNerone,  credebatur  sponte  accusasse ;  sedin  Vitelli  amicitia 
sapienter  se  et  comiter  gesserat,  exproconsulatu  Asiaegloriam 
reportaverat,  maculam  veteris  industriae  laudabili  otio  abluerat. 

4  Fuit  inter  principes  civitatis  sine  potentia ,  sine  invidia :  saluta-  30 
batur,  colebatur,  multumque  in  lectulo  iacens  cubiculo  semper 
non  ex  fortuna  frequenti  doctissimissermonibusdiestransigebat, 

5  cum  a  scribendo  vacaret.  Scribebat  carmina  maiore  cura  quam 
ingenio,  non  numquam  iudicia  hominum  recitationibus  experie- 

6  batur.  Novissime  ita  suadentibus  annis  ab  urbe  secessit,  seque  35 
in  Campania  tenuit ,  ac  ne  adventu  quidem  novi  principis  inde 

7  commotus  est.  Magna  Caesaris  laus,  sub  quo  hoc  liberum  fuit, 
magna  illius ,  qui  hac  libertate  ausus  est  uti.  Erat  (piloxaXos 

usque  ad  emacitatis  reprehensionem.  Plures  isdem  in  locis  vil-  8 
las  possidebat  adamatisque  novis  priores  neglegebat.  Multum 
ubique  Jibrorum,  multum  statuarum,  multum  imaginum,  quas 
non  habebat  modo  verum  etiam  venerabatur ,  Vergilii  ante  om- 
5nes,  cuiusnatalem  religiosius  quam  suum  celebrabat,  Neapoli 
maxime ,  ubi  monimentum  eiw  adire  ut  templum  solebat.  In  9 
hac  tranquillitate  annum  quintum  et  septuagensimum  excessit, 
delicato  magis  corpore  quam  infirmo ;  utque  novissimus  a  Ne- 
rone  factus  est  consul ,  ita  postremus  ex  omnibus  quos  Nero 

10  consules  fecerat  decessit.  Illud  etiam  notabile,  ultimus  ex  Ne- 10 
ronianis  consularibus  obiit  quo  consule  Nero  periit.  Quod  me 
recordantem  fragilitatis  humanae  miseratio  subit.   Quid  enim  11 
tam  circumcisum,  tam  breve  quam  hominis  vita  longissima?  An 
non  videtur  tibi  Nero  modo  modo  fuisse?  cum  interim  ex  iis 

15  qui  sub  illo  gesserant  consulatum  nemo  iam  superest.  Quam- 12 
quam  quid  hoc  miror?  nuper  L.  Piso,  paterPisonis  illius  qui 
a  Valerio  Festo  per  summum  facinus  in  Africa  occisus  est ,  di- 
cere  solebat  neminem  se  videre  in  senatu  quem  consul  ipse 
sententiam  rogavisset.  Tam  angustis  terminis  tantae  multitudi- 15 

20nis  vivacitas  ipsa  concluditur,  ut  mihi  non  venia  solum  dignae 
verum  etiam  laude  videantur  illae  regiae  lacrimae.  Nam  ferunt 
Xerxen,  cum  inmensum  exercitum  oculis  obisset,  inlacrimasse, 
quod  tot  milibus  tam  brevis  immineret  occasus.  Sed  tanto  ma- 14 
gis  hoc  quidquid  est  temporis  futilis  et  caduci,  si  non  datur 

25  factis  (nam  horum  materia  in  aliena  manu) ,  certe  studiis  profe- 
ramus,  et  quatenus  nobis  denegatur  diu  vivere,  relinquamus  ali- 
quid  quo  nos  vixisse  testemur.  Scio  te  stimulis  non  egere;  me  15 
tamen  tui  caritas  evocat  ut  currentem  quoque  instigem,  sicut 
tu  soles  me.  'Aya&y}  d'  SQig,  cum  invicem  se  mutuis  exhorta- 

30tionibus  amici  ad  amorem  inmortalitatis  exacuunt.  Vale. 

VIII. 

C.  PLINIUS  SUETONIO  TRANQUILLO  SUO  S. 

Facis  pro  cetera  reverentia  quam  mihi  praestas  quod  tam  1 
35  sollicite  petis  ut  tribunatum,  quem  a  Neratio  Marcello ,  claris- 
simo  viro,  impetravi  tibi,  in  Caesennium  Silvanum,  propinquum 
tuum,  transferam.  Mihi  autem  sicut  iucundissimum  ipsum  te2 
tribunum  ita  non  minus  gratum  alium  per  te  videre.  Neque 

4* 

enim  esse  congruens  arbitror ,  quem  augere  honoribus  cupias, 
huic  pietatis  titulis  invidere,  qui  sunt  omnibus  honoribus  pul- 

3  chriores.  Video  etiam ,  cum  sit  egregium  et  mereri  beneficia 
et  dare,  ulramque  te  laudem  simul  adsecuturum,  siquodipse 
meruisti  alii  tribuas.  Praeterea  intellego  mihi  .quoque  gloriae  5 
fore ,  si  ex  hoc  tuo  facto  non  fuerit  ignotum  amicos  meos  non 

4  gerere  tantum  tribunatus  posse  verum  etiam  dare.  Quare  ego 
vero  honestissimae  voluntati  tuae  pareo.  Neque  enim  adhuc  no- 
men  in  numeros  relatum  est,  ideoque  liberum  est  nobis  Silva- 
num  in  locum  tuum  subdere;  cui  cupio  tam  gratum  esse  munus  10 
tuum  quam  tibi  meum  est.  Vale. 

VIIII. 

C.  PLINIUS  CORNELTO  MINICIANO  SUO  S. 

1  Possum  iam  perscribere  tibi  quantum  in  publica  provinciae  15 

2  Baeticae  causa  laboris  exhauserim.  Nam  fuit  multiplex  actaque 
est  saepius  cum  magna  varietate.  Unde  varietas  ?  unde  plures 
actiones?  Caecilius  Classicus,  homo  foedus  et  aperte  malus, 
proconsulatum  in  ea  non  minus  violenter  quam  sordide  gesse- 

3  rat  eodem  anno  quo  in  Africa  Marius  Priscus.  Erat  autem  Pri-  20 
scus  ex  Baetica,  ex  Africa  Classicus.  Inde  dictum  Baeticorum, 
ut  plerumque  dolor  etiam  venustos  facit,  non  inlepidum  fere- 

4batur  cdedi  malum  et  accepi.'  Sed  Marium  una  civitas  publice 
multique  privati  reum  peregenmt,  in  Classicum  tota  provincia 

5incubuit.  Ille  accusationem  vel  fortuita  vel  voluntaria  morte25 
praevertit.  Nam  fuit  mors  eius  infamis,  ambigua  tamen:  ut  enim 
credibile  videbatur  voluisse  exire  de  vita,  cum  defendi  non 
posset,  ita  mirum  pudorem  damnationis  morte  fugisse  quem 

6non  puduisset  damnanda  committere.    Nihilo  minus  Baetica 
etiam  in  defuncti  accusatione  perstabat.  Provisum  hoc  legibus,  30 
intermissum  tamen  et  post  longam  intercapedinem  tunc  redu- 
ctum.  Addiderunt  Baetici  quod  simul  socios  ministrosque  Clas- 
sici  detulerunt  nominatimque  in  eos  inquisitionem  postulave- 

7  runt.  Aderam  Baeticis  mecumque  Lucceius  Albinus ,  vir  in  di- 
cendo  copiosus  ornatus ;  quem  ego  cum  olim  mutuo  diligerem,  35 

8ex  hac  officii  societate  amare  ardentius  coepi.  Habet  quideni 
gloria,  in  studiis  praesertim,  quiddam  axoivcovrjtov ,  nobis  ta- 
men  nullum  certamen,  nulla  contentio,  cum  uterque  pari  iugo 

non  pro  se  sed  pro  causa  niteretur;  cuius  et  magnitudo  et  uti- 
litasvisa  est  postulare  ne  tantum  oneris  singulis  actionibus  sub- 
iremus.  Verebamur  ne  nos  dies,  ne  vox,  ne  latera  deficerent,  9 
si  tot  crimina,  tot  reos  uno  velut  fasce  complecteremur;  deinde, 
5  ne  iudicum  intentio  multis  nominibus  multisque  causis  non  las- 
saretur  modo  verum  etiam  confunderetur ;  mox ,  ne  gratia  sin- 
gulorum  conlata  atque  permixta  pro  singulis  quoque  vires  om- 
nium  acciperet;  postremo,  ne  potentissimi  vilissimo  quoque 
quasi  piaculari  dato  alienis  poenis  elaberentur.  Etenim  tum  io 

lOmaxime  favor  et  ambitio  dominatur,  cum  sub  aliqua  specie  se- 
veritatis  delitescere  potest.  Erat  in  consilio  Sertorianum  illudii 
exemplum,  qui  robustissimum  et  infirmissimum  militem  iussit 
caudam  equi  —  reliqua  nosti.  Nam  nos  quoque  tam  numerosum 
agmen  reorum  ita  demum  videbamus  posse  superari,  si  per 

15  singulos  carperetur.  Placuit  in  primis  ipsum  Classicum  osten- 12 
dere  nocentem:  hic  aptissimus  ad  socios  eius  et  ministros  trans- 
itus  erat,  quia  socii  ministrique  probari  nisi  illo  nocente  non 
poterant ;  ex  quibus  duos  statim  Classico  iunximus ,  Baebium 
Probuni  et  Fabium  Hispanum,  utrumque  gratia,  Hispanum  etiam 

20  facundia  validum.  Et  circa  Classicum  quidem  brevis  et  expe- 13 
ditus  labor.  Sua  manu  reliquerat  scriptum  quid  ex  quaque  re, 
quid  ex  quaque  causa  accepisset:  miserat  etiam  epistulas  Ro- 
mam  ad  amiculam  quandam  iactantes  et  gloriosas ,  his  quidem 
verbis  <io  io,  liber  ad  te  venio;  iam  sestertium  quadragies  re- 

25degi  parte  vendita  Baeticorum/  Circa  Hispanum  et  Probumi4 
multum  sudoris.  Horum  ante  quam  crimina  ingrederer,  neces- 
sarium  credidi  elaborare  ut  constaret  ministerium  crimen  esse ; 
quod  nisi  fecissem,  frustra  ministros  probassem.  Neque  enim!5 
ita  defendebantur  ut  negarent,  sed  ut  necessitati  veniam  preca- 

30rentur:  esse  enim  se  provinciales  et  ad  omne  proconsulum  im- 
perium  metu  cogi.  Solet  dicere  Claudius  Restitutus ,  qui  mihi  16 
respondit ,  vir  exercitatus  et  vigilans  et  quamlibet  subitis  pa- 
ratus,  numquam  sibi  tantum  caliginis,  tantum  perturbationis 
offusum,  quam  cum  praerepta  et  extorta  defensioni  suae  cer- 

35  neret  in  quibus  omnem  fiduciam  reponebat.  Consilii  nostri  exi- 1 1 
tus  fuit:  bona  Classici  quae  habuisset  ante  provinciam  placuit 
senatui  a  reliquis  separari,  illa  filiae,  haec  spoliatis  relinqui. 
Additum  est  ut  pecuniae  quas  creditoribus  solverat  revocaren- 

tur.  Hispanus  et  Probus  in  quinquennium  relegati.  Adeo  grave 

18  visum  est  quod  initio  dubitabatur  an  omnino  crimen  esset.  Post 
paucos  dies  Claudium  Fuscum,  Classici  generum,  et  Stilonium 
Priscum,  qui  tribunus  cohortis  sub  Classico  fuerat,  accusavi- 
mus,  dispari  eventu:  Prisco  in  biennium  Italia  interdictum,  ab-5 

19  solutus  est  Fuscus.  Actione  tertia  commodissimum  putavimus 
plures  congregare ,  ne ,  si  longius  esset  extracta  cognitio,  sa- 
tietate  et  taedio  quodam  iustitia  cognoscentium  severitasque 
languesceret ;  et  alioqui  supererant  minores  rei  data  operahunc 

in  locum  reservati ,  excepta  tamen  Classici  uxore ,  quae  sicut  io 
inplicita  suspitionibus  ita  non  satis  convinci  probationibus  visa 
20est.  Nam  Classici  filia,  quae  et  ipsa  inter  reos  erat,  ne  su- 
spitionibus  quidem  haerebat.  Itaque  cum  ad  nomen  eius  in 
extrema  actione  venissem,  (neque  enim  ut  initio  sic  etiam  in 
fine  verendum  erat  ne  per  hoc  totius  accusationis  auctoritas  15 
minueretur)  honestissimum  credidi  non  premere  inmerentem, 

21  idque  ipsum  dixi  et  libere  et  varie.  Nam  modo  legatos  inter- 
rogabam  docuissentne  me  aliquid  quod  re  probari  posse  con- 
fiderent,  modo  consilium  a  senatu  petebam  putaretne  debere 
me ,  si  quam  haberem  in  dicendo  facultatem ,  in  iugulum  inno-  20 
centis  quasi  telum  aliquod  intendere;  postremo  totum  locum 
hoc  fine  conclusi  cdicet  aliquis  Iudicas  ergo?  ego  vero  non 

22  iudico,  memini  tamen  me  advocatum  ex  iudicibus  datum.5  Hic 
numerosissimae  causae  terminus  fuit,  quibusdam  absolutis,  plu- 
ribus  damnatis  atque  etiam  relegatis ,  aliis  in  tempus  aliis  in  25 

23perpetuum.  Eodem  senatus  consulto  industria  fides  constan- 
tia  nostra  plenissimo  testimonio  conprobata  est,  dignum  solum- 

24  que  par  pretium  tanti  laboris.  Concipere  animo  potes  quam  si- 
mus  fatigati,  quibus  totiens  agendum,  totiens  altercandum,  tam 

23multi  testes  interrogandi  sublevandi  refutandi.  Iam  illa  quam30 
ardua,  quam  molesta,  totreorum  amicis  secreto  rogantibus  ne- 
gare,  adversantibus  palam  obsistere !  Referam  unum  aliquid  ex 
iis  quae  dixi.  Cum  mihi  quidam  e  iudicibus  ipsis  pro  reo  gratio- 
sissimo  reclamarent,  cnon  minus'  inquam  chic  innocens  erit,  si 

26  ego  omnia  dixero.'  Coniectabis  ex  hoc  quantas  contentiones,  35 
quantas  etiam  offensas  subierimus,  dumtaxat  ad  breve  tempus : 
nam  fides  in  praesentia  eos  quibus  resistit  offendit,  deinde  ab 
illis  ipsis  suspicitur  laudaturque.  Non  potui  magis  te  in  rem 

praesentem  perducere.  Dices  cnon  fuit  tanti :  quid  enim  mihi  27 
cum  tam  longa  epistula?^  Nolito  ergo  identidem  quaerere 
quid  Romae  geratur.  Et  tamen  memento  non  esse  epistulam 
longam  quae  tot  dies ,  tot  cognitiones ,  tot  denique  reos  cau- 
5  sasque  complexa  sit.  Quae  omnia  videor  mihi  non  minus  bre-  28 
viter  quam  diligenter  persecutus.  Temere  dixi  f  diligenter' : 
succurrit  quod  praeterieram ,  et  quidem  sero ,  sed  quamquam 
praepostere,  reddetur.  Facit  hoc  Homerus  multique  illius 
exemplo,  est  alioqui  perdecorum,  a  me  tamen  non  ideo  fiet. 

10  E  testibus  quidam  sive  iratus,  quod  evocatus  esset  invitus,  29 
sive  subornatus  ab  aliquo  reorum,  ut  accusationem  exarmaret, 
Norbanum  Licinianum,  legatum  et  inquisitorem ,  reum  postula- 
vit,  tamquam  in  causa  Castae  (uxor  haec  Classici)  praevarica- 
retur.  Est  lege  cautum  ut  reus  ante  peragatur,  tunc  de  prae-30 

15varicatore  quaeratur,  videlicet  quia  optime  ex  accusatione 
ipsa  accusatoris  fides  aestimatur.  Norbano  tamen  non  ordo  le-  31 
gis,  non  legati  nomen,  non  inquisitionis  officium  praesidio  fuit : 
tanta  conflagravit  invidia  homo  alioqui  flagitiosus  et  Domitiani 
temporibus  usus  ut  multi,  electusque  tunc  a  provincia  ad  in- 

20  quirendum ,  non  tamquam  bonus  et  fidelis,  sed  tamquam  Clas- 
sici  inimicus.  Erat  ab  illo  relegatus.  Dari  sibi  diem  et  edi  cri-  32 
mina  postulabat:  neutrum  impetravit,  coactus  est  statim  re- 
spondere;  respondit,  malum  pravumque  ingenium  hominis  fa- 
cit  ut  dubitem  confidenter  an  constanter,  certe  paratissime. 

25  0biecta  sunt  multa  quae  magis  quam  praevaricatio  nocuerunt:33 
quin  etiam  duo  consulares ,  Pomponius  Rufus  et  Libo  Frugi, 
laeserunt  eum  testimonio,  tamquam  apud  iudicem  sub  Domi- 
tiano  Salvi  Liberalis  accusatoribus  adfuisset.  Damnatus  et  in  34 
insulam  relegatus  est.   Itaque  cum  Castam  accusarem ,  nihil 

30magis  pressi  quam  quod  accusator  eius  praevaricationis  cri- 
mine  corruisset.  Pressi  tamen  frustra :  accidit  enim  res  con- 
traria  et  nova ,  ut  accusatore  praevaricationis  damnato  rea  ab- 
solveretur.  Quaeris  quid  nos,  dum  haec  aguntur?  Indicavimus  35 
senatui  ex  Norbano  didicisse  nos  publicam  causam  rursusque 

35  debere  ex  integro  discere ,  si  ille  praevaricator  probaretur, 
adque  ita,  dum  ille  peragitur  reus,  sedimus:  postea  Norbanus 
omnibus  diebus  cognitionis  interfuit  eandemque  usque  ad  ex- 
tremum  vel  constantiam  vel  audaciam  pertulit.  Interrogo  ipse  36 

me  an  aliquid  omiserim  rursus,  et  rursus  paene  omisi.  Summo 
die  Salvius  Liberalis  reliquos  legatps  graviter  increpuit,  tam- 
quam  non  omnes  quos  mandasset  provincia  reos  peregissent, 
atque,  ut  est  vehemens  et  disertus,  in  discrimen  adduxit.  Pro- 
texi  viros  optimos  eosdemque  gratissimos :  mihi  certe  debere  5 
37  se  praedicant  quod  illum  turbinem  evaserint.  Hic  erit  epistu- 
lae  finis,  re  vera  finis ;  litteram  non  addam ,  etiamsi  adhuc  ali- 
quid  praeterisse  me  sensero.  Vale. 

X-  10 

C.  PLINIUS  VESTRICIO  SPUHlNNAE  SUO  ET  COTTIAE  S. 

1  Composuisse  me  quaedam  de  filio  vestro  non  dixi  vobis, 
cum  proxime  apud  vos  fui,  primum ,  quia  non  ideo  scripseram 
ut  dicerem,  sed  ut  meo  amori,  meo  dolori  satisfacerem,  deinde, 
quia  te,  Spurinna ,  cum  audisses  recitasse  me,  ut  mihi  ipse  di-  15 

2  xisti,  quid  recitassem  simul  audisse  credebam.  Praeterea  veri- 
tus  sum  ne  vos  festis  diebus  confunderem,  si  in  memoriam 
gravissimi  luctus  reduxissem.  Nunc  quoque  paulisper  haesi- 
tavi  id  solum  quod  recitavi  mitterem  exigentibus  vobis,  an  adi- 

3  cerem  quae  in  aliud  volumen  cogito  reservare.  Neque  enim  20 
adfectibus  meis  uno  libello  carissimam  mihi  et  sanctissimam 
memoriam  prosequi  satis  est,  cuius  famae  latius  consuletur, 

4si  dispensata  et  digesta  fuerit.  Verum  haesitanti  mihi  omnia 
quae  iam  composui  vobis  exhiberem,  an  adhuc  aliqua  differ- 
rem,  simplicius  et  amicius  visum  est  omnia,  praecipue  cum25 

5adfirmetis  intra  vos  futura,  donec  placeat  emittere.  Quod  su- 
perest ,  rogo  ut  pari  simplicitate ,  si  qua  existimabitis  addenda 

6commutanda  omittenda,  indicetis  mihi.  Difficile  est  hucusque 
intendere  animum  in  dolore;  difficile,  sed  tamen  ut  scalpto- 
rem,  ut  pictorem,  qui  filii  vestri  imaginem  faceret,  admone-30 
retis  quid  exprimere ,  quid  emendare  deberet ,  ita  me  quoque 
formate  regite ,  qui  non  fragilem  et  caducam  sed  inmortalem, 
ut  vos  putatis,  effigiem  conor  efficere;  quae  hoc  diuturnior 
erit,  quo  verior  melior  absolutior  fuerit.  Valete. 

XI.  35 

C.  PLINIUS  1UL10  GENITORI  SUO  S. 
J      Est  omnino  Artemidori  nostri  tam  benigna  natura  ut  officia 

amicorum  in  maius  extollat:  inde  etiam  meum  meritum  ut  vera 
ita  supra  meritum  praedicatione  circumfert.  Equidem,  cum2 
essent  philosophi  ab  urbe  summoti,  fui  apud  illum  in  subur- 
bano,  et  quo  notabilius,  hoc  est  periculosius  esset,  fui  prae- 
5  tor.  Pecuniam  etiam ,  qua  tunc  illi  ampliore  opus  erat ,  ut  aes 
alienum  exsolveret  contractum  ex  pulcherrimis  causis,  mussan- 
tibus  magnis  quibusdam  et  locupletibus  amicis  mutuatus  ipse 
gratuitam  dedi.  Adque  haec  feci,  cum  septem  amicis  meis  aut3 
occisis  aut  relegatis ,  occisis  Senecione  Rustico  Helvidio ,  re- 

lOlegatis  Maurico  Gratilla  Arria  Fannia,  tot  circa  me  iactis  ful- 
minibus  quasi  ambustus  mihi  quoque  inpendere  idem  exitium 
certis  quibusdam  notis  augurarer.  Non  ideo  tamen  eximiam4 
gloriam  meruisse  me,  ut  ille  praedicat,  credo  sed  tantum  effu- 
gisse  flagitium.  Nam  et  C.  Musonium,  socerum  eius,  quantum  5 

15  licitum  est  per  aetatem,  cum  admiratione  dilexi  et  Artemido- 
rum  ipsum  iam  tum ,  cum  in  Syria  tribunus  militarem ,  arta  fa- 
miliaritate  complexus  sum  ,  idque  primum  non  nullius  indolis 
dedi  specimen,  quod  virum  aut  sapientem  aut  proximum  simil- 
limumque  sapienti  intellegere  sum  visus.  Nam  ex  omnibus  qui  6 

20nunc  se  philosophos  vocant  vix  unum  aut  alterum  invenies 
tanta  sinceritate ,  tanta  veritate.  Mitto  qua  patientia  corporis 
hiemes  iuxta  et  aestates  ferat,  ut  nullis  laboribus  cedat,  ut  ni- 
hil  in  cibo,  in  potu  voluptatibus  tribuat,  ut  oculos  animumque 
contineat.  Sunt  haec  magna ,  sed  in  alio ;  in  hoc  vero  minima,  7 

25  si  ceteris  virtutibus  comparentur,  quibus  meruit  ut  a  C.  Mu- 
sonio  ex  omnibus  omnium  ordinum  adsectatoribus  gener  adsu- 
meretur.  Quae  mihi  recordanti  est  quidem  iucundum  quod  me  & 
cum  apud  alios  tum  apud  te  tantis  laudibus  cumulat,  vereor 
tamen  ne  modum  excedat,  quem  benignitas  eius  (illuc  enim 

30unde  coepi  revertor)  non  solet  tenere.  Nam  in  hoc  uno  inter-  9 
dum  vir  alioqui  prudentissimus  honesto  quidem  sed  tamen  er- 
rore  versatur,  quod  pluris  amicos  suos  quam  sunt  arbitratur. 
Vale. 

35  XIL 

C.  PLINIUS  CATILIO  SEVERO  SUO  S. 

Veniam  ad  cenam,  sed  iam  nunc  paciscor  sit  expedita,  sitl 
parca,  Socraticis  tantum  sermonibus  abundetf  ?n  his  quoque 

2teneat  modum.  Erunt  officia  antelucana,  in  quae  incidere  in- 
pune  ne  Catoni  quidem  licuit,  quem  tamen  C.  Caesar  ita  repre- 

3hendit  ut  laudet.  Describit  enim  eos  quibus  obvius  fuerat  cum 
caput  ebrii  retexissent,  erubuisse:  deinde  adicit  cputares  non 
ab  illis  Catonem,  sed  illos  a  Catone  deprehensos.9  Potuitne^ 
plus  auctoritatis  tribui  Catoni  quam  si  ebrius  quoque  tam  ve- 

4  nerabilis  erat  ?  Nostrae  tamen  cenae  ut  apparatus  et  inpendii 
sic  temporis  modus  constet.  Neque  enim  ii  sumus  quos  vitu- 
perare  ne  inimici  quidem  possint  nisi  ut  simul  laudent.  Vale. 


1      Librum  quo  nuper  optimo  principi  consul  gratias  egi  misi 

2exigenti  tibi,  missurus,  etsi  non  exegisses.  In  hoc  consideres 
velim  ut  pulchritudinem  materiae  ita  difficultatem.   In  ceteris  15 
enim  lectorem  novitas  ipsa  intentum  habet ,  in  hac  nota  vul- 
gata  dicta  sunt  omnia ;  quo  fit  ut  quasi  otiosus  securusque  le- 
ctor  tantum  elocutioni  vacet,  in  qua  satisfacere  difficilius  est, 

3  cum  sola  aestimatur.  Atque  utinam  ordo  saltem  et  transitus  et 
figurae  simul  spectarentur!  Nam  invenire  praeclare,  enuntiare^o 
magnifice  interdum  etiam  barbari  solent,  disponere  apte,  figu- 

4rare  varie  nisi  eruditis  negatum  est.  Nec  vero  adfectanda  sunt 
semper  elata  et  excelsa.  Nam  ut  in  pictura  lumen  non  alia  res 
magis  quam  umbra  commendat ,  ita  orationem  tam  summittere 

5  quam  attollere  decet.  Sed  quid  ego  haec  doctissimo  viro?  quin25 
potius  illud ,  adnota  quae  putaveris  corrigenda.  Ita  enim  ma- 
gis  credam  cetera  tibi  placere,  si  quaedam  displicuisse  cogno- 
vero.  Vale. 


1  Rem  atrocem  nec  tantum  epistula  dignam  Largius  Macedo, 
vir  praetorius ,  a  servis  suis  passus  est ,  superbus  alioqui  do- 
minus  et  saevus  et  qui  servisse  patrem  suum  parum,  immo  ni- 

2mium  meminisset.  Lavabatur  in  villa  Formiana:  repente  eum35 
servi  circumsistunt:  alius  fauces  invadit,  alius  os  verberat, 
alius  pectus  et  ventrem  atque  etiam,  foedum  dictu,  verenda 
contundit;  et  cum  exanimem  putarent,  abiciunt  in  fervens  pa- 

vimentum,  ut  experirentur  an  viveret.  Ille,  sive  quia  non  sen- 
j  tiebat,  sive  quia  se  non  sentire  simulabat ,  immobilis  et  exten- 
i  tus  fidem  peractae  mortis  implevit.  Tum  demum  quasi  aestu  S 
j  solutus  effertur,  excipiunt  servi  fideliores,  concubinae  cum 

iululatu  et  clamore  concurrunt.  Ita  et  vocibus  excitatus  et  re- 
creatus  loci  frigore  sublatis  oculis  agitatoque  corpore  vivere 
se,  et  iam  tutum  erat,  confitetur.  Diffugiunt  servi;  quorum4 
'  magna  pars  conprehensa  est,  ceteri  requiruntur.  Ipse  paucis 
|  diebus  aegre  focilatus  non  sine  ultionis  solacio  decessit ,  ita 
\  vivus  vindicatus  ut  occisi  solent.  Vides  quot  periculis,  quot5 
I  contumeliis,  quot  ludibriis  simus  obnoxii;  nec  est  quod  quis- 
i  quam  possit  esse  securus ,  quia  sit  remissus  et  mitis :  non  enim 
iudicio  domini  sed  scelere  perimuntur.  Verum  haec  hactenus. 
'  Quid  praeterea  novi?  quid?  nihil;  alioqui  subiungerem:  nam6 
» et  charta  adhuc  superest  et  dies  feriatus  patitur  plura  contexi. 
Addam  quod  opportune  de  eodem  Macedone  succurrit.  Cum  in 
publico  Romae  lavaretur,  notabilis  atque  etiam,  ut  exitus  do- 
cuit,  ominosa  res  accidit.  Eques  Romanus  a  servo  eius  ut  7 
transitum  daret  manu  leviter  admonitus  convertit  se  nec  ser- 
)vum  a  quo  erat  tactus,  sed  ipsum  Macedonem  tam  graviter 
palma  percussit  ut  paene  concideret.  Ita  balineum  illi  quasi  8 
per  gradus  quosdam  primum  contumeliae  locus,  deinde  exitii 
fuit.  Vale. 

:  XV. 

C.  PLINIUS  SILIO  PROCULO  SUO  S. 

Petis  ut  libellos  tuos  in  secessu  legam ,  examinem  an  edi- 1 
tione  sint  digni,  adhibes  preces,  adlegas  exemplum;  rogas 
enim  ut  aliquid  subsicivi  temporis  studiis  meis  subtraham ,  in- 

)  pertiam  tuis ,  adicis  M.  Tuliium  mira  benignitate  poetarum  in- 
genia  fovisse.  Sed  ego  nec  rogandus  sum  nec  hortandus:  nam2 
et  poeticen  ipsam  religiosissime  veneror  et  te  validissime  di- 
ligo.  Faciam  ergo  quod  desideras  tam  diligenter  quam  liben- 
ter.  Videor  autem  iam  nunc  posse  rescribere  esse  opus  pul-  3 

>chrum  nec  supprimendum ,  quantum  aestimare  licuit  ex  his 
quae  me  praesente  recitasti,  si  modo  mihi  non  inposuit  recita- 
tio  tua :  legis  enim  suavissime  et  peritissime.  Confido  tamen 
me  non  sic  auribus  duci  ut  omnes  aculei  iudicii  mei  illarum 

4  delinimentis  refringantur:  hebetentur  fortasse  et  paulum  re- 
5tundantur,  evelli  quidem  extorquerique  non  possunt.  Igitur 

non  temere  iam  nunc  de  universitate  pronuntio ,  de  partibus 

experiar  legendo.  Vale. 

XVI.  6 

C.  PLINIUS  NEPOTI  SUO  S. 

1  Adnotasse  videor  facta  dictaque  virorum  feminarumque  alia 

2  clariora  esse  alia  maiora.  Confirmata  est  opinio  mea  hesterno 
Fanniae  sermone.  Neptis  haec  Arriae  illius  quae  marito  et  so-  10 
lacium  mortis  et  exemplum  fuit.  Multa  referebat  aviae  suae 
non  minora  hoc  sed  obscuriora;  quae  tibi  existimo  tam  mira- 

3  bilia  legenti  fore,  quam  mihi  audienti  fuerunt.  Aegrotabat  Cae- 
cina  Paetus,  maritus  eius ,  aegrotabat  et  filius ,  uterque  morti- 
fere,  ut  videbatur:  filius  decessit  eximia  pulchritudine ,  paril5 
verecundia,  et  parentibus  non  minus  ob  alia  carus,  quam  quod 

4  filius  erat.  Huic  illa  ita  funus  paravit ,  ita  duxit  exequias  ut 
ignoraret  maritus :  quin  immo,  quotiens  cubiculum  eius  intraret, 
vivere  filium  atque  etiam  commodiorem  esse  simulabat,  ac  per- 
saepe  interroganti  quid  ageret  puer  respondebat  cbene  quie-  20 

5  vit,  libenter  cibum  sumpsit.'  Deinde ,  cum  diu  cohibitae  lacri- 
mae  vincerent  prorumperentque ,  egrediebatur :  tunc  se  dolori 
dabat:  satiata  siccis  oculis  composito  vultu  redibat ,  tamquam 

6  orbitatem  foris  reliquisset.  Praeclarum  quidem  illud  eiusdem, 
ferrum  stringere,  perfodere  pectus,  extrahere  pugionem,  por-  25 
rigere  marito,  addere  vocem  immortalem  ac  paene  divinam 
cPaete,  non  dolet.*  Sed  tamen  ista  facienti ,  ista  dicenti  gloria 

et  aeternitas  ante  oculos  erant;  quo  maius  est  sine  praemio 
aeternitatis,  sine  praemio  gloriae  abdere  lacrimas,  operire  lu- 

7  ctum,  amissoque  lilio  matrem  adhuc  agere.  Scribonianus  arma30 
in  Illyrico  contra  Claudium  moverat :  fuerat  Paetus  in  partibus 

8  et  occiso  Scriboniano  Romam  trahebatur.  Erat  ascensurus  na- 
vem:  Arria  milites  orabat  ut  simul  inponeretur.  cNempe  enim^ 
inquid  ^daturi  estis  consulari  viro  servolos  aliquos,  quorum  e 
manu  cibum  capiat,  a  quibus  vestiatur,  a  quibus  calcietur:  om-35 

9nia  sola  praestabo.'  Non  impetravit :  conduxit  piscatoriam  nau- 
culam  ingensque  navigium  minimo  secuta  est.  Eadem  apud 
Claudium  uxori  Scriboniani,  cum  illa  profiteretur  indicium, 

*ego'  inquid  cte  audiam,  cuius  in  gremio  Scribonianus  occisus 
est,  et  vivis?'  Ex  quo  manifestum  est  ei  consilium  pulcherri- 
s  mae  mortis  non  subitum  fuisse.  Quin  etiam,  cum  Thrasea,  ge- 10 
|  ner  eius,  deprecaretur  ne  mori  pergeret  interque  alia  dixisset 
fevis  ergo  filiam  tuam,  si  mihi  pereundum  fuerit,  mori  mecum?' 
I  respondit  csi  tam  diu  tantaque  concordia  vixerit  tecum  quam 
I  ego  cum  Paeto,  volo.5  Auxerat  hoc  responso  curam  suorum,  11 
^attentius  custodiebatur :  sensit  et  cnihil  agitis5  inquid:  ^potestis 
enim  efficere  ut  male  moriar,  ut  non  moriar  non  potestis/ 
^Dum  haec  dicit,  exiluit  cathedra  adversoque  parieti  caput  in- 12 
genti  impetu  impegit  et  corruit.  Focilata  cdixeram?  inquid  ^vo- 
bis  inventuram  me  quamlibet  duram  ad  mortem  viam,  si  vos 
facilem  negassetis/  Videnturne  haec  libi  maiora  illo  cPaete,  13 
Inon  dolet',  ad  quod  per  haec  perventum  est?  cum  interim 
jcillud  quidem  ingens  fama,  haec  nulla  circumfert.  Unde  colligi- 
j  tur  quod  initio  dixi,  alia  esse  clariora  alia  maiora.  Vale. 

XVII. 

C.  PLINIUS  IULIO  SERVIANO  SUO  S. 

(      Rectene  omnia,  quod  iam  pridem  epistulae  tuae  cessant?  1 
an  omnia  recte,  sed  occupatus  es  tu?  an  tu  non  occupatus, 
sed  occasio  scribendi  vel  rara  vel  nulla?  Exime  hunc  mihi2 
scrupulum,  cui  par  esse  non  possum,  exime  autem  vel  data 
opera  tabellario  misso:  ego  viaticum,  ego  etiam  praemium 
i(dabo,nuntiet  mihi  modo  quod  opto.Ipse  valeo,  si  valere  est  sus-  3 
I  pensum  et  anxium  vivere,  exspectantem  in  horas  timentemque 
pro  capite  amicissimo  quidquid  accidere  homini  potest.  Vale. 

XVIII. 

C.  PLINIUS  CURIO  SEVERO  SUO  S. 

Officium  consulatus  iniunxit  mihi  ut  rei  publicae  nomine  1 
principi  gratias  agerem.  Quod  ego  in  senatu  cum  ad  rationem 
,et  loci  et  temporis  ex  more  fecissem,  bono  civi  convenientis- 
i  simum  credidi  eadem  illa  spatiosius  et  uberius  volumine  am- 
tplecti;  primum,  ut  imperatori  nostro  virtutes  suae  veris  laudi- 2 
jbus  commendarentur ,  deinde,  ut  futuri  principes  non  quasi  a 
|  magistro,  sed  tamen  sub  exemplo  praemonerentur  qua  potissi- 
'mum  via  possent  ad  eandem  gloriam  niti.   Nam  praecipere  3 

qualis  esse  debeat  princeps  pulchrum  quidem,  sed  onerosum 
ac  prope  superbum  est,  laudare  vero  optimum  principem  ac 
per  hoc  posteris  velut  e  specula  lumen  quod  sequantur  osten- 

4  dere  idem  utilitatis  habet,  adrogantiae  nihil.  Cepi  autem  non 
mediocrem  voluptatem  quod ,  hunc  librum  cum  amicis  recitare  5 
voluissem,  non  per  codicillos,  non  per  libellos,  sed  <si  com- 
modum*  et  <si  valde  vacaret'  admoniti  (numquam  porro  aut 
valde  vacat  Romae  aut  commodum  est  audire  recitantem), 
foedissimis  insuper  tempestatibus ,  per  biduum  convenerunt, 
cumque  modestia  mea  fmem  recitationi  facere  voluisset,  ut  adi- 10 

5  cerem  tertium  diem  exegerunt.  Mihi  hunc  honorem  habitum 
putem  an  studiis?  studiis  malo,  quae  prope  extincta  refoven- 

6tur.  Ad  cui  materiae  hanc  sedulitatem  praestiterunt?  nempe 
quam  in  senatu  quoque,  ubi  perpeti  necesse  erat,  gravari  ta- 
men  vel  puncto  temporis  solebamus ,  eandem  nunc  et  qui  re-  ld 
citare  et  qui  audire  triduo  velint  inveniuntur,  non  quia  elo- 
quentius  quam  prius,  sed  quia  liberius,  ideoque  etiam  liben- 

7tius  scribitur.  Accedet  ergo  hoc  quoque  laudibus  pnncipis 
nostri    quod  res  antea  tam  invisa  quam  falsa  nunc  ut  vera  lta 

8amabilis  facta  est.  Sed  ego  cum  studium  audientium  tum  ittdi-f 
cium  mire  probavi:  animadverti  enim  severissima  quaeque  vel 

9  maxime  satisfacere.  Memini  quidem  me  non  multis  recitasse 
quod  omnibus  scripsi,  nihilo  minus  tamen,  tamquam  sit  eadem 
omnium  futura  sententia,  hac  severitate  aurium  laetor,  ac  sicut 
olim  theatra  male  musicos  canere  docuerunt,  ita  nunc  in  speni2 
adducor  posse  fieri  ut  eadem  theatra  bene  canere  musicos  do- 

10  ceant.  Omnes  enim  qui  placendi  causa  scribunt  qualia  placere 
viderint  scribent.  Ac  mihi  quidem  confido  in  hoc  genere  ma- 
teriae  laetioris  stili  constare  rationem,  cum  ea  potius  quae 
pressius  et  adstrictius  quam  illa  quae  hilarius  et  quasi  exul-3 
tantius  scripsi  possint  videri  accersita  et  inducta:  non  ideo 
tamen  segnius  precor  ut  quandoque  veniat  dies  (utinamque 
iam  venerit!)  quo  austeris  illis  severisque  dulcia  haec  bianda- 

uqtie  vel  iusta  possessione  decedant.  Habes  acta  mea  tndui; 
quibus  cognitis  volui  tantum  te  voluptatis  absentem  et  studio-; 
rum  nomine  et  meo  capere,  quantum  praesens  percipere  po- 
tuisses.  Vale. 

XVIIII. 

C.  PLINIUS  CALVISIO  RUFO  SUO  S 

Adsumo  te  in  consilium  rei  familians,  ut  soleo.  Praediai 
5  agris  meis  vicina  atque  etiam  inserta  venalia  sunt.  In  his  me 
multa  sollicitant ,  aliqua  nec  minora  deterrent.  Sollicitat  pri-  2 
mum  ipsa  pulchritudo  iungendi,  deinde  quod  non  minus.  utile 
quam  voluptuosum  posse  utraque  eadem  opera,  eodem  viatico 
invisere,  sub  eodem  procuratore  ac  paene  isdem  actoribus  ha- 

lObere,  unam  villam  colere  et  ornare,  alteram  tantum  tueri.  In-3 
est  huic  computationi  sumptus  supellectilis,  sumptus  atrien- 
sium,  topiariorum,  fabrorum  atque  etiam  venatorii  instrumenti ; 
quae  plurimum  refert  unum  in  locum  conferas  an  in  diversa 
dispergas.  Contra  vereor  ne  sit  incautum  rem  tam  magnam4 

loisdem  tempestatibus ,  isdem  casibus  subdere:  tutius  videtur 
incerta  fortunae  possessionum  varietatibus  experiri.  Habet 
etiam  multum  iucunditatis  soli  caelique  mutatio  ipsaque  illa  pe- 
regrinatio  inter  sua.  lam,  quod  deliberationis  nostrae  caputa 
est,  agri  sunt  fertiles  pingues  aquosi,  constant  campis  vi- 

20  neis  silvis ,  quae  materiam  et  ex  ea  reditum  sicut  modicum  ita 
statum  praestant.  Sed  haec  felicitas  terrae  inbecillis  cultort-  6 
bus  fatigatur.  Nam  possessor  prior  saepius  vendidit  pignora, 
et  dum  reliqua  colonorum  minuit  ad  tempus,  vires  in  posterum 
exhausit,  quarum  defectione  rursus  reliqua  creverunt.  Sunt7 

25  ergo  instruendi  eo  pluris  quod  frugi  mancipiis :  nam  nec  ipse 
usquam  vinctos  habeo  nec  ibi  quisquam.  Superest  ut  scias  quanti 
videantur  posse  emi;  sestertio  tricies,  non  quia  non  aliquando 
quinquagies  fuerint,  verum  et  hac  paenuria  colonorum  et  com- 
muni  temporis  iniquitate  ut  reditus  agrorum  sic  etiam  pretium 

30  retro  abiit.   Quaeris  an  hoc  ipsum  tricies  facile  colligere  pos-  8 
simus?  sum  quidem  prope  totus  in  praediis,  aliquid  tamen  fe- 
nero,  nec  molestum  erifc  mutuari ;  accipiam  a  socru,  cuius  arca 
non  secus  ac  mea  utor.  Proinde  hoc  te  non  moveat,  si  cetera  9 
non  refragantur,  quae  velim  quam  diligentissime  examines. 

35  Nam  cum  in  omnibus  rebus  tum  in  disponendis  facultatibus 
plurimum  tibi  et  usus  et  providentiae  superest.  Vale. 

XX. 

C.  PLINIUS  MESSIO  MAXIMO  SUO  S. 

1  Meministine  te  saepe  legisse  quantas  contentiones  excita- 
rit  lex  tabellaria  quantumque  ipsi  latori  vel  gloriae  vel  repre-  5 

2hensionis  attulerit?  Ad  nunc  in  senatu  sine  ulla  dissensione 
hoc  idem  ut  optimum  placuit:  omnes  comitiorum  die  tabellas 

3  postulaverunt.  Excesseramus  sane  manifestis  illis  apertisque 
suffragiis  licentiam  contionum.  Non  tempus  loquendi ,  non  ta- 
cendi  modestia ,  non  denique  sedendi  dignitas  custodiebatur.  10 

4  Magni  undique  dissonique  clamores,  procurrebant  omnes  cum 
suis  candidatis ,  multa  agmina  in  medio  multique  circuli  et  in- 
decora  confusio:  adeo  desciveramus  a  consuetudine  parentum, 
apud  quos  omnia  disposita  moderata  tranquilla,  maiestatem 

5  loci  pudoremque  retinebant.  Supersunt  senes ,  ex  quibus  au~  15 
dire  soleo  hunc  ordinem  comitiorum:  citato  nomine  candidati 
silentium  summum;  dicebat  ipse  pro  se,  explicabat  vitam  suam, 
testes  et  laudatores  dabat,  vel  eum  sub  quo  militaverat  vel 
eum  cui  quaestor  fuerat  vel  utrumque,  si  poterat ,  addebat 
quosdam  ex  suffragatoribus :  illi  graviter  et  paucis  loqueban-  20 

6  tur.  Plus  hoc  quam  preces  proderat.  Non  numquam  candida- 
tus  aut  natales  competitoris  aut  annos  aut  etiam  mores  argue- 
bat.  Audiebat  senatus  gravitate  censoria.  Ita  saepius  digni 

7  quam  gratiosi  praevalebant.   Quae  nunc  inmodico  favore  cor- 
rupta,  ad  tacita  suffragia  quasi  ad  remedium  decucurrerunt;  25 
quod  interim  plane  remedium  fuit :  erat  enim  novum  et  subi- 

8  tum.  Sed  vereor  ne  procedente  tempore  ex  ipso  remedio  vitia 
nascantur.  Est  enim  periculum  ne  tacitis  suffragiis  inpudentia 
inrepat.  Nam  quoto  cuique  eadem  honestatis  cura  secreto  quae 

9  palam?  Multi  famam,  conscientiam  pauci  verentur.  Sed  nimis  30 
cito  de  futuris:  interim  beneficio  tabellarum  habebimus  magi- 
stratus  qui  maxime  fieri  debuerunt.  Nam  ut  in  reciperatoriis  iu- 
diciis  sic  nos  in  his  comitiis  quasi  repente  adprehensi  sinceri 

lOiudices  fuimus.  Haec  tibi  scripsi,  primum,  ut  aliquid  novi  scri- 
berem,  deinde,  ut  non  numquam  de  re  publica  loquerer,  cuius  35 
materiae  nobis  quanto  rarior  quam  veteribus  occasio  tanto  mi- 

11  nus  omittenda  est.  Et  Hercule  quousque  illa  vulgaria  *quid 
agis?  ecquid  commode  vales?'  Habeant  nostrae  quoque  litterae 

aliquid  non  humile  nec  sordidum  nec  privatis  rebus  inclusum. 
Sunt  quidem  cuncta  sub  unius  arbitrio ,  qui  pro  utilitate  com- 12 
muni  solus  omnium  curas  laboresque  suscepit;  quidam  tamen 
salubri  temperamento  ad  nos  quoque  velut  rivi  ex  illo  beni- 
5gnissimo  fonte  decurrunt,  quos  et  haurire  ipsi  et  absentibus 
amicis  quasi  ministrare  epistulis  possumus.  Vale. 

XXI. 

C.  PLINIUS  CORNELIO  PRISCO  SUO  S. 

10      Audio  Valerium  Martialem  decessisse  et  moleste  fero.  Erat  i 
homo  ingeniosus  acutus  acer,  et  qui  plurimum  in  scribendo 
et  salis  haberet  et  fellis  nec  candoris  minus.  Prosecutus  eram  2 
viatico  secedentem:  dederam  hoc  amicitiae,  dederam  etiam  ver- 
siculis  quos  de  me  composuit.  Fuit  moris  antiqui  eos  qui  vel  3 
15singulorum  laudes  vel  urbium  scripserant  aut  honoribus  aut 
pecunia  ornare;  nostris  vero  temporibus  ut  alia  speciosa  et 
egregia  ita  hoc  in  primis  exolevit.  Nam  postquam  desimus  fa- 
cere  laudanda,  laudari  quoque  ineptum  putamus.  Quaeris  qui4 
sint  versiculi  quibus  gratiam  rettuli?  Remitterem  te  ad  ipsum 
20  volumen,  nisi  quosdam  tenerem:  tu,  si  placuerint  hi,  ceteros  in 
libro  requires.  Adloquitur  Musam,  mandat  ut  domum  meam5 
Esquilis  quaerat,  adeat  reverenter: 

sed  ne  tempore  non  tuo  disertam 
pulses  ebria  ianuam  videto : 
25  totos  dat  tetricae  dies  Minervae, 

dum  centum  studet  auribus  virorum 
hoc  quod  saecula  posterique  possint 
Arpinis  quoque  comparare  chartis. 
seras  tutior  ibis  ad  lucernas : 
30  haec  hora  est  tua,  cum  furit  Lyaeus, 

cum  regnat  rosa ,  cum  madent  capilli : 
tunc  me  vel  rigidi  legant  Catones. 
Meritone  eum  qui  haec  de  me  scripsit  et  tunc  dimisi  amicissime  6 
et  nunc  ut  amicissimum  defunctum  esse  doleo?  Dedit  enim 
35mihi  quantum  maximum  potuit,  daturus  amplius,  si  potuisset. 
Tametsi  quid  homini  potest  dari  maius  quam  gloria  et  laus  et 
aeternitas?  Ad  non  erunt  aeterna  quae  scripsit:  non  erunt  for- 
tasse,  ille  tamen  scripsit  tamquam  essent  futura.  Vale. 
Plini  Ep.  5 

C,  PLINI  CAECILI  SECUNDI 

EPISTULARUM 

LIBER  QUARTUS. 
I. 

C.  PLINIUS  FABATO  PROSOCERO  SUO  S.  5 

1  Cupis  post  longum  tempus  neptem  tuam  meque  una  videre. 
Gratum  est  utrique  nostrum  quod  cupis;  mutuo  me  Hercule. 

2  Nam  invicem  nos  incredibili  quodam  desiderio  vestri  tenemur, 
quod  non  ultra  differemus;  atque  adeo  iam  sarcinulas  alliga- 

3  mus  festinaturi,  quantum  itineris  ratio  permiserit.  Erit  una  sed  iq 
brevis  mora:  deflectemus  in  Tuscos,  non  ut  agros  remque  fa- 
miliarem  oculis  subiciamus  (id  enim  postponi  potest) ,  sed  ut 

4fungamur  necessario  officio.   Oppidum  est  praediis  nostris  vi- 
cinum,  nomen  Tiferni  Tiberini ,  quod  me  paene  adhuc  puerum 
patronum  cooptavit,  tanto  maiore  studio  quanto  minore  iudicio.  15 
Adventus  meos  celebrat,  profectionibus  angitur,  honoribus 

5  gaudet.  In  hoc  ego ,  ut  referrem  gratiam  (nam  vinci  in  amore 
turpissimum  est),  templum  pecunia  mea  exstruxi,  cuius  dedi- 
cationem,  cum  sit  paratum,  differre  longius  inreligiosum  est. 

6  Erimus  ergo  ibi  dedicationis  die,  quem  epulo  celebrare  con-20 
stitui.  Subsistemus  fortasse  et  sequenti ,  sed  tanto  magis  viam 

7  ipsam  corripiemus.  Contingat  modo  te  filiamque  tuam  fortes  in- 
venire!  nam  continget  hilares,  si  nos  incolumes  receperitis. 
Vale. 

II.  25 

C.  PLINIUS  ATTIO  CLEMENTI  SUO  S. 

1  Regulus  filium  amisit,  hoc  uno  malo  indignus,  quod  nescio 
an  malum  putet.  Erat  puer  acris  ingenii  sed  ambigui ,  qui  ta- 

2  men  posset  recta  sectari,  si  patrem  non  referret.  Hunc  Regu-  30 
lus  emancipavit,  ut  heres  matris  existeret;  mancipatum  (ita 
vulgo  ex  moribus  hominis  loquebantur)  foeda  et  insolita  pa- 
rentibus  indulgentiae  simulatione  captabat.   Incredibile,  sed 

3  Regulum  cogita.  Amissum  tamen  luget  insane.  Habebat  puer 

mannulos  multos  et  iunctos  et  solutos,  habebat  canes  maiores 
minoresque,  habebat  luscinias,  psittacos,  merulas:  omnesRegu- 
lus  circa  rogum  trucidavit.  Nec  dolor  erat  ille,  sed  ostentatio  4 
doloris.  Convenitur  ad  eum  mira  celebritate.  Cuncti  detestantur 
5oderunt,  et  quasi  probent,  quasi  diligant,  cursant  frequentant, 
utque  breviter  quod  sentio  enuntiem,  in  Regulo  demerendo  Re- 
gulum  imitantur.  Tenet  se  trans  Tiberim  in  hortis ,  in  quibus  5 
latissimum  solum  porticibus  inmensis,  ripam  statuis  suis  occu- 
pavit,  ut  estin  summa  avaritia  sumptuosus ,  in  summa  infamia 

lOgloriosus.  Vexat  ergo  civitatem  insaluberrimo  tempore,  et6 
quod  vexat  solacium  putat.  Dicit  se  velle  ducere  uxorem :  hoc 
quoque,  sicut  alia,  perverse.  Audies  brevi  nuptias  lugentis,  7 
nuptias  senis;  quorum  alterum  immaturum  alterum  serum  est. 
Unde  hoc  augurer  quaeris :  non  quia  adfirmat  ipse,  quo  menda-  8 

15  cius  nihil  est,  sed  quia  certum  est  Regulum  esse  facturum  quid- 
quid  fieri  non  oportet.  Vale. 

III. 

C.  PLINIUS  ANTONINO  SUO  S. 

20      Quod  semel  atque  iterum  consul  fuisti  similis  antiquis,  quod  1 
proconsul  Asiae,  qualis  ante  te,  qualis  post  te  vix  unus  aut 
alter  (non  sinit  enim  me  verecundia  tua  dicere  nemo) ,  quod 
sanctitate,  quod  auctoritate,  aetate  quoque  princeps  civitatis, 
est  quidem  venerabile  et  pulchrum ;  ego  tamen  te  vel  magis  in 

25  remissionibus  miror.   Nam  severitatem  istam  pari  iucunditate  2 
condire  summaeque  gravitati  tantum  comitatis  adiungere  non 
minus  difficile  quam  magnum  est.  Id  tu  cum  incredibili  quadam 
suavitate  sermonum  tum  vel  praecipue  stilo  adsequeris.  Nam3 
et  loquenti  tibi  illa  Homerici  senis  mella  profluere,  et  quae 

30  scribis  complere  apes  floribus  et  innectere  videntur.  Ita  certe 
sum  adfectus  ipse,  cum  Graeca  epigrammata  tua,  cum  iambos 
proxime  legerem.   Quantum  ibi  humanitatis  venustatis,  quam4 
dulciailla,  quamamantia,  quam  arguta,  quamrecta!  Callima- 
chum  me  vel  Heroden  vel  si  quid  his  melius  tenere  credebam; 

35  quorum  tamen  neuter  utrumque  aut  absolvit  aut  attigit.  Homi-  5 
nemne  Romanum  tam  Graece  loqui?  Non  medius  fidius  ipsas 
Athenas  tam  Atticas  dixerim.   Quid  multa?  invideo  Graecis 
quod  illorum  lingua  scribere  maluisti.  Neque  enim  coniectura 

5* 

eget  quid  sermone  patrio  exprimere  possis,  cum  hoc  msiticio 
et  inducto  tam  praeclara  opera  perfeceris.  Vale. 

IIII. 

C.  PLINIUS  SOSIO  SENECIONl  SUO  S. 

o 

1  Varisidium  Nepotem  validissime  diligo ,  virum  industrium, 
rectum,  disertum,  quod  apud  me  vel  potentissimum  est.  Idem 
C.  Calvisium,  contubernalem  meum,  amicum  tuum,  arta  pro- 

2pinquitate  conplectitur :  est  enim  filius  sororis.  Hunc  rogo  se- 
mestri  tribunatu  splendidiorem  et  sibi  et  avunculo  suo  facias.  10 
Obligabis  me ,  obligabis  Calvisium  nostrum ,  obligabis  ipsum, 

3non  minus  idoneum  debitorem  quam  nos  putas.  Multa  benefi- 
cia  in  multos  contulisti :  ausim  contendere  nullum  te  melius, 
aeque  bene  unum  aut  alterum  conlocasse.  Vale. 

V.  15 

C.  PLINIUS  SPARSO  SUO  S. 

1  Aeschinen  aiuntpetentibusRhodiis  legisse  orationem  suam, 

2  deinde  Demosthenis,  summis  utramque  clamoribus.  Quod  tan- 
torum  virorum  scriptis  contigisse  non  miror,  cum  orationem20 
meam  proxime  doctissimi  homines  hoc  studio ,  hoc  adsensu, 
hoc  etiam  labore  per  biduum  audierint,  quamvis  intentionem 
eorum  nulla  hinc  et  inde  collatio ,  nullum  quasi  certamen  ac- 

3  cenderet.    Nam  Rhodii  cum  ipsis  orationum  virtutibus  tum 
etiam  comparationis  aculeis  excitabantur ,  nostra  oratio  sine25 
aemulationis  gratia  probabatur.  An  merito,  scies,  cum  legeris 
librum,  cuius  amplitudo  non  sinit  me  longiore  epistula  praelo- 

4qui.  Oportet  enim  nos  in  hac  certe  in  qua  possumus  breves 
csse,  quo  sit  excusatius  quod  librum  ipsum,  non  tamen  ultra 
causae  amplitudinem  extendimus.  Vale.  30 

VI. 

C.  PLINIUS  IULIO  NASONI  SUO  S. 

1  Tusci  grandine  excussi,  in  regione  Transpadana  summa 
abundantia  sed  par  vilitas  nuntiatur:  solum  mihi  Laurentinum  35 

2  meum  in  reditu.  Nihil  quidem  ibi  possideo  praeter  tectum  et 
hortum  statimque  harenas,  solum  tamen  mihi  in  reditu.  Ibi  enim 
plurimum  scribo  nec  agrum ,  quem  non  habeo ,  sed  ipsum  me 

studiis  excolo;  ac  iam  possum  tibi  ut  aliis  in  locis  horreum 
plenum  sic  ibi  scrinium  ostendere.  Igitur  tu  quoque ,  si  certa  3 
et  fructuosa  praedia  concupiscis ,  aliquid  in  hoc  litore  para. 
Vale. 

5  VII. 

C.  PLINIUS  CATIO  LEPIDO  SUO  S. 

Saepe  tibi  dico  inesse  vim  Regulo.  Mirum  est  quam  effi- 1 
ciat  in  quod  incubuit.  Placuit  ei  lugere  filium;  luget  ut  nemo  • 

lOplacuit  statuas  eius  et  imagines  quam  plurimas  facere;  hoc 
omnilius  officinis  agit ,  illum  coloribus ,  illum  cera,  illum  aere, 
illum  argento,  illum  auro,  ebore,  marmore  effingit.  Ipse  vero  2 
nuper  adhibito  ingenti  auditorio  librum  de  vita  eius  recitavit, 
de  vita  pueri:  recitavit  tamen;  eundem  in  exemplaria  mille 

lotransscriptum  per  totam  Italiam  provinciasque  dimisit.  Scri- 
psit  publice  ut  a  decurionibus  eligeretur  vocalissimus  aliquis 
ex  ipsis  qui  legeret  eum  populo  :  factum  est.  Hanc  ille  vim,  3 
seu  quo  alio  nomine  vocanda  est  intentio  quidquid  velis  opti- 
nendi,  si  ad  potiora  vertisset,  quantum  boni  efficere  potuisset! 

20  Quamquam  minor  vis  bonis  quam  malis  inest,  ac  sicut  a^a^Ca 
{i6v  &Qaoog  koyi6{iog  ds  oxvov  cpsQst^  ita  recta  ingenia  de- 
bilitat  verecundia,  perversa  confirmat  audacia.  Exemplo  est4 
Regulus.  Inbecillum  latus,  os  confusum,  haesitans  lingua,  tar- 
dissima  inventio ,  memoria  nulla ,  nihil  denique  praeter  inge- 

25nium  insanum;  et  tamen  eo  inpudentia  ipsoque  illo  furore  per- 
venit  ut  orator  habeatur.  Itaque  Herennius  Senecio  mirifice5 
Catonis  illud  de  oratore  in  hunc  e  contrario  vertit  corator  est 
vir  malus  dicendi  imperitus.'  Non  me  Hercule  Cato  ipse  tam 
bene  verum  oratorem  quam  hic  Regulum  expressit.  Habesne  6 

30quo  taii  epistulae  parem  gratiam  referas?  habes,  si  scripseris 
num  aliquis  in  municipio  vestro  ex  sodalibus  meis ,  num  etiam 
ipse  tu  hunc  luctuosum  Reguli  librum  ut  circulator  in  foro  le- 
geris,  sitaQag  scilicet,  ut  ait  Demosthenes,  trjv  tpcovriv  xai 
ysyrj&cog  xal  XaQvyyC^cov.  Est  enim  tam  ineptus  ut  risum7 

35  magis  possit  exprimere  quam  gemitum :  credas  non  de  puero 
scriptum  sed  a  puero.  Vale. 

VIII. 

C.  PLINIUS  MATURO  ARRIANO  SUO  S. 

1  Gratularis  mihi  quod  acceperim  auguratum.  Iure  gratula- 
ris,  primum,  quod  gravissimi  principis  iudicium  in  minoribus 
etiam  rebus  consequi  pulchrum  est,  deinde,  quod  sacerdotium  5 
ipsum  cum  priscum  et  religiosum  tum  hoc  quoque  sacrum 

2  plane .  et  insigne  est  quod  non  adimitur  viventi.  Nam  alia 
quamquam  dignitate  propemodum  paria  ut  tribuuntur  sic  aufe- 

3runtur,  in  hoc  fortunae  hactenus  licet  ut  dari  possit.  Mihi 
vero  illud  etiam  gratulatione  dignum  videtur  quod  successiio 
Iulio  Frontino,  principi  viro,  qui  me  nominationis  die  per  hos 
continuos  annos  inter  sacerdotis  nominabat,  tamquam  in  lo- 
cum  suum  cooptaret;  quod  nunc  eventus  ita  conprobavit  ut 

4  non  fortuitum  videretur.  Te  quidem ,  ut  scribis,  ob  hoc  maxi- 
me  delectat  auguratus  meus  quod  M.  Tullius  augur  fuit.  Lae- 15 
taris  enim  quod  honoribus  eius  insistam  quem  aemulari  stu- 

5  diis  cupio.  Sed  utinam,  ut  sacerdotium  idem,  ut  consulatum 
multo  etiam  iuvenior  quam  ille  sum  consecutus ,  ita  senex  sal- 

6  tem  ingenium  eius  aliqua  ex  parte  adsequi  possem!  Sed  nimi- 
rum ,  quae  sunt  in  manu  hominum  et  mihi  et  multis  contige-  20 
runt,  illud  vero  ut  apisci  arduum  sic  etiam  sperare  nimium  est 
quod  dari  non  nisi  a  diis  potest.  Vale. 

VUIL 

C.  PLINIUS  CORNELIO  URSO  SUO  S. 

2o 

1  Causam  per  hos  dies  dixit  lulius  Bassus,  homo  laboriosus 
et  adversis  suis  clarus.  Accusatus  est  sub  Vespasiano  a  priva- 
tis  duobus,  ad  senatum  remissus  diu  pependit,  tandem  abso- 

2  lutus  vindicatusque.  Titum  timuit  ut  Domitiani  amicus ,  a  Do- 
mitiano  relegatus  est:  revocatus  a  Nerva  sortitusque  Bithy-30 
niam  rediit  reus ,  accusatus  non  minus  acriter  quam  fideliter 
defensus.  Varias  sententias  habuit ,  plures  tamen  quasi  mitio- 

3res.  Egit  contra  eum  Pomponius  Rufus,  vir  paratus  et  vehe- 
mens:  Rufo  successit  Theophanes,  unus  ex  legatis,  fax  accu- 

4sationis  et  origo.  Respondi  ego.  Nam  mihi  Bassus  iniunxeral35 
ut  totius  defensionis  fundamenta  iacerem,  dicerem  de  orna- 
mentis  suis ,  quae  illi  et  ex  generis  claritate  et  ex  periculis 

ipsis  magna  erant,  dicerem  de  conspiratione  delatorum ,  quam  5 
in  quaestu  habebant,  dicerem  causas  quibus  factiosissimum 
quemque ,  ut  illum  ipsum  Theophanen ,  offendisset.  Eundem 
me  voluerat  occurrere  crimini  quo  maxime  premebatur.  In 
5  aliis  enim  quamvis  auditu  gravioribus  non  absolutionem  modo 
verum  etiam  laudem  merebatur,  hoc  illum  onerabat  quod  ho-6 
mo  simplex  et  incautus  quaedam  a  provincialibus  ut  amicus 
acceperat.  Nam  fuerat  in  eadem  provincia  quaestor.  Haec  ac- 
cusatores  furta  et  rapinas,  ipse  munera  vocabat:  sed  lex  mu- 

lOnera  quoque  accipi  vetat.  Hic  ego  quid  agerem,  quod  iter  de- 7 
fensionis  ingrederer?  Negarem?  verebar  ne  plane  furtum  vide- 
retur  quod  confiteri  timerem.  Praeterea  rem  manifestam  infi- 
tiari  augenlis  erat  crimen,  non  diluentis,  praesertim  cum  reus 
ipse  nihil  integrum  advocatis  reliquisset.  Multis  enim  atque 

15  etiam  principi  dixerat  sola  se  munuscula  dumtaxat  natali  suo 
aut  Saturnalibus  accepisse  et  plerisque  misisse.  Veniam  ergo  8 
peterem?  iugulassem  reum,  quem  ita  deliquisse  concederem 
ut  servari  nisi  venia  non  posset.  Tamquam  recte  factum  tue- 
rer?  non  illi  profuissem,  sed  ipse  inpudens  extitissem.  In  hac9 

<20  difficultate  placuit  medium  quiddam  tenere:  videor  tenuisse. 
Actionem  meam,  ut  proelia  solet,  nox  diremit.  Egeram  horis 
tribus  et  dimidia,  supererat  sesquihora.  Nam  cum  e  lege  ac- 
cusator  sex  horas ,  novem  reus  accepisset ,  ita  diviserat  tem- 
pora  reus  inter  me  et  eum  qui  dicturus  post  erat,  ut  ego  quin- 

25  que  horis,  ille  reliquis  uteretur.  Mihi  successus  actionis  silen- 10 
tium  finemque  suadebat.  Temerarium  est  enim  secundis  non 
esse  contentum.  Ad  hoc  verebar  ne  me  corporis  vires  iterato 
labore  desererent,  quem  difficilius  est  repetere  quam  iun- 
gere.  Erat  etiam  periculum  ne  reliqua  actio  mea  et  frigus  utll 

30  deposita  et  taedium  ut  resumpta  pateretur.  Ut  enim  faces  ignem 
adsidua  concussione  custodiunt ,  dimissum  aegerrime  reparant, 
sic  et  dicentis  calor  et  audientis  intentio  continuatione  serva- 
tur,  intercapedine  et  quasi  remissione  languescit.  Sed  Bassus  12 
multis  precibus,  paene  etiam  lacrimis  obsecrabat  implerem 

35meum  tempus.  Parui  utilitatemque  eius  praetuli  meae.  Bene 
cessit:  inveni  ita  erectos  animos  senatus,  ita  recentes  ut 
priore  actione  incitati  magis  quam  satiati  viderentur.  Succes- 13 
sit  mihi  Lucceius  Albinus,  tam  apte  ut  orationes  nostrae  va- 

14rietatem  duarum,  contextum  unius  habuisse  credantur.  Re- 
spondit  Herennius  Polio  instanter  et  graviter,  deinde  Theo- 
phanes  rursus.  Fecit  enim  hoc  quoque  ut  cetera  inpudentis- 
sime,  quod  post  duos  et  consulares  et  disertos  tempus  sibi 
et  quidem  laxius  vindicavit.  Dixit  in  noctem  atque  etiam  nocte  5 

15  inlatis  lucernis.  Postero  die  egerunt  pro  Basso  Titius  Homul- 
lus  et  Fronto  mirifice :  quartum  diem  probationes  occuparunt. 

16  Censuit  Baebius  Macer,  consul  designatus,  lege  repetundarum 
Bassum  teneri ,  Caepio  Hispo,  salva  dignitate  iudices  dandos : 

I7uterque  recte.  Qui  fieri  potest?  inquis:  quia  sciiicet  et  MacrolO 
legem  intuenti  consentaneum  fuit  damnare  eum  qui  contra  le- 
gem  munera  acceperat,  et  Caepio,  cum  putaret  licere  senatui, 
sicut  licet,  et  mitigare  leges  et  intendere,  non  sine  ratione  ve- 

18  niam  dedit  facto ,  vetito  quidem  non  tamen  inusitato.  Praeva- 
luit  sententia  Caepionis,  quin  immo  consurgenti  ei  ad  censen- 15 
dum  adclamatum  est,  quod  solet  residentibus.  Ex  quo  potes 
aestimare  quanto  consensu  sit  exceptum,  cum  diceret,  quod 

19  tam  favorabile  fuit,  cum  dicturus  videretur.  Sunt  tamen  ut  in 
senatu  ita  in  civitate  in  duas  partes  hominum  iudicia  divisa. 
Nam  quibus  sententia  Caepionis  placuit,  sententiam  Macri  ut20 
rigidam  duramque  reprehendunt :  quibus  Macri ,  illam  alteram 
dissolutam  atque  etiam  incongruentem  vocant;  negant  enim 

20eongruens  esse  retinere  in  senatu  cui  iudices  dederis.  Fuit 
et  tertia  sententia.   Valerius  Paulinus  adsensus  Caepioni  hoc 
amplius  censuit  referendum  de  Theophane,  cum  legationem25 
renuntiasset.  Arguebatur  enim  multa  in  accusatione  fecisse 

21  quae  illa  ipsa  lege  qua  Bassum  accusaverat  tenerentur.  Sed 
hanc  sententiam  consules,  quamquam  maximae  parti  senatus 
mire  probabatur,  non  sunt  persecuti.  Paulinus  tamen  et  iusti- 

22tiae  famam  et  constantiae  tulit.   Misso  senatu  Bassus  magna30 
hominum  frequentia,  magno  clamore,  magno  gaudio  exceptus 
est.  Fecerat  eum  favorabilem  renovata  discriminum  vetus  fama 
notumque  periculis  nomen  et  in  procero  corpore  maesta  et 

23  squalida  senectus.  Habebis  hanc  interim  epistulam  ut  tcqo- 
Sqo^iov^  exspectabis  orationem  plenam  onustamque,  exspe-35 
ctabis  diu:  neque  enim  leviter  et  cursim,  ut  de  re  tanta,  re- 
tractanda  est.  Vale. 

C.  PLINTUS  STATIO  SABINO  SUO  S. 

Scribis  mihi  Sabinam,  quae  nos  reliquit  heredes,  Mode- 1 
5  stum  servum  suum  nusquam  liberum  esse  iussisse ,  eidem  ta- 
men  sic  adscripsisse  legatum  cModesto  quem  liberum  esse 
iussi.'  Quaeris  quid  sentiarn.  Contuli  cum  peritis  iuris.  Con-  2 
venit  inter  omnes  nec  libertatem  deberi,  quia  non  sit  data,  nec 
legatum,  quia  servo  suo  dederit.  Sed  mihi  manifestus  error 

lOvidetur,  ideoque  puto  nobis,  quasi  scripserit  Sabina,  facien- 
dum  quod  ipsa  scripsisse  se  credidit.  Confido  accessurum  te3 
sententiae  meae,  cum  religiosissime  soleas  custodire  defuncto- 
rum  voluntatem ,  quam  bonis  heredibus  intellexisse  pro  iure 
est.  Neque  enim  minus  apud  nos  honestas  quam  apud  alios 

15necessitas  valet.  Moretur  ergo  in  libertate  sinentibus  nobis,  4 
fruatur  legato ,  quasi  omnia  diligentissime  caverit.  Cavit  enim 
quae  heredes  bene  elegit.  Vale. 

XI. 

20  C  PLINIUS  CORNELIO  MINICIANO  SUO  S. 

Audistine  Valerium  Licinianum  in  Sicilia  profiteri  ?  non- 1 
dum  te  puto  audisse;  est  enim  recens  nuntius.  Praetorius  hic 
modo  inter  eloquentissimos  causarum  actores  habebatur,  nunc 
eo  decidit  ut  exul  de  senatore,  rhetor  de  oratore  fieret.  Ita- 2 

25que  ipse  in  praefatione  dixit  dolenter  et  graviter  fquos  tibi, 
Fortuna,  ludos  facis?  facis  enim  ex  senatoribus  professores, 
ex  professoribus  senatores.*  Cui  sententiae  tantum  bilis,  tan- 
tum  amaritudinis  inest  ut  mihi  videatur  ideo  professus  ut  hoc 
diceret.  Idem,  cum  Graeco  pallio  amictus  intrasset  (carentS 

30enim  togae  iure  quibus  aqua  et  igni  interdictum  est),  post- 
quam  se  composuit  circumspexitque  habitum  suum,  cLatine? 
inquid  cdeclamaturus  sum.'  Dices  tristia  et  miseranda,  dignum^ 
tamen  illum,  qui  haec  ipsa  studia  incesti  scelere  macularit. 
Confessus  est  quidem  incestum,  sed  incertum  utrum  quia  ve-5 

35  rum  erat  an  quia  graviora  metuebat ,  si  negasset.  Fremebat 
enim  Domitianus  aestuabatque  ingenti  invidia  destitutus.  Nam6 
cum  Corneliam,  Vestalium  maximam,  defodere  vivam  concu- 
pisset,  ut  qui  inlustrari  saeculum  suum  eiusmodi  exemplis  ar- 

bitraretur,  pontificis  maxinii  iure  seu  potius  immanitate  tyranni, 
licentia  domini,  reiiquos  pontifices  non  in  Regiam  sed  in  Al- 
banam  villam  convocavit.  Nec  minore  scelere  quam  quod  ul- 
cisci  videbatur  absentem  inauditamque  damnavit  incesti,  cum 
ipse  fratris  filiam  incesto  non  polluisset  solum  verum  etiam5 
Toccidisset:  nam  vidua  abortu  periit.  Missi  statim  pontifices 
qui  defodiendam  necandamque  curarent.  Illa  nunc  ad  Vestam 
nunc  ad  ceterps  deos  manus  tendens ,  multa,  sed  hoc  frequen- 
tissime  clamitabat  cme  Caesar  incestam  putat,  qua  sacra  fa- 

8  ciente  vicit  triumphavit.'  Blandiens  haec  an  inridens,  ex  fidu- 10 
cia  sui  an  ex  contemptu  principis  dixerit  dubium  est.  Dixit, 
donec  ad  supplicium,  nescio  an  innocens,  certe  tamquam  in- 

9  nocens,  ducta  est.  Quin  etiam  cum  in  illud  subterraneum  de- 
mitteretur  haesissetque  descendenti  stola,  vertit  se  ac  recol- 
legit ,  cumque  ei  manum  carnifex  daret ,  aversata  est  et  resi- 15 
luit  foedumque  contactum  quasi  plane  a  casto  puroque  cor- 
pore  novissima  sanctitate  reiecit,  omnibusque  numeris  pudoris 

10  TtoXlrjv  TtQovoiav  eo%ev  ev6%r]yLCov  iteGeZv.  PraetereaCeler, 
eques  Romanus,  cui  Cornelia  obiciebatur,  cum  in  comitio  vir- 
gis  caederetur,  in  hac  voce  persteterat  cquid  feci?  nihil  feci.*20 

llArdebat  ergo  Domitianus  et  crudelitatis  et  iniquitatis  infamia. 
Arripit  Licinianum  quod  in  agris  suis  occultasset  Corneliae 
libertam.  Ille  ab  iis  quibus  erat  curae  praemonetur,  si  comi- 
tium  et  virgas  pati  noilet ,  ad  confessionem  confugeret ,  quasi 

12  ad  veniam:  fecit.  Locutus  est  pro  absente  Herennius  Senecio25 
tale  quiddam  quale  est  illud  ueixai  TldrQO^log.  Ait  enim  cex 

13advocato  nuntius  factus  sum:  Licinianus  recessit.5  Gratum  hoc 
Domitiano,  adeo  quidem  ut  gaudio  proderetur  diceretque  <ab- 
solvit  nos  Licinianus.'    Adiecit  etiam  non  esse  verecundiae 
eius  instandum:  ipsi  vero  permisit,  si  qua  posset,  exrebus30 
suis  raperet,  ante  quam  bona  publicarentur,  exiliumque  molle 

14velut  praemium  dedit.  Ex  quo  tamen  postea  clementia  divi 
Nervae  translatus  est  in  Siciliam,  ubi  nunc  profitetur  seque  de 

15  fortuna  praefationibus  vindicat.  Vides  quam  obsequenter  pa- 
ream  tibi ,  qui  non  solum  res  urbanas  verum  etiam  peregrinas  35 
tam  sedulo  scribo  ut  altius  repetam.  Et  sane  putabam  te,  quia 
tunc  afuisti ,  nihil  aliud  de  Liciniano  audisse  quam  relegatum 
ob  incestum.  Summam  enim  rerum  nuntiat  fama,  non  ordinem. 

Mereor  ut  y  cissim  quid  in  oppido  tuo ,  quid  in  finitimis  agatur  16 
(solent  enim  quaedam  notabilia  incidere)  perscribas:  denique 
quidquid  voles ,  dum  modo  non  minus  longa  epistula  nuntia. 
Ego  non  paginas  tantum  sed  versus  etiam  syllabasque  nume- 
5rabo.  Vale. 

XII. 

C.  PLINIUS  MATURO  ARRIANO  SUO  S. 

Amas  Egnatium  Marcellinum  atque  etiam  mihi  saepe  com- 1 

lOmendas:  amabis  magis  commendabisque,  si  cognoveris  eius  re- 
cens  factum.  Cum  in  provinciam  quaestor  exisset  scribamque  2 
qui  sorti  obtigerat  ante  legitimum  salarii  tempus  amisisset, 
quod  acceperat  scribae  daturus  intellexit  et  statuit  subsidere 
apud  se  non  oportere.  Itaque  reversus  Caesarem,  deinde  Cae-  3 

15sare  auctore  senatum  consuluit  quid  fieri  de  salario  vellet. 
Parva  quaestio,  sed  tamen  quaestio.  Heredes  scribae  sibi, 
praefecti  aerari  populo  vindicabant.  Acta  causa  est:  dixit  he- 4 
redum  advocatus ,  deinde  populi ,  uterque  percommode.  Cae- 
cilius  Strabo  aerario  censuit  inferendum,  Baebius  Macer  here- 

2odibus  dandum:  obtinuit  Strabo.  Tu  lauda  Marcellinum,  ut  ego5 
statim  feci.   Quamvis  enim  abunde  sufficiat  illi  quod  est  et  a 
principe  et  a  senatu  probatus ,  gaudebit  tamen  testimonio  tuo. 
Omnes  enim  qui  gloria  famaque  ducuntur  mirum  in  modum  6 
adsensio  et  laus  a  minoribus  etiam  profecta  delectat.  Te  vero 

25  Marcellinus  ita  reveretur  ut  iudicio  tuo  plurimum  tribuat.  Ac-7 
cedit  his  quod,  si  cognoverit  factum  suum  isto  usque  pene- 
trasse ,  necesse  est  laudis  suae  spatio  et  cursu  et  peregrina- 
tione  laetetur.  Etenim,  nescio  quo  pacto,  vel  magis  homines 
iuvat  gloria  lata  quam  magna.  Vale. 

,0  XIII. 

C.  PLINIUS  TACITO  SUO  S. 

Salvum  te  in  urbem  venisse  gaudeo;  venisti  autem,  sil 
quando  alias,  nunc  maxime  mihi  desideratus.  Ipse  pauculis 
35adhuc  diebus  in  Tusculano  commorabor,  ut  opusculum  quod 
est  in  manibus  absolvam.  Vereor  enim  ne,  si  hanc  intentionem  2 
iam  in  fme  laxavero,  aegre  resumam.  Interim  ne  quid  festina- 
tioni  meae  pereat,  quod  sum  praesens  petiturus  hac  quasi  prae- 

3  cursoria  epistula  rogo.  Sed  prius  accipe  causas  rggandi.  Pro- 
xime  cum  in  patria  mea  fui,  venit  ad  me  salutandum  municipis 
mei  filius  praetextatus.  Huic  ego  cstudes??  inquam.  Respon- 
dit  'etiam/  cUbi?>  cMediolani.>  cCur  non  hic??  Et  pater  eius 
(erat  enim  una  atque  etiam  ipse  adduxerat  puerum)  cquia  nul-  5 

4los  hic  praeceptores  habemus.'  cQuare  nullos?  nam  vehemen- 
ter  intererat  vestra ,  qui  patres  estiV,  et  opportune  conplures 
patres  audiebant,  cliberos  vestros  hic  potissimum  discere.  Ubi 
enim  aut  iucundius  morarentur  quam  in  patria  aut  pudicius  con- 
tinerentur  quam  sub  oculis  parentum  aut  minore  sumptu  quam  io 

5domi?  Quantulum  est  ergo  collata  pecunia  conducere  prae- 
ceptores,  quodque  nunc  in  habitationes ,  in  viatica,  in  ea  quae 
peregre  emuntur  inpenditis  adicere  mercedibus?  Atque  adeo 
ego ,  qui  nondum  liberos  habeo ,  paratus  sum  pro  re  publica 
nostra ,  quasi  pro  filia  vel  parente ,  tertiam  partem  eius  quod  15 

6conferre  vobis  placebit  dare.  Totum  etiam  pollicerer,  nisi  ti- 
merem  ne  hoc  munus  meum  quandoque  ambitu  corrumpere- 
tur,  ut  accidere  multis  in  locis  video,  in  quibus  praeceptores 

7  publice  conducuntur.  Huic  vitio  occurri  uno  remedio  potest, 
si  parentibus  solis  ius  conducendi  relinquatur  isdemque  religio20 

Srecte  iudicandi  necessitate  collationis  addatur.  Nam  qui  for- 
tasse  de  alieno  neglegentes,  certe  de  suo  diligentes  erunt  da- 
buntque  operam  ne  a  me  pecuniam  non  nisi  dignus  accipiat, 

9  si  accepturus  et  ab  ipsis  erit.  Proinde  consentite ,  conspirate 
maioremque  animum  ex  meo  sumite,  qui  cupio  esse  quamplu-25 
rimum  quod  debeam  conferre.  Nihil  honestius  praestare  libe- 
ris  vestris ,  nihil  gratius  patriae  potestis.  Educentur  hic  qui 
hic  nascuntur  statimque  ab  infantia  natale  solum  amare  fre- 
quentare  consuescant.  Atque  utinam  tam  claros  praeceptores 
inducatis  ut  fmitimis  oppidis  studia  hinc  petantur,  utque  nunc3o 
liberi  vestri  aliena  in  loca,  ita  mox  alieni  in  hunc  locum  con- 
lOfluant!*  Haec  putavi  altius  et  quasi  a  fonte  repetenda,  quo 
magis  scires  quam  gratum  mihi  foret,  si  susciperes  quod  in- 
iungo.  Iniungo  autem  et  pro  rei  magnitudine  rogo  ut  ex  copia 
studiosorum ,  quae  ad  te  ex  admiratione  ingenii  tui  convenit,  35 
circumspicias  praeceptores  quos  sollicitare  possimus,  sub  ea 
tamen  conditione  ne  cui  fidem  meam  obstringam.  Omnia  enim 
libera  parentibus  servo.  Illi  iudicent,  illi  eligant:  ego  milii 

curam  tantum  et  inpendium  vindico.  Proinde  si  quis  fuerit  re- 12 
pertus  qui  ingenio  suo  fidat,  eat  illuc  ea  lege  ut  hinc  nihil 
aliud  certum  quam  fiduciam  suam  ferat.  Vale. 

XIIIL 

C.  PLINIUS  PATEttNO  SUO  S. 

Tu  fortasse  orationem,  ut  soles ,  et  flagitas  et  expectas,  l 
at  ego  quasi  ex  aliqua  peregrina  deiicataque  merce  lusus  meos 
tibi  prodo.  Accipies  cum  hac  epistula  hendecasyllabos  no-2 

lOstros,  quibus  nos  in  vehiculo,  in  balineo,  inter  cenam  oblecta- 
mus  otium  temporis.  His  iocamur,  ludimus,  amamus,  dolemus,  3 
querimur,  irascimur,  describimus  aliquid  modo  pressius  modo 
elatius ,  atque  ipsa  varietate  temptamus  efficere  ut  alia  aliis, 
quaedam  fortasse  omnibus  placeant.  Ex  quibus  tamen  si  non  4 

l^nuilatibi  paulo  petulantiora  videbuntur ,  erit  eruditionis  tuae 
cogitare  summos  illos  et  gravissimos  viros  qui  talia  scripse- 
runt  non  modo  lascivia  rerum  sed  ne  verbis  quidem  nudis  abs- 
tinuisse;  quae  nos  refugimus,  non  quia  severiores  (unde 
enim?),  sed  quia  timidiores  sumus.  Scimus  alioqui  huius  opu-5 

20  sculi  illam  esse  verissimam  legem  quam  Catullus  expressit, 
nam  castum  esse  decet  pium  poetam 
ipsum,  versiculos  nihil  necesse  est, 
qui  tunc  denique  habent  salem  et  leporem, 
si  sunt  molliculi  et  parum  pudici. 

2oEgo  quanti  faciam  iudicium  tuum  vel  ex  hoc  potes  aestimare,6 
quod  malui  omnia  a  te  pensitari  quam  electa  laudari.  Et  sane 
quae  sunt  commodissima  desinunt  videri,  cum  paria  esse  coe- 
perunt.  Praeterea  sapiens  subtilisque  lector  non  debet  diver-  7 
sis  conferre  diversa  sed  singula  expendere  nec  deterius  alio 

30putare  quod  est  in  suo  genere  perfectum.  Sed  quid  ego  plu-8 
ra?  nam  longa  praefatione  vel  excusare  vel  commendare  ine- 
ptias  ineptissimum  est.  Unum  illucl  praedicendum  videtur  co- 
gitare  me  has  nugas  inscribere  hendecasyllabos,  qui  titu- 
lus  sola  metri  lege  constringitur.  Proinde  sive  epigrammata9 

35sive  idyllia  sive  eclogas  sive,  ut  multi,  poematia  seu  quod 
aliud  vocare  malueris  licebit  voces ,  ego  tantum  hendecasylla- 
bos  praesto.  A  simplicitate  tua  peto  ut  quod  de  libello  meo  10 
dicturus  es  alii  mihi  dicas;  neque  est  difflcile  quod  postulo. 

Nam  si  hoc  opusculum  nostrum  aut  potissimum  esset  aut  so- 
lum,  fortasse  posset  durum  videri  dicere  cquaere  quod  agas': 
molle  et  humanum  est  chabes  quod  agas.'  Vale. 

XV.  5 

C.  PLINIUS  FUNDANO  SUO  S. 

1  Si  quid  omnino,  hoc  certe  iudicio  facio  quod  Asinium 
Rufum  singulariter  amo.  Est  homo  eximius  et  bonorum  aman- 
tissimus.  Cur  enim  non  me  quoque  inter  bonos  numerem? 
Idem  Cornelium  Tacitum  (scis  quem  virum)  arta  familiaritate  10 

2  conplexus  est.  Proinde  si  utrumque  nostrum  probas ,  de  Rufo 
quoque  necesse  est  idem  sentias,  cum  sit  ad  conectendas  ami- 

3  citias  vel  tenacissimum  vinculum  morum  similitudo.  Sunt  ei 
liberi  plures.  Nam  in  hoc  quoque  functus  est  optimi  civis  ot- 
ficio,  quod  fecunditate  uxoris  large  frui  voluit  eo  saeculo  quo  15- 
plerisque  etiam  singulos  filios  orbitatis  praemia  graves  faciunt ; 
quibus  ille  despectis  avi  quoque  nomen  adsumpsit.  Est  enim 
avus,  et  quidem  ex  Saturio  Firmo,  quem  diliges  ut  ego,  si  ut 

4  ego  propius  inspexeris.   Haec  eo  pertinent  ut  scias  quam  co- 
piosam,  quam  numerosam  domum  uno  beneficio  sis  obligatu-20 
rus;  ad  quod  petendum  voto  primum,  deinde  bono  quodam 

5  omine  adducimur.  Optamus  enim  tibi  ominamurque  in  proxi- 
mum  annum  consulatum.  Ita  nos  virtutes  tuae,  ita  iudicia  prin- 

6  cipis  augurari  volunt.  Concurrit  autem  ut  sit  eodem  anno  quae- 
stor  maximus  ex  liberis  Rufi ,  Asinius  Bassus ,  iuvenis  (nescio  25 
an  dicam  quod  me  pater  et  sentire  et  dicere  cupit,  adulescen- 

7  tis  verecundia  vetat)  ipso  patre  melior.  Difficile  est  ut  mihi 
de  absente  credas,  quamquam  credere  soles  omnia,  tantum 
in  illo  industriae,  probitatis,  eruditionis,  ingenii,  studii,  memo- 

8riae  denique  esse ,  quantum  expertus  invenies.  Vellemtam30 
ferax  saeculum  bonis  artibus  haberemus  ut  aliquos  Basso  prae- 
ferre  deberes :  tum  ego  te  primus  hortarer  moneremque  cir- 
cumferres  oculos  ac  diu  pensitares  quem  potissimum  eligeres. 

9Nunc  vero  —  sed  nihil  volo  de  amico  meo  adrogantius  dicere, 

hoc  solum  dico  dignum  esse  iuvenem  quem  more  maiorum  in  35 
lOfilii  locum  adsumas.  Debent  autem  sapientes  viri,  ut  tu,  tales 
quasi  liberos  a  re  publica  accipere  quales  a  natura  solemus 
optare.    Decorus  erit  tibi  consuli  quaestor  patre  praetorio, 

propinquis  consularibus ,  quibus  iudicio  ipsorum  quamquam 
adulescentulus  adhuc  iam  tamen  invicem  ornamento  est.  Pro-  n 
inde  indulge  precibus  meis ,  obsequere  consilio ,  et  ante  om- 
nia,  si  festinare  videor,  ignosce,  primum,  quod  in  ea  civitate 
5in  qua  omnia  quasi  ab  occupantibus  aguntur  quae  legitimum 
tempus  expectant  non  matura  sed  sera  sunt,  deinde,  quod  re- 
rum  quas  adsequi  cupias  praesumptio  ipsa  iucunda  est.  Re- 12 
1  vereatur  iam  te  Bassus  ut  consulem ,  tu  dilige  illum  ut  quae- 
storem,  nos  denique  utriusque  vestrum  amantissimi  laetitia  du- 

lOplici  perfruamur.  Etenim  cum  sic  te,  sic  Bassum  diligamus  13 
ut  et  illum  cuiuscumque  et  tuum  quemcumque  quaestorem  in 
petendis  honoribus  omni  ope  labore  gratia  simus  iuvaturi, 
perquam  iucundum  nobis  erit ,  si  in  eundem  iuvenem  studium 
nostrum  et  amicitiae  meae  et  consulatus  tui  ratio  contulerit, 

15  si  denique  precibus  meis  tu  potissimum  adiutor  accesseris, 
cuius  et  suffragio  senatus  libentissime  indulgeat  et  testimonio 
plurimum  credat.  Vale. 

XVI. 

20  C.  PLINIUS  VALERIO  PAULINO  SUO  S. 

Gaude  meo,  gaude  tuo,  gaude  etiam  publico  nomine:  ad- 1 
huc  honor  studiis  durat.  Proxime  cum  dicturus  apud  centum- 
viros  essem ,  adeundi  mihi  locus  nisi  a  tribunali ,  nisi  per  ipsos 
iudices  non  fuit:  tanta  stipatione  cetera  tenebantur.  Adhoc2 

25quidam  ornatus  adulescens  scissis  tunicis,  ut  in  frequentia 
solet  fieri,  sola  velatus  toga  perstitit,  et  quidem  horis  septem. 
Nam  tam  diu  dixi  magno  cum  labore,  maiore  cum  fructu.  Stu-  3 
deamus  ergo  nec  desidiae  nostrae  praetendamus  alienam.  Sunt 
qui  audiant,  sunt  qui  legant,  nos  modo  dignum  aliquid  auri- 

30bus,  dignum  chartis  elaboremus.  Vale. 

XVII. 

C.  PLINIUS  ASINIO  GALLO  SUO  S. 

Et  admones  et  rogas  ut  suscipiam  causam  Corelliae  ab-1 
35sentis  contra  C.  Caecilium,  consulem  designatum.  Quod  ad- 

mones  gratias  ago ,  quod  rogas  queror.  Admoneri  enim  de- 
j    beo,  ut  sciam,  rogari  non  debeo  ut  faciam  quod  mihi  non  fa- 

cere  turpissimum  est.  An  ego  tueri  Corelli  filiam  dubitem?2 

Est  quidem  mihi  cum  isto  contra  quem  me  advocas  non  plane 
3familiaris  sed  tamen  amicitia.  Accedit  huc  dignitas  hominis 
atque  hic  ipse  cui  destinatus  est  honor;  cuius  nobis  hoc  maior 
habenda  reverentia  est  quod  iam  illo  functi  sumus.  Naturale 
est  enim  ut  ea  quae  quis  adeptus  est  ipse  quam  amplissima5 
4existimari  velit.  Sed  mihi  cogitanti  adfuturum  me  Corelli  fi- 
liae  omnia  ista  frigida  et  inania  videntur.  Obversatur  oculis 
ille  vir,  quo  neminem  aetas  nostra  graviorem  sanctiorem  sub- 
tiliorem  tulit;  quem  ego  cum  ex  admiratione  diligere  coepis- 
sem,  quod  evenire  contra  solet,  magis  admiratus  sum,  post-10 

5  quam  penitus  inspexi.  Inspexi  enim  penitus :  nihil  a  me  ille 
secretum,  non  ioculare,  non  serium,  non  triste,  non  laetum. 

6  Adulescentulus  eram,  et  iam  mihi  ab  illo  honor  atque  etiam, 
audebo  dicere ,  reverentia  ut  aequali  habebatur.  Ille  meus  in 
petendis  honoribus  suffragator  et  testis,  ille  in  inchoandis  de-15 
ductor  et  comes,  ille  in  gerendis  consiliator  et  rector,  ille  de- 
nique  in  omnibus  officiis  nostris,  quamquam  et  inbecillus  et 

7senior,  quasi  iuvenis  et  validus  conspiciebatur.  Quantum  ille 
famae  meae  domi,  in  publico,  quantum  etiam  apud  principem 

8adstruxit!  Nam  cum  forte  de  bonis  iuvenibus  apud  Nervam20 
imperatorem  sermo  incidisset  et  plerique  me  laudibus  ferrent, 
paulisper  se  intra  silentium  tenuit ,  quod  illi  plurimum  aucto- 
ritatis  addebat;  deinde  gravitate  quam  noras  cnecesse  est'  in- 
quid  ^parcius  laudem  Secundum,  quia  nihil  nisi  ex  consilio 

9  meo  facit.'  Qua  voce  tribuit  mihi  quantum  petere  voto  inmo-  25 
dicum  erat,  nihil  me  facere  non  sapientissime,  cum  omnia  ex 
consilio  sapientissimi  viri  facerem.  Quin  etiam  moriens  filiae 
suae,  ut  ipsa  solet  praedicare,  cmultos  quidem  amicos  tibi  ut 
longiore  vita  paravi,  praecipuos  tamen  Secundum  et  Cornu- 
lOtum.'  Quod  cum  recordor,  intellego  mihi  laborandum  ne  qua30 

parte  videar  hanc  de  me  fiduciam  providentissimi  viri  desti- 
11  tuisse.  Quare  ego  vero  Corelliae  adero  promptissime  nec  su- 
bire  offensas  recusabo  :  quamquam  non  solum  veniam  rne  ve- 
rum  etiam  laudem  apud  istum  ipsum  a  quo ,  ut  ais,  nova  lis 
fortasse  ut  feminae  intenditur  arbitror  consecuturum,  si  haec35 
eadem  in  actione,  latius  scilicet  et  uberius  quam  epistularum 
angustiae  sinunt,  vel  in  excusationem  vel  etiam  commendatio- 
nem  meam  dixero.  Vale. 

XVIII. 

C.  PLINIUS  ARRIO  ANTONINO  SUO  S. 

Quemadmodum  magis  adprobare  tibi  possum  quanto  operei 
5mirer  epigrammata  tua  Graeca  quam  quod  quaedam  Latine 
aemulari  et  exprimere  temptavi?  in  deterius  tamen.  Accidit 
hoc  primum  inbecillitate  ingenii  mei,  deinde  inopia  ac  potius, 
ut  Lucretius  ait,  egestate  patrii  sermonis.  Quod  si  haec  quae2 
sunt  et  Latina  et  mea  habere  tibi  aliquid  venustatis  videbun- 
lOtur,  quantum  putas  inesse  iis  gratiae  quae  et  a  te  et  Graece 
proferuntur?  Vale. 

XVIIII. 

C.  PLINIUS  CALPURNIAE  IIISPULLAE  SUAE  S. 

15      Cum  sis  pietatis  exemplum  fratremque  optimum  et  arnan-i 
tissimum  tui  pari  caritate  dilexeris  Illiamque  eius  ut  tuam  di- 
ligas  nec  tantum  amitae  ei  adfectum  verum  etiam  patris  amissi 
repraesentes,  non  dubito  maximo  tibi  gaudio  fore,  cum  cogno- 
veris  dignam  patre,  dignam  te,  dignam  avo  evadere.  Summum  2 

2oest  acumen,  summa  frugalitas:  amat  me,  quod  castitatis  indi- 
cium  est.  Accedit  his  studium  litterarum,  quod  ex  mei  caritate 
concepit.  Meos  libellos  habet,  lectitat,  ediscit  etiam.  Qua  illa  3 
sollicitudine,  cum  videor  acturus,  quanto,  cum  egi,  gaudio  ad- 
ficftur!  Disponit  qui  nuntient  sibi  quem  adsensum,  quos  cla- 

25mores  excitarim,  quem  eventum  iudicii  tulerim.  Eadem,  si 
quando  recito,  in  proximo  discreta  velo  sedet  laudesque  no- 
stras  avidissimis  auribus  excipit.  Versus  quidem  meos  eantat  4 
etiam  formatque  cithara,  non  artifice  aliquo  docente  sed  amore, 
qui  magister  est  optimus.   His  ex  causis  in  spem  certissimam  5 

30adducor  perpetuam  nobis  maioremque  in  dies  futuram  esse  con- 
cordiam.  Non  enim  aetatem  meam  aut  corpus,  quae  paulatim 
occidunt  ac  senescunt,  sed  gloriam  diligit.  Nec  aliud  decet6 
tuis  manibus  educatam,  tuis  praeceptis  institutam,  quae  nihil 
in  contubernio  tuo  viderit  nisi  sanctum  honestumque ,  quae 

35  denique  amare  me  ex  tua  praedicatione  consueverit.  Nam  cum  7 
matrem  meam  parentts  loco  verereris,  me  a  pueritia  statim 
formare,  laudare  talemque  qualis  nunc  uxori  meae  videor  omi- 
nari  solebas.    Certatim  ergo  tibi  gratias  agimus,  ego  quod8 
Plini  Ep.  6 

illam  mihi,  illa  quod  me  sibi  dederis,  quasi  invicem  elege- 
ris.  Vale. 

XX. 

C.  PLINIUS  NONIO  MAXIMO  SUO  S.  - 

5 

1  Quid  senserim  de  singulis  tuis  libris  notum  tibi ,  ut  quem- 
que  perlegeram,  feci :  accipe  nunc  quid  de  universis  genera- 

2  liter  iudicem.  Est  opus  pulchrum,  validum,  acre,  sublime,  va- 
rium,  elegans,  purum,  figuratum,  spatiosum  etiam  et  cum 
magna  tua  laude  diffusum ,  in  quo  tu  ingenii  simul  dolorisque  10 
velis  latissime  vectus  es.  Horum  utrumque  invicem  adiumento 

3  fuit.  Nam  dolori  sublimitatem  et  magnificentiam  ingenium,  in- 
genio  vim  et  amaritudinem  dolor  addidit.  Vale. 

XXI. 

C.  PLINIUS  VELIO  CERIALI  SUO  S. 

1      Tristem  et  acerbum  casum  Helvidiarum  sororum !  Utraque 

2a  partu,  utraque  filiam  enixa  decessit.  Adficior  dolore  nec 
tamen  supra  modum  doleo :  ita  mihi  luctuosum  videtur  quod 
puellas  honestissimas  in  flore  primo  fecunditas  abstulit.  An-20 
gor  infantium  sorte ,  quae  sunt  parentibus  statim  et  dum  na- 
scuntur  orbatae,  angor  optimorum  maritorum,  angor  etiam  meo 

3  nomine.  Nam  patrem  illarum  defunctum  quoque  perseveran- 
tissime  diligo,  ut  actione  mea  librisque  testatum  est;  cui  nunc 
unus  ex  tribus  liberis  superest  domumque  pluribus  adminicu-  25 

4lis  paulo  ante  fundatam  desolatus  fulcit  ac  sustinet.  Magno  ta- 
men  fomento  dolor  meus  adquiescet,  si  hunc  saltem  fortem  et 
incolumem  paremque  illi  patri,  illi  avo  fortuna  servaverit. 
Cuius  ego  pro  salute ,  pro  moribus  hoc  sum  magis  anxius 

5  quod  unicus  factus  est.  Nosti  in  amore  mollitiam  animi  mei,  30 
nosti  metus ;  quo  minus  te  mirari  oportebit  quod  plurimum  ti- 
meam  de  quo  plurimum  spero.  Vale. 

XXII. 

C.  PLINIUS  SEMPRONIO  RUFO  SUO  S.  35 

1  Interfui  principis  optimi  cognitioni,  in  consilium  adsum- 
ptus.  Gymnicus  agon  apud  Viennenses  ex  cuiusdam  testamento 
celebrabatur.  Hunc  Trebonius  Rufmus,  vir  egregius  nobisque 

amicus,  in  duumviratu  tollendum  abolendumque  curavit.  Nega- 
batur  ex  auctoritate  publica  fecisse.  Egit  ipse  causam  non  mi-  2 
nus  feliciter  quam  diserte.  Conmendabat  actionem  quod  tam- 
quam  homo  Romanus  et  bonus  civis  in  negotio  suo  mature  et 
5graviter  loquebatur.  Cum  sententiae  perrogarentur,  dixitIu-3 
nius  Mauricus ,  quo  viro  nihil  firmius ,  nihii  verius ,  non  esse  re- 
stituendum  Viennensibus  agona:  adiecit  cvellem  etiam  Romae 
tolli  posset.'  Constanter,  inquis,  et  fortiter.  Quidni?  sed  hoc4 
a  Maurico  novum  non  est.  Idem  apud  imperatorem  Nervam  non 

lOminus  fortiter.  Cenabat  Nerva  cum  paucis :  Veiento  proximus 
atque  etiam  in  sinu  recumbebat:  dixi  omnia,  cum  hominem 
nominavi.   Incidit  sermo  de  Catullo  Messalino ,  qui  luminibus  5 
orbatus  ingenio  saevo  mala  caecitatis  addiderat:  non  vereba- 
tur,  non  erubescebat,  non  miserebatur;  quo  saepius  a  Domi- 

15  tiano  non  secus  ac  tela ,  quae  et  ipsa  caeca  et  inprovida  ferun- 
tur,  in  optimum  quemque  contorquebatur.  De  huius  nequitia6 
sanguinariisque  sententiis  in  commune  omnes  super  cenam  lo- 
quebantur,  cum  ipse  imperator  cquid  putamus  passurum  fuisse, 
si  viveret?'  et  Mauricus  cnobiscum  cenaret.'  Longius  abii,  7 

20  libens  tamen.  Placuit  agona  tolli ,  qui  mores  Viennensium  in- 
fecerat,  ut  noster  hic  omnium.  Nam  Viennensium  vitia  intra 
ipsos  residunt,  nostra  late  vagantur,  utque  in  corporibus  sic 
in  imperio  gravissimus  est  morbus  qui  a  capite  diflunditur. 
Vale. 

25 

XXIII. 

C.  PLINIUS  P0MP0NI0  BASSO  SUO  S. 

Magnam  cepi  voluptatem ,  cum  ex  communibus  amicis  co- 1 
gnovi  te  ut  sapientia  tua  dignum  est  et  disponere  otium  et 
30ferre,  habitare  amoenissime  et  nunc  terra  nunc  mari  corpus 
agitare,  multum  disputare,  muUum  audire,  multum  lectitare, 
cumque  plurimum  scias,  cotidie  tamen  aliquid  addiscere.  Ita2 
senescere  oportet  virum  qui  magistratus  amplissimos  gesserit, 
exercitus  rexerit,  totumque  se  rei  publicae ,  quam  diu  decebat, 
35  optulerit.  Nam  et  prima  vitae  tempora  et  media  patriae ,  ex-  3 
trema  nobis  impertire  debemus ,  ut  ipsae  leges  monent ,  quae 
maiorem  annis  otio  reddunt.  Quando  mihi  licebit ,  quando  per  4 
aetatem  honestum  erit  imitari  istud  pulcherrimae  quietis  exem- 

6* 

plum?  quando  secessus  mei  non  desidiae  nomen  sed  tranquil- 
litatis  accipient?  Vale. 

XXIIII. 

C.  PLINIUS  FABIO  VALENTI  SUO  S.  5 

1  Proxime  cum  apud  centumviros  in  quadruplici  iudicio  di- 
xissem ,  subiit  recordatio  egisse  me  iuvenem  aeque  in  quadru- 

2plici.  Processit  animus,  ut  solet,  longius:  coepi  reputare  quos 
in  hoc  iudicio,  quos  in  illo  socios  laboris  habuissem.  Solus 
eram  qui  in  utroque  dixissem :  tantas  conversiones  aut  fragili- 10 

3  tas  mortalitatis  aut  fortunae  mobilitas  facit.  Quidam  ex  his  qui 
tunc  egerant  decesserunt,  exulant  alii,  huic  aetas  et  valetudo 
silentium  suasit,  hic  sponte  beatissimo  otio  fruitur,  alius  exer- 
citum  regit,  illum  civilibus  ofjficiis  principis  amicitia  exemit. 

4Circa  nos  ipsos  quam  multa  mutata  sunt   Studiis  processimus,  15 

5  studiis  periclitati  sumus ,  rursusque  processimus.  Profuerunt 
nobis  bonorum  amicitiae ,  bonorum  obfuerunt  iterumque  pro- 
sunt.  Si  conputes  annos,  exiguum  tempus,  si  vices  rerum,  ae- 

6  vum  putes.  Quod  potest  esse  documento  nihil  desperare,  nulli 
rei  fidere,  cum  videamus  tot  varietates  tam  volubili  orbe  cir-20 

7cumagi.  Mihi  autem  familiare  est  omnes  cogitationes  meas  te- 
cum  communicare  isdemque  te  vel  praeceptis  vel  exemplis 
monere  quibus  ipse  me  moneo;  quae  ratio  huius  epistulae 
fuit.  Vale. 

XXV.  25 

C.  PLTNIUS  MESSIO  MAXIMO  SUO  S. 

1      Scripseram  tibi  verendum  esse  ne  ex  tacitis  suffragiis  vi- 
tium  aliquod  existeret  Factum  est.  Proximis  comitiis  in  qui- 
busdam  tabellis  multa  iocularia  atque  etiam  foeda  dictu,  in  una  30 
vero  pro  candidatorum  nominibus  suffragatorum  nomina  inventa 

2sunt.  Excanduit  senatus  magnoque  clamore  ei  qui  scripsisset 
iratum  principem  est  comprecatus.  Ille  tamen  fefellit  et  la- 

3tuit,  fortasse  etiam  inter  indignantes  fuit.   Quid  hunc  putamus 
domi  iacere,  qui  in  tanta  re  tam  serio  tempore  tam  scurriliter  35 
ludat,  qui  denique  omnino  in  senatu  dicax  et  urbanus  et  bellus 

4est?  Tantum  licentiae  pravis  ingeniis  adicit  illa  fiducia  cquis 
enim  sciet?'  Poposcit  tabellam,  stilum  accepit,  demisit  caput, 

neminem  veretur,  se  contemnit.  Inde  ista  ludibria  scaena  et 
pulpito  digna.   Quo  te  vertas?  quae  remedia  conquiras?  ubi-5 
que  vitia  remediis  fortiora.  'Akka  xavxa  %(p  vtcbq  ri^idg  ^is- 
Xy](5sl  ,  cui  multum  cotidie  vigiliarum ,  multum  laboris  adicit 
5  haec  nostra  iners  et  tamen  effrenata  petulantia.  Vale. 

XXVI. 

C.  PLTNIUS  NEPOTI  SUO  S. 

Petis  ut  libellos  meos ,  quos  studiosissime  conparasti ,  re- 1 
10  cognoscendos  emendandosque  curem.  Faciam.  Quid  enim  su- 
scipere  libentius  debeo,  te  praesertim  exigente?  Nam  cum2 
vir  gravissimus,  doctissimus,  disertissimus ,  super  haec  occu- 
patissimus,  maximae  provinciae  praefuturus,  tanti  putes  scripta 
nostra  circurnferre  tecum,  quanto  opere  mihi  providendum 
15est  ne  te  haec  pars  sarcinarum  tamquam  supervacua  offendat? 
Adnitar  ergo ,  primum  ut  comites  istos  quam  commodissimos  3 
habeas ,  deinde  ut  reversus  invenias  quos  istis  addere  velis. 
Ne  jue  enim  mediocriter  me  ad  nova  opera  tu  lector  hortaris. 
Vale. 

20  XXVII. 

C.  PLINIUS  POMPEiO  FALCONI  SUO  S. 

Tertius  dies  est  quod  audivi  recitantem  Sentium  Auguri-i 
num  cum  summa  mea  voluptate,  immo  etiam  admiratione.  Poe- 

25  matia  appellat.  Multa  tenuiter,  multa  sublimiter,  multa  venu- 
ste,  multa  tenere,  multa  dulciter,  multa  cum  bile.  Aliquot  an-2 
nis  puto  nihil  generis  eiusdem  absolutius  scriptum,  nisi  forte 
me  fallit  aut  amor  eius  aut  quod  ipsurn  me  laudibus  vexit. 
Nam  lemma  sibi  sumpsit  quod  ego  interdum  versibus  ludo.3 

SOAtque  adeo  iudicii  mei  te  iudicem  faciam,  si  mihi  ex  hoc  ipso 
lemmate  secundus  versus  occurrerit:  nam  ceteros  teneo,  et 
iam  explicui. 

Canto  carmina  versibus  minutis,  4 
his  olim  quibus  et  meus  Catullus 
55  et  Calvus  veteresque.  sed  quid  ad  me? 

unus  Plinius  est  mihi  priores. 
mavult  versiculos  foro  relicto 
et  quaerit  quod  amet  putatque  amari, 

ille  o  Plinius,  ille  quot  Catones! 
i  nunc,  quisquis  amas,  amare  noli. 

5  Vides  quam  acuta  omnia,  quam  apta,  quam  expressa.  Ad  hunc 
gustum  totum  librum  repromitto ,  quem  tibi,  ut  primum  publi- 
caverit,  exhibebo.  Interim  ama  iuvenem  et  temporibus  nostris5 
gratulare  pro  ingenio  tali,  quod  ille  moribus  adornat.  Vivit 
cum  Spurinna,  vivit  cum  Antonino,  quorum  alteri  adfinis,  utri- 

6  que  contubernalis  est.  Possis  ex  hoc  facere  coniecturam  quam 
sit  emendatus  adulescens  qui  a  gravissimis  senibus  sic  amatur. 
Est  enim  illud  verissimum  10 

ycvcifSxcov  oti 
toiovtog  sGTiV)  olgTtso  tfdstcu  Ovvcov. 

Vale. 

XXVIII.  15 

C.  PLINIUS  VIBIO  SEVERO  SUO  S. 

1  Herennius  Severus ,  vir  doctissimus ,  magni  aestimat  in  bi- 
bliotheca  sua  ponere  imagines  municipum  tuorum,  Cornelii 
Nepotis  et  Titi  Cati,  petitque,  si  sunt  istic,  ut  esse  credibile 

2est,  exscribendas  pingendasque  delegem.   Quam  curam  tibi  20 
potissimum  iniungo,  primum,  quia  desideriis  meis  amicissime 
obsequeris,  deinde,  quia  tibi  studiorum  summa  reverentia, 
summus  amor  studiosorum,  postremo,  quod  patriam  tuam  om- 

3nesque  qui  nomen  eius  auxerunt  ut  patriam  ipsam  veneraris  et 
diligis.  Peto  autem  ut  pictorem  quam  diligentissimum  adsumas.25 
Nam  cum  est  arduum  similitudinem  effingere  ex  vero,  tum  lon- 
ge  difficillima  est  imitationis  imitatio ;  a  qua  rogo  ut  artificem 
quem  elegeris  ne  in  melius  quidem  sinas  aberrare.  Vale. 

xxviiii.  30 

C.  PLINIUS  ROMATIO  FIRMO  SUO  S. 

1  Heia  tu ,  cum  proxime  res  agentur,  quoquo  modo  ad  iudi- 
candum  veni.  Nihil  est  quod  in  dextram  aurem  fiducia  mei  dor- 

2mias:  non  inpune  cessatur.  Ecce,  Licinius  Nepos,  praetor  acer 
et  fortis,  multam  dixit  etiam  senatori.  Egit  ille  in  senatu  cau-  35 
sam  suam,  egit  autem  sic  ut  deprecaretur.  Remissa  est  multa, 

3  sed  timuit,  sed  rogavit,  sed  opus  venia  fuit.  Dices  cnon  omnes 
praetores  tam  severi.'  Falleris.  Nam  vel  instituere  vel  redu- 

cere  eiusmodi  exemplum  non  nisi  severi ,  institutum  reductum- 
ve  exercere  etiam  lenissimi  possunt.  Vale. 

XXX. 

5  C.  PLINIUS  LICINIO  SURAE  SUO  S, 

Attuli  tibi  ex  patria  mea  pro  munusculo  quaestionem  altis- 1 
sima  ista  eruditione  dignissimam.  Fons  oritur  inmonte,  per2 
saxa  decurrit ,  excipitur  cenatiuncula  manu  facta :  ibi  paulum 
retentus  in  Larium  lacum  decidit.  Huius  mira  natura:  ter  in  die 

10  statis  auctibus  ac  diminutionibus  crescit  decrescitque.  Cerni-  3 
tur  id  palam  et  cum  summa  voluptate  deprehenditur.  Iuxta  re- 
cumbis  et  vesceris  atque  etiam  ex  ipso  fonte  (nam  est  frigi- 
dissimus)  potas :  interim  ille  certis  dimensisque  momentis  vel 
subtrahitur  vel  adsurgit.  Anulum  seu  quid  aliud  ponis  in  sicco,  4 

15  adluitur  sensim  ac  novissime  operitur,  detegitur  rursus  paula- 
timque  deseritur :  si  diutius  observes,  utrumque  iterum  ac  ter- 
tio  videas.  Spiritusne  aliquis  occultior  os  fontis  et  fauces  modo  5 
laxat  modo  includit,  prout  inlatus  occurrit  aut  decessit  expul- 
sus?  quod  in  ampullis  ceterisque  generis  eiusdem  videmus  ac-6 

20  cidere ,  quibus  non  hians  nec  statim  patens  exitus.  Nam  illa 
quoque,  quamquam  prona  atque  vergentia,  per  quasdam  oblu- 
ctantis  animae  moras  crebris  quasi  singultibus  sistunt  quod 
effundunt.  An  quae  oceano  natura,  fonti  quoque,  quaque  ille  7 
ratione  aut  inpellitur  aut  resorbetur,  hac  modicus  hic  umor  vi- 

25  cibus  alternis  supprimitur  vel  egeritur  ?  An  ut  flumina  quae  in  8 
mare  deferuntur  adversantibus  ventis  obvioque  aestu  retor- 
quentur,  ita  est  aliquid  quod  huius  fontis  excursum  repercu- 
tiat?  An  latentibus  venis  certa  mensura,  quae  dum  colligit9 
quod  exhauserat,  minor  rivus  et  pigrior,  cum  collegit,  agilior 

30maiorque  profertur?  An  nescio  quod  libramentum  abditum  etlO 
caecum,  quod  cum  exinanitum  est,  suscitat  et  elicit  fontem, 
cum  repletum,  moratur  et  strangulat?  Scrutare  tu  causasll 
(potes  enim),  quae  tantum  miraculum  efficiunt:  mihi  abunde 
est,  si  satis  expressi  quod  efficitur.  Vale. 

C.  PLINI  CAECILI  SECUNDI 

EPISTULARUM 

LIBER  QUINTUS. 
L 

C.  PLINIUS  ANNIO  SEVERO  SUO  S. 

1  Legatum  mihi  obvenit  modicum  sed  amplissimo  gratius.io 
Cur  amplissimo  gratius  ?  Pomponia  Galla  exheredato  filio  Asu- 
dio  Curiano  heredem  reliquerat  me ,  dederat  coheredes  Ser- 
torium  Severum ,  praetorium  virum ,  aliosque  splendidos  equi- 

2  tes  Romanos.  Curianus  orabat  ut  sibi  donarem  portionem 
meam  seque  praeiudicio  iuvarem ;  eandem  tacita  conventione  15 

3  salvam  mihi  pollicebatur.  Respondebam  non  convenire  mori- 
bus  meis  aliud  palam  aliud  agere  secreto ,  praeterea  non  esse 
satis  honestum  donare  et  locupleti  et  orbo,  in  summa,  non 
profuturum  ei,  si  donassem,  profuturum,  si  cessissem,  esse 
autem  me  paratum  cedere ,  si  inique  exheredatum  mihi  lique-  20 

4ret.  Ad  hoc  ille  crogo  cognoscas.'  Cunctatus  paulum  cfaciam' 
inquam :  cneque  enim  video  cur  ipse  me  minorem  putem  quam 
tibi  videor.  Sed  iam  nunc  memento  non  defuturam  mihi  con- 
stantiam ,  si  ita  fides  duxerit ,  secundum  matrem  tuam  pronun- 

5tiandi.?  rUt  voles9  ait:  cvoles  enim  quod  aequissimum/  Adhi-25 
bui  in  consilium  duos  quos  tunc  civitas  nostra  spectatissimos 
habuit,  Corellium  et  Frontinum.  His  circumdatus  in  cubiculo 

6meo  sedi.  Dixit  Curianus  quae  pro  se  putabat.  Respondi  pau- 
cis  ego ;  neque  enim  aderat  alius  qui  defunctae  pudorem  tuere- 
tur:  deinde  secessi  et  ex  consilii  sententia  cvidetur'  inquam,3o 
cCuriane,  mater  tua  iustas  habuisse  causas  irascendi  tibi.' 
Post  hoc  ille  cum  ceteris  subscripsit  centumvirale  iudicium, 

7non  subscripsit  mecum,  Adpetebat  iudicii  dies:  coheredes  mei 
conponere  et  transigere  cupiebant ,  non  diffidentia  causae  sed 
metu  temporum.  Verebantur  quod  videbant  multis  accidisse,35 

8ne  ex  centumvirali  iudicio  capitis  rei  exirent.  Et  erant  quidam 
in  illis  quibus  obici  et  Gratillae  amicitia  et  Rustici  posset.  Ro- 

9  gant  me  ut  cum  Curiano  loquar.  Convenimus  in  aedem  Con- 

cordiae.  Ibi  ego  csi  mater5  inquam  cte  ex  parte  quarta  scri- 
psisset  heredem,  num  queri  posses?  Quid  si  heredem  quidem 
instituisset  ex  asse ,  sed  legatis  ita  exhausisset  ut  non  amplius 
apud  te  quam  quarta  remaneret?  Igitur  sufficere  tibi  debet,  si 
5  exheredatus  a  matre  quartam  partem  ab  heredibus  eius  acci- 
pias ,  quam  tamen  ego  augebo.  Scis  te  non  subscripsisse  me- 10 
cum  et  iam  biennium  transisse  omniaque  me  usu  cepisse.  Sed 
ut  te  coheredes  mei  tractabiliorem  experiantur  utque  tibi  nihil 
abstulerit  reverentia  mei,  offero  pro  mea  parte  tantundem.' 

10  Tuli  fructum  non  conscientiae  modo  verum  etiam  famae.  Ille  11 
ergo  Curianus  legatum  mihi  reliquit  et  factum  meum,  nisi  forte 
blandior  mihi,  antiquum  notabili  honore  signavit.  Haec  tibil2 
scripsi,  quia  de  omnibus  quae  me  vel  delectant  vel  angunt  non 
aliter  tecum  quam  mecum  loqui  soleo;  deinde,  quod  durum 

15  existimabam  te  amantissimum  mei  fraudare  voluptate  quam  ipse 
capiebam.  Neque  enim  sum  tam  sapiens  ut  nihil  mea  intersit  13 
an  iis  quae  honeste  fecisse  me  credo  testificatio  quaedam  et 
quasi  praemium  accedat.  Vale. 

20  IL 

C.  PLINIUS  CALPURNIO  FLACCO  SUO  S. 

Accepi  pulcherrimos  turdos ,  cum  quibus  parem  calculum  1 
ponere  nec  urbis  copiis  ex  Laurentino  nec  maris  tam  turbidis 
tempestatibus  ppssum.  Recipies  ergo  epistulas  steriles  et  sim-2 
25  pliciter  ingratas  ac  ne  illam  quidem  sollertiam  Diomedis  in 
permutando  munere  imitantes.  Sed,  quae  facilitas  tua,  hoc  ma- 
gis  dabis  veniam  quod  se  non  mereri  fatentur.  Vale. 

III. 

30  C.  PLINIUS  TITIO  ARISTONI  SUO  S. 

Cum  plurima  officia  tua  mihi  grata  et  iucunda  sunt ,  tum  L 
vel  maxime  quod  me  celandum  non  putasti  fuisse  apud  te  de 
versiculis  meis  multum  copiosumque  sermonem ,  eumque  di- 
versitate  iudiciorum  longius  processisse,  exstitisse  etiam  quos- 
35  dam  qui  scripta  quidem  ipsa  non  inprobarent,  me  tamen  amice 
simpliciterque  reprehenderent  quod  haec  scriberem  recitarem- 
que.  Quibus  ego ,  ut  augeam  meam  culpam ,  ita  respondeo :  2 
facio  non  numquam  versiculos  severos  parum ,  facio ;  etiam 

comoedias  audio  et  specto  mimos  et  lyricos  lego  et  Sotadicos 
intellego;  aliquando  praeterea  rideo,  iocor,  ludo,  utque  omnia 
innoxiae  remissionis  genera  breviter  amplectar,  homo  sum. 

3Nec  vero  moleste  fero  hanc  esse  de  moribus  meis  existima- 
tionem,  ut  qui  nesciunt  talia  doctissimos  gravissimos  sanctis-5 

4simos  homines  scriptitasse  me  scribere  mirentur.  Ab  illis  au- 
tem  quibus  notum  est  quos  quantosque  auctores  sequar  facile 
impetrari  posse  confido  ut  errare  me,  sed  cum  illis  sinant  quo- 
rum  non  seria  modo  verum  etiam  lusus  exprimere  laudabile 

5est.  An  ego  verear  (neminem  viventium,  ne  quam  in  speciemlO 
adulationis  incidam ,  nominabo)  sed  ego  verear  ne  me  non  sa- 
tis  deceat  quod  decuit  M.  Tullium,  C.  Calvum,  Asinium  Polio- 
nem,  M.  Messallam,  Q.  Hortensium,  M.  Brutum,  L.  Sullam,  Q. 
Catulum,  Q.  Scaevolam,  Servium  Sulpicium,  Varronem,  Tor- 
quatum,  immo  Torquatos,  C.  Memmium,  Lentulum,  Gaetuli-15 
cum,  Annaeum  Senecam,  Lucanum,  et  proxime  VerginiumRu- 
fum,  et  si  non  sufficiunt  exempla  privata,  divum  Iulium,  divum 

6Augustum,  divum  Nervam,  Tiberium  Caesarem?  Neronem 
enimtranseo,  quamvis  sciam  non  corrumpi  in  deterius  quae 
aliquando  etiam  a  malis,  sed  honesta  manere  quae  saepius  a20 
bonis  fiunt.  Inter  quos  vel  praecipue  numerandus  est  P.  Ver- 
gilius,  Cornelius  Nepos ,  et  prius  Attius  Enniusque.  Non  qui- 
dem  hi  senatores ,  sed  sanctitas  morum  non  distat  ordinibus. 

yRecito  tamen,  quod  illi  an  fecerint  nescio.  Etiam:  sed  illi  iu- 
dicio  suo  poterant  esse  contenti,  mihi  modestior  constantia25 

8  est  quam  ut  satis  absolutum  putem  quod  a  me  probetur.  Ita- 
que  has  recitandi  causas  sequor,  primum,  quod  ipse  qui  reci- 
tat  aliquanto  acrius  scriptis  suis  auditorum  reverentia  intendit, 
deinde,  quod  de  quibus  dubitat  quasi  ex  consilii  sententia  sta- 

9tuit.  Multa  etiam  a  multis  admonetur,  et  si  non  admoneatur,  30 
quid  quisque  sentiat  perspicit  ex  vultu  oculis  nutu  manu  mur- 
mure  silentio ;  quae  satis  apertis  notis  iudicium  ab  humanitate 

10  discernunt.  Atque  adeo,  si  cui  forte  eorum  qui  interfuerunt 
curae  fuerit  eadem  illa  legere,  intelleget  me  quaedam  aut  com- 
mutasse  aut  praeterisse ,  fortasse  etiam  ex  suo  iudicio ,  quamvis  35 

11  ipse  nihil  dixerit  mihi.  Atque  haec  ita  disputo,  quasi  populum  in 
auditorium,  non  in  cubiculum  amicos  advocarim,  quos  plures 
habere  multis  gloriosum ,  reprehensioni  nemini  fuit.  Vale. 

IIII. 

C.  PLINIUS  IULIO  VALERIANO  SUO  S. 

Res  parva,  sed  initium  non  parvae.  Vir  praetorius  Sollers  a  1 
senatu  petiit  ut  sibi  instituere  nundinas  in  agris  suis  permitle- 
5retur:  contradixerunt  legati  Vicetinorum:  adfuit  Tuscilius  No- 
minatus :  dilata  causa  est.  Alio  senatu  Vicetini  sine  advocato  2 
intraverunt ,  dixerunt  se  deceptos ,  lapsine  verbo  an  quia  ita 
sentiebant.  Interrogati  a  Nepote  praetore  quem  docuissent, 
responderunt  quem  prius.  Interrogati  an  tunc  gratis  adfuisset, 

lOresponderunt  sex  milibus  nummum:  an  rursus  aliquid  dedis- 
sent,  dixerunt  mille  denarios.  Nepos  postulavit  ut  Nominatus 
induceretur.  Hactenus  illo  die.  Sed  quantum  auguror,  longiusS 
res  procedit.  Nam  pleraque  tacta  tantum  et  omnino  commota 
latissime  serpunt.  Erexi  aures  tuas.  Quam  diu  nunc  oportet,  4 

15  quam  blande  roges  ut  reliqua  cognoscas !  si  tamen  non  ante  ob 
haec  ipsa  veneris  Romam  spectatorque  malueris  esse  quam 
lector.  Vale. 

V. 

C.  PLINIUS  NONIO  MAXIMO  SUO  S. 

20     Nuntiatum  mihi  est  C.  Fannium  decessisse,  qui  nuntius  me  i 
gravi  dolore  confudit ,  primum ,  quod  amavi  hominem  elegan- 
tem  disertum,  deinde,  quod  iudicio  eius  uti  solebam.  Erat  enim 
acutus  natura,  usu  exercitatus,  veritate  promptissimus.  Angit2 
me  super  ista  casus  ipsius :  decessit  veteri  testamento ,  omisit 

25quos  maxime  diligebat,  prosecutus  est  quibus  offensior  erat. 
Sed  hoc  utcumque  tolerabile ,  gravius  illud ,  quod  pulcherri- 
mum  opus  inperfectum  reliquit.  Quamvis  enim  agendis  causis  3 
distringeretur ,  scribebat  tamen  exitus  occisorum  aut  relega- 
torum  a  Nerone,  et  iam  tres  libros  absolverat,  subtiles  et  dili- 

30  gentes  et  Latinos  adque  inter  sermonem  historiamque  medios, 
ac  tanto  magis  reliquos  perficere  cupiebat  quanto  frequen- 
tius  hi  lectitabantur.  Mihi  autem  videtur  acerba  semper  et  in-  4 
matura  mors  eorum  qui  immortale  aliquid  parant.  Nam  qui  vo- 
luptatibus  dediti  quasi  in  diem  vivunt  vivendi  causas  cotidie, 

35finiunt;  qui  vero  posteros  cogitant  et  memoriam  sui  operibus 
extendunt,  his  nulla  mors  non  repentina  est,  ut  quae  semper 
inchoatum  aliquid  abrumpat.  Caius  quidem  Fannius  quod  acci-  5 

clit  multo  ante  praesensit.  Visus  est  sibi  per  nocturnam  quie- 
tem  iacere  in  lectulo  suo  compositus  in  habitu  studentis,  ha- 
bere  ante  se  scrinium  (ita  solebat) :  mox  imaginatus  est  ve- 
nisse  Neronem,  in  toro  resedisse,  prompsisse  primum  librum 
quem  de  sceleribus  eius  ediderat  eumque  ad  extremum  revol-  5 

6visse,  idem  in  secundo  ac  tertio  fecisse,  tunc  tbisse.  Expavit 
et  sic  interpretatus  est,  tamquam  idem  sibi  futurus  esset  scri- 

7  bendi  finis  qui  fuisset  illi  legendi ,  et  fuit  idem.  Quod  me  re- 
cordantem  miseratio  subit  quantum  vigiliarum,  quantum  labo- 
ris  exhauserit  frustra.  Occursant  animo  mea  mortalitas ,  mea  10 
scripta.  Nec  dubito  te  quoque  eadem  cogitatione  terreri  pro 

8istis  quae  inter  manus  habes.  Proinde,  dum  suppetit  vita, 
enitamur  ut  mors  quam  paucissima  quae  abolere  possit  inve- 
niat.  Vale. 

VI.  15 

C.  PLINIUS  DOMITIO  APOLLINARI  SUO  S. 

1  Amavi  curam  et  sollicitudinem  tuam ,  quod ,  cum  audisses 
me  aestate  Tuscos  meos  petiturum,  ne  facerem  suasisti,  dum 

2  putas  insalubres.  Est  sane  gravis  et  pestilens  ora  Tuscorum  20 
quae  per  litus  extenditur:  sed  hi  procul  a  mari  recesserunt, 

3quin  etiam  Appennino,  saluberrimo  montium,  subiacent.  Ad- 
que  adeo  ut  omnem  pro  me  metum  ponas ,  accipe  temperiem 
caeli ,  regionis  situm ,  villae  amoenitatem ;  quae  et  tibi  auditu 

4  et  mihi  relatu  iucunda  erunt.  Caelum  est  hieme  frigidum  et  ge-  25 
lidum ;  myrtos  oleas ,  quaeque  alia  adsiduo  tepore  laetantur, 
aspernatur  ac  respuit;  laurum  tamen  patitur  atque  etiam  niti- 
dissimam  profert ,  interdum ,  sed  non  saepius  quam  sub  urbe 

5nostra  necat.  Aestatis  mira  clementia:  semper  aer  spiritu  ali- 
quo  movetur;  frequentius  tamen  auras  quam  ventos  habet.  30 

6Hinc  senes  multi:  videas  avos  proavosque  iam  iuvenum,  au- 
diasfabulasveteressermonesquemaiorum,  cumque  veneris  illo, 

7  putes  alio  te  saeculo  natum.  Regionis  forma  pulcherrima.  Ima- 
ginare  amphitheatrum  aliquod  inmensum  et  quale  sola  rerum 
natura  possit  effingere:  lata  et  diffusa  planities  montibus  cin-35 
gitur,  montes  summa  sui  parte  procera  nemora  et  antiqua  ha- 

8bent.  Frequens  ibi  et  varia  venatio.  Inde  caeduae  silvae  cum 
ipso  monte  descendunt:  has  inter  pingues  terrenique  colles 

(neque  enim  facile  usquam  saxum,  etiam  si  quaeratur,  occur- 
rit)  planissimis  campis  fertilitate  non  cedunt  opimamque  mes- 
sem  serius  tantum  sed  non  minus  percoquunt.  Sub  his  per  la-  9 
tus  omne  vineae  porriguntur  unamque  faciem  longe  lateque 
ocontexunt;  quarum  a  fine  imoque  quasi  margine  arbusta  na- 
scuntur.  Prata  inde  campique:  campi,  quos  non  nisi  ingentes  10 
boves  et  fortissima  aratra  perfringunt.  Tantis  glaebis  tenacis- 
simum  solum ,  cum  primum  prosecatur ,  adsurgit  ut  nono  de- 
mum  sulco  perdometur.  Prata  florida  et  gemmea  trifolium  alias- 11 

lOque  herbas  teneras  semper  et  molles  et  quasi  novas  alunt. 
Cuncta  enim  perennibus  rivis  nutriuntur:  sed  ubi  aquae  pluri- 
mum,  palus  nulla,  quia  devexa  terra,  quidquid  liquoris  accepit 
nec  absorbuit,  effundit  in  Tiberim.  Medios  ille  agros  secat,  12 
navium  patiens,  omnisque  fruges  devehit  in  urbem,  hieme  dum- 

15  taxat  et  vere ;  aestate  summittitur,  immensique  fluminis  nomen 
arenti  alveo  deserit ,  autumno  resumit.  Magnam  capies  volu- 13 
ptatem,  si  hunc  regionis  situm  ex  monte  prospexeris.  Neque 
enim  terras  tibi  sed  formam  aliquam  ad  eximiam  pulchritudi- 
nem  pictam  videberis  cernere:  ea  varietate,  ea  descriptione, 

20  quocumque  inciderint  oculi,  reficientur.  Villa  in  colle  imo  sita  14 
prospicit  quasi  ex  summo :  ita  leniter  et  sensim  clivo  fallente 
consurgit  ut,  cum  ascendere  te  non  putes,  sentias  ascendisse. 
A  tergo  Appenninum,  sed  longius  habet:  accipit  ab  hoc  au- 
ras  quamlibet  sereno  et  placido  die,  non  tamen  acres  et  immo- 

25  dicas,  sed  spatio  ipso  lassas  et  infractas.  Magna  sui  parte  me- 15 
ridiem  spectat  aestivumque  solem  ab  hora  sexta,  hibernum 
aliquanto  maturius,  quasi  invitat  in  porticum  latam  et  pro  modo 
longam.  Multa  in  hac  membra,  atrium  etiam  ex  more  veterum. 
Ante  porticum  xystus  in  plurimas  species  distinctus  concisus- 16 

30  que  buxo ;  demissus  inde  pronusque  pulvinus ,  cui  bestiarum 
effigies  invicem  adversas  buxus  inscripsit:  acanthus  in  plano 
mollis  et  paene  dixerim  liquidus.  Ambit  hunc  ambulatio  pres- 17 
sis  varieque  tonsis  viridibus  inclusa:  ab  his  gestatio  in  modum 
circi,  quae  buxum  multiformem  humilesque  et  retentas  manu 

35  arbusculas  circumit.   Omnia  maceria  muniuntur :  hanc  gradata 
buxus  operit  et  subtrahit.  Pratum  inde  non  minus  natura  quam  18 
superiora  illa  arte  visendum:  campi  deinde  porro  multaque 
alia  prata  et  arbusta.  A  capifce  porticus  triclinium  excurrit :  19 

valvis  xystum  desinentem  et  protinus  pratum  multumque  ru- 
ris  videt,  fenestris  hac  latus  xysti  et  quod  prosilit  villae  hac 

20adiacentis  hippodromi  nemus  comasque  prospectat.  Contra 
mediam  fere  porticum  diaeta  paulum  recedit,  cingit  areolam, 
quae  quattuor  platanis  inumbratur.  Inter  has  marmoreo  labro  5 
aqua  exundat  circumiectasque  platanos  et  subiecta  platanis  leni 

21aspergine  fovet.  Est  in  hac  diaeta  dormitorium  cubiculum, 
quod  diem  clamorem  sonum  excludit,  iunctaque  ei  cotidiana 
amicorum  cenatio,  quae  areolam  illam,  porticum  aliam  eadem- 

22que  omnia  quae  porticus  aspicit.  Est  et  aliud  cubiculum  a  10 
proxuma  platano  viride  et  umbrosum ,  marmore  excultum  po- 
dio  tenus,  nec  cedit  gratiae  marmoris  ramos  insidentesque  ra- 

23mis  aves  imitata  pictura:  fonticulus  in  hoc,  in  fonte  crater; 
circa  sipunculi  plures  miscent  iucundissimum  murmur.  In  cor- 
nu  porticus  amplissimum  cubiculum  a  triclinio  occurrit;  aliis  15 
fenestris  xystum  aliis  dispicit  pratum ,  sed  ante  piscinam,  quae 

24  fenestris  servit  ac  subiacet,  strepitu  visuque  iucundam.  Nam  ex 
edito  desiliens  aqua  suscepta  marmore  albescit.  Idem  cubicu- 

25  lum  hieme  tepidissimum ,  quia  plurimo  sole  perfunditur.  Co- 
haeret  hypocauston ,  et  si  dies  nubilus ,  inmisso  vapore  solis  20 
vicem  supplet.  Inde  apodyterium  balinei  laxum  et  hilare  exci- 
pit  cella  frigidaria,  in  qua  baptisterium  amplum  adque  opacum. 
Si  natare  latius  aut  tepidius  velis ,  in  area  piscina  est ,  in  pro- 
xumo  puteus,  ex  quo  possis  rursus  adstringi,  si  paeniteat  tepo- 

26ris.  Frigidariae  cellae  conectitur  media,  cui  sol  benignissime  25 
praesto  est;  caldariae  magis:  prominet  enim.  In  hac  tres  de- 
scensiones,  duae  in  sole,  tertia  a  sole  longius,  a  luce  non  lon- 

27  gius.  Apodyterio  superpositum  est  sphaeristerium,  quod  plura 
genera  exercitationis  pluresque  circulos  capit.  Non  procul  a 
balineo  scalae,  quae  in  cryptoporticum  ferunt,  prius  ad  diaetas  30 
tres.  Harum  alia  areolae  illi  in  qua  platani  quattuor  alia  prato 
alia  vineis  imminet  diversasque  caeli  partes  ut  prospectus  ha- 

28bet.  In  summa  cryptoporticu  cubiculum  ex  ipsa  cryptoporticu 
excisum,  quod  hippodromum  vineas  montes  intuetur.  Iungitur 
cubiculum  obvium  soli ,  maxime  hiberno.  Hinc  oritur  diaeta,  35 
quae  villae  hippodromum  adnectit.  Haec  facies,  hic  usus  a 

29  fronte.  A  latere  aestiva  cryptoporticus  in  edito  posita ,  quae 
non  aspicere  vineas,  sed  tangere  videtur:  in  media  triclinium 

saluberrimum  adflatum  ex  Appenninis  vallibus  recipit:  post 
latissimis  fenestris  vineas ,  valvis  aeque  vineas ,  sed  per  cry- 
ptoporticum,  quasi  admittit.  A  latere  triclinii,  quod  fenestris30 
caret ,  scalae  convivio  utilia  secretiore  ambitu  suggerunt.  In 
5fine  cubiculum,  cui  non  minus  iucundum  prospectum  crypto- 
porticus  ipsa  quam  vineae  praebent.  Subest  cryptoporticus 
subterraneae  similis;  aestate  incluso  frigore  riget  contenta- 
que  aere  suo  nec  desiderat  auras  nec  admittit.  Post  utram-  31 
que  cryptoporticum  unde  triclinium  desinit  incipit  porticus, 

loante  medium  diem  hiberna,  inclinato  die  aestiva.  Hac  adeun- 
tur  diaetae  duae,  quarum  in  altera  cubicula  quattuor  altera  tria, 
ut  circumit  sol ,  aut  sole  utuntur  aut  umbra.  Hanc  dispositio-  32 
nem  amoenitatemque  tectorum  longe  longeque  praecedit  hip- 
podromus.  Medius  patescit  statimque  intrantium  oculis  totus 

15  offertur,  platanis  circumitur.  Illae  hedera  vestiuntur  utque  sum- 
mae  suis  ita  imae  alienis  frondibus  virent :  hedera  truncum  et  m 
ramos  pererrat  vicinasque  platanos  transitu  suo  copulat:  has 
buxus  interiacet :  exteriores  buxos  circumvenit  laurus  umbrae- 
que  platanorum  suam  confert.  Rectus  hippodromi  limes  in  ex-  33 

20trema  parte  hemicyclio  frangitur  mutatque  faciem:  cupressis 
ambitur  et  tegitur,  densiore  umbra  opacior  nigriorque ;  interio- 
ribus  circulis  (sunt  enim  plures)  puiissimum  diem  recipit. 
Inde  etiam  rosas  effert  umbrarumque  frigus  non  ingrato  sole  34 
distinguit.  Finito  vario  illo  multiplicique  curvamine  recto  limiti 

25redditur,  nec  huic  uni.  Nam  viae  plures  intercedentibus  buxis 
dividuntur.  Alibi  pratulum  alibi  ipsa  buxus  intervenit  in  for-  35 
mas  mille  descripta ,  litteras  interdum ,  quae  modo  nomen  do- 
mini  dicunt  modo  artificis :  alternis  metulae  surgunt  alternis  in- 
serta  sunt  poma,  et  in  opere  urbanissimo  subita  velut  inlati  ru- 

Soris  imitatio.   Medium  spatium  brevioribus  utrimque  platanis 
adornatur:  post  has  acanthus  hinc  inde  lubricus  et  flexuosus,  36 
deinde  plures  figurae  pluraque  nomina.  In  capite  stibadium 
candido  marmore  vite  protegitur:  vitern  quattuor  columellae 
Carystiae  subeunt.  Ex  stibadio  aqua,  velut  expressa  cubantium 

35pondere,  sipunculis  effluit,  cavato  lapide  suscipitur,  gracili 
marmore  continetur,  adque  ita  occulte  temperatur  ut  impleat 
nec  redundet.  Gustatorium  graviorque  cena  margini  inponitur,  37 
levior  naucularum  et  avium  figuris  innatans  circumit.  Contra 

fons  egerit  aquam  et  recipit :  nam  expulsa  in  altum  in  se  cadit 
Iunctisque  hiatibus  et  absorbetur  et  tollitur.  E  regione  stibadi 
adversum  cubiculum  tantum  stibadio  reddit  ornatus  quantum 

38accipit  ab  illo.  Marmore  splendet,  valvis  in  viridia  prominet 
et  exit,  alia  viridia  superioribus  inferioribusque  fenestris  sus-5 
cipit  dispicitque.   Mox  zothecula  refugit  quasi  in  cubiculum 
idem  atque  aliud.  Lectus  hic  et  undique  fenestrae ,  et  tamen 

39lumen  obscurum  umbra  premente.  Nam  laetissima  vitis  per 
omne  tectum  in  culmen  nititur  et  ascendit.  Non  secus  ibi  quam 
in  nemore  iaceas,  imbrem  tantum  tarnquam  in  nemore  non  sen-io 

40tias.  Hic  quoque  fons  nascitur  simulque  subducitur.  Sunt  locis 
pluribus  disposita  sedilia  e  marmore,  quae  ambulatione  fessos 
ut  cubiculum  ipsum  iuvant.  Fonticuli  sedilibus  adiacent;  per 
totum  hippodromum  inducti  fistulis  strepunt  rivi  et  qua  manus 
duxit  secuntur.  His  nunc  illa  viridia  nunc  haec,  interdum  simul  15 
omnia  lavantur.   Vitassem  iam  dudum  ne  viderer  argutior ,  nisi 

41  proposuissem  omnes  angulos  tecum  epistula  circumire.  Neque 
enim  verebar  ne  laboriosum  esset  legenti  tibi  quod  visenti  non 
fuisset,  praesertim  cum  interquiescere,  si  liberet,  depositaque 
epistula  quasi  residere  saepius  posses.  Praeterea  indulsi  amori  20 
meo:  amo  enim  quae  maxima  ex  parte  ipse  inchoavi  aut  in- 

42  choata  percolui.  In  summa,  (cur  enim  non  aperiam  tibi  vel  iu- 
dicium  meum  vel  errorem?)  primum  ego  officium  scriptoris 
existimo  ut  titulum  suum  legat  adque  identidem  interroget  se 
quid  coeperit  scribere  sciatque,  si  materiae  immoratur,  non25 
esse  longum,  longissimum,  si  aliquid  arcessit  adque  attrahit. 

43Vides  quot  versibus  Homerus,  quot  Vergilius  arma,  hic  Ae- 
neae,  Achillis  ille,  describat:  brevis  tamen  uterque  est,  quia 
facit  quod  instituit.  Vides  ut  Aratus  minutissima  etiam  sidera 
consectetur  et  colligat:  modum  tamen  servat.  Non  enim  ex-30 

44cursus  hic  eius,  sed  opus  ipsum  est.  Similiter  nos,  ut  parva 
magnis ,  cum  totam  villam  oculis  tuis  subicere  conamur ,  si  ni- 
hil  inductum  et  quasi  devium  loquimur,  non  epistula  quae  de- 
scribit  sed  villa  quae  describitur  magna  est.  Verum  illuc  unde 
coepi,  ne  secundum  legem  meam  iure  reprehendar ,  si  longior  35 

45  fuero  in  hoc  in  quod  excessi.  Habes  causas  cur  ego  Tuscos 
meos  Tusculanis,  Tiburtinis,  Praenestinisque  praeponam.  Nam 
super  illa  quae  rettuli  altius  ibi  otium  et  pinguius  eoque  secu- 

rius ;  nulla  necessitas  togae,  nemo  aceersitor  ex  proximo :  pla- 
cida  omnia  et  quiescentia;  quod  ipsum  salubritati  regionis  ut 
purius  caelum,  ut  aer  liquidior  accedit.  Ibi  animo,  ibi  corpore 
maxime  valeo.  Nam  studiis  animum,  venatu  corpus  exerceo. 
5Mei  quoque  nusquam  salubrius  degunt:  usque  adhuc  certe  ne-45 
minem  ex  iis  quos  eduxeram  mecum  (venia  sit  dicto)  ibi  amisi. 
Di  modo  in  posterum  hoc  mihi  gaudium,  hanc  gloriam  loco  ser- 
vent.  Vale. 

VII. 

]0  C.  PLINIUS  CALVJSIO  SUO  S. 

Nec  heredem  institui  nec  praecipere  posse  rem  publicam  1 
constat:  Saturninus  autem,  qui  nos  reliquit  heredes,  quadran- 
tem  rei  publicae  nostrae,  deinde  pro  quadrante  praeceptionem 
quadringentorum  milium  dedit.  Hoc,  si  ius  aspieias ,  inritum, 

15  si  defuncti  voluntatem ,  ratum  et  firmum  est.  Mihi  autem  de-  2 
functi  voluntas  (vereor  quam  in  partem  iuris  consulti  quod  sum 
dicturus  accipiant)  antiquior  iure  est,  utique  in  eo  quod  ad 
communem  patriam  voluit  pervenire.  An ,  cui  de  meo  sester-  3 
tium  [sejdecies  contuli,  huic  quadringentorum  milium  paulo 

20amplius  tertiam  partem  ex  adventicio  denegem?  Scio  tequoque 
a  iudicio  meo  non  abhorrere,  cum  eandem  rem  publicam  ut 
civis  optimus  diligas.  Velim  ergo ,  cum  proxime  decuriones  4 
contrahentur,  quid  sit  iuris  indices,  parce  tamen  et  modeste; 
deinde  subiungas  nos  quadringenta  milia  offerre ,  sicut  prae- 

25  ceperit  Saturninus.    Illius  hoc  munus,  illius  liberalitas;  no- 
strum  tantum  obsequium  vocetur.  Haec  ego  scribere  publice  5 
supersedi,  primum,  quod  memineram  pro  necessitudine  amici- 
tiae  nostrae,  pro  facultate  prudentiae  tuae  et  debere  te  et 
posse  perinde  meis  ac  tuis  partibus  fungi;  deinde,  quia  vere- 

30  bar  ne  modum,  quem  tibi  in  sermone  custodire  facile  est ,  te- 
nuisse  in  epistula  non  viderer.  Nam  sermonem  vultus,  gestus,  6 
vox  ipsa  moderatur,  epistula  omnibus  commendationibus  desti- 
tuta  malignitati  interpretantium  exponitur.  Vale. 

VIII. 

35  C.  PLINIUS  TITINIO  CAPITONI  SUO  S. 

Suades  ut  historiam  scribam,  et  suades  non  solus:  multi  ] 
hoc  me  saepe  monuerunt,  et  ego  volo,  non  quia  commode 
Plini  Ep.  7 

facturum  esse  confidam  (id  enim  temere  credas  nisi  exper- 
tus) ,  sed  quia  mihi  pulclirurn  in  primis  videtur  non  pati  occi- 
dere  quibus  aeternitas  debeatur  aliorumque  famam  cum  sua 

2  extendere.  Me  autem  nihil  aeque  ac  diuturnitatis  amor  et  cu- 
pido  sollicitat ,  res  homine  dignissima ,  eo  praesertim  qui  nul-  5 
lius  sibi  conscius  culpae  posteritatis  memoriam  non  reformidet. 

3ltaque  diebus  ac  noctibus  cogito  si  qua  me  quoque  possim  tol- 
lere  humo ;  id  enim  voto  meo  sufficit,  illud  supra  votum  ?vi- 
ctorque  virum  volitare  per  ora.  Quamquam  o ! 9  sed  hoc  satis 

4  est,  quod  prope  sola  historia  polliceri  videtur.  Orationi  enim  10 
et  carmini  parva  gratia,  nisi  eloquentia  est  summa:  historia 
quoquo  modo  scripta  delectat.  Sunt  enim  homines  natura  cu- 
riosi  et  quamlibet  nuda  rerum  cognitione  capiuntur,  ut  qui  ser- 
munculis  etiam  fabellisque  ducantur.  Me  vero  ad  hoc  studium 

5  impellit  domesticum  quoque  exemplum.  Avunculus  meus  idem- 15 
que  per  adoptionem  pater  historias  et  quidem  religiosissime 
scripsit.    Invenio  autem  apud  sapientis  honestissimum  esse 
maiorum  vestigia  sequi ,  si  modo  recto  itinere  praecesserint. 

6  Cur  ergo  cunctor?  Egi  magnas  et  graves  causas.  Has,  etiamsi 
mihi  tenuis  ex  his  spes,  destino  retractare,  ne  tantus  ille  labor  20 
meus ,  nisi  hoc  quod  reliquum  est  studii  addidero,  mecum  pa- 

7  riter  intercidat.  Nam  si  rationem  posteritatis  habeas ,  quidquid 
non  est  peractum,  pro  non  inchoato  est.  Dices  cpotes  simul  et 
rescribere  actiones  et  componere  historiam.9   Utinam!  sed 

8  utrumque  tam  magnum  est  ut  abunde  sit  alterum  efflcere.  Uno-  25 
devicensimo  aetatis  anno  dicere  in  foro  coepi,  et  nunc  demum 
quid  praestare  debeat  orator ,  adhuc  tamen  per  caliginem  vi- 

9  deo.  Quid,  si  huic  oneri  novum  accesserit?  Habet  quidem  ora- 
tio  et  historia  multa  communia ,  sed  plura  diversa  in  hig  ipsis 
quae  communia  videntur.  Narrat  illa ,  narrat  haec ,  sed  aliter :  30 
huic  pleraque  humilia  et  sordida  et  ex  medio  petita ,  illi  omnia 

lOrecondita  splendida  excelsa  conveniunt:  hanc  saepius  ossa 
musculi  nervi,  illam  tori  quidam  et  quasi  iubae  decent:  haec 
vel  maxime  vi  amaritudine  instantia,  illa  tractu  et  suavitate 
adque  etiam  dulcedine  placet.  Postremo  alia  verba ,  alius  so-  35 

llnus,  alia  constructio.  Nam  plurimum  refert,  ut  Thucydides 
ait ,  KTrj{ia  sit  an  aycovio^ia  ;  quorum  alterum  oratio,  alterum 
historia  est.  Ex  his  causis  non  adducor  ut  duo  dissimilia  et  hoc 

ipso  diversa  quod  maxima  confundam  misceamque,  ne  tanta 
quasi  colluvione  turbatus  ibi  faciam  quod  hic  debeo ;  ideoque 
interim  veniam ,  ne  a  meis  verbis  recedam,  advocandi  peto. 
Tu  tamen  iam  nunc  cogita  quae  potissimum  tempora  aggre- 12 

5diar.   Vetera  et  scripta  aliis?  parata  inquisitio,  sed  onerosa 
collatio:  intacta  et  nova?  gravis  offensae,  levis  gratia.  Naml3 
praeter  id  quod  in  tantis  vitiis  hominum  plura  culpanda  sunt 
quam  laudanda,  tum,  si  laudaveris,  parcus,  si  culpaveris,  ni- 
mius  fuisse  dicaris ;  quamvis  illud  plenissime ,  hoc  restrictis- 

lOsime  feceris.  Sed  haec  me  non  retardant:  est  enim  mihi  pro!4 
fide  satis  animi.  Illud  peto,  praesternas  ad  quod  hortaris  eligas- 
que  materiam ,  ne  mihi  iam  scribere  parato  alia  rursus  cuncta- 
tionis  et  morae  iusta  ratio  nascatur.  Vale. 

13  VIIII.  [XXI.] 

C.  PLIMUS  RUFO  SUO  S. 

Descenderam  in  basilicam  Iuliam ,  auditurus  quibus  proxi- 1 
ma  comperendinatione  respondere  debebam.  Sedebant  iudi-2 
ces,  decemviri  venerant,  obversabantur  advocati,  silentium 

20longum,  tandem  a  praetore  nuntius.  Dimittuntur  centumviri, 
eximitur  dies,  me  gaudente ,  qui  numquam  ita  paratus  sum  ut 
non  mora  laeter.  Causa  dilationis  Nepos  praetor,  qui  legibuss 
quaerit.  Proposuerat  breve  edictum ,  admonebat  accusatores, 
admonebat  reos  exsecuturum  se  quae  senatus  consulto  con- 

25  tinerentur.    Suberat  edicto  senatus  consultum:  hoc  omnes,  4 
quisquis  negotium  haberet ,  iurare  prius  quam  agerent  iube- 
bantur  nihil  se  ob  advocationem  cuiquam  dedisse  promisisse 
cavisse.  His  enim  verbis  ac  mille  praeterea  et  venire  advoca- 
tiones  et  emi  vetabantur.  Peractis  tamen  negotiis  permitteba- 

30  tur  pecuniam  dumtaxat  decem  milium  dare.  Hoc  facto  Nepo-  5 
tis  commotus  praetor  qui  centumviralibus  praesidebat,  delibe- 
raturus  an  sequeretur  exemplum ,  inopinatum  nobis  otium  de- 
dit.  Interim  tota  civitate  Nepotis  edictum  carpitur  laudatur.  6 
Multi  cinvenimus  qui  curva  corrigeret.  Quid  ?  ante  hunc  prae- 

35 tores  non  fuerunt?  cjuis  autem  hic  est  qui  emendet  publicos 
mores?'  Alii  contra  crectissime  fecit:  initurus  magistratum 
iura  cognovit,  senatus  consulta  legit,  reprimit  foedissimas  pa- 
ctiones,  rem  pulchemmam  turpissime  venire  non  patitur.' 

7* 

7Tales  ubique  sermones;  qui  tamen  alterutram  in  partem  ex 
eventu  praevalebunt.  Est  omnino  iniquom  sed  usu  receptum 
quod  honesta  consilia  vel  turpia ,  prout  male  aut  prospere  ce- 
dunt,  ita  vel  probantur  vel  reprehenduntur.  Inde  plerumque 
eadem  facta  modo  diligentiae  modo  vanitatis ,  modo  libertatis  5 
modo  furoris  nomen  accipiunt.  Vale. 

X.  [XI.] 

C.  PLINIUS  SUETONIO  TRANQUlLLO  SUO  S. 

1  Libera  tandem  hendecasyllaborum  meorum  fidem,  qui  scri- 10 
pta  tua  communibus  amicis  spoponderunt.  Appellantur  coti- 
die  et  flagitantur,  ac  iam  periculum  est  ne  cogantur  ad  exhi- 

2  bendum  formulam  accipere.  Sum  et  ipse  in  edendo  haesitator, 
tu  tamen  meam  quoque  cunctationem  tarditatemque  vicisti. 
Proinde  aut  rumpe  iam  moras  aut  cave  ne  eosdem  istos  libel- 15 
los,  quos  tibi  hemlecasyllabi  nostri  blanditiis  elicere  non  pos- 

3  sunt ,  convicio  scazontes  extorqueant.  Perfectum  opus  abso- 
lutumque  est,  nec  iam  splendescit  lima  sed  atteritur.  Patere 
me  videre  titulum  tuum,  patere  audire  describi  legi  venire 
volumina  Tranquilli  mei.  Aequom  est  nos  in  amore  tam  mu-  20 
tuo  eandem  percipere  ex  te  voluptatem,  qua  tu  perfrueris  ex 
nobis.  Vale. 

XI.  [XII.] 

C.  PLINIUS  CALPURNIO  FABATO  PROSOCERO  SUO  S.  ^ 

1  Recepi  litteras  tuas ,  ex  quibus  cognovi  te  speciosissimam 
porticum  sub  tuo  filiique  tui  nomine  dedicasse,  sequenti  die  in 
portarum  ornatum  pecuniam  promisisse,  ut  initium  novae  libe- 

2  ralitatis  esset  consummatio  prioris.  Gaudeo  primum  tua  gloria, 
cuius  ad  me  pars  aliqua  pro  necessitudine  nostra  redundat;30 
deinde  quod  memoriam  soceri  mei  pulcherrimis  operibus  vi- 
deo  proferri;  postremo  quod  patria  nostra  florescit,  quam 
mihi  a  quocumque  excoli  iucundum,  a  te  vero  laetissimum  est. 

3Quod  superest,  deos  precor  ut  animum  istum  tibi,  animo  isti 
tempus  quam  longissimum  tribuant.  Nam  liquet  mihi  futurum  35 
ut  peracto  quod  proxime  promisisti  inchoes  aliud.  Nescit  enim 
semel  incitata  liberalitas  stare,  cuius  pulchritudinem  usus  ipse 
commendat.  Vale. 

XII.  [XIII.] 

C.  PLINIUS  TERENTIO  SCAURO  SUO  S. 

Reeitaturus  oratiunculam  quam  publicare  cogito  advocavi  l 
aliquos ,  ut  revererer ,  paucos ,  ut  verum  audirem.  Nam  mihi 
5  duplex  ratio  recitandi ,  una,  ut  sollicitudine  intendar,  altera, 
ut  admonear,  si  quid  forte  me  ut  meum  fallit.  Tuli  quod  pete-  2 
bam ,  inveni  qui  mihi  copiam  consilii  sui  facerent.  Ipse  prae- 
terea  quaedam  emendanda  adnotavi.  Emendavi  librum  quem 
misi  tibi.  Materiam  ex  titulo  cognosces ,  cetera  liber  explica-  6 
lObit,  quem  iam  nunc  oportet  ita  consuescere  ut  sine  praefatione 
intellegatur.  Tu  velim  quid  de  universo ,  quid  de  partibus  sen-  4 
tias  scribas  mihi.  Ero  enim  vel  cautior  in  continendo  vel  con- 
stantior  in  edendo ,  si  huc  vel  illuc  auctoritas  tua  accesserit. 
Vale. 

15  XIII.  [XIIII.] 

C.  PLINTUS  VALERIANO  SUO  S. 

Et  tu  rogas  et  ego  promisi ,  si  rogasses ,  scripturum  me  l 
tibi  quem  habuisset  eventum  postulatio  Nepotis  circa  Tusci- 
lium  Nominatum.  Inductus  est  Nominatus ,  egit  ipse  pro  se 

20nullo  accusante.    Nam  legati  Vicetinorum  non  modo  non 
presserunt  eum  verum  etiam  sublevarunt.  Summa  defensionis,  2 
non  fidem  sibi  in  advocatione  sed  constantiam  defuisse ;  de- 
scendisse  ut  acturum  adque  etiam  in  curia  visum ,  deinde  ser- 
monibus  amicorum  perterritum  recessisse :  monitum  enim  ne 

25  desiderio  senatoris  non  iam  quasi  de  nundinis ,  sed  quasi  de 
gratia  fama  dignitate  certantis  tam  pertinaciter ,  praesertim 
insenatu,  repugnaret,  alioqui  maiorem  invidiam  quamproxime 
passurum.  Erat  sane  prius ,  a  paucis  tamen  adclamatum  exe-  3 
unti.  Subiunxit  preces  multumque  lacrimarum :  quin  etiam  tota 

30  actione  homo  in  dicendo  exercitatus  operam  dedit  ut  depre- 
cari  magis  (id  enim  et  favorabilius  et  tutius)  quam  defendi  vi- 
deretur.  Absolutus  est  sententia  designati  consulis  Afrani  Dex-  4 
tri,  cuius  haec  summa,  melius  quidem  Nominatum  fuisse  factu- 
rum,  si  causam  Vicetinorum  eodem  animo  quo  susceperat  per- 

35tulisset:  quia  tamen  in  hoc  genus  culpae  non  fraude  incidisset 
nihilque  dignum  animadversione  admisisse  convinceretur,  libe 
randum ,  ita  ut  Vicetinis  quod  acceperat  redderet.  Adsense-  5 

runt  omnes  praeter  Fabiuni  Apruin.  Is  interdicendum  ei  advo- 
cationibus  in  quinquennium  censuit,  et  quamvis  neminem  aucto- 
ritate  traxisset,  constanter  in  sententia  mansit :  quin  etiam  Dex- 
trum,  qui  primus  diversum  censuerat,  prolata  lege  de  senatu 
6habendo  iurare  coegit  e  re  publica  esse  quod  censuisset.  Cui5 
quamquam  legitimae  postulationi  a  quibusdam  reclamatum  est. 
Exprobrare  enim  censenti  ambitionem  videbatur.  Sed  prius 
quam  sententiae  dicerentur,  Nigrinus,  tribunus  plebis ,  reeita- 
vit  libellum  disertum  et  gravem,  quo  questus  est  venire  advo- 
cationes,  venire  etiam  praevaricationes ,  in  lites  coiri,  et  glo-io 

7  riae  loco  poni  ex  spoliis  civium  magnos  et  statos  reditus  Re- 
citavit  capita  legum,  admonuit  senatus  consultorum:  in  fine 
dixit  petendum  ab  optimo  principe  ut,  quia  leges,  quia  senatus 

8  consulta  contemnerentur,  ipse  tantis  vitiis  mederetur.  Pauci 
dies ,  et  liber  principis  severus  et  tamen  moderatus :  leges  15 
ipsum ;  est  in  publicis  actis.  Quam  me  iuvat  quod  in  causis  agen- 
dis  non  modo  pactione  dono  munere  verum  etiam  xeniis  sem- 

9per  abstinui!  Oportet  quidem  quae  sunt  inhonesta  non  quasi 
inlicita  sed  quasi  pudenda  vitare:  iucundum  tamen,  si  prohi- 
lOberi  publice  videas  quod  numquam  tibi  ipse  permiseris.  Erit20 
fortasse ,  immo  non  dubie  huius  propositi  mei  et  minor  laus 
et  obscurior  fama,  cum  omnes  ex  necessitate  facient  quod  ego 
sponte  faciebam.  Interim  fruor  voluptate,  cum  alii  divinum  me, 
alii  meis  rapinis,  meae  avaritiae  occursum  per  ludum  ac  iocum 
dictitant.   Vale.  25 

XIIII.  [XV.] 

C.  PLINIUS  PONTIO  SUO  S. 
1      Secesseram  in  municipium,  cum  mihi  nuntiatum  est  Cor- 
2nutum  Tertullum  accepisse  Aemiliae  viae  curam.  Exprimere30 
non  possum  quanto  sim  gaudio  adfectus  et  ipsius  et  meo  no- 
mine ;  ipsius,  quod,  sit  licet,  sicut  est,  ab  omni  ambitione  longe 
remotus,  debet  tamen  ei  iucundus  honor  esse  ultro  datus;  meo, 
quod  aliquanto  magis  me  delectat  mandatum  mihi  officium, 
3postquam  par  Cornuto  datum  video.  Neque  enim  augeri  digni-35 
tate  quam  aequari  bonis  gratius.  Cornuto  autem  quid  melius? 
quid  sanctius?  quid  in  omni  genere  laudis  ad  exemplum  anti- 
quitatis  expressius?  quod  mihi  cognitum  est  nonfama,  qua 

alioqui  optima  et  meritissima  fruitur,  sed  longis  magnisque  ex- 
perimentis.  Una  diligimus,  una  dileximus  omnes  fere  quos  ae-  4 
tas  nostra  in  utroque  sexu  aemulandos  tulit;  quae  societas 
amicitiarum  artissima  nos  familiaritate  coniunxit.  Accessit  vin-  5 
5  culum  necessitudinis  publicae.  Idem  enim  mihi ,  ut  scis,  col- 
lega  quasi  voto  petitus  in  praefectura  aerarii  fuit,  fuit  et  in 
consulalu.  Tum  ego  qui  vir  et  quantus  esset  altissime  inspexi, 
cum  sequerer  ut  magistrum,  ut  parentem  vererer;  quod  non 
tam  aetatis  maturitate  quam  vitae  merebatur.  His  ex  causis  ut  6 

lOilli  sic  mihi  gratulor,  nec  privatim  magis  quam  publice ,  quod 
tandem  homines  non  ad  pericula ,  ut  prius ,  verum  ad  honores 
virtute  perveniunt.  In  infinitum  epistulam  extendam ,  si  gaudio  7 
meo  indulgeam.  Praevertor  ad  ea  quae  me  agentem  hic  nun- 
tius  deprehendit.  Eram  cum  prosocero  meo ,  eram  cum  amita  8 

15uxoris,  eram  cum  amicis  diu  desideratis,  circumibam  agellos, 
audiebam  multum  rusticarum  querellarum,  rationes  legebam 
invitus  et  cursim  (aliis  enim  chartis ,  aliis  sum  litteris  initia- 
tus),  coeperam  etiam  itineri  me  praeparare.  Nam  includor  an-  9 
gustiis  commeatus ,  eoque  ipso  quod  delegatum  Cornuto  au- 

20  dio  officium  mei  admoneor.  Cupio  te  quoque  sub  idem  tempus 
Campania  tua  remittat,  ne  quis,  cum  in  urbem  rediero ,  contu- 
bernio  nostro  dies  pereat.  Vale. 

XV.  [X.] 

25  C.  PLINIUS  ARRIO  ANTONINO  SUO  S. 

Cum  versus  tuos  aemulor,  tum  maxime  quam  sint  bonil 
experior.  Ut  enim  pictores  pulchram  absolutamque  faciem 
raro  nisi  in  peius  effingunt,  ita  ego  ab  hoc  archetypo  labor  et 
decido.  Quo  magis  hortor  ut  quam  plurima  proferas  quae  imi-  2 
30tari  omnes  concupiscant ,  nemo  aut  paucissimi  possint.  Vale. 

XVI. 

C.  PLINIUS  MARCELLINO  SUO  S. 

Tristissimus  haec  tibi  scribo ,  Fundani  nostri  filia  minore  l 
35defuncta,  qua  puella  nihil  umquam  festivius,  amabilius,  nec 
modo  longiore  vita  sed  prope  immortalitate  dignius  vidi.  Non-  2 
dum  annos  quattuordecim  impleverat,  et  iam  illi  anilis  pruden- 
tia,  matronalis  gravitas  erat,  et  tamen  suavitas  puellaris  cum 

3virginali  verecundia.  Ut  illa  patris  cervicibus  inhaerebat!  ut 
nos  amicos  paternos  et  amanter  et  modeste  complectebatur ! 
ut  nutrices,  ut  paedagogos,  ut  praeceptores  pro  suo  quemque 
officio  diligebat !  quam  studiose,  quam  intellegenter  lectitabat . 
ut  parce  custoditeque  ludebat!  Qua  illa  temperantia,  qua  pa  $ 
tientia,  qua  etiam  constantia  novissimam  valetudinem  tuliti 

4Medicis  obsequebatur,  sororem,  patrem  adhortabatur,  ipsam- 
que  se  destitutam  corporis  viribus  vigore  animi  sustinebat. 

5  Duravit  hic  illi  usque  ad  extremum  nec  aut  spatio  valetudinis 
aut  metu  mortis  infractus  est,  quo  plures  gravioresque  nobis  10 

6  causas  relinqueret  et  desiderii  et  doloris.  0  triste  platie  acer- 
bumque  funus !  o  morte  ipsa  mortis  tempus  indignius !  iam  de- 
stinata  erat  egregio  iuveni,  iam  electus  nuptiarum  dies,  iam 

7nos  vocati.   Quod  gaudium  quo  maerore  mutatum  est!  Non 
possum  exprimere  verbis  quantum  animo  vulnus  acceperim,  15 
cum  audivi  Fundanum  ipsum ,  ut  multa  luctuosa  dolor  invenit, 
praecipientem ,  quod  in  vestes  margarita  gemmas  fuerat  ero- 

8  gaturus ,  hoc  in  tus  et  unguenta  et  odores  inpenderetur.  Est 
quidem  ille  eruditus  et  sapiens ,  ut  qui  se  ab  ineunte  aetate 
altioribus  studiis  artibusque  dediderit,  sed  nunc  omnia  quae20 
audiit  saepe ,  quae  dixit  aspernatur  expulsisque  virtutibus  aliis 

9  pietatis  est  totus.  Ignosces,  laudabis  etiam,  si  cogitaveris  quid 
amiserit.  Amisit  enim  filiam  quae  non  minus  mores  eius  quam 
os  vultumque  referebat  totumque  patrem  mira  similitudine  ex- 

10  scripserat.  Proinde  si  quas  ad  eum  de  dolore  tam  iusto  litte-  25 
ras  mittes ,  memento  adhibere  solacium ,  non  quasi  castigato- 
rium  et  nimis  forte ,  sed  molle  et  humanum.  Quod  ut  facilius 

lladmittat  multum  faciet  medii  temporis  spatium.  Ut  enim  cru- 
dum  adhuc  vulnus  medentium  manus  reformidat ,  deinde  pati- 
tur  adque  ultro  requirit,  sic  recens  animi  dolor  consolationes  30 
reicit  ac  refugit ,  mox  desiderat  et  clementer  admotis  adquie- 
scit.  Vale. 

XVII. 

C.  PLINIUS  SPIIRINNAE  SUO  S.  35 

1  Scio  quanto  opere  bonis  artibus  faveas ,  quantum  gaudium 
capias ,  si  nobiles  iuvenes  dignum  aliquid  maioribus  suis  fa- 
ciant:  quo  festinantius  nuntio  tibi  fuisse  me  hodie  in  auditorio 


EPISTULARUM  V.  17. 18.  19. 


105 


Calpurni  Pisonis.  Recitabat  xutccGT£Qi6[icDv  eruditam  sane  2 
luculentamque  materiam.  Scripta  elegis  erat  fluentibus  et  te- 
neris  et  enodibus,  sublimibus  etiam,  ut  poposcit  locus.  Apte 
enim  et  varie  nunc  attollebatur  nunc  residebat:  excelsa  de- 
5pressis,  exilia  plenis,  severis  iucunda  mutabat,  omnia  ingenio 
pari.  Commendabat  haec  voce  suavissima ,  vocem  verecun-  3 
dia:  multum  sanguinis,  multum  sollicitudinis  in  ore,  magna 
ornamenta  recitantis.  Etenim  nescio  quo  pacto  magis  in  stu- 
diis  homines  timor  quam  fiducia  decet.  Ne  plura,  quamquam^ 

VO  libet  plura,  quo  sunt  pulchriora  de  iuvene,  rariora  de  nobili, 
recitatione  finita  multum  ac  diu  exosculatus  adulescentem,  qui 
est  acerrimus  stimulus  monendi,  laudibus  incitavi,  pergeret 
qua  coepisset  lumenque  quod  sibi  maiores  sui  praetulissent 
posteris  ipse  praeferret.  Gratulatus  sum  optimae  matri ,  gra-  5 

15  tulatus  et  fratri,  qui  ex  auditorio  illo  non  minorem  pietatis  glo- 
riam  quam  ille  alter  eloquentiae  tulit:  tam  notabiliter  pro  fra- 
tre  recitante  primum  metus  eius ,  mox  gaudium  eminuit.  Dii  6 
faciant  ut  talia  tibi  saepius  nuntiem !  Faveo  enim  saeculo ,  ne 
sit  sterile  et  effetum ,  mireque  cupio  ne  nobiles  nostri  nihil  in 

20domibus  suis  pulchrum  nisi  imagines  habeant:  quae  nunc  mihi 
hos  adulescentes  tacite  laudare  adhortari,  et  quod  amborum 
gloriae  satis  magnum  est,  agnoscere  videntur.  Vale. 

XVIII. 

95  C.  PLINIUS  CALPURNIO  MACRO  SUO  S. 

Bene  est  mihi,  quia  tibi  bene  est.  Habes  uxorem  tecum,  1 
habes  filium ;  frueris  mari,  fontibus,  viridibus,  agro,  villa  amoe- 
nissima.  Neque  enim  dubito  esse  amoenissimam ,  in  qua  se 
conposuerat  homo  felicior  ante  quam  felicissimus  fieret.  Ego2 
30  in  Tuscis  et  venor  et  studeo,  quae  interdum  alternis  interdum 
simul  facio,  nec  tamen  adhuc  possum  pronuntiare  utrum  sit 
difficilius  capere  aliquid  an  scribere.  Vale. 

XVIIII. 

35  C.  PLINIUS  PAULINO  SUO  S. 

Video  quam  molliter  tuos  habeas :  quo  simplicius  tibi  con- 1 
fitebor  qua  indulgentia  meos  tractem.  Est  mihi  semper  in  ani~  2 
mo  et  Homericum  illud  TcatrjQ  8'  oog  Y\%iog  r)ev  et  hoc  no- 

strum  cpater  familiae\  Quod  si  essem  natura  asperior  et  da- 
rior,  frangeret  me  tamen  infirmitas  liberti  mei  Zosimi,  cui  tanto 
maior  humanitas  exhibenda  est ,  quanto  nunc  illa  magis  eget. 

3  Homo  probus  officiosus  litteratus ;  et  ars  quidem  eius  et  quasi 
inscriptio  comoedus ,  in  qua  plurimum  facit.  Nam  pronuntiat  5 
acriter,  sapienter,  apte,  decenter  etiam;  utitur  et  cithara  pe- 
rite,  ultra  quam  comoedo  necesse  est.  Idem  tam  commode 
orationes  et  historias  et  carmina  legit  ut  hoc  solum  didicisse 

4videatur.  Haec  tibi  sedulo  exposui,  quo  magis  scires  quam 
multa  unus  mihi  et  quam  iucunda  ministeria  praestaret.  Acce- 10 
dit  longa  iam  caritas  hominis,  quam  ipsa  pericula  auxerunt. 

5  Est  enim  ita  natura  comparatum  ut  nihil  aeque  amorem  incitet 
et  accendat  quam  carendi  metus ,  quem  ego  pro  hoc  non  se- 

6  mel  patior.  Nam  ante  aliquot  annos ,  dum  intente  instanterque 
pronuntiat,  sanguinem  reiecit,  adque  ob  hoc  inAegyptum  mis-15 
sus  a  me,  post  longam  peregrinationem  confirmatus  rediit  nu- 
per:  deinde  dum  per  continuos  dies  nimis  imperat  voci,  vete- 
ris  infirmitatis  tussicula  admonitus,  rursus  sanguinem  reddidit. 

7  Qua  ex  causa  destinavi  eum  mittere  in  praedia  tua  quae  Foro 
Iuli  possides.  Audivi  enim  te  saepe  referentem  esse  ibi  et  aera20 
salubrem  et  lac  eiusmodi  curationibus  accommodatissimum. 

8Rogo  ergo  scribas  tuis  ut  illi  villa,  ut  domus  pateat,  offerant 
etiam  sumptibus  eius ,  si  quid  opus  erit ;  erit  autem  opus  mo- 

9  dico.  Est  enim  tam  parcus  et  continens  ut  non  solum  delicias 
verum  etiam  necessitates  valetudinis  frugalitate  restringat.  25 
Ego  proficiscenti  tantum  viatici  dabo  quantum  sufficiat  eunti 
in  tua.  Vale. 

XX. 

C.  PLINIUS  URSO  SUO  S.  3o 

1      Iterum  Bithyni  breve  tempus  a  Iulio  Basso  etiam  Rufum 
Varenum  proconsulem  detulerunt,  Varenum,  quem  nuper  ad- 

2versus  Bassum  advocatum  et  postularant  et  acceperant.  In- 
ducti  in  senatum  inquisitionem  postulaverunt.  Varenus  petit 
ut  sibi  quoque  defensionis  causa  evocare  testes  liceret:  recu-35 
santibus  Bithynis  cognitio  suscepta  est.  Egi  pro  Vareno ,  non 

3sine  eventu:  nam  bene  an  male,  liber  indicabit.  In  actionibus 
enim  utramque  in  partem  fortuna  dominatur :  multum  commen- 

dationis  et  detrahit  et  adfert  memoria,  vox,  gestus,  tempus  ip- 
sum ,  postremo  vel  amor  vel  odium  rei :  liber  offensis ,  liber 
gratia,  liber  et  secundis  casibus  et  adversis  caret.  Respondit4 
mihi  Fonteius  Magnus,  unus  ex  Bithynis,  plurimis  verbis,  pau- 
Scissimis  rebus.  Est  plerisque  Graecorum,  ut  illi,  pro  copia 
volubilitas :  tam  longas  tamque  frigidas  perihodos  uno  spiritu 
quasi  torrente  contorquent.  Itaque  Iulius  Candidus  non  inve-  5 
nuste  solet  dicere  aliud  esse  eloquentiam ,  aliud  loquentiam. 
Nam  eloquentia  vix  uni  aut  alteri ,  immo ,  si  M.  Antonio  credi- 

lOmus,  nemini,  haec  vero  quam  Candidus  loquentiam  appellat 
multis  adque  etiam  inpudentissimo  cuique  maxime  contigit. 
Postero  die  dixit  pro  Vareno  Homullus  callide  acriter  culte,  6 
contra  Nigrinus  presse  graviter  ornate.  Censuit  Acilius  Rufus, 
consul  designatus ,  inquisitionem  Bithynis  dandam :  postulatio- 

15  nem  Vareni  silentio  praeteriit.  Haec  forma  negandi  fuit.  Cor-  7 
nelius  Priscus  consularis  et  accusatoribus  quae  petebant  et 
reo  tribuit,  vicitque  numero.  Impetravimus  rem  nec  lege  con- 
prehensam  nec  satis  usitatam ,  iustam  tamen.  Quare  iustam,  8 
non  sum  epistula  exsecuturus,  ut  desideres  actionem.  Nam  si 

20verum  est  Homericum  illud 

trjv  yaQ  aoiSrjv  {talkov  ETtiKksiovG*  avd-QCJTtoi^ 
r\  tl$  axov6vT£66c  veoJTccTrj  a\iynt£kr\Tai, 
providendum  est  mihi  ne  gratiam  novitatis  et  florem,  quae  ora- 
tiunculam  illam  vel  maxime  commendat,  epistulae  loquacitate 

25  praecerpam.  Vale. 

XXI.  [VIIII.] 

C.  PLINIUS  SATURNINO  SUO  S. 

Varie  me  adfecerunt  litterae  tuae :  nam  partim  laeta  par-  j 
30tim  tristia  continebant:  laeta,  quod  te  in  urbe  teneri  nuntia- 
bant;  ^nollem'  inquis,  sed  ego  volo:  praeterea,  quod  recita- 
turum  statim  ut  venissem  pollicebantur ;  ago  gratias  quod  ex- 
pector.  Triste  illud  quod  Iulius  Valens  graviter  iacet ;  quam-  2 
quam  ne  hoc  quidem  triste,  si  illius  utilitatibus  aestimetur, 
35  cuius  interest  quam  maturissime  inexplicabili  morbo  liberari. 
Illud  plane  non  triste  solum  verum  etiam  luctuosum  quod  Iu-3 
lius  Avitus  decessit,  dum  ex  quaestura  redit,  decessit  in  navi, 
procul  a  fratre  amantissimo,  procul  a  matre,  a  sororibus.  Nihil  4 

ista  ad  mortuum  pertinent,  sed  pertinuerunt ,  cum  moreretur, 

pertinent  ad  hos  qui  supersunt.  Iam  quod  in  flore  primo  tan- 

tae  indolis  iuvenis  extinctus  est ,  summa  consecuturus,  si  vir- 
otutes  eius  maturuissent.  Quo  ille  studiorum  amore  flagrabat! 

quantum  legit ,  quantum  etiam  scripsit!  quae  nunc  omnia  cum5 
6  ipso  sine  fructu  posteritatis  abierunt.  Sed  quid  ego  indulgeo 

dolori?  cui  si  frenos  remittas,  nulla  materia  non  maxima  est. 

Finem  epistulae  faciam ,  ut  facere  possim  etiam  lacrimis  quas 

epistula  expressit.  Vale. 


C.  PLINI  CAECILI  SECINDI 

EPISTULARUM 

LIBER  SEXTUS. 


C.  PLINIUS  TIRONI  SUO  S. 

1      Quam  diu  ego  trans  Padum,  tu  in  Piceno,  minus  te  require- 
bam  :  postquam  ego  in  urbe,  tu  adhuc  in  Piceno,  multo  magis  ; 
seu  quod  ipsa  loca  in  quibus  esse  una  solemus  acrius  me  tui 
commonent,  seu  quod  desiderium  absentium  nihil  perinde  ac25 
vicinitas  acuit,  quoque  propius  accesseris  ad  spem  fruendi, 

2hoc  impatientius  careas.  Quidquid  in  causa,  eripe  me  huic 
tormento:  veni,  aut  ego  illuc  unde  inconsulte  propera\i  rever- 
tar,  vel  ob  hoc  solum  ut  experiar  an  mihi,  cum  sine  me  Romae 
coeperis  esse,  similes  his  epistulas  mittas.  Vale.  30 

II. 

C.  PLINIUS  ARRIANO  SUO  S. 

1      Soleo  non  numquam  in  iudiciis  quaerere  M.  Regulum,  nolo 
2enim  dicere,  desiderare.   Cur  ergo  quaero?  Habebat  studiis35 
honorem,  timebat,  pallebat,  scribebat,  quamvis  non  posset 
ediscere.   Illud  ipsum,  quod  oculum  modo  dextrum  modo  si- 
nistrum  circumlinebat ,  dextrum ,  si  a  petitore ,  alterum  3  si  a 

possessore  esset  acturus ,  quod  candidum  splenium  in  hoc  aut 
in  illud  supercilium  transferebat,  quod  semper  haruspices  con- 
sulebat  de  actionis  eventu,  a  nimia  superstitione ,  sed  tamen 
et  a  magno  studiorum  honore  veniebat.  Iam  illa  perquam  iu-  3 

5  cunda  una  dicentibus ,  quod  libera  tempora  petebat ,  quod  au- 
dituros  corrogabat.    Quid  enim  iucundius  quam  sub  alterius 
invidia  quam  diu  velis  et  in  alieno  auditorio  quasi  deprehen- 
sum  commode  dicere  ?  Sed  utcumque  se  habent  ista ,  bene  4 
fecit  Regulus  quod  est  mortuus ;  melius ,  si  ante.  Nunc  enim 

Osane  poterat  sine  malo  publico  vivere  sub  eo  principe  sub 
quo  nocere  non  poterat.  Ideo  fas  est  non  numquam  eum  quae- 
rere.  Nam  postquam  obiit  ille,  increbruit  passim  etinvaluit5 
consuetudo  binas  vel  singulas  clepsydras ,  interdum  etiam  di- 
midias  et  dandi  et  petendi.  Nam  et  qui  dicunt  egisse  malunt 

|  quam  agere  et  qui  audiunt  finire  quam  iudicare.  Tanta  negle- 
gentia,  tanta  desidia,  tanta  denique  inreverentia  studiorum 
periculorumque  est.  An  nos  sapientiores  maioribus  nostris,  6 
nos  legibus  ipsis  iustiores ,  quae  tot  horas ,  tot  dies ,  tot  com- 
perendinationes  largiuntur?  hebetes  illi  et  supra  modum  tardi, 

0  nos  apertius  dicimus,  celerius  intellegimus,  religiosius  iudica- 
mus,  quia  paucioribus  clepsydris  praecipitamus  causas  quam 
diebus  explicari  solebant  ?  0  Regule ,  qui  ambitione  ab  omni-  7 
bus  optinebas  quod  fidei  paucissimi  praestant!  Equidem  quo- 
tiens  iudico ,  quod  vel  saepius  facio  quam  dico,  quantum  quis 

5  plurimum  postulat  aquae  do.  Etenim  temerarium  existimo  di-  8 
vinare  quam  spatiosa  sit  causa  inaudita  tempusque  negotio  fi- 
nire  cuius  modum  ignores ,  praesertim  cum  primam  religioni 
suae  iudex  patientiam  debeat ,  quae  pars  magna  iustitiae  est. 
At  quaedam  supervacua  dicuntur.  Etiam:  sed  satius  est  et  haec 

0  dici  quam  non  dici  necessaria.  Praeterea  an  sint  supervacua,  9 
nisi  cum  audieris,  scire  non  possis.  Sed  de  his  melius  coram, 

1  ut  de  pluribus  vitiis  civitatis.  Nam  tu  quoque  amore  commu- 
nium  soles  emendari  cupere  quae  iam  corrigere  difficile  est. 
Nunc  respiciamus  domos  nostras.  Ecquid  omnia  in  tua  recte?  10 

5  in  mea  novi  nihil.  Mihi  autem  et  gratiora  sunt  bona,  quod  per- 
•  severant,  et  leviora  incommoda,  quod  adsuevi.  Vale. 


110 


C.  PLINI 


III. 

C.  PLINIUS  VERO  SUO 

1  Gratias  ago  quod  agellum  quem  nutrici  meae  donaveram 
colendum  suscepisti.  Erat,  cum  donarem,  centum  milium  num- 
mum:  postea  descrescente  reditu  etiam  pretium  minuit ,  quod^ 

2nunc  te  curante  reparabit.  Tu  modo  memineris  commendari 
tibi  a  me  non  arbores  et  terram ,  quamquam  haec  quoque ,  sed 
munusculum  meum;  quod  esse  quam  fructuosissimum  non  il- 
lius  magis  interest  quae  accepit  quam  mea  qui  dedi.  Vale. 

IIII. 

C.  PLINIUS  CALPURNIAE  SUAE  S. 

1  Numquam  sum  magis  de  occupationibus  meis  questus, 
quae  me  non  sunt  passae  aut  proficiscentem  te  valitudinis 
causa  in  Campaniam  prosequi  aut  profectam  e  vestigio  subse- 15 

2  qui.  Nunc  enim  praecipue  simul  esse  cupiebam,  ut  oculis  meis 
crederem  quid  viribus,  quid  corpusculo  adparares,  ecquid  de- 
nique  secessus  voluptatis  regionisque  abundantiam  inoffensa 

3  transmitteres.  Equidem  etiam  fortem  te  non  sine  cura  deside- 
rarem ;  est  enim  suspensum  et  anxium  de  eo  quem  ardentis-  20 

4  sime  diligas  interdum  nihil  scire :  nunc  vero  me  cum  absen- 
tiae  tum  infirmitatis  tuae  ratio  incerta  et  varia  sollicitudine  ex- 
terret.  Vereor  omnia,  imaginor  omnia,  quaeque  natura  metuen- 

5  tum  est ,  ea  maxime  mihi  quae  maxime  abominor  fingo.  Quo 
inpensius  rogo  ut  timori  meo  cotidie  singulis  vel  etiam  binis  25 
epistulis  consulas.  Ero  enim  securior,  dum  lego,  statimque 
timebo,  cum  legero.  Vale. 

V. 

C.  PLINIUS  URSO  SUO  S.  30 

1  Scripseram  tenuisse  Varenum  ut  sibi  evocare  testes  lice- 
ret;  quod  pluribus  aequom,  quibusdam  iniquom  et  quidem 
pertinaciter  visum,  maxime  Licinio  Nepoti,  qui  sequenti  se- 
natu,  cum  de  rebus  aliis  referretur,  de  proximo  senatus  con- 

2sulto  disseruit  finitamque  causam  retractavit.  Addidit  etiam35 
petendum  a  consulibus  ut  referrent  sub  exemplo  legis  ambi- 
tus  de  lege  repetundarum ,  an  placeret  in  futimim  ad  eam  Ie- 

gem  adici  ut,  sicut  accusatoribus  inquirendi  testibusque  de- 
nuntiandi  potestas  ex  ea  lege  esset,  ita  reis  quoque  fieret. 
Fuerunt  quibus  haec  eius  oratio  ut  sera  et  intempestiva  et3 
praepostera  displiceret,  quae  omisso  contra  dicendi  tempore 
5  castigaret  peractum  cui  potuisset  occurrere.  Iuventius  quidem  4 
Celsus  praetor  tamquam  emendatorem  senatus  et  multis  et  ve- 
hementer  increpuit.  Respondit  Nepos,  rursusque  Celsus :  neu- 
ter  contumeliis  temperavit.   Nolo  referre  quae  dici  ab  ipsis  5 
moleste  tuli:  quo  magis  quosdam  e  numero  nostro  inprobavi, 

10  qui  modo  ad  Celsum  modo  ad  Nepotem ,  prout  hic  vel  ille  di- 
ceret,  cupiditate  audiendi  cursitabant,  et  nunc  quasi  stimula- 
rent  et  accenderent,  nunc  quasi  reconciliarent  ac  recompone- 
rent ,  frequentius  singulis ,  ambobus  interdum  propitium  Cae- 
sarem,  ut  in  ludicro  aliquo,  precabantur.  Mihi  quidem  illud  6 

15  etiam  peracerbum  fuit  quod  sunt  alter  alteri  quid  pararent  in- 
dicati.  Nam  et  Celsus  Nepoti  ex  libello  respondit  et  Celso 
Nepos  ex  pugillaribus.  Tanta  loquacitas  amicorum  ut  homi-  7 
nes  iurgaturi  id  ipsum  invicem  scierint,  tamquam  convenisset. 
Vale. 

VI. 

C.  PLINIUS  FUNDANO  SUO  S. 

Si  quando,  nunc  praecipue  cuperem  esse  te  Romae,  et  sis  l 
rogo.  Opus  est  mihi  voti  laboris  sollicitudinis  socio.  Petit  ho- 

25  nores  Iuliu.5  Naso ,  petit  cum  multis ,  cum  bonis ,  quos  ut  glo- 
riosum  sic  est  difficile  superare.  Pendeo  ergo  et  exerceor2 
spe ,  adficior  metu ,  et  me  consularem  esse  non  sentio :  nam 
rursus  mihi  videor  omnium  quae  decucurri  candidatus.  Mere-  3 
tur  hanc  curam  longa  mei  caritate.  Est  mihi  cum  illo  non  sane 

30paterna  amicitia;  neque  enim  esse  potuit  per  meam  aetatem : 
solebat  tamen  vixdum  adulescentulo  mihi  pater  eius  cum  magna 
laude  monstrari.  Erat  non  studiorum  tantum  verum  etiam  stu- 
diosorum  amantissimus ,  ac  prope  cotidie  ad  audiendos ,  quos 
tunc  ego  frequentabam ,   Quintilianum ,  Niceten  Sacerdotem 

35  ventitabat,  vir  alioqui  clarus  et  gravis  et  qui  prodesse  filio  me- 
moria  sui  debeat.  Sed  multi  nunc  in  senatu  quibus  ignotus  ille,  4 
multi  quibus  notus ,  sed  non  nisi  viventes  reverentur :  quo  ma- 
gis  huic  omissa  gloria  patris,  in  qua  magnum  ornamentum, 

5gratia  infirma,  ipsi  enitendum,  ipsi  elaborandum  est.  Quod 
quidem  semper,  quasi  provideret  hoc  tempus,  sedulo  fecit: 
paravit  amicos ,  quos  paraverat  coluit ,  me  certe ,  ut  primum 

6  sibi  iudicare  permisit,  ad  amorem  imitationemque  delegit.  Di- 
centi  mihi  sollicitus  adsistit ,  adsidet  recitanti :  primis  etiam  et  5 
cum  maxime  nascentibus  opusculis  meis  interest,  nunc  solus, 
ante  cum  fratre,  cuius  nuper  amissi  ego  suscipere  partes,  ego 

7  vicem  debeo  inplere.  Doleo  enim  et  illum  inmatura  morte  in- 
dignissime  raptum  et  hunc  optimi  fratris  adiumento  destitutum 

8  solisque  amicis  relictum.  Quibus  ex  causis  exigo  ut  venias  et  10 
suflfragio  meo  tuum  iungas.  Permultum  interest  mea  te  osten- 
tare,  tecum  circumire.  Ea  est  auctoritas  tua  ut  putem  me  effi- 

9  cacius  tecum  etiam  meos  amicos  rogaturum.  Abrumpe,  si  qua 
te  retinent :  hoc  tempus  meum ,  hoc  fides ,  hoc  etiam  dignitas 
postulat.  Suscepi  candidatum,  et  suscepisse  me  notum  est*i5 
ego  ambio,  ego  periclitor:  in  summa,  si  datur  Nasoni  quod 
petit,  illius  honor;  si  negatur,  mea  repulsa  est.  Vale. 

VII. 

C.  PLINIUS  CALPURNIAE  SUAE  S.  2Q 

1  Scribis  te  absentia  mea  non  mediocriter  adfici  unumque  ha- 
bere  solacium,  quod  pro  me  libellos  meos  teneas,  saepe  etiam 

2  in  vestigio  meo  conloces.  Gratum  est  quod  nos  requiris ,  gra- 
tum  quod  his  fomentis  adquiescis :  invicem  ego  epistulas  tuas 
lectito  adque  identidem  in  manus  quasi  novas  sumo ;  sed  eo  25 

3  magis  ad  desiderium  tui  accendor.  Nam  cuius  litterae  tantum 
habent  suavitatis,  huius  sermonibus  quantum  dulcedinis  inest! 
Tu  tamen  quam  frequentissime  scribe,  licet  hoc  ita  me  dele- 
ctet  ut  torqueat.  Vale. 

VIII.  30 

C.  PLINIUS  PRISCO  SUO  S. 

1  Atilium  Crescentem  et  nosti  et  amas.  Quis  enim  illum  spe- 
ctatior  paulo  aut  non  novit  aut  non  amat?  Hunc  ego  non  ut 

2  muUi  sed  artissime  diligo.   Oppida  nostra  unius  diei  itinere  di-35 
rimuntur:  ipsi  amare  invicem,  qui  est  flagrantissimus  amoi\ 
adulescentuli  coepimus.  Mansit  hic  postea ,  nec  refrixit  iudi- 
cio  sed  invaluit.    Sciunt  qui  altertttrum  nostrum  familiarius 

intuentur.  Nam  et  ille  amicitiam  meam  latissima  praedicatione 
circumfert  et  ego  prae  me  fero  quantae  sit  mihi  curae  mode- 
stia  quies  securitas  eius.  Quin  etiam  cum  insolentiam  cuius-  3 
dam  tribunatum  plebis  inituri  vereretur  idque  indicasset  mihi, 
5respondi  ovxig  i^iev  £c5vrog.  Quorsus  haec?  ut  scias  non 
posse  Atilium  me  incolumi  iniuriam  accipere.  Iterum  dices4 
cquorsus  haec?'  Debuit  ei  pecuniam  Valerius  Varus:  huius  est 
heres  Maximus  noster,  quem  et  ipse  amo,  sed  coniunctius  tu. 
Rogo  ergo,  exigo  etiam  pro  iure  amicitiae,  cures  ut  Atilio  meo  5 

10  salva  sit  non  sors  modo  verum  etiam  usura  plurium  annorum. 
Homo  est  alieni  abstinentissimus ,  sui  diligens ,  nullis  quaesti- 
bus  sustinetur,  nullus  illi  nisi  ex  frugalitate  reditus.  Nam  stu-6 
dia ,  quibus  plurimum  praestat ,  ad  voluptatem  tantum  et  glo- 
riam  exercet.  Gravis  est  ei  vel  minima  iactura ,  quia  reparare 

15  quod  amiseris  gravius  est.  Exime  hunc  illi ,  exime  hunc  mihi  7 
scrupulum:  sine  me  suavitate  eius,  sine  leporibus  perfrui.  Ne- 
que  enim  possum  tristem  videre,  cuius  hilaritas  me  tristem 
esse  non  patitur.  In  summa ,  nosti  facetias  hominis ;  quas  ve-  8 
lim  adtendas  ne  in  bilem  et  amaritudinem  vertat  iniuria.  Quam 

20  vim  habeat  offensus  crede  ei  quam  in  amore  habet.  Non  feret 
magnum  et  liberum  ingenium  cum  contumelia  damnum.  Ve-9 
rum  ut  ferat  ille,  ego  meum  damnum,  meam  contumeliam  iu- 
dicabo,  sed  non  tamquam  pro  mea,  hoc  est  gravius  irascar. 
Quamquam  quid  denuntiationibus  et  quasi  minis  ago?  Quin 

25potius,  ut  coeperam,  rogo,  oro  des  operam  ne  ille  se,  quod 
validissime  vereor,  a  me,  ego  me  neglectum  a  te  putem.  Da- 
bis  autem,  si  hoc  perinde  curae  est  tibi  quam  illud  mihi. 
Vale. 

30  VIIIL 

C.  PLINIUS  TACITO  SUO  S. 

Commendas  mihi  Iulium  Nasonem  candidatum.  Nasonem  l 
mihi?  quid  si  me  ipsum?  Fero  tamen  et  ignosco.  Eundem 
enim  commendassem  tibi,  si  te  Romae  morante  ipse  afuissem. 
35  Habet  hoc  sollicitudo,  quod  omnia  necessaria  putat.  Tu  tamen,  2 
censeo,  alios  roges;  ego  precum  tuarum  minister  adiutor  par- 
ticeps  ero.  Vale. 

Plini  Ep.  8 

X. 

C.  PLINIUS  ALBINO  SUO  S. 

1  Cum  venissem  in  socrus  meae  villam  Alsiensem,  quae  ali- 
quando  Rufi  Vergini  fuit,  ipse  mihi  locus  optimi  illius  et  ma- 
ximi  viri  desiderium  non  sine  dolore  renovavit.   Hunc  enim5 
colere  secessum  atque  etiam  senectutis  suae  nidulum  vocare 

2  consueverat.  Quocumque  me  contulissem,  illum  animus,  illum 
oculi  requirebant.  Libuit  etiam  monimentum  eius  videre,  et 

3  vidisse'  paenituit.  Est  enim  adhuc  inperfectum ,  nec  difficultas 
operis  in  causa ,  modici  ac  potius  exigui ,  sed  inertia  eius  cui  10 
cura  mandata  est.  Subit  indignatio  cum  miseratione,  post  de- 
cimum  mortis  annum  reliquias  neglectumque  cinerem  sine  titu- 
lo ,  sine  nomine  iacere ,  cuius  memoria  orbem  terrarum  gloria 

4pervagetur.  Ad  ille  mandaverat  caveratque  ut  divinum  illud  et 
inmortale  factum  versibus  inscriberetur:  15 
hic  situs  est  Rufus ,  pulso  qui  Vindice  quondam 
imperium  adseruit  non  sibi  sed  patriae. 

5  Tam  rara  in  amicitiis  fides ,  tam  parata  oblivio  mortuorum  ut 
ipsi  nobis  debeamus  etiam  conditoria  extruere  omniaque  here- 

6  dum  officia  praesumere.  Nam  cui  non  est  verendum  quod  vi-  20 
demus  accidisse  Verginio?  cuius  iniuriam  ut  indigniorem  sic 
etiam  notiorem  ipsius  claritas  facit.  Vale. 

XI. 

C.  PLINIUS  MAXIMO  SUO  S. 

25 

1  0  diem  laetum !  adhibitus  in  consilium  a  praefecto  urbis, 
audivi  ex  diverso  agentes  summae  spei,  summae  indolis  iuve- 
nes,  Fuscum  Salinatorem  et  Ummidium  Quadratum,  egregium 
par  nec  modo  temporibus  nostris  sed  litteris  ipsis  ornamento 

2  futurum.  Mira  utrique  probitas ,  constantia  salva ,  decorus  ha-  30 
bitus,  os  Latinum,  vox  virilis,  tenax  memoria,  magnum  ingeni- 
um,  iudicium  aequale ;  quae  singula  mihi  voluptati  fuerunt,  ad- 
que  inter  ha$c  illud,  quod  et  ipsi  me  ut  rectorem,  ut  magi- 
strum  intuebantur  et  iis  qui  audiebant  me  aemulari ,  meis  in- 

3  stare  vestigiis  videbantur.  0  diem  (repetam  enim)  laetum  no-  35 
tandumque  mihi  candidissimo  calculo !  Quid  enim  aut  publice 
laetius  quam  clarissimos  iuvenes  nomen  et  famam  ex  studiis 

petere,  aut  mihi  optatius  quam  me  ad  recta  tendentibus  quasi 
exemplar  esse  propositum?  Quod  gaudium  ut  perpetuo  capiam4 
deos  oro :  ab  isdem  teste  te  peto  ut  omnis  qui  me  imitari  tanti 
putabunt  meliores  esse  quam  me  velint.  Vale. 

5  XII. 

C.  PLINIUS  FABATO  PR0S0CER0  SUO  S. 

Tu  vero  non  debes  suspensa  manu  commendare  mihi  quos  1 
tuendos  putas.  Nam  et  te  decet  multis  prodesse  et  me  susci- 

10  pere  quidquid  ad  curam  tuam  pertinet.  Itaque  Vettio  Prisco  2 
quantum  plurimum  potuero  praestabo,  praesertim  in  harena 
mea,  hoc  est  apud  centumviros.  Epistularum  quas  mihi,  ut3 
ais,  aperto  pectore  scripsisti  oblivisci  me  iubes:  ad  ego  nulla- 
rum  libentius  memini.  Ex  illis  enim  vel  praecipue  sentio 

I5quanto  opere  me  diligas,  cum  sic  exegeris  mecum  ut  solebas 
cum  tuo  filio.  Nec  dissimulo  hoc  mihi  iucundiores  eas  fuisse  4 
quod  habebam  bonam  causam,  cum  summo  studio  curassem 
quod  tu  curari  volebas.  Proinde  etiam  adque  etiam  rogo  ut  5 
mihi  semper  eadem  simplicitate ,  quotiens  cessare  videbor  (vi- 

20  debor  dico,  numquam  enim  cessabo),  convicium  facias;  quod 
et  ego  intellegam  a  summo  amore  proficisci  et  tu  non  me- 
ruisse  me  gaudeas.  Vale. 

XIII. 

25  C.  PLINIUS  URSO  SUO  S. 

Umquamne  vidisti  quemquam  tam  laboriosum  et  exercitum  1 
quam  Varenum  meum?  cui  quod  summa  contentione  impetra- 
verat  defendendum  et  quasi  rursus  petendum  fuit.  Bithyni  se-  2 
natus  consultum  aput  consules  carpere  ac  labefactare  sunt  ausi 

30  atque  etiam  absenti  principi  criminari :  ab  illo  ad  senatum  re- 
missi ,  non  destiterunt.  Egit  Claudius  Capito  inreverenter  ma- 
gis  quam  constanter,  ut  qui  senatus  consultum  apud  senatum 
accusaret.  Respondit  Catius  Fronto  graviter  et  firme.  Senatus  3 
ipse  mirificus :  nam  illi  quoque  qui  prftis  negarant  Vareno  quae 

35  petebat  eadem  danda,  postquam  erant  data,  censuerunt:  singu-4 
los  enim  integra  re  dissentire  fas  esse ,  peracta  quod  pluribus 
placuisset  cunctis  tuendum.  Acilius  tantum  Rufus  et  cum  eo  5 
septem  an  octo,  septem  immo,  in  priore  sententia  persevera- 

8* 

runt.  Erant  in  hac  paucitate  nonnulli  quorum  temporaria  gra- 
6  vitas  vel  potius  gravitatis  imitatio  ridebatur.  Tu  tamen  aestima 
quantum  nos  in  ipsa  pugna  certaminis  maneat,  cuius  quasi 
praelusio  adque  praecursio  has  contentiones  excitavit.  Vale. 

XHII.  5 

C.  PLINIUS  MAURICO  SUO  S. 

1  Sollicitas  me  in  Formianum.  Veniam  ea  conditione  ne  quid 
contra  commodum  tuum  facias ;  qua  pactione  invicem  mihi  ca- 
veo.  Neque  enim  mare  et  litus  sed  te,  otium,  libertatem  se-10 

2  quor:  alioqui  satius  est  in  urbe  remanere.  Oportet  enim  omnia 
aut  ad  alienum  arbitrium  aut  ad  suum  facere :  mei  certe  stoma- 
chi  haec  natura  est  ut  nihil  nisi  totum  et  merum  velit.  Vale. 

XV. 

C.  PLINIUS  ROMANO  SUO  S. 

1  Mirificae  rei  non  interfuisti:  ne  ego  quidem;  sed  me  re- 
cens  fabula  excepit.  Passennus  Paullus,  splendidus  eques  Ro- 
manus  et  in  primis  eruditus ,  scribit  elegos.  Gentilicium  hoc 
illi :  est  enim  municeps  Properti  adque  etiam  inter  maiores  suos  20 

2  Propertium  numerat.  Is  cum  recitaret,  ita  coepit  dicere  cPrisce, 
iubes'.  Ad  hoc  Iavolenus  Priscus  (aderat  enim,  ut  Paullo  ami- 
cissimus)  *ego  vero  non  iubeo\   Cogita  qui  risus  hominum, 

3qui  ioci.  Est  omnino  Priscus  dubiae  sanitatis,  interest  tamen 
officiis,  adhibetur  consiliis  adque  etiam  ius  civile  publice  re-25 
spondet:  quo  magis  quod  tunc  fecit  et  ridiculum  et  notabile 

4fuit.  Interim  Paullo  alierja  deliratio  aliquantum  frigoris  attulit. 
Tam  sollicite  recitaturis  providendum  est  non  solum  ut  sint  ipsi 
sani  verum  etiam  ut  sanos  adhibeant.  Vale. 

30 

XVI. 

C.  PLINIUS  TACITO  SUO  S. 

1  Petis  ut  tibi  avunculi  mei  exitum  scribam,  quo  verius  tra- 
dere  posteris  possis.  Gratias  ago :  nam  video  morti  eius,  si  ce- 

2lebretur  a  te,  inmortalem  gloriam  esse  propositam.  Quamvis  35 
enim  pulcherrimarum  clade  terrarum,  ut  populi,  ut  urbes ,  me- 
morabili  casu  quasi  semper  victurus  occiderit,  quamvis  ipse 
plurima  opera  et  mansura  condiderit;  multum  tamen  perpetuitati 

eius  scriptorum  tuorum  aeternitas  addet.  Equidem  beatos  puto  3 
quibus  deorum  munere  datum  est  aut  facere  scribenda  aut  scri- 
bere  legenda,  beatissimos  vero  quibus  utrumque.  Horum  in 
numero  avunculus  meus  et  suis  libris  et  tuis  erit.  Quo  liben- 
otius  suscipio,  deposco  etiam  quod  iniungis.  Erat  Miseni  clas-4 
semque  imperio  praesens  regebat.  Nonum  Kal.  Septembres, 
hora  fere  septima,  mater  mea  indicat  ei  apparere  nubem  inusi- 
tata  et  magnitudine  et  specie.  Usus  ille  sole,  mox  frigida,  gu-  5 
staverat  iacens  studebatque :  poscit  soleas ,  ascendit  locum  ex 

10  quo  maxime  miraculum  illud  conspici  poterat.  Nubes,  incertum 
procul  intuentibus  ex  quo  monte  (Vesuvium  fuisse  postea  co- 
gnitum  est) ,  oriebatur ,  cuius  similitudinem  et  formam  non  alia 
magis  arbor  quam  pinus  expresserit.  Nam  longissimo  velut6 
trunco  elata  in  altum  quibusdam  ramis  diffundebatur ,  credo, 

15quia  recenti  spiritu  evecta,  dein  senescente  eo  destituta  aut 
etiam  pondere  suo  victa  in  latitudinem  vanescebat:  candida 
interdum,  interdum  sordida  et  maculosa,  prout  terram  cine- 
remve  sustulerat.  Magnum  propiusque  noscendum,  ut  erudi-7 
tissimoviro,  visum.  lubet  Liburnicam  aptari:  mihi,  si  venire 

20  una  vellem ,  facit  copiam :  respondi  studere  me  malle ,  et  forte 
ipse  quod  scriberem  dederat.  Egrediebatur  domo:  accipitco-8 
dicillos  Rectinae  Tasci  inminenti  periculo  exterritae  (nam  villa 
eius  subiacebat,  nec  ulla  nisi  navibus  fuga) :  ut  se  tanto  discri- 
mini  eriperet  orabat.  Vertit  ille  consilium  et  quod  studioso9 

25  animo  inchoaverat  obit  maximo.  Deducit  quadriremes ,  ascen- 
dit  ipse,  non  Rectinae  modo  sed  multis  (erat  enim  frequens 
amoenitas  orae)  laturus  auxilium.  Properat  illuc  unde  alii  fu- 10 
giunt ,  rectumque  cursum ,  recta  gubernacula  in  periculum  te- 
net,  adeo  solutus  metu  ut  omnis  illius  mali  motus ,  omnis  figu- 

30ras,  ut  deprenderat  oculis,  dictaret  enotaretque.  Iamnavibusll 
cinis  incidebat,  quo  propius  accederent,  calidior  et  densior, 
iam  pumices  etiam  nigrique  et  ambusti  et  fracti  igne  lapides, 
iam  vadum  subitum  ruinaque  montis  litora  obstantia.  Cuncta- 
tus  paulum  an  retro  flecteret,  mox  gubernatori  ut  ita  faceret 

35monenti  cfortes?  inquid  cfortuna  iuvat:  Pomponianum  pete.5 
Stabiis  erat,  diremptus  sinu  medio;  nam  sensim  circumactis  12 
curvatisque  litoribus  mare  infunditur.  Ibi ,  quamquam  nondum 
periculo  adpropinquante ,  conspicuo  tamen,  et  cum  cresceret, 

proximo,  sarcinas  contulerat  in  naves,  certus  fugae,  si  contra- 
riusventus  resedisset;  quo  tunc  avunculus  meus  secundissimo 
invectus  conplectitur  trepidantem,  consolatur,  hortatur,  utque 
timorem  eius  sua  securitate  leniret,  deferri  in  balineum  iubet: 
lotus  accubat ,  cenat  aut  hilaris  aut,  quod  est  aeque  magnum,  5 

13  similis  hilari.  Interim  e  Vesuvio  monte  pluribus  in  locis  latissi- 
mae  flammae  altaque  incendiarelucebant,  quorumfulgoretclari- 
tastenebris  noctis  excitabatur.  Ille  agrestium  trepidatione  ignes 
relictos  desertasque  villas  per  solitudinem  ardere  in  remedium 
formidinis  dictitabat.  Tum  se  quieti  dedit ,  et  quievit  verissimo  10 
quidem  somno.  Nam  meatus  animae,  qui  illi  propter  amplitudi- 
nem  corporis  gravior  et  sonantior  erat ,  ab  iis  qui  limini  obver- 

14  sabantur  audiebatur.  Sed  area  ex  qua  diaeta  adibatur  ita  iam 
cinere  mixtisque  pumicibus  oppleta  surrexerat  ut,  si  longior  in 
cubiculo  mora,  exitus  negaretur.  Excitatus  procedit  seque  15 

15  Pomponiano  ceterisque  qui  pervigilaverant  reddit.  In  commune 
consultant,  intra  tecta  subsistant  an  in  aperto  vagentur.  Nam 
crebris  vastisque  tremoribus  tecta  nutabant  et  quasi  emota  se- 
dibus  suis  nunc  huc  nunc  illuc  abire  aut  referri  videbantur. 

16  Sub  dio  rursus  quamquam  levium  exesorumque  pumicum  ca-  20 
sus  metuebatur;  quod  tamen  periculorum  collatio  elegit.  Et 
apud  illum  quidem  ratio  rationem ,  apud  alios  timorem  timor 
vicit.  Cervicalia  capitibus  inposita  linteis  constringunt :  id  mu- 

17nimentum  adversus  incidentia  fuit.   Iam  dies  alibi,  illic  nox 
omnibus  noctibus  nigrior  densiorque;  quam  tamen  faces  multae  25 
variaque  lumina  solabantur.  Placuit  egredi  in  litus  et  ex  pro- 
ximo  aspicere  ecquid  iam  mare  admitteret;  quod  adliuc  vastum 

18  et  adversum  permanebat.  Ibi  super  abiectum  linteum  recubans 
semel  adque  iterum  frigidam  aquam  poposcit  hausitque.  Deinde 
flammae  flammarumque  praenuntius  odor  sulpuris  alios  in  fu-30 

19gam  vertunt,  excitant  illum.  Innitens  servolis  duobus  adsur- 
rexit,  et  statim  concidit,  ut  ego  colligo,  crassiore  caligine  spi- 
ritu  obstructo  clausoque  stomacho,  qui  illi  natura  invalidus  et 

20  angustus  et  frequenter  aestuans  erat.   Ubi  dies  redditus  (is  ab 
eo  quem  novissime  viderat  tertius),  corpus  inventum  integrum,  35 
inlaesum  opertumque  ut  fuerat  indutus:  habitus  corporis  quie- 

21  scenti  quam  defuncto  similior.  Interim  Miseni  ego  et  mater. 
Sed  nihil  ad  historiam,  nec  tu  aliud  quam  de  exitu  eius  scire 

voluisti.  Finem  ergo  faciam.  Unum  adiciam  omnia  me  quibus  22 
interfueram  quaeque  statim,  cum  maxime  vera  memorantur,  au- 
dieram  persecutum.   Tu  potissima  excerpes.  Aliud  est  enim 
epistulam  aliud  historiam,  aliud  amico  aliud  omnibus  scribere. 
5Vale. 

XVII. 

C.  PLINIUS  RESTITUTO  SUO  S. 
Indignatiunculam  quam  in  cuiusdam  amici  auditorio  cepi  non  1 

10  possum  mihi  temperare  quo  minus  apud  te ,  quia  non  contin- 
git  coram,  per  epistulam  effundam.  Recitabatur  liber  absolu-2 
tissimus:  hunc  duo  aut  tres,  ut  sibi  et  paucis  videntur,  diserti 
surdis  mutisque  similes  audiebant.  Non  labra  diduxerunt ,  non 
moverunt  manum ,  non  denique  adsurrexerunt ,  saltem  lassitu- 

15  dine  sedendi.  Quae  tanta  gravitas?  quae  tanta  sapientia?  quae3 
immo  pigritia,  adrogantia,  sinisteritas  ac  potius  amentia,  in  hoc 
totum  diem  inpendere  ut  offendas,  ut  inimicum  relinquas  ad 
quem  tamquam  amicissimum  veneris?  Disertior  ipse  es?  tanto4 
magis,  ne  invideris :  nam  qui  invidet  minor  est.  Denique ,  sive 

20  plus  sive  minus  sive  idem  praestas ,  lauda  vel  inferiorem  vel 
superiorem  vel  parem:  superiorem,  quia,  nisi  laudandus  ille, 
non  potes  ipse  laudari;  inferiorem  aut  parem,  quia  pertinet  ad 
tuam  gloriam  quam  maximum  videri  quem  praecedis  vel  exae- 
quas.  Equidem  omnes  qui  aliquid  in  studiis  faciunt  venerari5 

25  etiam  mirarique  soleo.  Est  enim  res  difficilis  ardua  fastidiosa, 
et  quae  eos  a  quibus  contemnitur  invicem  contemnat.  Nisi 
forte  aliud  iudicas  tu:  quamquam  quis  uno  te  reverentior  huius 
operis,  quis  benignior  aestimator?  Qua  ratione  ductus,  tibi  po-  6 
tissimum  indignationem  meam  prodidi,  quem  habere  socium 

SOmaxime  poteram.  Vale. 

XVIII. 

C.  PLINIUS  SABINO  SUO  S. 

Rogas  ut  agam  Firmanorum  publicam  causam;  quod  ego,  1 
35  quamquam  plurimis  occupationibus  distentus,  adnitar.  Cupio 
enim  et  ornatissimam  coloniam  advocationis  officio  et  te  gratis- 
simo  tibi  munere  obstringere.  Nam  cum  familiaritatem  nostram,  2 
ut  soles  praedicare,  ad  praesidium  ornamentumque  tibi  sumpse- 

ris,  nihil  est  quod  negare  debeam,  praesertim  pro  patria  pe- 
tenti.  Quid  enim  precibus  aut  honestius  piis  aut  efficaeius 
3amantis?  Proinde  Firmanis  tuis  ac  iam  potius  nostris  obliga 
fidem  meam;  quos  labore  et  studio  meo  dignos  cum  splendor 
ipsorum  tum  hoc  maxime  pollicetur,  quod  credibile  est  optimos  5 
esse  inter  quos  tu  talis  moreris.  Vale. 

XVIIII. 

C.  PLINIUS  NEPOTI  SUO  S. 

1  Scis  tu  accessisse  pretium  agris ,  praecipue  suburbanis.  10 
Causa  subitae  caritatis  res  multis  agitata  sermonibus :  proximis 
comitiis  honestissimas  voces  senatus  expressit  'candidati  ne 

2  conviventur ,  ne  mittant  munera,  ne  pecunias  deponant'.  Ex 
quibus  duo  priora  tam  aperte  quam  immodice  fiebant,  hoc  ter- 

3tium,  quamquam  occultaretur,  pro  comperto  habebatur.  Ho-15 
mullusdeindenoster,  vigilanter  usus  hoc  consensu  senatus,  sen- 
tentiae  loco  postulavit  ut  consules  desiderium  universorum  no- 
tum  principi  facerent  peterentque,  sicut  aliis  vitiis  huic  quoque 

4providentia  sua  occurreret.  Occurrit:  nam  sumptus  candidato- 
rum,  foedos  illos  et  infames ,  ambitus  lege  restrinxit :  eosdem 20 
patrimonii  tertiam  partem  conferre  iussit  in  ea  quae  solo  con- 
tfnerentur,  deforme  arbitratus,  ut  erat,  honorem  petituros  ur- 
bem  Italiamque  non  pro  patria  sed  pro  hospitio  aut  stabulo 

5  quasi  peregrinantes  habere.  Concursant  ergo  candidati :  certa- 
tim  quidquid  venale  audiunt  emptitant  quoque  sint  plura  vena-  25 

6  lia  efficiunt.  Proinde  si  paenitet  te  Italicorum  praediorum,  hoc 
vendendi  tempus  tam  Hercule  quam  in  provinciis  comparandi, 
dum  idem  candidati  illic  vendunt,  ut  hic  emant.  Vale. 

XX'  30 

C.  PLINIUS  TACITO  SUO  S. 

I  Ais  te  adductum  litteris  quas  exigenti  tibi  de  morte  avun- 
culi  mei  scripsi  cupere  cognoscere  quos  ego  Miseni  relictus 
(id  enim  ingressus  abruperam)  non  solum  metus  verum  etiam 
casus  pertulerim.   Quamquam  animus  meminisse  horret,  inei-35 

2piam.  Profecto  avunculo  ipse  reliquum  tempus  studiis  (ideo 
enim  remanseram)  inpendi:  mox  balineum,  cena,  somnus  in- 

3  quietus  et  brevis.  Praecesserat  per  multos  dies  tremor  terrae 

minus  formidolosus  quia  Campaniae  solitus.  Illa  vero  noete 
ita  invaluit  ut  non  moveri  omnia  sed  verti  crederentur.  Inrum-  4 
pit  cubiculum  meum  mater:  surgebam,  invicem,  si  quiesceret, 
excitaturus.  Residimus  in  area  domus,  quae  mare  a  tectis  mo- 
5  dico  spatio  dividebat.  Dubito  constantiam  vocare  an  inpruden-  5 
tiam  debeam;  agebam  enim  duodevicensimum  annum:  posco 
librumTiti  Livi  et  quasi  per  otium  lego  adque  etiam,  ut  coepe- 
ram,  excerpo.  Ecce,  amicus  avunculi,  qui  nuper  ad  eum  ex 
Hispania  venerat ,  ut  me  et  matrem  sedentes ,  me  vero  etiam 

lOlegentem  videt,  illius  patientiam,  securitatem  meam  corripit: 
nihilo  segnius  ego  intentus  in  librum.  Iam  hora  diei  prima,  et  6 
adhuc  dubius  et  quasi  languidus  dies.  Iam  quassatis  circum- 
iacentibus  tectis,  quamquam  in  aperto  loco,  angusto  tamen, 
magnus  et  certus  ruinae  metus.  Tum  demum  excedere  oppido  7 

15  visum :  sequitur  vulgus  attonitum ,  quodque  in  pavore  simile 
prudentiae ,  alienum  consilium  suo  praefert  ingentique  agmine 
abeuntis  premit  et  inpellit.  Egressi  tecta  consistimus.  Multa8 
ibi  miranda,  multas  formidines  patiinur.  Nam  vehicula  quae 
produci  iusseramus,  quamquam  in  planissimo  campo,  in  con- 

20trarias  partes  agebantur  ac  ne  lapidibus  quidem  fulta  in  eodem 
vestigio  quiescebant.  Praeterea  mare  in  se  resorberi  et  tre-  9 
more  terrae  quasi  repelli  videbamus,   Certe  processerat  litus 
multaque  animalia  maris  siccis  harenis  detinebat.  Ab  altero 
latere  nubes  atra  et  horrenda  ignei  spiritus  tortis  vibratisque 

25  discursibus  rupta  in  longas  flammarum  figuras  dehiscebat: 
fulguribus  illae  et  similes  et  maiores  erant.  Tum  vero  idem  10 
ille  ex  Hispania  amicus  acrius  et  instantius  csi  frater9  inquit 
*tuus,  tuus  avunculus  vivit,  vult  esse  vos  salvos :  si  periit,  su- 
perstites  voluit:  proinde  quid  cessatis  evadere?5  Respondi- 

30  mus  non  commissuros  nos  ut  de  salute  illius  incerti  nostrae 
consuleremus.  Non  moratus  ultra  proripit  se  effusoque  cursu  11 
periculo  aufertur.  Nec  multo  post  illa  nubes  descendere  in 
terras,  operire  maria:  cinxerat  Capreas  et  absconderat:  Miseni 
quod  procurrit  abstulerat.  Tum  materorare,  hortari,  iubere  12 

35quoquo  modo  fugerem;  posse  enim  iuvenem,  se  et  annis  et 
corpore  gravem  bene  morituram,  si  mihi  causa  mortis  non  fu- 
isset.  Ego  contra,  salvum  me  nisi  una  non  futurum:  dein  ma- 
num  eius  amplexus ,  addere  gradum  cogo.  Paret  aegre  incu- 

13satque  se  quod  memoretur.  Iam  cinis,  adhuc  tamen  rarus:  re- 
spicio;  densa  caligo  tergis  imminebat,  quae  nos  torrentis 
modo  infusa  terrae  sequebatur.  cDeflectamus'  inquam,  <dum 
videmus  ne  in  via  strati  comitantium  turba  in  tenebris  optera- 

14mur\  Vix  consideramus ,  et  nox,  non  qualis  inlunis  aut  nubila,  5 
sed  qualis  in  locis  clausis  lumine  extincto.  Audires  ululatus 
feminarum,  infantum  quiritatus,  clamores  virorum:  alii  paren- 
tes,  alii  liberos,  alii  coniuges  vocibus  requirebant,  vocibus 
noscitabant:  hi  suum  casum,  illi  suorum  miserabantur:  erant 

15qui  metu  mortis  mortem  precarentur:  multi  ad  deos  manusio 
tollere,  plures  nusquam  iam  deos  ullos,  aeternamque  illam  et 
novissimam  noctem  mundo  interpretabantur.    Nec  defuerunt 
qui  fictis  mentitisque  terroribus  vera  pericula  augerent.  Ade- 
rant  qui  Miseni  illud  ruisse ,  illud  ardere  falso ,  sed  credenti- 

16  bus  nuntiabant.  Paulum  reluxit ;  quod  non  dies  nobis  sed  ad- 15 
ventantis  ignis  indicium  videbatur.  Et  ignis  quidem  longius 
substitit,  tenebrae  rursus,  cinis  rursus  multus  et  gravis.  Hunc 
identidem  adsurgentes  excutiebamus :    operti  alioqui  adque 

17  etiam  oblisi  pondere  essemus.  Possem  gloriari  non  gemitum 
mihi,  non  vocem  parum  fortem  in  tantis  periculis  excidisse,  20 
nisi  me  cum  omnibus ,  omnia  mecum  perire  misero,  magno  ta- 

18men  mortalitatis  solacio  credidissem.  Tandem  illa  caligo  te- 
nuata  quasi  in  fumum  nebulamve  discessit:  mox  dies  verus, 
sol  etiam  effulsit,  luridus  tamen ,  qualis  esse,  cum  deficit,  so- 
let.  Occursabant  trepidantibus  adhuc  oculis  mutata  omnia  alto-  25 

19  que  cinere,  tamquam  nive,  obducta.  Regressi  Misenum,  cura- 
tis  utcumque  corporibus  suspensam  dubiamque  noctem  spe  ac 
metu  exegimus.  Metus  praevalebat :  nam  et  tremor  terrae  per- 
severabat  et  plerique  lymphati  terrificis  vaticinationibus  et  sua 

20  et  aliena  mala  ludificabantur.  Nobis  tamen  ne  tunc  quidem,  30 
quamquam  et  expertis  periculum  et  exspectantibus ,  abeundi 
consilium,  donec  de  avunculo  nuntius.  Haec  nequaquam  histo- 
ria  digna  non  scripturus  leges  et  tibi,  scilicet  qui  requisisti, 
inputabis,  si  digna  ne  epistula  quidem  videbuntur.  Vale. 

35 

XXI. 

C.  PLINIUS  CANINIO  SUO  S. 
1      Sum  ex  iis  qui  mirantur  antiquos ,  non  tamen ,  ut  quidam, 

temporum  nostrorum  ingenia  despicio.  Neque  enim  quasi  lassa 
et  effeta  natura  nihil  iam  laudabile  parit.  Adque  adeo  nuper  2 
audii  Vergilium  Romanum  paucis  legentem  comoediam,  ad 
exemplar  veteris  comoediae  scriptam  tam  bene  ut  esse  quan- 
5  doque  possit  exemplar.  Nescio  an  noris  hominem.  Quamquam  3 
nosse  debes:  est  enim  probitate  morum,  ingenii  elegantia,  ope- 
rum  varietate  monstrabilis.    Scripsit  mimiambos  tenuiter  ar-4 
gute  venuste,  adque  in  hoc  genere  eloquentissime ;  nullum 
est  enim  genus  quod  absolutum  non  possit  eloquentissimum 

^Odiei:  scripsit  comoedias,  Menandrum  aliosque  aetatis  eiusdem 
aemulatus:  licet  has  inter  Plautinas  Terentianasque  numeres. 
Nunc  primum  se  in  vetere  comoedia,  sed  non  tamquam  inci-  5 
peret,  ostendit.  Non  illi  vis ,  non  granditas,  non  subtilitas,  non 
amaritudo,  non  dulcedo,  non  lepos  defuit:  ornavit  virtutes, 

15insectatus  est  vitia,  fictis  nominibus  decenter,  veris  usus  est 
apte.  Circa  me  tantum  benignitate  nimia  modum  excessit,  nisi  6 
quod  tamen  poetis  mentiri  licet.  In  summa,  extorquebo  ei  7 
librum  legendumque,  immo  ediscendum  mittam  tibi;  neque 
enim  dubito  futurum  ut  non  deponas,  si  semel  sumpseris.  Vale. 

XXII. 

C.  PLINIUS  TIRONf  SUO  S. 

Magna  res  acta  est  omnium  qui  sunt  provinciis  praefuturi,  i 
magna  omnium  qui  se  simpliciter  credunt  amicis.  Lustricius  2 

25Bruttianus  cum  Montanum  Atticinum,  comitem  suum,  in  multis 
flagitiis  deprendisset ,  Caesari  scripsit.  Atticinus  flagitiis  addi- 
dit  ut  quem  deceperat  accusaret.  Recepta  cognitio  est:  fui  in 
consilio:  egit  uterque  pro  se,  egit  autem  carptim  et  Katuxs- 
cpdlaiov,  quo  genere  veritas  statim  ostenditur.  Protulit  Brut-  3 

30tianus  testamentum  suum,  quod  Atticini  manu  scriptum  esse 
dicebat;  hoc  enim  et  arcana  familiaritas  et  querendi  de  eo 
quem  sic  amasset  necessitas  indicabatur.   Enumeravit  crimi-  4 
na  foeda  manifesta;  quae  ille,  cum  diluere  non  posset,  ita 
regessit  ut,  dum  defenditur,  turpis,  dum  accusat,  scelera- 

35tus  probaretur.   Corrupto  enim  scribae  servo  interceperat 
commentarios  intercideratque ,  ac  per  summum  nefas  uteba- 
tur  adversus  amicum  crimine  suo.   Fecit  pulcherrime  Cae-  5 
sar.   Non  enim  de  Bruttiano  sed  statim  de  Atticino  perroga- 

vit.   Damnatus  et  in  insulam  relegatus :  Bruttiano  iustissimum 

integritatis  testinionium  redditum,  quem  quidem  etiam  con- 
Gstantiae  gloria  secuta  est.  Nam  defensus  expeditissime,  accu- 

savit  vehementer  nec  minus  acer  quam  bonus  et  sincerus  ap- 
7  paruit.  Quod  tibi  scripsi ,  ut  te  sortitum  provinciam  praemo-  5 

nerem,  plurimum  tibi  credas  nec  cuiquam  satis  fidas,  deinde 

scias,  si  quis  forte  te,  quod  abominor,  fallat,  paratam  ultio- 
8nem;  qua  tamen  ne  sit  opus  etiam  adque  etiam  attende.  Ne- 

que  enim  tam  iucundum  est  vindicari  quam  decipi  miserum. 

Vale.  iq 
XXIII. 

C.  PLINIUS  TRIARIO  SUO  S. 

1  Inpense  petis  ut  agam  causam  pertinentem  ad  curam  tuam, 
pulchram  alioqui  et  famosam.  Faciam,  sed  non  gratis.  cQui 
fieri  potest'  inquis  cut  non  gratis  tu?'  Potest:  exigameniml5 

2  mercedem  honestiorem  gratuito  patrocinio.  Peto  adque  etiam 
paciscor  ut  simul  agat  Cremutius  Ruso.  Solitum  hoc  mihi  et 
iam  in  pluribus  claris  adulescentibus  factitatum.  Nam  mire 
concupisco  bonos  iuvenes  ostendere  foro,  adsignare  famae. 

3  Quod  si  cui ,  praestare  Rusoni  meo  debeo ,  vel  propter  nata-  20 
les  ipsius  vel  propter  eximiam  mei  caritatem;  quem  magni 
aestimo  in  isdem  iudiciis,  ex  isdem  etiam  'partibus  conspici 

4audiri.  Obliga  me,  obliga  ante  quam  dicat;  nam  cum  dixerit, 
gratias  ages.  Spondeo  sollicitudini  tuae ,  spei  meae ,  magnitu- 
dini  causae  suffecturum.  Est  indolis  optimae ,  brevi  productu-  25 

5rus  alios,  si  interim  provectus  fuerit  a  nobis.  Neque  enim 
cuiquam  tam  clarum  statim  ingenium  ut  possit  emergere,  nisi 
illi  materia ,  occasio ,  fautor  etiam  commendatorque  contingat. 
Vale. 

XXIIIL  30 

C.  PLINIUS  MACRO  SUO  S. 

1  Quam  multum  interest  a  quo  quidque  fiat!  Eadem  enim 
facta  claritate  vel  obscuritate  facientium  aut  tolluntur  altissime 

2aut  humillime  deprimuntur.  Navigabam  per  Larium  nostrum, 
cum  senior  amicus  ostendit  mihi  villam  adque  etiam  cubiculum35 
quod  in  lacum  prominet:  cex  hoc'  inquit  caliquando  municeps 

3nostra  cum  marito  se  praecipitavit/  Causam  requisivi.  Maritus 

ex  diutino  morbo  circa  velanda  corporis  ulceribis  putresce- 
bat*  uxor  ut  inspiceret  exegit;  neque  enim  quemquam  fidelius 
indicaturum  possetne  sanari.  Vidit,  desperavit:  hortata  est  ut4 
moreretur  comesque  ipsa  mortis,  dux  immo  et  exemplum  et 
5  necessitas  fuit.  Nam  se  cum  marito  ligavit  abiecitque  in  lacum. 
Quod  factum  ne  mihi  quidem,  qui  municeps,  nisi  proximeau-5 
ditum  est,  non  quia  minus  illo  clarissimo  Arriae  facto,  sed 
quia  minor  ipsa.  Vale. 

10  xxv- 

C.  PLINIUS  HISPANO  SUO  S. 

Scribis  Robustum,  splendidum  equitem  Romanum,  cum  i 
Atilio  Scauro,  amico  meo,  Ocriculum  usque  commune  iter  per- 
egisse,  deinde  nusquam  comparuisse:  petis  ut  Scaurus  veniat 

15  nosque,  si  potest ,  in  aliqua  inquisitionis  vestigia  inducat.  Ve-  2 
niet;  vereor  ne  frustra.  Suspicor  enim  tale  nescio  quid  Ro- 
busto  accidisse  quale  aliquandoMetilio  Crispo,  municipi  meo. 
Huic  ego  ordinem  inpetraveram  adque  etiam  proficiscenti  qua-3 
draginta  milia  nummum  ad  instruendum  se  ornandumque  do- 

20naveram,  nec  postea  aut  epistulas  eius  aut  aliquem  de  exitu 
nuntium  accepi.  Interceptusne  sit  a  suis  an  cum  suis  dubium:4 
certe  non  ipse,  non  quisquam  ex  servis  eius  apparuit.  Ut  ne  in 
Robusto  quoque  idem  experiamur !  Tamen  accersamus  Scaurum. 
Demus  hoc  tuis,  demus  optimi  adulescentis  honestissimis  pre-5 

25cibus,  qui  pietate  mira,  mira  etiam  sagacitate,  patrem  quaerit. 
Di  faveant,  ut  sic  inveniat  ipsum,  quemadmodum  iam  cum  quo 
fuisset  invenit !  Vale. 

XXVI. 

30  C.  PLINIUS  SERVIANO  SUO  S. 

Gaudeo  et  gratulor  quod  Fusco  Salinatori  filiam  tuam  de- 1 
stinasti.  Domus  patricia,  pater  honestissimus,  mater  pari  laude; 
ipse  studiosus,  litteratus,  etiam  disertus,  puer  simplicitate,  co- 
mitate  iuvenis,  senex  gravitate:  neque  enim  amore  decipior. 
35  Amo  quidem  effuse  (ita  officiis,  ita  reverentia  meruit) ,  iudico  2 
tamen,  et  quidem  tanto  acrius  quanto  magis  amo,  tibique,  ut 
qui  exploraverim ,  spondeo  habiturum  te  generum  quo  melior 
fingi  ne  voto  quidem  potuit.  Superest  ut  avum  te  quam  matu-  3 

rissime  similium  sui  faciat.  Quam  felix  tempus  illud  quo  mihi 
liberos  illius,  nepotes  tuos,  ut  meos  vel  liberos  vel  nepotes, 
ex  vestro  sinu  sumere  et  quasi  pari  iure  tenere  continget! 
Vale. 

XXVII.  5 

C.  PLINIUS  SEVERO  SUO  S. 

1  Rogas  ut  cogitem  quid  designatus  consul  in  honorem  prin- 
cipis  censeas.   Facilis  inventio,  non  facilis  electio;  est  enim 
ex  virtutibus  eius  larga  materia :  scribam  tamen  vel,  quod  malo,  10 
coram  indicabo ,  si  prius  haesitationem  meam  ostendero.  Du- 

2  bito  num  idem  tibi  suadere  quod  mihi  debeam.  Designatus  ego 
consul  omni  hac,  etsi  non  adulatione,  specie  tamen  adulatio- 
nis  abstinui;  non  tamquam  liber  et  constans,  sed  tamquam  in- 
tellegens  principis  nostri ,  cuius  videbam  hanc  esse  praeci- 15 

3  puam  laudem ,  si  nihil  quasi  ex  necessitate  decernerem.  Re- 
cordabar  etiam  plurimos  honores  pessimo  cuique  delatos,  a 
quibus  hic  optimus  separari  non  alio  magis  poterat  quam  di- 
versitate  censendi ;  quod  ipsum  non  dissimulatione  et  silentio 
praeterii ,  ne  forte  non  iudicium  illud  meum  sed  oblivio  vide-  20 

4retur.  Hoc  tunc  ego:  sed  non  omnibus  eadem  placent  nec 
conveniunt  quidem.  Praeterea  faciendi  aliquid  vel  non  faciendi 
vera  ratio  cum  hominum  ipsorum  tum  rerum  etiam  ac  tempo- 

5  rum  conditione  mutatur.  Nam  recentia  opera  maximi  principis 
praebent  facultatem  nova  magna  vera  censendi.   Quibus  ex25 
causis ,  ut  supra  scripsi ,  dubito  an  idem  nunc  tibi  quod  tunc 
mihi  suadeam.  Illud  non  dubito  debuisse  me  in  parte  consilii 
tui  ponere  quid  ipse  fecissem.  Vale. 

XXVIII.  30 

C.  PLINIUS  PONTIO  SUO  S. 

1  Scio  quae  tibi  causa  fuerit  impedimento  quo  minus  prae- 
currere  adventum  meum  in  Campaniam  posses :  sed  quamquam 
absens,  totus  huc  migrasti :  tantum  mihi  copiarum  qua  urbana- 
rum  qua  rusticarum  nomine  tuo  oblatum  est ,  quas  omnis  in-  35 

2probe  accepi  tamen.  Nam  et  tui  ut  ita  facerem  rogabant  et 
verebar  ne  et  mihi  et  illis  irascereris,  si  non  fecissem.  In  po- 
sterum,  nisi  adhibueris  modum,  ego  adhibebo.  Etiam  tuis  de- 

nuntiavi,  si  rursus  tam  multa  attulissent,  omnia  relaturos.  Di-3 
ces  oportere  me  tuis  rebus  ut  meis  uti :  etiam ;  sed  perinde 
illis  ac  meis  parco.  Vale. 

5  XXVIIII. 

C.  PLINIUS  QUADRATO  SUO  S. 

Avidius  Quietus,  qui  me  unice  dilexit,  et  quo  non  minusi 
gaudeo,  probavit,  ut  multa  alia  Thraseae  (fuit  enim  familiaris) 
ita  hoc  saepe  referebat,  praecipere  solitum  suscipiendas  esse 

lOcausas  aut  amicorum  aut  destitutas  aut  ad  exemplum  pertinen- 
tes.   Curamicorum,  non  eget  interpretatione :  cur  destitutas?  2 
quod  in  illis  maxime  et  constantia  agentis  et  humanitas  cerne- 
retur:  cur  pertinentis  ad  exemplum?  quia  plurimum  referret 
bonum  an  malum  induceretur.  Ad  haec  ego  genera  causarum,  3 

l5ambitiose  fortasse,  addam  tamen  claras  et  inlustres.  Aequum 
est  enim  agere  non  numquam  gloriae  et  famae ,  id  est  suam 
causam.  Hos  terminos ,  quia  me  consuluisti,  dignitati  ac  vere- 
cundiae  tuae  statuo.  Nec  me  praeterit  usum  et  esse  et  haberi  4 
optimum  dicendi  magistrum :  video  etiam  multos  parvo  ingenio, 

20  litteris  nullis,  ut  bene  agerent  agendo  consecutos.  Sed  et  illud  5 
quod  vel  Polionis  vel  tamquam  Polionis  accepi  verissimum  ex- 
perior,  *commode  agendo  factum  est  ut  saepe  agerem,  saepe 
agendo  ut  minus  commode 9 :  quia  scilicet  adsiduitate  nimia  fa- 
cilitas  magis  quam  facultas ,  nec  fiducia  sed  temeritas  paratur. 

25  Nec  vero  Isocrati  quo  minus  haberetur  summus  orator  offecit  e 
quod  infirmitate  vocis ,  mollitia  frontis ,  ne  in  publico  diceret 
inpediebatur.  Proinde  multum  lege  scribe  meditare,  ut  pos- 
sis,  cum  voles,  dicere;  dices,  cum  velle  debebis.  Hoc  fere 
temperamentum  ipse  servavi.  Non  numquam  necessitati ,  quae  7 

30  pars  rationis  est ,  parui.  Egi  enim  quasdam  a  senatu  iussus, 
quo  tamen  in  numero  fuerunt  ex  illa  Thraseae  divisione ,  hoc 
est  ad  exemplum  pertinentes.  Adfui  Baeticis  contra  Baebiums 
Massam:  quaesitum  est  an  danda  esset  inquisitio;  data  est. 
Adfui  rursus  isdem  querentibus  de  Caecilio  Classico :  quaesi- 

35tum  est  an  provinciales  ut  socios  ministrosque  proconsulis 
plecti  oporteret;  poenas  luerunt.  Accusavi  Marium  Priscum,  9 
qui,  lege  repetundarum  damnatus,  utebatur  clementia  legis, 
cuius  severitatem  inmanitate  criminum  excesserat;  relegatus 

lOSst.  Tuitus  sum  lulium  Bassum,  ut  incustoditum  nimis  et  in- 
cautum  ita  minime  malum ;  iudicibus  acceptis  in  senatu  reman- 

U  sit.  Dixi  proxime  pro  Vareno ,  postulante  ut  sibi  invicem  evo- 
care  testes  liceret ;  impetratum  est.  In  posterum  opto  ut  ea 
potissimum  iubear  quae  me  deceat  vel  sponte  fecisse.  Vale.  5 

XXX. 

C.  PLINIUS  FABATO  PROSOCERO  SUO  S. 

1  Debemus  me  Hercule  natales  tuos  perinde  ac  nostros  cele- 
brare,  cum  laetitia  nostrorum  ex  tuis  pendeat,  cuius  diligentia  10 

2  et  cura  hic  hilares,  istic  securi  sumus.  Villa  Camilliana,  quam 
in  Campania  possides,  est  quidem  vetustate  vexata;  tamen 
quae  sunt  pretiosiora  aut  integra  manent  aut  Ievissime  laesa 

3  smit.  Attendimus  ergo  ut  quam  saluberrime  reficiantur.  Ego 
videor  habere  multos  amicos ,  sed  huius  generis  cuius  et  tu  15 

4  quaeris  et  res  exigit  prope  neminem.  Sunt  enim  omnes  togati 
et  urbani:  rusticorum  autem  praediorum  administratio  poscit 
durum  aliquem  et  agrestem,  cui  nec  labor  ille  gravis  nec  cura 

5  sordida  nec  tristis  solitudo  videatur.  Tu  de  Rufo  honestissime 
cogitas:  fuit  enim  filio  tuo  familiaris.  Quid  tamen  nobis  ibi  20 
praestare  possit  ignoro?  velle  plurimum  credo.  Vale. 

XXXI. 

C.  PLINIUS  CORNELIANO  SUO  S. 

1  Evocatus  in  consilium  a  Caesare  nostro  ad  Centum  Cellas  25 

2  (hoc  loco  nomen)  magnam  cepi  voluptatem.  Quid  enim  iucun- 
dius  quam  principis  iustitiam  gravitatem  comitatem  in  secessu 
quoque,  ubi  maxime  recluduntur,  inspicere?  Fuerunt  variae 
cognitiones  et  quae  virtutes  iudicis  per  plures  species  experi- 

Srentur.  Dixit  causam  Claudius  Ariston,  princeps  Ephesiorum,  30 
homo  munificus  et  innoxie  popularis:  inde  invidia  et  a  dissi- 
millimis  delator  inmissus:  itaque  absolutus  vindicatusque  est. 

4Sequenti  die  audita  est  Galitta  adulterii  rea.  Nupta  haec  tri- 
buno  militum  honores  petituro  et  suam  et  mariti  dignitatem 
centurionis  amore  maculaverat:  maritus  legato  consulari,  ille  35 

r>Caesari  scripserat.  Caesar  excussis  probationibus  centurionem  „ 
exauctoravit  adque  etiam  relegavit.   Supererat  crimini ,  quod 
nisi  duorum  esse  non  poterat  r  reliqua  pars  ultionis :  sed  mari- 

tum  non  sine  aliqua  reprehensione  patientiae  amor  uxoris  re- 
tardabat,  quam  quidem  etiam  post  delatum  adulterium  domi 
habuerat,  quasi  contentus  aemulum  removisse.  Admonitus  ut6 
perageret  accusationem ,  peregit  invitus.  Sed  illam  damnari 

5  etiam  invito  accusatore  necesse  erat:  damnata  et  Iuliae  legis 
poenis  relicta  est.  Caesar  et  nomen  centurionis  et  commemo- 
rationem  disciplinae  militaris  sententiae  adiecit,  ne  omnis  eius- 
modi  causas  revocare  ad  se  videretur.  Tertio  die  inducta  co-  7 
gnitio  est  multis  sermonibus  et  vario  rumore  iactata,  luli  Tiro- 

10  nis  codicilli,  quos  ex  parte  veros  esse  constabat,  ex  parte  falsi 
dicebantur.    Substituebantur  crimini   Sempronius  Senecio,  8 
eques  Romanus,  et  Eurythmus,  Caesaris  libertus  et  procura- 
tor.  Heredes ,  cum  Caesar  esset  in  Dacia ,  communiter  epi- 
stula  scripta  petierant  ut  susciperet  cognitionem.  Susceperat. 

loReversus  diem  dederat,  et  cum  ex  herjedibus  quidam,  quasi9 
reverentia  Eurythmi,  omitterent  accusationem,  pulcherrime  di- 
xerat  cnec  ille  Polyclitus  est  nec  ego  Nero/  Indulserat  tamen 
petentibus  dilationem,  cuius  tempore  exacto  consederat  au- 
diturus.    A  parte  heredum  intraverunt  duo ;  omnino  postu- 10 

20laverunt  omnes  heredes  agere  cogerentur,  cum  detulissent 
omnes,  aut  sibi  quoque  desistere  permitteretur.  Locutus  estll 
Caesar  summa  gravitate,  summa  moderatione,  cumque  ad- 
vocatus  Senecionis  et  Eurythmi  dixisset  suspitionibus  relin- 
qui  reos,  nisi  audirentur,  cnon  curo'  inquid  *an  isti  suspitioni- 

25  bus  relinquantur,  ego  relinquor'.  Dein  conversus  ad  nos, c  £tcl-  12 
6xri0ats  quid  facere  debeamus:  isti  enim  queri  volunt  quod 
sibi  non  licuerit  accusare\  Tum  ex  consilii  sententia  iussit  de- 
nuntiari  heredibus  omnibus  aut  agerent  aut  singuli  adproba- 
rent  causas  non  agendi;  alioqui  se  vel  de  calumnia  pronuntia- 

30  turum.  Vides  quam  honesti ,  quam  severi  dies ,  quos  iucundis- 13 
simae  remissiones  sequebantur.  Adhibebamur  cotidie  cenae: 
eratmodica,  si  principem  cogitares.  Interdum  acroamata  au- 
diebamus,  interdum  iucundissimis  sermonibus  nox  ducebatur. 
Summo  die  abeuntibus  nobis  (tam  diligens  in  Caesare  humani- 14 

35tas)  xenia  sunt  missa.  Sed  mihi  ut  gravitas  cognitionum,  con- 
silii  honor,  suavitas  simplicitasque  convictus,  ita  locus  ipse 
periucundus  fuit.  Villa  pulcherrima  cingitur  viridissimis  agris,  15 
imminet  litori,  cuius  in  sinu  Pit  cum  maxime  portus.  Huius 
Plim  Ep.  9 

sinistrum  brachium  firmissimo  opere  munitum  est,  dextrum 
16  elaboratur.  In  ore  portus  insula  adsurgit,  quae  inlatum  vento 
mare  obiacens  frangat  tutumque  ab  utroque  latere  decursum 
navibus  praestet,  adsurgit  autem  arte  visenda:  ingentia  saxa 
latissima  navis  provehit:  contra  haec  alia  super  alia  deiectas 
ipso  pondere  manent  ac  sensim  quodam  velut  aggere  constru- 
i?nntur.  Eminet  iam  et  apparet  saxeum  dorsum  inpactosque 
fluctus  in  inmensum  elidit  et  tollit.  Vastus  illic  fragor  canum- 
que  circa  mare.  Saxis  deinde  pilae  adicientur ,  quae  proce- 
dente  tempore  enatam  insulam  imitentur.  Habebit  hic  portus  10 
et  iam  habet  nomen  auctoris  eritque  vel  maxime  salutaris. 
Nam  per  longissimum  spatium  litus  inportuosum  hoc  recepta- 
culo  utetur.  Vale. 

xxxii.  r 

C.  PLINIUS  QUINTILIANO  SUO  S. 

1  Quamvis  et  ipse  sis  continentissimus  et  filiam  tuam  ita  in- 
stitueris  ut  decebat  tuam  filiam ,  Tutili  neptem ,  cum  tamen  sit 
nuptura  honestissimo  viro,  Nonio  Celeri,  cui  ratio  civilium  of- 
ficiorum  necessitatem  quandam  nitoris  inponit,  debet  secun-20 
dum  conditionem  mariti  veste  comitatu  augeri;  quibus  non 

2  quidem  augetur  dignitas,  ornatur  tamen  et  instruitur.  Te  porro 
animo  beatissimum,  modicum  facultatibus  scio.  Itaque  partem 
oneris  tui  mihi  vindico,  et  tamquam  parens  alter  puellae  no- 
strae  confero  quinquaginta  milia  nummum,  plus  collaturus,  25 
nisi  a  verecundia  tua  sola  mediocritate  munusculi  impetrari 
posse  confiderem  ne  recusares.  Vale. 

XXXIII. 

C.  PLINIUS  ROMANO  SUO  S.  30 

1        cTollite  cuncta'  inquid  ccoeptosque  auferte  labores.* 
Seu  scribis  aliquid  seu  legis,  tolli  auferri  iube  et  accipe  ora- 
tionem  meam,  utillaarma,  divinam  (num  superbius  potui?), 
re  vera,  ut  inter  meas,  pulchram;  nam  mihi  satis  est  certare 

2mecum.  Est  haec  pro  Attia  Viriola,  et  dignitate  personae  et35 
exempli  raritate  et  iudicii  magnitudine  insignis.  Nam  femina 
splendide  nata,  nupta  praetorio  viro ,  exheredata  ab  octogena- 
rio  patre  intra  undecim  dies  quam  illi  novercam  amore  captus 

induxerat,  quadruplici  iudicio  bona  paterna  repetebat.  Sede-3 
bant  centum  et  octoginta  iudices ;  tot  enim  quattuor  consiliis 
colliguntur:  ingens  utrimque  advocatio  et  numerosa  subsellia, 
praeterea  densa  circumstantium  corona  latissimum  iudicium 
5multiplici  circulo  ambibat.  Ad  hoc  stipatum  tribunal,  adque4 
etiam  ex  superiore  basilicae  parte  qua  feminae  qua  viri  et  au- 
diendi,  quod  difficile,  et  quod  facile,  visendi  studio  immine- 
bant.  Magna  exspectatio  patrum,  magna  filiarum,  magna  etiam 
novercarum.  Secutus  est  varius  eventus.  Nam  duobus  consi-  5 

10  liis  vicimus,  totidem  victi  sumus.  Notabilis  prorsus  et  mira  ea- 
dem  in  causa,  isdem  iudicibus,  isdem  advocatis,  eodem  tempore 
tanta  diversitas  accidit,  casu,  non  quod  casus  videretur.  Victa  6 
est  noverca,  ipsaheres  ex  parte  sexta,  victus  Suberinus,  qui 
exheredatus  a  patre  singulari  inpudentia  alieni  patris  bona  vin- 

15dicabat,  non  ausus  sui  petere.  Haec  tibi  exposui,  primum,  ut7 
ex  epistula  scires  quae  ex  oratione  non  poteras :  deinde  (nam 
detegam  artes),  ut  orationem  libentius  legeres ,  si  non  legere 
tibi  sed  interesse  iudicio  videreris;  quam,  sit  licet  magna,  non 
despero  gratiam  brevissimae  impetraturam.  Nam  et  copia  re-  8 

20  rum  et  arguta  divisione  et  narratiunculis  pluribus  et  eloquendi 
varietate  renovatur.  Sunt  multa  (non  auderem  nisi  tibi  dicere) 
elata,  multa  pugnacia,  multa  subtilia,  Intervenit  enim  acribus9 
illis  et  erectis  frequens  necessitas  conputandi  ac  paene  calcu- 
los  tabulamque  poscendi,  ut  repente  in  privati  iudicii  formam 

25  centumvirale  vertatur.   Dedimus  vela  indignationi ,  dedimus  10 
irae,  dedimus  dolori,  et  in  amplissima  causa,  quasi  magno  mari, 
pluribus  ventis  sumus  vecti.  In  summa,  solent  quidam  ex  con- 11 
tubernalibus  nostris  existimare  hanc  orationem,  iterum  dicam, 
ut  inter  meas ,  cog  VTteg  Ktri<5i(p(3vros  esse:  an  vere ,  tu  facil- 

30  lime  iudicabis,  qui  tam  memoriter  tenes  omnes  ut  conferre  cum 
hac,  dum  hanc  solam  legis,  possis.  Vale. 

xxxiin. 

C.  PLINIUS  MAXIMO  SUO  S. 

35      Recte  fecisti  quod  gladiatorium  munus  Veronensibus  no- 1 
stris  promisisti,  a  quibus  olim  amaris,  suspiceris,  ornaris.  Inde 
etiam  uxorem  carissimam  tibi  et  probatissimam  habuisti,  cuius 
memoriae  aut  opus  aliquod  aut  spectaculum,  adque  hoc  potis- 

9* 

2  simum  quod  maxime  funeri ,  debebatur.  Praeterea  tanto  con- 
sensu  rogabaris  ut  negare  non  constans  sed  durum  videretur. 
Illud  quoque  egregie  quod  tam  facilis ,  tam  liberalis  in  eden- 

3  do  fuisti.  Nam  per  haec  etiam  magnus  animus  ostenditur.  Vel- 
lem  Africanae  quas  coemeras  plurimas  ad  praefinitum  diem5 
occurrissent:  sed  licet  cessaverint  illae  tempestate  detentae, 
tu  tamen  meruisti  ut  acceptum  tibi  fieret  quod  quo  minus  ex- 
hiberes  non  per  te  stetit.  Vale. 


C.  PLINI  CAECILI  SECUNDI 

EPISTUIARUM  15 

LIBER  SEPTIMUS. 
I. 

C.  PLINIUS  GEMINO  SUO  S. 

20 

1  Terret  me  haec  tua  tam  pertinax  valetudo ,  et  quamquam 
te  temperantissimum  noverirn ,  vereor  tamen  ne  quid  illi  etiam 

2  in  mores  tuos  liceat.  Proinde  moneo  patienter  resistas :  hoc 
laudabile,  hoc  salutare.  Admittit  humana  natura  quod  suadeo. 

3lpse  certe  sic  agere  sanus  cum  meis  soleo:  cspero  quidem,  25 
si  forte  in  adversam  valetudinem  incidero ,  nihil  me  desidera- 
turuin  vel  pudore  vel  paenitentia  dignum:  si  tamen  superaverit 
morbus,  denuntio  ne  quid  mihi  detis  nisi  permittentibus  medicis, 
sciatisque,  si  dederitis ,  ita  vindicaturum  ut  solent  alii  quae  ne- 

4gantur.?  Quin  etiam  cum  perustus  ardentissima  febre,  tandeni3o 
remissus  unctusque  acciperem  a  medico  potionem,  porrexi 
manum  utque  tangeret  dixi,  admotumque  iam  labris  poculum 

5reddidi.  Postea  cum  vicensimo  valetudinis  die  balineo  prae- 
pararer  mussantesque  medicos  repente  vidissem,  causam  re- 
quisivi.  Responderunt  posse  me  tuto  lavari,  non  tamen  omnino  35 

6sine  aliqua  suspitione.  <Quid?  inquam  cnecesse  est??  atque 
ita  spe  balinei ,  cui  iam  videbar  inferri ,  placide  leniterque  di- 
missa  ad  abstinentiam  rursus,  non  secus  ac  modo  ad  balineum 

animum  vultumque  conposui.  Quae  tibi  scripsi,  primum,  ut  te  7 
non  sine  exemplomonerem,  deinde,  ut  in  posterum  ipse  ad 
eandem  temperantiam  adstringerer,  cum  me  hac  epistula  quasi 
pignore  obligassem.  Vale. 

5  II. 

C.  PLINIUS  IUSTO  SUO  S. 

Quemadmodum  congruit  ut  simul  et  adfirmes  te  adsiduis  1 
occupationibus  impediri  et  scripta  nostra  desideres ,  quae  vix 

10  ab  otiosis  impetrare  aliquid  perituri  temporis  possunt?  Patiar  2 
ergo  aestatem  inquietam  vobis  exercitamque  transcurrere  et 
hieme  demum,  cum  credibile  erit  noctibus  saltem  vacare  te 
posse,  quaeram  quid  potissimum  ex  nugis  meis  tibi  exhibeam. 
Interim  abunde  est,  si  epistulae  non  sunt  molestae ;  sunt  autem,  3 

15  et  ideo  breviores  erunt.  Vale. 

III. 

C.  PLINIUS  PRAESENTI  SUO  S. 

Tantane  perseverantia  tu  modo  in  Lucania  modo  in  Cam- 1 

20pania?  cIpse  enim5  inquis  *Lucanus,  uxor  Campana9.  Iusta 
causa  longioris  absentiae ,  non  perpetuae  tamen.  Quin  ergo  2 
aliquando  in  urbem  redis?  ubi  dignitas  honor  amicitiae  tam 
superiores  quam  minores.  Quousque  regnabis?  quousque  vi- 
gilabis  cum  voles,  dormies  quam  diu  voles?  quousque  calcei 

25nusquam,  toga  feriata,  liber  totus  dies?  Tempus  est  te  revi-3 
sere  molestias  nostras ,  vel  ob  hoc  solum ,  ne  voluptates  istae 
satietate  languescant.  Saluta  paulisper,  quo  sit  tibi  iucundius 
saltitari,  terere  in  hac  turba,  ut  te  solitudo  delectet.  Sed  quid4 
inprudens  quem  evocare  conor  retardo  ?  Fortasse  enim  his  ipsis 

30  admoneris  ut  te  magis  ac  magis  otio  involvas ;  quod  ego  non 
abrumpi  sed  intermitti  volo.  Ut  enim,  si  cenam  tibi  facerem,  5 
dulcibus  cibis  acres  acutosque  miscerem ,  ut  obtusus  illis  et 
oblitus  stomachus  his  excitaretur,  ita  nunc  hortor  ut  iucundis- 
simum  genus  vitae  nonnullis  interdum  quasi  acoribus  condias. 

35  Vale. 

IIII. 

C.  PLINIUS  PONTIO  SUO  S. 
Ais  legisse  te  hendecasyllabos  meos;  requiris  etiam  quem-1 

admodum  coeperim  scribere,  homo,  ut  tibi  videor,  severus,  ut 
2ipse  fateor,  non  ineptus.  Numquam  a  poetice  (altius  enim  re- 
petam)  alienus  fui;  quin  etiam  quattuordecim  natus  annos 
Graecam  tragoediam  scripsi.  Qualem?  inquis.  Nescio:  tragoe- 
3  dia  vocabatur.  Mox,  cum  e  militia  rediens  in  Icaria  insula  ven-  5 
tis  detinerer,  Latinos  elegos  in  illud  ipsum  mare  ipsamque  in- 
sulam  feci.  Expertus  sum  me  aliquando  etheroo,  hendecasyl- 
labis  nunc  primum,  quorum  hic  natalis,  haec  causa  est.  Lege- 
bantur  in  Laurentino  mihi  libri  Asini  Galli  de  conparatione  pa- 
tris  et  Ciceronis :  incidit  epigramma  Ciceronis  in  Tironem  suum.  10 
4Dein,  cum  meridie  (erat  enim  aestas)  dormiturus  me  recepis- 
sem  nec  obreperet  somnus,  coepi  reputare  maximos  oratores 
hoc  studii  genus  et  in  oblectationibus  habuisse  et  in  laude  po- 

5  suisse.   Intendi  animum  contraque  opinionem  meam  post  lon- 
gam  desuetudinem  perquam  exiguo  temporis  momento  id  ipsum  15 
quod  me  ad  scribendum  sollicitaverat  his  versibus  exaravi : 

6  Cum  libros  Galli  legerem,  quibus  ille  parenti 
ausus  de  Cicerone  dare  est  palmamque  decusque, 
lascivum  inveni  lusum  Ciceronis  et  illo 

spectandum  ingenio,  quo  seria  condidit  et  quo  20 

humanis  salibus  multo  varioque  lepore 

magnorum  ostendit  mentes  gaudere  virorum. 

nam  queritur  quod  fraude  mala  frustratus  amantem 

paucula  cenato  sibi  debita  savia  Tiro 

tempore  nocturno  subtraxerit.  his  ego  lectis,  25 
cur  post  haec,  inquam,  nostros  celamus  amores, 
nullumque  in  medium  timidi  damus,  adque  fatemur 
Tironisque  dolos,  Tironis  nosse  fugaces 
blanditias  et  furta  novas  addentia  flammas  ? 

7  Transii  ad  elegos ;  hos  quoque  non  minus  celeriter  explicui :  30 
addidi  alios,  facilitate  corruptus.  Deinde  in  urbem  reversus, 

8  sodalibus  legi.  Probaverunt.  Inde  plura  metra,  si  quid  otii,  ma- 
xime  in  itinere  temptavi.  Postremo  placuit  exemplo  multorum 
tmum  separatim  hendecasyllaborum  volumen  absolvere,  nec 

9  paenitet.  Legitur,  describitur,  cantatur  etiam,  et  aGraecis  quo-35 
que,  quos  Latine  huius  libelli  amor  docuit,  nunc  cithara  nunc 

lOlyra  personatur.  Sed  quid  ego  tam  gloriose?  Quamquam  poe- 
tis  furere  concessum  est:  et  tamen  non  de  meo  sed  de  aliorum 

iudicio  loquor;  qui,  sive  iudicant  sive  errant,  me  delectant. 
Unum  precor,  ut  posteri  quoque  aut  errent  similiter  aut  iudi- 
cent.  Vale. 

V. 

C.  PLINIUS  CALPURNIAE  SUAE  S. 

Incredibile  est  quanto  desiderio  tui  tenear.  In  causa  amor  l 
primum,  deinde  quod  non  consuevimus  abesse.   Inde  est 
quod  magnam  noctium  partem  m  imagine  tua  vigil  exigo ,  inde 

lOquod  interdiu  quibus  horis  te  visere  solebam  ad  diaetam  tuam 
ipsi  me,  ut  verissime  dicitur,  pedes  ducunt,  quod  denique  ae- 
ger  et  maestus  ac  similis  excluso  a  vacuo  limine  recedo.  Unum 
tempushis  tormentis  caret,  quo  in  foro  amicorum  litibus  con- 
teror.  Aestima  tu  quae  vitamea  sit,  cui  requies  in  labore,  in2 

15  miseria  curisque  solacium.  Vale. 

VI. 

C.  PLINIUS  MACRINO  SUO  S. 

Rara  et  notabilis  res  Vareno  contigit,  sit  licet  adhuc  dubia.  1 

20  Bithyni  accusationem  eius  ut  temere  inchoatam  omisisse  nar- 
rantur.  Narrantur  dico?  adest  provinciae  legatus,  attulit  de- 
cretum  concilii  ad  Caesarem,  attulit  ad  multos  principes  viros, 
attulit  etiam  ad  nos,  Vareni  advocatos.  Perstat  tamen  idem  ille  2 
Magnus;  quin  etiam  Nigrinum ,  optimum  virum,  pertinacissime 

25  exercet.  Per  hunc  a  consulibus  postulabat  ut  Varenus  exhibere 
rationes  cogeretur.  Adsistebam  Vareno  iam  tantum  ut  amicus3 
et  tacere  decreveram.  Nihil  enim  tam  contrarium  quam  si  ad- 
vocatus  a  senatu  datus  defenderem  ut  reum  cui  opus  esset  ne 
reus  videretur.  Cum  tamen  fmita  postulatio/ie  Nigrini  consules  4 

30  ad  me  oculos  retulissent,  cscietis?  inquam  *constare  nobis  si- 
lentii  nostri  rationem,  curn  veros  legatos  provinciae  audieritis.' 
Contra  Nigrinus  cad  quem  missi  sunt?'  Ego  cad  me  quoque; 
habeo  decretum  provinciae.'  Rursus  ille  cpotest  tibi  liquere.'  5 
Ad  hoc  ego  csi  tibi  ex  diverso  liquet,  potest  et  mihi  quod  est 

35  melius  liquere.'  Tum  legatus  Polyaenus  causas  abolitae  accu-  6 
sationis  exposuit  postulavitque  ne  cognitioni  Caesaris  prae- 
iudicium  fieret.  Respondit  Magnus  iterumque  Polyaenus.  Ipse 
raro  et  breviter  interlocutus ,  multum  me  intra  silentium  tenui» 

7  Accepi  enim  non  minus  interdum  oratorium  esse  tacere  quam 
dicere,  adque  adeo  repelo  me  quibusdam  capitis  reis  vel  magis 

8  silentio  quam  oratione  accuratissima  profuisse.  Mater  amisso 
filio  (quid  enim  prohibet,  quamquam  alia  ratio  scribendae  epi- 
stulae  fuerit,  de  studiis  disputare?)  libertos  eius  eosdemque5 
coheredes  suos  falsi  et  veneticii  reos  detulerat  ad  principem 

9  iudicemque  inpetraverat  lulium  Servianum.  Defenderam  reos 
ingenti  quidem  coetu ;  erat  enim  causa  notissima ,  praeterea 
utrimque  ingenia  clarissima.  Finem  cognitioni  quaestio  inpo- 

lOsuit;  quae  secundum  reos  dedit.  Postea  mater  adiit  princi-10 
pem:  adfirmavit  se  novas  probationes  invenisse.  Praeceptum 
est  Suburano  ut  vacaret  finitam  causam  retractanti,  si  quid 

11  novi  adferret.  Aderat  matri  Iulius  Africanus ,  nepos  illius  ora- 
toris  quo  audito  Passienus  Crispus  dixit  cbene ,  me  Hercule, 
bene:  sed  quo  tam  bene?'  Huius  nepos,  iuvenis  ingeniosusl5 
sed  parum  callidus,  cum  multa  dixisset  adsignatumque  tempus 
inplesset,  crogo'  inquit  <Suburane,  permittas  mihi  unum  ver- 

12  bum  adicere.'  Tum  ego,  cum  omnes  me,  ut  diu  responsurum, 
intuerentur,  ^respondissem'  inquam  csi  unum  illud  verbum 
Africanus  adiecisset,  in  quo  non  dubito  omnia  nova  fuisse.'  20 

13Non  facile  me  repeto  tantum  adsensum  agendo  consecutum 
quantum  tunc  non  agendo.  Similiter  nunc  et  probatum  et  ex- 

14  ceptum  est  quod  pro  Vareno  hactenus  non  tacui.  Consules, 
ut  Polyaenus  postulabat,  omnia  integra  principi  servaverunt; 
cuius  cognitionem  suspensus  exspecto.  Nam  dies  ille  nobis  25 
pro  Vareno  aut  securitatem  et  otium  dabit  aut  intermissum 
laborem  renovata  sollicitudine  iniunget.  Vale. 

VII. 

C.  PLINIUS  SATURNINO  SUO  S.  30 

1  Et  proxime  Prisco  nostro  et  rursus ,  quia  ita  iussisti ,  gra- 
tias  egi,  libentissime  quidem.  Est  enim  mihi  periucundum 
quod  viri  optimi  mihique  amicissimi  adeo  cohaesistis  ut  invi- 

2  cem  vos  obligari  putetis.  Nam  ille  quoque  praecipuam  se  vo- 
luptatem  ex  amicitiatua  capere  profitetur  certatque  tecum  ho-35 
nestissimo  certamine  mutuae  caritatis,  quam  ipsum  tempus 
augebit.  Te  negotiis  distineri  ob  hoc  moleste  fero ,  quod  de- 
servire  studiis  non  potes.  Si  tamen  alteram  litem  per  iudicem, 

alteram,  ut  ais,  ipse  finieris,  incipies  primum  istic  otio  frui, 
deinde  satiatus  ad  nos  reverti.  Vale. 

VIII. 

,  C.  PLTNIUS  PRISCO  SUO  S. 

o 

Exprimere  non  possum  quam  iucundum  sit  mihi  quod  Sa-  j 
turninus  noster  summas  tibi  apud  me  gratias  aliis  super  alias 
epistulis  agit.  Perge  ut  coepisti  virumque  optimum  quam  fa-  2 
miliarissime  dilige,  magnam  voluptatem  ex  amicitia  eius  per- 
lOcepturus,  nec  ad  breve  tempus.  Nam  cum  omnibus  virtutibuss 
abundat,  tum  hac  praecipue  quod  habet  maximam  in  amore 
constantiam.  Vale. 

VIIII. 

15  C.  PLINIUS  FUSCO  SUO  S. 

Quaeris  quemadmodum  in  secessu ,  quo  iam  diu  frueris,  i 
putem  te  studere  oportere.  Utile  in  primis,  et  multi  praeci-2 
piunt,  vel  ex  Graeco  in  Latinum  vel  ex  Latino  vertere  in 
Graecum:  quo  genere  exercitationis  proprietas  splendorque 

20  verborum,  copia  figurarum,  vis  explicandi,  praeterea  imitatione 
optimorum  similia  inveniendi  facultas  paratur:  simul  quae  le- 
gentem  fefellissent  transferentem  fugere  non  possunt.  Intelle- 
gentia  ex  hoc  et  iudicium  adquiritur.  Nihil  offuerit  quae  lege-  3 
ris  hactenus  ut  rem  argumentumque  teneas  quasi  aemulum  scri- 

25bere  lectisque  conferre,  ac  sedulo  pensitare  quid  tu,  quid  ille 
commodius.  Magna  gratulatio,  si  non  nulla  tu,  magnus  pudor, 
si  cuncta  ille  melius.  Licebit  interdum  et  notissima  eligere  et 
certare  cum  electis.  Audax  haec,  non  tamen  inproba,  quia  se-4 
creta  contentio:  quamquam  multos  videmus  eiusmodi  certa- 

30mina  sibi  cum  multa  laude  sumpsisse,  quosque  subsequi  satis 
habebant,  dum  non  desperant,  antecessisse.  Poteris  et  quaeS 
dixeris  post  oblivionem  retractare,  multa  retinere,  plura  trans- 
ire,  alia  interscribere ,  alia  rescribere.  Laboriosum  istud  et6 
taedio  plenum  sed  difficultate  ipsa  fructuosum,  recalescere  ex 

35  integro  et  resumere  impetum  fractum  omissumque ,  postremo 
nova  velut  membra  peracto  corpori  intexere  nec  tamen  priora 
turbare.  Scio  nunc  tibi  esse  praecipuum  studium  orandi ;  sed  7 
non  ideo  semper  pugnacem  hunc  et  quasi  bellatorium  stilum 

suaserim.  Ut  enim  terrae  variis  mutatisque  seminibus,  ita  in- 

8  genia  nostra  nunc  hac  nunc  illa  meditatione  recoluntur.  Volo 
interdum  aliquem  ex  historia  locum  adprehendas,  volo  epistu- 
lam  diligentius  scribas.  Nam  saepe  in  orationes  quoque  non 
historica  modo  sed  prope  poetica  descriptionum  necessitas  in-5 

9  cidit,  et  pressus  sermo  purusque  ex  epistulis  petitur.  Fas  est 
et  carmine  remitti,  non  dico  continuo  et  longo  (id  enim  perfici 
nisi  in  otio  non  potest),  sed  hoc  arguto  et  brevi,  quod  apte 

10  quantas  libet  occupationes  curasque  distinguit.  Lusus  vocantur ; 
sed  hi  lusus  non  minorem  interdum  gloriam  quam  seria  con- 10 
sequuntur;  atque  adeo  (cur  enim  te  ad  versus  non  versibus 
adhorter?) 

11  ut  laus  est  cerae,  mollis  cedensque  sequatur 

si  doctos  digitos  iussaque  fiat  opus, 
et  nunc  informet  Martem  castamve  Minervam,  15 

nunc  Venerem  effingat  nunc  Veneris  puerum; 
utque  sacri  fontes  non  sola  incendia  sistunt, 
saepe  etiam  flores  vernaque  prata  iuvant: 
sic  hominum  ingenium  flecti  ducique  per  artes 

non  rigidas  docta  mobilitate  decet.  20 
12ltaque  summi  oratores,  summi  etiam  viri  sic  se  aut  exercebant 
13  aut  delectabant,  immo  delectabant  exercebantque.  Nam  mirum 
est  ut  his  opusculis  animus  intendatur  remittatur.  Recipiunt 
enim  amores,  odia,  iras,  misericordiam ,  urbanitatem,  omnia 
denique  quae  in  vita  atque  etiam  in  foro  causisque  versantur.  25 
14lnest  his  quoque  eadem  quae  aliis  carminibus  utilitas,  quod, 
metri  necessitate  deiuncti,  soluta  oratione  laetamur  et  quod 
15facilius  esse  conparatio  ostendit  libentius  scribimus.  Habes 
plura  etiam  fortasse  quam  requirebas,  unum  tamen  omisi;  non 
enim  dixi  quae  legenda  arbitrarer:  quamquam  dixi,  cum  dice-30 
rem  quae  scribenda.  Tu  memineris  sui  cuiusque  generis  aucto- 
res  diligenter  eligere.  Aiunt  enim  multum  legendum  esse,  non 
16multa.  Qui  sint  hi  adeo  notum  probatumque  est  ut  demonstra- 
tione  non  egeat ;  et  alioqui  tam  immodice  epistulam  extendi  ut, 
dum  tibi  quemadmodum  studere  debeas  suadeo,  studendi  tem-  35 
pus  abstulerim.  Quin  ergo  pugillares  resumis  et  aliquid  ex  his 
vel  istud  ipsum  quod  coeperas  scribis?  Vale. 

X. 

C.  PLINIUS  MA.CRIN0  SUO  S. 

Quia  ipse,  cum  prima  cognovi,  iungere  extrema  quasii 
avulsa  cupio ,  te  quoque  existimo  velle  de  Vareno  et  Bithynis 
5  reliqua  cognoscere.  Acta  causa  hinc  a  Polyaeno,  inde  a  Magno. 
Finitis  actionibus  Caesar  fneutra'  inquid  cpars  de  mora  que-  2 
retur :  erit  mihi  curae  explorare  provinciae  voluntatem.*  Mul-  3 
tum  interim  Varenus  tulit.  Etenim  quam  dubium  est  an  merito 
accusetur  qui  an  omnino  accusetur  incertum  est?  Superest  ne 
lOrursus  provinciae  quod  damnasse  dicitur  placeat  agatque  pae- 
nitentiam  paenitentiae  suae.  Vale. 

XI. 

C.  PLINIUS  FABATO  PROSOCERO  SUO  S. 

15      Miraris  quod  Hermes,  libertus  meus,  hereditarios  agrosl 
quos  ego  iusseram  proscribi  non  exspectata  auctione  pro  meo 
quincunce  ex  septingentis  milibus  Corelliae  addixerit.  Adicis 
hos  nongentis  milibus  posse  venire  ac  tanto  magis  quaeris  an 
quod  gessit  ratum  servem.  Ego  vero  servo :  quibus  ex  causis,  2 

20accipe.  Cupio  enim  et  tibi  probatum  et  coheredibus  meis  ex- 
cusatum  esse  quod  me  ab  illis  maiore  officio  iubente  secerno. 
Corelliam  cum  summa  reverentia  diligo ,  primum  ut  sororem  3 
Corelli  Rufi,  cuius  mihi  memoria  sacrosancta  est,  deinde  ut 
matri  meae  familiarissimam.  Sunt  mihi  et  cum  marito  eius,  4 

25Minicio  lusto,  optimoviro,  vetera  iura;  fuerunt  et  cum  filio 
maxima,  adeo  quidem  ut  praetore  me  ludis  meis  praesederit. 
Haec,  cum  proxime  istic  fui,  in^icavit  mihi  cupere  se  aliquid5 
circa  Larium  nostrum  possidere.  Ego  illi  ex  praediis  meis 
quod  vellet  et  quanti  vellet  obtuli,  exceptis  maternis  paternis- 

30que:  his  enim  cedere  ne  Corelliae  quidem  possum.  Igitur6 
cum  obvenisset  mihi  hereditas  in  qua  praedia  ista,  scripsi  ei 
venalia  futura.  Has  epistulas  Hermes  tulit  exigentique  ut  sta- 
tim  portionem  meam  sibi  addiceret  paruit.  Vides  quam  ratum 
habere  debeam  quod  libertus  meus  meis  moribus  gessit?  Su-7 

35perest  ut  coheredes  aequo  animo  ferant  separatim  me  vendi- 
disse  quod  mihi  licuit  omnino  non  vendere.  Nec  vero  cogun- 
tur  imitari  meum  exemplum.  Non  enim  illis  eadem  cum  Co-  8 

rellia  iura.  Possunt  ergo  intueri  utilitatem  suam,  pro  qua  mihi 
fuit  amicitia.  Vale. 

XII. 

C.  PLINIUS  MINICIO  SUO  S.  5 

1  Libellum  formatum  a  me,  sicut  exegeras,  quo  amicus  tuus, 
immo  noster  (quid  enim  non  conmune  nobis?),  si  res  posce- 
ret,  uteretur,  misi  tibi  ideo  tardius,  ne  tempus  emendandi  eum, 

2  id  est  disperdendi  haberes.  Habebis  tamen ,  an  emendandi  ne- 
scio,  utique  disperdendi.  cT{ieZg  yaQ  ol  evtflkoi,  optima  quae- 10 

3que  detrahitis.  Quod  si  feceris,  boni  consulam.  Postea  enim 
illis  ex  aliqua  occasione  ut  meis  utar  et  beneficio  fastidi  tui 
ipse  laudabor,  ut  in  eo  quod  adnotatum  invenies  et  supra- 

4  scripto  aliter  explicitum.  Nam  cum  suspicarer  futurum  ut  tibi 
tumidius  videretur,  quoniam  est  sonantius  et  elatius,  non  alie- 15 
num  existimavi,  ne  te  torqueres ,  addere  statim  pressius  quid- 
dam  et  exilius  vel  potius  humilius  et  peius ,  vestro  tamen  iu- 

5  dicio  rectius.  Cur  enim  non  usquequaque  tenuitatem  vestram 
insequar  et  exagitem?  Haec,  ut  inter  istas  occupationes  ali- 

6  quid  aliquando  rideres;  illud  serio,  vide  ut  mihi  viaticum  red-20 
das  quod  inpendi  data  opera  cursore  dimisso.  Ne  tu,  cum  hoc 
legeris,  non  partes  libelli  sed  totum  libellum  inprobabis  nega- 
bisque  ullius  pretii  esse  cuius  pretium  reposceris.  Vale.  * 

XIII.  25 

C.  PLINIUS  FEROCI  SUO  S. 

1  Eadem  epistula  et  non  studere  te  et  studere  significat. 
Aenigmata  loquor.   Ita  plane,  donec  distinctius  quod  sentio 

2  enuntiem.  Negat  enim  te  studere ,  sed  est  tam  polita  quam 
nisi  a  studente  non  potest  scribi :  aut  es  tu  super  omnes  bea-  30 
tus,  si  talia  per  desidiam  et  otium  perficis.  Vale. 

xiiii. 

C.  PLINIUS  CORELLIAE  SUAE  S. 

1  Tu  quidem  honestissime ,  quod  tam  inpense  et  rogas  et35 
exigis  ut  accipi  iubeam  a  te  pretium  agrorum  non  ex  septin- 
gentis  milibus ,  quanti  illos  a  liberto  meo ,  sed  ex  nongentis, 

2  quanti  a  publicanis  partem  vicesimam  emisti.  Invicem  ego  et 


EPISTULARUM  VII.  12.  13.  14.  15.  16.  17.  141 


f  rogo  et  exigo  ut  non  solum  quid  te,  verum  etiam  quid  me  de- 
ceat  aspicias  patiarisque  me  in  hoc  uno  tibi  eodem  animo  re- 
pugnare  quo  in  omnibus  obsequi  soleo.  Vale. 

5  XV. 

C.  PLINIUS  SATURNINO  SUO  S. 

Requiris  quid  agam.  Quae  nosti:  destringor  officio,  ami- j 
cis  deservio,  studeo  interdum,  quod  non  interdum  sed  solum 
semperque  facere,  non  audeo  dicere  rectius,  certe  beatius 

10  erat.  Te  omnia  alia  quam  quae  velis  agere  moleste  ferrem,  2 
nisi  ea  quae  agis  essent  honestissima.  Nam  et  rei  publicae 
suae  negotia  curare  et  disceptare  inter  amicos  laude  dignissi- 
mum  est.  Prisci  nostri  contubernium  iucundum  tibi  futurum  3 
sciebam.  Noveram  simplicitatem  eius,  noveram  comitatem: 

15eundem  esse,  quod  minus  noram,  gratissimum  experior,  cum 
tam  iucunde  officiorum  nostrorum  meminisse  eum  scribas.  Vale. 

XVI. 

C.  PLINIUS  FABATO  PROSOCERO  SUO  S. 

20      Calestrium  Tironem  f amiliarissime  diligo ,  et  privatis  mihi  I 
et  publicis  necessitudinibus  inplicitum.  Simul  militavimus ,  si-  2 
mul  quaestores  Caesaris  fuimus.  Ille  me  in  tribunatu  libero- 
rum  iure  praecessit ,  ego  illum  in  praetura  sum  consecutus, 
cum  mihi  Caesar  annum  remisisset.  Ego  in  villas  eius  saepe 

25  secessi,  ille  in  domo  mea  saepe  convaluit.  Hic  nunc  pro  con-  3 
sule  provinciam  Baeticam  per  Ticinum  est  petiturus.  Spero, 
immo  confido  facile  me  inpetraturum  ut  ex  itinere  deflectat 
ad  te  ?  si  voles  vindicta  liberare  quos  proxime  inter  amicos  4 
manumisisti.  Nihil  est  quod  verearis  ne  sit  hoc  illi  molestum, 

30  cui  orbem  terrarum  circumire  non  erit  longum  mea  causa. 
Proinde  nimiam  istam  verecundiam  pone  teque  quid  velis  con-  5 
sule.  Illi  tam  iucundum  quod  ego  quam  mihi  quod  tu  iu- 
bes.  Vale. 

35  XVII. 

C.  PLINIUS  CELERI  SUO  S. 

Sua  cuique  ratio  recitandi ;  mihi,  quod  saepe  iam  dixi,  ut,  l 
si  quid  me  fugit ,  ut  certe  fugit,  admonear.  Quo  magis  miror  2 

quod  scribis  fuisse  quosdam  qui  reprehenderent  quod  oratio- 
nes  omnino  recitarem;  nisi  vero  has  solas  non  putant  emen- 

3dandas.  A  quibus  libenter  requisierim  cur  concedant,  si  con- 
cedunt  tamen,  historiam  debere  recitari,  quae  non  ostentationi 
sed  fidei  veritatique  componitur,  cur  tragoediam,  quae  non5 
auditorium  sed  scaenam  et  actores,  cur  lyrica,  quae  non  lecto- 
rem  sed  chorum  et  lyram  poscunt.  Ad  horum  recitatio  usu 

4iam  recepta  est.  Num  ergo  culpandus  est  ille  qui  coepit? 
Quamquam  orationes  quoque  et  nostri  quidam  et  Graeci  lecti- 

5taverunt.  Supervacuum  tamen  est  recitare  quae  dixeris.  Etiam,  io 
si  eadem  omnia,  si  isdem  omnibus,  si  statim  recites:  si  vero 
multa  inseras,  multa  commutes,  si  quosdam  novos  ,  quosdam 
eosdem,  sed  post  tempus  adsumas,  cur  minus  probabilis  sit 

6causa  recitandi  quae  dixeris  quam  edendi?  Sed  difficile  est  ut 
oratio,  dum  recitatur,  satisfaciat.  Iam  hoc  ad  laborem  recitan- 15 

7  tis  pertinet,  non  ad  rationem  non  recitandi.  Nec  vero  ego, 
dum  recito,  laudari,  sed  dum  legor,  cupio.  Itaque  nullum 
emendandi  genus  omitto.  Ac  primum  quae  scripsi  mecum 
ipse  pertracto;  deinde  duobus  aut  tribus  lego;  mox  aliis  trado 
adnotanda  notasque  eorum,  si  dubito,  cum  uno  rursus  aut  altero  20 
pensito;  novissime  pluribus  recito,  ac  si  quid  mihi  credis, 

8  tunc  acerrime  emendo.  Nam  tanto  diligentius  quanto  sollici- 
tius  intendo.  Optime  autem  reverentia  pudor  metus  iudicant; 
idque  adeo  sic  habe.  Nonne,  si  locuturus  es  cum  aliquo  quam- 
libet  docto,  uno  tamen,  minus  commoveris,  quam  si  cum  mul-25 

9tis  vel  indoctis  ?  Nonne,  cum  surgis  ad  agendum,  tunc  maxime 
tibi  ipse  diffidis,  tunc  commutata,  non  dico  plurima,  sed  om- 
nia  cupis?  utique  si  latior  scaena  et  corona  diffusior;  nam  illos 

10  quoque  sordidos  pullatosque  reveremur.  Nonne,  si  prima  quae- 
que  inprobari  putas,  debilitaris  et  concidis?  Opinor,  quia  in  30 
numero  ipso  est  quoddam  magnum  conlatumque  consilium, 

11  quibusque  singulis  iudicii  parum ,  omnibus  plurimum.  Itaque 
Pomponius  Secundus  (hic  scriptor  tragoediarum),  si  quid  forte 
familiarior  amicus  tollendum,  ipse  retinendum  arbitraretur, 
dicere  solebat  cad  populum  provoco',  atque  ita  ex  populi  vel35 
silentio  vel  adsensu  aut  suam  aut  amici  sententiam  sequebatur. 

12  Tantum  ille  populo  dabat.  Recte  an  secus ,  nihil  ad  me.  Ego 
enim  non  populum  advocare  sed  certos  electosque  soleo,  quos 

intuear,  quibus  credam,  quos  denique  et  tamquam  singulos  ob- 
servem  et  tamquam  non  singulos  timeam.  Nam  quod  M.  Ci- 13 
cero  de  stilo,  ego  de  metu  sentio.  Timor  est  emendator  asper- 
rimus.  Hoc  ipsum ,  quod  nos  recitaturos  cogitamus,  emendat : 
5  quod  auditorium  ingredimur,  emendat:  quod  pallemus,  horre- 
scimus ,  circumspicimus ,  emendat.  Proinde  non  paenitet  me  14 
consuetudinis  meae,  quam  utilissimam  experior,  acleoque  non 
deterreor  sermunculis  istorum,  ut  ultro  te  rogem  monstres 
aliquid  quod  his  addam.  Nihil  enim  curae  meae  satis  est.  Co- 15 
lOgito  quam  sit  magnum  dare  aliquid  in  manus  hominum,  nec 
persuadere  mihi  possum  non  et  cum  multis  et  saepe  tractan- 
dum  quod  placere  et  semper  et  omnibus  cupias.  Vale. 

XVIII. 

C.  PLINIUS  CANINIO  SUO  S. 

lo 

Deliberas  mecum  quemadmodum  pecunia  quam  municipi- 1 
bus  nostris  in  epulum  optulisti  post  te  quoque  salva  sit.  Ho- 
nesta  consultatio ,  non  expedita  sententia.  Numeres  rei  publi- 
cae  summam?  verendum  est  ne  dilabatur.  Des  agros?  ut  pu- 

20  blfci  neglegentur.    Equidem  nihil  commodius  invenio  quam  2 
quod  ipse  feci.  Nam  pro  quingentis  miiibus  nummum ,  quae  in 
alimenta  ingenuorum  ingenuarumque  promiseram,  agrum  ex 
meis  longe  pluris  actori  publico  mancipavi:  eundem  vectigali 
inposito  recepi,  tricena  milia  annua  daturus.  Per  hoc  enim  et3 

25rei  publicae  sors  in  tuto  nec  reditus  incertus,  et  ager  ipse 
propter  id  quod  vectigal  large  supercurrit  semper  dominum, 
a  quo  exerceatur,  inveniet.   Nec  ignoro  me  plus  aliquanto4 
quam  donasse  videor  erogavisse,  cum  pulcherrimi  agri  pre- 
tium  necessitas  vectigalis  infregerit.  Sed  oportet  privatis  uti-  5 

30  litatibus  publicas,  mortalibus  aeternas  anteferre ,  multoque  di- 
ligentius  muneri  suo  consulere  quam  facultatibus.  Vale. 

XVIIII. 

C.  PLINIUS  PRISCO  SUO  S. 

35      Angit  me  Fanniae  valetudo.  Contraxit  hanc,  dum  adsidetl 
luniae  virgini,  sponte  primum  (est  enim  adfinis),  deinde  etiam 
ex  auctoritate  pontificum.  Nam  virgines ,  cum  vi  morbi  atrio  2 
Vestae  coguntur  e^cedere,  matronarum  curae  custodiaeque 

mandantur.  Quo  munere  Fannia  dum  sedulo  fungitur,  hoc  dis- 
3  crimine  inplicita  est.   Insident  febres,  tussis  increscit,  summa 
macies,  summa  defectio :  animus  tantum  et  spiritus  viget  Hel- 
vidio  marito,  Thrasea  patre  dignissimus;  reliqua  labuntur  me- 
4que  non  metu  tantum  verum  etiam  dolore  conficiunt.  Doleo  5 
enim  feminam  maximam  eripi  oculis  civitatis,  nescio  an  aliquid 
simile  visuris.  Quae  castitas  illi !  quae  sanctitas !  quanta  gra- 
vitas!  quanta  constantia!  Bis  maritum  secuta  in  exilium  est, 
5tertio  ipsa  propter  marifcum  relegata.  Nam  cum  Senecio  reus 
esset,  quod  de  vita  Helvidi  libros  composuisset ,  rogatumque  10 
se  a  Fannia  in  defensione  dixisset ,  quaerente  minaciter  Metio 
Caro  an  rogasset  respondit  ^rogavi',  an  commentarios  scri- 
pturo  dedisset,  cdedi%  an  sciente  matre,  ?nesciente';  postremo 

6  nullam  vocem  cedentem  periculo  emisit.  Quin  etiam  illos  ipsos 
Hbros,  quamquam  ex  necessitate  et  metu  temporum  abolitos  15 
senatus  consulto,  publicatis  bonis  servavit  habuit,  tulitque  in 

7  exilium  exilii  causam,    Eadem  quam  iucunda,  quam  comis, 
quam  denique,  quod  paucis  datum  est,  non  minus  amabilis 
quam  veneranda!  Eritne  quam  postea  uxoribus  nostris  osten- 
tare  possimus?  erit  a  qua  viri  quoque  fortitudinis  exempla  su-20 
mamus?  quam  sic  cernentes  audientesque  miremur  ut  illas 

8quae  leguntur?  Ac  mihi  domus  ipsa  nutare  convulsaque  sedi- 
bus  suis  ruitura  supra  videtur,  licet  adhuc  posteros  habeat. 
Quantis  enim  virtutibus  quantisque  factis  adsequentur  ut  haec 
9non  novissima  occiderit?  Me  quidem  illud  etiam  adfligit  et25 
torquet  quod  matrem  eius ,  illam  (nihil  possum  inlustrius  di- 
cere)  tantae  feminae  matrem,  rursus  videor  amittere,  quam 
haec,  ut  reddit  ac  refert  nobis,  sic  auferet  secum  meque  et 

lOnovo  pariter  et  rescisso  vulnere  adficiet.   Utramque  colui, 
utramque  dilexi ;  utram  magis  nescio  5  nec  discerni  volebant.  30 
Habuerimt  officia  mea  in  secundis,  habuerunt  in  adversis.  Ego 
solacium  relegatarum,  ego  ultor  reversarum;  non  feci  tamen 
paria,  atque  eo  magis  hanc  cupio  servari,  ut  mihi  solvendi 

11  tempora  supersint.  In  his  eram  curis ,  cum  scriberem  ad  te ; 
quas  si  deus  aliquis  in  gaudium  verterit,  de  metu  non  querar.  35 
Vale. 

XX. 

C.  PLINIUS  TACITO  SUO  S. 

Librum  tuum  legi  et  quam  diligentissime  potui  adnotavi  i 
quae  commutanda ,  quae  eximenda  arbitrarer.  Nam  et  ego  ve- 

5rum  dicere  adsuevi  et  tu  libenter  audire.  Neque  enim  ulli  pa- 
tientius  reprehenduntur  quam  qui  maxime  laudari  merentur. 
Nunc  a  te  librum  meum  cum  adnotationibus  tuis  exspecto.  0  2 
iucundas ,  o  pulchras  vices !  Quam  me  delectat  quod ,  si  qua 
posteris  cura  nostri,  usquequaque  narrabitur  qua  concordia 

LOsimplicitate  fide  vixerimus!  Erit  rarum  et  insigne  duos  homi-3 
nes  aetate  dignitate  propemodum  aequales,  non  nullius  in  lit- 
teris  nominis  (cogor  enim  de  te  quoque  parcius  dicere,  quia 
de  me  simul  dico) ,  alterum  alterius  studia  fovisse.  Equidem  4 
adulescentulus ,  cum  iam  tu  fama  gloriaque  floreres ,  te  sequi, 

L5  tibi  longo  sed  proximus  intervallo  et  esse  et  haberi  concupi- 
scebam.  Et  erant  multa  clarissima  ingenia;  sed  tu  mihi  (ita 
similitudo  naturae  ferebat)  maxime  imitabilis ,  maxime  imitan- 
dus  videbaris.  Quo  magis  gaudeo  quod,  si  quis  de  studiis  ser-  5 
mo,  una  nominamur,  quod  de  te  loquentibus  statim  occurro. 

20Nec  desunt  qui  utrique  nostrum  praeferantur.  Sed  nos,  nihil  6 
interest  mea  quo  loco,  iungimur:  nam  mihi  primus  qui  a  te 
proximus.    Quin  etiam  in  testamentis  debes  adnotasse:  nisi 
quis  forte  alterutri  nostrum  amicissimus ,  eadem  legata  et  qui- 
dem  pariter  accipimus.  Quae  omnia  huc  spectant  ut  invicem  7 

25ardentius  diligamus,  cum  tot  vinculis  nos  studia,  mores,  fama, 
suprema  denique  hominum  iudicia  constringant.  Vale. 

XXI. 

C.  PLINIUS  CORNUTO  SUO  S. 

30      Pareo,  collega  carissime,  et  infirmitati  oculorum ,  ut  iubes,  1 
consulo.  Nam  et  huc  tecto  vehiculo  undique  inclusus,  quasi 
in  cubiculo,  perveni  et  hic  non  stilo  modo  verum  etiam  lectio- 
nibus  difficulter,  sed  abstineo  solisque  auribus  studeo.  Cubi-2 
cula  obductis  velis  opaca  nec  tamen  obscura  facio.  Crypto- 

35  porticus  quoque  adopertis  inferioribus  fenestris  tantum  umbrae 
quantum  luminis  habet.   Sic  paulatim  lucem  ferre  condisco. 
Balineum  adsumo,  quia  prodest,  vinum,  quia  non  nocet,  par-3 
Flini  Ep.  10 

4  cissime  tamen.  Ita  adsuevi,  et  nunc  custtfs  adest.  Gallinani,  ut 
a  te  missam,  libenter  accepi;  quam  satis  acribus  oculis,  quam- 
quam  adhuc  lippus,  pinguissimam  vidi.  Vale. 

XXII. 

C.  PLINIUS  FALCONI  SUO  S. 

1  Minus  miraberis  me  tam  instanter  petisse  ut  in  amicum 
meum  conferres  tribunatum,  cum  scieris  quis  ille  qualisque. 
Possum  autem  iam  tibi  et  nomen  indicare  et  describere  ipsum, 

^postquam  polliceris.  Est  Cornelius  Minicianus,  ornamentum  io 
regionis  meae  seu  dignitate  seu  moribus.   Natus  splendide 
abundat  facultatibus,  amat  studia  ut  solent  pauperes.  Idem  re- 
ctissimus  iudex,  fortissimus  advocatus,  amicus  fidelissimus. 

3Accepisse  te  beneficium  credes,  cum  propius  inspexeris  ho- 
minem ,  omnibus  honoribus  ,  omnibus  titulis  (nihil  volo  elatius  15 
de  modestissimo  viro  dicere)  parem.  Vale. 

XXIII. 

C.  PLINIUS  FABATO  PROSOCERO  SUO  S. 

1  Gfaudeo  quidem  esse  te  tam  fortem  ut  Mediolani  occurrere20 
Tironi  possis,  sed  ut  perseveres  esse  tam  fortis,  rogo  ne  tibi 
contra  rationem  aetatis  tantum  laboris  iniungas.  Quin  immo 
denuntio  ut  illum  et  domi  et  intra  domum  adque  etiam  intra 

2  cubiculi  limen  exspectes.  Etenim  cum  a  me  ut  frater  diliga- 
tur,  non  debet  ab  eo  quem  ego  parentis  loco  observo  exigere25 
officium  quod  parenti  suo  remisisset.  Vale. 

XXIIII. 

C.  PLINIUS  GEMINO  SUO  S. 

1      Ummidia  Quadratilla  paulo  minus  octogensimo  aetatis  anno3o 
decessit,  usque  ad  novissimam  valitudinem  viridis,  adque  etiam 

2ultra  matronalem  modum  compacto  corpore  et  robusto.  De- 
cessit  honestissimo  testamento :  reliquit  heredes,  ex  besse  ne- 
potem,  ex  tertia  parte  neptem.  Neptem  parum  novi,  nepotem 
familiarissime  diligo,  adulescentem  singularem  nec  iis  tantum35 

3  quos  sanguine  attingit  inter  propinquos  amandum.  Ac  primum 
conspicuus  forma  omnes  sermones  malignorum  et  puer  et  iu- 
venis  evasit:  intra  quartum  et  vicensimum  annum  maritus,  et 

si  deus  adnuisset,  pater.  Vixit  in  contubernio  aviae  delicatae 
severissime  et  tamen  obsequentissime.  Habebat  illa  pantomi-  4 
mos  fovebatque  effusius  quam  principi  feminae  convenit.  Hos 
Quadratus  non  in  theatro,  non  domi  spectabat;  nec  illa  exige- 
5bat.  Audivi  ipsam,  cum  mihi  commendaret  nepotis  sui  studia,  5 
solere  se ,  ut  feminam  in  illo  otio  sexus ,  laxare  animum  lusu 
calculorum,  solere  spectare  pantomimos  suos;  sed  cum  factura 
esset  alterutrum,  semper  se  nepoti  suo  praecepisse,  abiret 
studeretque ;  quod  mihi  non  amore  eius  magis  facere  quam  re- 

10  verentia  videbatur.  Miraberis ,  et  ego  miratus  sum.  Proximis  6 
sacerdotalibus  ludis  productis  in  commissione  pantomimis,  cum 
simul  theatro  ego  et  Quadratus  egrederemur,  ait  mihi  cscis  me 
hodie  primum  vidisse  saltantem  aviae  meae  libertum?'  Hoc 
nepos.   At  Hercule  alienissimi  homines  in  honorem  Quadra-  7 

15  tillae  (pudet  me  dixisse  honorem)  per  adulationis  officium  in 
theatrum  cursitabant ,  exultabant,  plaudebant,  mirabantur,  ac 
deinde  singulos  gestus  dominae  cum  canticis  reddebant;  qui 
nunc  exiguissima  legata ,  theatralis  operae  corollarium,  acci- 
pient  ab  herede,  qui  non  spectabat.  Haec,  quia  soles,  si  quid8 

20  incidit  novi,  non  invitus  audire;  deinde,  quia  iucundum  est  mi- 
hi  quod  ceperam  gaudium  scribendo  retractare.  Gaudeo  enim 
pietate  defunctae ,  honore  optimi  iuvenis ,  laetor  etiam  quod 
domus  aliquando  C.  Cassi,  huius  qui  Cassianae  scholae  prin- 
ceps  et  parens  fuit,  serviet  domino  non  minori.   Inplebit  enim  9 

25  iilam  Quadratus  meus  et  decebit  rursusque  ei  pristinam  digni- 
tatem  celebritatem  gloriam  reddet,  cum  tantus  orator  inde  pro- 
cedet ,  quantus  iuris  ille  consultus.  Vale. 

XXV. 

30  C.  PLTNIUS  RUFO  SUO  S. 

0  quantum  eruditorum  aut  modestia  ipsorum  aut  quies  ope- 1 
rit  ac  subtrahit  famae !  At  nos  eos  tantum  dicturi  aliquid  aut 
lecturi  timemus  qui  studia  sua  proferunt,  cum  illi  qui  tacent 
hoc  amplius  praestent  quod  maximum  opus  silentio  reveren- 
35  tur.  Expertus  scribo  quod  scribo.  Terentius  lunior,  equestri-  2 
bus  militiis  adque  etiam  procuratione  Narbonensis  provinciae 
integerrime  functus,  recepit  se  in  agros  suos  paratisque  hono- 
ribus  tranquillissimum  otium  praetulit.  Hunc  ego,  invitatus3 

10* 

hospitio,  ut  bonum  patrem  familiae ,  ut  diligentem  agricolam 
intuebar,  de  his  locuturus  in  quibus  illum  versari  putabam;  et 
coeperam,  cum  ille  me  doctissimo  sermone  revocavit  ad  stu- 
4dia.  Quam  tersa  omnia!  quam  Latina!  quam  Graeca!  Nam  tan- 
tum  utraque  lingua  valet  ut  ea  magis  videatur  excellere  qua5 
cum  maxime  loquitur.    Quantum  ille  legit!  quantum  tenet! 

5  Athenis  vivere  hominem,  non  in  villa  putes.  Quid  multa?  au- 
xit  sollicitudinem  meam  effecitque  ut  illis  quos  doctissimos 
novi  non  minus  hos  seductos  et  quasi  rusticos  verear.  Idem 

6  suadeo  tibi.  Sunt  enim  ut  in  castris  sic  etiam  in  litteris  nostris  10 
plures  cuitu  pagano,  quos  cinctos  et  armatos,  et  quidem  ar- 
dentissimo  ingenio,  diligenter  scrutatus  invenies.  Vale. 

XXVI. 

C.  PLINIUS  MAXIMO  SUO  S. 

lo 

1  Nuper  me  cuiusdam  amici  languor  admonuit  optimos  esse 
ncs,  dum  infirmi  sumus.   Quem  enim  infirmum  aut  avaritia  aut 

2  iibido  sollicitat?  Non  amoribus  servit,  non  adpetit  honores, 
opes  neglegit  et  quantulumcumque  ut  relicturus  satis  habet. 
Tunc  deos,  tunc  hominem  esse  se  meminit,  invidet  nemini,  ne-20 
minem  miratur ,  neminem  despicit  ac  ne  sermonibus  quidem 
malignis  aut  attendit  aut  alitur:  balinea  imaginatur  et  fontes. 

3  Haec  summa  curarum ,  summa  votorum ,  mollemque  in  poste- 
rum  et  pinguem,  si  contingat  evadere,  hoc  est  innoxiam  bea- 

4tamque  destinat  vitam.  Possum  ergo  quod  plurimis  verbis,  plu-25 
rimis  etiam  voluminibus  philosophi  docere  conantur  ipse  bre- 
viter  tibi  mihique  praecipere ,  ut  tales  esse  sani  perseveremus 
quales  nos  futuros  profitemur  infirmi.  Vale. 

XXVII.  30 

C.  PLINIUS  SURAE  SUO  S. 

1  Et  mihi  discendi  et  tibi  docendi  facultatem  otium  praebet. 
Igitur  perquam  velim  scire ,  esse  phantasmata  et  habere  pro- 
priam  figuram  numenque  aliquod  putes  an  inania  et  vana  ex 

2metu  nostro  imaginem  accipere.   Ego  ut  esse  credam  in  pri-35 
mis  eo  ducor  quod  audio  accidisse  Curtio  Rufo.  Tenuis  adhuc 
et  obscurus  obtinenti  Africam  comes  haeserat:  inclinato  die 
spatiabatur  in  porticu:  offertur  ei  mulieris  figura  humana  gran- 

dior  pulchriorque :  perterrito  Africam  se ,  futurorum  praenun- 
tiam ,  dixit ;  iturum  enim  Romam  lionoresque  gesturum  adque 
etiam  cum  summo  imperio  in  eandem  provinciam  reversurum 
ibique  moriturum.  Facta  sunt  omnia.  Praeterea  accedenti  Car-  3 
5  thaginem  egredientique  nave  eadem  figura  in  litore  occurrisse 
narratur.  Ipse  certe  inplicitus  morbo ,  futura  praeteritis,  ad- 
versa  secundis  auguratus,  spem  salutis  nullo  suorum  despe- 
rante  proiecit.  Iam  illud  nonne  et  magis  terribile  et  non  mi-  4 
nus  mirum  est,  quod  exponam  ut  accepi?  Erat  Athenis  spa-5 

lOtiosa  et  capax  domus,  sed  infamis  et  pestilens.  Per  silentium 
noctis  sonus  ferri,  et  si  attenderes  acrius,  strepitus  vinculorum 
longius  primo,  deinde  e  proximo  reddebatur:  mox  apparebat 
idolon,  senex  macie  et  squalore  confectus,  promissa  barba, 
horrenti  capillo:  cruribus  compedes,  manibus  catenas  gere- 

15  bat  quatiebatque.   Inde  inhabitantibus  tristes  diraeque  noctes  6 
per  metum  vigilabantur:  vigiliam  morbus  et  crescente  formi- 
dine  mors  sequebatur.  Nam  interdiu  quoque,  quamquam  abs- 
cesserat  imago,  memoria  imaginis  oculis  inerrabat,  longior- 
que  causis  timoris  timor  erat.  Deserta  inde  et  damnata  solitu- 

20dine  domus  totaque  illi  monstro  relicta;  proscribebatur  tamen, 
seu  quis  emere,  seu  quis  conducere  ignarus  tanti  mali  vellet. 
Venit  Athenas  philosophus  Athenodorus ,  legit  titulum ,  audi-  7 
toque  pretio,  quia  suspecta  vilitas ,  percunctatus ,  omnia  doce- 
tur  ac  nihilo  minus,  immo  tanto  magis  conducit.  Ubi  coepit 

25  advesperascere ,  iubet  sterni  sibi  prima  domus  parte ,  poscit 
pugillares  stilum  lumen:  suos  omnes  in  interiora  dimittit, 
ipse  ad  scribendum  animum  oculos  manum  intendit,  ne  va- 
cuamens  audita  simulacra  et  inanes  sibi  metus  fmgeret.  Initio,8 
qualeubique,  silentium  noctis,  dein  concuti  ferrum,  vincula 

30  moveri :  ille  non  tollere  oculos,  non  remittere  stilum,  sed  offir- 
mare  animum  auribusque  praetendere:  tum  crebrescere  fra- 
gor,  adventare,  et  iam  ut  in  limine,  iam  ut  intra  limen  audiri: 
respicit,  videfc  agnoscitque  narratam  sibi  effigiem.  Stabat  in-9 
nuebatque  digito,  similis  vocanti:  hic  contra  ut  paulum  ex- 

35  spectaret  manu  signiticat  rursusque  ceris  et  stilo  incumbit:  illa 
scribentis  capiti  catenis  insonabat:  respicit  rursus  idem  quod 
prius  innuentem,  nec  moratus  tollit  lumen  et  sequitur.  Ibat  illalO 
lento  gradu,  (^uasi  gravis  vinculis:  postquam  deflexit  in  aream 

domus,  repente  dilapsa  deserit  comitem:  desertus  herbas  et 
llfolia  concerpta  signum  loco  ponit.  Postero  die  adit  magistra- 
tus,  monet  ut  illum  locum  effodi  iubeant.  Inveniuntur  ossa  in- 
serta  catenis  et  inplicita,  quae  corpus  aevo  terraque  putrefa- 
ctum  nuda  et  exesa  reliquerat  vinculis:  collecta  publice  sepe-5 
12liuntur.  Domus  postea  rite  conditis  manibus  caruit.  Et  haec 
quidem  adfirmantibus  credo:  illud  adfirmare  aliis  possum.  Est 
libertus  mihi ,  non  inlitteratus.  Gum  hoc  minor  frater  eodem 
lecto  quiescebat.  Is  visus  est  sibi  cernere  quendam  in  toro  re- 
sidentem  admoventemque  capiti  suo  cultros  adque  etiam  exio 
ipso  vertice  amputantem  capillos.  Ubi  inluxit,  ipse  circa  ver- 
13ticem  tonsus,  capilli  iacentes  reperiuntur.  Exiguum  temporis 
medium,  et  rursus  simile  aliud  priori  fidem  fecit.  Puer  in  pae- 
dagogio  mixtus  pluribus  dormiebat:  venerunt  per  fenestras 
(ita  narrat)  in  tunicis  albis  duo  cubantemque  detonderunt,  etl5 
qua  venerant  recesserunt.  Hunc  quoque  tonsum  sparsosque 

14  circa  capillos  dies  ostendit.  Nihil  notabile  secutum,  nisi  forte 
quod  non  fui  reus,  futurus ,  si  Domitianus ,  sub  quo  haec  acci- 
derunt ,  diutius  vixisset.  Nam  in  scrinio  eius  datus  a  Caro  de 
me  libellus  inventus  est;  ex  quo  coniectari  potest,  quia  reis20 
moris  est  summittere  capillum,  recisos  meorum  capillos  de- 
pulsi  quod  imminebat  periculi  signum  fuisse.    Proinde  rogo 

15  eruditionem  tuam  intendas.  Digna  res  est  quam  diu  multumque 
consideres :  ne  ego  quidem  indignus  cui  copiam  scientiae  tuae 

16facias.  Licet  etiam  utramque  in  partem,  ut  soles,  disputes,  ex25 
altera  tamen  fortius ,  ne  me  suspensurn  incertumque  dimittas, 
cum  mihi  consulendi  causa  fuerit  ut  dubitare  desinerem.  Vale. 

XXVIII. 

C.  PLINIUS  SEPTICIO  SUO  S.  30 

1  Ais  quosdam  apud  te  reprehendisse,  tamquam  amicos  meos 

2  ex  omni  occasione  ultra  modum  laudem.  Agnosco  crimen,  am- 
plector  etiam.  Quid  enim  honestius  culpa  benignitatis  ?  Qui 
sunt  tamen  isti  qui  amicos  meos  melius  norint?  Sed  ut  norint, 
quid  invident  mihi  felicissimo  errore  ?  Ut  enim  non  sint  tales  35 
quales  a  me  praedicantur,  ego  tamen  beatus,  quod  mihi  viden- 

3tur.  Igitur  ad  alios  hanc  sinistram  diligentiam  conferant,  nec 
sunt  parum  multi,  qui  carpere  amicos  suos  iudicium  vocant: 

mihi  numquam  persuadebunt  ut  meos  amari  a  me  nimium  pu- 
tem.  Vale. 

XXVIIII. 

5  C.  PLINIUS  MONTANO  SUO  S. 

Ridebis,  deinde  indignaberis ,  deinde  ridebis,  si  legerisl 
quod ,  nisi  legeris ,  non  potes  credere.  Est  via  Tiburtina  intra  2 
primum  lapidem  (proxime  adnotavi)  monimentum  Pallantis  ita 
inscriptum  chuic  senatus  ob  fidem  pietatemque  erga  patronos 

lOornamenta  praetoria  decrevit  et  sestertium  centies  quinqua- 
gies,  cuius  honore  contentus  fuuV  Equidem  numquam  sum3 
miratus  quae  saepius  a  fortuna  quam  a  iudicio  proficiscerentur: 
maxime  tamen  hic  me  titulus  admonuit  quam  essent  mimica  et 
inepta  quae  interdum  in  hoc  caenum,  has  sordes  abicerentur, 

£quae  denique  ille  furcifer  et  recipere  ausus  est  et  recusare 
atque  etiam  ut  moderationis  exemplum  posteris  prodere.  Sed4 
quid  indignor?  Ridere  satius ,  ne  se  magnum  aliquid  adeptos 
putent  qui  huc  felicitate  perveniunt  ut  rideantur.  Vale. 

2Q  XXX. 

C.  PLINIUS  GENITORI  SUO  S. 

Torqueor  quod  discipulum,  ut  scribis,  optimae  spei  ami-i 
sisti,  cuius  et  valitudine  et  morte  impedita  studia  tua  quidni 
sciam?  cum  sis  omnium  officiorum  observantissimus ,  cumque 

25omnes  quos  probas  effusissime  diligas.  Me  huc  quoque  urbana2 
negotia  persecuntur.    Non  desunt  enim  qui  me  iudicem  aut 
arbitrum  faciant.  Accedunt  querellae  rusticorum ,  qui  auribus  3 
meis  post  longum  tempus  suo  iure  abutuntur.  Instat  et  necessi- 
tas  agrorum  locandorum  perquam  molesta :  adeo  rarum  est  in- 

30venire  idoneos  conductores.  Quibus  ex  causis  precariostudeo,  4 
studeo  tamen:  nam  et  scribo  aliquid  et  lego:  sed  cum  lego,  ex 
conparatione  sentio  quam  male  scribam,  licet  tu  mihi  bonum 
animum  facias,  qui  libellos  meos  de  ultione  Helvidi  orationi 
Demosthenis  %ara  MeidCov  confers,  quam  sane,  cum  compo-  5 

35nerem  illos,  habui  in  manibus,  non  ut  aemularer  (inprobum 
enim  ac  paene  furiosum),  sed  tamen  imitarer  et  sequerer, 
quantum  aut  diversitas  ingeniorum,  maximi  et  minimi,  aut  cati- 
sae  dissimilitudo  pateretur.  Vale. 

XXXI. 

C.  PLINIUS  CORNUTO  SUO  S. 

1  Claudius  Polio  amari  a  te  cupit,  dignus  hoc  ipso,  quod  cu- 
pit,  deinde,  quod  ipse  te  diligit.  Neque  enim  fere  quisquam 
exigit  istud,  nisi  qui  facit.  Vir  alioqui  rectus,  integer,  quietus  5 
ac  paene  ultramodum,  si  quis  tamen  ultra  modum,  verecun- 

2  dus.  Hunc,  cum  simul  militaremus,  non  solum  ut  commilito  in- 
spexi.  Praeerat  alae  militari :  ego  iussus  a  legato  consulari  ra- 
tiones  alarum  et  cohortium  excutere ,  ut  magnam  quorundam 
foedamque  avaritiam ,  neglegentiam  parem ,  ita  huius  summam  10 

3  integritatem ,  sollicitam  diligentiam  inveni.  Postea  promotus 
ad  amplissimas  procurationes ,  nulla  occasione  corruptus  ab 
insito  abstinentiae  amore  deflexit :  numquam  secundis  rebus  in- 
tumuit,  numquam  officiorum  varietate  continuam  laudem  hu- 
manitatis  infregit ,  eademque  firmitate  animi  laboribus  suffecit,  15 

4  qua  nunc  otium  patitur.  Quod  quidem  paulisper  cum  magna 
sua  laude  intermisit  et  posuit,  a  Corellio  nostro  ex  liberalitate 
imperatoris  Nervae  emendis  dividendisque  agris  adiutor  ad- 
sumptus.  Etenirn  qua  gloria  dignum  est  summo  viro  in  tanta 

5eligendi  facultate  praecipue  placuisse?  Idem  quam  reveren-20 
ter,  quam  fideliter  amicos  colat  multorum  supremis  iudiciis,  in 
his  Anni  Bassi ,  gravissimi  civis ,  credere  potes,  cuius  memo- 
riam  tam  grata  praedicatione  prorogat  et  exteridit  ut  librum  de 
vita  eius  (nam  studia  quoque  sicut  alias  bonas  artes  veneratur) 
6ediderit.  Pulchrum  istud  et  raritate  ipsa  probandum,  cum  ple-25 
Trique  hactenus  defunctorum  meminerint  ut  querantur.  Hunc 
hominem,  adpe*tentissimum  tui,  mihi  crede,  complectere,  ad- 
prehende,  immo  et  invita  ac  sic  ama,  tamquam  gratiam  referas. 
Neque  enim  obligandus  sed  remunerandus  est  in  amoris  officio 
qui  prior  coepit.  Vale.  30 

XXXII. 

C.  PLINIUS  FABATO  PROSOCERO  SUO  S. 

1      Delector  iucundum  tibi  fuisse  Tironis  mei  adventum:  quod 
vero  scribis  oblata  occasione  proconsulis  plurimos  manumis-  35 
sos,  unice  laetor.   Cupio  enim  patriam  nostram  omnibus  qui- 
dem  rebus  augeri,  maxime  tamen  civium  numero:  id  enim 

oppidis  firmissimum  ornamentum.   Illud  etiam  me ,  non  ut  am-  2 
bitiosum,  sed  tamen  iuvat,  quod  adicis  te  meque  et  gratiarum 
actione  et  laude  celebratos.  Est  enim,  ut  Xenophon  ait,  rjdi- 
6xov  uxov6[ia  eTtatvog^  utique  si  te  mereri  putes.  Vale. 

5  XXXIII. 

C.  PLINIUS  TACITO  SUO  S. 

Auguror,  nec  me  fallit  augurium,  historias  tuas  immortales  1 
futuras;  quo  magis  illis,  ingenue  fatehor,  inseri  cupio.  Nam2 

10  si  esse  nobis  curae  solet  ut  facies  nostra  ab  optimo  quoque 
artifice  exprimatur,  nonne  debemus  optare  ut  operibus  nostris 
similis  tui  scriptor  praedicatorque  contingat?  Demonstro  ergo,  3 
quamquam  diligentiam  tuam  fugere  non  possit ,  cum  sit  in  pu- 
blicis  actis,  demonstro  tamen,  quo  magis  credas  iucundum 

15  mihi  futurum ,  si  factum  meum ,  cuius  gratia  periculo  crevit, 
tuo  ingenio,  tuo  testimonio  ornaveris.  Dederat  me  senatus  cum4 
Herennio  Senecione  advocatum  provinciae  Baeticae  contraBae- 
bium  Massam,  damnatoque  Massa  censuerat  ut  bona  eius  pu- 
blice  custodirentur.  Senecio,  cum  explorasset  consules  postu- 

20lationibus  vacaturos,  convenit  me  et  cqua  concordia'  inquit 
ciniunctam  nobis  accusationem  exsecuti  suinus,  hac  adeamus 
consules  petamusque  ne  bona  dissipare  sinant  quorum  esse  in 
custodia  debent.5  Respondi  ccum  simus  advocati  a  senatu  dati,  5 
dispice  num  peractas  putes  partes  nostras  senatus  cognitione 

25  finita.'  Et  ille  ctu  quem  voles  tibi  terminum  statues ,  cui  nulla 
cum  provincia  necessitudo  nisi  ex  beneficio  tuo,  et  hoc  re- 
centi:  ipse  et  natus  ibi  et  quaestor  in  ea  fui.*  Tum  ego  csi  6 
fixum  tibi  istud  ac  deliberatum ,  sequar  te ,  ut ,  si  qua  ex  hoc 
invidia,  non  tantum  tua/  Venimus  ad  consules,  dicit  Senecio7 

30quae  res  ferebat:  aliqua  subiungo.  Vixdum  conticueramus,  et 
Massa  questus  Senecionem  non  advocati  fidem  sed  inimici 
amaritudinem  inplesse,  impietatis  reum  postulat.  Horror  om-8 
nium:  ego  autem  cvereor'  inquam,  cclarissimi  consules,  ne  mihi 
Massa  silentio  suo  praevaricationem  obiecerit,  quod  non  et 

35  me  reum  postulavit.'  Quae  vox  et  statim  excepta  et  postea 
multo  sermone  celebrata  est.  Divus  quidem  Nerva  (nam  pri~  9 
vatus  quoque  attendebat  his  quae  recte  in  publico  fierent) 
missis  acl  me  gravissimis  litteris  non  mihi  solum  verum  etiam 

saeculo  est  gratulatus,  eui  exemplum  (sic  enim  scripsit)  simile 
lOantiquis  contigisset.  Haec,  utcumque  se  habent,  notiora  cla- 
riora  maiora  tu  facies:  quamquam  non  exigo  ut  excedas  actae 
rei  modum.  Nam  nec  historia  debet  egredi  veritatem  et  ho- 
neste  factis  veritas  sufficit.  Vale.  *  5 


C.  PLINI  CAECILI  SECINDI 

EPISTULARUM  10 

LIBER  OCTAVUS. 
I. 

C.  PLINIUS  SEPTICIO  SUO  S. 

1  Iter  commode  explieui,  excepto  quod  quidam  ex  meis  ad- 

2  versam  valitudinem  ferventissimis  aestibus  contraxerunt.  En- 
colpius  quidem  lector,  ille  seria  nostra,  ille  deliciae,  exaspe- 
ratis  faucibus  pulvere  sanguinem  reiecit.  Quam  triste  hoc  ipsi,  20 
quam  acerbum  mihi ,  si  is  cui  omnis  ex  studiis  gratia  inhabilis 
studiis  fuerit!  Quis  deinde  libellos  meos  sic  leget,  sic  ama- 

3bit?  quem  aures  meae  sic  sequentur?  Sed  dii  laetiora  promit- 
tunt.  Stetit  sanguis ,  resedit  dolor.  Praeterea  conlinens  ipse, 
nos  solliciti,  medici  diligentes.  Ad  hoc  salubritas  caeli,  seces-  25 
sus,  quies  tantum  salutis  quantum  otii  pollicentur.  Vale. 

II. 

C.  PLINIUS  CALVISIO  SUO  S. 

1  Alii  in  praedia  sua  proficiscuntur,  ut  locupletiores  rever-30 
tantur,  ego,  ut  pauperior.  Vendideram  vindemias  certatim  ne- 
gotiatoribus  ementibus.  Invitabat  pretium,  et  quod  tunc  et 

2  quod  fore  videbatur.  Spes  fefellit.   Erat  expeditum  omnibus 
remittere  aequaliter,  sed  non  satis  aequum.  Mihi  autem  egre- 
gium  in  primis  videtur,  ut  foris  ita  domi,  ut  in  magnis  ita  in35 
parvis,  ut  in  alienis  ita  in  suis,  agitare  iustitiam.  Nam  si  pa- 

3ria  peccata,  pares  etiam  laudes.  Itaque  omnibus  quidem,  ne 
quis  mihi  non  donatus  abiret ,  partem  octavam  pretii  quo  quis 

emerat  concessi :  deinde  his  qui  amplissimas  summas  emptio- 
nibus  oscupaverant  separatim  consului.  Nam  et  me  magis  iu- 
verant  et  maius  ipsi  fecerant  damnum.  Igitur  his  qui  pluris4 
quam  decem  milibus  emerant  ad  illam  communem  et  quasi 
5publicam  octavam  addidi  decumam  eius  summae  qua  decem 
milia  excesserant.  Vereor  ne  parum  expresserim ;  apertius  cal-  5 
culos  ostendam.  Si  qui  forte  quindecim  milibus  emerant,  hi  et 
quindecim  milium  octavam  et  quinque  milium  decimam  tule- 
runt.  Praeterea,  cum  reputarem  quosdam  ex  debito  aliquan-6 

10  tum ,  quosdam  aliquid ,  quosdam  nihil  reposuisse ,  nequaquam 
verum  arbitrabar,  quos  non  aequasset  fides  solutionis,  hos  be- 
nignitate  remissionis  aequare.  Rursus  ergo  his  qui  solverant? 
eius  quod  solverant  decimam  remisi.  Per  hoc  enim  aptissime 
et  in  praeteritum  singulis  pro  cuiusque  merito  gratia  referri, 

15  et  in  futurum  omnes  cum  ad  emendum  tum  etiam  ad  solven- 
dum  allici  videbantur.  Magno  mihi  seu  ratio  haec  seu  facilitas  8 
stetit ,  sed  fuit  tanti.  Nam  regione  tota  et  novitas  remissionis 
et  forma  laudatur.  Ex  ipsis  etiam,  quos  non  una,  ut  dicitur, 
pertica  sed  distincte  gradatimque  tractavi ,  quanto  quis  melior 

20  et  probior  tanto  mihi  obligatior  abiit,  expertus  non  esse  apud 
me  ev  ds  ifj  ri^if]  r)^ihv  xanog  r)dh  xal  ia^kog.  Vale. 

III. 

C.  PLINIUS  SPARSO  SUO  S. 

25      Librum  quem  novissime  tibi  misi  ex  omnibus  meis  vel  ma-1 
xime  placere  significas.  Est  eadem  opinio  cuiusdam  eruditis- 
simi.  Quo  magis  adducor  ut  neutrum  falli  putem,  quia  non  est2 
credibile  utrumque  falli  et  quia  tamen  blandior  mihi.  Volo 
enim  proxima  quaeque  absolutissima  videri,  et  ideo  iam  nunc 

30contra  istum  librum  faveo  orationi  quam  nuper  in  publicum 
dedi,  communicaturus  tecum,  ut  primum  diligentem  tabella- 
rium  invenero.  Erexi  exspectationem  tuam,  quam  vereor  ne  3 
destituat  oratio  in  manus  sumpta.  Interim  tamen  tamquam  pla- 
cituram,  et  fortasse  placebit,  exspecta.  Vale. 

35  IIII. 

C.  PLINIUS  CANINIO  SUO  S. 
Optime  facis  quod  bellum  Dacicum  scribere  paras.  Nam  1 

quae  tamrecens,  tam  copiosa,  tam  lata,  denique  tam  poetica, 
2et  quamquam  in  verissimis  rebus ,  tam  fabulosa  materia?  Di- 
ces  inmissa  terris  nova  flumina,  novos  pontes  fluminibus  in- 
iectos,  insessa  castris  montium  abrupta,  pulsum  regia,  pulsum 
etiam  vita  regem  nihil  desperantem ;  super  haec ,  actos  bis  5 
triumphos,  quorum  alter  ex  invicta  gente  primus ,  alter  novis- 

3  simus  fuit.  Una  sed  maxima  difficultas ,  quod  haec  aequare  di- 
cendo  arduum  inmensum ,  etiam  tuo  ingenio ,  quamquam  al- 
tissime  adsurgat  et  amplissimis  operibus  increscat.  Non  nul- 
lus  et  in  illo  labor  ut  barbara  et  fera  nomina ,  in  primis  regis  io 

4  ipsius,  Graecis  versibus  non  resultent.  Sed  nihil  est  quod  non 
arte  curaque,  si  non  potest  vinci,  mitigetur.  Praeterea,  si  da- 
tur  Homero  et  mollia  vocabula  et  Graeca  ad  levitatem  versus 
contrahere,  extendere,  inflectere,  cur  tibi  similis  audentia, 

5praesertim  non  delicata  sed  necessaria,  non  detur?  Proinde  15 
iure  vatum  invocatis  dis,  et  inter  eos  ipso  cuius  res  opera  con- 
silia  dicturus  es,  immitte  rudentes,  pande  vela,  ac  si  quando 
alias,  toto  ingenio  vehere.  Cur  enim  non  ego  quoque  poetice 

6  cum  poeta?  Illud  iam  nunc  paciscor:  prima  quaeque  ut  absol- 
veris ,  mittito ,  immo  etiam  ante  quam  absolvas ,  sicut  erunt  20 

7recentia  et  rudia  et  adhuc  similia  nascentibus.  Respondebis 
non  posse  perinde  carptim  ut  contexta,  perinde  inchoata  pla- 
cere  ut  effecta.  Scio.  Itaque  et  a  me  aestimabuntur  ut  coepta, 
spectabuntur  ut  membra  extremamque  limam  tuam  opperien- 
tur  in  scrinio  nostro.  Patere  hoc  me  super  cetera  habere  amo-  25 
ris  tui  pignus  ut  ea  quoque  norim  quae  nosse  neminem  velles. 

8ln  summa,  potero  fortasse  scripta  tua  magis  probare  laudare, 
quanto  illa  tardius  cautiusque ,  sed  ipsum  te  magis  amabo  ma- 
gisque  laudabo,  quanto  celerius  et  incautius  miseris.  Vale. 

V. 

C.  PLINIUS  GEMINO  SUO  S, 

1      Grave  vulnus  Macrinus  noster  accepit.  Amisit  uxorem  sin- 
gularis  exempli ,  etiam  si  olim  fuisset.  Vixit  cum  hac  triginta 
novem  annis  sine  iurgio,  sine  offensa.  Quam  illa  reverentiam  35 
marito  suo  praestitit,  cum  ipsa  summam  mereretur!  quot  quan- 
tasque  virtutes  ex  diversis  aetatibus  sumptas  collegit  et  mi- 

2scuit!  Habet  quidem  Macrinus  grande  solacium  quod  tantum 

bonum  tam  diu  tenuit :  sed  hinc  magis  exacerbatur  quod  ami- 
sit.  Nam  fruendis  voluptatibus  crescit  carendi  dolor.  Ero  ergo  3 
suspensus  pro  homine  amicissimo,  dum  admittere  avocamenta 
et  cicatricem  pati  possit,  quam  nihil  aeque  ac  necessitas  ipsa 
5  et  dies  longa  et  satietas  doloris  inducit.  Vale. 

VI. 

C.  PLINIUS  MONTANO  SUO  S. 

Cognovisse  iam  ex  epistula  mea  debes  adnotasse  me  nuper  1 

lOmonumentum  Pallantis  sub  hac  inscriptione  chuic  senatus  ob 
fidem  pietatemque  erga  patronos  ornamenta  praetoria  decre- 
vit  et  sestertium  centies  quinquagies,  cuius  honore  contentus 
fuit/  Postea  mihi  visum  est  pretium  operae  ipsum  senatus2 
consultum  quaerere.  Inveni  tani  copiosum  et  effusum  ut  ille 

15  superbissimus  titulus  modicus  adque  etiam  demissus  videretur: 
conferantque  se,  non  dico  illi  veteres,  Africani,  Achaici,  Nu- 
mantini,  sed  hi  proximi ,  Marii ,  Sullae,  Pompeii,  nolo  progredi 
longius ;  infra  Pallantis  laudes  iacebunt.  Urbanos  qui  illa  cen-  3 
suerunt  putem  an  miseros?  Dicerem  urbanos,  si  senatum  de- 

20eeret  urbanitas;  miseros,  sed  nemo  tam  miser  est  ut  illa  co- 
gatur.  Ambitio  ergo  et  procedendi  libido :  sed  quis  adeo  de- 
mens  ut  per  suum,  per  publicum  dedecus  procedere  velit  in 
ea  civitate  in  qua  hic  esset  usus  florentissimae  dignitatis  ut 
primus  in  senatu  laudare  Pallantem  posset?  Mitto  quod  Pal-4 

25  lanti  servo  praetoria  ornamenta  offeruntur;  quippe  offeruntur 
a  servis:  mitto  quod  censent  non  exhortandum  modo  verum 
etiam  compellendum  ad  usum  aureorum  anulorum ;  erat  enim 
contra  maiestatem  senatus ,  si  ferreis  praetorius  uteretur.  Le-  5 
via  haec  et  transeunda ;  illa  memoranda ,  quod  nomine  Pallan- 

30  tis  senatus,  nec  expiata  postea  curia  est,  Pallantis  nomine  se- 
natus  gratias  agit  Caesari  quod  et  ipse  cum  summo  honore 
mentionem  eius  prosecutus  esset  et  senatui  facultatem  fecisset 
testandi  erga  eum  benivolentiam.  Quid  enim  senatui  pulchrius  6 
quam  ut  erga  Pallantem  satis  gratus  videretur?  Additur  cut 

35Pallas,  cui  se  omnes  pro  virili  parte  obligatos  fatentur,  sin- 
gularis  fidei,  singularis  industriae  fructum  meritissimo  ferat/ 
Prolatos  imperii  fines,  redditos  exercitus  rei  publicae  credas. 
Adstruitur  his  ccum  senatui  populoque  Romano  liberalitatis  gra-  7 

tior  repraesentari  nulla  materia  possit  quam  si  abstinentissimi 
fidelissimique  eustodis  principalium  opum  facultates  adiuvare 
contigisset'.  Hoc  tunc  votum  senatus,  hoc  praecipuum  gau- 
dium  populi,  haec  liberalitatis  materia  gratissima,  si  Pallantis 
facultates  adiuvare  publicarum  opum  egestione  contingeret.  5 

8lam  quae  sequuntur,  voluisse  quidem  senatum  censere  dan- 
dum  ex  aerario  sestertium  centies  quinquagies ,  et  quanto  ab 
eiusmodi  cupiditatibus  remotior  eius  animus  esset,  tanto  in- 
pensius  petere  a  publico  parente  ut  eum  compelleret  ad  ce- 

9  dendum  senatui.  Id  vero  deerat  ut  cum  Pallante  auctoritate  to 
publica  ageretur,  Pallas  rogaretur  ut  senatui  cederet,  ut  illi 
superbissimae  abstinentiae  Caesar  ipse  advocatus  esset,  ne  se- 
stertium  centies  quinquagies  sperneret.  Sprevit,  quod  solum 
potuit  tantis  opibus  publice  oblatis  adrogantius  facere  quam 

10  si  accepisset.  Senatus  tamen  id  quoque  similis  querenti  laudi- 15 
bus  tulit,  his  quidem  verbis :  sed  cum  princeps  optimus  parens- 
que  publicus,  rogatus  a  Pallante ,  eam  partem  sententiae  quae 
pertinebat  ad  dandum  ei  ex  aerario  sestertium  centies  quin- 
quagies  remitti  voluisset,  testari  senatum  [et]  se  libenter  ac  me- 
rito  hanc  summam  inter  reliquos  honores  ob  fidem  diligentiam-  20 
que  Pallanti  decernere  coepisse ;  voluntati  tamen  principis 
sui ,  cui  in  nulla  re  fas  putaret  repugnare ,  in  hac  quoque  re 

11  obsequi.  Imaginare  Pallantem  velut  intercedentem  senatus  con- 
sulto  moderantemque  honores  suos  et  sestertium  centies  quin- 
quagies  ut  nimium  recusantem,  cum  praetoria  ornamenta  tam-25 

12  quam  minus  recepisset :  imaginare  Caesarem  liberti  precibus 
vel  potius  imperio  coram  senatu  obtemperantem;  imperat  enim 
libertus  patrono  quem  in  senatu  rogat:  imaginare  senatum  us- 
quequaque  testantem  merito  libenterque  se  hanc  summam  in- 
ter  reliquos  honores  Pallanti  coepisse  decernere  et  perseve-  30 
raturum  fuisse ,  nisi  obsequeretur  principis  voluntati ,  cui  non 
esset  fas  in  ulla  re  repugnare.  Ita,  ne  sestertium  centies 
quinquagies  Pallas  ex  aerario  ferret ,  verecundia  ipsius ,  obse- 
quio  senatus  opus  fuit,  in  hoc  praecipue  non  obsecuturi,  si  in 

13  ulla  re  putasset  fas  esse  non  obsequi.  Finem  existimas?  Mane35 
dum  et  maiora  accipe:  cutique,  cum  sit  utile  principis  benigni- 
tatem  promptissimam  ad  laudem  praemiaque  merentium  inlu- 
strari  ubique,  et  maxime  his  locis  quibus  incitari  ad  imitatio- 

nem  praepositi  rerum  eius  curae  possent,  et  Pallantis  specta- 
tissima  fides  adque  innocentia  exemplo  provocare  studium  tam 
honestae  aemulationis  posset,  ea  quae  X.  Kal.  Februarias,  quae 
proximae  fuissent,  in  amplissimo  ordine  optimus  princeps  re- 
5  citasset  senatusque  consulta  de  iis  rebus  facta  in  aere  incide- 
rentur,  idque  aes  figeretur  ad  statuam  loricatam  divi  IuliP.  Pa- 14 
rum  visum  tantorum  dedecorum  esse  curiam  testem:  delectus 
est  celeberrimus  locus ,  in  quo  legenda  praesentibus ,  legenda 
futuris  proderentur.  Placuit  aere  signari  omnes  honores  fasti- 

10  diosissimi  mancipii,  quosque  repudiasset  quosque,  quantum  ad 
decernentis  pertinet,  gessisset.  Incisa  et  insculpta  sunt  publi- 
cis  aeternisque  monumentis  praetoria  ornamenta  Pallantis ,  sic 
quasi  foedera  antiqua,  sic  quasi  sacrae  leges.  Tanta  principis,  15 
tanta  senatus,  tanta  Pallantis  ipsius  —  quid  dicam  nescio, 

15  quasi  vellent  in  oculis  omnium  figi,  Pallas  insolentiam  suam, 
patientiam  Caesar,  humilitatem  senatus.  Nec  puduit  rationem 
turpitudini  obtendere,  egregiam  quidem  pulchramque  ratio- 
nem ,  ut  exemplo  Pallantis  praemiorum  ad  studium  aemulatio- 
nis  ceteri  provocarentur.   Ea  honorum  vilitas  erat,  illorumi6 

20  etiam  quos  Pallas  non  dedignabatur.  Inveniebantur  tamen  ho- 
nesto  loco  nati  qui  peterent  cuperentque  quod  dari  liberto, 
promitti  servis  videbant.  Quam  iuvat  quod  in  tempora  illa  non  17 
incidi,  quorum  sic  me  tamquam  illis  vixerim  pudet!  Non  du- 
bito  similiter  adfici  te.  Scio  quam  sit  tibi  vivus  et  ingenuus 

25  animus ;  ideo  facilius  est  ut  me ,  quamquam  indignationem  qui- 
busdam  in  locis  fortasse  ultra  epistulae  modum  extulerim,  pa- 
T,um  doluisse  quam  nimis  credas.  Vale. 

VII. 

30  C.  PLINIUS  TACITO  SUO  S. 

Neque  ut  magistro  magister  neque  ut  discipulo  discipulus  L 
(sic  enim  scribis),  sed  ut  discipulo  magister  (nam  tu  magister, 
ego  contra ;  adque  adeo  tu  in  scholam  revocas ,  ego  adhuc  Sa- 
inrnalia  extendo)  librum  misisti.  Num  potui  longius  hyperba-  2 
35ton  facere  adque  hoc  ipso  probare  eum  esse  me  qui  non  modo 
magister  tuus  sed  ne  discipulus  quidem  debeam  dici?  Sumam 
tamen  personam  magistri  exseramque  in  librum  tuum  ius  quod 

dedisti,  eo  liberius  quod  nihil  ex  meis  interim  missurus  sum 
tibi  in  quo  te  ulciscaris.  Vale. 

VIII. 

C.  PLINIUS  ROMANO  SUO  S.  5 

1  Vidistine  aliquando  Clitumnum  fontem?  Si  nondum  (et  puto 
nondum;  alioqui  narrasses  mihi),  vide,  quem  ego  (paenitet  tar- 

2  ditatis)  proxime  vidi.    Modicus  collis  adsurgit,  antiqua  cu- 
presso  nemorosus  et  opacus.  Hunc  subter  exit  fons  et  expri- 
mitur  pluribus  venis  sed  inparibus,  eluctatusque  quem  facitio 
gurgitem  lato  gremio  patescit  purus  et  vitreus ,  ut  numerare 

Siactas  stipes  et  relucentis  calculos  possis.  Inde  nonlocideve- 
xitate  sed  ipsa  sui  copia  et  quasi  pondere  inpellitur.  Fons  ad- 
huc  et  iam  amplissimum  flumen  adque  etiam  navium  patiens, 
quas  obvias  quoque  et  contrario  nisu  in  diversa  tendentes!5 
transmittit  et  perfert,  adeo  validus  ut  illa  qua  properat  ipse, 
quamquam  per  solum  planum,  remis  non  adiuvetur,  idem  aeger- 

4rime  remis  contisque  superetur  adversus.  Iucundum  utrumque 
per  iocum  ludumque  fluitantibus,  ut  flexerint  cursum,  laborem 
otio,  otium  labore  variare.  Ripae  fraxino  multa,  multa  populo  20 
vestiuntur,  quas  perspicuus  amnis  ut  mersas  viridi  imagine  ad- 
numerat.  Rigor  aquae  certaverit  nivibus,  nec  color  cedit. 

5  Adiacet  templum  priscum  et  religiosum:  stat  Clitumnus  ipse 
amictus  ornatusque  praetexta:  praesens  numen  adque  etiam 
fatidicum  indicant  sortes.  Sparsa  sunt  circa  sacella  complura25 
totidemque  dii.  Sua  cuique  veneratio ,  suumnomen,  quibus- 
dam  vero  etiam  fontes.  Nam  praeter  illum  quasi  parentem  ce- 
terorum  sunt  minores  capite  discreti;  ' sed  flumini  miscentur, 

6  quod  ponte  transmittitur.  Is  terminus  sacri  profanique.  In  su- 
periore  parte  navigare  tantum,  infra  etiam  natare  concessum.  30 
Balineum  Hispellates,  quibus  illum  locum  divus  Augustus  dono 
dedit,  publice  praebent,  praebent  hospitium.  Nec  desunt  vil- 

7  lae ,  quae  secutae  fluminis  amoenitatem  margini  insistunt.  In 
summa,  nihil  erit  ex  quo  non  capias  voluptatem.  Nam  sttide- 
bis  quoque;  leges  multa  multorum  omnibus  columnis,  omnibus35 
parietibus  inscripta,  quibus  fons  ille  deusque  celebratur.  Plura 
laudabis,  nonnulla  ridebis;  quamquam  tu  vero,  quae  tua  huma- 
nitas,  nulla  ridebis.  Vale. 

C.  PLINIUS  URSO  SUO  S. 

Olim  non  librum  in  manus,  non  stilum  sumpsi;  olim  nescio  1 
quid  sit  otium,  quid  quies,  quid  denique  illud  iners  quidem, 
5  iucundum  tamen  nihil  agere ,  nihil  esse :  adeo  multa  me  ne- 
gotia  amicorum  nec  secedere  nec  studere  patiuntur.  Nulla  enim  2 
studia  tanti  ut  amicitiae  officium  deseratur,  quod  religiosissime 
custodiendum  studia  ipsa  praecipiunt.  Vale. 

10  X 

C.  PLINIUS  FABATO  PROSOCERO  SUO  S. 

Quo  magis  cupis  ex  nobis  pronepotes  videre,  hoc  tristiori 
audies  neptem  tuam  abortum  fecisse,  dum  se  praegnantem  esse 
puellariter  nescit  ac  per  hoc  quaedam  custodienda  praegnan- 

15  tibus  omittit,  facit  omittenda.  Quem  errorem  magnis  documen- 
tis  expiavit  in  summum  periculum  adducta.  Igitur  ut  necesse  2 
est  graviter  accipias  senectutem  tuam  quasi  paratis  posteris 
destitutam,  sic  debes  agere  diis  gratias  quod  ita  tibi  in  prae- 
sentia  pronepotes  negaverunt  ut  servarent  neptem,  illos  reddi- 

20turi,  quorum  nobis  spem  certiorem  haec  ipsa  quamquam  parum 
prospere  explorata  fecunditas  facit.  Isdem  nunc  ego  te  quibus3 
ipsum  me  hortor  moneo  confirmo.  Neque  enim  ardentius  tu 
pronepotes  quam  ego  liberos  cupio,  quibus  videormeotuoque 
latere  pronum  ad  honores  iter  et  audita  latius  nomina  et  non 

25  subitas  imagines  relicturus.  Nascantur  modo  et  hunc  nostrum 
dolorem  gaudio  mutent.  Vale. 

XI. 

C.  PLINIUS  HISPULLAE  SUAE  S. 

30      Cum  adfectum  tuum  erga  fratris  filiam  cogito ,  etiam  ma- 1 
terna  indulgentia  molliorem ,  intellego  prius  tibi  quod  est  po- 
sterius  nuntiandum,  ut  praesumpta  laetitia  sollicitudini  locum 
non  relinquat.   Quamquam  vereor  ne  post  gratulationem  quo- 
que  in  metum  redeas  atque  ita  gaudeas  periculo  liberatam  ut 

35  simul  quod  periclitata  sit  perhorrescas.  Hilaris ,  iam  sibi ,  iam  2 
mihi  reddita,  incipit  refici  transmissumque  discrimen  convale- 
scendo  metiri.  Fuit  alioqui  in  summo  discrimine ,  inpune  di- 
Pltnt  Ep.  11 

xisse  lieeat,  fuit  nulla  sua  culpa,  aetatis  aliqua.  Inde  abortus 
3et  ignorati  uteri  triste  experimentum.  Proinde,  etsi  non  conti- 
git  tibi  desiderium  fratris  amissi  aut  nepote  eius  aut  nepte  so- 
lari ,  memento  tamen  dilatum  magis  istud  quam  negatum ,  cum 
salva  sit  ex  qua  sperari  potest.  Simul  excusa  patri  tuo  casum,  5 
cui  paratior  apud  feminas  venia.  Vale. 

XII. 

C.  PLINIUS  MINICIANO  SUO  S. 

1  Hunc  solum  diem  excuso.  Recitaturus  est  Titinius  Capito,  10 
quem  ego  audire  nescio  magis  debeam  an  cupiam.  Vir  est 
optimus  etinter  praecipua  saeculi  ornamenta  numerandus :  colit 
studia,  studiosos  amat,  fovet,  provehit,  multorumque  qui  aliqua 
conponunt  portus  sinus  praemium,  omnium  exemplum,  ipsa- 
rum  denique  litterarum  iam  senescentium  reductor  ac  refor- 15 

2  mator.  Domum  suam  recitantibus  praebet ,  auditoria  non  apud 
se  tantum  benignitate  mira  frequentat;  mihi  certe,  si  modo  in 
urbe,  defuit  numquam.  Porro  tanto  turpius  gratiam  non  referre, 

3  quanto  honestior  causa  referendae.  An,  si  litibus  tererer,  ob- 
strictum  esse  me  crederem  obeunti  vadimonia  mea,  nunc,  quia  20 
mihi  omne  negotium,  omnis  in  studiis  cura,  minus  obligor 
tanta  sedulitate  celebranti  in  quo  obligari  ego,  ne  dicam  solo, 

4certe  maxime  possum?  Quod  si  illi  nullam  vicem,  nulla  quasi 
mutua  officia  deberem,  sollicitarer  tamen  vel  ingenio  hominis 
pulcherrimo  et  maximo  et  in  summa  severitate  dulcissimo  vel  25 
honestate  materiae.  Scribit  exitus  inlustrium  virorum,  in  his 

5  quorundam  mihi  carissimorum.  Videor  ergo  fungi  pio  munere, 
quorumque  exsequias  celebrare  non  licuit,  horum  quasi  fune- 
bribus  laudationibus ,  seris  quidem  sed  tanto  magis  veris  in- 
teresse.  Vale.  30 

XIII. 

C.  PLINIUS  GENIALI  SUO  S. 

1      Probo  quod  libellos  meos  cum  patre  legisti.  Pertinet  ad 
profectum  tuum  a  disertissimo  viro  discere  quid  laudandum,  35 
quid  reprehendendum ,  simul  ita  institui  ut  verum  dicere  ad- 

2suescas.  Vides  quem  sequi,  cuius  debeas  inplere  vestigia.  0 
te  beatum!  cui  contigit  vivum  adque  idem  optimum  et  con- 

iunctissimum  exemplar,  qui  denique  eum  potissimum  imitan- 
dum  habes  cui  natura  esse  te  simillimum  voluit.  Vale. 

XIIII. 

5  C.  PLINIUS  ARISTONI  SUO  S. 

Cum  sis  peritissimus  et  privati  iuris  et  publici,  cuius  parsi 
senatorium  est ,  cupio  ex  te  potissimum  audire ,  erraverim  in 
senatu  proxime  necne,  non  ut  in  praeteritum  (serum  enim) 
verum  ut  in  futurum ,  si  quid  simile  inciderit ,  erudiar.  Dices  2 

10ccur  quaeris  quod  nosse  debebas?'  Priorum  temporum  servi- 
tus  ut  aliarum  optimarum  artium  sic  etiam  iuris  senatorii  obli- 
vionem  quandam  et  ignorantiam  induxit.    Quotus  enim  quis-3 
que  tam  patiens  ut  velit  discere  quod  in  usu  non  sit  habitu- 
rus?  Adde  quod  difficile  est  tenere  quae  acceperis,  nisi  exer- 

15  ceas.  Itaque  reducta  libertas  rudes  nos  et  inperitos  deprehen 
dit;  cuius  dulcedine  accensi  cogimur  quaedam  facere  antc 
quam  nosse.  Erat  autem  antiquitus  institutum  ut  a  maioribus  4 
natu  non  auribus  modo  verum  etiam  oculis  disceremus  quae 
facienda  mox  ipsi  ac  per  vices  quasdam  tradenda  minoribus 

20haberemus.  Inde  adulescentuli  statim  castrensibus  stipendiis  5 
imbuebantur,  ut  imperare  parendo,  duces  agere,  dum  secun- 
tur,  adsuescerent:  inde  honores  petituri  adsistebant  curiae  fo- 
ribus  et  consilii  publici  spectatores  ante  quam  consortes  erant. 
Suus  cuique  parens  pro  magistro ,  aut  cui  parens  non  erat,  6 

25  maximus  quisque  et  vetustissimus  pro  parente.  Quae  potestas 
referentibus ,  quod  censentibus  ius,  quae  vis  magistratibus, 
quae  ceteris  libertas,  ubi  cedendum,  ubi  Fesistendurn ,  quod 
silendi  tempus,  quis  dicendi  modus,  quae  distinctio  pugnan- 
tium  sententiarum,  quae  exsecutio  prioribus  aliquid  addentium; 

30  omnem  denique  senatorium  morem ,  quod  fidelissimum  praeci- 
piendi  genus,  exemplis  docebantur.  Ad  nos  iuvenes  fuimus  7 
quidem  in  castris;  sed  cum  suspecta  virtus,  inertia  in  pretio, 
cum  ducibus  auctoritas  nulla,  nulla  militibus  verecundia,  nus- 
quam  imperium,  nusquam  obsequium,  omnia  soluta,  turbata  ad- 

35  que  etiam  in  contrarium  versa ,  postremo  obliviscenda  magis 
quam  tenenda.  Idem  prospeximus  curiam ,  sed  curiam  trepi-  8 
dam  et  elinguem,  cum  dicere  quod  velles  periculosum,  quod 
nolles  miserum  esset.  Quid  tunc  disci  potuit,  quid  didicisse 

iuvit,  cum  senatus  aut  ad  otium  summum  aut  ad  summum  nefas 
vocaretur  et  modo  ludibrio  modo  dolori  retentus  numquam 
9seria,  tristia  saepe  censeret?  Eadem  mala  iam  senatores,  iam 
participes  malorum  multos  per  annos  vidimus  tulimusque; 
quibus  ingenia  nostra  in  posterum  quoque  hebetata  fracta  con-  5 

10  tusa  sunt.  Breve  tempus  (nam  tanto  brevius  omne  quanto  feli- 
cius  tempus),  quo  libet  scire  quid  simus,  libet  exercere  quod 
sumus.  Quo  iustius  peto,  primum  ut  errori,  si  quis  est  er- 
ror,  tribuas  veniam,  deinde  medearis  scientia  tua,  cui  semper 
fuit  curae  sic  iura  publica  ut  privata,  sic  antiqua  ut  recentia,  io 

11  sic  rara  ut  assidua  tractare.  Adque  ego  arbitror  illis  etiam 
quibus  plurimarum  rerum  agitatio  frequens  nihil  esse  ignotum 
patiebatur  genus  quaestionis  quod  adfero  ad  te  aut  non  satis 
tritum  aut  etiam  inexpertum  fuisse.  Hoc  et  ego  excusatior,  si 
forte  sum  lapsus,  et  tu  dignior  laude,  si  potes  id  quoque  do-15 

12cere  quodin  obscuro  est  an  didiceris.  Referebatur  de  libertis 
Afrani  Dextri  consulis,  incertum  sua  an  suorum  manu,  scelere 
an  obsequio  perempti.  Hos  alius  (*quis??  inquis:  ego:  sed 
nihil  refert)  post  quaestionem  supplicio  liberandos,  alius  in  in- 
sulam  relegandos,  alius  morte  puniendos  arbitrabatur.  Quarum  20 
sententiarum  tanta  diversitas  erat  ut  non  possent  esse  nisi  sin- 

13gulae.  Quid  enim  commune  habet  occidere  et  relegare?  non 
Hercule  magis  quam  relegare  et  absolvere :  quamquam  pro- 
pior  aliquanto  est  sententiae  relegantis  quae  absolvit  quam 
quae  occidit;  utraque  enim  ex  illis  vitam  relinquit,  haec  adi-25 
mit :  cum  interim  et  qui  morte  puniebant  et  qui  relegabant  una 
sedebant  et  temporaria  simulatione  concordiae  discordiam  dif- 

14ferebant.  Ego  postulabam  ut  tribus  sententiis  constaret  suus 
numerus ,  nec  se  brevibus  indutiis  duae  iungerent.  Exigebam 
ergo  ut  qui  capitali  supplicio  adficiendos  putabant  discederent3o 
a  relegante,  nec  interim  contra  absolventis  mox  dissensuri  con- 
gregarentur,  quia  parvolum  referret  an  idem  displiceret  quibus 

15  non  idem  placuisset.  Illud  etiam  mihi  permirum  videbatur  eum 
quidem  qui  libertos  relegandos,  servos  supplicio  adficiendos 
censuisset  coactum  esse  dividere  sententiam ,  hunc  autem  qui  35 
libertos  morte  multaret  cum  relegante  numerari.  Nam  si  opor- 
tuisset  dividi  sententiam  unius,  quia  res  duas  comprehendebat, 
non  reperiebam  quemadmodum  posset  iungi  sententia  duorum 


EPISTULARUM  VIII.  14. 


165 


tam  diversa  censentium.  Adque  adeo  permitte  mihi  sic  apud  te  16 
tamquam  ibi,  sic  peracta  re  tamquam  adhuc  integra,  rationem 
iudicii  mei  reddere ,  quaeque  tunc  carptim  multis  obstrepenti- 
bus  dixi  nunc  per  otium  iungere.  Fingamus  tres  omnino  iudi- 17 
5  ces  in  hanc  causam  datos  esse,  horum  uni  placuisse  perire  li- 
bertos,  alteri  relegari,  tertio  absolvi:  utrumne  sententiae  duae 
collatis  viribus  novissimam  periment?  an  separatim  una  quae- 
que  tantundem  quantum  altera  valebit,  nec  magis  poterit  cum 
secunda  prima  conecti  quam  secunda  cum  tertia?  Igitur  in  se- 18 

lOnatu  quoque  numerari  tamquam  contrariae  debent  quae  tam- 
quam  diversae  dicuntur.  Quod  si  unus  adque  idem  et  perden- 
dos  censeret  et  relegandos ,  num  ex  sententia  unius  et  perire 
possent  et  relegari?  num  denique  omnino  una  sententia  puta- 
retur  quae  tam  diversa  coniungeret?  Quemadmodum  igitur,  19 

locumalter  puniendos,  alter  censeat  relegandos ,  videri  potest 
una  sententia,  quia  dicitur  a  duobus,  quae  non  videretur  una, 
si  ab  uno  diceretur?  Quid?  lex  non  aperte  docet  dirimi  de- 
bere  sententias  occidentis  et  relegantis,  cum  ita  discessionem 
fieri  iubet,  cqui  haec  sentitis ,  in  hanc  partem ,  qui  alia  omnia, 

20  in  illam  partem  ite  qua  sentitis ?  ?  Examina  singula  verba  et  ex- 
pende :  *qui  haec  sentitis5 ,  hoc  est  qui  relegandos  putatis : 
cin  hanc  partem',  id  est  in  eam  in  qua  sedet  qui  censuit  rele- 
gandos.  Ex  quo  manifestum  est  non  posse  in  eadem  parte  re-  20 
manere  eos  qui  interficiendos  arbitrantur.  cQui  alia  omnia': 

25  animadvertis  utnon  contenta  lex  dicere  calia'  addiderit  commV. 
Num  ergo  dubium  est  alia  omnia  sentire  eos  qui  occidunt 
quam  qui  relegant?  cIn  illam  partem  ite  qua  sentitis9:  nonne 
videtur  ipsa  lex  eos  qui  dissentiunt  in  contrariam  partem  vo- 
care,  cogere,  inpellere?  non  consul  etiam  ubi  quisque  rema- 

30nere,  quo  transgredi  debeat,  non  tantum  sollemnibus  verbis 
sed  manu  gestuque  demonstrat?  Ad  enim  futurum  est  ut,  si  21 
dividantur  sententiae  interficientis  et  relegantis,  praevaleat  illa 
quae  absolvit.  Quid  istud  ad  censentes?  quos  certe  non  decet 
omnibus  artibus,  omni  ratione  pugnare  ne  fiat  quod  est  mitius. 

35  Oportet  tamen  eos  qui  puniunt  et  qui  relegant  absolventibus 
primum,  mox  inter  se  comparari.  Scilicet  ut  in  spectaculis  qui- 
busdam  sors  aliquem  seponit  ac  servat  qui  cum  victore  con- 
tendat,  sic  in  senatu  sunt  aliqua  prima ,  sunt  secunda  certami- 

na ,  et  ex  duabus  sententiis  eam  quae  superior  extiterit  tertia 

22  exspectat.  Quid,  quod  prima  sententia  conprobata  ceterae  per- 
emuntur?  Qua  ergo  ratione  potest  esse  non  unus  adque  idem 

23locus  sententiarum ,  quarum  nullus  est  postea?  Planius  repe- 
tam.    Nisi  dicente  sententiam  eo  qui  relegat  illi  qui  puniunt  5 
capite  initio  statim  in  alia  discedant,  frustra  postea  dissentient 

24abeo  cui  paulo  ante  consenserint.  Sed  quid  ego  similis  do- 
centi?  cum  discere  velim  an  sententias  dividi,  an  iri  in  singu- 
las  oportuerit.  Optinui  quidem  quod  postulabam;  nihilo  mi- 
nus  tamen  quaero  an  postulare  debuerim.  Quemadmodum  opti- 10 
nui?  Qui  ultimum  supplicium  sumendum  esse  censebat,  ne- 
scio  an  iure,  certe  aequitate  postulationis  meae  victus,  omissa 
sententia  sua  accessit  releganti ;  veritus  scilicet  ne,  si  divide- 
rentur  sententiae,  quod  alioqui  fore  videbatur,  ea  quae  absol- 
vendos  esse  censebat  numero  praevaleret.  Etenim  longe  plu- 15 

25res  in  hac  una  quam  in  duabus  singulis  erant.  Tum  illi  quoque 
qui  auctoritate  eius  trahebantur  transeunte  illo  destituti  reli- 
querunt  sententiam  ab  ipso  auctore  desertam  secutique  sunt 

26  quasi  transfugam  quem  ducem  sequebantur.  Sic  ex  tribus  sen- 
tentiis  duae  factae ,  tenuitque  ex  duabus  altera  tertia  expulsa,  20 
quae,  cum  ambas  superare  non  posset,  elegit  ab  utra  vince- 
retur.  Vale. 

XV. 

C.  PLINIUS  IUNIORI  SUO  S.  25 

1  Oneravi  te  tot  pariter  missis  voluminibus :  sed  oneravi  pri- 
mum,  quia  exegeras,  deinde,  quia  scripseras  tam  graciles  istic 
vindemias  esse  ut  plane  scirem  tibi  vacaturum,  quod  vulgo 

2  dicitur,  librum  legere.  Eadem  ex  meis  agellis  nuntiantur.  Igi- 
tur  mihi  quoque  licebit  scribere  quae  legas ,  sit  modo  unde  30 
chartae  emi  possint;  quae  si  scabrae  bibulaeve  sint,  aut  non 
scribendum  aut  necessario  quidquid  scripserimus  boni  mali 
delebimus.  ■  Vale. 

XVL  35 

C.  PLINIUS  PATERNO  SUO  S. 

1      Confecerunt  me  infirmitates  meorum,  mortes  etiam,  et  qui- 
dem  iuvenum.  Solacia  duo  nequaquam  paria  tanto  dolori,  sola- 

cia  tamen :  unum  facilitas  manumittendi ;  videor  enim  non  om- 
nino  inmaturos  perdidisse  quos  iam  liberos  perdidi;  alterum, 
quod  permitto  servis  quoque  quasi  testamenta  facere  eaque  ut 
legitima  custodio.  Mandant  rogantque  quod  visum ;  pareo  ut  2 
5iussus.  Dividunt,  donant,  relinquunt,  dumtaxat  intra  domum. 
Nam  servis  res  publica  quaedam  et  quasi  civitas  domus  est. 
Sed  quamquam  his  solaciis  adquiescam,  debilitor  et  frangor.} 
eadem  illa  humanitate  quae  me  ut  hoc  ipsum  permitterem  in- 
duxit.  Non  ideo  tamen  velim  durior  fieri.  Nec  ignoro  alios 

10  eiusmodi  casus  nihil  amplius  vocare  quam  damnum  eoque  sibi 
magnos  homines  et  sapientes  videri.  Qui  an  magni  sapientes- 
que  sint  nescio ,  hommes  non  sunt.  Hominis  est  enim  adfici  4 
dolore,  sentire,  resistere  tamen  et  solacia  admittere,  non  sola- 
ciis  non  egere.  Verum  de  his  plura  fortasse  quam  debui ,  sed  5 

15  pauciora  quam  volui.  Est  enim  quaedam  etiam  dolendi  volu- 
ptas ,  praesertim  si  in  amici  sinu  defleas ,  apud  quem  lacrimis 
tuis  vel  laus  sit  parata  vel  venia.  Vale. 

XVII. 

20  C.  PLINIUS  MAGEUNO  SUO  S. 

Num  istic  quoque  inmite  et  turbidum  caelum  ?  Hic  adsi- 1 
duae  tempestates  et  crebra  diluvia.   Tiberis  alveum  excessit 
et  demissioribus  ripis  alte  superfunditur.   Quamquam  fossa2 
quam  providentissimus  imperator  fecit  exhaustus ,  premit  val- 
5  les ,  innatat  campis ,  quaque  planum  solum ,  pro  solo  cernitur. 
Inde  quae  solet  flumina  accipere  et  permixta  devehere  velut 
obvius  sistere  cogit,  atque  ita  alienis  aquis  operit  agros  quos 
ipse  non  tangit.  Anio,  delicatissimus  amnium  ideoque  adiacen-  3 
tibus  villis  velut  invitatus  retentusque,  magna  ex  parte  nemora 

30  quibus  inumbratur  fregit  et  rapuit :  subruit  montes  et  deciden- 
tium  mole  pluribus  locis  clausus ,  dum  amissum  iter  quaerit, 
impulit  tecta  ac  se  super  ruinas  eiecit  atque  extulit.  Viderunt  4 
quos  excelsioribus  terris  illa  tempestas  deprehendit  alibi  di- 
vitum  apparatus  et  gravem  supellectilem,  alibi  instrumenta  ru- 

55  ris,  ibi  boves  aratra  rectores,  hic  soluta  et  libera  armenta,  ad- 
que  inter  haec  arborum  truncos  aut  villarum  trabes,  varie  Iate- 
que  fluitantia.  Ac  ne  iila  quidem  malo  vacaverunt  quae  non  5 
ascendit  amnis.  Nam  pro  amne  imber  adsiduus  et  deiecti  nu- 

bibus  turbines,  proruta  opera  quibus  pretiosa  rura  cinguntur, 
quassata  adque  etiam  decussa  monimenta.  Multi  eiusmodi  ca- 
6sibus  debilitati,  obruti,  obtriti,  et  aucta  luctibus  damna.  Ne 
quid  simile  istic  pro  mensura  periculi  vereor  teque  rogo ,  si 
nihil  tale ,  quam  maturissime  sollicitudini  meae  consulas ,  sed  5 
et  si  tale ,  id  quoque  nunties.  Nam  paulum  differt  patiaris  ad- 
versa  an  exspectes ;  nisi  quod  tamen  est  dolendi  modus ,  non 
est  timendi.  Doleas  enim  quantum  scias  accidisse,  timeas 
quantum  possit  accidere.  Vale. 

XVIII.  10 

C.  PLINIUS  RUFINO  SUO  S. 

1  Falsum  est  nimirum  quod  creditur  vulgo,  testamenta  homi- 
num  speculum  esse  morum,  cumDomitius  Tullus  longe  melior 

2  apparuerit  morte  quam  vita.  Nam  cum  se  captandum  praebuis- 15 
set,  reliquit  filiam  heredem,  quae  illi  cum  fratre  communis, 
quia  genitam  fratre  adoptaverat.  Prosecutus  est  nepotes  plu- 
rimis  iucundissimisque  legatis ,  prosecutus  etiam  proneptem. 
In  summa ,  omnia  pietate  plenissima ,  ac  tanto  magis  inexspe- 

3  ctata  sunt.  Ergo  varii  tota  civitate  sermones :  alii  fictum  in-  20 
gratum  inmemorem  loquuntur  seque  ipsos,  dum  insectantur 
illum,  turpissimis  confessionibus  produnt ,  ut  qui  de  patre  avo 
proavo  quasi  de  orbo  querantur:  alii  contra  hoc  ipsum  lau- 
dibus  ferunt  quod  sit  frustratus  improbas  spes  hominum,  quos 
sic  decipere  pro  moribus  temporum  prudentia  est.  Addunt25 
etiam  non  fuisse  ei  liberum  alio  testamento  mori ;  neque  enim 
reliquisse  opes  filiae,  sed  reddidisse  quibus  auctus  per  filiam 

4fuerat.  Nam  Curtilius  Mancia,  perosus  generum  suum  Domi- 
tium  Lucanum  (frater  is  Tulli) ,  sub  ea  conditione  filiam  eius, 
neptem  suam,  instituerat  heredem,  si  esset  manu  patris  emissa.  30 
Emiserat  pater,  adoptaverat  patruus,  atque  ita  circumscripto 
testamento  consors  frater  in  patris  potestatem  emancipatam 
filiam  adoptionis  fraude  revocaverat,  et  quidem  cum  opibus 

5  amplissimis.  Fuit  alioqui  fratribus  illis  quasi  fato  datum  ut  di- 
vites  fierent  invitissimis  a  quibus  facti  sunt.  Quin  etiam  Domi-  35 
tius  Afer,  qui  illos  in  nomen  adsumpsit,  reliquit  testamentum 
ante  decem  et  octo  annos  nuncupatum  adeoque  postea  inpro- 

6  batum  sibi  ut  patris  eorum  bona  proscribenda  curaverit.  Mira 


EPISTULARUM  VIII.  18.  19. 


169 


illius  asperitas,  mira  felicitas  horum:  illius  asperitas,  qui  nu- 
mero  civium  excidit  quem  socium  etiam  in  liberis  habuit ;  feli- 
citas  horum ,  quibus  successit  in  locum  patris  qui  patrem  abs- 
tulerat.  Sed  haec  quoque  hereditas  Afri  ut  reliqua  cum  fratre  7 
5  quaesita  transmittenda  erant  filiae  fratris,  a  quo  Tullus  ex  asse 
heres  institutus  praelatusque  filiae  fuerat,  ut  conciliaretur. 
Quo  laudabilius  testamentum  est,  quod  pietas  fides  pudor  scri- 
psit,  in  quo  denique  omnibus  adfinitatibus  pro  cuiusque  officio 
gratia  relata  est ,  relata  et  uxori.  Accepit  amoenissimas  villas,  8 

10  accepit  magnam  pecuniam  uxor  optima  et  patientissima  ac  tanto 
melius  de  viro  merita ,  quanto  magis  est  reprehensa  quod  nu- 
psit.  Nam  mulier  natalibus  clara,  moribus  proba,  aetate  decli- 
vis,  diu  vidua ,  mater  olim ,  parum  decore  secuta  matrimonium 
videbatur  divitis  senis ,  ita  perditi  morbo  ut  esse  taedio  posset 

J5uxori  quam  iuvenis  sanusque  duxisset.  Quippe  omnibusmem-9 
bris  extortus  et  fractus  tantas  opes  solis  oculis  obibat  ac  ne 
in  lectulo  quidem  nisi  ab  aliis  movebatur.  Quin  etiam  (foedum 
miserandumque  dictu)  dentes  lavandos  fricandosque  praebe- 
bat.  Auditum  frequenter  ex  ipso,  cum  quereretur  de  contume- 

20  liis  debilitatis  suae,  digitos  se  servorum  suorum  cotidie  lingere. 
Vivebat  tamen  et  vivere  volebat,  sustentante  maxime  uxore,  10 
quae  culpam  inchoati  matrimoniLin  gloriam  perseverantia  ver- 
terat.   Habes  omnes  fabulas  urbis:  nam  sunt  omnes  fabulae  n 
Tullus.  Exspectatur  auctio.  Fuit  enim  tam  copiosus  ut  amplissi- 

25  mos  hortos  eodem  quo  emerat  die  instruxerit  plurimis  et  anti- 
quissimis  statuis.  Tantum  illi  pulcherrimorum  operum  in  hor- 
reis,  quae  neglegebat.  Invicem  tu,  si  quid  istic  epistula  di- 
gnum,  ne  gravare.  Nam  cum  aures  hominum  novitate  laetantur,  12 
tum  ad  rationem  vitae  exemplis  erudimur.  Vale. 

30  XVIIII. 

C.  PLINIUS  MAXIMO  SUO  S. 

Et  gaudium  mihi  et  solacium  in  litteris ,  nihilque  tam  lae-  i 
tum  quod  his  laetius ,  tam  triste  quod  non  per  has  sit  minus 
35  triste.  Itaque  et  inlirmitate  uxoris  et  meorum  periculo ,  quo- 
rundam  vero  etiam  morte  turbatus ,  acl  unicum  doloris  leva- 
mentum  studia  confugi ,  quae  praestant  ut  adversa  magis  in- 
tellegam,  sed  patientius  feram.  Est  autem  mihi  moris  quod  sum  2 

daturus  in  manus  hominum  ante  amicorum  iudicio  examinare, 
in  primis  tuo.  Proinde ,  si  quando ,  nunc  intende  libro  quem 
cum  hac  epistula  accipies,  quia  vereor  ne  ipse  ut  tristis  parum 
intenderim.  Imperare  enim  dolori  ut  scriberem  potui,  ut  vacuo 
animo  laetoque  non  potui.  Porro  ut  ex  studiis  gaudium,  sic5 
studia  hilaritate  proveniunt.  Vale. 

XX. 

C.  PLINIUS  GALLO  SUO  S. 

1      Ad  quae  noscenda  iter  ingredi,  transmittere  mare  solemus,  10 
ea  sub  oculis  posita  neglegimus ,  seu  quia  ita  natura  compara- 
tum  ut  proximorum  incuriosi  longinqua  sectemur,  seu  quod 
omnium  rerum  cupido  languescit,  cum  facilis  occasio,  seu  quod 
differimus  tamquam  saepe  visuri  quod  daturvidere,  quotiens 

2velis  cernere.  Quacumque  de  causa,  permulta  in  urbe  nostralo 
iuxtaque  urbem  non  oculis  modo  sed  ne  auribus  quidem  novi- 
mus,  quae  si  tulisset  Achaia,  Aegyptos,  Asia  aliave  quaelibet 
miraculorum  ferax  commendatrixque  terra,  audita  perlecta 

Slustrata  haberemus.  Ipse  certe  nuper  quod  nec  audieram  ante 
nec  videram  audivi  pariter  et  vidi.  Exegerat  prosocer  meus  ut20 
Amerina  praedia  sua  inspicerem.    Haec  perambulanti  mihi 
ostenditur  subiacens  lacus  nomine  Vadimonis :  simul  quaedam 

4  incredibilia  narrantur.  Perveni  ad  ipsum.  Lacus  est  in  simili- 
tudinem  iacentis  rotae  circumscriptus  et  undique  aequalis :  nul- 
lus  sinus,  obliquitas  nulla,  omnia  dimensa,  paria  et  quasi  artifi-  25 
cis  manu  cavata  et  excisa.  Color  caerulo  albidior ,  viridior  et 
pressior,  sulpuris  odor  saporque  medicatus,  vis,  qua  fracta 
solidantur.  Spatium  modicum,  quod  tamen  sentiat  ventos  et 

5  fluctibus  intumescat.  Nulla  in  hoc  navis  (sacer  enim),  sed  in- 
natant  insulae ,  herbidae  omnes  harundine  et  iunco ,  quaeque  30 
alia  fecundior  palus  ipsaque  illa  extremitas  lacus  effert.  Sua 
cuique  figura  ut  modus:  cunctis  margo  derasus,  quia  frequen- 
ter  vel  litori  vel  sibi  inlisae  terunt  terunturque.  Par  omnibus 
altitudo,  par  levitas;  quippe  in  speciem  carinae  humili  radice 

6descendunt.  Haec  ab  omni  latere  perspicitur  eademque  su-35 
spensa  pariter  et  mersa.  Interdum  iunctae  copulataeque  et 
continenti  similes  sunt ,  interdum  discordantibus  ventis  dige- 
runtur,  non  numquam  destitutae  tranquillitate  singulae  fluitant. 

Saepe  minores  maioribus  velut  cumbulae  onerariis  adhaere-7 
scunt,  saepe  inter  se  maiores  minoresque  quasi  cursum  cer- 
tamenque  desumunt;  rursus  omnes  in  eundem  locum  adpulsae, 
qua  steterunt  promovent  terram,  et  modo  hac  modo  illa  lacum 
5  reddunt  auferuntque ;  ac  tum  demum ,  cum  medium  tenuere, 
non  contrahunt.  Constat  pecora  herbas  secuta  sic  in  insulas  8 
illas  ut  in  extremam  ripam  procedere  solere  nec  prius  intel- 
legere  mobile  solum,  quam  litori  abrepta  quasi  inlata  et  inpo- 
sita  circumfusum  undique  lacum  paveant;  mox  quo  tulerit  ven- 

lOtus  egressa,  non  magis  se  descendisse  sentire,  quam  senserint 
ascendisse.  Idem  lacus  in  flumen  egeritur,  quod,  ubi  se  pau-9 
lisper  oculis  dedit,  specu  mergitur  alteque  conditum  meat,  ac 
si  quid,  antequam  subduceretur,  accepit,  servat  et  profert. 
Haec  tibi  scripsi ,  quia  nec  minus  ignota  quam  mihi  nec  minus  10 

15grata  credebam.  Nam  te  quoque,  ut  me,  nihil  aeque  ac  natu- 
rae  opera  delectant.  Vale. 

XXI. 

C.  PLINIUS  ARRIANO  SUO  S. 

20      Ut  in  vita  sic  in  studiis  pulcherrimum  et  humanissimum  1 
existimo  severitatem  comitatemque  miscere ,  ne  illa  in  tristi- 
tiam ,  haec  in  petulantiam  excedat.  Qua  ratione  ductus ,  gra-  2 
viora  opera  lusibus  iocisque  distinguo.  Ad  hos  proferendos 
et  tempus  et  locum  opportunissimum  elegi ;  utque  iam  nunc 

25  adsuescerent  et  ab  otiosis  et  in  triclinio  audiri,  Iulio  mense, 
quo  maxime  lites  interquiescunt ,  positis  ante  lectos  cathedris 
amicos  collocavi.  Forte  accidit  ut  eodem  die  mane  in  advoca-3 
tionem  subitam  rogarer,  quod  mihi  causam  praeloquendi  de- 
dit.  Sum  enim  deprecatus  ne  quis  ut  inreverentem  operis  ar- 

30gueret,  quod  recitaturus,  quamquam  et  amicis  et  paucis,  id  est 
iterum  amicis ,  foro  et  negotiis  non  abstinuissem.  Addidi  hunc 
ordinem  me  in  scribendo  sequi  ut  necessitates  voluptatibus, 
seria  iucundis  anteferrem ,  ac  primum  amicis,  tum  mihi  scribe- 
rem.  Liber  fuit  et  opusculis  varius  et  metris.  Ita  solemus,  qui  4 

35ingenio  parum  fidimus,  satietatis  periculum  fugere.  Recitavi 
biduo:  hoc  adsensus  audientium  exegit:  et  tamen  ut  alii  trans- 
eunt  quaedam  inputantque  quod  transeant,  sic  ego  nihil  prae- 
tereo  adque  etiam  non  praeterire  me  dico.  Lego  enim  omnia* 

ut  omnia  emendem,  quocl  contingere  non  potest  electa  reci- 

5  tantibus.  Ad  illud  modestius  et  fortasse  reverentius.  Sed  hoc 
simplicius  et  amantius.  Amat  enim  qui  se  sic  amari  putat  nt 
taedium  non  pertimescat:  et  alioqui  quid  praestant  sodalis,  si 
conveniunt  voluptatis  suae  causa?  Delicatus  ac  similis  ignoto5 

6  est  qui  amici  librum  bonum  mavult  audire  quam  facere.  Non 
dubito  cupere  te  pro  cetera  mei  caritate  quam  maturissime  le- 
gere  hunc  adhuc  musteum  librum.  Leges,  sed  retractatum; 
quae  causa  recitandi  fuit ;  et  tamen  non  nulla  iam  ex  eo  nosti. 
Haec  emendata  postea  vel,  quod  interdum  longiore  mora  solet,  i(? 
deteriora  facta  quasi  nova  rursus  et  rescripta  cognosces.  Nam 
plerisque  mutatis  ea  quoque  mutata  videntur  quae  manent.  Vale. 

XXII. 

C.  PLINIUS  GEMI.NO  SUO  S.  15 

1  Nostine  hos  qui  omnium  libidinum  servi  sic  aliorum  vitiis 
irascuntur  quasi  invideant  et  gravissime  puniunt  quos  maxime 
imitantur?  cum  eos  etiam  qui  non  indigent  clementia  ullius  ni- 

2  hil  magis  quam  lenitas  deceat.  Atque  ego  optimum  et  emen- 
datissimum  existimo  qui  ceteris  ita  ignoscit  tamquam  ipse  co-  20 
tidie  peccet,  ita  peccatis  abstinet  tamquam  nemini  ignoscat. 

3  Proinde  hoc  domi ,  hoc  foris ,  hoc  in  omni  vitae  genere  tenea- 
mus ,  ut  nobis  inplacabiles  simus ,  exorabiles  istis  etiam  qui 
dare  veniam  nisi  sibi  nesciunt ,  mandemusque  memoriae  quod 
vir  mitissimus  et  ob  hoc  quoque  maximus ,  Thrasea,  crebro  di-  25 
cere  solebat,  cqui  vitia  odit,  homines  odit.?  Quaeris  fortasse 

4  quo  commotus  haec  scribam.  Nuper  quidam  — ■  sed  melius  co- 
ram ;  quamquam  ne  tunc  quidem.  Vereor  enim  ne  id  quod  in- 
probo  insectari  carpere  fere  huic  quod  cum  maxime  praecipi- 
mus  repugnet.  Quisquis  ille,  qualiscumque,  sileatur,  queni3o 
insignire  exempli  nihil,  non  insignire  humanitatis  plurimum  re- 
fert.  Vale. 

XXIII. 

C.  PLINIUS  MARCELLTNO  SUO  S.  36 

1  Omnia  mihi  studia,  omnes  curas,  omnia  avocamenta  exemit, 
excussit,  eripuit  dolor,  quem  ex  morte  Iuni  Aviti  gravissimum 

2  cepi.  Latum  clavum  in  domo  mea  induerat :  sufFragio  meo  adiu- 

tus  in  petendis  honoribus  fuerat:  ad  hoc  ita  me  diligebat,  ita 
verebatur  ut  me  formatore  morum,  me  quasi  magistro  utere- 
tur.  Rarum  hoc  in  adulescentibus  nostris.  Nam  quotus  quis-  3 
que  vel  aetati  alterius  vel  auctoritati  ut  minor  cedit?  Statim 
5sapiunt,  statim  sciunt  omnia,  neminem  verentur,  imitantur  ne- 
minem  atque  ipsi  sibi  exempla  sunt.  Sed  non  Avitus ,  cuius 
haec  praecipua  prudentia,  quod  alios  prudentiores  arbitraba- 
tur,  haec  praecipua  eruditio,  quod  discere  volebat.  Semper4 
ille  aut  de  studiis  aliquid  aut  de  officiis  vitae  consulebat,  sem- 

JOper  ita  recedebat  ut  melior  factus,  et  erat  factus  vel  eo  quod 
audierat  vel  quod  omnino  quaesierat.  Quod  ille  obsequium^ 
Serviano,  exactissimo  viro,  praestitit!  quem  legatum  tribunus 
ita  et  intellexit  et  cepit  ut  ex  Germania  in  Pannoniam  transeun- 
tem  non  ut  commilito  sed  ut  comes  adsectatorque  sequeretur. 

15Qua  industria,  qua  modestia  quaestor  consulibus  suis  (et  plu- 
res  habuit)  non  minus  iucundus  et  gratus  quam  utilis  fuit!  Quo 
discursu,  qua  vigilantia,  hanc  ipsam  aedilitatem,  cui  praere- 
ptus  est ,  petiit !  quod  vel  maxime  dolorem  meum  exulcerat. 
Obversantur  oculis  cassi  labores  et  infructuosae  preces  et  ho-  6 

20  nor  quem  meruit  tantum.  Redit  animo  ille  latus  clavus  in  pe- 
natibus  meis  sumptus,  redeunt  illa  prima ,  illa  postrema  suffra- 
gia  mea ,  illi  sermones ,  illae  consultationes.  Adficior  adule-  7 
scentia  ipsius,  adficior  necessitudinum  casu.  Erat  illi  grandis 
natu  parens,  erat  uxor ,  quam  ante  annum  virginem  acceperat, 

25  erat  filia ,  quam  paulo  ante  sustulerat.  Tot  spes ,  tot  gaudia 
dies  unus  in  adversa  convertit.  Modo  designatus  aedilis,  recens  8 
maritus,  recens  pater,  intactum  honorem,  orbam  matrem,  vi- 
duam  uxorem,  filiam  pupillam  ignaram  avi,  patris  reliquit.  Ac- 
cedit  lacrimis  meis  quod  absens  et  inpendentis  mali  nescius 

30pariter  aegrum,  pariter  decessisse  cognovi,  ne  gravissimo  do- 
lori  tempore  consuescerem.  In  tantis  tormentis  eram,  cum 
scriberem  haec ,  scriberem  sola ;  neque  enim  nunc  aliud  aut 
cogitare  aut  loqui  possum.  Vale. 

35  XXIIII. 

C.  PLINIUS  MAXIMO  SUO  S. 

Amor  in  te  meus  cogit,  non  ut  praecipiam  (neque  enimi 
praeceptore  eges),  admoneam  tamen ,  ut  quae  scis  teneas  et 

2observes  aut  scias  melius.  Cogita  te  missum  in  provinciam 
Achaiam,  illam  veram  et  meram  Graeciam,  in  qua  primum  huma- 
nitas,  litterae,  etiam  fruges  inventae  esse  creduntur;  missum  ad 
ordinandum  statum  liberarum  civitatum,  id  est,  ad  homines  ma- 
xime  homines,  ad  liberos  maxime  liberos,  quod  ius  a  natura  da-  5 
tumvirtute,  meritis,  amicitia,  foedere  denique  et  religione  te- 

3nuerunt.  Reverere  conditores  deos  et  nomina  deorum,  reverere 
gloriam  veterem  et  hanc  ipsam  senectutem,  quae  in  homine 
venerabilis,  in  urbibus  sacra.  Sit  apud  te  honor  antiquitati,  sit 
ingentibus  factis,  sit  fabulis  quoque.  Nihil  ex  cuiusquam  di-10 
gnitate ,  nihil  ex  libertate ,  nihil  etiam  ex  iactatione  decerpse- 

4ris.  Habe  ante  oculos  hanc  esse  terram  quae  nobis  miserit 
iura ,  quae  leges  non  victis  sed  petentibus  dederit ,  Athenas 
esse  quas  adeas,  Lacedaemonem  esse  quam  regas ;  quibus  reli- 
quam  umbram  et  residuum  libertatis  nomen  eripere  durum  fe- 15 

5  rum  barbarum  est.  Vides  a  medicis,  quamquam  in  adversa  va- 
litudine  nihil  servi  ac  liberi  differant ,  mollius  tamen  liberos 
clementiusque  tractari.  Recordare  quid  quaeque  civitas  fuerit, 
non  ut  despicias  quod  esse  desierit:  absit  superbia  asperi- 

6  tas.  Nec  timueris  contemptum.  An  contemnitur  qui  imperium,  20 
qui  fasces  habet,  nisi  humilis  et  sordidus  et  qui  se  primus  ipse 
contemnit?  Male  vim  suam  potestas  aliorum  contumeliis  expe- 
ritur,  male  terrore  veneratio  adquiritur,  longeque  valentior 
amor  ad  optinendum  quod  velis  quam  timor.  Nam  timor  abit, 

si  recedas,  manet  amor,  ac  sicut  ille  in  odium  hic  in  reveren-25 

7  tiam  vertitur.  Te  vero  etiam  atque  etiam  (repetam  enim)  me- 
minisse  oportet  officii  tui  titulum  ac  tibi  ipsum  interpretari, 
quale  quantumque  sit  ordinare  statum  liberarum  civitatum.  Nam 

8quid  ordinatione  civilius?   quid  libertate  pretiosius?  Porro 
quam  turpe,  si  ordinatio  eversione,  libertas  servitute  mutetur?30 
Accedit  quod  tibi  certamen  est  tecum:  onerat  te  quaesturae 
tuae  fama ,  quam  ex  Bithynia  optimam  revexisti ,  onerat  testi- 
monium  principis,  onerat  tribunatus,  praetura,  atque  haec  ipsa 

9  legatio  quasi  praemium  data.  Quo  magis  nitendum  est  ne  in 
longinqua  provincia  quam  suburbana,  ne  inter  servientes  quam  35 
liberos,  ne  sorte  quam  iudicio  missus,  ne  rudis  et  incognitus 
quam  exploratus  probatusque  humanior  melior  peritior  fuisse 
videaris ;  cum  sit  alioqui,  ut  saepe  audisti,  saepe  legisti,  multo 

deformius  amittere  quam  non  adsequi  laudem.  Haec  velim  10 
credas,  quod  initio  dixi,  scripsisse  me  admonentem ,  non  prae- 
cipientem;  quarnquam  praecipientem  quoque.  Quippe  non  ve- 
reor  in  amore  ne  modum  excesserim.  Neque  enim  periculum 
5  est  ne  sit  nimium  quod  esse  maximum  debet.  Vale. 


C.  PLINI  CAFXILI  SECUNDI 

10 

EPISTULARUi 

LiBER  NONUS. 

15  I. 

C.  PLINIUS  MAXIMO  SUO  S. 

Saepe  te  monui  ut  libros  quos  vel  pro  te  vel  in  Plantam,  i 
immo  et  pro  te  et  in  illum  (ita  enim  materia  cogebat)  compo- 

20  suisti  quam  maturissime  emitteres ;  quod  nunc  praecipue  morte 
eius  audita  et  hortor  et  moneo.  Quamvis  enim  legeris  multis  2 
legendosque  dederis,  nolo  tamen  quemquam  opinari  defuncto 
demum  inchoatos ,  quos  incolomi  eo  peregisti.  Salva  sit  tibi  3 
constantiae  fama.  Erit  autem,  si  notum  aequis  iniquisque  fuerit 

25non  post  inimici  mortem  scribendi  tibi  natam  esse  fiduciam, 
sed  iam  paratam  editionem  morte  praeventam;  et  simul  vitabis 
illud  ov%  o6lv\  cp&L{ievoi(jLV.  Nam  quod  de  vivente  scriptum4 
est ,  in  defunctum  quoque ,  tamquam  viventem  adhuc ,  eclitur, 
si  editur  statim.  Igitur,  si  quid  aliud  in  manibus,  interim  differ: 

30hoc  perfice,  quod  nobis,  qui  legimus,  olim  absolutum  videtur. 
Sed  iam  videatur  et  tibi,  cuius  cunctationem  nec  res  ipsa  desi- 
derat  et  temporis  ratio  praecidit.  Vale. 

II. 

35  C.  PLTNIUS  SABINO  SUO  S. 

Facis  iucunde  quod  non  solum  plurimas  epistulas  meas  1 
verum  etiam  longissimas  flagitas;  in  quibus  parcior  fui,  partim 
quia  tuas  occupationes  verebar,  partim  quia  ipse  multum  di- 

stringebar  plerumque  frigidis  negotiis,  quae  simul  et  avo- 

2  cant  animum  et  comminuunt.  Praeterea  nec  materia  plura  scri- 
bendi  dabatur.  Neque  enim  eadem  nostra  conditio  quae  M. 
Tulli ,  ad  cuius  exemplum  nos  vocas.  Illi  enim  et  copiosissi- 
mum  ingenium  et  ingenio  qua  varietas  rerum  qua  magnitudo  5 

3  largissime  suppetebat.  Nos  quam  angustis  terminis  claudamur 
etiam  tacente  me  perspicis,  nisi  forte  volumus  scholasticas 

4  tibi  adque,  ut  ita  dicam,  umbraticas  litteras  mittere.  Sed  nihil 
minus  aptum  arbitramur ,  cum  arma  vestra ,  cum  castra ,  cum 

5  denique  cornua  tubas  sudorem  pulverem  soles  cogitamus.  Ha- 10 
bes,  ut  puto ,  iustam  excusationem ,  quam  tamen  dubito  an  tibi 
probari  velim.  Est  enim  summi  amoris  negare  veniam  brevi- 
bus  epistulis  amicorum ,  quamvis  scias  illis  constare  rationem. 
Vale. 

III.  15 

C.  PLINIUS  PAULTNO  SUO  S. 

• 

1  Alius  aliud ,  ego  beatissimum  existimo  qui  bonae  mansu- 
raeque  famae  praesumptione  perfruitur  certusque  posteritatis 
cum  futura  gloria  vivit.  Ac  mihi  nisi  praemium  aeternitatis  ante 

2  oculos ,  pingue  illud  altumque  otium  placeat.  Etenim  omnes  20 
homines  arbitror  oportere  aut  inmortalitatem  suam  aut  mortali- 
tatem  cogitare,  et  illos  quidem  contendere  eniti,  hos  quiescere 
remitti  nec  brevem  vitam  caducis  laboribus  fatigare ,  ut  video 
multos  misera  simul  et  ingrata  imagine  industriae  ad  vilitatem 

3  sui  pervenire.  Haec  ego  tecum ,  quae  cotidie  mecum,  ut  desi-  25 
nam  mecum,  si  dissenties  tu ;  quamquam  non  dissenties,  ut  qui 
semper  clarum  aliquid  et  inmortale  meditere.  Vale. 

IIII. 

C.  PLINIUS  MACRINO  SUO  S.  30 

1  Vererer  ne  inmodicam  orationem  putares  quam  cum  hac 
epistula  accipies,  nisi  esset  generis  eius  ut  saepe  incipere, 
saepe  desinere  videatur.  Nam  singulis  criminibus  singulae  vel- 

2ut  causae  continentur.  Poteris  ergo,  undecumque  coeperis, 
ubicumque  desieris,  quae  deinceps  sequentur  et  quasi  inci-35 
pientia  legere  et  quasi  cohaerentia  meque  in  universitate  lon- 
gissimum,  brevissimum  in  partibus  iudicare.  Vale. 

C.  PLINIUS  TIRONI  SUO  S. 

Egregie  facis  (inquiro  enim),  et  persevera,  quod  iustitiam  l 
tuam  provincialibus  multa  humanitate  commendas;  cuius  prae- 
5  cipua  pars  est  honestissimum  quemque  conplecti  adque  ita  a 
minoribus  amari  ut  simul  a  principibus  diligare.  Plerique  au-  2 
tem ,  dum  verentur  ne  gratiae  potentium  nimium  inpertire  vi- 
deantur,  sinisteriiatis  adque  etiam  malignitatis  famam  conse- 
quuntur.  A  quo  vitio  tu  longe  recessisti:  scio;  sed  temperare  3 
lOmihi  non  possum  quo  mfnus  laudem  similis  monenti  quod  eum 
modum  tenes  ut  discrimina  ordinum  dignitatumque  custodias ; 
quae  si  confusa  turbata  permixta  sunt,  nihil  est  ipsa  aequali- 
tate  inaequalius.  Vale. 

VI. 

15  C  PLINIUS  CALVISIO  SUO  S. 

Omne  hoc  tempus  inter  pugillares  ac  libellos  iucundissima  1 
quiete  transmisi.  cQuemadmodum'  inquis  cin  urbe  potuisti? 9 
Circenses  erant,  quo  genere  spectaculi  ne  levissime  quidem 
teneor.  Nihil  novum,  nihil  varium,  nihil  quod  non  semel  spe- 

20ctasse  sufficiat.  Quo  magis  miror  tot  milia  virorum  tam  pue-2 
riliter  identidem  cupere  currentes  equos ,  insistentes  curribus 
homines  videre.  Si  tamen  aut  velocitate  equorum  aut  hominum 
arte  traherentur,  esset  ratio  non  nulla:  nunc  favent  panno, 
pannum  amant,  et  si  in  ipso  cursu  medioque  certamine  hic  co- 

25lor  illuc,  ille  huc  transferatur,  studium  favorque  transibit,  et 
repente  agitatores  illos ,  equos  illos ,  quos  procul  noscitant, 
quorum  clamitant  nomina ,  relinquent.  Tanta  gratia ,  tanta  au- 
ctoritas  in  una  vilissima  tunica,  mitto  apud  vulgus ,  quod  vilius  3 
tunica,  sed  apud  quosdam  graves  homines;  quos  ego  cum  re- 

30  cordor  in  re  inani  frigida  adsidua  tam  insatiabiliter  desidere, 
capio  aliquam  voluptatem,  quodhac  voluptate  non  capior.  Ac4 
per  hos  dies  libentissime  otiummeum  in  litteris  conloco,  quos 
alii  otiosissimis  occupationibus  perdunt.  Vale. 

35  VIL 

C.  PLINIUS  ROMANO  SUO  S. 


Aedificare  te  scribis.  Bene  est:  inveni  patrocinium;  aedi- 1 

Plini  Ep.  12 

fico  enim  iam  ratione,  quia  tecum.  Nam  hoc  quoque  non  dissi- 
2mile,  quod  ad  mare  tu,  ego  ad  Larium  lacum.  Huius  in  litore 
plures  villae  meae,  sed  duae  maxime  ut  delectant  ita  exercent. 
Altera  inposita  saxis  more  Baiano  lacum  prospicit,  altera  aeque 

3  more  Baiano  lacum  tangit.  Itaque  illam  tragoediam ,  hanc  ap-  5 
pellare  comoediam  soleo;  illam,  quod  quasi  cothurnis,  hanc, 
quod  quasi  socculis  sustinetur.  Sua  utrique  amoenitas  et  utra- 

4  que  possidenti  ipsa  diversitate  iucundior.  Haec  lacu  propius, " 
illa  latius  utitur:  haec  unum  sinum  molli  curvamine  amplecti- 
tur,  illa  editissimo  dorso  duos  dirimit :  illic  recta  gestatio  longo  10 
limite  super  litus  extenditur,  hic  spatiosissimo  xysto  leviter 
inflectitur:  illa  fluctus  non  sentit,  haec  frangit:  ex  illa  possis 
dispicere  piscantes,  ex  hac  ipse  piscari  hamumque  de  cubiculo 
ac  paene  etiam  de  lectulo  ut  e  naucula  iacere.  Hae  mihi  causae 

5  utrique  quae  desunt  adstruendi  ob  ea  quae  supersunt.    Sed  15 
quid  ego  rationem  tibi?  apud  quem  pro  ratione  erit  idem  fa- 
cere.  Vale. 

VIII, 

C.  PLINIUS  AUGURINO  SUO  S.  20 

l  Si  laudatus  a  te  laudare  te  coepero,  vereor  ne  non  tam  pro- 
ferre  iudicium  meum  quam  referre  gratiam  videar.  Sed  licet 
videar,  omnia  scripta  tua  pulcherrima  existimo,  maxime  tamen 
illa  de  nobis.  Accidit  hoc  una  eademque  de  causa.  Nam  et  tu, 
quae  de  amicis,  optime  scribis  et  ego,  quae  de  me,  ut  optima25 
lego.  Vale. 

VIIII. 

C.  PLINIUS  COLONO  SUO  S. 

I  Unice  probo  quod  Pompei  Quintiani  morte  tam  dolenter30 
adficeris  ut  amissi  caritatem  desiderio  extendas;  non  ut  pleri- 
que,  qui  tantum  viventes  amant  seu  potius  amare  se  simulant, 
ac  ne  simulant  quidem,  nisi  quos  florentes  vident.  *Nam  mise- 
rorum  non  secus  ac  defunctorum  obliviscuntur.  Sed  tibi  peren- 
nis  fides  tantaque  in  amore  constantia  ut  finiri  nisi  tua  morte  35 

2non  possit.  Et  Hercule  is  fuit  Quintianus  quem  diligi  deceat 
ipsius  exemplo.  Felices  amabat,  miseros  tuebatur,  desiderabat 
amissos.  Iam  illa  quanta  probitas  in  ore!  quanta  in  sermone 

cunctatio!  quam  pari  libra  gravitas  comitasque!  quod  studium 
litterarum!  quod  iudicium!  qua  pietate  cum  dissimillimo  patre 
vivebat!  quam  non  obstabat  illi  quo  minus  vir  optimus  videre- 
tur  quod  erat  optimus  filius!  Sed  quid  dolorem  tuum  exul- 
ocero?  Quamquam  sic  amasti  iuvenem  ut  hoc  potius  quam  de3 
illo  sileri  velis ;  a  me  praesertim ,  cuius  praedicatione  putas 
vitam  eius  ornari ,  memoriam  prorogari ,  ipsamque  illam  qua 
est  raptus  aetatem  posse  restitui.  Vale. 

X. 

C.  PLINIUS  TACITO  SUO  S. 

Cupio  praeceptis  tuis  parere;  sed  aprorum  tanta  penuria  i 
est  ut  Minervae  et  Dianae,  quas  ais  pariter  colendas,  conve- 
nire  non  possit.  Itaque  Minervae  tantum  serviendum  est ,  de-  2 

15  licate  tamen ,  ut  in  secessu  et  aestate.  In  via  plane  non  nulla 
leviora  statimque  delenda  ea  garrulitate  qua  sermones  in  ve- 
hiculo  seruntur  extendi.  His  quaedam  addidi  in  villa,  cum 
aliud  non  liberet.  Itaque  poemata  quiescunt,  quae  tu  inter  ne- 
mora  et  lucos  commodissime  perfici  putas.  Oratiunculam  unam3 

20alteram  retractavi;  quamquam  id  genus  operis  inamabile,  ina- 
moenum  magisque  laboribus  ruris  quam  voluptatibus  simile. 
Vale. 

XI. 

C.  PLINIUS  GEMINO  SUO  S. 

Epistulam  tuam  iucundissimam  accepi,  eo  maxime,  quodi 
aliquid  ad  te  scribi  volebas  quod  libris  inseri  possef.  Obve- 
niet  materia,  vel  haec  ipsa  quam  monstras  vel  potior  alia.  Sunt 
enim  in  hac  offendicula  nonnulla:  circumfer  oculos,  et  occur- 
SO^ent.  Bibliopolas  Lugduni  esse  non  putabam,  ac  tanto  libentius  2 
ex  litteris  tuis  cognovi  venditari  libellos  meos,  quibus  peregre 
manere  gratiam  quam  in  urbe  collegerint  delector.  Incipio 
enim  satis  absolutum  existimare,  de  quo  tanta  diversitate  regio- 
num  discreta  hominum  iudicia  consentiunt.  Vale. 

35  XII. 

C.  PLINIUS  IUNIORI  SUO  S. 

Castigabat  quidam  filium  suum ,  quod  paulo  sumptuosius  1 

12* 

equos  et  canes  emeret.  Huic  ego  iuvene  digresso  cheus  tu, 
numquamne  fecisti  quod  a  patre  corripi  posset?  fecisti,  dico? 
non  interdum  facis  quod  filius  tuus ,  si  repente  pater  ille ,  tu 
filius,  pari  gravitate  reprehendat?  Non  omnes  homines  aliquo 
errore  ducuntur?  non  hic  in  illo  sibi,  in  hoc,alius  indulget?'  5 
2Haec  tibi  admonitus  inmodicae  severitatis  exemplo  pro  amore 
mutuo  scripsi,  ne  quando  tu  quoque  filium  tuum  acerbius  du- 
riusque  tractares.  Cogita  et  illum  puerum  esse  et  te  fuisse, 
adque  ita  hoc  quod  es  pater  utere  ut  memineris  et  hominem 
esse  te  et  hominis  patrem.  Vale.  jq 

XIII. 

C.  PLINIUS  QUADRATO  SUO  S. 

I      Quanto  studiosius  intentiusque  legisti  libros  quos  de  Hel- 
vidi  ultione  composui,  tanto  impensius  postulas  ut  perscribam  15 
tibi  quae  extra  libros  quaeque  circa  libros,  totum  denique 

2ordinem  rei,  cui  per  aetatem  non  interfuisti.  Occiso  Do- 
mitiano  statui  mecum  ac  deliberavi  esse  magnam  pulchramque 
materiam  insectandi  nocentes ,  miseros  vindicandi ,  se  profe- 
rendi.  Porro  inter  multa  scelera  multorum  nullum  atrocius  vi-  20 
debatur  quam  quod  in  senatu  senator  senatori,  praetorfus  con- 
sulari,  reo  iudex  manus  intulisset.  Fuerat  alioqui  mihi  cum 
Helvidio  amicitia ,  quanta  potuerat  esse  cum  eo  qui  metu  tem- 

3porum  nomen  ingens  paresque  virtutes  secessu  tegebat,  fuerat 
cum  Arria  et  Fannia,  quarum  altera  Helvidi  noverca,  altera25 
mater  novercae.  Sed  non  ita  me  iura  privata  ut  publicum  fas 

4  et  indignitas  facti  et  exempli  ratio  incitabat.  Ac  primis  quidem 
diebus  redditae  libertatis  pro  se  quisque  inimicos  suos,  dum- 
taxat  minores ,  incondito  turbidoqae  clamore  postulaverant  si- 
mul  et  oppresserant.  Ego  et  modestius  et  constantius  arbitra-  30 
tus  immanissimum  reum  non  communi  temporum  invidia,  sed 
proprio  crimine  urguere,  cum  iam  satis  primus  ille  impetus 
defremuisset  et  languidior  in  dies  ira  ad  iustitiam  redisset, 
quamquam  tum  maxime  tristis  amissa  nuper  uxore ,  mitto  ad 
Anteiam  (nupta  haec  Helvidio  fuerat),  rogo  ut  veniat,  quia  me  35 

5recens  adhuc  luctus  limine  contineret.  Ut  venit,  <destinatum 
est'  inquam  <mihi  maritum  tuum  non  inultum  pati.  Nuntia  Ar- 
riae  et  Fanniae'  (ab  exilio  redierant):  <consule  te,  consule 

illas  an  velitis  adscribi  facto,  in  quo  ego  comite  non  egeo ;  sed 
non  ita  gloriae  meae  faverim  ut  vobis  societate  eius  invideam/ 
Perfert  Anteia  mandata,  nec  illae  morantur.  Opportune  sena-6 
tus  intra  diem  tertium.  Omnia  ego  semper  ad  Corellium  ret- 
5  tuli,  quem  providentissimum  aetatis  nostrae  sapientissimumque 
cognovi :  in  hoc  tamen  contentus  consilio  meo  fui ,  veritus  ne 
vetaret;  erat  enim  cunctantior  cautiorque.  Sed  non  sustinui 
inducere  in  animum  quo  minus  illi  eodem  die  facturum  me  in- 
dicarem  quod  an  facerem  non  deliberabam ,  expertus  usu  de 

10  eo  quod  destinaveris  non  esse  consulendos  quibus  consultis 
obsequi  debeas.  Venio  in  senatum,  ius  dicendi  peto,  dico  pau-7 
lisper  maximo  adsensu.  Ubi  coepi  crimen  attingere,  reum  de 
stinare,  adhuc  tamen  sine  nomine,  undique  mihi  reclamari. 
Alius  ?sciamus  quis  sit  de  quo  extra  ordinem  referas;9  alius 

15  cquis  est  ante  relationem  reus?'  alius  csalvi  simus,  qui  super- 
sumus.'  Audio  inperturbatus  interritus:  tantum  susceptae  reis 
honestas  valet  tantumque  ad  fiduciam  vel  metum  differt  nolint 
homines  quod  facias  an  non  probent.  Longum  est  omnia  quae 
tunc  hinc  inde  iacta  sunt  recensere.  Novissime  consul  cSe-9 

20cunde,  sententiae  loco  dices,  si  quid  volueris.'  TermiseriV 
inquamcquod  usque  adhuc  omnibus  permisisti.'  Resido:  agun- 
tur  alia.  Interim  me  quidam  ex  consularibus  amicis  secreto  10 
curatoque  sermone ,  quasi  nimis  fortiter  incauteque  progres- 
sum,  corripit,  revocat,  monet  ut  desistam,  adicit  etiam  nota- 

25bilem  me  futuris  principibus.  cEsto' inquam,  cdum  malisv  Vixn 
ille  discesserat,  rursus  alter  cquid  audes?  quo  ruis?  quibus  te 
periculis  obicis?  quid  praesentibus  confidis,  incertus  futuro- 
rum?  lacessis  hominem  iam  praefectum  aerarii  et  brevi  con- 
sulem ,  praeterea  qua  gratia ,  quibus  amicitiis  fultum ! '  Nomi- 

30  nat  quendam,  qui  tunc  ad  orientem  amplissimum  exercitum  non 
sine  magnis  dubiisque  rumoribus  obtinebat.  Ad  haec  ego  com- 12 
nia  praecepi  adque  animo  mecum  ante  peregi,  nec  recuso ,  si 
ita  casus  attulerit,  luere  poenas  ob  honestissimum  factum, 
dum  flagitiosissimum  ulciscor.*  Iam  censendi  tempus.  Dicitl3 

35Domitius  Apollinaris,  consul  designatus,  dicit  Fabricius  Ve- 
iento,  Fabius  Maximinus,  Vettius  Proculus,  collega  Publici 
Certi,  de  quo  agebatur,  uxoris  meae  quam  amiseram  vitricus, 
post  hos  Ammius  Flaccus.  Omnes  Certum  nondum  a  me  nomi- 

natum  ut  nominatum  defendunt  crimenque  quasi  in  medio  re- 
14lictum  defensione  suscipiunt.  Quae  praeterea  dixerint  non  est 
necesse  narrare;  in  libris  habes.  Sum  enim  cuncta  ipsorum 
15verbis  persecutus.  Dicunt  contra  Avidius  Quietus,  Cornutus 
Tertullus.  Quietus,  iniquissimum  esse  querellas  dolentium  ex-  5 
cludi,  ideoque  Arriae  et  Fanniae  ius  querendi  non  auferen- 
dum,  nec  interesse  cuius  ordinis  quis  sit,  sed  quam  causam 

16  habeat.  Cornutus,  datum  se  a  consulibus  tutorem  Helvidi  filiae 
petentibus  matre  eius  et  vitrico:  nunc  quoque  non  sustinere 
deserere  officii  sui  partes,  in  quo  tamen  et  suo  dolori  modumlO 
inponere  et  optimarum  feminarum  perferre  modestissimum  ad- 
fectum;  quas  contentas  esse  admonere  senatum  Publici  Certi 
cruentae  adulationis  et  petere ,  si  poena  flagitii  manifestissimi 

17  remittatur,  nota  certe  quasi  censoria  inuratur.  TumSatriusRu- 
fus  medio  ambiguoque  sermone  cputo'  inquid  ciniuriam  factam  15 
Publicio  Certo,  si  non  absolvitur:  nominatus  est  ab  amicis  Ar- 
riae  etFanniae,  nominatus  ab  amicis  suis.  Nec  debemus  solliciti 
esse ;  idem  enim  nos,  qui  bene  sentimus  de  homine,  et  iudica- 
turi  sumus :  si  innocens  est,  sicut  spero  et  malo9  et  donec  ali- 

18  quid  probetur,  credo,  poteritis  absolvere.'  Haec  illi,  quo  quis-20 
que  ordine  citabantur.  Venitur  ad  me :  consurgo ,  utor  initio 
quod  inlibro  est,  respondeo  singulis.  Mirum  qua  intentione, 
quibus  clamoribus  omnia  exceperint  qui  modo  reclamabant. 
Tanta  conversio  vel  negotii  dignitatem  vel  proventum  oratio- 

19nisvel  actoris  constantiam  subsecuta  est.  Finio:  incipit  re-25 
spondere  Veiento :  nemo  patitur:  obturbatur,  obstrepitur,  adeo 
quidem  ut  diceret  crogo ,  patres  conscripti ,  ne  me  cogatis  in- 
plorare  auxilium  tribunorum.'  Et  statim  Murena  tribunus  cper- 
mitto  tibi,  vir  clarissime  Veiento,  dicere.'  Tunc  quoque  recla- 

20matur.  Inter  moras  consul  citatis  nominibus  et  peracta  disces-30 
sione  mittit  senatum  ac  paene  adhuc  stantem  temptantemque 
dicere  Veientonem  reliquit.  Multum  ille  de  hac  (ita  vocabat) 
contumelia  questus  est  Homerico  versu 

o3  ysQov^  rj  iiaka  diq  6s  veol  reiQOvGi  \iayv\xai. 

21  Non  fere  quisquam  in  senatu  fuit  qui  non  me  complecteretur,  35 
exoscularetur  certatimque  laude  cumularet,  quod  intermissum 
iam  diu  morem  in  publicum  consulendi  susceptis  propriis  si- 
multatibus  reduxissem,  quod  denique  senatum  invidia  liberas- 

sem,  qua  flagrabat  apud  ordines  alios,  quod  severus  in  ceteros 
senatoribus  solis  dissimulatione  quasi  mutua  parceret.  Haec  acta  22 
sunt  absente  Certo;  fuit  enim  seu  tale  aliquid  suspicatus  sive, 
ut  excusabatur,  infirmus.  Et  relationem  quidem  de  eo  Caesar 
5  ad  senatum  non  remisit ;  optinui  tamen  quod  intenderam.  Nam  23 
collega  Certi  consulatum,  successorem  Certus  accepit,  plane- 
que  factum  est  quod  dixeram  in  fine,  ^reddat  praemium  sub 
optimo  principe,  quod  a  pessimo  accepit.'  Postea  actionem 
meam,  utcumque  potui,  recollegi,  addidi  multa.  Accidit  for- 24 

lOtuitum,  sed  non  tamquam  fortuitum,  quod  editis  libris  Certus 
intra  paucissimos  dies  inplicitus  morbo  decessit.  Audivi  refe-25 
rentes  hanc  imaginem  menti  eius,  hanc  oculis  oberrasse,  tam- 
quam  videret  me  sibi  cum  ferro  imminere.  Verane  haec  adfir- 
mare  non  ausim;  interest  tamen  exempli  ut  vera  videantur. 

15Habes  epistulam,  si  modum  epistulae  cogites,  libris  quos  legi-26 
sti  non  minorem;  sed  inputabis  tibi,  qui  contentus  libris  non 
fuisti.  Vale. 

XIIII. 

C.  PLINIUS  TACITO  SUO  S. 

20      Nec  ipse  tibi  plaudis  et  ego  nihil  magis  ex  fide  quam  del 
te  scribo.  Posteris  an  aliqua  cura  nostri  nescio,  nos  certe  me- 
remur  ut  sit  aliqua,  non  dico  ingenio  (id  enim  superbum),  sed 
studio  et  labore  et  reverentia  posterorum.   Pergamus  modo 
itinere  instituto ,  quod  ut  paucos  in  lucem  famamque  provexit, 

25  ita  multos  e  tenebris  et  silentio  protulit.  Vale. 

XV. 

C.  PLINIUS  FALCONI  SUO  S. 
Refugeram  in  Tuscos ,  ut  omnia  ad  arbitrium  meum  face- 1 
rem;  ad  hoc  ne  in  Tuscis  quidem:  tam  multis  undique  rustico- 

30rum  libellis  et  tam  querulis  inquietor,  quos  aliquanto  magis 
invitus  quam  meos  lego ;  nam  et  meos  invitus.  Retracto  enim  2 
actiunculas  quasdam,  quod  post  intercapedinem  temporis  et 
frigidum  et  acerbum  est.  Rationes  quasi  absente  me  negle- 
guntur.  Interdum  tamen  equum  conscendo  et  patrem  familiae  3 

35hactenus  ago,  quod  aliquam  partem  praediorum,  sed  pro  ge- 
statione  percurro.  Tu  consuetudinem  serva  nobisque  sic  rusti- 
cis  urbana  acta  perscribe.  Vale. 

XVI. 

C.  PLINIUS  MAMILIANO  SUO  S. 

1      Summam  te  voluptatem  percepisse  ex  isto  copiosissimo 
genere  venandi  non  miror ,  cum  historicorum  more  scribas  5 
numerum  iniri  non  potuisse.  Nobis  venari  nec  vacat  nec  libet: 
non  vacat,  quia  vindemiae  in  manibus,  non  libet,  quia  exiguae. 

2Devehimus  tamen  pro  novo  musto  novos  versiculos  tibique 
iucundissime  exigenti,  ut  primum  videbuntur  defervisse,  mit- 
temus.  Vale.  ]0 

XVII. 

C.  PLINIUS  GENITORI  SUO  S. 

1  Recepi  litteras  tuas,  quibus  quereris  taedio  tibi  fuisse 
quamvis  lautissimam  cenam,  quia  scurrae  cinaedi  morionesl5 

2  mensis  inerrabant.  Vis  tu  remittere  aliquid  ex  rugis  ?  equidem 
nihil  tale  habeo,  habentes  tamen  fero.  Cur  ergo  non  habeo? 
quia  nequaquam  me  ut  inexspectatum  festivumve  delectat,  si 
quid  molle  a  cinaedo,  petulans  a  scurra,  stultum  a  morione 

3  profertur.  Non  rationem  sed  stomachum  tibi  narro.  Adque20 
adeo  quam  multos  putas  esse,  quos  ea  quibus  ego  et  tu  capi- 
mur  et  ducimur  partim  ut  inepta  partim  ut  molestissima  offen- 
dant?  Quam  multi,  cum  lector  aut  lyristes  aut  comoedus  in- 
ductus  est,  calceos  poscunt,  aut  non  minore  cum  taedio  re- 
cubant,  quam  tu  ista  (sic  enim  appellas)  prodigia  perpessus  25 

4es?  Demus  igitur  alienis  oblectationibus  veniam,  ut  nostris 
inpetremus.  Vale. 

XVIII. 

C.  PLINIUS  SABINO  SUO  S.  30 

1  Qua  intentione ,  quo  studio ,  qua  denique  memoria  legeris 
libellos  meos  epistula  tua  ostendit.  Ipse  igitur  exhibes  nego- 
tium  tibi,  qui  elicis  et  invitas  ut  quam  plurima  communicare 

2  tecum  velim.  Faciam ;  per  partes  tamen  et  quasi  digesta ,  ne 
istam  ipsam  memoriam  cui  gratias  ago  adsiduitate  et  copia  tur-  35 
bem  oneratamque  et  quasi  oppressam  cogam  pluribus  singula, 
posterioribus  priora  dimittere.  Vale. 

XVIIII. 

C.  PLINIUS  RUSONI  SUO  S. 

Significas  legisse  te  in  quadam  epistula  mea  iussisse  Ver- 1 
5ginium  Rufum  inscribi  sepulcro  suo, 

Hic  situs  est  Rufus,  pulso  qui  Vindice  quondam 
imperium  adseruit  non  sibi  sed  patriae. 
Reprehendis  quod  iusserit,  addis  etiam  melius  rectiusque 
Frontinum ,  quod  vetuerit  omnino  monumentum  sibi  fieri ,  me- 

10  que  ad  extremum  quid  de  utroque  sentiam  consulis.  Utrumque  2 
dilexi ,  miratus  sum  magis  quem  tu  reprehendis ,  adque  ita  mi- 
ratus  ut  non  putarem  satis  umquam  posse  laudari  cuius  nunc 
mihi  subeunda  defensio  est.  Omnes  ego  qui  magnum  aliquid^ 
memorandumque  fecerunt  non  modo  venia  verum  etiam  laude 

15  dignissimos  iudico,  si  immortalitatem  quam  meruere  sectan- 
tur  victurique  nominis  famam  supremis  etiam  titulis  prorogare 
nituntur.  Nec  facile  quemquam  nisi  Verginium  invenio  cuius  4 
tanta  in  praedicando  verecundia  quanta  gloria  ex  facto.  Ipse  5 
sum  testis,  familiariter  ab  eo  dilectus  probatusque,  semel  om- 

20  nino  me  audiente  provectum  ut  de  rebus  suis  hoc  unum  refer- 
ret,  ita  secum  aliquando  Cluvium  locutum  cscis,  Vergini,  quae 
historiae  fides  debeatur :  proinde  si  quid  in  historiis  meis  legis 
aliter  ac  velis,  rogo  ignoscas'.  Ad  hoc  ille  Hune  ignoras, 
Cluvi,  ideo  me  fecisse  quod  feci,  ut  esset  liberum  vobis  scri- 

25bere  quae  libuisset'?  Age  dum,  hunc  ipsum  Frontinum  in  hoc6 
ipso  in  quo  tibi  parcior  videtur  et  pressior  comparemus.  Ve- 
tuit  exstrui  monimentum:  sed  quibus  verbis?  ^inpensa  monu- 
menti  supervacua  est :  memoria  nostri  durabit ,  si  vita  merui- 
mus/  An  restrictius  arbitraris  per  orbem  terrarum  legendum 

30  dare  duraturam  memoriam  suam  quam  uno  in  loco  duobus  ver- 
siculis  signare  quod  feceris  ?  Quamquam  non  habeo  proposi-  7 
tum  illum  reprehendendi,  sed  hunc  tuendi:  cuius  quae  potest 
apud  te  iustior  esse  defensio,  quam  ex  conlatione  eius  quem 
praetulisti?  Meo  quidem  iudicio  neuter  culpandus,  quorumB 

35uterque  ad  gloriam  pari  cupiditate,  diverso  itinere  contendit, 
alter,  dum  expetit  debitos  titulos,  alter,  dum  mavult  videri 
contempsisse.  Vale. 

XX. 

C.  PLINIUS  YENATORI  SUO  S. 

1  Tua  vero  epistula  tanto  mihi  iucundior  fuit  quanto  lon- 
gior  erat,  praesertim  cum  de  libellis  meis  tota  loqueretur; 
quos  tibi  voluptati  esse  non  miror,  cum  omnia  nostra  perinde  5 

2  ac  nos  ames.  Ipse  cum  maxime  vindemias ,  graciles  quidem, 
uberiores  tamen  quam  expectaveram ,  colligo;  si  colligere  est 
non  numquam  decerpere  uvam ,  torculum  invisere ,  degustare 
de  lacu  mustum ,  obrepere  urbanis ,  qui  nunc  rusticis  praesunt 
meque  notariis  et  lectoribus  reliquerunt.  Vale.  10 

XXI. 

C.  PLINTUS  SABINIANO  SUO  S. 

1  Libertus  tuus,  cui  suscensere  te  dixeras,  venit  ad  me  ad- 
volutusque  pedibus  meis  tamquam  tuis  haesit.  Flevit  multum,  15 
multum  rogavit,  multum  etiam  tacuit,  in  summa,  fecit  mihi  fi- 
dem  paenitentiae.  Vere  credo  emendatum,  quia  deliquisse  se 

2  sentit.  Irasceris,  scio,  et  irasceris  merito,  id  quoque  scio :  sed 
tunc  praecipua  mansuetudinis  laus,  cum  irae  causa  iustissima 

3  est.  Amasti  liominem  et,  spero,  amabis  :  interim  sufficit  ut  exo-  20 
rari  te  sinas.  Licebit  rursus  irasci,  si  meruerit,  quod  exoratus 
excusatius  facies.  Remitte  aliquid  adulescentiae  ipsius,  remitte 
lacrimis,  remitte  indulgentiae  tuae:  ne  torseris  illum,  ne  tor- 

4seris  etiam  te.  Torqueris  enim,  cum  tam  lenis  irasceris.  Ve- 
reor  ne  videar  non  rogare  sed  cogere ,  si  precibus  eius  meas  25 
iunxero.  Iungam  tamen  tanto  plenius  et  effusius,  quanto  ipsuin 
acrius  severiusque  corripui,  destricte  minatus  numquam  me 
postea  rogaturum.  Hoc  illi,  quem  terreri  oportebat,  tibi  non 
idem.  Nam  fortasse  iterum  rogabo,  impetrabo  iterum :  sit  modo 
tale  ut  rogare  me,  ut  praestare  te  deceat.  Vale.  30 

XXII. 

C.  PLINIUS  SEVERO  SUO  S. 

i      Magna  me  sollicitudine  adfecit  Passenni  Paulli  valitudo,  et 
quidem  plurimis  iustissimisque  de  causis.  Vir  est  optimus,  ho-  35 
nestissimus,  nostri  amantissimus ;  praeterea  in  litteris  veteres 
aemulatur,  exprimit,  reddit,  Propertium  in  primis,  a  quo  genus 


EPISTULARUM  VIIIL  20.  21.  22.  23. 


187 


ducit,  vera  soboles,  eoque  simillima  illi  in  quo  ille  praecipuus, 
Si  elegos  eius  in  manum  sumpseris,  leges  opus  tersum,  mol-2 
le,  iucundum,  et  plane  in  Propertii  domo  scriptum.  Nuper 
ad  lyrica  deflexit,  in  quibus  ita  Horatium  ut  in  illis  illum  alte- 
5  rum  effingit.  Putes ,  si  quid  in  studiis  cognatio  valet ,  et  huius 
propinquum.  Magna  varietas ,  magna  mobilitas.  Amat  ut  qui 
verissime,  dolet  ut  qui  inpatientissime,  laudat  ut  qui  benignis- 
sime,  ludit  ut  qui  facetissime,  omnia  denique  tamquam  singula 
absolvit.  Pj-o  hoc  ego  amico ,  pro  hoc  ego  ingenio  non  minus  3 
lOaeger  animo  quam  corpore  ille,  tandem  illum,  tandem  me  re- 
cepi.  Gratulare  mihi,  gratulare  etiam  litteris  ipsis,  quae  ex 
periculo  eius  tantuni  discrimen  adierunt  quantum  ex  salute  glo- 
riae  consequentur.  Vale. 

XXIII. 

C.  PLINIUS  MAXIMO  SUO  S. 

Frequenter  agenti  mihi  evenit  ut  centumviri,  cum  diu  se  i 
intra  iudicum  auctoritatem  gravitatemque  tenuissent,  omnes 
repente  quasi  victi  coactique  consurgerent  laudarentque ;  fre-2 

^Oquenter  e  senatu  famam,  qualem  maxime  optaveram,  rettuli: 
numquam  tamen  maiorem  cepi  voluptatem,  quam  nuper  ex 
sermone  Corneli  Taciti.  Narrabat  sedisse  se  cum  quodam 
Circensibus  proximis:  hunc  post  varios  eruditosque  sermo- 
nes  requisisse  cItalicus  es  an  provincialis  ? ?  se  respondisse 

25  cnosti  me,  et  quidem  ex  studiis.5  Ad  hoc  illum  cTacitus  es  an3 
Plinius?'  Exprimere  non  possum  quam  sit  iucundum  mihi  quod 
nomina  nostra ,  quasi  litterarum  propria ,  non  hominum,  litteris 
redduntur,  quod  uterque  nostrum  his  etiam  ex  studiis  notus 
quibus  aliter  ignotus  est.  Accidit  aliud  ante  pauculos  dies  si-  4 

30niile.  Recumbebat  mecum  vir  egregius,  Fadius  Rufinus,  super 
eum  municeps  ipsius ,  qui  illo  die  primum  venerat  in  urbem ; 
cui  Rufmus,  demonstrans  me,  cvides  hunc?'  Multa  deinde  de 
studiis  nostris.  Et  ille  Tlinius  est'  inquit.  Verum  fatebor,  ca-  5 
pio  magnum  laboris  mei  fructum.  An,  si  Demosthenes  iure  lae- 

35  tatus  est  quod  illum  anus  Attica  ita  noscitavit,  ovrog  ion  /}r\- 
[lOG&evrjg,  ego  celebritate  nominis  mei  gaudere  non  debeo? 
Ego  vero  et  gaudeo  et  gaudere  me  dico.  Neque  enim  vereor  6 
ne  iactantior  videar,  cum  de  me  aliorum  iudicium ,  non  meum 

profero,  praesertim  apud  te,  qui  nec  ullius  invides  laudibus  et 
faves  nostris.  Vale. 

XXIIII. 

C.  PLINIUS  SABINIANO  SUO  S. 

o 

1  Bene  fecisti  quod  libertum  aliquando  tibi  carum  reducen- 
tibus  epistulis  meis  in  domum,  in  animum  recepisti.  Iuvabit 
hoc  te:  me  certe  iuvat;  primum,  quod  te  tam  tractabilem  video 
ut  in  ira  regi  possis ,  deinde ,  quod  tantum  mihi  tribuis  ut  vei 
auctoritati  meae  pareas  vel  precibus  indulgeas.  Igitur  laudo  et  10 
gratias  ago.  Simul  in  posterum  moneo  ut  te  erroribus  tuorum, 
etsi  non  fuerit  qui  deprecetur,  placabilem  praestes.  Vale. 

XXV. 

C.  PLINIUS  MAMILIANO  SUO  S.  15 

1  Quereris  de  turba  castrensium  negotiorum,  et  tamquam 
summo  otio  perfruare ,  lusus  et  ineptias  nostras  legis ,  amas, 
flagitas,  meque  ad  similia  condenda  non  mediocriter  incitas. 

2  Incipio  enim  ex  hoc  genere  studiorum  non  solum  oblectatio- 
nem  verum  etiam  gloriam  petere  post  iudicium  tuum,  viri  gra-  20 

3vissimi,  eruditissimi ,  ac  super  ista  verissimi.  Nunc  me  rerum 
actus  modice  sed  tamen  destringit;  quo  finito  aliquid  earun- 
dem  Camenarum  in  istum  benignissimum  sinum  mittam.  Tu 
passerculis  et  columbulis  nostris  inter  aquilas  vestras  dabis 
pennas,  si  tamen  et  sibi  et  tibi  placebunt:  si  tantum  sibi,  con-25 
tinendos  cavea  nidove  curabis.  Vale. 

XXVI. 

C.  PLINIUS  LUPERCO  SUO  S. 

1  Dixi  de  quodam  oratore  saeculi  nostri,  recto  quidem  et30 
sano,  sed  parum  grandi  et  ornato,  ut  opinor,  apte  cnihil  peccat, 

2  nisi  quod  nihil  peecat.'  Debet  enim  orator  erigi,  attolli,  inter- 
dum  etiam  effervescere ,  efferri ,  ac  saepe  accedere  ad  prae- 
ceps.  Nam  plerumque  altis  et  excelsis  adiacent  abrupta:  tutius 
per  plana  sed  humilius  et  depressius  iter :  frequentior  curren-  35 
tibus  quam  reptantibus  lapsus,  sed  his  non  labentibus  nulla, 

3  illis  non  nulla  laus ,  etiamsi  labantur.  Nam  ut  quasdam  artes 
ita  eloquentiam  nihil  magis  quam  ancipitia  commendant.  Vides 

qui  per  funem  in  summa  nituntur  quantos  soleant  excitare  cla- 
mores ,  cum  iam  iamque  casuri  viclentur.  Sunt  enim  maxime  4 
mirabilia  quae  maxime  insperata,  maxime  periculosa,  utque 
Graeci  magis  exprimunt,  TtaQccjioXa.  Ideo  nequaquam  par  gu- 
5  bernatoris  est  virtus,  cum  placido  et  cum  turbato  mari  vehitur : 
tunc  admirante  nullo  inlaudatus  ingloriosus  subit  portum;  ad 
cum  stridunt  funes,  curvatur  arbor ,  gubernacula  gemunt ,  tunc 
ille  clarus  et  dis  maris  proximus.  Haec,  quia  visus  es  mihi  in  5 
scriptis  meis  adnotasse  quaedam  ut  tumida  quae  ego  sublimia, 

10  ut  inproba  quae  ego  audeniia,  ut  nimia  quae  ego  plena  arbi- 
trabar.  Plurimum  autem  refert  reprehendenda  adnotes  an  in- 
signia.  Omnis  enim  advertit  quod  eminet  et  extat;  sed  acri  in-6 
tentione  diiudicandum  est  inmodicum  sit  an  grande ,  altum  an 
enorme.  Adque  ut  Homerum  potissimum  attingam,  quem  tan- 

15  dem  alterutram  in  partem  potest  fugere  cc^icpl  de  GalitLylev 
[teyag  ovQavog'  tjsql  d7  ey%og  exeuforo  et  totum  illud  ovre 
$aXa<5<5r\g  ^cvfia  xo<5ov  floaal  Sed  opus  est  examine  et  li- 7 
bra,  inquid,  incredibilia  sint  haec  et  inania  an  magnifiea  et 
caelestia.  Nec  nunc  ego  me  his  similia  aut  dixisse  aut  posse 

20dicere  puto.  Non  ita  insanio;  sed  hoc  intellegi  volo,  laxandos 
esse  eloquentiae  frenos  nec  angustissimo  gyro  ingeniorum  im- 
petus  refringendos,  Ad  enim  alia  conditio  oratorum,  alia  poe-8 
tarum.  Quasi  vero  M.  Tullius  minus  audeat.  Quamquam  hunc 
omitto:  neque  enim  ambigi  puto.  Sed  Demosthenes  ipse,  ille 

25  norma  oratoris  et  regula ,  num  se  cohibet  et  conprimit ,  cum 
dicit  notissima  illa  av&QWTtOL  {uaQol  ual  Kokaueg  xai  ccka- 
GroQeg,  et  rursus  ov  M%oig  ereC%L<5a  rr)v  nohiv  ovde  TtkCv- 
frotg  eyoo\  et  statim  ovk  e%  {ihv  fraldrrrjg  rrjv  Evfiouav  TtQO^ 
(3aXeo&ai  ttqo  rr\g  'AruKrjg;  et  alibi  eyoo  Se  ol^iai  {iev,  oi 

30  avdQeg  ^&rjvaloL,  vr\  rovg  fteovg  exelvov  fie&veLV  to5  [ie- 
ye&ei  rcov  iteitQay^evojvl.  lam  quid  audentius  illo  pulcher-9 
rimo  excessu  v6<5r\\ia  yaQ  ?  Quid  haec,  breviora  superioribus 
sedaudacia  paria?  rore  eyob  [iev  ro5  IIv&cqvl  &Qa<5vvo{ie- 
vc3  xal  TtoXKcp  QeovrL  7ta&'  v{io5v.  Ex  eadem  nota  orav  Se 

35  ex  TtXeove^Cag  ual  TtovrjQCag  rLg  S<57teQ  ovrog  L0%v<5t]^  rj 
TtQcorrj  7tQo<pa0Lg  xal  [ilkqov  7trat<J{JLa  itavra  ave%aCrL<5e 
%a\  dLeXv<5e.  Simile  his  aite<5%OLVL<5\Levog  ccTtaCt  rolg  ev  rfj 
TtoleL  §LKaCoLg  et  ibidem  61)  rov  eig  tavra  eleov  itQoSeSco- 

xag,  ^AQLOtoysLtov ,  \iakXov  SJ  dvr\Qrixag  okcog.  \ir)  8r) 
TCQog  ovg  avtog  s%coOag  Xiyiivag  zal  TtQofiokcov  svs7t\r\- 
Oag,  TtQog  tovtovg  6q\il£ov,  et  dixerat  tovtcp  <3'  ovSsva 
oqco  tcov  toitcov  tovtcov  fiaGL\iov  ovta^  dkXa  ndvta  dito- 
XQrjtiva,  cpaQayyag,  (3aQa&Qa.  Et  deinceps  SsSoLxa  \ir)  86-  5 
%r\ts  ti6i  tov  del  (5ovko\isvov  elvai  itovr\Qov  tcov  hv  tfj 
itolei  7tai8otQL^elv ,  nec  satis  ovSe  yaQ  tovg  TtQoyovovg 
V7toka\i(}dvco  ta  8LxaOtr\QLa  tavta  v\itv  oixoSo\irjGaL^ 
Lva  tovg  tOLOvtovg  ev  avtotg  \ioG%svr\ts^  ad  hoc  ei  Se  xd- 
itr\Xog  sOtL  itovr\QLag  xai  TtakLyxaTtrjXog  xal  \iera(iokevg  10 
et  mille  talia,  ut  praeteream  qnae  ab  Aeschine  &av\iara,  non 

10  Qrjfiara  vocantnr.  In  contrarium  incidi:  dices  hunc  quoque 
ob  ista  culpari.  Sed  vide  quanto  maior  sit  qui  reprehenditur 
ipso  reprehendente ,  et  maior  ob  haec.  In  aliis  enim  vis,  in 

11  his  granditas  eius  elucet.  Num  autem  Aeschines  ipse  his  quae  15 
in  Demosthene  carpebat  abstinuit?  Set  yaQ  ravro  cpfteyye- 
G&aL  rov  QrjroQa  xal  rov  vo\iov  orav  Se  srsQav  \isv  cpco- 
vr\v  dcpLrj  6  vo\iog  srsQav  Se  6  QrjrcoQ.  Alio  loco  STtSLra 
dvacpaivetaL  TteQL  itdvrcov  ev  tcp  cpcotC.  Iterum  alio  aXJC 
syxa&tjfisvot,  xal  svsSQSvovrsg  ev  trj  dxQodoeL  eiGekav-  20 
vete  avtov  sig  tovg  7taQavo\iovg  loyovg.  Quod  adeo  pro- 

12bavit  ut  repetat  dXX>  coOiteQ  ev  tatg  L7t7to8QO\iCaLg  eig  tov 
tov  TtQay^iatog  avtbv  8qo\jlov  eioekavvere.  lam  illa  com- 
modius  pressiusque  Ov  Se  ekxoitOLetg  ^  r\  GvXlafiovreg  cog 
kr\Grr\v  tcov  7tQay\idrcov  Sl&  trjg  TtoXLtetag  itXsovta,  et25 

13  alia?  Expecto  ut  quaedam  exhac  epistula,  ut  illud  cgubernacu- 
la  gemunt'  et  *dis  maris  proximus' ,  isdem  notis  quibus  ea  de 
quibus  scribo  confodias.  Intellego  enim  me,  dum  veniam  prio- 
ribus  peto,  in  illa  ipsa  quae  adnotaveras  incidisse.  Sed  confo- 
dias  licet,  dum  modo  iam  nunc  destines  diem  quo  et  de  illis  30 
et  de  his  coram  exigere  possimus.  Aut  enim  tu  me  timidum 
aut  ego  te  temerarium  faciam.  Vale. 

XXVII. 

C.  PLTNIUS  PATERNO  SUO  S.  35 

1  Quanta  potestas,  quanta  dignitas,  quanta  maiestas,  quan- 
tum  denique  numen  sit  historiae  cum  frequenter  alias  tum  pro- 
xime  sensi.  Recitaverat  quidam  verissimum  librum  partemque 

eius  in  alium  diem  reservaverat.  Ecce  amici  cuiusdam  orantes2 
obsecrantesque  ne  reliqua  recitaret.  Tantus  audiendi  quae  fe- 
cerint  pudor  quibus  nullus  faciendi  quae  audire  erubescunt,  Et 
ille  quidem  praestitit  quod  rogabatur:  sinebat  fides.  Liber  ta- 
5  men  ut  factum  ipsum  manet,  manebit  legeturque  semper,  tanto 
magis ,  quia  non  statim.  Incitantur  enim  homines  ad  cogno- 
scenda  quae  differuntur.  Vale. 

XXVIII. 

10  C.  PLINIUS  ROMANO  SUO  S. 

Post  longum  tempus  epistulas  tuas,  sed  tres  pariter  recepi, 
omnes  elegantissimas  amantissimas,  et  quales  a  te  venire,  prae  • 
sertim  desideratas,  oportebat;  quarum  una  iniungis  mihi  iucun- 
dissimum  ministerium  ut  ad  Plotinam,  sanctissimam  feminam, 

15litterae  tuae  perferantur:  perferentur.  Eadem  commendas  Po-2 
piliumArtemisium:  statim  praestiti  quod  petebat.  Indicas  etiam 
modicas  te  vindemias  collegisse:  communis  haec  mihi  tecum, 
quamquam  in  diversissima  parte  terrarum,  querella  est.  Altera  3 
epistula  nuntias  multa  te  nunc  dictare  nunc  scribere  quibus 

20  nos  tibi  repraesentes :  gratias  ago;  agerem  magis,  si  me  illa 
ipsa  quae  scribis  aut  dictas  legere  voluisses.  Et  erat  aequum 
ut  te  mea  ita  me  tua  scripta  cognoscere,  etiamsi  ad  alium 
quam  ad  me  pertinerent.  Polliceris  in  fine,  cum  certius  de  vi-4 
tae  nostrae  ordinatione  aliquid  audieris ,  futurum  te  fugitivum 

25rei  familiaris  statimque  ad  nos  advolaturum,  qui  iam  tibi  com- 
pedes  nectimus ,  quas  perfringere  nullo  modo  possis.   Tertia  5 
epistula  continebat  esse  tibi  redditam  orationem  pro  Clario 
eamque  visam  uberiorem  quam  dicente  me,  audiente  te,  fue- 
rit.  Est  uberior:  multa  enim  postea  inserui.  Adicis  alias  te 

30  litteras  curiosius  scriptas  misisse :  an  acceperim  quaeris :  non 
accepi  et  accipere  gestio.  Proinde  prima  quaque  occasione 
mitte ,  adpositis  quidem  usuris ,  quas  ego  (num  parcius  pos- 
sum?)  centesimas  computabo.  Vale. 

35  XXVIIII. 

C.  PLINIUS  RUSTICO  SUO  S. 

Ut  satius  unum  aliquid  insigniter  facere  quam  plurima  me- 1 
diocriter,  ita  plurima  mediocriter,  si  non  possis  unum  aliquid  in- 

signiter.  Quod  intuens  ego  variis  me  studiorum  generibus,  nulli 

2  satis  confisus,  experior.  Proinde  cum  hoc  vel  illud  leges ,  ita 
singulis  veniam  ut  non  singulis  dabis.  An  ceteris  artibus  ex- 
cusatio  in  numero,  litteris  durior  lex,  in  quibus  difficilior  effe- 
ctus  est?  Quid  autem  ego  de  venia  quasi  ingratus?  Nam  S15 
ea  facilitate  proxima  acceperis  qua  priora,  laus  potius  spe- 
randa  quam  venia  obsecranda  est.  Mihi  tamen  venia  sufficit. 
Vale. 

XXX. 

C.  PLINIUS  GEMINO  SUO  S. 

1      Laudas  mihi  et  frequenter  praesens  et  nunc  per  epistulas 
Nonium  tuum,  quod  sit  liberalis  in  quosdam:  et  ipse  laudo, 
si  tamen  non  in  hos  solos.  Volo  enim  eum  qui  sit  vere  libera- 
lis  tribuere  patriae ,  propinquis ,  adfmibus ,  amicis ,  sed  amicis  15 
dico  pauperibus ,  non  ut  isti  qui  iis  potissimum  donant  qui  do- 

2nare  maxime  possunt.  Hos  ego  viscatis  hamatisque  muneribus 
non  sua  promere  puto  sed  aliena  corripere.  Sunt  ingenio  si- 
mili  qui  quod  huic  donant  auferunt  illi  famamque  liberalitatis 

3  avaritia  petunt.  Primum  est  autem  suo  esse  contentum ,  dein-  20 
de,  quos  praecipue  scias  indigere  sustentantem  foventemque 
orbe  quodam  societatis  ambire.  Quae  cuncta  si  facit  iste,  us- 
quequaque  laudandus  est;  si  unum  aliquid,  minus  quidem,  lau- 

4  dandus  tamen.  Tam  rarum  est  etiam  inperfectae  liberalitatis 
exemplar.  Ea  invasit  homines  habendi  cupido  ut  possideri  ma-  25 
gis  quam  possidere  videantur.  Vale. 

XXXI. 

C.  PLINIUS  SARDO  SUO  S. 

1  Postquam  a  te  recessi,  non  minus  tecum  quam  cum  ad30 
te  fui.  Legi  enim  librum  tuum,  identidem  repetens  ea  maxime 
(non  enim  mentiar)  quae  de  me  scripsisti.  In  quibus  quidem 
percopiosus  fuisti.  Quam  multa,  quam  varia,  quam  non  eadem 

2  de  eodem  nec  tamen  diversa  dixisti !  Laudem  pariter  et  gratias 
agam?  Neutrum  satis  possum,  et  si  possem,  timerem  ne  arro-35 
gans  esset  ob  ea  laudare  ob  quae  gratias  agerem.  Unum  illud 
addam,  omnia  mihi  tanto  laudabiliora  visa  quanto  iucundiora, 

et  tanto  iucundiora  quanto  laudabiliora  erant.  Vale. 

XXXII. 

C.  PLINIUS  TITIANO  SUO  S. 

Quid  agis?  quid  acturus  es?  Ipse  vitam  iucundissimam,  id 
est  otiosissimam ,  vivo.  Quo  fit  ut  scribere  longiores  epistulas 
5nolim,  velim  legere,  illud  tamquam  delicatus,  hoc  tamquam 
otiosus.  Nihil  est  enim  aut  pigrius  delicatis  aut  curiosius  otio- 
sis.  Vale. 

XXXIII. 

C.  PLINIUS  CANINIO  SUO  S. 

10      Incidi  in  materiam  veram,  sed  simillimam  fictae  dignamque  i 
isto  laetissimo ,  altissimo ,  planeque  poetico  ingenio,  incidi  au- 
tem,  dum  super  cenam  varia  miracula  hinc  inde  referuntur. 
Magna  auctori  fides :  tametsi  qtiid  poetae  cum  fide  ?  Is  tamen 
auctor  cui  bene  vel  historiam  scripturus  credidisses.  Est  ins 

15Africa  Hipponensis  colonia,  mari  proxima:  adiacet  navigabile 
stagnum:  ex  hoc  in  modum  fluminis  aestuarium  emergit,  quod 
vice  alterna,  prout  aestus  aut  repressit  aut  inpulit,  nunc  infer- 
tur  mari  nunc  redditur  stagno.  Omnis  hic  aetas  piscandi,  navi-  3 
gandi ,  atque  etiam  natandi  studio  tenetur,  maxime  pueri ,  quos 

20  otium  lususque  sollicitat.  His  gloria  et  virtus  altissime  pro- 
vehi :  victor  ille  qui  longissime  ut  litus  ita  simul  natantes  reli- 
quit.  Hoc  certamine  puer  quidam  audentior  ceteris  in  ulteriora^ 
tendebat.  Delphinus  occurrit,  et  nunc  praecedere  puerum, 
nunc  sequi,  nunc  circumire,  postremo  subire,  deponere,  ite- 

25rum  subire,  trepidantemque  perferre  primum  in  altum,  mox 
flectit  ad  litus  redditque  terrae  et  aequalibus.  Serpit  per  colo-  5 
niam  fama :  concurrere  omnes ,  ipsum  puerum  tamquam  mira- 
culum  aspicere,  interrogare,  audire,  narrare.  Postero  die  ob- 
sident  litus,  prospectant  mare  et  si  quid  est  mari  simile.  Na- 

30tant  pueri:  inter  hos  ille,  sed  cautius.  Delphinus  rursus  ad 
tempus ,  rursus  ad  puerum  venit.  Fugit  ille  cum  ceteris.  Del- 
phinus,  quasi  invitet  et  revocet,  exilit,  mergitur  variosque  or- 
bes  inplicitat  expeditque.  Hoc  altero  die,  hoc  tertio,  hoc  plu-6 
ribus,  donec  homines  innutritos  mari  subiret  timendi  pudor. 

35Accedunt  et  adludunt  et  appellant,  tangunt  etiam  pertrectant- 
que  praebentem.  Crescit  audacia  experimento.  Maxime  puer 
qui  primus  expertus  est  adnatantis  insilit  tergo,  fertur  refertur- 
Plini  Ep.  .  13 

que,  agnosci  se,  amari  putat,  amat  ipse :  neuter  timet,  neuter 
7timetur:  huius  fiducia,  mansuetudo  illius  augetur.  Nec  non 
alii  pueri  dextra  laevaque  simul  eunt  hortantes  monentesque. 
Ibat  una  (id  quoque  mirum)  delphinus  alius,  tantum  spectator 
et  comes.  Nihil  enim  simile  aut  faciebat  aut  patiebatur,  sed5 

8  alterum  illum  ducebat  reducebatque ,  ut  puerum  ceteri  pueri. 
Incredibile,  tam  verum  tamen  quam  priora,  delphinum  gestato- 
rem  conlusoremque  puerorum  in  terram  quoque  extrahi  so- 
litum  harenisque  siccatum,  ubi  incaluisset,  in  mare  revolvi. 

9  Constat  Octavium  Avitum,  legatum  pro  consule,  in  litus  educto  io 
religione  prava  superfudisse  unguentum,  cuius  illum  novitatem 
odoremque  in  altum  refugisse  nec  nisi  post  multos  dies  visum 
languidum  et  maestum,  mox  redditis  viribus  priorem  lasciviam 

10  et  solita  ministeria  repetisse.  Confluebant  omnes  ad  spectacu- 
lum  magistratus ,  quorum  adventu  et  mora  modica  res  publica  15 
novis  sumptibus  atterebatur.    Postremo  locus  ipse  quietem 
suam  secretumque  perdebat.  Placuit  occulte  interfici  ad  quod 

11  coibatur.  Haec  tu  qua  miseratione,  qua  copia  deflebis,  ornabis, 
attolles !  Quamquam  non  est  opus  adfingas  aliquid  aut  adstruas : 
sufficit  ne  ea  quae  sunt  vera  minuantur.  Vale.  20 

XXXIIIL 

C.  PLINIUS  TRANQUILLO  SUO  S. 

1  Explica  aestum  meum.  Audio  me  male  legere,  dumtaxat 
versus;  orationes  enim  commodius,  sed  tanto  minus  versus.  25 
Cogito  ergo,  recitaturus  familiaribus  amicis ,  experiri  libertum 
meum.  Hoc  quoque  familiare  quod  elegi  non  bene  sed  melius 

2  lecturum ,  si  tamen  non  fuerit  perturbatus.  Est  enim  tam  no- 
vus  lector  quam  ego  poeta.  Ipse  nescio  quid  illo  legente  in- 
terim  faciam,  sedeam  defixus  mutus  et  similis  otioso  an,  ut  qui-  30 
dam ,  quae  pronuntiabit  murmure  oculis  manu  prosequar.  Sed 
puto  me  non  minus  male  saltare  quam  legere.  Iterum  dicam, 
explica  aestum  meum  vereque  rescribe  num  sit  melius  pessime 
legere  quam  ista  vel  non  facere  vel  facere.  Vale. 

XXXV. 

C.  PLINIUS  ATRIO  SUO  S. 
1      Librum  quem  misisti  recepi  et  gratias  ago.  Sum  tamen  hoc 

tempore  occupatissimus.  Ideo  nondum  eumlegi,  cum  alioqui 
validissime  cupiam:  sed  eam  reverentiam  cum  litteris  ipsis 
lum  scriptis  tuis  debeo  ut  sumere  illa  nisi  vacuo  animo  inre- 
ligiosum  putem.  Diligentiam  tuam  in  retractandis  operibus2 
5valde  probo.  Est  tamen  aliquis  modus ,  primum,  quod  nimia 
cura  deterit  magis  quam  emendat;  deinde,  quod  nos  a  recen- 
tioribus  revocat  simulque  nec  absolvit  priora  et  inchoare  po- 
steriora  non  patitur.  Vale. 

10  XXXVI. 

C.  PLINIUS  FUSCO  SUO  S. 

Quaeris  quemadmodum  in  Tuscis  diem  aestate  disponam.  i 
Evigilo  cum  libuit,  plerumque  circa  horam  primam,  saepe 
ante,  tardius  raro:  clausae  fenestrae  manent.  Mire  enim  silen-2 

15  tio  et  tenebris  ab  iis  quae  avocant  abductus,  et  liber  et  mihi 
relictus,  non  oculos  animo  sed  animum  oculis  sequor,  qui  ea- 
dem  quae  mens  vident,  quotiens  non  vident  alia.  Cogito,  si 
quid  in  manibus ,  cogito  ad  verbum  scribenti  emendantique  si- 
milis,  nunc  pauciora  nunc  plura,  ut  vel  difficile  vel  facile  com- 

20  poni  tenerive  potuerunt.  Notarium  voco  et  die  admisso  quae 
formaveram  dicto :  abit  rursusque  revocatur  rursusque  dimitti- 
tur.  Ubi  hora  quarta  vel  quinta  (neque  enim  certum  dimen-3 
sumque  tempus),  ut  dies  suasit,  in  xystum  me  vel  cryptopor- 
ticum  confero ,  reliqua  meditor  et  dicto.  Vehiculum  ascendo. 

25  Ibi  quoque  idem  quod  ambulans  aut  iacens.  Durat  intentio  mu- 
tatione  ipsa  refecta:  paulum  redormio,  dein  ambulo,  mox  ora- 
tionem  Graecam  Latinamve  clare  et  intente,  non  tam  vocis 
causa  quam  stomachi  lego :  pariter  tamen  et  illa  firmatur.  Ite- 
rum  ambulo,  ungor,  exerceor,  lavor.   Cenanti  mihi ,  si  cum  4 

30uxore  vel  paucis,  liber  legitur:  post  cenam  comoedus  aut  lyri- 
stes:  mox  cum  meis  ambulo,  quorum  in  numero  sunt  erudili. 
Ita  variis  sermonibus  vespera  extenditur,  et  quamquam  longis- 
simus  dies  cito  conditur.  Non  numquam  ex  hoc  ordine  aliqua5 
mutantur.  Nam  si  diu  iacui  vel  ambulavi,  post  somnum  demum 

35  lectionemque  non  vehiculo  sed,  quod  brevius,  quia  velocius, 
equo  gestor.  Interveniunt  amici  ex  proximis  oppidis  partem- 
que  diei  ad  se  trahunt  interdumque  lasso  mihi  opportuna  inter- 
pellatione  subveniunt.  Venor  aliquando  9  sed  non  sine  pitgilla-  6 

13* 

ribus,  ut,  quamvis  nihil  ceperim ,  non  nihil  referam.  Datur  et 
colonis,  ut  videtur  ipsis,  non  satis  temporis,  quorum  mihi  agre- 
stes  querellae  litteras  nostras  et  haec  urbana  opera  commen- 
dant.  Vale. 

XXXVII.  5 

C.  PLINIUS  PAULTNO  SUO  S. 

1  Nec  tuae  naturae  est  translaticia  haec  et  quasi  publica  offi- 
cia  a  familiaribus  amicis  contra  ipsorum  commodum  exigere, 
et  ego  te  constantius  amo  quam  ut  verear  ne  aliter  ac  velim 
accipias ,  nisi  te  Kalendis  statim  consulem  videro ;  praesertim  10 
cum  me  necessitas  locandorum  praediorum  plures  annos  ordi- 

2  natura  detineat ,  in  qua  mihi  nova  consilia  sumenda  sunt.  Nam 
priore  lustro,  quamquam  post  magnas  remissiones,  reliqua 
creverunt :  inde  plerisque  nulla  iam  cura  minuendi  aeris  alieni, 
quod  desperant  posse  persolvi;  rapiunt  etiam  consumuntque  15 

3  quod  natum  est,  ut  qui  iam  putent  se  non  sibi  parcere.  Occur- 
rendiwn  ergo  augescentibus  vitiis  et  medendum  est.  Medendi 
una  ratio,  si  non  nummo  sed  partibus  locem  ac  deinde  ex  meis 
aliquos  operis  exactores  custodes  fructibus  ponam;  et  alioqui 
nullum  iustius  genus  reditus  quam  quod  terra  caelum  annus  20 

4refert.  Ad  hoc  magnam  fidem,  acres  oculos,  rmmerosas  ma- 

nus  poscit:  experiundum  tamen  et  quasi  in  veteri  morbo  quae- 
5  libet  mutationis  auxilia  temptanda  sunt.  Vides  quam  non  de- 

licata  me  causa  obire  primum  consulatus  tui  diem  non  sinat; 

quem  tamen  hic  quoque  ut  praesens  votis  gaudio  gratulatione  25 

celebrabo.  Vale. 

XXXVIII. 

C.  PLINIUS  SATURNINO  SUO  S. 

Ego  vero  Rufum  nostrum  laudo ,  non  quia  tu  ut  ita  face 
rem  petisti ,  sed  quia  est  ille  dignissimus.  Legi  enim  librum  30 
omnibus  numeris  absolutum,  cui  multum  apud  me  gratiae  amor 
ipsius  adiecit.  Iudicavi  tamen.  Neque  enim  soli  iudicant  qui 
maligne  legunt.  Vale. 

XXXVIIII.  35 

C.  PLINIUS  MUSTIO  SUO  S. 
1     Haruspicum  monitu  reficienda  est  mihi  aedes  Cereris  in 

praediis  in  melius  et  in  maius ,  vetus  sane  et  angusta,  cum  sit 
alioqui  stato  die  frequentissima.  Nam  Idibus  Septembribus  2 
magnus  e  regione  tota  coit  populus,  multae  res  aguntur,  multa 
vota  suscipiuntur,  multa  redduntur,  sed  nullum  in  proximo  suf- 
5  fugium  aut  imbris  aut  solis.  Videor  ergo  munifice  simul  reli-  3 
gioseque  facturus,  si  aedem  quam  pulcherrimam  extruxero, 
addidero  porticus  aedi,  illam  ad  usum  deae,  has  ad  hominum. 
Velim  ergo  emas  quattuor  marmoreas  columnas ,  cuius  tibi  vi- 
debitur  generis,  emas  marmora,  quibus  solum,  quibus  parietes 

10  excolantur.  Erit  etiam  vel  faciendum  vel  emendum  ipsius  deae4 
signum,  quia  antiquum  illud  e  ligno  quibusdam  sui  partibus 
vetustate  truncatum  est.   Quantum  ad  porticus,  nihil  interim5 
occurrit  quod  videatur  istinc  esse  repetendum;  nisi  tamen  ut 
formam  secundum  rationem  loci  scribas.  Neque  enim  possunt 

15  circumdari  templo ;  nam  solum  templi  hinc  flumine  et  abruptis- 
simis  ripis  hinc  via  cingitur.  Est  ultra  viam  latissimum  pra-6 
tum,  in  quo  satis  apte  contra  templum  ipsum  porticus  expli- 
cabuntur;  nisi  quid  tu  melius  inveneris,  qui  soles  locorum  dif- 
ficultates  arte  superare.  Vale. 

20 

xxxx. 

C.  PLINIUS  FUSCO  SUO  S. 

Scribis  pergratas  tibi  fuisse  litteras  meas ,  quibus  cogno- 1 
visti  quemadmodum  in  Tuscis  otium  aestatis  exigerem :  requi- 

25ris  quid  ex  hoc  in  Laurentino  hieme  permutem.  Nihil,  nisi2 
quod  meridianus  somnus  eximitur  multumque  de  nocte  vel 
ante  vel  post  diem  sumitur,  et  si  agendi  necessitas  instat,  quae 
frequens  hieme,  non  iam  comoedo  vel  lyristae  post  cenam  lo- 
cus,  sed  illa  quae  dictavi  identidem  retractantur,  ac  simul  me- 

30  moriae  frequenti  emendatione  proficitur.  Habes  aestate  hieme  3 
consuetudinem:  nunc  addas  huc  licet  ver  et  autumnum,  quae 
inter  hiemem  aestatemque  media ,  ut  nihil  de  die  perdunt ,  ita 
de  nocte  parvolum  adquirunt.  Vale. 

C.  PLINIUS  TRAIANO  IMPERATORI. 


1  Tua  quidem  pietas,  imperator  sanctissime,  optaverat  ut 
quam  tardissime  suceederes  patri ;  sed  dii  inmortales  festina- 
verunt  virtutes  tuas  ad  gubernacula  rei  publicae  quam  susce- 10 

2  peras  admovere.  Precor  ergo  ut  tibi  et  per  te  generi  humano 
prospera  omnia ,  id  est  digna  saeculo  tuo  contingant.  Fortem 
te  et  hilarem,  imperator  optime,  et  privatim  et  publice  opto. 


1  Exprimere,  domine,  verbis  non  possum  quantum  mihi  gau- 
dium  attuleris ,  quod  me  dignum  putasti  iure  trium  liberorum. 
Quamvis  enim  Iulii  Serviani,  optimi  viri  tuique  amantissimi, 
precibus  indulseris,  tamen  etiam  ex  rescripto  intellego  libentius  20 

2  hoc  ei  te  praestitisse,  quia  pro  me  rogabat.  Videor  ergo  sum- 
mam  voti  mei  consecutus,  cum  inter  initia  felicissimi  princi- 
patus  tui  probaveris  me  ad  peculiarem  indulgentiam  tuam  per- 
tinere;  eoque  magis  liberos  concupisco,  quos  habere  etiam 
illo  tristissimo  saeculo  volui ,  sicut  potes  duobus  matrimoniis  25 

3  meis  credere.  Sed  dii  melius ,  qui  omnia  integra  bonitati  tuae 
reservarunt.  Malui  hoc  potius  tempore  me  patrem  fieri  quo 
futurus  essem  et  securus  et  felix. 


II. 

C.  PLINIUS  TRAIANO  IMPERATORI. 


15 


III.  [XX.] 


30 


C.  PLINIUS  TRAIANO  IMPERATORI. 


1      Ut  primum  me,  domine,  indulgentia  vestra  promovit  ad 

praefecturam  aerarii  Saturni ,  omnibus  advocationibus ,  quibus 
alioqui  numquam  eram  promiscue  functus ,  renuntiavi ,  ut  toto 
animo  delegato  mihi  officio  vacarem.  Qua  ex  causa ,  cum  pa-  2 
tronum  me  provinciales  optassent  contra  Marium  Priscum,  et 
5  petii  veniam  huius  muneris  et  inpetravi.  Sed  cum  postea  con- 
sul  designatus  censuisset  agendum  nobiscum,  quorum  erat 
excusatio  recepta,  ut  essemus  in  senatus  potestate  pateremur- 
que  nomina  nostra  in  urnam  conici,  convenientissimum  esse 
tranquillitati  saeculi  tui  putavi  praesertim  tam  moderatae  vo- 
10  luntati  amplissimi  ordinis  non  repugnare.  Cui  obsequio  meo  3 
opto  ut  existimes  constare  rationem ,  cum  omnia  facta  dicta- 
que  mea  probare  sanctissimis  moribus  tuis  cupiam. 

[XXI.] 

15  TRAIANUS  PLINIO  S. 

Et  civis  et  senatoris  boni  partibus  functus  es  obsequium 
amplissimi  ordinis,  quod  iustissime  exigebat,  praestando.  Quas 
partes  inpleturum  te  secundum  susceptam  fidem  confido. 

20  HII.  [III.] 

C.  PLINIUS  TRAIANO  IMPERATORI. 

Indulgentia  tua,  imperator  optime,  quam  plenissimam  ex- 1 
perior,  hortatur  me  ut  audeam  tibi  etiam  pro  amicis  obligari; 
inter  quos  sibi  vel  praecipuum  locum  vindicat  Voconius  Roma- 

25nus,  ab  ineunte  aetate  condiscipulus  et  contubernalis  meus. 
Quibus  ex  causis  et  a  divo  patre  tuo  petieram  ut  illum  in  am-  2 
plissimum  ordinem  promoveret.  Sed  hoc  votum  meum  bonitati 
tuae  reservatum  est,  quia  mater  Romani  liberalitatem  sestertii 
quadringenties ,  quod  conferre  se  filio  codicillis  ad  patrem 

30tuum  scriptis  professa  fuerat,  nondum  satis  legitime  perege- 
rat;  quod  postea  fecit  admonita  a  nobis.  Nam  et  fundos  eman-  3 
cipavit  et  cetera  quae  in  emancipatione  inplenda  solent  exigi 
consummavit.  Cum  sit  ergo  finitum  quod  spes  nostras  moraba-  4 
tur,  non  sine  magna  fiducia  subsigno  apud  te  fidem  pro  mori- 

35  bus  Romani  mei ,  quos  et  liberalia  studia  exornant  et  eximia 
pietas,  qua  hanc  ipsam  matris  liberalitatem  et  statim  patris 
hereditatem  et  adoptionem  a  vitrico  meruit.  Auget  haec  et  na-  5 
talium  et  paternarum  facultatum  splendor;  quibus  singulis  mul- 

tum  commendationis  accessurum  etiam  ex  meis  precibus  in- 
6  dulgentiae  tuae  credo.  Rogo  ergo,  domine,  ut  me  exoptatissi- 
mae  mihi  gratulationis  conpotem  facias  et  honestis ,  ut  spero, 
adfectibus  meis  praestes  ut  non  in  me  tantum  verum  et  in 
amico  gloriari  iudiciis  tuis  possim.  5 

V.  [IIII.] 

C.  PLINIUS  TRAIANO  JMPERATORI. 

1  Proximo  anno,  domine,  gravissima  valitudine  usque  ad  pe- 
riculum  vitae  vexatus,  iatralipten  adsumpsi ;  cuius  sollicitudini  io 
et  studio  tuae  tantum  indulgentiae  beneficio  referre  gratiam 

2  parem  possum.  Quare  rogo  des  ei  civitatem  Romanam.  Est 
enim  peregrinae  conditionis,  manumissus  a  peregrma.  Voca- 
tur  ipse  Harpocras,  patronam  habuit  Thermuthin  Theonis, 
quae  iam  pridem  defuncta  est.  Item  rogo  des  ius  Quiritium  16 
libertis  Antoniae  Maximillae ,  ornatissimae  feminae,  Hediae  et 
Antoniae  Harmeridi ;  quod  a  te  petente  patrona  peto. 

VI.  [XXII.] 

C.  PLINIUS  TRAIANO  IMPERATORI.  20 

1  Ago  gratias,  domine ,  quod  et  ius  Quiritium  libertis  neces- 
sariae  mihi  feminae  et  civitatem  Romanam  Harpocrati ,  iatra- 
liptae  meo ,  sine  mora  indulsisti.  Sed  cum  annos  eius  et  cen- 
sum,  sicut  praeceperas,  ederem,  admonitus  sum  a  peritioribus 
debuisse  me  ante  ei  Alexandrinam  civitatem  inpetrare ,  deinde  25 

2Romanam,  quoniam  esset  Aegyptius.  Ego  autem,  quia  inter 
Aegyptios  ceterosque  peregrinos  nihil  interesse  credebam, 
contentus  fueram  hoc  solum  scribere  tibi,  eum  scilicet  a  pe- 
regrina  manumissum  patronamque  eius  iam  pridem  decessisse. 
De  qua  ignorantia  mea  non  queror,  per  quam  stetit  ut  tibi  pro  30 
eodem  homine  saepius  obligarer.  Rogoitaque,  ut  beneficio 
tuo  legitime  frui  possim,  tribuas  ei  et  Alexandrinam  civitatem 
et  Romanam.  Annos  eius  et  censum,  ne  quid  rursus  indulgen- 
tiam  tuam  moraretur,  libertis  tuis  quibus  iusseras  misi. 

VII.  [XXIII.] 
TRAIANUS  PLINIO  S. 

Civitatem  Alexandrinam  secundum  institutionem  principum 

non  temere  dare  proposui.  Sed  cum  Harpocrati,  iatraliptae 
tuo,  iam  civitatem  Romanam  inpetraveris ,  huic  quoque  peti- 
tioni  tuae  negare  non  sustineo.  Tu  ex  quo  nomo  sit  notum 
mihi  facere  debebis ,  ut  epistulam  tibi  ad  Pompeium  Plantam, 
5  praefectum  Aegypti,  amicum  meum,  mittam. 

VIII.  [XXIIII.] 

C.  PLINIUS  TRAIANO  IMPERATORI. 

Cum  divus  pater  tuus ,  domine,  et  oratione  pulcherrima  et  l 

LOhonestissimo  exemplo  omnes  cives  ad  munificentiam  esset  co- 
hortatus ,  petii  ab  eo  ut  statuas  principum ,  quas  in  longinquis 
agris  per  plures  successiones  traditas  mihi  quales  acceperam 
custodiebam,  permitteret  in  municipium  transferre  adiecta  sua 
statua.  Quod  quidem  ille  mihi  cum  plenissimo  testimonio  in-  2 

15dulserat;  ego  statim  decurionibus  scripseram  ut  adsignarent 
solum  in  quo  templum  pecunia  mea  extruerem ;  illi  in  hono- 
rem  operis  ipsius  electionem  loci  mihi  obtulerant.  Sed  pri-3 
mummea,  deinde  patris  tui  valitudine,  postea  curis  delegati 
a  vobis  officii  retentus,  nunc  videor  commodissime  posse  in 

20rem  praesentem  excurrere.  Nam  et  menstruum  meum  Kalen- 
dis  Septembribus  finitur  et  sequens  mensis  conplures  dies  fe- 
riatos  habet.  Rogo  ergo  ante  omnia  permittas  mihi  opus  quod  4 
inchoaturus  sum  exornare  et  tua  statua,  deinde,  ut  hoc  facere 
quam  maturissime  possim,  indulgeas  commeatum.  Non  est  au-  5 

25  tem  simplicitatis  meae  dissimulare  apud  bonitatem  tuam  obiter 
te  plurimum  conlaturum  utilitatibus  rei  familiaris  meae.  Agro- 
rum  enim  quos  in  eadem  regione  possideo  locatio,  cum  alio- 
qui  CCCC  excedat,  adeo  non  potest  differri  ut  proximam  pu- 
tationem  novus  colonus  facere  debeat.  Praeterea  continuae 

30  sterilitates  cogunt  me  de  remissionibus  cogitare ;  quarum  ra- 
tionem  nisi  praesens  inire  non  possum.  Debebo  ergo,  domine,  6 
indulgentiae  tuae  et  pietatis  meae  celeritatem  et  status  ordi- 
nationem,  si  mihi  ob  utraque  haec  dederis  commeatum  tri- 
ginta  dierum.  Neque  enim  angustius  tempus  praefinire  pos- 

35  sum,  cum  et  municipium  et  agri  de  quibus  loquor  sint  ultra 
centesimum  et  quinquagesimum  lapidem. 

VIIII.  [XXV.] 
TRAIANUS  PLINIO  S. 

Et  primias  multas  et  omnes  publicas  causas  petendi  eom- 
meatus  reddidisti:  mihi  autem  vel  sola  voluntas  tua  suffecis- 
set.  Neque  enim  dubito  te ,  ut  primum  potueris ,  ad  tam  di-  5 
strictum  officium  reversurum.  Statuam  poni  mihi  a  te  eo  quo 
desideras  loco,  quamquam  eiusmodi  honorum  parcissimus,  ta- 
men  patior,  ne  inpedisse  cursum  erga  me  pietatis  tuae  videar. 

X.  [V.]  10 
C.  PLINIUS  TRAIANO  IMPERATORI. 

1      Exprimere,  domine,  verbis  non  possum  quanto  me  gaudio 
adfecerint  epistulae  tuae,  ex  quibus  cognovi  te  Harpocrati 
iatraliptae  meo  et  Alexandrinam  civitatem  tribuisse ,  quamvis 
secundum  institutionem  principum  non  temere  eam  dare  pro- 15 
posuisses.  Esse  autem  Harpocran  vo[iov  Ms^Kpixmov  indico 

2tibi.  Rogoergo,  indulgentissime  imperator,  utmihiadPom- 
peium  Plantam,  praefectum  Aegypti,  amicum  tuum,  sicut  pro- 
misisti,  epistulam  mittas.  Obviam  iturus,  quo  maturius,  domine, 
exoptatissimi  adventus  tui  gaudio  frui  possim,  rogo  permittas^O 
mihi  quam  longissime  occurrere  tibi. 

XI.  [VI.] 

C.  PLINIUS  TRAIANO  IMPERATORT. 

1      Proxima  infirmitas  mea,  domine,  obligavit  me  Postumk)25 
Marino  medico;  cui  parem  gratiam  referre  beneficio  luo  pos- 
sum,  si  precibus  meis  ex  consuetudine  bonitatis  tuae  indulse- 

2ris.  Rogo  ergo  ut  propinquis  eius  des  civitatem,  Chrysippo 
Mithridatis  uxoriqueChrysippiStratonicae  Epigoni,  item  liberis 
eiusdem  Chrysippi,  Epigono  et  Mithridati,  ita  ut  sint  in  patrisso 
potestate  utque  iis  in  libertos  servetur  ius  patronorum.  Item 
rogo  indulgeas  ius  Quiritium  L.  Satrio  Abascanto  et  P.  Caesio 
Phosphoro  et  Panchariae  Soteridi ;  quod  a  te  volentibus  patro- 
nis  peto. 

XII.  [VII.]  35 

C.  PLINIUS  TRAIANO  IMPERATORf. 
1      Scio ,  domine ,  memoriae  tuae ,  quae  est  bene  faciendi  te- 

nacissima,  preces  nostras  inhaerere.  Quia  tamen  in  hoc  quo- 
que  indulsisti ,  admoneo  simul  et  inpense  rogo  ut  Attium  Su- 
ram  praetura  exornare  digneris ,  cum  locus  vacet.  Ad  quam 
spem  alioqui  quietissimum  hortatur  et  natalium  splendor  et 
5  summa  integritas  in  paupertate  et  ante  omnia  felicitas  tempo- 
rum,  quae  bonam  conscientiam  civium  tuorum  ad  usum  indul- 
gentiae  tuae  provocat  et  attollit. 

XIII.  [VIII.] 

lQ  C.  PLINIUS  TRAIANO  IMPERATORI. 

Cum  sciam,  domine,  ad  testimonium  laudemque  morum 
meorum  pertinere  tam  boni  principis  iudicio  exornari ,  rogo 
dignitati  ad  quam  me  provexit  indulgentia  tua  vel  auguratum 
vel  septemviratum ,  quia  vacant ,  adicere  digneris ,  ut  iure  sa- 
15cerdotii  precari  deos  pro  te  publice  possim,  quos  nunc  pre- 
cor  pietate  privata. 

XIIII.  [VIIII.] 

C.  PLINTUS  TUAIANO  J.MPERATORI. 

Victoriae  tuae ,  optime  imperator ,  maximae  pulcherrimae 
2oantiquissimae  et  tuo  nomine  et  rei  publicae  gratulor  deosque 
inmortales  precor  ut  omnes  cogitationes  tuas  tam  laetus  se- 
quatur  eventus,  ut  virtutibus  tantis  gloria  imperii  et  novetur 
et  augeatur. 

XV.  [XXVI.] 

25  C.  PLINTUS  TRAIANO  IMPERATORI. 

Quia  confido,  domine,  ad  curam  tuam  pertinere ,  nuntio 
tibi  me  Ephesum  cum  omnibus  meis  viteQ  Maleav  navigasse. 
Quamvis  contrariis  ventis  retentus,  nunc  destino  partim  orariis 
navibus  partim  vehiculis  provinciam  petere.  Nam  sicut  itineri 
30graves  aestus  ita  continuae  navigationi  etesiae  reluctantur. 

XVI.  [XXVII.] 

TRAIANUS  PLINIO  S. 

Recte  renuntiasti,  mi  Secunde  carissime.  Pertinet  enim  ad 
35animummeum  quali  itinere  in  provinciam  pervenias.  Pruden- 
ter  autem  constituis  interim  navibus  interim  vehiculis  uti,  prout 
loca  suaserint. 

XVII.  [XXVIII.] 

C.  PLINIUS  TRAIANO  IMPERATORI. 

1      Sicut  saluberrimam  navigationem,  domine,  usque  Ephesum 
expertus,  ita  inde,  postquam  vehiculis  iter  facere  coepi,  gra-5 
vissimis  aestibus  atque  etiam  febriculis  vexatus  Pergami  sub- 

2Stiti.  Rursus,  cum  transissem  in  orarias  naviculas,  contrariis 
ventis  retentus  aliquanto  tardius  quam  speraveram,  id  est  XV 
Kal.  Octobres,  Bithyniam  intravi.  Non  possum  tamen  de  mora 
queri,  cum  mihi  contigerit,  quod  erat  auspicatissimum ,  nata-io 

3lem  tuum  in  provincia  celebrare.  Nunc  rei  publicae  Prusen- 
sium  inpendia  reditus  debitores  excutio;  quod  ex  ipso  tractatu 
magis  ac  magis  necessarium  intellego.  Multae  enim  pecuniae 
variis  ex  causis  a  privatis  detinentur:  praeterea  quaedam  mi- 

4  nime  legitimis  sumptibus  erogantur.  Haec  tibi,  domine,  in  ipso  15 
ingressu  meo  scripsi. 

C.  PLINIUS  TRAIANO  IMPERATORI. 

Quinto  decimo  Kalendas  Octobres,  domine,  provinciam 
intravi,  quam  in  eo  obsequio,  in  ea  erga  te  fide  quam  de  ge-20 

5  nere  humano  mereris  inveni.  Dispice,  domine,  an  necessarium 
putes  mittere  huc  mensorem.  Videntur  enim  non  mediocres 
pecuniae  posse  revocari  a  curatoribus  operum,  si  mensurae 
fideliter  aguntur.  Ita  certe  prospicio  ex  ratione  Prusensium, 
quam  cum  maxime  tracto.  25 

XVIII.  [XXVIIII.] 

TRAIANUS  PLINIO  S. 

1  Cuperem  sine  querella  corpusculi  tui  et  tuorum  pervenire 

in  Bithyniam  potuisses  ac  simile  tibi  iter  ab  Epheso  ut  navi-30 

2  gationi  fuisset  raam  expertus  usque  illo  eras.  Quo  autem  die 
pervenisses  in  Bithyniam  cognovi,  Secunde  carissime,  litteris 
tuis.  Provinciales ,  credo,  prospectum  sibi  a  me  intellegent. 
Nam  et  tu  dabis  operam  ut  manifestum  sit  illis  electum  te 

Sesse,  qui  ad  eosdem  mei  loco  mittereris.  Rationes  autem  in35 
primis  tibi  rerum  publicarum  excutiendae  sunt:  nam  et  esse 
eas  vexatas  satis  constat.   Mensores  vix  etiam  iis  operibus 
quae  aut  Romae  aut  in  proximo  fiunt  sufficienter  habeo :  sed 

in  omni  provincia  inveniuntur  quibus  credi  possit,  et  ideo  non 
deerunt  tibi,  modo  velis  diligenter  excutere. 

XVIIII.  [XXX.] 

C.  PLINIUS  TRAIANO  IMPERATORI. 

5 

Rogo,  domine,  consilio  me  regas  haesitantem  utrumperi 
publicos  civitatum  servos,  quod  usque  adhuc  factum,  an  per 
milites  adservare  custodias  debeam.  Vereor  enim  ne  et  per 
servos  publicos  parum  fldeliter  custodiantur  et  non  exiguum 
lOmilitum  numerurn  haec  cura  distringat.  Interim  publicis  servis  2 
paucos  milites  addidi.  Video  tamen  periculum  esse  ne  id  ipsum 
utrisque  neglegentiae  causa  sit ,  dum  communem  culpam  hi  in 
illos,  illi  in  hos  regerere  posse  confidunt. 

XX.  [XXXI.] 

°'  TRAIANUS  PLINIO  S. 

Nihil  opus  est,  mi  Secunde  carissime,  ad  continendas  cu- 
sJtodias  plures  commilitones  converti.  Perseveremus  in  ea 
consuetudine  quae  isti  provinciae  est,  ut  per  publicos  servos 
20  custodiantur.  Etenim  ut  fideliter  hoc  faciant  in  tua  severitate 
ac  diligentia  positum  est.  In  primis  enim,  sicut  scribis,  veren- 
dum  est  ne,  si  permisceantur  servis  publicis  milites,  mutua 
inter  se  fiducia  neglegentiores  sint :  sed  et  illud  haereat  nobis, 
quam  paucissimos  milites  a  signis  avocandos  esse. 

25  XXI.  [XXXII.] 

C.  PLINIUS  TRAIANO  IMPERATORI. 

Gabius  Bassus,  praefectus  orae  Ponticae,  et  reverentissime 
et  officiosissime ,  domine ,  venit  ad  me  et  conpluribus  diebus 

30fuit  mecum;  quantum  perspicere  potui,  vir  egregius  et  indul- 
gentia  tua  dignus.  Cui  ego  notum  feci  praecepisse  te  ut  ex 
cohortibus  quibus  me  praeesse  voluisti  contentus  esset  bene- 
ficiariis  decem,  equitibus  duobus,  centurione  uno.  Respondit 
non  sufficere  sibi  hunc  numerum  idque  se  scripturum  tibi. 

35Hoc  in  causa  fuit  quo  minus  statim  revocandos  putarem  quos 
habet  supra  numerum. 

XXII.  [XXXIII.] 

TRAIANUS  PLINIO  S. 

Et  mihi  scripsit  Gabius  Bassus  non  suffieere  sibi  eum  mili- 
tum  numerum  qui  ut  daretur  illi  mandatis  meis  conplexus  sum. 
Cui  quae  rescripsissem  ut  notum  haberes ,  his  litteris  subici  5 
iussi.  Multum  interest  f  te  poscat  an  homines  in  se  ut  latius 
velint.  Nobis  autem  utilitas  demum  spectanda  est,  et  quantum 
fieri  potest,  curandum  ne  milites  a  signis  absint. 

XXIII.  [XXXIIII.]  10 

C.  PLINIUS  TRAIANO  IMPERATORT. 

1  Prusenses,  domine,  balineum  habent  et  sordidum  et  vetus. 
Id  itaque  indulgentia  tua  restituere  desiderant :  ego  tamen  ae- 
stimans  novum  fieri  debere  —  videris  mihi  desiderio  eorumin- 

2  dulgere  posse.  Erit  enim  pecunia  ex  qua  fiat,  primum  ea  quam  15 
revocare  a  privatis  et  exigere  iam  coepi,  deinde  quam  ipsi 
erogare  in  oleum  soliti ,  parati  sunt  in  opus  balinei  conferre ; 
quod  alioqui  et  dignitas  civitatis  et  saeculi  tui  nitor  postulat. 

XXIIII.  [XXXV.]  20 

TRAIANUS  PLINIO  S. 

Si  instructio  novi  balinei  oneratura  vires  Prusensium  non 
est,  possumus  desiderio  eorum  indulgere;  modo  ne  quid  ideo 
aut  intribuatur  aut  minus  illis  in  posterum  fiat  ad  necessarias 
erogationes.  25 

XXV.  [X.] 

C.  PLINIUS  TRAIANO  IMPERATORI. 

Servilius  Pudens  legatus,  domine,  VIII  Kal.  Decembres 
Nicomediam  venit  meque  longae  expectationis  sollicitudine  30 
liberavit. 

XXVI.  [XI.] 

C.  PLINIUS  TRAIANO  IMPERATORI. 
1      Rosianum  Geminum,  domine,  artissimo  vinculo  mecum  tua  35 
in  me  beneficia  iunxerunt.  Habui  enim  illum  quaestorem  in 
consulatu,  mei  summe  observantissimum  expertus.  Tantam 

mihi  post  eonsulatum  reverentiam  praestat  et  publicae  neces- 
situdinis  pignera  privatis  cumulat  officiis.  Rogo  ergo  ut  ipse  2 
apud  te  pro  dignitate  eius  precibus  meis  faveas,  cui  et,  si 
quid  mihi  credis,  indulgentiam  tuam  dabis.  Dabit  ipse  operam 
5  ut  in  iis  quae  ei  mandaveris  maiora  mereatur.  Parciorem  me 
in  laudando  facit  quod  spero  tibi  et  integritatem  eius  et  pro- 
bitatem  et  industriam  non  solum  ex  eius  honoribus,  quos  in  urbe 
sub  oculis  tuis  gessit,  verum  etiam  ex  commilitio  esse  notissi- 
mam.  Illud  unum ,  quod  propter  caritatem  eius  nondum  mihi  3 
lOvideor  satis  plene  fecisse,  etiam  atque  etiam  facio  teque,  do- 
mine ,  rogo  gaudere  me  exornata  quaestoris  mei  dignitate ,  id 
est  per  illum  mea,  quam  maturissime  velis. 

XXVII.  [XXXVI.] 
15  C.  PLINIUS  TRAIANO  IMPERATORI. 

Maximus ,  libertus  et  procurator  tuus,  domine,  praeter  de- 
cem  beneficiarios,  quos  adsignari  a  me  Gemellino,  optimo  viro, 
iussisti,  sibi  quoque  confirmat  necessarios  esse  milites.  Ex 
his  interim  sicut  inveneram,  in  ministerio  eius  relin- 

20  quendos  existimavi ,  praesertim  cum  ad  frumentum  conparan- 
dum  iret  in  Paphlagoniam.  Quin  etiam  tutelae  causa,  quia  ita 
desiderabat ,  addidi  duos  equites.  In  futurum  quid  servari  ve- 
lis  rogo  rescribas. 

25  XXVIII.  [XXXVII.] 

TRAIANUS    PLINIO  S. 

Nunc  quidem  proficiscentem  ad  conparationem  frumento- 
rum  Maximum,  libertum  meum,  recte  militibus  instruxisti. 
Fungebatur  enim  et  ipse  extraordinario  munere.  Cum  ad  pri- 
30  stinum  actum  reversus  fuerit,  sufficient  illi  duo  a  te  dati  milites 
et  totidem  a  Virdio  Gemellino,  procuratore  meo,  quem  adiuvat. 

XXVIIII.  [XXXVIII.] 

C.  PLINIUS  TRAIANO  IMPERATORI. 

35      Sempronius  Caelianus ,  egregius  iuvenis ,  repertos  inter  ti- 1 
rones  duos  servos  misit  ad  me ;  quorum  ego  supplicium  dis- 
tuli,  ut  te  conditorem  disciplinae  militaris  firmatoremque  con- 
sulerem  de  modo  poenae.  Ipse  enim  dubito  ob  hoc  maxime,  2 

quod,  ut  iam  dixerant  sacramento  militari,  nondum  distributi 
in  numeros  erant.  Quid  ergo  debeam  sequi  rogo,  domine,  scri- 
bas,  praesertim  cum  pertineat  ad  exemplum. 

XXX.  [XXXVIIII.]  5 

TRAIANUS  PLINIO  S. 

1  Secundum  mandata  mea  fecit  Sempronius  Caelianus  mit- 
tendo  ad  te  eos  de  quibus  cognosci  oportebit  an  capitale  sup- 
plicium  meruisse  videantur.  Refert  autem  voluntarii  se  obtu- 

2  lerint  an  lecti  sint  vel  etiam  vicarii  dati.  Lecti  si  sunt ,  inqui-  io 
sitio  peccavit:  si  vicarii  dati,  penes  eos  culpa  est  qui  dede- 
runt:  si  ipsi,  cum  haberent  conditionis  suae  conscientiam,  ve- 
nerunt,  animadvertendum  in  illos  erit.  Neque  enim  multum 
interest  quod  nondum  per  numeros  distributi  sunt.  Ille  enim 
dies  [pro]  quo  primum  probati  sunt  veritatem  ab  iis  originis  15 
suae  exegit, 

XXXI.  [XL.] 
C.  PLINIUS  TRAIANO  IMPERATORI. 

1  Salva  magnitudine  tua,  domine,  descendas  oportet  ad  meas 
curas ,  cum  ius  mihi  dederis  referendi  ad  te  de  quibus  dubito.  20 

2  In  plerisque  civitatibus ,  maxime  Nicomediae  et  Nicaeae ,  qui- 
dam  vel  in  opus  damnati  vel  in  ludum  similiaque  his  genera 
poenarum  publicorum  servorum  officio  ministerioque  fungun- 
tur  atque  etiam  ut  publici  servi  annua  accipiunt.  Quod  ego  cum 

3  audissem,  diu  multumque  haesitavi  quid  facere  deberem.  Nam  25 
et  reddere  poenae  post  longum  tempus  plerosque  iam  senes 
et,  quantum  adfirmatur ,  frugaliter  modesteque  viventes  nimis 
severum  arbitrabar,  et  in  publicis  officiis  retinere  damnatos  non 
satis  honestum  putabam;  eosdem  rursus  a  re  publica  pasci 

4  otiosos  inutile ,  non  pasci  etiam  periculosum  existimabam.  Ne-  30 
cessario  ergo  rem  totam,  dumte  consulerem,  in  suspenso  re- 
liqui.  Quaeres  fortasse  quemadmodum  evenerit  ut  poenis  in 
quas  damnati  erant  exsolverentur :  et  ego  quaesii,  sed  nihil 
conperi  quod  adfirmare  tibi  possim.  Ut  decreta  quibus  dam- 
nati  erant  proferebantur ,  ita  nulla  monimenta  quibus  liberati  35 

5  probarentur.  Erant  tamen  qui  dicerent  deprecantes  iussu  pro- 
consulum  legatorumve  dimissos.  Addebat  fidem  quod  credibile 
erat  neminem  hoc  ausum  sine  auctore. 

XXXIL  [XLI.] 

TRAIANUS  PLINIO  S. 

Meminerimus  idcirco  te  in  istam  provinciam  missum,  quon-  [ 
iam  multa  in  ea  emendanda  apparuerint.   Erit  autem  hoc  vel 

5maxime  corrigendum,  quod  qui  damnati  ad  poenam  erant  non 
modo  ea  sine  auctore,  ut  scribis,  liberati  sunt,  sed  etiam  in 
conditionem  proborum  ministrorum  retrahuntur.    Qui  igitur2 
intra  hos  proximos  decem  annos  damnati  nec  ullo  idoneo  au- 
ctore  liberati  sunt,  hos  oportebit  poenae  suae  reddi:  si  qui 

10  vetustiores  invenientur  et  senes  ante  annos  decem  damnati, 
distribuamus  illos  in  ea  ministeria  quae  non  longe  a  poena 
sint.  Solent  enim  eiusmodi  ad  balineum,  ad  purgationes  cloa- 
carum,  item  munitiones  viarum  et  vicorum  dari, 

15  XXXIII.  [XLII.] 

C.  PLINIUS  TRAIANO  IMPERATORI. 

Cum  diversam  partem  provinciae  circumirem ,  Nicomediae  i 
vastissimum  incendium  multas  privatorum  domos  et  duo  pu- 
blica  opera  quamquam  via  interiacente,  Gerusian  et  Iseon,  ab- 

20  sumpsit.   Est  autem  latius  sparsum  primum  violentia  venti,  2 
deinde  inertia  hominum ,  quos  satis  constat  otiosos  et  inmobi- 
les  tanti  mali  spectatores  perstitisse ;  et  alioqui  nullus  usquam 
in  publico  sipho,  nulla  hama,  nullum  denique  instrumentum 
ad  incendia  conpescenda.  Et  haec  quidem ,  ut  iam  praecepi, 

25  parabuntur.  Tu,  domine,  dispice  an  instituendum  putes  colle-3 
gium  fabrorum  dumtaxat  hominum  CL.  Ego  attendam  ne  quis 
nisi  faber  recipiatur  neve  iure  concesso  in  aliud  utatur;  nec 
erit  difficile  custodire  tam  paucos. 

30  XXXIIII.  [XLIII  ] 

TRAIANUS  PLINtO  S. 

Tibi  quidem  secundum  exempla  conplurium  in  mentem  ve- 1 
nit  posse  collegium  fabrorum  apud  Nicomedenses  constitui. 
Sed  meminerimus  provinciam  istam  et  praecipue  eas  civitates 
35  eiusmodi  factionibus  esse  vexatas.  Quodcumque  nomen  ex 
quacumque  causa  dederimus  iis  qui  in  idem  contracti  fue- 
rint  . . .  hetaeriaeque  brevi  fient.  Satius  itaque  est  conparari  2 
Plim  Ep.  14 

ea  quae  ad  coercendos  ignes  auxilio  esse  possint  admoneri- 
que  dominos  praediorum  ut  et  ipsi  inhibeant ,  ac  si  res  popo- 
scerit,  adcursu  populi  ad  hoc  uti. 

XXXV.  [XLIIII.]  5 

C.  PLINIUS  TRAIANO  IMPERATORI. 

Sollemnia  vota  pro  incolumitate  tua,  qua  publica  salus 
continetur ,  et  suscepimus ,  domine ,  pariter  et  solvimus ,  pre- 
cati  deos  ut  velint  ea  semper  solvi  semperque  signari. 

XXXVI.  [XLV.]  10 

TRAIANUS  PLINIO  S. 

Et  solvisse  vos  cum  provincialibus  diis  inmortalibus  vota 
pro  mea  salute  et  incolumitate  et  nuncupasse  libenter,  mi  Se- 
cunde  carissime,  cognovi  ex  litteris  tuis.  15 

XXXVII.  [XLVI.] 

C.  PLINIUS  TRAIANO  IMPERATORI. 

1      In  aquae  ductum,  domine,  Nicomedenses  inpenderunt  HS. 
[XXX]  CCCXXIX,  qui  inperfectus  adhuc  relictus  atque  etiam20 
destructus  est :  rursus  in  alium  ductum  erogata  sunt  CC.  Hoc 
quoque  relicto  novo  inpendio  est  opus,  ut  aquam  habeant  qui 

2tantam  pecuniam  male  perdiderunt.  Ipse  perveni  ad  fontem 
purissimum,  ex  quo  videtur  aqua  debere  perduci,  sicut  initio 
temptatum  erat,  arcuato  opere,  ne  tantum  ad  plana  civitatis  et25 
humilia  perveniat.  Manent  adhuc  paucissimi  arcus :  possunt  et 
erigi  quidam  lapide  quadrato ,  qui  ex  superiore  opere  detra- 
ctus  est:  aliqua  pars,  ut  mihi  videtur,  testaceo  opere  agenda 

3  erit;  id  enim  et  facilius  et  vilius.  Sed  in  primis  necessarium 
est  mitti  a  te  vel  aquilegem  vel  architectum,  ne  rursus  eve-30 
nial  quod  accidit.  Ego  illud  unum  adfirmo ,  et  utilitatem  ope- 
ris  et  pulchritudinem  saeculo  tuo  esse  dignissimam. 

XXXVIII.  [XLVII.] 

TRAIANUS  PLINIO  S.  35 
1      Curandum  est  ut  aqua  in  Nicomedensem  civitatem  perdu- 
catur.  Vere  credo  te  ea  qua  debebis  diligentia  hoc  opus  ad- 
gressurum.  Sed  medius  fidius  ad  eandem  diligentiam  tuam  per- 

tinet  inquirere  quorum  vitio  ad  hoc  tempus  tantam  pecuniam 
Nicomedenses  perdiderint,  ne,  dum  inter  se  gratificantur,  et 
inchoaverint  aquae  ductus  et  reliquerint.  Quid  itaque  conpe- 
reris  perfer  in  notitiam  meam. 

XXXVIIII.  [XLVIII.] 

C.  PLINIUS  TRAIANO  IMPERATORI. 

Theatrum,  domine,  Nicaeae  maxima  iam  parte  constructum,  1 
inperfectum  tamen,  sestertium,  ut  audio,  (neque  enim  ratio 

10  [plus]  excussa  est)  amplius  centies  hausit :  vereor  ne  frustra. 
Ingentibus  enim  rimis  descendit  et  hiat ,  sive  in  causa  solum  2 
umidum  et  molle,  sive  lapis  ipse  gracilis  et  putris :  dignum  est 
certe  deliberatione  sitne  faciendum  an  sit  relinquendum  an 
etiam  destruendum.    Nam  fulturae  ac  substructiones  quibus 

15  subinde  suscipitur  non  tam  firmae  mihi  quam  sumptuosae  vi- 
dentur.  Huic  theatro  ex  privatorum  pollicitationibus  multa  de-  3 
bentur,  ut  basilicae  circa,  ut  porticus  supra  caveam.  Quae 
nunc  omnia  differuntur  cessante  eo  quod  ante  peragendum  est. 
Iidem  Nicaeenses  gymnasium  incendio  amissum  ante  adventum  4 

20meum  restituere  coeperunt,  longe  numerosius  laxiusque  quam 
fuerat ,  et  iam  aliquantum  erogaverunt ,  periculum  est  ne  pa- 
rum  utiliter;  inconpositum  enim  et  sparsum  est.  Praeterea  ar- 
chitectus,  sane  aemulus  eius  a  quo  opus  inchoatum  est,  adfir- 
mat  parietes  quamquam  viginti  et  duos  pedes  latos  inposita 

25  onera  sustinere  non  posse ,  quia  sint  caemento  medii  farti  nec 
testaceo  opere  praecincti.  Claudiopolitani  quoque  in  depresso  5 
loco,  inminente  etiam  monte,  ingens  balineum  defodiunt  magis 
quam  aedificant,  et  quidem  ex  ea  pecunia  quam  buleutae  ad- 
diti  beneficio  tuo  aut  iam  obtulerunt  ob  introitum  aut  nobis 

30  exigentibus  conferunt.  Ergo  cum  timeam  ne  illic  publica  pe-  6 
cunia,  hic,  quod  est  omni  pecunia  pretiosius,  munus  tuum 
male  conlocetur ,  cogor  petere  a  te  non  solum  ob  theatrum 
verum  etiam  ob  haec  balinea  mittas  architectum  dispecturum 
utrum  sit  utilius  post  sumptum  qui  factus  est  quoquo  modo 

35  consummare  opera ,  ut  inchoata  sunt ,  an  quae  videntur  emen- 
danda  corrigere ,  quae  transferenda  transferre ,  ne ,  dum  ser- 
vare  volumus  quod  inpensum  est,  male  inpendamus  quod  ad- 
dendum  est. 

14* 

XL.  [XLVIIIL] 

TRAIANUS  PLINIO  S. 

1      Quid  oporteat  fieri  circa  theatrum  quod  inchoatum  apud 
Nicaeenses  est  in  re  praesenti  optime  deliberabis  et  consti- 
tues.  Mihi  sufficiet  indicari  cui  sententiae  accesseris.  Tunc  5 
autem  a  privatis  exigi  opera  tibi  curae  sit,  cum  theatrum,  pro- 

2pter  quod  illa  promissa  sunt,  factum  erit.  Gymnasiis  indul- 
gent  Graeculi;  ideo  forsitan  Nicaeenses  maiore  animo  con- 
structionem  eius  adgressi  sunt :  sed  oportet  illos  eo  conten- 

3  tos  esse  quod  possit  illi  sufficere.  Quid  Claudiopolitanis  circa  10 
balineum ,  quod  parum ,  ut  scribis ,  idoneo  loco  inchoaverunt, 
suadendum  sit  tu  constitues.  Architecti  tibi  deesse  non  pos- 
sunt.  Nulla  provincia  est  quae  non  peritos  et  ingeniosos  ho- 
mines  habeat;  modo  ne  existimes  brevius  esse  ab  urbe  mitti, 
cum  ex  Graecia  etiam  ad  nos  venire  soliti  sint.  *5 

XLI,  [L.] 

C.  PLINIUS  TRAIANO  IMPERATORI. 

1  Intuenti  mihi  et  fortunae  tuae  et  animi  magnitudinem  con- 
venientissimum  videtur  demonstrari  opera  non  minus  aeterni-  20 
tate  tua  quam  gloria  digna  quantumque  pulchritudinis  tantum 

2  utilitatis  habitura.  Est  in  Nicomedensium  finibus  amplissimus 
lacus:  per  hunc  marmora  fructus  ligna  materiae  et  sumptumo- 
dico  et  labore  usque  ad  viam  navibus,  inde  magno  labore, 

maiore  inpendio  vehiculis  ad  mare  devehuntur  Hoc  opus  25 

multas  manus  poscit:  at  eae  porro  non  desunt.  Nam  et  in 
agris  magna  copia  est  hominum  et  maxima  in  civitate ,  certa- 
que  spes  omnes  libentissime  adgressuros  opus  omnibus  fru- 

3ctuosum.   Superest  ut  tu  libratorem  vel  architectum,  si  tibi 
videbitur,  mittas  qui  diligenter  exploret  sitne  lacus  altior  mari,  30 
quem  artifices  regionis  huius  quadraginta  cubitis  altiorem  esse 

4  contendunt.  Ego  per  eadem  loca  invenio  fossam  a  rege  per- 
cussam:  sed  incertum  utrum  ad  colligendum  umorem  circum- 
iacentium  agrorum  an  ad  committendum  flumini  lacum.  Est  enim 
inperfecta;  hoc  quoque  dubium,  intercepto  rege  mortalitate  an35 

5  desperato  operis  effectu.  Sed  hoc  ipso  (feres  enim  me  ambi- 
tiosum  pro  tua  gloria)  incitor  et  accendor  ul  cupiam  peragi  a 
te  quae  tantum  coeperant  reges. 


EPISTULARUM  40.  — 45.  [49.-54.]  213 


XLII.  [LI.] 

TRAIANUS  PLINIO  S. 

Potest  nos  sollicitare  lacus  iste  ,  ut  committere  illum  mari 
velimus :  sed  plane  explorandum  est  diligenter  ne,  si  demis- 
5  sus  in  mare  fuerit,  totus  effluat,  certe  quantum  aquarum  et  unde 
accipiat.  Poteris  a  Calpurnio  Macro  petere  libratorem,  et  ego 
hinc  aliquem  tibi  peritum  eiusmodi  operum  mittam. 

XLIII.  [LH.j 

10  C.  PLINIUS  TRAIANO  IMPERATORI. 

Requirenti  mihi  Byzantiorum  rei  publicae  inpendia,  quaei 
maxima  facit ,  indicatum  est ,  /flomine ,  legatum  ad  te  salutan- 
dum  annis  omnibus  cum  psephismate  mitti  eique  dari  nummo- 
rum  duodena  milia.  Memor  ergo  propositi  tui  legatum  quidem  2 

15retinendum,  psephisma  autem  mittendum  putavi,  ut  simul  et 
sumptus  levaretur  et  inpleretur  publicum  officium.  Eidem  ci-  3 
vitati  inputata  sunt  terna  milia ,  quae  viatici  nomine  annua  da- 
bantur  legato  eunti  ad  eum  qui  Moesiae  praeest  publice  salu- 
tandum.  Haec  ego  in  posterum  circumcidenda  existimavi.  Te,  4 

20domine,  rogo  ut  quid  sentias  rescribendo  aut  consilium  meum 
confirmare  aut  errorem  emendare  digneris. 

XLIIII.  [LHI.j 

TRAIANUS  PLINIO  S. 

25  Optime  fecisti,  Secunde  carissime,  duodena  ista  Byzantiis 
quae  ad  salutandum  me  in  legatum  inpendebantur  remittendo. 
Perpetuo  . . .  his  partibus,  etsi  soium  psephisma  per  te  missum 
fuerit.  Ignoscet  illis  et  Moesiae  praeses ,  si  minus  illum  sum- 
ptuose  coluerint. 

XLV.  [LIIII.] 

C.  PLINIUS  TRAIANO  IMPERATORI. 

Diplomata,  domine,  quorum  dies  praeteriit  an  omnino 
observari  et  quam  diu  velis  rogo  scribas  meque  haesitatione 
35  liberes.  Vereor  enim  ne  in  altcrutram  partem  ignorantia  lapsus 
aut  inlicita  confirmem  aut  necessaria  inpediam. 

XLVI.  [LV.] 
TRAIANUS  PLINIO  S. 

Diplomata  quorum  praeteritus  est  dies  non  debent  esse  in 
usu:  ideo  inter  prima  iniungo  mihi  ut  per  omnes  provincias 
ante  mittam  nova  diplomata  quam  desiderari  possint.  5 

XLVIL  [LVI.j 

C.  PLINIUS  TRAIANO  IMPERATORI. 

1  Cum  vellem,  domine,  Apameae  cognoscere  publicos  debi- 
tores  et  reditum  et  inpendia,  responsum  est  mihi  cupere  qui-io 
dem  universos  ut  a  me  rationes  coloniae  legerentur,  num- 
quam  tamen  esse  lectas  ab  ullo  proconsulum,  habuisse  privi- 
legium  et  vetustissimum  morem  arbitrio  suo  rem  publicam  ad- 

2  ministrare.  Exegi  ut  quae  dicebant  quaeque  recitabant  libello 
conplecterentur,  quem  tibi  qualem  acceperam  misi ,  quamvisis 
intellegerem  pleraque  ex  illo  ad  id  de  quo  quaeritur  non  per- 

3tinere.  Te  rogo  ut  mihi  praecipere  digneris  quid  me  putes 
observare  debere.  Vereor  enim  ne  aut  excessisse  aut  non  in- 
plesse  officii  mei  partes  videar. 

XLVIIL  [LVII.J 

TRAIANUS  PLINIO  S. 

1  Libellus  Apameorum  quem  epistulae  tuae  iunxeras  remisit 
mihi  necessitatem  perpendendi  qualia  essent,  propter  quae  vi- 
deri  volunt  eos  qui  pro  consulibus  hanc  provinciam  obtinu-25 
erunt  abstinuisse  inspectatione  rationum  suarum ,  cum  ipse  ut 

2  eas  inspiceres  non  recusaverint.  Remuneranda  est  igitur  pro- 
bitas  eorum,  ut  iam  nunc  sciant  hoc  quod  inspecturus  es  ex 
mea  voluntate  salvis  quae  habent  privilegiis  esse  facturum. 

^o 

XLVIIII.  [LVIII.] 

C.  PLINTUS  TRAIANO  IMPERATORI. 

1  Ante  adventum  meum,  domine,  Nicomedenses  priori  foro 
novum  adicere  coeperunt ,  cuius  in  angulo  est  aedes  vetustis- 
sima  Matris  Magnae  aut  reficienda  aut  transferenda ;  ob  hoc35 
praecipue,  quod  est  multo  depressior  opere  eo  quod  cum  ma- 

2  xime  surgit.  Ego  cum  quaererem  num  esset  aliqua  lex  dicta 

templo,  cognovi  alium  hic  alium  apud  nos  esse  morem  dedica- 
tionis.  Dispice  ergo ,  domine ,  an  putes  aedem  cui  nulla  lex 
dicta  est  salva  religione  posse  transferri:  alioqui  commodissi- 
mum  est,  si  religio  non  inpedit. 

5  L.  [LVIIII.] 

TRAIANUS  PLINIO  S. 

Potes ,  mi  Secunde  carissime ,  sine  sollicitudine  religionis, 
si  loci  positio  videtur  hoc  desiderare,  aedem  Matris  deum 
lOtransferre  in  eam  quae  est  accommodatior;  nec  te  moveat 
quod  lex  dedicationis  nulla  reperitur ,  cum  solum  peregrinae 
civitatis  capax  non  sit  dedicationis  quae  fit  nostro  iure. 

LI.  [XII.] 

C.  PLINIUS  TRAIANO  IMPERATORI . 

15 

Difficile  est,  domine ,  exprimere  verbis  quantam  percepe- 1 
rim  laetitiam ,  quod  et  mihi  et  socrui  meae  praestitisti  ut  ad- 
finem  eius  Caelium  Clementem  in  hanc  provinciam  transferres. 
Ex  illo  enim  [et]  mensuram  beneficii  tui  penitus  intellego,  cum  2 
20  tam  plenam  indulgentiam  cum  tota  domo  mea  experiar,  cui  re- 
ferre  gratiam  parem  ne  audeo  quidem ,  quamvis  maxime  pos- 
sim.  Itaque  ad  vota  confugio  deosque  precor  ut  iis  quae  in 
me  adsidue  confers  non  indignus  existimer. 

25  LII.  [LX.] 

C.  PLINIUS  TRAIANO  IMPERATORI. 

Diem,  domine,  quo  servasti  imperium,  dum  suscipis, 
quanta  mereris  laetitia  celebravimus,  precati  deos  ut  te  generi 
humano,  cuius  tutela  et  securitas  saluti  tuae  innisa  est,  incolu- 
30mem  florentemque  praestarent.  Praeivimus  et  commilitonibus 
ius  iurandum  more  sollemni,  eadem  provincialibus  certatim 
pietate  iurantibus. 

LIII.  [LXI.] 

35  TRAIANUS  PLINIO  S. 

Quanta  religione  et  laetitia  commilitones  cum  provinciali- 
bus  te  praeeunte  diem  imperii  mei  celebraverint  libenter,  mi 
Secunde  carissime,  cognovi  litteris  tuis. 

LIIII.  [LXII.] 

C.  PLINIUS  TRAIANO  IMPERATORI. 

1      Pecuniae  publicae ,  domine ,  providentia  tua  et  ministerio 
nostro  et  iam  exactae  sunt  et  exiguntur;  quae  vereor  ne  otio- 
sae  iaceant.  Nam  et  praediorum  conparandorum  aut  nulla  aut  ra-  5 
rissima  occasio  est,  nec  inveniuntur  qui  velint  debere  rei  publi- 
cae,  praesertim  duodenis  assibus ,  quanti  a  privatis  mutuantur. 

2Dispice  ergo,  domine,  numquid  minuendam  usuram  ac  per  hoc 
idoneos  debitores  invitandos  putes,  et  si  nec  sic  reperiuntur, 
distribuendam  inter  decuriones  pecuniam ,  ita  ut  recte  rei  pu-  io 
blicae  caveant;  quod  quamquam  invitis  et  recusantibus  minus 
acerbum  erit  leviore  usura  constituta. 

LV.  [LXIII.J 

TRAIANUS  PLINIO  S.  15 

Et  ipse  non  aliud  remedium  dispicio,  mi  Secunde  carissime, 
quam  ut  quantitas  usurarum  minuatur ,  quo  facilius  pecuniae 
publicae  conlocentur.  Modum  eius  ex  copia  eorum  qui  mu- 
tuabuntur  tu  constitues.  Invitos  ad  accipiendum  conpellere, 
quod  fortassis  ipsis  otiosum  futurum  sit,  non  est  ex  iustitia  20 
nostrorum  temporum. 

LVI.  [LXIIII.] 

C.  PLINIUS  TRAIANO  IMPERATORI. 

1      Summas,  domine,  gratias  ago  quod  inter  maximas  occupa-  25 
tiones  in  iis  de  quibus  te  consului  me  quoque  regere  dignatus 

2es:  quod  nunc  quoque  facias  rogo.  Adiit  enim  me  quidam  in- 
dicavitque  adversarios  suos  a  Servilio  Calvo,  clarissimo  viro, 
in  triennium  relegatos  in  provincia  morari :  illi  contra  ab  eodem 
se  restitutos  adfirmaverunt  edictumque  recitaverunt.  Qua  causa30 

3  necessarium  credidi  rem  integram  ad  te  referre.  Nam  sicut 
mandatis  tuis  cautum  est  ne  restituam  ab  alio  aut  a  me  rele- 
gatos ,  ita  de  iis  quos  alius  et  relegaverit  et  restituerit  nihil 
conprehensum  est.  Ideo  tu ,  domine ,  consulendus  fuisti  quid 
observare  me  velles ,  tam  Hercule  quam  de  iis  qui  in  perpe-  35 

4  tuum  relegati  nec  restituti  in  provincia  deprehenduntur.  Nam 
haec  quoque  species  incidit  in  cognitionem  meam.  Est  enim 

adductus  ad  me  in  perpetuum  relegatus  a  Iulio  Basso  procon- 
sule.  Ego,  quia  sciebam  acta  Bassi  rescissa  datumque  a  senatu 
ius  omnibus  de  quibus  ille  aliquid  constituisset  ex  integro  agen- 
di,  dumtaxat  per  biennium,  interrogavi  hunc  quem  relegaverat 
5an  adisset  docuissetque  proconsulem:  negavit.  Per  quod  ef- 5 
fectum  est  ut  te  consulerem  reddendum  eum  poenae  suae  an 
gravius  aliquid  et  quid  potissimum  constituendum  putares  et 
in  hunc  et  in  eos,  si  qui  forte  in  simili  conditione  inveniren- 
tur.  Decretum  Calvi  et  edictum,  item  decretum  Bassi  his  lit- 
lOteris  subieci. 

LVII.  [LXV.] 
TRAIANUS  PLINIO  S. 

Quid  in  persona  eorum  statuendum  sit ,  qui  a  P.  Servilio  i 
15  Calvo  proconsule  in  triennium  relegati  et  mox  eiusdem  edicto 
restituti  in  provincia  remanserunt,  proxime  tibi  rescribam,  cum 
causas  eius  facti  a  Calvo  requisiero.  Qui  a  Iulio  Basso  in  per-  2 
petuum  relegatus  est,  cum  per  biennium  agendi  facultatem 
habuerit,  si  existimabat  se  iniuria  relegatum,  neque  id  fecerit 
20  atque  in  provincia  morari  perseverarit ,  vinctus  mitti  ad  prae- 
fectos  praetorii  mei  debei.  Neque  enim  sufficit  eum  poenae 
suae  restitui,  quam  contumacia  elusit. 

LVIII.  [LXVI.] 

25  C  PLINIUS  TRAIANO  IMPERATORI. 

Cum  citarem  iudices,  domine,  conventum  inchoaturus,  Fla- 1 
viusArchippus  vacationem  petere  coepit  ut  philosophus.  Fue-2 
runt  qui  dicerent  non  liberandum  eum  iudicandi  necessitate, 
sed  omnino  tollendum  de  iudicum  numero  reddendumque  poe- 

30nae,  quam  fractis  vinculis  evasisset.   Recitata  est  sententiaS 
Veli  Paulli  proconsulis,  qua  probabatur  Archippus  crimine 
falsi  damnatus  in  metallum:  ille  nihil  proferebat  quo  restitu- 
tum  se  doceret.  Adlegabat  tamen  pro  restitutione  et  libellum 
a  se  Domitiano  datum  et  epistulas  eius  ad  honorem  suum  per- 

35  tinentes  et  decretum  Prusensium.  Addebat  his  et  tuas  litteras 
scriptas  sibi ,  addebat  et  patris  tui  edictum  et  epistulam ,  qui- 
bus  confirmasset  beneficia  a  Domitiano  data.  Itaque ,  quamvis  4 
eidem  talia  crimina  adplicarentur,  nihil  decernendum  putavi, 

donec  te  consulerem  de  eo  quod  mihi  constitutione  tua  di- 
gnum  videbatur.  Ea  quae  sunt  utrimque  recitata  his  litteris 
subieci. 

EPISTOLA  DOMITIANI  AD  TERENTIUM  MAXIMUM.  5 

5  Flavius  Archippus  philosophus  inpetravit  a  me  ut  agrum 
ei  DC  circa  Prusiadem,  patriam  suam,  emi  iuberem,  cuius  re- 
ditu  suos  alere  posset.  Quod  ei  praestari  volo :  summam  ex- 
pensam  liberalitati  meae  feres. 

10 

EIUSDEM  AD  L.  APPIUM  MAXIMUM. 

$  Archippum  philosophum,  bonum  virum  et  professioni  suae 
etiam  moribus  respondentem ,  commendatum  habeas  velim, 
mi  Maxime,  et  plenam  ei  humanitatem  tuam  praestes  in  iis  quae 
verecunde  a  te  desideraverit.  15 

EDICTUM  DIVI  NERVAE. 

7  Quaedam  sine  dubio,  Quirites,  ipsa  felicitas  temporum 
edicit ,  nec  spectandus  est  in  iis  bonus  princeps  quibus  illum 
intellegi  satis  est,  cum  hoc  sibi  civium  meorum  spondere  pos-20 
sit  vel  non  admonita  persuasio,  me  securitatem  omnium  quieti 
meae  praetulisse ,  ut  et  nova  beneficia  conferrem  et  ante  me 

8  concessa  servarem.  Ne  tamen  aliquam  gaudiis  publicis  adfe- 
rat  haesitationem  vel  eorum  qui  inpetraverunt  diffidentia  vel 
eius  memoria  qui  praestitit,  necessarium  pariter  credidi  ac25 

9  laetum  obviam  dubitantibus  indulgentiam  meam  mittere.  Nolo 
existimet  quisquam,  quod  alio  principe  vel  privatim  vel  pu- 
blice  consecutus  sit,  ideo  saltem  a  me  rescindi,  ut  potius  mihi 
debeat.  Sint  rata  et  certa,  nec  gratulatio  ullius  instauratis 
egeat  precibus  quem  fortuna  imperii  vultu  meliore  respexit.30 
Me  novis  beneficiis  vacare  patiantur  et  ea  demum  sciant  ro- 
ganda  esse  quae  non  habent. 

EPISTOLA  EIUSDEM  AD  TULLIUM  IUSTUM. 
10      Cum  rerum  omnium  ordinatio  quae  prioribus  temporibus  35 
inchoatae  consummatae  sunt  observanda  sit,  tum  epistulis 
etiam  Domitiani  standum  est. 

LVHII.  [LXVII.] 

C.  PLINIUS  TRAIANO  IMPERATORI. 

Flavius  Archippus  per  salutem  tuam  aeternitatemque  pe- 
tit  a  me  ut  libellum  quem  mihi  dedit  mitterem  tibi.  Quod  ego 
5  sic  roganti  praestandum  putavi,  ita  tamen  ut  missurum  me  no- 
^  tum  accusatrici  eius  facerem ,  a  qua  et  ipsa  acceptum  libellum 
his  epistulis  iunxi ,  quo  facilius  velut  audita  utraque  parte  di- 
<  spiceres  quid  statuendum  putares. 

1  LX.  [LXVIII.] 

TRAIANUS  PLINIO  S. 

I  Potuit  quidem  ignorasse  Domitianus  in  quo  statu  esset  Ar- 
I  chippus,  cum  tam  multa  ad  honorem  eius  pertinentia  scribe- 

ret:  sed  meae  naturae  accommodatius  est  credere  etiam  sta- 
15  tui  eius  subventum  interventu  principis,  praesertim  cum  etiam 
I  statuarum  ei  honor  totiens  decretus  sit  ab  iis  qui  non  ignora- 

bant  quid  de  illo  Paullus  proconsul  pronuntiasset.  Quae  ta- 
|   men,  mi  Secunde  carissime,  non  eo  pertinent  ut,  si  quid  illi 

novi  criminis  obicitur,  minus  de  eo  audiendum  putes.  Libel- 
SOlos  Furiae  Primae  accusatricis,  item  ipsius  Archippi,  quos  al- 

teri  epistulae  tuae  iunxeras,  legi. 

LXI.  [LXVIIII.] 

C.  PLINIUS  TRAIANO  1MPERATORI. 

lb      Tu  quidem ,  domine ,  providentissime  vereris  ne  commis- 1 
sus  flumini  atque  ita  mari  lacus  effluat :  sed  ego  in  re  prae- 
senti  invenisse  videor  quemadmodum  huic  periculo  occurre- 
rem.  Potest  enim  lacus  fossa  usque  ad  flumen  adduci  nec  ta-2 
men  in  flumen  emitti ,  sed  relicto  quasi  margine  contineri  pa- 
j K)  riter  et  dirimi.  Sic  consequemur  ut  nec  vicino  videatur  flumini 
mixtus  et  sit  perinde  ac  si  misceatur.  Erit  enim  facile  per 
illam  brevissimam  terram  quae  interiacebit  advecta  fossa  one- 
ra  transponere  in  flumen.  Quod  ita  fiet,  si  necessitas  coget,  3 
I  et,  spero,  non  coget.  Est  enim  et  lacus  ipse  satis  altus  et  nunc 
f*5  in  contrariam  partem  flumen  emittit ,  quod  interclusum  inde  et 
j    quo  volumus  aversum  sine  ullo  detrimento  lacus  tantum  aquae 
1    quantum  nunc  portat  effundet.  Praeterea  per  id  spatium  per 

quod  fossa  facienda  est  incidunt  rivi;  qui  si  diligenter  colli- 
4gantur,  augebunt  illud  quod  lacus  dederit.  Enimvero  si  pla- 
ceat  fossam  longius  ducere  et  artius  pressam  mari  aequare 
nec  in  flumen  sed  in  ipsum  mare  emittere ,  repercussus  maris 
servabit  et  reprimet,  quidquid  e  lacu  veniet.  Quorum  si  nihil  5 
nobis  loci  natura  praestaret ,  expeditum  tamen  erat  cataractis 
5  aquae  cursum  temperare.  Verum  et  haec  et  alia  multo  saga- 
cius  conquiret  explorabitque  librator,  quem  plane,  domine, 
debes  mittere ,  ut  polliceris.  Est  enim  res  digna  et  magnitu- 
dine  tua  et  cura.  Ego  interim  Calpurnio  Macro ,  clarissimo  io 
viro ,  auctore  te  scripsi  ut  libratorem  quam  maxime  idoneum 
mitteret. 

LXII.  [LXX.] 
TRAIANUS  PLINIO  S.  15 

Manifestum  est,  mi  Secunde  carissime,  nec  prudentiam  nec 
diligentiam  tibi  defuisse  circa  istum  lacum,  cum  tam  multa 
provisa  habeas ,  per  quae  nec  periclitetur  exhauriri  et  magis 
in  usus  nobis  futurus  sit.  Elige  igitur  id  quod  praecipue  res 
ipsa  suaserit.  Calpurnium  Macrum  credo  facturum  ut  te  libra-  20 
fcore  instruat,  neque  provinciae  istae  his  artificibus  carent. 

LXIII.  [XIII.] 

C.  PLINIUS  TRAIANO  IMPERATORI. 

Scripsit  mihi ,  domine ,  Lycormas  libertus  tuus ,  ut ,  si  qua  25 
legatio  a  Bosporo  venisset  urbem  petitura,  usque  in  adventum 
suum  retineretur.  Et  legatio  quidem ,  dumtaxat  in  eam  civita- 
tem  in  qua  ipse  sum,  nulla  adhuc  venit,  sed  venit  tabellarius 
Sauromatae,  quem  ego,  usus  opportunitate  quam  mihi  casus 
obtulerat,  cum  tabellario  qui  Lycormam  ex  itinere  praecessit30 
mittendum  putavi,  ut  posses  ex  Lycormae  et  ex  regis  epistu- 
Hs  pariter  cognoscere  quae  fortasse  pariter  scire  deberes. 

LXIIII.  [XIIII.] 

C.  PLINIUS  TRAIANO  IMPERATORI.  35 

Rex  Sauromates  scripsit  mihi  esse  quaedam  quae  deberes 
quam  maturissime  scire.  Qua  ex  causa  festinationem  tabellarii 
quem  ad  te  cum  epistulis  misit  diplomate  adiuvi. 

LXV.  fLXXI.] 
C.  PLINIUS  TRA1AN0  1MPERAT0RI. 

Magna,  domine,  et  ad  totam  provinciam  pertinens  quaestio  i 

est  de  conditione  et  alimentis  eorum  quos  vocant  &Q£ittovg. 
5ln  qua  ego  auditis  constitutionibus  principum,  quia  nihil  inve-2 

niebam  aut  proprium  aut  universale  quod  ad  Bithynos  ferre- 
1   tur,  consulendum  te  existimavi  quid  observari  velles.  Neque 

enim  putavi  posse  me  in  eo  quod  auctoritatem  tuam  posceret 
I  exemplo  esse  contentum.  Recitabatur  autem  apud  me  edictum  3 
flO  quod  dicebatur  divi  Augusti ,  ad  Anniam  pertinens :  recitatae 
\  et  epistulae  divi  Vespasiani  ad  Lacedaemonios  et  divi  Titi  ad 

eosdem  et  ad  Achaeos,  et  Domitiani  ad  Avidium  Nigrinum  et 
I  Armenium  Brocchum  proconsules,  item  ad  Lacedaemonios : 
J  quae  ideo  tibi  non  misi,  quia  et  parum  emendata  et  quaedam 
»cl5  non  certae  fidei  videbantur  et  quia  vera  et  emendata  in  scri- 
,j   niis  tuis  esse  credebam. 

LXVI.  [LXXII.] 

TRAIANUS  PLINIO  S. 

<20      Quaestio  ista  quae  pertinet  ad  eos  qui  liberi  nati  expositi,  1 
deinde  sublati  a  quibusdam  et  in  servitute  educati  sunt  saepe 
tractata  est,  nec  quicquam  invenitur  in  commentariis  eorum 
principum  qui  ante  me  fuerunt ,  quod  ad  omnes  provincias  sit 
constitutum.  Epistulae  sane  sunt  Domitiani  ad  Avidium  Nigri-  2 

c25num  et  Armenium  Brocchum,  quae  fortasse  debeant  obser- 
vari :  sed  inter  eas  provincias  de  quibus  rescripsit  .  .  .  inter 
quas  est  Bithynia;  et  ideo  nec  adsertionem  denegandam  iis 
qui  ex  eiusmodi  causa  in  libertatem  vindicabuntur  puto  neque 
ipsam  libertatem  redimendam  pretio  alimentorum. 

(B0 

LXVII.  [XV.] 

C.  PLINIUS  TRAIANO  IMPERATORI. 

Legato  Sauromatae  regis,  cum  sua  sponte  Nicaeae,  ubi  me  1 
•    invenerat,  biduo  substitisset ,  longiorem  moram  faciendam, 
|35  domine,  non  putavi ;  primum,  quod  incertum  adhuc  erat  quando 
libertus  tuus  Lycormas  venturus  esset,  deinde,  quod  ipse  pro- 
i    ficiscebar  in  diversam  provinciae  partem,  ita  officii  necessitate 

2  exigente.  Haec  iri  notitiam  tuam  perferenda  existimavi ,  quia 
proxime  scripseram  petisse  Lycormam  ut  legationem ,  si  qua 
venisset  a  Bosporo,  usque  in  adventum  suum  retinerem.  Quod 
diutius  faciendi  nulla  mihi  probabilis  ratio  occurrit,  praesertim 
cum  epistulae  Lycormae ,  quas  detinere ,  ut  ante  praedixi ,  no-  5 
lui,  aliquot  diebus  hunc  legatum  antecessurae  viderentur. 

LXVIII.  [LXXIII.] 

C.  PLINIUS  TRAIANO  LMP?RATORf. 

Petentibus  quibusdam  ut  sibi  reliquias  suorum  aut  propter  10 
iniuriam  vetustatis  aut  propter  fluminis  incursum  aliaque  his 
similia  quaecumque  secundum  exemplum  proconsulum  trans- 
ferre  permitterem ,  quia  sciebam  in  urbe  nostra  ex  eiusmodi 
causa  collegium  pontificum  adiri  solere,  te,  domine,  maximum 
pontificem  consulendum  putavi  quid  observare  me  velis.  15 

LXVIIII.  [LXXIV.] 

TRAIANUS  PLINIO  S. 

Durum  est  iniungere  necessitatem  provincialibus  pontificum 
adeundorum,  si  reliquias  suorum  propter  aliquas  iustas  causas  20 
transferre  ex  loco  in  alium  locum  velint.  Sequenda  ergo  po- 
tius  tibi  exempla  sunt  eorum  qui  isti  provinciae  praefuerunt 
et  ex  causa  cuique  ita  aut  permittendum  aut  negandum. 

LXX.  [LXXV.]  j 

C.  PLINIUS  TRAIANO  IMPERATORL 

I      Quaerenti  mihi,  domine,  Prusae  ubi  posset  balineum  quod 
indulsisti  fieri ,  placuit  locus  in  quo  fuit  aliquando  domus ,  ut 
audio,  pulchra,  nunc  deformis  ruinis.  Per  hoc  enim  conseque- 
mur  ut  foedissima  facies  civitatis  ornetur  atque  etiam  ut  ipsaso 
civitas  amplietur  nec  ulla  aedificia  tollantur,  sed,  quae  sunt 

2vetustate  sublapsa,  relaxentur  in  melius.  Est  autem  huius  do- 
mus  conditio  talis:  legaverat  eam  Claudius  Polyaenus  Claudio 
Caesari  iussitque  in  peristylio  templum  ei  fieri,  reliqua  ex 
domo  locari.  Ex  ea  reditum  aliquandiu  civitas  percepit:  deinde  35 
paulatim  partim  spoliata  partim  neglecta  cum  peristylio  do- 
mus  tota  conlapsa  est,  ac  iam  paene  nihil  ex  ea  nisi  solum, 
superest;  quod  tu,  domine,  sive  donaveris  civitati  sive  venire 

iusseris ,  propter  opportunitatem  loci  pro  summo  munere  ac- 
cipiet.  Ego,  si  permiseris,  cogito  in  area  vacua  balineum  con-  3 
locare ,  eum  autem  locum  in  quo  aedificia  fuerunt  exedra  et 
porticibus  amplecti  atque  tibi  consecrare,  cuius  beneficio  ele- 
5  gans  opus  dignumque  nomine  tuo  fiet.  Exemplar  testamenti,  4 
quamquam  mendosum,  misi  tibi;  ex  quo  cognosces  multa  Po- 
lyaenum  in  eiusdem  domus  ornatum  reliquisse,  quae  ut  domus 
ipsa  perierunt,  a  me  tamen,  in  quantum  potuerit,  requirentur. 

10  LXXI.  [LXXVI.] 

TRAIANUS  PLINIO  S. 

Possumus  apud  Prusenses  area  ista  cum  domo  conlapsa, 
quam  vacare  scribis ,  ad  extructionem  balinei  uti.  Illud  tamen 
parum  expressisti  an  aedes  in  peristylio  Claudio  facta  esset. 
loNam  si  facta  est,  licet  conlapsa  sit,  religio  eius  occupavit 
solum. 

LXXII.  [LXXVII.] 

C.  PLINIUS  TRAIANO  IMPERATORI. 

20  Postulantibus  quibusdam  ut  de  agnoscendis  liberis  resti- 
tuendisque  natalibus  et  secundum  epistulam  Domitiani  scriptam 
Minicio  Rufo  et  secundum  exempla  proconsulum  ipse  cogno- 
scerem,  respexi  ad  senatus  consultum  pertinens  ad  eadem  ge- 
nera  causarum ,  quod  de  iis  tantum  provinciis  loquitur  quibus 

25  proconsules  praesunt;  ideoque  rem  integram  distuli,  dum  tuy 
domine,  praeceperis  quid  observare  me  velis. 

LXXIIL[LXXVIIL] 

TRAIANUS  PLINIO  S. 

30  Si  mihi  senatus  consultum  miseris ,  quod  haesitationem  tibi 
fecit,  aestimabo  an  debeas  cognoscere  de  agnoscendis  liberis 
et  natalibus  veris  restituendis. 

LXXIIII.  [XVI.] 

35  C.  PLINIUS  TRAIANO  IMPERATORI. 

Appuleius,  domine,  miles,  qui  est  in  statione  Nicomedensi,  l 
scripsit  mihi  quendam  nomine  Callidromum,  cum  detineretur 
a  Maximo  et  Dionysio  pistoribus,  quibus  operas  suas  locave- 

rat,  confugisse  ad  tuam  statuam  perductumque  ad  magistratus 
indicasse  servisse  aliquando  Laberio  Maximo  captumque  a  Su- 
sago  in  Moesia  et  a  Decebalo  muneri  missum  Pacoro,  Par- 
thiae  regi,  pluribusque  annis  in  ministerio  eius  fuisse ,  deinde 

2fugisse  atque  ita  in  Nicomediam  pervenisse.  Quem  ego  per-5 
ductum  ad  me ,  cum  eadem  narrasset ,  mittendum  ad  te  pu- 
tavi;  quod  paulo  tardius  feci,  dum  requiro  gemmam,  quam 
sibi  habentem  imaginem  Pacori  et  quibus  ornatus  fuisset  sub- 

3tractam  indicabat.  Volui  enim  hanc  quoque,  si  inveniri  po- 
tuisset ,  simul  mittere ,  sicut  glebulam  misi  quam  se  ex  Par- 10 
thico  metallo  attulisse  dicebat.  Signata  est  anulo  meo ,  cuius 
est  aposphragisma  quadriga. 

LXXV.  [LXXVIIII.] 

C.  PLINIUS  TRAIANO  IMPERATORI.  15 

1  lulius,  domine,  Largus  ex  Ponto  nondum  mihi  visus  ac  ne 
auditus  quidem  (scilicet  iudicio  tuo  credidit)  dispensationem 
quandam  mihi  erga  te  pietatis  suae  ministeriumque  mandavit. 

2  Rogavit  enim  testamento  ut  hereditatem  suam  adirem  cerne- 
remque  ac  deinde  praeceptis  quinquaginta  milibus  nummum20 
reliquum  omne  Heracleotarum  et  Tianorum  civitatibus  redde- 
rem,  ita  ut  esset  arbitrii  mei  utrum  opera  facienda  quae  honori 
tuo  consecrarentur  putarem  an  instituendos  quinquennales 
agonas  qui  Traiani  appellarentur.  Quod  in  notitiam  tuam  per- 
ferendum  existimavi  ob  hoc  maxime,  ut  dispiceres  quid  eli-25 
gere  debeam. 

LXXVI.  [LXXX.] 

TRAIANUS  PLINIO  S. 

Iulius  Largus  fidem  tuam,  quasi  te  bene  nosset,  elegit.  30 
Quid  ergo  potissimum  ad  perpetuitatem  memoriae  eius  faciat 
secundum  cuiusque  loci  conditionem  ipse  dispice,  et  quod  po- 
tissimum  existimaveris,  id  sequere. 

LXXVII.  [LXXXI.]  85 

C.  PLINIUS  TRAIANO  IMPERATORI. 

1      Providentissime ,  domine  ,  fecisti  quod  praecepisti  Calpur- 
nio  Macro,  clarissimo  viro,  ut  legionarium  centurionem  Byzan- 


EPISTULARUM  75—79.  [79— 83.j 


225 


tium  mitteret.  Dispice  an  etiam  Iuliopolitanis  simili  ratione2 
consulendum  putes,  quorum  civitas,  cum  sit  perexigua ,  onera 
maxima  sustinet  tantoque  graviores  iniurias  quanto  et  infirmior 
patitur.  Quidquid  autem  Iuliopolitanis  praestiteris ,  id  etiani3 
5  toti  provinciae  proderit.  Sunt  enim  in  capite  Bithyniae  plu- 
rimisque  per  eam  commeantibus  transitum  praebent. 

LXXVIII.  [LXXXII.] 

TRAIANUS  PLINIO  S. 

10     Ea  conditio  est  civitatis  Byzantiorum  confluente  undique  1 
in  eam  commeantium  turba  ut  secundum  consuetudinem  prae- 
cedentium  temporum  honoribus  eius  praesidio  centurionis  le- 
gionarii  consulendum  habuerimus.  Si  Iuliopolitanis  succurren- 
dum  eodem  modo  putaverimus,  onerabimus  nos  exemplo:  plu-2 

15  res  enim,  et  quanto  infirmiores  erunt ,  idem  petent.  Fiduciam 
diligentiae  tuae  habeo  ut  credam  te  omni  ratione  id  acturum 
ne  sint  obnoxii  iniuriis.  Si  qui  autem  se  contra  disciplinam3 
meam  gesserint,  statim  coerceantur;  aut  si  plus  admiserint 
quam  ut  in  re  praesenti  satis  puniantur,  si  milites  erunt,  lega- 

20  tis  eorum  quae  deprehenderis  notum  facies ;  aut  si  in  urbem 
versus  venturi  erunt,  mihi  scribes. 

LXXVIIIL  [LXXXIIL] 

C.  PLINIUS  TRAIANO  IMPERATORI. 

25      Cautum  est,  domine,  Pompeia  lege,  quae  Bithynis  datai 
est ,  ne  quis  capiat  magistratum  neve  sit  in  senatu  minor  an- 
norum  triginta.  Eadem  lege  conprehensum  est  ut  qui  cepe- 
rint  magistratum  sint  in  senatu.  Secutum  est  dein  edictum2 
divi  Augusti ,  quo  permisit  minores  magistratus  ab  annis  duo- 

30bus  et  viginti  capere.  Quaeritur  ergo  an  qui  minor  triginta3 
annorum  gessit  magistratus  possit  a  censoribus  in  senatum 
legi,  et  si  potest,  an  ii  quoque  qui  non  gesserint  possint  per 
eandem  interpretationem  ab  ea  aetate  senatores  legi  a  qua 
illis  magistratum  gerere  permissum  est;  quod  alioqui  factita- 

35tum  adhuc  et  esse  necessarium  dicitur,  quia  sit  aliquanto  me- 
lius  honestorum  hominum  liberos  quam  e  plebe  in  curiam  ad- 
mitti.  Ego  a  destinatis  censoribus  quid  sentirem  interrogatus,  4 
eos  quidem  qui  minores  triginta  annis  gessissent  magistratum 
Plini  Ep.  15 

putabam  posse  in  senatum  et  secundum  edictum  Augusti  et 
secundum  legem  Pompeiam  legi,  quoniam  Augustus  gerere 
magistratus  minoribus  annis  triginta  permisisset,  lex  senatorem 
5  esse  voluisset  qui  gessisset  magistratum.  De  iis  autem  qui  non 
gessissent,  quamvis  essent  aetatis  eiusdem  cuius  ilii  quibus5 
gerere  permissum  est,  haesitabam;  per  quod  effectum  est  ut 
te ,  domine ,  consulerem  quid  observari  velles.  Capita  legis, 
tum  edictum  Augusti  litteris  subieci. 

LXXX.  [LXXXIIII.] 
TRAIANUS  PLINIO  S.  10 
Interpretationi  tuae ,  mi  Secunde  carissime  . .  .  existimo 
hactenus  edicto  divi  Augusti  novatam  esse  legem  Pompeiam 
ut  magistratum  quidem  capere  possent  ii  qui  non  minores  duo- 
rum  et  viginti  annorum  essent,  et  qui  cepissent,  in  senatum 
cuiusque  civitatis  pervenirent.  Ceterum  non  capto  magistratu  15 
eos  qui  minores  triginta  annorum  sint ,  quia  magistratum  ca- 
pere  possint,  in  curiam  etiam  loci  cuiusque  non  existimo 
legi  posse. 

LXXXI.  [LXXXV.] 
C.  PLINIUS  TRAIANO  IMPERATORI.  20 

1  Cum  Prusae  ad  Olympum,  domine,  publicis  negotiis  intra 
hospitium  eodem  die  exiturus  vacarem,  Asclepiades  rnagistra- 
tus  indicavit  appellatum  me  a  Claudio  Eumolpo.  Cum  Coc- 
ceianus  Dion  in  bule  adsignari  civitati  opus  cuius  curam  ege- 
rat  vellet ,  tum  Eumolpus  adsistens  Flavio  Archippo  dixit  exi-  25 
gendam  esse  a  Dione  rationem  operis  ante  quam  rei  publicae 

2traderetur,  quod  aliter  fecisset  ac  debuisset.  Adiecit  etiam 
esse  in  aede  positam  tuam  statuam  et  corpora  sepultorum, 
uxoris  Dionis  et  filii ,  postulavitque  ut  cognoscerem  pro  tribu- 

3  nali.  Quod  cum  ego  me  protinus  facturum  dilaturumque  pro-  30 
fectionem  dixissem,  ut  longiorem  diem  ad  instruendam  causam 

4  darem  utque  in  alia  civitate  cognoscerem  petiit.  Ego  me  au- 
diturum  Nicaeae  respondi.  Ubi  cnm  consedissem  cogniturus, 
idem  Eumolpus,  tamquam  [si]  adhuc  parum  instructus,  dilatio- 

5nempetere  coepit:  contra  Dion  ut  audiretur  exigere.  Dicta35 
sunt  utrimque  multa,  etiam  de  causa.  Ego  cum  dandam  dila- 
tionem  et  te  consulendum  existimarem  in  re  ad  exemplum  per- 

tinenti,  dixi  utrique  parti  ut  postulationum  suarum  libellos  da- 
rent.  Volebam  enim  te  ipsorum  potissimum  verbis  ea  quae 
erant  proposita  cognoscere.  Et  Dion  quidem.se  daturum  di- 
xit:  [et]  Eumolpus  respondit  conplexurum  se  libello  quae  rei 
5  publicae  peteret,  ceterum  quod  ad  sepultos  pertineret,  non6 
accusatorem  se  sed  advocatum  Flavii  Archippi,  cuius  mandata 
pertulisset.  Archippus ,  cui  Eumolpus  sicut  Prusiade  adsiste- 
bat,  dixit  se  libellum  daturum.  Ita  nec  Eumolpus  nec  Archip- 
pus  quam  plurimis  diebus  expectatis  adhuc  mihi  libellos  dede- 

lOrunt:  Dion  dedit,  quem  huic  epistulae  iunxi.  Ipse  in  re  prae-7 
senti  fui  et  vidi  tuam  quoque  statuam  in  bibliotheca  positam: 
id  autem  in  quo  dicuntur  sepulti  filius  et  uxor  Dionis  in  area 
conlocattim ,  quae  porticibus  includitur.  Te ,  domine ,  rogo  ut  8 
me  in  hoc  praecipue  genere  cognitionis  regere  digneris,  cum 

15  alioqui  magna  sit  expectatio ,  ut  necesse  est  in  ea  re  quae  et 
in  confessum  venit  et  exemplis  defenditur. 

LXXXII.  [LXXXVI.] 
TRAIANUS  PLINIO  S. 

20      Potuisti  non  haerere ,  mi  Secunde  carissime ,  drca  id  de  l 
quo  me  consulendum  existimasti,  cum  propositum  meum  opti- 
me  nosses  non  ex  metu  nec  terrore  hominum  aut  criminibus 
maiestatis  reverentiam  nomini  meo  adquiri.  Omissa  ergo  ea2 
quaestione,  quam  non  admitterem,  etiam  si  exemplis  adiuvare- 

25tur,  ratio  totius  operis  effecti  sub  cura  [tua]  Cocceiani  Dionis 
excutiatur,  cum  et  utilitas  civitatis  exigat  nec  aut  recuset  Dion 
aut  debeat  recusare. 

LXXXIII.  [LXXXVII.] 

30  C.  PLINIUS  TRAIANO  IMPERATORI. 

Rogatus,  domine,  a  Nicaeensibus  publice  per  ea  quae 
mihi  et  sunt  et  debent  esse  sanctissima ,  id  est  per  aeternita- 
tem  tuam  salutemque,  ut  preces  suas  ad  te  perferrem,  fas  non 
putavi  negare  acceptumque  ab  iis  libellum  huic  epistulae  iunxi. 

LXXXIIII.  [LXXXVIII.] 

TRAIANUS  PLINIO  S. 

Nicaeensibus ,  qui  intestatorum  civium  suorum  concessam 

15* 

vindicationem  bonorum  a  divo  Augusto  adfirmant,  debebis  va- 
care  contractis  omnibus  personis  ad  idem  negotium  pertinen- 
tibus ,  adhibitis  Virdio  Gemellino  et  Epimacho ,  liberto  meo, 
procuratoribus ,  ut  aestimatis  etiam  iis  quae  contra  dicuntur 
quod  optimum  credideritis  statuatis.  5 

LXXXV.  [XVII.] 
C.  PLINIUS  TRAIANO  IMPERATORI. 

Maximum ,  libertum  et  procuratorem  tuum ,  domine ,  per 
omne  tempus  quo  fuimus  una  probum  et  industrium  et  diligen- 10 
tem  ac  sicut  rei  tuae  amantissimum  ita  disciplinae  tenacissi- 
mum  expertus ,  libenter  apud  te  testimonio  prosequor  ea  fide 
quam  tibi  debeo. 

LXXXVI.  [XVIII.] 

C.  PLINIUS  TRAIANO  IMPERATORI. 

1  Gabium  Bassum,  domine,  praefectum  orae  Ponticae,  inte- 
grum ,  probum ,  industrium ,  atque  inter  ista  reverentissimum 
mei  expertifs,  voto  pariter  et  suffragio  prosequor  ea  fide  quam 
tibi  debeo  f  quam  ea  quae  speret  instructum  commilitio  tuo,  20 

2  cuius  disciplinae  debet  quod  indulgentia  tua  dignus  est.  Apud 
me  et  milites  et  pagani,  a  quibus  iustitia  eius  et  humanitas  pe- 
nitus  inspecta  est,  certatim  ei  qua  privatim  qua  publice  testi- 
monia  pertribuerunt.  Quod  in  notitiam  tuam  perfero  ea  fide 
quam  tibi  debeo.  25 

LXXXVII.  [XVIIII.l 

C.  PLINIUS  TRAIANO  IMPERATORI. 

1  Nymphidium  Lupum,  domine,  primipilarem ,  commilitonem 
habui ,  cum  ipse  tribunus  essem ,  ille  praefectus :  inde  familia-  30 
riter  diligere  coepi.  Crevit  postea  caritas  ipsa  mutuae  vetu- 

2  state  amicitiae.  Itaque  et  quieti  eius  inieci  manum  et  exegi 
ut  me  in  Bithynia  consilio  instrueret.  Quod  ille  amicissime  et 
otii  et  senectutis  ratione  postposita  et  iam  fecit  et  facturus  est. 

3  Quibus  ex  causis  necessitudines  eius  inter  meas  numero,  filium  35 
in  primis ,  Nymphidium  Lupum ,  iuvenem  probum ,  industrium 

et  egregio  patre  dignissimum ,  suffecturum  indulgentiae  tuae ; 
sicut  primis  eius  experimentis  cognoscere  potes,  cum  prae- 

fectus  cohortis  plenissimum  testimonium  meruerit  Iulii  Fero- 
cis  et  Fusci  Salinatoris ,  clarissimorum  virorum.  Meum  gau- 
dium  meamque  gratulationem  filii  honore  continebo. 

5  LXXXVIII.  [LXXXVIIII.] 

C.  PLINIUS  TRAIANO  IMPERATORI. 

Opto,  domine ,  et  hunc  natalem  et  plurimos  alios  quam  fe- 
licissimos  agas  aeternaque  laude  florentem  virtutis  tuae  glo- 
riam  [quam]  incolumis  et  fortis  aliis  super  alia  operibus  augeas. 

LXXXVIIII.  [XC.] 

TRAIANUS  PLINIO  S. 

Agnosco  vota  tua,  mi  Secunde  carissime,  quibus  preca- 
ris  ut  plurimos  et  felicissimos  natales  florente  statu  rei  publi- 
15  cae  nostrae  agam. 

XC.  [XCI.] 

C.  PLINIUS  TRAIANO  IMPERATORI. 

Sinopenses,  domine,  aqua  deficiuntur;  quae  videtur  eti 
20bona  et  copiosa  ab  sexto  decimo  miliario  posse  perduci.  Est 
tamen  statim  ab  capite  paulo  amplius  mille  passibus  locus  su- 
spectus  et  mollis ,  quem  ego  interim  explorari  modico  inpen- 
dio  iussi,  an  recipere  et  sustinere  opus  possit.  Pecunia  cu-2 
rantibus  nobis  contracta  non  deerit,  si  tu,  domine,  hoc  genus 
25  operis  et  salubritati  et  amoenitati  valde  sitientis  coloniae  in- 
dulseris. 

XCI.  [XCII.] 

TRAIANUS  PLINIO  S. 

Ut  coepisti,  Secunde  carissime,  explora  diligenter  an  lo- 
30  cus  ille  quem  suspectum  habes  sustinere  opus  aquae  ductus 
possit.  Neque  enim  dubitandum  puto  quin  aqua  perducenda 
sit  in  coloniam  Sinopensem,  si  modo  et  viribus  suis  adsequi 
potest ,  cum  plurimum  ea  res  et  salubritati  et  voluptati  eius 
conlatura  sit. 
35  _         XCII.  [XCIII.] 

C.  PLINIUS  TRAIANO  IMPERATORI. 
Amisenorum  civitas  libera  et  foederata  beneficio  indulgen- 

tiae  tuae  legibus  suis  utitur.  In  hac  datum  mihi  libellum  ad 
eranos  pertinentem  his  litteris  subieci,  ut  tu,  domine,  dispiceres 
quid  et  quatenus  aut  permittendum  aut  prohibendum  putares. 

XCIII.  [XCIIII.] 

TRAIANUS  PLINIO  S. 

Amisenos,  quorum  libellum  epistulae  tuae  iunxeras ,  si  le- 
gibus  istorum,  quibus  de  officio  foederis  utuntur,  concessum 
est  eranum  habere,  possumus  quo  minus  habeant  non  inpe- 
dire,  eo  facilius,  si  tali  conlatione  non  ad  turbas  et  ad  inlicitos  10 
coetus  sed  ad  sustinendam  tenuiorum  inopiam  utuntur.  In  ce- 
teris  civitatibus,  quae  nostro  iure  obstrictae  sunt,  res  huius- 
modi  prohibenda  est. 

xcim.  [xcv.]  15 

C.  PLINIUS  TRAIANO  IMPERATORI. 

1  Suetonium  Tranquillum ,  probissimum  honestissimum  eru- 
ditissimum  virum ,  et  mores  eius  secutus  et  studia  iam  pridem, 
domine,  in  contubernium  adsumpsi  tantoque  magis  diligere 

2  coepi,  quanto  hunc  propius  inspexi.  Huic  ius  trium  liberorum  20 
necessarium  faciunt  duae  causae:  nam  et  iudicia  amicorum  pro- 
meretur  et  parum  felix  matrimonium  expertus  est  inpetrandum- 
que  a  bonitate  tua  per  nos  habet  quod  illi  fortunae  malignitas 

3  denegavit.  Scio,  domine,  quantum  beneficium  petam,  sed  peto 

a  te ,  cuius  in  omnibus  desideriis  meis  indulgentiam  experior.  25 
Potes  enim  colligere,  quanto  opere  cupiam,  quod  non  rogarem 
absens,  si  mediocriter  cuperem. 

XCV.  [XCVI.] 

TRAIANUS  PLINIO  S.  30 

Quam  parce  haec  beneficia  tribuam  utique,  mi  Secunde 
carissime ,  haeret  tibi ,  cum  etiam  in  senatu  adfirmare  soleam 
non  excessisse  me  numerum  quem  apud  amplissimum  ordinem 
sufFecturum  mihi  professus  sum:  tuo  tamen  desiderio  sub- 
scripsi  et  dedisse  me  ius  trium  liberorum  Suetonio  Tranquillo  35 
ea  conditione  qua  adsuevi  referri  in  commentarios  meos  iussi. 

XCVI.  [XCVII.] 

C.  PLINIUS  TRAIANO  IMPERATORI. 

Sollemne  est  mihi,  domine,  omnia  de  quibus  dubito  ad  te  t 
5referre.  Quis  enim  potest  melius  vel  cunctationem  meam  re- 
gere  vel  ignorantiam  extruere?  Cognitionibus  de  Christianis 
interfui  numquam :  ideo  nescio  quid  et  quatenus  aut  puniri  so- 
leat  aut  quaeri.  Nec  mediocriter  haesitavi  sitne  aliquod  discri-  2 
men  aetatum  an  quamlibet  teneri  nihil  a  robustioribus  diffe- 

10  rant,  detur  paenitentiae  venia  an  ei  qui  omnino  Christianus  fuit 
desisse  non  prosit,  nomen  ipsum,  si  flagitiis  careat,  an  flagitia 
cohaerentia  nomini  puniantur.  Interim  in  iis  qui  ad  me  tam- 
quam  Christiani  deferebantur  hunc  sum  secutus  modum.  In-3 
terrogavi  ipsos  an  essent  Christiani.  Confitentes  iterum  ac  ter- 

15tio  interrogavi,  supplicium  minatus:  perseverantes  duci  iussi. 
Neque  enim  dubitabam,  qualecumque  esset  quod  faterentur, 
pertinaciam  certe  et  inflexibilem  obstinationem  debere  puniri. 
Fuerunt  alii  similis  amentiae  quos ,  quia  cives  Romani  erant,  4 
adnotavi  in  urbem  remittendos.   Mox  ipso  tractatu,  ut  fieri 

20  solet ,  diffundente  se  crimine  plures  species  inciderunt.  Pro-  5 
positus  est  libellus  sine  auctore  multorum  nomina  continens. 
Qui  negabant  esse  se  Cliristianos  aut  fuisse,  cum  praeeunte 
me  deos  appellarent  et  imagini  tuae,  quam  propter  hoc  iusse- 
ram  cum  simulacris  numinum  adferri,  ture  ac  vino  supplica- 

25  rent,  praeterea  male  dicerent  Christo,  quorum  nihil  posse  cogi 
dicuntur  qui  sunt  re  vera  Christiani ,  dimittendos  esse  putavi. 
Alii  ab  indice  nominati  esse  se  Christianos  dixerunt  et  mox  6 
negaverunt;  fuisse  quidem,  sed  desisse,  quidam  ante  plures 
annos ,  non  nemo  etiam  ante  viginti  quoque.  Omnes  et  imagi- 

30nem  tuam  deorumque  simulacra  venerati  sunt  [ii]  et  Christo 
male  dixerunt.  Adfirmabant  autem  hanc  fuisse  summam  vel  7 
ciilpae  suae  vel  erroris ,  quod  essent  soliti  stato  die  ante  lu- 
cem  convenire  carmenque  Christo  quasi  deo  dicere  sec.um  in- 
vicem,  seque  sacramento  non  in  scelus  aliquod  obstringere, 

35  sed  ne  furta,  ne  latrocinia,  ne  adulteria  committerent,  ne  fidem 
fallerent,  ne  depositum  appellati  abnegarent:  quibus  peractis 
morem  sibi  discedendi  fuisse,  rursusque  ad  capiendum  cibum, 
promiscuum  tamen  et  innoxium;  quod  ipsum  facere  desisse 

post  edictum  meum,  quo  secundum  mandata  tua  hetaerias  esse 
8  vetueram.  Quo  magis  necessarium  credidi  ex  duabus  ancillis, 
quae  ministrae  dicebantur,  quid  esset  veri  et  per  tormenta 
quaerere.  Nihil  aliud  inveni  quam  superstitionem  pravam  in- 
modicam.  Ideo  dilata  cognitione  ad  consulendum  te  decucurri.  5 
9Visa  est  enim  mihi  res  digna  consultatione ,  maxime  propter 
periclitantium  numerum.  Multi  enim  omnis  aetatis ,  omnis  or- 
dinis,  utriusque  sexus  etiam,  vocantur  in  periculum  et  voca- 
buntur.  Neque  civitates  tantum  sed  vicos  etiam  atque  agros 
superstitionis  istius  contagio  pervagata  est;  quae  videtur  sistilO 
10  et  corrigi  posse.  Certe  satis  constat  prope  iam  desolata  tem- 
pla  coepisse  celebrari  et  sacra  sollemnia  diu  intermissa  repeti 
pastumque  venire  victimarum ,  cuius  adhuc  rarissimus  emptor 
inveniebatur.  Ex  quo  facile  est  opinari  quae  turba  hominum 
emendari  possit,  si  sit  paenitentiae  locus.  15 

XCVII.  [XCVIII.] 
TRAIANUS  PLINIO  S. 

1  Actum  quem  debuisti ,  mi  Secunde ,  in  excutiendis  causis 
eorum  qui  Christiani  ad  te  delati  fuerant  secutus  es.  Neque 
enim  in  universum  aliquid  quod  quasi  certam  formam  habeat  20 

2constitui  potest.  Conquirendi  non  sunt:  si  deferantur  et  ar- 
guantur,  puniendi  sunt,  ita  tamen  ut  qui  negaverit  se  Chri- 
stianum  esse  idque  re  ipsa  manifestum  fecerit ,  id  est  suppli- 
cando  diis  nostris,  quamvis  suspectus  in  praeteritum,  veniam  ex 
paenitentia  inpetret.  Sine  auctore  vero  propositi  libelli  in  nullo  25 
crimine  locum  habere  debent.  Nam  et  pessimi  exempli  nec  no- 
stri  saeculi  est. 

XCVIII.  [XCVIIII.] 

C.  PLINIUS  TRAIANO  IMPERATORI. 

1  Amastrianorum  civitas ,  domine ,  ct  elegans  et  ornata  ha-  30 
bet  inter  praecipua  opera  pulcherrimam  eandemque  longissi- 
mam  plateam;  cuius  a  latere  per  spatium  omne  porrigitur  no- 
mine  quidem  flumen ,  re  vera  cloaca  foedissima  ac  sicut  tur- 

2  pis  inmundissimo  aspectu  ita  pestilens  odore  teterrimo.  Qui- 
bus  ex  causis  non  minus  salubritatis  quam  decoris  interest35 
eam  contegi :  quod  fiet,  si  permiseris  curantibus  nobis  ne  desit 
quoque  pecunia  operi  tam  magno  quam  necessario. 

XCVIIII.  [C.] 
TRAIANUS  PLINIO  S. 

Rationis  est ,  mi  Secunde  carissime ,  contegi  aquam  istam 
quae  per  civitatem  Amastrianorum  fluit,  si  intecta  salubritati 
5obest.  Pecunia  ne  huic  operi  desit  curaturum  te  secundum 
diligentiam  tuam  certum  habeo. 

C.  [CL] 

C.  PLINIUS  TRAIANO  IMPERATORI. 

10  Vota ,  domine ,  priorum  annorum  nuncupata  alacres  laeti- 
que  persolvimus  novaque  rursus  certante  commilitonum  et 
provincialium  pietate  suscepimus ,  precati  deos  ut  te  remque 
publicam  florentem  et  incolumem  ea  benignitate  servarent 
quam  super  magnas  plurimasque  virtutes  praecipua  sanctitate, 

15  obsequio,  deorum  honore  meruisti. 

CI.  [CIL] 

TRAIANUS  PLINIO  S. 

Solvisse  vota  diis  inmortalibus  te  praeeunte  pro  mea  inco- 
20lumitate  commilitones  cum  provincialibus  laetissimo  consensu 
et  in  futurum  nuncupasse  libenter,  mi  Secunde  carissime,  co- 
gnovi  litteris  tuis. 

CIL  [CIII.J 

C.  PLINIUS  TRAIANO  IMPERATORI. 

25  Diem  quo  in  te  tutela  generis  humani  felicissima  succes- 
sione  translata  est  debita  religione  celebravimus,  commendan- 
tes  diis  imperii  tui  auctoribus  et  vota  publica  et  gaudia. 

CIIL  [CIIII.] 

TRAIANUS  PLINIO  S. 

30  Diem  imperii  mei  debita  laetitia  et  religione  commilitoni- 
bus  et  provincialibus  praeeunte  te  celebratum  libenter  cognovi 
litteris  tuis. 

CIIIL  [CV.] 

C.  PLINIUS  TRAIANO  IMPERATORI. 
35      Valerius,  domine ,  Paulinus  excepto  Paulino  ius  Latinorum 

suorum  mihi  reliquit ;  ex  quibus  rogo  tribus  interim  ius  Quiri- 
tium  des.  Vereor  enim  ne  sit  inmodicum  pro  omnibus  pariter 
invocare  indulgentiam  tuam,  qua  debeo  tanto  modestius  uti 
quanto  pleniorem  experior.  Sunt  autem  pro  quibus  peto  C. 
Valerius  Astraeus ,  C.  Valerius  Dionysius ,  C.  Valerius  Aper.  5 

CV.  [CVI.j 

TRAIANUS  PLINIO  S. 

Cum  honestissime  iis  qui  apud  fidem  tuam  a  Valerio  Pau- 
lino  depositi  sunt  consultum  velis  mature  per  me,  iis  interimio 
quibus  nunc  petisti  dedisse  me  ius  Quiritium  referri  in  commen- 
tarios  meos  iussi,  idem  facturus  in  ceteris  pro  quibus  petieris. 

CVI.  [CVII.] 

C.  PLINIUS  TRAIANO  IMPERATORI.  15 

Rogatus ,  domine ,  a  P.  Attio  Aquila ,  centurione  cohortis 
sextae  equestris,  ut  mitterem  tibi  libellum  per  quem  indulgen- 
tiam  pro  statu  filiae  suae  inplorat ,  durum  putavi  negare ,  cum 
scirem  quantam  soleres  militum  precibus  patientiam  humani- 
tatemque  praestare.  20 

CVII.  [CVIII.J 

TRAIANUS  PLINIO  S. 

Libellum  P.  Attii  Aquilae,  centurionis  cohortis  sextae  eque- 
stris,  quem  mihi  misisti,  legi :  cuius  precibus  motus  dedi  filiae  25 
eius  civitatem  Romanam.  Libellum  rescripti  quem  illi  redde- 
res  misi  tibi. 

CVIII.  [CVIIII.] 

C.  PLINIUS  TRAIANO  IMPERATORI. 

1      Quid  habere  iuris  velis  et  Bithynas  et  Ponticas  civitates30 
in  exigendis  pecuniis  quae  illis  vel  ex  locationibus  vel  ex 
venditionibus  aliisve  causis  debeantur  rogo,  domine,  rescri- 
bas.  Ego  inveni  a  plerisque  proconsulibus  concessam  iis  pro- 

2topraxian  eamque  pro  lege  valuisse.  Existimo  tamen  tua  pro- 
videntia  constituendum  aliquid  et  sanciendum,  per  quod  utili-35 
tatibus  eorum  in  perpetuum  consulatur.  Nam  quae  sunt  ab 
illis  instituta ,  sint  licet  sapienter  indulta ,  brevia  tamen  et  in- 
firma  sunt,  nisi  illis  tua  contingit  auctoritas. 

CVIIII.  [CX.J 

TRATANUS  PLINIO  S. 

Quo  iure  uti  debeant  Bithynae  vel  Ponticae  civitates  in  iis 
pecuniis  quae  ex  quaque  causa  rei  publicae  debebuntur  ex 
5le%ge  cuiusque  animadvertendum  est.  Nam  sive  habent  privile- 
gium  quo  ceteris  creditoribus  anteponantur,  custodiendum  est, 
sive  non  habent,  in  iniuriam  privatorum  id  dari  a  me  non 
oportebit. 

CX.  [CXI.] 

10  C.  PLTNTUS  TRAIANO  IMPERATORT. 

Ecdicus,  domine,  Amisenorum  civitatis  petebat  apud  me  a  1 
Iulio  Pisone  denariorum  circiter  quadraginta  milia,  donata  ei 
publice  ante  viginti  annos  bule  et  ecclesia  consentiente,  ute- 
baturque  mandatis  tuis ,  quibus  eiusmodi  donationes  vetantur. 

15Piso  contra  plurima  se  in  rem  publicam  contulisse  ac  prope2 
totas  facultates  erogasse  dicebat.  Addebat  etiam  temporis  spa- 
tium  postulabatque  ne  id  quod  pro  multis  et  olim  accepisset 
cum  eversione  reliquae  dignitatis  reddere  cogeretur.  Quibus 
ex  causis  integram  cognitionem  differendam  existimavi  ?  ut  te, 

20  domine,  consulerem  quid  sequendum  putares. 

CXI.  [CXII.] 

TRAIANUS  PLINIO  S. 

Sicut  largitiones  ex  publico  fieri  mandata  prohibent,  ita, 
25  ne  multorum  securitas  subruatur,  factas  ante  aliquantum  tem- 
poris  retractari  atque  in  inritum  vindicari  non  oportet.  Quid- 
quid  ergo  ex  hac  causa  actum  ante  viginti  annos  erit ,  omit- 
tamus.  Non  minus  enim  hominibus  cuiusque  loci  quam  pecu- 
niae  publicae  consultum  volo. 

CXII.  [CXIII.] 

C.  PLINIUS  TRAIANO  IMPERATORL 

Lex  Pompeia,  domine,  qua  Bithyni  et  Pontici  utuntur ,  eos  i 
qui  in  bulen  a  censoribus  leguntur  dare  pecuniam  non  iubet: 
35sed  ii  quos  indulgentia  tua  quibusdam  civitatibus  super  legi- 
timum  numerum  adicere  permisit  et  singula  milia  denariorum 
et  bina  intulerunt.   Anicius  deinde  Maximus  proconsul  eos  2 

etiam  qui  a  censoribus  legerentur,  dumtaxat  in  paucissimis 
3  civitatibus,  aliud  aliis,  iussit  inferre.  Superest  ergo  ut  ipse  di- 
spicias  an  in  omnibus  civitatibus  certum  aliquid  omnes  qui 
deinde  buleutae  leguntur  debeant  pro  introitu  dare.  Nam  quod 
in  perpetuum  mansurum  est  a  te  constitui  decet ,  cuius  factis  5 
dictisque  debetur  aeternitas. 

CXIII.  [CXIIII.] 

TRAIANUS  PLINIO  S. 

Honorarium  decurionatus  omnes  qui  in  quaque  civitate  Bi- 10 
thyniae  decuriones  fiunt  inferre  debeant  necne ,  in  universum 
a  me  non  potest  statui.  Id  ergo  quod  semper  tutissimum  est, 
sequendam  cuiusque  civitatis  legem  puto,  scilicet  adversus 
eos  qui  inviti  fiunt  decuriones  id  existimo  acturos ,  ut  f  prae- 
fatio  ceteris  praeferatur.  15 

CXIIII.  [CXV.] 

C.  PLINIUS  TRAIANO  IMPERATORI. 

1      Lege,  domine,  Pompeia,  permissum  Bithynicis  civitatibus 
adscribere  sibi  quos  vellent  cives,  dum  ne  quem  earum  civi-  20 
tatum  quae  sunt  in  Bithynia.  Eadem  lege  sancitur  quibus  de 

2causis  e  senatu  a  censoribus  eiciantur.  Inde  me  quidam  ex 
censoribus  consulendum  putaverunt  an  eicere  deberent  eum 

3  qui  esset  alterius  civitatis.  Ego ,  quia  lex  sicut  adscribi  civem 
alienum  vetabat,  ita  eici  e  senatu  ob  hanc  causam  non  iubebat,  25 
praeterea  quod  adfirmabatur  mihi  in  omni  civitate  plurimos 
esse  buleutas  ex  aliis  civitatibus  futurumque  ut  multi  homi- 
nes  multaeque  civitates  concuterentur,  cum  ea  pars  legis  iam 
pridem  consensu  quodam  exolevisset ,  necessarium  existimavi 
consulere  te  quid  servandum  putares.  Capita  legis  his  litte-  30 
ris  subieci. 

CXV.  [CXVI.] 
TRAIANUS  PLINIO  S. 

Merito  haesisti,  Secunde  carissime,  quid  a  te  rescribi35 
oporteret  censoribus  consulentibus ,  an  . . . .  in  senatum  alia- 
rum  civitatum,  eiusdem  tamen  provinciae  cives.  Nam  et  legis 
auctoritas  et  longa  consuetudo  usurpata  contra  legem  in  di- 

versum  movere  te  potuit.  Mihi  hoc  temperamentum  eius  pla- 
cuit  ut  ex  praeterito  nihil  novaremus,  sed  manerent  quamvis 
contra  legem  adsciti  quarumcumque  civitatum  cives,  in  futu- 
rum  autem  lex  Pompeia  observaretur;  cuius  vim  si  retro  quo- 
5  que  velimus  custodire,  multa  necesse  est  perturbari. 

CXVI.  [CXVII.] 

C.  PLINIUS  TRAIANO  IMPERATORI. 

Qui  virilem  togam  sumunt  vel  nuptias  faciunt  vel  ineunt  ] 
10  magistratum  vel  opus  publicum  dedicant,  solent  totam  bulen 
atque  etiam  e  plebe  non  exiguum  numerum  vocare  binosque 
denarios  vel  singulos  dare.  Quod  an  celebrandum  et  quate- 
nus  putes  rogo  scribas.  Ipse  enim  sicut  arbitror,  praesertim2 
ex  sollemnibus  causis ,  concedendas  esse  invitationes ,  ita  ve- 
15reor  ne  ii  qui  mille  homines,  interdum  etiam  plures  vocant 
modum  excedere  et  in  speciem  dianomes  incidere  videantur. 

CXVII.  [CXVIII.] 

TRATANUS  PLINIO  S. 

20  Merito  vereris  ne  in  speciem  dianomes  incidat  invitatio, 
quae  et  in  numero  modum  excedit  et  quasi  per  corpora ,  non 
viritim  singulos  ex  notitia,  ad  sollemnes  sportulas  contrahit. 
Sed  ego  ideo  prudentiam  tuam  elegi  ut  formandis  istius  pro- 
vinciae  moribus  ipse  moderareris  et  ea  constitueres  quae  ad 

25  perpetuam  eius  provinciae  quietem  essent  profutura. 

CXVIII.  [CXVIIII.] 

C.  PLINIUS  TRAIANO  IMPERATORL 

Athletae,  domine,  ea  quae  pro  iselasticis  certaminibus  con- 1 
30  stituisti  deberi  sibi  putant  statim  ex  eo  die  quo  sunt  coronati : 
nihil  enim  referre  quando  sint  patriam  invecti,  sed  quando  cer- 
tamine  vicerint,  ex  quo  invehi  possint.  Ego  contra  scribo 
<iselastici  nomine' :  f  itaque  eorum  vehementer  addubitem  an 
sit  potius  id  tempus  quo  dtirikaOav  intuendum.  Iidem  obso-2 
35nia  petunt  pro  eo  agone  qui  a  te  iselasticus  factus  est,  quam- 
vis  vicerint  ante  quam  fieret.  Aiunt  enim  congruens  esse,  sic- 
ut  non  detur  sibi  pro  his  certaminibus  quae  esse  iselastica 
postquam  vicerunt  desierunt,  ita  pro  iis  dari  quae  esse  coepe- 


238  C.  PLINI  ET  TRAIANI  EP.  119  —  121.  [120— 122.J 


3nmt.  Hic  quoque  non  mediocriter  haereo  ne  cuiusquam  retro 
habeatur  ratio;  dandaque  quae  tunc  cum  vincerent  non  debe- 
bantur.  Rogo  ergo  ut  dubitationem  meam  regere,  id  est,  be- 
neficia  tua  interpretari  ipse  digneris. 

CXVIIII.  [CXX.J 

TRAIANUS  PLINIO  S. 
Iselasticum  tunc  primum  mihi  videtur  incipere  deberi,  cum 
quis  in  civitatem  suam  ipse  ei6r\la6ev.  Obsonia  eorum  certa- 
minum  quae  iselastica  esse  placuit  mihi,  si  ante  iselastica  nonlO 
fuerunt,  retro  non  debentur.  Nec  proficere  pro  desiderio 
athletarum  potest  quid  eorum  quae  postea  iselastica  non  lege 
constitui,  quam  f  qui  ierant,  accipere  desierunt.  Mutata  enim 
conditione  certaminum  nihilo  minus  quae  ante  peregerant  non 
revocantur.  15 

CXX.  [CXXI.J 

C.  PLINIUS  TRAIANO  IMPERATORI. 

1  Usque  in  hoc  tempus ,  domine ,  neque  cuiquam  diplomata 
commodavi  neque  in  rem  ullam  nisi  tuam  misi.  Quam  perpe-  20 

2  tuam  servationem  meam  quaedam  necessitas  rupit.  Uxori  enim 
meae  audita  morte  avi  volenti  ad  amitam  suam  excurrere  usum 
eorum  negare  durum  putavi ,  cum  talis  officii  gratia  in  celeri- 
tate  consisteret  sciremque  rationem  itineris  probaturum,  cuius 
causa  erat  pietas.  Haec  tibi  scripsi ,  quia  mihi  parum  gratus  25 
fore  videbar,  si  dissimulassem  inter  alia  beneficia  hoc  unum 
quoque  me  debere  indulgentiae  tuae ,  quod  fiducia  eius  quam- 
quam  inconsulto  te  non  dubitavi  facere  quae,  si  consuluissem, 
sero  fecissem. 

CXXI.  [CXXII.J 

TRAIANUS  PLINIO  S. 

Merito  habuisti ,  Secunde  carissime ,  fiduciam  animi  mei9 
nec  dubitandum  fuisse,  si  expectasses,  donec  me  consuleres 
an  iter  uxoris  tuae  diplomatibus ,  quae  officio  tuo  dedi,  adiu-35 
vandum  esset ,  cum  apud  amitam  suam  uxor  tua  deberet  etiam 
celeritate  gratiam  adventus  sui  augere. 


% 

FANEGYRICIIS. 


Bene  ac  sapienter,  patres  conscripti,  maiores  instituerunt  1 
5ut  rerum  agendarum  ita  dicendi  initium  a  precationibus  capere, 
quod  nihil  rite ,  nihil  providenter  homines  sine  deorum  inmor- 
talium  ope  consilio  honore  auspicarentur.  Qui  mos  cui  po- 
tius  quam  consuli ,  aut  quando  magis  usurpandus  colendusque 
est  quam  cum  imperio  senatus,  auctoritate  rei  publicae  ad 

loagendas  optimo  principi  gratias  excitamur?  Quod  enim  prae- 
stabilius  est  aut  pulchrius  munus  deorum  quam  castus  et  san- 
ctus  et  diis  simillimus  princeps?  Ac  si  adhuc  dubium  fuisset 
forte  casuque  rectores  terris  an  aliquo  numine  darentur,  prin- 
cipem  tamen  nostrum  liqueret  divinitus  constitutum.  Non  enim 

15  occulta  potestate  fatorum  sed  ab  love  ipso  coram  ac  palam  re- 
pertus  est;  electus  quippe  inter  aras  et  altaria  eodemque  loci 
quem  deu9  ille  tam  manifestus  ac  praesens  quam  caelum  ac 
sidera  insedit.  Quo  magis  aptum  piumque  est  te,  Iuppiter 
optime  maxime,  antea  conditorem,  nunc  conservatorem  impe- 

20  rii  nostri,  precari  ut  mihi  digna  consule,  digna  senatu,  digna 
principe  contingat  oratio ,  utque  omnibus  quae  dicentur  a  me 
libertas  fides  veritas  constet,  tantumque  a  specie  adulationis 
absit  gratiarum  actio  mea  quantum  abest  a  necessitate. 

Equidem  non  consuli  modo  sed  omnibus  civibus  eniten-  2 

25  dum  reor  ne  quid  de  principe  nostro  ita  dicant  ut  idem  illud 
de  alio  dici  potuisse  videatur.  Quare  abeant  ac  recedant  vo- 
ces  illae  quas  metus  exprimebat:  nihil  quale  ante  dicamus; 
nihil  enim  quale  antea  patimur:  nec  eadem  de  principe  quae 
prius  praedicemus;  neque  enim  eadem  quae  prius  secreto  lo- 

30  quimur.  Discernatur  orationibus  nostris  diversitas  temporum, 
et  ex  ipso  genere  gratiarum  agendarum  intellegatur  cui,  quando 

sint  actae.  Nusquam  ut  deo,  nusquam  ut  numini  blandiamur: 
non  enim  de  tyranno  sed  de  cive ,  non  c^e  domino  sed  de  pa- 
rente  loquimur.  Unum  ille  se  ex  nobis ,  et  hoc  magis  excellit 
atque  eminet,  quod  unum  ex  nobis  putat  nec  minus  hominem 
se  quam  hominibus  praeesse  meminit.  Intellegamus  ergo  bona  5 
nostra ,  dignosque  nos  illis  usu  probemus,  atque  identidem  co- 
gitemus  quam  sit  indignum  si  maius  principibus  praestemus 
obsequium  qui  servitute  civium  quam  qui  libertate  laetantur. 
Et  populus  quidem  Romanus  dilectum  principum  servat ,  quan- 
toque  paulo  ante  concentu  formosum  alium  hunc  fortissimum  10 
personat,  quibusque  aliquando  clamoribus  gestum  alterius  et 
vocem  huius  pietatem  abstinentiam  mansuetudinem  laudat. 
Quid  nos  ipsi?  divinitatem  principis  nostri  an  humanitatem  tem- 
perantiam  facilitatem,  ut  amor  et  gaudium  tulit,  universi  prae- 
dicare  solemus?  Iam  quid  tam  civile,  tam  senatorium  quamlo 
illud  additum  a  nobis  optimi  cognomen?  quod  peculiare  huius 
et  proprium  adrogantia  priorum  principum  fecit.  Enimvero 
quam  commune ,  quam  ex  aequo  quod  felices  nos ,  felicem  il- 
lum  praedicamus  alternisque  votis  chaec  faciat,  haec  audiat', 
quasi  non  dicturi,  nisi  fecerit,  conprecamur?  Ad  quas  ille  vo-20 
ces  lacrimis  etiam  ac  multo  pudore  suffunditur.  Agnoscit  enim 
Ssentitque  sibi,  non  principi  dici.  Igitur  quod  temperamen- 
tum  omnes  in  illo  subito  pietatis  calore  servavimus ,  hoc  sin- 
guli  quoque  meditatique  teneamus,  sciamusque  nullum  esse 
neque  sincerius  neque  acceptius  genus  gratiarum  quam  quod25 
illas  adclamationes  aemuletur  quae  fingendi  non  habent  tem- 
pus,  Quantum  ad  me  pertinet,  laborabo  ut  orationem  meam 
ad  modestiam  principis  moderationemque  summittam,  nec  mi- 
nus  considerabo  quid  aures  eius  pati  possint  quam  quid  virtu- 
tibus  debeatur.  Magna  et  inusitata  principis  gloria  ,  cuigra-30 
tias  acturus  non  tam  vereor  ne  me  in  laudibus  suis  parcum 
quam  ne  nimium  putet.  Haec  me  cura ,  haec  difficultas  sola 
circumstat:  nam  merenti  gratias  agere  facile  est,  patres  con- 
scripti.  Non  enim  periculum  est  ne,  cum  loquar  de  humanita- 
te,  exprobrari  sibi  superbiam  credat,  cum  de  frugalitate,  luxu-35 
riam ,  cum  de  clementia ,  crudelitatem,  cum  de  liberalitate,  ava- 
ritiam,  cum  de  benignitate,  livorem,  cum  de  continentia,  libi- 
dinem,  cum  de  labore  ,  inertiam,  cum  de  fortitudine,  timorem. 

Ac  ne  illud  quidem  vereor  ne  gratus  ingratusve  videar,  prout 
satis  aut  parum  dixero.  Animadverto  enim  etiam  deos  ipsos 
non  tam  accuratis  adorantium  precibus  quam  innocentia  et  san- 
ctitate  laetari,  gratioremque  existimari  qui  delubris  eorum  pu- 
5  ram  castamque  mentem  quam  qui  meditatum  carmen  intulerit. 
Sed  parendum  est  senatus  consulto ,  quo  ex  utilitate  publica  4 
placuit  ut  consulis  voce  sub  titulo  gratiarum  agendarum  boni 
principes  quae  facerent  recognoscerent ,  mali  quae  facere  de- 
berent.  Id  nunc  eo  magis  sollemne  ac  necessarium  est,  quod 

10  parens  noster  privatas  gratiarum  actiones  cohibet  et  conprimlt, 
intercessurus  etiam  publicis,  si  permitteret  sibi  vetare  quod 
senatus  iuberet.  Utrumque,  Caesar  Auguste ,  moderate,  et 
quod  alibi  tibi  gralias  agi  non  sinis  et  quod  hic  sinis.  Non 
enim  a  te  ipso  tibi  honor  iste  sed  ab  agentibus  habetur.  Cedis 

loadfectibus  nostris,  nec  nobis  munera  tua  praedicare  sed  audire 
tibi  necesse  est. 

Saepe  ego  mecum,  patres  conscripti,  tacitus  agitavi  qua- 
lem  quantumque  esse  oporteret  cuius  ditione  nutuque  maria 
terrae  pax  bella  regerentur;  cum  interea  fmgenti  formantique 

20mihi  principem  quem  aequata  diis  inmortalibus  potestas  dece- 
ret  numquam  voto  saltem  concipere  succurrit  similem  huic 
quem  videmus.  Enituit  aliquis  in  bello,  sed  obsolevit  in  pace: 
alium  toga,  sed  non  et  arma  honestarunt:  reverentiam  ille  ter- 
rore,  alius  amorem  humilitate  captavit:  ille  quaesitam  domi 
;  25gloriam  in  publico,  hic  in  publico  partam  domi  perdidit:  po- 
stremo  adhuc  nemo  extitit  cuius  virtutes  nullo  vitiorum  confi- 
nio  laederentur.  At  principi  nostro  quanta  concordia  quantus- 
que  concentus  omnium  laudum  omnisque  gloriae  contigit!  Ut 
nihil  severitati  eius  hilaritate ,  nihil  gravitati  simplicitate ,  nihii 

30  maiestati  humanitate  detrahitur!  Iam  firmitas,  iam  proceritas 
corporis,  iam  honor  capitis  et  dignitas  oris,  ad  hoc  aetatis  in- 
deflexa  maturitas  nec  sine  quodam  munere  deum  festinatis  se- 
nectutis  insignibus  ad  augendam  maiestatem  ornata  caesaries, 
nonne  longe  lateque  principem  ostentant?  Talem  esse  opor- 5 

35tuit  quem  non  bella  civilia  nec  armis  oppressa  res  publica  sed 
pax  et  adoptio  et  tandem  exorata  terris  numina  dedissent.  An 
fas  erat  nihil  difFerre  inter  imperatorem  quem  homines  et  quem 
dii  fecissent?  quorum  quidem  in  te,  Caesaa  Auguste,  iudicium 
Plini  Ep.  16 

et  favor  tunc  statim,  cum  ad  exercitum  proficiscereris,  et  qui- 
dem  inusitato  mdicio  enotuit.  Nam  ceteros  principes  aut  lar- 
gus  cruor  hostiarum  aut  sinister  volatus  avium  consulentibus 
nuntiavit ,  tibi  ascendenti  de  more  Capitolium  quamquam  non 
id  agentium  civium  clamor ,  ut  iam  principi ,  occurrit;  siqui-5 
dem  omnis  turba  quae  limen  insederat  ad  ingressum  tuum  fo- 
ribus  reclusis  illa  quidem,  ut  tunc  arbitrabatur,  deum,  ceterum, 
ut  docuit  eventus,  te  consalutavit  imperatorem.  Nec  aliter  a 
cunctis  omen  acceptum  est.  Nam  ipse  intellegere  nolebas: 
recusabas  enim  imperare;  recusabas,  quod  bene  erat  impera-10 
turi.  Igitur  cogendus  fuisti.  Cogi  porro  non  poteras  nisi  pe- 
riculo  patriae  et  nutatione  rei  publicae.  Obstinatum  enim  tibi 
non  suscipere  imperium,  nisi  servandum  fuisset.  Quare  ego 
illum  ipsum  furorem  motumque  castrensem  reor  extitisse ,  quia 
magna  vi  magnoque  terrore  modestia  tua  vincenda  erat.  Ac  15 
sicut  maris  caelique  temperiem  turbines  tempestatesque  com- 
mendant ,  ita  ad  augendam  pacis  tuae  gratiam  illum  tumultum 
praecessisse  crediderim.  Habet  has  vices  conditio  mortalium 
ut  adversa  ex  secundis,  ex  adversis  secunda  nascantur.  Occul- 
tat  utrorumque  semina  deus,  et  plerumque  bonorum  malo-20 
8  rumque  causae  sub  diversa  specie  latent.  Magnum  quidem 
illud  saeculo  dedecus,  magnum  rei  publicae  vulnus  inpres- 
sum  est:  imperator  et  parens  generis  humani  obsessus  ca- 
ptus  inclusus,  ablata  mitissimo  seni  servandorum  hominum  po- 
testas ,  ereptumque  principi  illud  in  principatu  beatissimum,  2s 
quod  nihil  cogitur.  Si  tamen  haec  sola  erat  ratio  quae  te  pu- 
blicae  salutis  gubernaculis  admoveret,  prope  estut  exclamem 
tanti  fuisse.  Corrupta  est  disciplina  castrorum,  ut  tu  corrector 
emendatorque  contingeres;  inductum  pessimum  exemplum,  ut 
optimum  opponeretur;  postremo  coactus  princeps  quos  nole-30 
bat  occidere ,  ut  daret  principem  qui  cogi  non  posset.  Olim 
tu  quidem  adoptari  merebare;  sed  nescissemus  quantum  tibi 
deberet  imperium,  si  ante  adoptatus  esses.  Expectatum  est 
tempus  quo  liqueret  non  tam  accepisse  te  beneficium  quam  de- 
disse.  Confugit  in  sinum  tuum  concussa  res  publica,  ruensque35 
imperium  super  imperatorem  imperatoris  tibi  voce  delatum  est. 
Inploratus  adoptione  et  accitus  es,  ut  olim  duces  magni  a  pe- 
regrinis  externisque  bellis  ad  opem  patriae  ferendam  revocari 

solebant.  Ita  filius  ac  parens  uno  eodemque  momenlo  rem  ma- 
ximam  invicem  praestitistis :  ille  tibi  imperium  dedit,  tu  illi 
reddidisti.  Solus  ergo  ad  hoc  aevi  pro  munere  tanto  paria  ac- 
cipiendo  fecisti,  immo  ultro  dantem  obligasti:  communicato 
5  enim  imperio  sollicitior  tu ,  ille  securior  factus  est.  0  no-  7 
vum  atque  inauditum  ad  principatum  iter!  Non  te  propria  cu- 
piditas,  proprius  metus,  sed  aliena  utilitas,  alienus  timor 
principem  fecit.  Videaris  licet  quod  est  amplissimum  consecu- 
tus  inter  homines ,  felicius  tamen  erat  illud  quod  reliquisti :  sub 

lObono  principe  privatus  esse  desisti.  Adsumptus  es  in  laborum 
curarumque  consortium,  nec  te  prospera  et  laeta  stationis  istius 
sed  aspera  et  dura  ad  capessendam  eam  conpulerunt:  suscepi- 
sti  imperium,  postquam  alium  suscepti  paenitebat.  Nulla  ad- 
optati  cum  eo  qui  adoptabat  cognatio,  nulla  necessitudo  nisi 

15  quod  uterque  optimus  erat,  dignusque  alter  eligi,  alter  eligere. 
Itaque  adoptatus  es ,  non ,  ut  prius  alius  atque  alius ,  in  gratiam 
uxoris.  Adscivit  enim  te  filium  non  vitricus  sed  princeps,  eodem- 
que  animo  divus  Nerva  pater  tuus  factus  est  quo  erat  omnium. 
Nec  decet  aliter  filium  adsumi ,  si  adsumatur  a  principe.  An  se- 

20  natum  populumque  Romanum ,  exercitus ,  provincias ,  socios 
transmissurus  uni,  successorem  e  sinu  uxoris  accipias,  summae- 
que  potestatis  heredem  tantum  intra  domumtuam  quaeras?  non 
totam  per  civitatem  circumferas  oculos,  et  hunc  tibi  proximum, 
hunc  coniunctissimum  existimes  quem  optimum ,  quem  diis  si- 

25  millimum  inveneris  ?  Imperaturus  omnibus  eligi  debet  ex  omni- 
bus.  Non  enim  servulis  tuis  dominum,  ut  possis  esse  conten- 
tus  quasi  necessario  herede ,  sed  principem  civibus  daturus  es 
imperator.  Superbum  istud  et  regium,  nisi  adoptes  eum  quem 
constet  imperaturum  fuisse,  etiamsi  non  adoptasses.  Fecit  hoc 

30  Nerva ,  nihil  interesse  arbitratus  genueris  an  elegeris ,  si  per- 
inde  sine  iudicio  adoptentur  liberi  ac  nascuntur;  nisi  quod  ta- 
men  aequiore  animo  ferunt  homines  quem  princeps  parum  fe- 
liciter  genuit  quam  quem  male  elegit.    Sedulo  ergo  vitavit  8 
hunc  casum ,  nec  iudicia  hominum  sed  deorum  etiam  in  con- 

35  silium  adsumpsit.  Itaque  tui  non  in  cubiculo  sed  in  templo, 
nec  ante  genialem  torum  sed  ante  pulvinar  Iovis  optimi  maximi 
adoptio  peracta  est;  qua  tandem  non  servitus  nostra  sed  liber- 
tas  et  salus  et  securitas  fundabatur.  Sibi  enim  gloriam  illarn  dii 

vindicaverunt :  horum  opus,  horum  illud  imperium;  Nerva  tan- 
tum  minister  fuit:  utique  qui  adoptaret  tam  paruit  quam  tu  qui 
adoptabaris.  Adlata  erat  ex  Pannonia  laurea,  id  agentibus  diis 
ut  invicti  imperatoris  exortum  victoriae  insigne  decoraret.  Hanc 
imperator  Nerva  in  gremio  lovis  conlocarat,  cum  repente  so-5 
lito  maior  et  augustior,  advocata  hominum  contione  deorum- 
que,  te  filium  sibi,  hoc  est  unicum  auxilium  fessis  rebus  ad- 
sumpsit.  Inde  quasi  depositi  imperii  qua  securitate  qua  gloria 
laetus  (nam  quantulum  refert  deponas  an  partiaris  imperium? 
nisi  quod  difficilius  hoc  est),  non  secus  ac  praesenti  tibi  inni- 10 
xus,  tuis  umeris  se  patriamque  sustentans,  tua  iuventa,  tuo 
robore  invaluit.  Statim  consedit  omnis  tumultus.  Non  adoptio- 
nis  opus  istudfuit,  sedadoptati;  atque  adeo  temere  fecerat 
Nerva,  si  adoptasset  alium.  Oblitine  sumus  ut  nuper  post  ad- 
optionem  non  desierit  seditio,  sed  coeperit?  Inritamentum  15 
istud  irarum  et  fax  tumultus  fuisset,  nisi  incidisset  in  te.  An 
dubium  est  ut  dare  posset  imperium  imperator  qui  reverentiam 
amiserat  auctoritate  eius  effectum  cui  dabatur?  Simul  filius, 
simul  Caesar,  mox  imperator  et  consors  tribuniciae  potestatis, 
et  omnia  pariter  et  statim  factus  es,  quae  proxime  parens20 
9  verus  tantum  in  alterum  filium  contulit.  Magnum  hoc  tuae 
moderationis  indicium,  quod  non  solum  successor  imperii  sed 
particeps  etiam  sociusque  placuisti.  Nam  successor,  etiamsi 
nolis,  habendus  est;  non  est  habendus  socius,  nisi  velis.  Cre- 
dentne  posteri  patricio  et  consulari  et  triumphali  patre  geni-  25 
tum,  cum  fortissimum  amplissimum  amantissimum  sui  exerci- 
tum  regeret,  imperatorem  non  ab  exercitu  factum?  eidem, 
cum  Germaniae  praesideret,  Germanici  nomen  hinc  missum? 
nihil  ipsum  ut  imperator  fieret  agitasse?  nihil  fecisse  nisi  quod 
meruit  et  paruit?  Paruisti  enim,  Caesar,  et  ad  principatum  30 
obsequio  pervenisti,  nihilque  magis  ate  subiecti  animo  factum 
est  quam  quod  imperare  eoepisti.  lam  Caesar,  iam  imperator, 
iam  Germanicus,  absens  et  ignarus,  et  post  tanta  nomina, 
quantum  ad  te  pertinet,  privatus.  Magnum  videretur,  si  dice- 
rem  Nescisti  te  imperatorem  futurum:  eras  imperator,  et  esse35 
te  nesciebas.  Ut  vero  ad  te  fortunae  tuae  nuntius  venit,  male- 
bas  quidem  hoc  esse  quod  fueras ,  sed  non  erat  liberum.  An 
non  obsequereris  principi  civis,  legatus  imperatori,  filius  pa- 

tri?  Ubi  deinde  disciplina?  ubi  mos  a  maioribus  traditus,  quod- 
cumque  imperator  munus  iniungeret,  aequo  animo  paratoque 
subeundi?  Quid  enim,  si  provincias  ex  provinciis ,  ex  bellis 
bella  mandaret?  Eodem  illum  uti  iure  ,  cum  ad  imperium  re- 
5vocet,  quo  sit  usus,  cum  ad  exercitum  miserit,  nihilque  inter- 
esse  ire  legatum  an  redire  principem  iubeat,  nisi  quod  maior 
sit  obsequii  gloria  in  eo  quod  quis  minus  velit.  Augebat  au- 10 
ctoritatem  iubentis  in  summum  discrimen  auctoritas  eius  ad- 
ducta,  utque  magis  parendum  imperanti  putares  efficiebatur  eo, 

10  quod  ab  aliis  minus  parebatur.  Ad  hoc  audiebas  senatus  po- 
pulique  consensum.  Non  unius  Nervae  iudicium  illud ,  illa  ele- 
ctio  fuit.  Nam  qui  ubique  sunt  homines  hoc  idem  votis  expete- 
bant;  ille  tantum  iure  principis  occupavit,  primusque  fecit 
quod  facturi  omnes  erant.  Nec  Hercule  tanto  opere  cunctis  fa- 

15ctum  placeret,  nisi  placuisset  ante  quam  fieret.  At  quo,  dii 
boni ,  temperamento  potestatem  tuam  fortunamque  moderatus 
es !  Imperator  tu  titulis  et  imaginibus  et  signis ,  ceterum  mo- 
destia  labore  vigilantia  dux  et  legatus  et  miles ,  cum  iam  tua 
vexilla,  tuas  aquilas  magno  gradu  anteires,  neque  aliud  tibi  ex 

20  illa  adoptione  quam  filii  pietatem,  filii  obsequium  adsereres  lon- 
gamque  huic  nomini  aetatem,  longam  gloriam  precarere.  Iamte 
providentia  deorum  primum  in  locum  provexerat ;  tu  adhuc  in  se- 
cundo  resistere  atque  etiam  senescere  optabas :  privatus  tibi  vi- 
debaris  quam  diu  imperator  et  alius  esset.  Audita  sunt  vota  tua, 

25  sed  in  quantum  optimo  illi  et  sanctissimo  seni  utile  fuit ,  quem  dii 
caelo  vindicaverunt,  ne  quid  post  illud  divinum  et  inmortale  fa- 
ctum  mortale  faceret.  Deberi  quippe  maximo  operi  hanc  venera- 
tionem,  ut  novissimum  esset ,  auctoremque  eius  statim  conse- 
crandum ,  ut  quandoque  inter  posteros  quaereretur  an  illud  iam 

30  deus  fecisset.  Ita  ille  nullo  magis  nomine  publicus  parens  quam 
quia  tuus.  Ingens  gloria  ingensque  fama ,  cum  abunde  expertus 
esset  quam  bene  umeris  tuis  sederet  imperium ,  tibi  terras ,  te 
terris  reliquit;  eo  ipso  carus  omnibus  ac  desiderandus  quod  pro- 
spexeratne  desideraretur.  Quem  tu  lacrimis  primum,  ita  ut  filium  H 

35  decuit,  mox  templis  honestasti,  non  imitatus  illos  qui  hoc  idem, 
sed  alia  mente  fecerunt.  Dicavit  caeloTiberius  Augustum,  sed 
ut  maiestatis  crimen  induceret,  Claudium  Nero ,  sed  ut  inride- 
ret,  Vespasianum  Titus ,  Domitianus  Titum,  sedille,  ut  dei 

filius,  hic,  ut  frater  videretur.  Tu  sideribus  patrem  intulisti, 
non  ad  metum  civium,  non  in  contumeliam  numinum,  non  in 
lionorem  tuum,  sed  quia  deum  credis.  Minus  est  hoc,  cum  fit 
ab  iis  qui  et  sese  deos  putant.  Sed  licet  illum  aris  pulvinari- 
bus  flamine  colas ,  non  alio  magis  tamen  deum  et  facis  et  pro-  5 
bas  quam  quod  ipse  talis  es.  In  principe  enim  qui  electo  suc- 
cessore  fato  concessit  una  eademque  certissima  divinitatis  fides 
est  bonus  successor.  Num  ergo  tibi  ex  inmortalitate  patris 
aliquid  adrogantiae  accessit?  num  hos  proximos  divinitate  pa- 
rentum  desides  ac  superbos  potius  quam  illos  veteres  et  anti- 10 
quos  aemuleris?  qui  hoc  ipsum  imperium  .... 

cuius  pulsi  fugatique  non  aliud  maius  habebatur  indicium 
quam  si  triumpharet.  Ergo  sustulerant  animos  et  iugum  excusse- 
rant,  nec  iam  nobiscum  de  sua  libertate  sed  de  nostra  servitute 
certabant,  ac  ne  indutias  quidemnisi  aequis  conditionibus  ini- 15 

12bant,  legesque  ut  acciperent,  dabant.  At  nunc  rediit  omnibus 
terror  et  metus  et  votum  imperata  faciendi.  Vident  enim  Ro- 
manum  ducem  unum  ex  illis  veteribus  et  priscis ,  quibus  im- 
peratorium  nomen  addebant  contecti  caedibus  campi  et  infecta 
victoriis  maria.  Accipimus  obsides  ergo ,  non  emimus ,  nec  20 
ingentibus  damnis  inmensisque  muneribus  paciscimur  ut  vice- 
rimus.  Rogant,  supplicant;  largimur,  negamus,  utrumque  ex 
imperii  maiestate:  agunt  gratias  qui  inpetraverunt ;  non  audent 
queri  quibus  negatum  est.  An  audeant,  qui  sciant  te  adsedisse 
ferocissimis  populis  eo  ipso  tempore  quod  amicissimum  illis,  25 
difficillimum  nobis ,  cum  Danubius  ripas  gelu  iungit  duratusque 
glacie  ingentia  tergo  bella  trarisportat ,  cum  ferae  gentes  non 
telis  magis  quam  suo  caelo,  suo  sidere  armantur?  Sed  ubi  in 
proximo  tu,  non  secus  ac  si  mutatae  temporum  vices  essent, 
illi  quidem  latibulis  suis  clausi  tenebantur;  nostra  agmina  per-30 
cursare  ripas  et  aliena  occasione,  si  permitteres,  uti  ultroque 
hiemem  suam  barbaris  inferre  gaudebant. 

13  Haec  tibi  apud  hostes  veneratio.  Quid  apud  milites? 
quam  admirationem  quemadmodum  conparasti?  cum  tecum  in- 
ediam,  tecum  ferrent  sitim;  cum  in  illa  meditatione  campestri35 
militaribus  turmis  imperatorium  pulverem  sudoremque  misce- 
res,  nihilque  ceteris  nisi  robore  ac  praestantia  dispar  libero 
Marte  nunc  eminus  tela  librares  nunc  librata  susciperes ,  ala- 

cer  virtute  militum  et  laetus,  quotiens  aut  cassidi  tuae  aut  cli- 
peo  gravior  ictus  incideret;  (laudabas  quippe  ferientes,  hor- 
tabarisque  ut  auderent,  et  audebant  iam)  cum  spectator  mode- 
ratorque  ineuntium  certamina  virorum  arma  conponeres ,  tela 
5temptares,  ac  si  quod  durius  accipienti  videretur,  ipse  vibra- 
res.  Quid  cum  solacium  fessis,  aegris  opem  ferres?  Non  tibi 
moris  tua  inire  tentoria,  nisi  commilitonum  ante  lustrasses, 
nec  requiem  corpori  nisi  post  omnes  dare.  Hac  mihi  admira- 
tione  dignus  imperator  non  videretur,  si  inter  Fabricios  et  Sci- 

10  piones  et  Camillos  talis  esset.  Tunc  enim  illum  imitationis  ar- 
dor  semperque  melior  aliquis  accenderet.  Postquam  vero  stu- 
dium  armorum  a  manibus  ad  oculos ,  ad  voluptatem  a  labore 
translatum  est ;  postquam  exercitationibus  nostris  non  vetera- 
norum  aliquis ,  cui  decus  muralis  aut  civica ,  sed  Graeculus  ma- 

15gister  adsistit:  quam  magnum  est,  unum  ex  omnibus  patrio 
more ,  patria  virtute  laetari ,  et  sine  aemulo ,  sine  exemplo  se- 
cum  certare,  secum  contendere,  ac  sicut  imperat  solus,  so- 
lum  ita  esse  qui  debeat  imperare !    Non  incunabula  haec  tibi,  14 
Caesar,  et  rudimenta,  cum  puer  admodum  Parthica  lauro  glo- 

20riam  patris  augeres  nomenque  Germanici  iam  tum  mererere, 
cum  ferociam  superbiamque  barbarorum  ex  proximo  auditus 
magno  terrore  cohiberes ,  Rhenumque  et  Euphraten  admira- 
tionis  tuae  societate  coniungeres?  cum  orbem  terrarum  non 
pedibus  magis  quam  laudibus  peragrares,  apud  eos  semper 

25maior  et  clarior  quibus  postea  contigisses?  Et  necdum  impe- 
rator,  necdum  dei  filius  eras.  Germaniam  Hispaniamque  cum 
plurimae  gentes  ac  prope  infinita  vastitas  interiacentis  soli  tum 
Pyrenaeus ,  Alpes ,  inmensique  alii  montes ,  nisi  his  conparen- 
tur,  muniunt  dirimuntque.  Per  hoc  omne  spatium  cum  legio- 

30nes  duceres  seu  potius  (tanta  velocitas  erat)  raperes,  non  ve- 
hiculum  umquam,  non  equum  respexisti.  Levis  hic,  non  sub- 
sidium  itineris  sed  decus ,  et  cum  ceteris  subsequebatur,  ut 
cuius  nullus  tibi  usus ,  nisi  cum  die  stativorum  proximum  cam- 
pum  alacritate  discursu  pulvere  attolleres.  Initium  laboris  mi- 

35rer  an  finem?  Multum  est  quod  perseverasti,  plus  tamen  quod 
non  timuisti  ne  perseverare  non  posses.  Nec  dubito  quin  ille 
qui  te  inter  illa  Germaniae  bella  ab  Hispania  usque  ut  validis- 
simum  praesidium  exciverat,  iners  ipse  alienisque  virtutibus 

tunc  quoque  invidus  imperator,  cum  ope  earum  indigeret,  tan- 
tam  admirationem  tui  non  sine  quodam  timore  conceperit,  quan- 
tam  ille  genituslove  post  saevos  labores  duraque  imperia  regi 
§uo  indomitus  semper  indefessusque  referebat;  cum  aliis  su- 

15  per  alias  expeditionibus  itinere  illo  dignus  invenireris.  Tri-5 
bunus  vero  disiunctissimas  terras  teneris  adhuc  annis  viri  fir- 
mitate  lustrasti ,  iam  tunc  praemonente  fortuna  ut  diu  penitus- 
que  perdisceres  quae  mox  praecipere  deberes.   Neque  enim 
prospexisse  castra  brevemque  militiam  quasi  transisse  conten- 
tus,  ita  egisti  tribunum  ut  esse  dux  statim  posses  nihilque  di-io 
scendum  haberes  tempore  docendi.   Cognovisti  per  stipendia 
decem  mores  gentium ,  regionum  situs ,  opportunitates  loco- 
rum ,  et  diversam  aquarum  caelique  temperiem  ut  patrios  fon- 
tes  patriumque  sidus  ferre  consuesti.   Quotiens  equos ,  quo- 
tiens  emerita  arma  mutasti !  Veniet  ergo  tempus  quo  posteri  15 
visere  visendumque  tradere  minoribus  suis  gestient  quis  su- 
dares  tuos  hauserit  campus,  quae  refectiones  tuas  arbores, 
quae  somnum  saxa  praetexerint ,  quod  denique  tectummagnus 
hospes  inpleveris,  ut  tunc  ipsi  tibi  ingentium  ducum  sacrave- 
stigia  isdem  in  locis  monstrabantur.    Verum  haec  olim:  in20 
praesentia  quidem ,  quisquis  paulo  vetustior  miles ,  hic  te  com- 
militone  censetur.  Quotus  enim  quisque  cuius  tu  non  ante  com- 
milito  quam  imperator?   Inde  est  quod  prope  omnes  nomine 
appellas,  quod  singulorum  fortia  facta  conmemoras;  nec  ha- 
bent  adnumeranda  tibi  pro  re  publica  vulnera ,  quibus  statim  25 
et  laudator  et  testis  contigisti. 

16  Sed  tanto  magis  praedicanda  moderatio  tua,  quod  innu- 
tritus  bellicis  laudibus  pacem  amas ,  nec  quia  vel  pater  tibi 
triumphalis  vel  adoptionis  tuae  die  dicata  Capitolino  Iovi  lau- 
rus,  idcirco  ex  occasione  omni  quaeris  triumphos.»  Non  timesSO 
bella  nec  provocas.  Magnum  est,  imperator  Auguste,  magnum 
est  stare  in  Danubii  ripa,  si  transeas,  certum  triumphi,  nec 
decertare  cupere  cum  recusantibus;  quorum  alterum  fortitu- 
dine,  alterum  moderatione  efficitur.  Nam  ut  ipse  nolis  pu- 
gnare,  moderatio,  fortitudo  tua  praestat  ut  neque  hostes  tui35 
velint.  Accipiet  ergo  aliquando  Capitolium  non  mimicos  cur- 
rus  nec  falsae  simulacra  victoriae,  sed  imperatorem  veram  ac 
solidam  gloriam  reportantem  tranquillitatem  et  tam  confessa 

hostium  obsequia  ut  vincendus  nemo  fuerit.  Pulchrius  hoc 
omnibus  triumphis.  Neque  enim  umquam  nisi  ex  contemptu 
imperii  nostri  factum  est  ut  vineeremus.  Quod  si  quis  barba- 
rus  rex  eo  insolentiae  furorisque  processerit  ut  iram  tuam  in- 
5  dignationemque  mereatur ,  ne  ille ,  sive  interfuso  mari  seu 
fluminibus  inmensis  seu  praecipiti  monte  defenditur,  omnia 
haec  tam  prona  tamque  cedentia  virtutibus  tuis  sentiet  ut  sub- 
sidisse  montes ,  flumina  exaruisse ,  interceptum  mare ,  inlatas- 
que  sibi  non  classes  nostras  sed  terras  ipsas  arbitretur.  Vi- 17 

lOdeor  iam  cernere  non  spoliis  provinciarum  et  extorto  sociis 
auro  sed  hostilibus  armis  captorumque  regum  catenis  trium- 
phum  gravem :  videor  ingentia  ducum  nomina  nec  indecora  no- 
minibus  corpora  noscitare :  videor  intueri  inmanibus  ausis  bar- 
barorum  onusta  fercula  et  sua  quemque  facta  vinctis  manibus 

J5sequentem:  mox  ipsum  te  sublimem  instantemque  curru  domi- 
tarum  gentium  tergo ,  ante  currum  autem  clipeos  quos  ipse 
perfoderis.  Nec  tibi  opima  defuerint,  si  quis  regum  venire  in 
manus  audeat,  nec  non  modo  telorum  tuorum  sed  oculorum 
etiam  minarumque  coniectum  toto  campo  totoque  exercitu  op- 

20posito  perhorrescat.   Meruisti  proxima  moderatione  ut,  quan- 
documque  te  vel  inferre  vel  propulsare  bellum  coegerit  impe- 
rii  dignitas ,  non  ideo  vicisse  videaris  ut  triumphares ,  sed  tri- 
umphare  quia  viceris.  Aliud  ex  alio  mihi  occurrit.  Quam  spe- 18 
ciosum  est  enim  quod  disciplinam  castrorum  lapsam  extin- 

25  ctamque  refovisti  depulso  prioris  saeculi  malo,  inertia  et  con- 
tumacia  et  dedignatione  parendi?  Tutum  est  reverentiam,  iu- 
tum  caritatem  mereri ,  nec  ducum  quisquam  aut  non  amari  a 
militibus  aut  amari  timet;  et  inde  offensae  pariter  gratiaeque 
securi,  instant  operibus,  adsunt  exercitationibus ,  arma  moe- 

30nia  viros  aptant.  Quippe  non  is  princeps  qui  sibi  inminere ,  sibi 
intendi  putet  quod  in  hostes  paretur;  quae  persuasio  fuit  illo- 
rum  qui,  hostilia  cum  facerent,  timebant.  Iidem  ergo  torpere 
militaria  studia  nec  animos  modo  sed  et  corpora  ipsa  langue- 
scere,  gladios  etiam  incuria  hebetari  retundique  gaudebant. 

35Duces  porro  nostri,  non  tam  regum  exterorum  quam  suorum 
principum  insidias ,  nec  tam  hostium  quam  commilitonum  ma- 
nus  ferrumque  metuebant.    Est  haec  natura  sideribus  ut  par-  19 
va  et  exilia  validiorum  exortus  obscuret:  similiter  imperato- 

ris  adventu  legatorum  dignitas  inumbratur.  Tu  tamen  maior 
omnibus  quidem  eras,  sed  sine  ullius  deminutione  maior:  ean- 
dem  auctoritatem  praesente  te  quisque  quam  absente  retine- 
bat;  quin  etiam  plerisque  ex  eo  reverentia  accesserat,  quod 
tu  quoque  illos  reverebare.  Itaque  perinde  summis  atque  infi-  5 
mis  carus,  sic  imperatorem  commilitonemque  miscueras  ut  stu- 
dium  omnium  laboremque  et  tamquam  exactor  intenderes  et 
tamquam  particeps  sociusque  relevares.  Felices  illos  quorum 
fides  et  industria  non  per  internuntios  et  interpretes ,  sed  ab 
ipso  te,  nec  auribus  tuis  sed  oculis  probabantur!  ConsecutilO 
sunt  ut  absens  quoque  de  absentibus  nemini  magis  quam  ti- 

20  bi  crederes.  lam  te  civium  desideria  revocabant,  amorem- 
que  castrorum  superabat  caritas  patriae.  Iter  inde  placidum 
ac  modestum  et  plane  a  pace  redeuntis.  Nec  vero  ego  in  lau- 
dibus  tuis  ponam  quod  adventum  tuum  non  pater  quisquam,  15 
non  maritus  expavit:  adfectata  aliis  castitas,  tibi  ingenita  et  in- 
nata,  interque  ea  quae  inputare  non  possis.  Nullus  in  exigen- 
dis  vehiculis  tumultus,  nullum  circa  hospitia  fastidium;  annona 
quae  ceteris;  ad  hoc  comitatus  adcinctus  et  parens:  diceres 
magnum  aliquem  ducem,  ac  te  potissimum,  ad  exercitus  ire:20 
adeo  nihil  aut  certe  parum  intererat  inter  imperatorem  factum 

et  futurum.  Quam  dissimilis  nuper  alterius  principis  transitus! 
sLtamen  transitus  ille,  non  populatio  ftrit,  cum  abactus  hospi- 
tum  exerceret,  omniaque  dextra  laevaque  perusta  et  attrita, 
ut  si  vis  aliqua  vel  ipsi  illi  barbari  quos  fugiebat  inciderent.25 
Persuadendum  provinciis  erat  illud  iter  Domitiani  fuisse,  non 
principis.  Itaque  non  tam  pro  tua  gloria  quam  pro  utilitate 
communi  edicto  subiecisti  quid  in  utrumque  vestrum  esset  in- 
pensum.  Adsuescat  imperator  cum  imperio  calculum  ponere: 
sic  exeat,  sic  redeat,  tamquam  rationem  redditurus;  edicat30 
quid  absumpserit.  Ita  fiet  ut  non  absumat  quod  pudeat  dicere. 
Praeterea  futuri  principes,  velint  nolint,  sciant  Tanti  [tuumj 
constat,  propositisque  duobus  exemplis  meminerint  perinde 
coniecturam  de  moribus  suis  homines  esse  facturos,  prout  hoc 
vel  illud  elegerint.  35 

21  Nonne  his  tot  tantisque  meritis  novos  aliquos  honores,  no- 
vos  titulos  merebare?  At  tu  etiam  patris  patriae  recusabas. 
Quam  longa  nobis  cum  modestia  tua  pugna !  quam  tarde  vici- 

mus!  Nomen  illud,  quod  alii  primo  statim  principatus  die,  ut 
imperatoris  et  Caesaris,  receperunt,  tu  usque  eo  distulisti, 
donec  tu  quoque,  beneiiciorum  tuorum  parcissimus  aestimator, 
iam  te  mereri  fatereris.  Itaque  soli  omnium  contigit  tibi  ut  pa- 

5  ter  patriae  esses  ante  quam  fieres.  Eras  enim  in  animis ,  in  iu- 
diciis  nostris,  nec  publicae  pietatis  intererat  quid  vocarere, 
nisi  quod  ingrata  sibi  videbatur,  si  te  imperatorem  potius  vo- 
caret  et  Caesarem,  cum  patrem  experiretur.  Quod  quidem  no- 
men  qua  benignitate,  qua  indulgentia  exerces!  ut  cum  civibus 

Otuis  quasi  cum  liberis  parens  vivis!  ut  reversus  imperator, 
tjui  privatus  exieras ,  agnoscis ,  agnosceris !  Eosdem  nos ,  eun- 
dem  te  putas,  par  omnibus,  et  hoc  tantum  ceteris  maior  quod 
melior.    Ac  primum,  qui  dies  ille  quo  expectatus  desidera- 22 
tusque  urbem  tuam  ingressus  es!  Iam  hoc  ipsum,  quod  in- 

5gressus  es,  quam  mirum  laetumque!  Nam  priores  invehi  et  in- 
portari  solebant,  non  dico  quadriiugo  curru  et  albentibus  equis, 
sed  umeris  hominum,  quod  adrogantius  erat.  Tu  sola  corporis 
proceritate  elatior  aliis  et  excelsior,  non  de  patientia  nostra 
quendam  triumphum,  sed  de  superbia  principum  egisti.  Ergo 

O  non  aetas  quemquam,  non  valetudo,  non  sexus  retardavit  quo 
minus  oculos  insolito  spectaculo  inpleret.  Te  parvuli  noscere, 
ostentare  iuvenes,  mirari  senes;  aegri  quoque  neglecto  me- 
dentium  imperio  ad  conspectum  tui,  quasi  ad  salutem  sanita- 
temque  prorepere.  Inde  alii  se  satis  vixisse  te  viso ,  te  rece- 

5  pto ,  alii  nunc  magis  esse  vivendum  praedicabant.  Feminas 
etiam  tunc  fecunditatis  suae  maxima  voluptas  subiit,  cum  cer- 
nerent  cui  principi  cives,  cui  imperatori  milites  peperissent. 
Videres  referta  tecta  ac  laborantia,  ac  ne  eum  quidem  vacan- 
tem  iocum  qui  non  nisi  suspensum  et  instabile  vestigium  cape- 

0  ret ,  oppletas  undique  vias  angustumque  tramitem  relictum  tibi, 
alacrem  hinc  atque  inde  populum ,  ubique  par  gaudium  parem- 
que  clamorem.  Tam  aequalis  ab  omnibus  ex  adventu  tuo  lae- 
titia  percepta  est  quam  omnibus  venisti:  quae  tamen  ipsa  cum 
ingressu  tuo  crevit  ac  prope  in  singulos  gradus  adaucta  est. 

5  Gratum  erat  cunctis  quod  senatum  osculo  exciperes ,  ut  di-  23 
missus  osculo  fueras ,  gratum  quod  equestris  ordinis  decora 
honore  nominum  sine  monitore  signares,  gratum  quod  tantum 
non  ultro  clientibus  salutatis  quasdam  familiaritatis  notas  adde- 

res;  gratius  tamen  quod  sensim  et  placide,  et  quantum  respe- 
ctantium  turba  pateretur,  incederes,  quod  occursantium  po- 
pulus  te  quoque ,  te  immo  maxime  artaret ,  quod  primo  statim 
die  latus  tuum  crederes  omnibus.  Neque  enim  stipatus  satelli- 
tum  manu ,  sed  circumfusus  undique  nunc  senatus  nunc  eque-  { 
stris  ordinis  flore ,  prout  alterutrum  frequentiae  genus  invaluis- 
set ,  silentes  quietosque  lictores  tuos  subsequebare :  nam  mi- 
lites  nihil  a  plebe  habitu  tranquillitate  modestia  differebant. 
Ubi  vero  coepisti  Capitolium  ascendere ,  quam  laeta  omnibus 
adoptionis  tuae  recordatio!   quam  peculiare  gaudium  eorumj 
qui  te  primi  eodem  loco  salutaverant  imperatorem!  Quin  etiam 
deum  ipsum  tunc  praecipuam  voluptatem  operis  sui  percepisse 
crediderim.  Ut  quidem  isdem  vestigiis  institisti  quibus  parens 
tuus  ingens  illud  deorum  prolaturus  arcanum,  quae  circum- 
stantium  gaudia!  quam  recens  clamor!  quam  similis  illi  dies  J 
qui  hunc  genuit  diem!  ut  plena  altaribus,  angusta  victimis  cun- 
cta!  ut  in  unius  salutem  collata  omnium  vota!  cum  sibi  se  ac 
liberis  suis  intellegerent  precari  quae  pro  te  precarentur.  Inde 
tu  in  palatium  quidem ,  sed  eo  vultu ,  ea  moderatione ,  ut  si 
privatam  domum  peteres ;  ceteri  ad  penates  suos  quisque ,  ite- ' 
24  raturus  gaudii  fidem,  ubi  nulla  necessitas  gaudendi  est.  One- 
rasset  alium  eius  modi  introitus;   tu  cotidie  admirabilior  et 
melior,  talis  denique  quales  alii  principes  futuros  se  tantum 
pollicentur.  Solum  ergo  te  commendat  augetque  temporis  spa- 
tium.  Iunxisti  enim  ac  miscuisti  res  diversissimas ,  securitatem  5 
olim  imperantis  et  incipientis  pudorem.  Non  tu  civium  ample- 
xus  ad  pedes  tuos  deprimis  nec  osculum  manu  reddis :  manet 
imperatori  quae  prior  oris  humanitas.  Incedebas  pedibus ;  in- 
cedis :  laetabaris  labore ;  laetaris :  eadem  quae  omnia  illa  circa 
te  nihil  in  ipso  te  fortuna  mutavit.  Liberum  est  ingrediente  per  l 
publicum  principe  subsistere,  occurrere,  comitari,  praeterire: 
ambulas  inter  nos ,  non  quasi  contingas ;  et  copiam  tui ,  non  ut 
inputes,  facis.  Haeret  lateri  tuo  quisquis  accessit,  finemque 
sermoni  suus  cuique  pudor ,  non  tua  superbia  facit.  Regimur 
quidem  a  te  et  subiecti  tibi,  sed  quemadmodum  legibus  sumus.  i 
Nam  et  illae  cupiditates  nostras  libidinesque  moderantur,  no- 
biscumtamen  et  internos  versantur.  Emines,  excellis,  ut  ho-  j 
nor,  ut  potestas,  quae  super  homines  quidem,  hominum  sunt 

tamen.  Ante  te  principes  fastidio  nostri  et  quodam  aequalitatis 
metu  usum  pedum  amiserant.  Illos  ergo  umeri  cervicesque  ser- 
vorum  super  ora  nostra,  te  fama,  te  gloria,  te  civium  pietas, 
te  libertas  super  ipsos  principes  vehunt;  te  ad  sidera  tollit  hu- 

5  mus  ista  communis  et  confusa  principis  vestigia. 

Nec  vereor,  patres  conscripti,  ne  longior  videar ,  cum  25 
sit  maxime  optandum  ut  ea  pro  quibus  aguntur  principi  gra- 
tiae  multa  sint :  quae  quidem  reverentius  fuerit  integra  inliba- 
taque  cogitationibus  vestris  reservari  quam  carptim  breviter- 

10  que  perstringi ,  quia  fere  sequitur  ut  illa  quidem  de  quibus  ta- 
ceas  tanta  quanta  sunt  esse  videantur:  nisi  vero  leviter  at- 
tingi  placet  locupletatas  tribus  datumque  congiarium  populo, 
et  datum  totum ,  cum  donativi  partem  milites  accepissent.  An 
mediocris  animi  est  his  potius  repraesentare  quibus  magis  ne 

I5gari  potest?  quamquam  in  hac  quoque  diversitate  aequalitatis 
ratio  servata  est.  Aequati  sunt  enim  populo  milites  eo  quod 
partem,  sed  priores,  populus  militibus,  quod  posterior,  sed 
totum  statim  accepit.  Enimvero  qua  benignitate  divisum  est! 
quantaeque  curae  tibi  fuit  ne  quis  expers  liberalitatis  tuae  fie- 

iOret!  Datum  est  iis  qui  post  edictum  tuum  in  locum  erasorum 
subditi  fuerant,  aequatique  sunt  ceteris  illi  etiam  quibus  non 
erat  promissum.  Negotiis  aliquis ,  valetudine  alius ,  hic  mari, 
ille  fluminibus  distinebatur:  expectatus  est,  provisumque  ne 
quis  aeger,  ne  quis  occupatus,  ne  quis  denique  longe  fuisset: 

lo  veniret  quisque ,  cum  vellet,  veniret  quisque,  cum  posset. 
Magnificum,  Caesar,  et  tuum  disiunctissimas  terras  munificen- 
tiae  ingenio  velut  admovere,  inmensaque  spatia  liberalitate 
contrahere,  intercedere  casibus,  occursare  fortunae,  atque 
omni  ope  adniti  ne  quis  e  plebe  Romana  dante  congiarium 

50  te  hominem  se  magis  sentiret  fuisse  quam  civem.    Adven-  26 
tante  congiarii  die  observare  principis  egressum  in  publicum, 
insidere  vias  examina  infantium  futurusque  populus  solebat. 
Labor  parentibus  erat  ostentare  parvulos  inpositosque  cervici- 
bus  adulantia  verba  blandasque  voces  edocere:  reddebant  illi 

55  quae  monebantur.  Ac  plerique  inritis  precibus  surdas  princi- 
pis  aures  obstrepebant,  ignarique  quid  rogassent,  quid  nonin- 
petrassent,  donec  plane  scirent,  differebantur.  Tu  ne  rogari 
quidem  sustinuisti,  et  quamquam  laetissimum  oculis  tuis  esset 

conspeclu  Romanae  sobolis  inpleri,  omnes  tamen  ante  quam 
te  viderent  adirentve  recipi  incidi  iussisti ,  ut  iam  inde  ab  in- 1 
fantia  parentem  publicum  munere  educationis  experirentur, 
crescerent  de  tuo  qui  crescerent  tibi ,  alimentisque  tuis  ad  sti- 
pendiatua  pervenirent,  tantumque  omnes  uni  tibi  quantumpa-; 
rentibus  suis  quisque  deberet.  Recte,  Caesar,  quod  spem  Ro- 
mani  nominis  sumptibus  tuis  suscipis.  Nullum  est  enim  magno 
principe  inmortalitatemque  merituro  inpendii  genus  dignius 
quam  quod  erogatur  in  posteros.  Locupletes  ad  tollendos  libe- 
ros  ingentia  praemia  et  pares  poenae  adhortantur;  pauperibusJ 
educandi  una  ratio  est  bonus  princeps.  Hic  fiducia  sui  proere- 
atos  nisi  larga  manu  fovet,  auget,  amplectitur,  occasum  im- 
perii ,  occasum  rei  publicae  adceierat  frustraque  proceres  ple- 
be  neglecta ,  ut  defectum  corpore  caput  nutaturuiiique  insta- 
bili  pondere ,  tuetur.  Facile  est  coniectare  quod  perceperis  1 
gaudium ,  cum  te  parentum  liberorum  senum  infantium  puero- 
rum  clamor  exciperet.  Haec  prima  parvulorum  civium  vox  au- 
res  tuas  inbuit,  quibus  tu  daturus  alimenta,  hoc  maximum  prae- 
stitisti  ne  rogarent.   Super  omnia  est  tamen  quod  talis  es  ut 

27  sub  te  liberos  tollere  libeat  expediat.  Nemo  iam  parens  filio  2 
nisi  fragilitatis  humanae  vices  horret,  nec  inter  insanabi- 
les  morbos  principis  ira  numeratur.  Magnum  quidem  est  edu- 
candi  incitamentum  tollere  liberos  in  spem  alimentorum,  in 
spem  congiariorum ;  maius  tamen,  in  spem  libertatis,  in  spem 
securitatis.  Atque  adeo  nihil  largiatur  princeps,  dum  nihil  au-2i 
ferat;  non  alat,  dum  non  occidat:  nec  deerunt  qui  filios  con- 
cupiscant.  Contra  largiatur  et  auferat,  alat  et  occidat:  ne  ille 
etiam  brevi  tempore  efFecerit  ut  omnes  non  posterorum  modo 
sed  sui  parentumque  paeniteat.  Quocirca  nihil  magis  in  tua  tota 
liberalitate  laudaverim  quam  quod  congiarium  das  de  tuo,  ali-3( 
menta  de  tuo,  neque  a  te  liberi  civium,  ut  ferarum  catuli,  san- 
guine  et  caedibus  nutriuntur;  quodque  gratissimum  est  acci- 
pientibus ,  sciunt  dari  sibi  quod  nemini  est  ereptum ,  locuple- 
tatisque  tam  multis  pauperiorem  esse  factum  principem  tantum; 
quamquam  ne  hunc  quidem.  Nam  cuius  est  quidquid  est  omni-  3c 

2g  um ,  tantum  ipse  quantum  omnes  habet.  Alio  me  vocat  nu- 
merosa  gloria  tua:  alio  autem?  quasi  vero  iam  satis  veneratus 
miratusque  sim  quod  tantam  pecuniam  profudisti,  non  ut  flagitii 

tibi  conscius  ab  insectatione  eius  averteres  famam,  nec  ut  tri- 
stes  hominum  maestosque  sermones  laetiore  materia  detineres. 
Nullam  congiario  culpam ,  nullam  alimentis  crudelitatem  rede- 
misti,  nec  tibi  bene  faciendi  fuit  causa  ut  quae  male  feceras 
5  inpune  fecisses.  Amor  inpendio  isto ,  non  venia  quaesita  est, 
populusque  Romanus  obligatus  a  tribunali  tuo ,  non  exoratus 
recessit.  Obtulisti  enim  congiarium  gaudentibus  gaudens ,  se- 
curusque  securis ;  quodque  antea  principes  ad  odium  sui  leni- 
endum  tumentibus  plebis  animis  obiectabant,  id  tu  tam  inno- 

10  cens  populo  dedisti  quam  populus  accepit.  Paulo  minus,  patres 
conscripti,  quinque  milia  ingenuorum  fuerunt,  quae  liberalitas 
principis  nostri  conquisivit,  invenit,  adscivit.  Hi  subsidium 
bellorum,  ornamentum  pacis  publicis  sumptibus  aluntur,  pa- 
triamque  non  ut  patriam  tantum  verum  ut  altricem  amare  con- 

15discunt.  Ex  his  castra,  ex  his  tribus  replebuntur,  exhisquan- 
doque  nascentur  quibus  alimentis  opus  non  sit.  Dent  tibi,  Cae- 
sar ,  aetatem  dii  quam  mereris ,  serventque  animum  quem  de- 
derunt :  et  quanto  maiorem  infantium  turbam  iterum  atque  ite- 
rum  videbis  incidi !  Augetur  enim  cotidie  et  crescit ,  non  quia 

20cariores  parentibus  liberi,  sed  quia  principi  cives.  Dabis  con- 
giaria ,  si  voles ;  praestabis  alimenta ,  si  voles :  illi  tamen  pro- 
pter  te  nascuntur. 

Instar  ego  perpetui  congiarii  reor  adfluentiam  annonae.  29 
Huius  aliquando  cura  Pompeio  non  minus  addidit  gloriae  quam 

25  pulsus  ambitus  campo ,  exactus  hostis  mari ,  Oriens  triumphis 
Occidensque  histratus.  Nec  vero  ille  civilius  quam  parens  no- 
ster  auctoritate  consilio  fide  reclusit  vias,  portus  pate  fecit, 
itinera  terris ,  litoribus  mare ,  litora  mari  reddidit ,  diversasque 
gentes  ita  commercio  miscuit  ut ,  quod  genitum  esset  usquam, 

30  id  apud  omnes  natum  esse  videretur.  Nonne  cernere  datur  ut 
sine  ullius  iniuria  omnis  usibus  nostris  annus  exuberet?  Quippe 
non  ut  ex  hostico  raptae  perituraeque  in  horreis  messes  nequi- 
quam  quiritantibus  sociis  auferuntur.  Devehunt  ipsi  quod  terra 
genuit,  quod  sidus  aluit,  quod  annus  tulit,  nec  novis  indictioni- 

35bus  pressi  ad  vetera  tributa  deficiunt.  Emit  fiscus  quidquid  vi- 
detur  emere.  Inde  copiae ,  inde  annona ,  de  qua  inter  licen- 
tem  vendentemque  conveniat,  inde  hic  satietas,  nec  fames  us- 
quam.  Aegyptus  alendis  augendisque  seminibus  ita  gloriata  est  30 

ut  nihil  imbribus  caeloque  deberet;  siquidem  proprio  semper 
amne  perfusa,  nec  alio  genere  aquarum  solita  pinguescere 
quam  quas  ipsa  devexerat ,  tantis  segetibus  induebatur  ut  cum 
feracissimis  terris,  quasi  numquam  cessura,  certaret.  Haec 
inopina  siccitate  usque  ad  iniuriam  sterilitatis  exaruit,  quia  pi-  5 
ger  Nilus  cunctanter  alveo  sese  ac  languide  extulerat ,  ingen- 
tibus  quidem  tunc  quoque  ille  fluminibus,  fluminibus  tamen 
conferendus.  Hinc  pars  magna  terrarum,  mergi  repararique 
amne  consueta ,  alto  pulvere  incanduit.  Frustra  tunc  Aegyptus 
nubila  optavit  caelumque  respexit,  cum  ipse  fecunditatis  pa-10 
rens  contractior  et  exilior,  isdem  ubertatem  eius  anni  angu- 
stiis  quibus  abundantiam  suam  cohibuisset.  Neque  enim  solum 
vagus  ille,  cum  expanditur,  amnis  intra  usurpata  semper  col- 
lium  substiterat  atque  haeserat ,  sed  supino  etiam  ac  clementi 
solo  non  placido  se  mollique  lapsu  refugum  abstulerat ,  nec-15 
durn  satis  umentes  terras  addiderat  arentibus.  Igitur  inunda- 
tione,  id  est  ubertate,  regio  fraudata,  sic  opem  Caesaris  in- 
vocavit  ut  solet  amnem  suum:  nec  longius  illi  adversorum  fuit 
spatium  quam  dum  nuntiat.  Tam  velox,  Caesar,  potentia  tua 
est ,  tamque  in  omnia  pariter  intenta  bonitas  et  accincta  ut  tri-  20 
stius  aliquid  saeculo  tuo  passis  ad  remedium  salutemque  sufii- 
31  ciat  ut  scias.  Omnibus  equidem  gentibus  fertiles  annos  gra- 
tasque  terras  precor:  crediderim  tamen  per  hunc  Aegypti 
statum  tuas  fortunam  vires  experiri  tuamque  vigilantiam  spe- 
ctare  voluisse.  Nam  cum  omnia  secunda  ubique  merearis ,  non-  25 
ne  manifestum  est,  si  quid  adversi  cadat,  tuis  laudibus  tuisque 
virtutibus  materiam  campumque  praesterni,  cum  secunda  feli- 
ces,  adversa  magnos  probent?  Percrebuerat  antiquitus  urbem 
nostram  nisi  opibus  Aegypti  ali  sustentarique  non  posse.  Su- 
perbiebat  ventosa  et  insolens  natio ,  quod  victorem  quidem  po-  30 
pulum  pasceret  tamen,  quodque  in  suo  flumine,  in  suis  navi- 
bus  vel  abundantia  nostra  vel  fames  esset.  Refudimus  Nilo 
suas  copias:  recepit  frumenta  quae  miserat  deportatasque  mes- 
ses  revexit.  Discat  igitur  Aegyptus  credatque  experimento  non 
alimenta  se  nobis  sed  tributa  praestare :  sciat  se  non  esse  po-  35 
pulo  Romano  necessariam,  et  tamen  serviat.  Posthaec,  sivo- 
let,  Nilus  amet  alveum  suum  et  fluminis  modum  servet:  nihil 
hoc  ad  urbem,  ac  ne  ad  Aegyptum  quidem,  nisi  ut  inde  navi- 

gia  inania  et  vacua  et  similia  redeuntibus ,  hinc  plena  et  onusta 
et  qualia  solent  venire  mittantur,  conversoque  munere  maris 
hinc  potius  venti  ferentes  et  brevis  cursus  optentur.  Mirum, 
Caesar ,  videretur,  si  desidem  Aegyptum  cessantemque  Nilum 
5non  sensisset  urbis  annona;  quae  tuis  opibus,  tua  cura  usque 
illuc  redundavit,  ut  simul  probaretur  et  nos  Aegypto  posse  et 
nobis  Aegyptum  carere  non  posse.  Actum  erat  de  fecundissima 
gente,  si  libera  fuisset:  pudebat  sterilitatis  insolitae,  nec  mi- 
nus  erubescebat  fame  quam  torquebatur,  cum  pariter  a  te  ne- 

10  cessitatibus  eius  pudorique  subventum  est.  Stupebant  agrico- 
lae  plena  horrea ,  quae  non  ipsi  refersissent ,  quibus  de  cam- 
pis  illa  subvecta  messis ,  quave  in  Aegypti  parte  alius  amnis. 
Ita  beneficio  tuo  nec  maligna  tellus,  et  obsequens  NilusAegy- 
pto  quidem  saepe,  sed  gloriae  nostrae  numquam  largior  flu- 

loxit.  Quam  nunc  iuvat  provincias  omnes  in  fidem  nostram  di- 3 
tionemque  venisse ,  postquam  contigit  princeps ,  qui  terrarum 
fecunditatem  nunc  huc  nunc  illuc,  ut  tempus  et  necessitas  po- 
sceret,  transferret  referretque,  qui  diremptam  mari  gentem  ut 
partem  aliquam  populi  plebisque  Romanae  aleret  ac  tueretur! 

20  Et  caelo  quidem  numquam  benignitas  tanta  ut  omnes  simul  ter- 
ras  ubertet  foveatque:  hic  omnibus  pariter,  si  non  sterilitatem, 
at  mala  sterilitatis  exturbat:  hic,  si  non  fecunditatem ,  at  bona 
fecunditatis  inportat:  hic  alternis  commeatibus  Orientem  Occi- 
dentemque  conectit,  ut  quae  ferunt  quaeque  expetunt  omnes 

25gentes  invicem  capiant  ,  et  discant  quanto  libertate  discordi 
servientibus  sit  utilius  unum  esse  cui  serviant.  Quippe  discre- 
tis  quidem  bonis  omnium  sua  cuiusque  ad  singulos  mala;  so- 
ciatis  autem  atque  permixtis  singulorum  mala  ad  neminem,  ad 
omnes  omnium  bona  pertinent.  Sed  sive  terris  divinitas  quae- 

30damsive  aliquis  amnibus  genius,  et  solum  illud  et  flumen  ip- 
sum  precor  ut  hac  principis  benignitate  contentum,  molli  gre- 
mio  semina  recondat,  multiplicata  restituat.  Non  quidemrepo- 
scimus  fenus:  putet  tamen  esse  solvendum,  fallacemque  unius 
anni  fidem  omnibus  annis  omnibusque  postea  saeculis  tanto 

35  magis ,  quia  non  exigimus ,  excuset. 

Satis  factum  qua  civium  qua  sociorum  utilitatibus.  Visum  3 
est  spectaculum  inde  non  enerve  nec  fluxum,  nec  quod  animos 
virorum  molliret  et  frangeret ,  sed  quod  ad  pulchra  vuluera 
Pltni  Ep.  17 

contemptumque  mortis  accenderet,  cum  in  servorum  etiam  no- 
xiorumque  corporibus  amor  laudis  et  cupido  victoriae  cerne- 
retur.  Quam  deinde  in  edendo  liberalitatem ,  quam  iustitiam 
exhibuit,  omni  adfectione  aut  intactus  aut  maior!  Inpetratum 
est  quod  postulabatur ,  oblatum  quod  non  postulabatur.  Insti- 5 
tit  ultro  et  ut  concupisceremus  admonuit,  ac  sic  quoque  plura 
inopinata,  plura  subita.  Iam  quam  libera  spectantium  studia, 
quam  securus  favor!  Nemini  inpietas,  ut  solebat,  obiecta, 
quod  odisset  gladiatorem:  nemo  e  spectatore  spectaculum  fa- 
ctus ,  miseras  voluptates  unco  et  ignibus  expiavit.  Demens  ille  10 
verique  honoris  ignarus  qui  crimina  maiestatis  in  harena  colli- 
gebat  ac  se  despici  et  contemni,  nisi  etiam  gladiatores  eius 
veneraremur,  sibi  male  dici  in  illis,  suam  divinitatem ,  suum 
numen  violari  interpretabatur,  cumque  se  idem  quod  deos,  idem 

34  gladiatores  quod  se  putabat.  At  tu ,  Caesar ,  quam  pulchrum  15 
spectaculum  pro  illo  nobis  execrabili  reddidisti!  Vidimus  de- 
latorum  iudicium ,  quasi  grassatorum ,  quasi  latronum.  Non  so- 
litudinem  illi ,  non  iter,  sed  templum,  sed  forum  insederant  • 
nulla  iam  testamenta  secura,  nullus  status  certus:  non  orbitas, 
non  liberi  proderant.  Auxerat  hoc  malum  principum  avaritia.  20 
Advertisti  oculos  atque  ut  ante  castris  ita  postea  pacem  foro 
reddidisti :  excidisti  intestinum  malum  et  provida  severitate  ca- 
visti  ne  fundata  legibus  civitas  eversa  legibus  videretur.  Licet 
ergo  cum  fortuna  tum  liberalitas  tua  visenda  nobis  praebuerit,  ut 
praebuit,  nunc  ingentia  robora  virorum  et  pares  animos,  nunc25 
inmanitatem  ferarum,nunc  mansuetudinem  incognitam,nunc  se- 
cretas  illas  et  arcanas  ac  sub  te  primum  communes  opes ;  nihil 
tarnengratius,nihil  saeculo  dignius  quam  quod  contigit  desuper 
intueri  delatorum  supina  ora  retortasque  cervices.  Agnosceba- 
mus  et  fruebamur ,  cum  velut  piaculares  publicae  sollicitudinis  30 
victimae  supra  sanguinem  noxiorum  ad  lenta  supplicia  gravio- 
resque  poenas  ducerentur.  Congesti  sunt  in  navigia  raptim  con- 
quisita  ac  tempestatibus  dediti :  abirent,  fugerent  vastatas  dela- 
tionibus  terras ;  ac  si  quem  fluctus  ac  procellae  scopulis  reser- 
vassent,  hic  nuda  saxa  et  inhospitale  litus  incoleret ,  ageret  du-  35 
rarn  et  anxiam  vitam ,  relictaque  post  tergum  totius  generis  hu- 

35  mani  securitate  maereret.  Memoranda  facies,  delatorum  classis 
permissa  omnibus  ventis  coactaque  vela  tempestatibus  pandere 

iratosque  fluctus  sequi,  quoscumque  in  scopulos  detulissent. 
Iuvabat  prospectare  statim  a  portu  sparsa  navigia  ct  apud  illud 
ipsum  mare  agere  principi  gratias ,  qui  clementia  sua  salva  ul- 
tionem  hominum  terrarumque  diis  maris  commendasset.  Quan- 
5  tum  diversitas  temporum  posset  tum  maxime  cognitum  est,  cum 
isdem  quibus  antea  cautibus  innocentissimus  quisque  nunc  no- 
centissimus  afiigeretur ,  cumque  insulas  omnes ,  quas  modo  se- 
natorum ,  iam  delatorum  turba  conpleret ;  quos  quidem  non  in 
praesens  tantum  sed  in  aeternum  repressisti,  in  illa  poenarum 

lOindagine  inclusos.  Ereptum  alienas  pecunias  eunt;  perdant 
quashabent:  expellere  penatibus  gestiunt;  suis  exturbentur: 
neque ,  ut  antea ,  exsanguem  illam  et  ferream  frontem  nequi- 
quam  convulnerandam  praebeant  punctis  et  notas  suas  rideant, 
sed  expectent  paria  praemio  damna,  nec  maiores  spes  quam 

15metus  habeant,  timeantque  quantum  timebantur.  Ingenti  qui- 
dem  anims)  divus  Titus  securitati  nostrae  ultionique  prospexe- 
rat ,  ideoque  numinibus  aequatus  est :  sed  quanto  tu  quando- 
que  dignior  caelo,  qui  tot  res  illis  adiecisti  propter  quas  illurn 
deum  fecimus !  Id  hoc  magis  arduum  fuit ,  quod  imperator  Ner- 

20  va,  te  filio,  te  successore  dignissimus,  perquam  magna  quae- 
dam  edicto  Titi  adstruxerat ,  nihilque  reliquisse  nisi  tibi  vide- 
batur,  qui  tam  multa  excogitasti,  ut  si  ante  te  nihil  esset  in- 
ventum.  Quae  singula  quantum  tibi  gratiae  dispensata  adiecis- 
sent !   At  tu  simul  omnia  profudisti ,  ut  sol  et  dies  non  parte 

25  aliqua  sed  statim  totus ,  nec  uni  aut  alteri  sed  omnibus  m  com- 
mune  profertur. 

Quam  iuvat  cernere  aerarium  silens  et  quietum  et  quale  36 
ante  delatores  erat!  Nunc  templum  illud,  nunc  vere  deus,  non 
spoliarium  civium  cruentarumque  praedarum  saevum  recepta- 

30  culum,  ac  toto  in  orbe  terrarum  adhuc  locus  unus  in  quo  opti- 
mo  principe  boni  malis  inpares  essent.  Manet  tamen  honor  le- 
gum,  nihilque  ex  publica  utilitate  convulsum,  nec  poena  cui- 
quam  remissa,  sed  addita  est  ultio,  solumque  mutatum  quod 
iam  non  delatores  sed  leges  timentur.   At  fortasse  non  eadem 

35severitate  fiscum  qua  aerarium  cohibes:  immo  tanto  maiore, 
quanto  plus  tibi  licere  de  tuo  quam  de  publico  credis.  Dicitur 
actori  atque  etiam  procuratori  tuo  cin  ius  veni ,  sequere  ad  tri- 
bunal\  Nam  tribunal  quoque  excogitatum  principatui  est,  par 

ceteris,  nisi  illud  litigatoris  amplitudine  metiaris.  Sors  et  urna 
fisco  iudicem  adsignat:  licet  reicere,  licet  exclamare  chunc 
nol-o,  timidus  est  et  bona  saeculi  parum  intellegit:  illum  volo, 
quia  Caesarem  fortiter  amat'.  Eodem  foro  utuntur  principatus 
et  libertas.   Quae  praecipua  tua  gloria  est,  saepius  vincitur5 
fiscus;  cuius  mala  causa  numquam  est,  nisi  sub  bono  principe. 
Ingens  hoc  meritum:  maius  illud ,  quod  eos  procuratores  habes 
ut  plerumque  cives  tui  non  alios  iudices  malint.  Liberum  est 
autem  discriminis  cnolo  eum  eligere5.  Neque  enim  ullam  neces- 
sitatem  muneribus  tuis  addis ,  ut  qui  scias  hanc  esse  beneficio-  io 
rum  principalium  summam,  si  illis  et  non  uti  licet. 
37      Onera  imperii  pleraque  vectigalia  institui  ut  pro  utilitate 
communi  ita  singulorum  iniuriis  coegerunt.  His  vicesima  reper- 
ta  est ,  tributum  tolerabile  el  facile  heredibus  dumtaxat  extra- 
neis ,  domesticis  grave.   Itaque  illis  inrogatum  est ,  his  remis- 15 
sum;  videlicet,  quod  manifestum  erat  quanto  cumdolore  laturi 
seu  potius  non  laturi  homines  essent  destringi  aliquid  et  abradi 
bonis  quae  sanguine,  gentilitate,  sacrorum  denique  societate 
meruissent,  quaeque  numquam  ut  aliena  et  speranda,  sed  ut 
sua  semperque  possessa  ac  deinceps  proximo  cuique  trans-20 
mittenda  cepissent.   Haec  mansuetudo  legis  veteribus  civibus 
servabatur:  novi,  seu  per  Latium  in  civitatem  seu  beneficio  prin- 
cipis  venissent,  nisi  simul  cognationis  iura  inpetrassent,  alie- 
nissimi  habebantur  quibus  coniunctissimi  fuerant.  Ita  maximum 
beneficium  vertebatur  in  gravissimam  iniuriam,  civitasque  Ro-25 
mana  instar  erat  odii  et  discordiae  et  orbitatis ,  cum  carissima 
pignora  salva  ipsorum  pietate  distraheret.  Inveniebantur  tamen 
quibus  tantus  amor  nominis  nostri  iuesset  ut  Romanam  civita- 
tem  non  vicesimae  modo  verum  etiam  adfinitatum  damnn  bene 
conpensari  putarent;  sed  iis  maxime  debebat  gratuita  contin-30 
gere  a  quibus  tam  magno  aestimabatur.  Igitur  pater  tuus  sanxit 
ut  quod  ex  matris  ad  liberos,  ex  liberorum  bonis  pervenisset 
ad  matrem,  etiamsi  cognationum  iura  non  recepissent,  cum  ci- 
vitatem  adipiscerentur,  eius  vicesimam  ne  darent.  Eandem  in- 
munitatem  in  paternis  bonis  filio  tribuit,  si  modo  reductus  es-35 
set  in  patris  potestatem,  ratus  inprobe  et  insolenter  ac  paene 
inpie  his  nominibus  inseri  publicanum ,  nec  sine  piaculo  quo- 
dam  sanctissimas  necessitudines  velut  intercedente  vicesima 

scindi;  nullum  tanti  esse  vectigal  quod  liberos  ac  parentes  fa- 
ceret  extraneos.  Hactenus  ille :  parcius  fortasse  quam  decuit  38 
optimum  principem,  sed  non  parcius  quam  optimum  patrem, 
qui  optimum  adoptaturus,  hoc  quoque  parentis  indulgentissimi 
5  fecit ,  quod  delibasse  quaedam  seu  potius  demonstrasse  con- 
tentus,  largam  ac  prope  intactam  bene  faciendi  materiam  filio 
reservavit.  Statim  ergo  muneri  eius  liberalitas  tua  adstruxit 
ut,  quemadmodum  in  patris  filius,  sic  in  hereditate  filii  pater  es- 
set  inmunis,  nec  eodem  momento  quo  pater  esse  desisset  hoc 

lOquoque  amitteret  quod  fuisset.  Egregie,  Caesar,  quod  lacri- 
mas  parentum  vectigales  esse  non  pateris.  Bona  filii  pater  sine 
deminutione  possideat,  nec  socium  hereditatis  accipiat  qui  non 
habet  luctus :  nemo  recentem  et  attonitam  orbitatem  ad  conpu- 
tationem  vocet  cogatque  patrem  quid  reliquerit  filius  scire. 

15  Augeo ,  patres  conscripti ,  principis  munus ,  cum  ostendo  libe- 
ralitati  eius  inesse  rationem.  Ambitio  enim  et  iactantia  et  effu- 
sio  et  quidvis  potius  quam  liberalitas  existimanda  est  ctii  ratio 
non  constat.  Dignum  ergo,  imperator,  mansuetudine  tua  minuere 
orbitatis  iniurias  nec  pati  quemquam  filio  amisso  insuper  ad- 

20  fici  alio  dolore.  Sic  qtioque  abunde  misera  res  est ,  pater  filio 
solus  heres :  quid  si  coheredem  non  a  filio  accipiat?  Adde  quod, 
cum  divus  Nerva  sanxisset  ut  in  paternis  bonis  liberi  necessi- 
tate  vicesimae  solverentur ,  congruens  erat  eandem  inmunita- 
tem  parentes  in  liberorum  bonis  obtinere.   Cur  enim  posteris 

25  amplior  honor  quam  maioribus  haberetur?  curve  non  retro  quo- 
que  recurreret  aequitas  eadem?  Tu  quidem,  Caesar,  illam  ex- 
ceptionem  removisti  csi  modo  filius  in  potestate  patris  fuisset% 
intuitus,  opinor,  vim  legemque  naturae,  quae  semper  in  ditione 
parentum  esse  liberos  iussit,  nec  uti  inter  pecudes  sic  inter 

30homines  potestatem  et  imperium  valentioribus  dedit.  Nec  vero  39 
contentus  primum  cognationis  gradum  abstulisse  vicesimae,  se- 
cundum  quoque  exemit ,  cavitque  ut  in  sororis  bonis  frater ,  et 
contra  in  fratris  soror,  utque  avus  et  avia  in  neptis  nepotisque, 
et  invicem  illi  servarentur  inmunes.  Iis  quoque  quibtis  per  La- 

35  tium  civitas  Romana  patuisset  idem  indulsit ,  omnibusque  inter 
se  cognationum  iura  commisit ,  simul  et  pariter  et  more  natu- 
rae ,  quae  priores  principes  a  singulis  rogari  gestiebant ,  non 
tam  praestandi  animo  quam  negandi.  Ex  quo  intellegi  potest 

quantae  benignitatis,  quanti  spiritus  fuerit  sparsas  atque,  ut  ita 
dicam,  laceras  gentilitates  colligere  atque  conectere  et  quasi 
renasci  iubere;  deferre  quod  negabatur,  atque  id  praestare 
cunctis  quod  saepe  singuli  non  inpetrassent;  postremo  ipsum 
sibi  eripere  tot  beneficiorum  oceasiones,  tam  numerosam  obIi-5 
gandi  inputandique  materiam.  Indignum  credo  ei  visum  ab  ho- 
mine  peti  quod  dii  dedissent.  Soror  estis  et  frater,  avus  et  ne- 
potes:  quid  est  ergo  cur  rogetis  ut  sitis?  vobis  estis.  Quid? 
pro  cetera  sua  moderatione  non  minus  invidiosum  putat  dare 
liereditatem  quam  auferre.  Laeti  ergo  adite  honores,  capessite  10 
civitatem:  neminem  hoc  necessitudinis  abruptum  velut  truncum 
amputatumque  destituet:  isdem  omnes  quibus  ante  pignoribus, 
sed  honestiores  perfruentur.  Ac  ne  remotus  quidem  iamque 
deficientis  adfinitatis  gradus,  a  qualibet  quantitate  vicesimam 
inferre  cogetur.  Statuit  enim  communis  omniunl  parens  sum- 15 

40  mam  quae  publicanum  pati  possit.  Carebit  onere  vicesimae 
parva  et  exilis  hereditas,  et  si  ita  gratus  heres  volet,  tota  se- 
pulcro,  tota  funeri  serviet.  Nemo  observator,  nemo  castigator 
adsistet.  Cuieumcjue  modica  pecunia  ex  hereditate  alicuius  ob- 
venerit,  securus  habeat  quietusque  possideat.  Ea  lex  vicesi-20 
mae  dicta  est  ut  ad  periculum  eius  perveniri  nisi  opibus  non 
possit.  Conversa  est  iniquitas  in  gratulationem ,  iniuria  in  vo- 
tum:  optat  heres  ut  vicesimam  debeat.  Additum  est  ut  qui 
eiusmodi  ex  causis  in  diem  edicti  vicesimam  deberent,  non- 
dum  tamen  intuiissent,  non  inferrent.  At  in  praeteritum  sub-25 
venire  ne  dii  quidem  possunt :  tu  tamen  subvenisti ,  cavistique 
ut  desineret  quisque  debere  quod  non  esset  postea  debiturus, 

id  est  effecisti  ne  malos  principes  habuissemus.  Quo  ingenio, 
si  natura  pateretur,  quam  libenter  tot  spoliatis,  tot  trucidatis 
sanguinem  et  bona  refudisses !  Vetuisti  exigi  quod  deberi  non  30 
tuo  saeculo  coeperat.  Alius  ut  contumacibus  irasceretur  tardi- 
tatemque  solvendi  dupli  vel  et  quadrupli  inrogatione  multaret: 
tu  nihil  referre  iniquitatis  existimas,  exigas  quod  deberi  non 

41  oportuerit,  an  constituas  ut  debeatur?  Feres,  Caesar  ,  curam 
et  sollicitudinem  consularem.   Nam  mihi  cogi-tanti  eundem  te  35 
collationes  remisisse ,  donativum  reddidisse ,  congiarium  obtu- 
lisse ,  delatores  abegisse ,  vectigalia  temperasse ,  interrogan- 
dus  videns  satisne  conputaveris  imperii  reditus.  An  tantas  vi- 

res  habet  frugalitas  principis  ut  tot  inpendiis,  tot  erogationi- 
bus  sola  sufficiat?  Nam  quid  est  causae  cur  aliis  quideni,  cum 
omnia  raperent  et  rapta  retinerent,  ut  si  nihil  rapuissent,  de- 
fuerint  omnia,  tibi,  cum  tam  multa  largiaris  et  nihil  auferas, 
5  omnia  supersint?  Numquam  principibus  defuerunt  qui  fronte 
tristi  et  gravi  supercilio  utilitatibus  fisci  contumaciter  adessent. 
Et  erant  principes  ipsi  sua  sponte  avidi  et  rapaces  et  qui  magi- 
stris  non  egerent ;  plura  tamen  semper  a  nobis  contra  nos  didi- 
cerunt.  Sed  ad  tuas  aures  cum  ceteris  omnibus  tum  vel  maxi- 

10  me  avaris  adulationibus  obstructus  est  aditus.  Silent  ergo  et 
quiescunt,  et  postquam  non  est  cui  suadeatur,  qui  suadeant 
non  sunt.  Quo  evenit  ut ,  cum  plurimum  tibi  pro  tuis ,  plus  ta- 
men  pro  nostris  moribus  debeamus. 

Locupletabant  et  fiscum  et  aerarium  non  tam  Voconiae  et  42 

15luliae  leges  quam  maiestatis  singulare  et  unicum  crimen  eorum 
qui  crimine  vacarent.  Huius  tu  metum  penitus  sustulisti ,  con- 
tentus  magnitudine ,  qua  nulli  magis  caruerunt  quam  qui  sibi 
maiestatem  vindicabant.  Reddita  est  amicis  fides ,  liberis  pie- 
tas ,  obsequium  servis :  verentur  et  parent  et  dominos  habent. 

20*Non  enim  iam  servi  nostri  principis  amici,  sed  nos  sumus,  nec 
pater  patriae  alienis  se  mancipiis  cariorem  quam  civibus  suis 
credit.  Omnes  accusatore  domestico  liberasti  unoque  salutis 
publicae  signo  illud ,  ut  sic  dixerim ,  servile  bellum  sustulisti. 
In  quo  non  minus  servis  quam  dominis  praestitisti:  Tios  enim 

25securos,  illos  bonos  fecisti.  Non  vis  interea  laudari;  nec  for- 
tasse  laudanda  sint :  grata  sunt  tamen  recordantibus  principem 
illum  ln  capita  domiriorum  servos  subornantem  monstrantem- 
que  crimina  quae  tamquam  delata  puniret:  magnum  et  inevita- 
bile  ac  totiens  cuique  experiendum  malum,  quotiens  quisque 

30  similes  principi  servos  haberet.   In  eodem  genere  ponendum  43 
est  quod  testamenta  nostra  secura  sunt,  nec  unus  omnium, 
nunc  quia  scriptus,  nunc  quia  non  scriptus,  heres.  Non  tu  fal- 
sis,  non  tu  iniquis  tabulis  advocaris.   Nullius  ad  te  iracundia, 
nullius  inpietas,  nullius  furor  confugit;  nec  quia  offendit  alius, 

35  nuncuparis ,  sed  quia  ipse  meruisti.  Scriberis  ab  amicis ,  ab 
ignotis  praeteriris ,  nihilque  inter  privatum  et  principem  inter- 
est,  nisi  quod  nunc  a  pluribus  amaris:  nam  et  plures  amas. 
Tene,  Caesar,  hunc  cursum,  et  probabitur  experimento  sitne 

feracius  et  uberius,  non  ad  laudem  modo  sed  ad  pecuniam, 
principi ,  si  herede  illo  homines  mori  velint  quam  si  cogantur. 
Donavit  pater  tuus  multa ,  et  ipse  donasti.  Cesserit  parum  gra- 
tus :  manent  tamen  ii  qui  bonis  eius  fruuntur ,  nihilque  ex  il- 
lis  ad  te  nisi  gloria  redit.  Nam  liberalitatem  iucundiorem  debi-  5 
tor  gratus ,  ckriorem  ingratus  facit.  Sed  quis  ante  te  laudem 
istam  pecuniae  praetulit?  quotus  quisque  principum  ne  id  qui- 
dem  in  patrimoniis  nostris  suumduxit  quod  essetdesuo?  Non- 
ne  ut  regum  ita  Caesarum  munera  inlitos  cibis  hamos ,  opertos 
praeda  laqueos  aemulabantur,  cum  privatis  facultatibus  velutio 
hausta  et  multiplicata  retro  secum  quidquid  attigerant  referrent? 
44  Quam  utile  est  ad  usum  secundorum  per  adversa  venisse! 
Vixisti  nobiscum,  periclitatus  es,  timuisti,  quae  tunc  erat  in- 
nocentium  vita.  Scis  et  expertus  es  quanto  opere  detestentur 
malos  principes  etiam  qui  malos  faciunt.  Meministi  quae  optare  15 
nobiscum,  quae  sis  queri  solitus.  Nam  privato  iudicio  princi- 
pem  geris ,  meliorem  immo  te  praestas  quam  tibi  alium  pre- 
cabare.  Itaque  sic  inbuti  sumus  ut ,  quibus  erat  summa  voto- 
rum  melior  pessimo  princeps ,  iam  non  possimus  nisi  optimum 
ferre.  Nemo  est  ergo  tam  tui,  tam  ignarus  sui  ut  locum  istum20 
post  te  concupiscat.  Facilius  est  ut  esse  aliquis  successor  tuus 
possit  quam  ut  velit.  Quis  enim  curae  tuae  molem  sponte  sub- 
eat?  quis  conparari  tibi  non  reformidet?  Expertus  et  ipse  es 
quam  sit  onerosum  succedere  bono  principi,  et  adferebas  ex- 
cusationem  adoptati.  An  parva  pronaque  sunt  ad  aemulandum  25 
quod  nemo  incolumitatem  turpitudine  rependit?  Salva  est  omni- 
bus  vita  et  dignitas  vitae ,  nec  iam  consideratus  ac  sapiens  qui 
aetatem  in  tenebris  agit.  Eadem  quippe  sub  principe  virtutibus 
praemia  quae  in  libertate,  nec  bene  factis  tantum  ex  conscien- 
tia  merces.  Amas  constantiam  civium  rectosque  ac  vividos  ani-  30 
mos  non,  ut  alii,  contundis  ac  deprimis,  sed  foves  et  attollis. 
Prodest  bonos  esse,  cum  sit  satis  abundeque,  si  non  nocet: 
his  honores ,  his  sacerdotia ,  his  provincias  offers :  hi  amicitia 
tua,  hi  iudicio  florent.  Acuuntur  isto  integritatis  et  industriae 
pretio  similes ,  dissimiles  adliciuntur :  nam  praemia  bonorum  35 
malorumque  bonos  ac  malos  faciunt.  Pauci  adeo  ingenio  va- 
lent  ut  non  turpe  honestumque ,  prout  bene  aut  secus  cessit, 
expetant  fugiantve;  ceteri,  ubi  laboris  inertiae,  vigilantiae 

somno,  frugalitatis  luxuriae  merces  datur,  eadem  ista  quibus 
alios  artibus  adsecutos  vident  consectantur:  qualesque  sunt  illi, 
tales  esse  et  videri  volunt ,  et  dum  volunt ,  fiunt.  Et  priores  45 
quidem  principes ,  excepto  patre  tuo ,  praeterea  uno  aut  alte- 
5ro,  et  nimis  dixi,  vitiis  potius  civium  quam  virtutibus  laeta- 
bantur:  primum,  quod  in  alio  sua  quemque  natura  delectat ... 
denique  quod  patientiores  servitutis  arbitrabantur  quos  non  de- 
ceret  esse  nisi  servos.  Horum  in  sinum  omnia  congerebant, 
bonos  autem  otio  ac  situ  abstrusos  et  quasi  sepultos  non  nisi 

10  delationibus  et  periculis  in  lucem  ac  diem  proferebant.  Tu  ami- 
cos  ex  optimis  legis;  et  Hercule  aequum  est  esse  eos  carissi- 
mos  bono  principi  qui  invisi  malo  fuerint.  Scis,  ut  sunt  diversa 
natura  dominatio  et  principatus ,  ita  non  aliis  esse  principem 
gratiorem  quam  qui  maxime  dominum  graventur.   Hos  ergo 

15provehis  et  ostentas  quasi  specimen  et  exemplar,  quae  tibi 
secta  vitae,  quod  hominum  genus  placeat ;  et  ideo  non  censu- 
ram  adhuc,  non  praefecturam  morum  recepisti,  quia  tibi  be- 
neficiis  potius  quam  remediis  ingenia  nostra  experiri  placet.  Et 
alioqui  nescio  an  plus  moribus  conferat  princeps  qui  bonos 

20  esse  patitur  quam  qui  cogit.  Flexibiles  quamcumque  in  par- 
tem  ducimur  a  principe  atque ,  ut  ita  dicam ,  sequaces  sumus. 
Huic  enim  cari,  huic  probati  esse  cupimus,  quod  frustra  spe- 
raverint  dissimiles;  eoque  obsequii  continuatione  pervenimus 
ut  prope  omnes  homines  unius  moribus  vivamus.  Porro  non 

25tam  sinistre  constitutum  est  ut,  qui  malum  principem  possu- 
mus,  bonum  non  possimus  imitari.  Perge  modo,  Caesar,  et 
vim  effectumque  censurae  tuura  propositum ,  tui  actus  obtine- 
bunt.  Nam  vita  principis  censura  est  eaque  perpetua:  ad  hanc 
dirigimur,  ad  hanc  convertimur,  nec  tam  imperio  nobis  opus 

30est  quam  exemplo.    Quippe  infidelis  recti  magister  est  metus. 
Melius  homines  exemplis  docentur,  quae  in  primis  hoc  in  se 
boni  habent ,  quod  adprobant  quae  praecipiunt  fieri  posse.  Et  46 
quis  terror  valuisset  efficere  quod  reverentia  tui  effecit?  Ob- 
tinuit  aliquis  ut  spectaculum  pantomimorum  populus  Romanus 

35  tolli  pateretur,  sed  non  obtinuit  ut  vellet.  Rogatus  es  tu  quod 
cogebat  alius,  coepitque  esse  beneficium  quod  necessitas  fue- 
rat.  Neque  enim  a  te  minore  concentu  ut  tolleres  pantomimos 
quam  a  patre  tuo  ut  restitueret  exactum  est.  Utrumque  recte  • 

nam  et  restitui  oportebat  quos  sustulerat  malus  princeps  et 
tolli  restitutos.   In  iis  enim  quae  a  malis  bene  fiunt  hic  tenen- 
dus  est  modus  ut  appareat  auctorem  displicuisse,  non  factum. 
Idem  ergo  populus  ille  aliquando  scaenici  imperatoris  specta- 
tor  et  plausor,  nunc  in  pantomimis  quoque  aversatur  et  damnat5 
effeminatas  artes  et  indecora  saeculo  studia.  Ex  quo  manife- 
stum  est  principum  disciplinam  capere  etiam  vulgus,  cum  rem, 
si  ab  uno  fiat ,  severissimam  fecerint  omnes.  Macte  hac  gravi- 
tatis  gloria,  Caesar,  qua  consecutus  es  ut  quod  antea  vis  et 
imperium  nunc  mores  vocarentur.   Castigaverunt  vitia  sua  ipsi  10 
qui  castigari  merebantur,  iidemque  emendatores  qui  emendandi 
fuerunt.   Itaque  nemo  de  severitate  tua  queritur ,  et  liberum 
est  queri.  Sed  cum  ita  conparatum  sit  ut  de  nullo  minus  prin- 
cipe  querantur  homines  quam  de  quo  maxime  licet ,  tuo  in  sae- 
culo  nihil  est  quo  non  omne  hominum  genus  laetetur  et  gau- 15 
deat.  Boni  provehuntur,  mali,  qui  est  tranquillissimus  status 
civitatis ,  nec  timent  nec  timentur.  Mederis  erroribus ,  sed  in- 
plorantibus,  omnibusque  quos  bonos  facis  hanc  adstruis  lau- 
dem  ne  coegisse  videaris. 
47      Quid?  vitam,  quid?  mores  iuventutis  quam  principaliter  for-20 
mas!  Quem  honorem  dicendi  magistris,  quam  dignationem  sa- 
pientiae  doctoribus  habes!  Ut  sub  te  spiritum  et  sanguinem  et 
patriam  receperunt  studia!  quae  priorum  temporum  inmanitas 
exiliis  puniebat ,  cum  sibi  vitiorum  omnium  conscius  princeps 
inimicas  vitiis  artes  non  odio  magis  quam  reverentia  relegaret.25 
At  tu  easdem  artes  in  conplexu  oculis  auribus  habes.  Praestas 
enim  quaecumque  praecipiunt ,  tantumque  eas  diligis  quantum 
ab  illis  probaris.  An  quisquam  studia  humanitatis  professus  non 
cumomnia  tua  tum  vel  in  primis  laudibus  ferat  admissionum  tua- 
rum  facilitatem?  Magno  quidem  animo  parens  tuus  hanc  ante30 
vos  principes  arcem  publicarum  aedium  nomine  inscripserat; 
frustra  tamen ,  nisi  adoptasset  qui  habitare  ut  in  publicis  pos- 
set.  Quam  bene  cum  titulo  isto  moribus  tuis  convenit ,  quam- 
que  omnia  sic  facis,  tamquam  non  alius  inscripserit  !  Quod 
enim  forum,  quae  templa  tam  reserata?  Non  Capitolium  ipsa-35 
que  illa  adoptionis  tuae  sedes  magis  publica ,  magis  omnium. 
Nulli  obices,  nulli  contumeliarum  gradus,  superatisque  iam 
mille  liminibus  ultra  semper  aliqua  dura  et  obstantia.  Magna 

ante  te,  magna  post  te,  iuxta  te  tamen  maxima  quies:  tantum 
ubique  silentium,  tam  altus  pudor  ut  ad  parvos  penates  et  Ia- 
rem  angustum  ex  domo  principis  modestiae  et  tranquillitatis 
exempla  referantur.  Ipse  autem  ut  excipis  omnes!  ut  expe- 48 
5  ctas !  ut  magnam  partem  dierum  inter  tot  imperii  curas  quasi 
per  otium  transigis!  Itaque  non  alii  et  attoniti,  nec  ut  pericu- 
lum  capitis  adituri  tarditate ,  sed  securi  et  hilares ,  cum  com- 
modum  est,  convenimus.  Et  admittente  principe  interdum  est 
aliquid  quod  nos  domi  quasi  magis  necessarium  teneat;  excu- 

lOsati  semper  tibi  nec  umquam  excusandi  sumus.  Scis  enim  sibi 
quemque  praestare  quod  te  videat,  quod  frequentet;  ac  tanto 
liberalius  ac  diutius  voluptatis  huius  copiam  praebes.  Nec  sa- 
lutationes  tuas  fuga  et  vastitas  sequitur.  Remoramur,  resisti- 
mus ,  ut  in  communi  domo ,  quam  nuper  illa  inmanissima  belua 

loplurimo  terrore  munierat,  cum  velut  quodam  specu  inclusa 
nunc  propinquorum  sanguinem  lamberet  nunc  se  ad  clarissi- 
morum  civium  strages  caedesque  proferret.  Obversabantur  fo- 
ribus  horror  et  minae  et  par  metus  admissis  et  exclusis.  Ad 
hoc  ipse  occursu  quoque  visuque  terribilis:  superbia  in  fronte, 

20ira  in  oculis,  femineus  pallor  in  corpore,  in  ore  inpudentia 
multo  rubore  suffusa.   Non  adire  quisquam,  non  adloqui  aude- 
bat  tenebras  semper  secretumque  captantem  nec  umquam  ex 
solitudine  sua  prodeuntem,  nisi  ut  solitudinem  faceret.  Ille  ta-  49 
men,  quibus  sibi  parietibus  et  muris  salutem  suam  tueri  vide- 

25batur,  dolum  secum  et  insidias  et  ultorem  scelerum  deum  in- 
clusit.  Dimovit  perfregitque  custodias  poena  angustosque  per 
aditus  et  ofestructos,  non  secus  ac  per  apertas  fores  et  invi- 
tantia  limina,  inrupit;  longeque  tunc  illi  divinitas  sua,  longe 
arcana  illa  cubilia  saevique  secessus,  in  quos  timore  et  super- 

30bia  et  odio  hominum  agebatur.  Quanto  nunc  tutior,  quanto  se- 
curior  eadem  domus ,  postquam  non  crudelita-tis  sed  amoris 
excubiis,  non  solitudine  et  claustris  sed  civium  celebritate 
defenditur!  Ecquid  ergo  discimus  experimento  fidissimam  esse 
custodiam  principis  ipsius  innocentiam?  Haec  arx  inaccessa, 

35hoc  inexpugnabile  munimentum,  munimento  non  egere.  Fru- 
stra  se  terrore  succinxerit  qui  septus  caritate  non  fuerit :  armis 
enim  arma  inritantur.  Num  autem  serias  tantum  partes  dierum 
in  oculis  nostris  coetuque  consumis?  non  remissionibus  tuis 

eadem  frequentia  eademque  illa  socialitas  interest?  non  tibi 
semper  in  medio  cibus  semperque  mensa  communis?  non  ex 
convictu  nostro  mutua  voluptas?  nonprovocas  reddisque  ser- 
mones?  non  ipsum  tempus  epularum  tuarum,  cum  frugalitas 
contrahat ,  extendit  humanitas  ?  Non  enim  ante  medium  diem  5 
distentus  solitaria  cena  spectator  adnotatorque  convivis  tuis 
inmines ,  nec  ieiunis  et  inanibus  plenus  ipse  et  ructans ,  non 
tam  adponis  quam  obicis  cibos  quos  dedigneris  attingere,  ae- 
greque  perpessus  superbam  illam  convictus  simulationem,  rur- 
sus  te  ad  clandestinam  ganeam  occultumque  luxum  refers.  Ergo  10 
non  aurum  nec  argentum  nec  exquisita  ingenia  cenarum  sed 
suavitatem  tuam  iucunditatemque  miramur,  quibus  nulla  satie- 
tas  adest ,  quando  sincera  omnia  et  vera  et  ornata  gravitate. 
Neque  enim  aut  peregrinae  superstitionis  ministeria  aut  ob- 
scaena  petulantia  mensis  principis  oberrat,  sed  benigna  invi- 15 
tatio  et  liberales  ioci  et  studiorum  honor.   Inde  tibi  parcus  et 
brevis  somnus  nullumque  amore  nostri  tempus  angustius  quam 
quod  sine  nobis  agis. 
50      Sed  cum  rebus  tuis  ut  participes  perfruamur ,  quae  habe- 
mus  ipsi  quam  propria ,  quam  nostra  sunt !  Non  enim  exturba-  20 
tis  prioribus  dominis  omne  stagnum,  omnem  lacum,  omnem 
etiam  saltum  inmensa  possessione  circumvenis,  nec  unius  ocu- 
lis  flumina  fontes  maria  deserviunt.  Est  quod  Caesar  non  suum 
videat,  tandemque  imperium  principis  quam  patrimonium  ma- 
ius  est.   Multa  enim  ex  patrimonio  refert  in  imperium ,  quae  25 
priores  principes  occupabant,  non  ut  ipsi  fruerentur,  sed  ne 
quis  alius.  Ergo  in  vestigia  sedesque  nobilium  inmigrant  pares 
domini,  nec  iam  clarissimorum  virorum  receptacula  habitatore 
servo  teruntur  aut  foeda  vastitate  procumbunt.   Datur  intueri 
pulcherrimas  aedes  deterso  situ  auctas  ac  vigentes.  Magnum  30 
hoc  tuum  non  erga  homines  rnodo  sed  erga  tecta  ipsa  meritum, 
sistere  ruinas,  solitudinem  pellere,  ingentia  opera  eodem  quo 
extructa  sunt  animo  ab  interitu  vindicare.  Muta  quidem  illa  et 
anima  carentia ,  sentire  tamen  et  laetari  videntur  quod  niteant, 
quod  frequententur,  quod  aliquando  coeperint  esse  domini  sci-  35 
entis.  Circumfertur  sub  nomine  Caesaris  tabula  ingens  reruin 
venalium ;  quo  fit  detestanda  avaritia  illius  qui  tam  multa  con- 
cupiscebat,  cum  haberet  supervacua  tam  multa.  Tum  exitialis 

erat  apud  principem  huic  laxior  domus,  illi  amoenior  villa; 
nunc  princeps  in  haec  eadem  dominos  quaerit ,  ipse  inducit : 
ipsos  illos  magni  aliquando  imperatoris  hortos,  illud  numquam 
nisi  Caesaris  suburbanum  licemur,  emimus,  inplemus.  Tanta 
5  benignitas  principis ,  tanta  securitas  temporum  est  ut  ille  nos 
principalibus  rebus  existimet  dignos ,  nos  non  timeamus ,  quod 
digni  esse  videmur.  Nec  vero  emendi  tantum  civibus  tuis  co- 
piam  praebes,  sed  amoenissima  quaeque  largiris  et  donas;  ista, 
inquam,  donas  in  quae  electus,  in  quae  adoptatus  es:  trans- 

lOfers  quod  iudicio  accepisti,  ac  nihil  magis  tuum  credis  quam 
quod  per  amicos  habes. 

Idem  tam  parcus  in  aedificando  quam  diligens  in  tuendo.  51 
Itaque  non ,  ut  ante ,  inmanium  transvectione  saxorum  urbis  te- 
cta  quatiuntur.  Stant  securae  domus  nec  iam  templa  nutantia. 

15  Satis  est  tibi  nimiumque ,  cum  successeris  frugalissimo  prin- 
cipi;  magnum  reicere  aliquid  et  amputare  ex  iis  quae  princeps 
tamquam  necessaria  reliquit.  Praeterea  pater  tuus  usibus  suis 
detrahebat  quae  fortuna  imperii  dederat,  tu  tuis  quae  pater. 
At  quam  magnificus  in  publicum  es?  Hinc  porticus,  inde  de- 

20lubra  occulta  celeritate  properantur,  ut  non  consummata  sed 
tantum  conmutata  videantur.  Hinc  inmensum  latus  circi  tem- 
plorum  pulchritudinem  provocat ,  digna  populo  victore  gen- 
tium  sedes ,  nec  minus  ipsa  visenda  quam  quae  ex  illa  specta- 
buntur:  visenda  autem  cum  cetera  specie,  tum  quod  aequatus 

25plebis  ac  principis  locus;  siquidem  per  omne  spatium  una  fa- 
cies ,  omnia  continua  et  paria ,  nec  magis  proprius  spectandi 
Caesari  suggestus  quam  propria  quae  spectet.  Licebit  ergo  ci- 
vibus  tuis  te  invicem  contueri :  dabitur  non  cubiculum  princi- 
pis  sed  ipsum  principem  cernere,  in  publico,  in  populo  se- 

30dentem,  populo,  cui  locorum  quinque  milia  adiecisti.  Auxeras 
enim  numerum  eius  congiarii  facilitate  maioremque  in  posterum 
suscipi  Iiberalitatis  tuae  fide  iusseras. 

Horum  unum  si  praestitisset  alius ,  iam  dudum  illi  radiatum  52 
caput  et  media  inter  deos  sedes  auro  staret  aut  ebore  augusti- 

35  oribusque  aris  et  grandioribus  victimis  invocaretur.  Tu  delu- 
bra  non  nisi  adoraturus  intras,  tibi  maximus  honor  excubare 
pro  templis  postibusque  praetexi.  Sic  fit  ut  dii  summum  inter 
homines  fastigium  servent,  cum  deorum  ipse  non  adoptes.  Ita- 

que  tuam  statuam  in  vestibulo  Iovis  optimi  maximi  unam  alte- 
ramve  et  hanc  aeream  cernimus.  At  paulo  ante  aditus  omnes, 
omnes  gradus  totaque  area  hinc  auro  hinc  argento  relucebat 
seu  potius  polluebatur,  cum  incesti  principis  statuis  permixta 
deorum  simulacra  sorderent.  Ergo  istae  quidem  aereae  et  pau-  5 
cae  manent,  manebuntque  quam  diu  templum  ipsum;  illae  au- 
tem  aureae  et  innumerabiles  strage  et  ruina  publico  gaudio  li- 
taverunt.  Iuvabat  inlidere  solo  superbissimos  vultus,  instare 
ferro ,  saevire  securibus ,  ut  si  singulos  ictus  sanguis  dolorque 
sequeretur.  Nemo  tam  temperans  gaudii  seraeque  laetitiae  quin  10 
instar  ultionis  videretur  cernere  laceros  artus ,  truncata  mem- 
bra,  postremo  truces  horrendasque  imagines  obiectas  exco- 
ctasque  flammis ,  ut  ex  illo  terrore  et  minis  in  usum  hominum 
ac  voluptates  ignibus  mutarentur.  Simili  reverentia ,  Caesar, 
non  apud  genium  tuum  bonitati  tuae  gratias  agi,  sed  apud  nu- 15 
men  Iovis  optimi  maximi  pateris :  illi  debere  nos  quidquid  tibi 
debeamus ,  illius  quod  bene  facias  muneris  esse ,  qui  te  dedit. 
Ante  quidem  ingentes  hostiarum  greges  per  Capitolinum  iter, 
magna  sui  parte  velut  intercepti,  devertere  via  cogebantur, 
cum  saevissimi  domini  atrocissima  effigies  tanto  victimarum20 
cruore  coleretur,  quantum  ipse  humani  sanguinis  profundebat. 
53  Omnia ,  patres  conscripti ,  quae  de  aliis  principibus  a  me  aut 
dicuntur  aut  dicta  sunt  eo  pertinent  ut  ostendam  quam  longa 
consuetudine  corruptos  depravatosque  mores  principatus  pa- 
rens  noster  reformet  et  corrigat.  Alioqui  nihil  non  parum  grate  25 
sine  conparatione  laudatur.  Praeterea  hoc  primum  erga  opti- 
mum  imperatorem  piorum  civium  officium  est,  insequi  dissimi- 
les.  Neque  enim  satis  amarit  bonos  principes  qui  malos  satis 
non  oderit.  Adice  quod  imperatoris  nostri  non  aliud  amplius 
ac  diffusius  meritum  est  quam  quod  insectari  malos  principes  30 
tutum  est.  An  excidit  dolori  nostro  modo  vindicatus  Nero? 
Permitteret,  credo,  famam  vitamque  eius  carpi  qui  mortem 
ulciscebatur,  nec  ut  in  se  dicta  interpretaretur  quae  de  simil- 
limo  dicerentur.  Quare  ego  [te] ,  Caesar,  muneribus  tuis  omni- 
bus  conparo ,  multis  antepono ,  quod  licet  nobis  et  in  praeteri-  35 
tum  de  malis  imperatoribus  cotidie  vindicari  et  futuros  sub  ex- 
emplo  praemonere  nullum  locum,  nullum  esse  tempus  quo  fu- 
nestorum  principum  manes  a  posterorum  execrationibus  con- 

quiescant.  Quo  constantius,  patres  conscripti,  et  dolores  nostros 
et  gaudia  proferamus :  laetemur  his  quibus  fruimur ,  ingemi- 
scamus  illis  quae  patiebamur.  Simul  utrumque  faciendum  est 
sub  bono  principe.  Hoc  secreta  nostra,  hoc  sermones,  hoc  ipsae 
5  gratiarum  actiones  agant,  meminerintque  sic  maxime  laudari  in- 
columem  imperatorem,  si  priores  secus  meriti  reprehendantur. 
Nam  cum  de  malo  principe  posteri  tacent,  manifestum  est  ea- 
dem  facere  praesentem.  Et  quis  iam  locus  miserae  adulatio-  54 
nis  manebat  ignarus,  cum  laudes  imperatorum  ludis  etiam  et 

10  commissionibus  celebrarentur ,  saltarentur,  atque  in  omne  lu- 
dibrium  effeminatis  vocibus  modis  gestibus  frangerentur?  Sed 
illud  indignum  quod  eodem  tempore  in  senatu  et  in  scaena ,  ab 
hisJrione  et  a  consule  laudabantur.  Tu  procul  a  tui  cultu  ludi- 
cras  artes  removisti.  Seria  ergo  te  carmina  honorque  aeternus 

15annalium,  non  haec  brevis  et  pudenda  praedicatio  colit:  quin 
etiam  tanto  maiore  consensu  in  venerationem  tui  theatra  ipsa 
consurgent,  quanto  magis  de  te  scaenae  silebunt.  Sed  quid 
ego  istud  admiror,  cum  eos  quoque  honores  qui  tibi  a  nobis 
offeruntur  aut  delibare  parcissime  aut  omnino  soleas  recusare? 

20  Nihil  ante  tam  vulgare ,  tam  parvum  in  senatu  agebatur  ut  non 
laudibus  principum  inmorarentur  quibuscumque  censendi  ne- 
cessitas  accidisset.  -  De  ampliando  numero  gladiatorum  aut  de 
instituendo  collegio  fabrorum  consulebamur ,  et  quasi  prolatis 
imperii  fmibus  nunc  ingentes  arcus  excessurosque  templorum 

25  fastigium  titulos ,  nunc  menses  etiam  nec  hos  singulos  nomini 
Caesarum  dicabamus.  Patiebantur  illi,  et  quasi  meruissent, 
laetabantur.    At  nunc  quis  nostrum ,  tamquam  oblitus  eius  de  . 
quo  refertur,  censendi  officium  principis  honore  consumit? 
Tuae  moderationis  laus  haec  constantia  nostra :  tibi  obsequimur 

30  quod  in  curiam  non  ad  certamen  adulationum  sed  ad  usum  mu- 
nusque  iustitiae  convenimus,  hanc  simplicitati  tuae  veritatique 
gratiam  relaturi  ut  te  quae  vis  velle ,  quae  non  vis  nolle  cre- 
damus.  Incipimus  inde,  desinimus  ibi  a  quo  incipi,  in  quo 
desini  sub  alio  principe  non  posset.  Nam  plerosque  ex  decre- 

35tis  honoribus  et  alii  n.on  receperunt;  nemo  ante  tantus  fuit  ut 
crederetur  noluisse  decerni.  Quod  ego  titulis  omnibus  specio- 
sius  reor,  quando  non  trabibus  aut  saxis  nomen  tuum  sed  mo- 
numentis  aeternae  laudis  inciditur.  Ibit  in  saecula  fuisse  prin-  55 

cipem  cui  florenti  et  incolumi  numquam  nisi  modici  honores, 
saepius  nulli  decernerentur.  Et  sane,  si  velimus  cum  priorum 
temporum  necessitate  certare,  vincemur:  ingeniosior  est  enim 
ad  excogitandum  simulatio  veritate,  servitus  libertate,  metus 
amore.  Simul ,  cum  iam  pridem  novitas  omnis  adulatione  con-  5 
sumpta  sit,  non  alius  erga  te  novus  honor  superest  quam  si 
aliquando  de  te  tacere  audeamus.  Age,  si  quando  pietas  nostra 
silentium  rupit  et  verecundiam  tuam  vicit,  quae  qualiaque  aut 
decernimus  nos  aut  tu  non  recusas!  ut  appareat  non  superbia 
et  fastidio  te  amplissimos  honores  repudiare ,  qui  minores  non  10 
dedigneris.  Pulchrius  hoc,  Caesar,  quam  si  recusares  omnes: 
nam  recusare  omnes  ambitionis ,  moderatio  est  eligere  parcis- 
simos.  Quo  temperamento  et  nobis  et  aerario  consulis :  nobis 
quidem,  quod  omni  liberas  suspitione ;  aerario  autem,  quod 
sumptibus  eius  adhibes  modum,  ut  qui  exhaustum  non  sis  in- 15 
nocentium  bonis  repleturus.  Stant  igitur  effigies  tuae ,  quales 
olim  ob  egregia  in  rem  publicam  merita  privatis  dicabantur. 
Visuntur  eadem  e  materia  Caesaris  statuae  qua  Brutorum ,  qua 
Camillorum.  Nec  discrepat  causa.  Illi  enim  reges  hostemque 
victorem  moenibus  depulerunt :  hic  regnum  ipsum,  quaeque  alia  20 
captivitas  gignit,  arcet  ac  summovet,  sedemque  obtinet  princi- 
pis,  ne  sit  domino  locus.  Ac  mihi  intuenti  sapientiam  tuam  mi- 
nus  mirum  videtur  quod  mortales  istos  caducosque  titulos  aut 
depreceris  aut  temperes.  Scis  enim  ubi  vera  principis,  ubi 
sempiterna  sit  gloria,  ubi  sint  honores  in  quos  nihil  flammis,  ni-  25 
hil  senectuti,  nihil  successoribus  liceat.  Arcus  enim  et  sta- 
tuas ,  aras  etiam  templaque  demolitur  et  obscurat  oblivio ,  ne- 
glegit  carpitque  posteritas:  contra  contemptor  ambitionis  et 
infmitae  potestatis  domitor  ac  frenator  animus  ipsa  vetustate 
florescit,  nec  ab  ullis  magis  laudatur  quam  quibus  minime  ne-30 
cesse  est.  Praetereant  quisque  factus  est  princeps,  extem- 
plo  fama  eius,  incertum  bona  anmala,  ceterum  aeterna 
est.  Non  ergo  perpetua  principi  fama,  quae  invitum  manet, 
sed  bona  concupiscenda  est:  ea  porro  non  imaginibus  et  sta- 
tuis  sed  virtute  ac  meritis  prorogatur.  Quin  etiam  leviora35 
haec,  formam  principis  figuramque,  non  aurum  melius  vel 
argentum  quam  favor  hominum  exprimat  teneatque.  Quod 
quidem  prolixe  tibi  cumulateque  contingit,  cuius  laetissima 

facies  et  amabilis  vultus  in  omnium  civium  ore  oculis  animo 
sedet. 

Adnotasse  vos  credo ,  patres  conscripti ,  iam  dudum  me  56 
non  eligere  quae  referam.  Propositum  est  enim  mihi  princi- 
5  pem  laudare ,  non  principis  facta.  Nam  laudabilia  multa  etiam 
mali  faciunt,  ipse  laudari  nisi  optimus  non  potest.  Quare  non 
alia  maior ,  imperator  auguste,  gloria  tua  quam  quod  agentibus 
tibi  gratias  nihil  velandum  est ,  nihil  omittendum  est.  Quid  est 
enim  in  principatu  tuo  quod  cuiusquam  praedicatio  vel  transsi- 

lOlire  vel  praetervehi  debeat?  Quod  momentum,  quod  immo 
temporis  punctum  aut  beneficio  sterile  aut  vacuum  laude?  Non 
omnia  eius  modi  ut  is  optime  te  laudasse  videatur  qui  narrave- 
rit  fidelissime?  Quo  fit  ut  prope  in  inmensum  diffundatur  ora- 
tio  mea,  et  necdum  de  biennio  loquor.   Quam  multa  dixi  de 

15  moderatione,  et  quanto  plura  adhuc  restant!  ut  illud  quod 
secundum  consulatum  recepisti,  quia  princeps  et  pater  defe- 
rebat.  At  postquam  ad  te  imperii  summam  et  cum  omnium  re- 
rum  tum  etiam  tui  potestatem  dii  transtulerunt,  tertium  consu- 
latum  recusasti,  cum  agere  tam  bonum  consulem  posses.  Ma- 

20  gnum  est  differre  honorem,  gloriam  maius.  Gestum  consula- 
tum  mirer  an  non  receptum?  gestum  non  in  hoc  urbis  otio  et 
intimo  sinu  pacis ,  sed  iuxta  barbaras  gentes ,  ut  illi  solebant 
quibus  erat  moris  paludamento  mutare  praetextam  ignotasque^ 
terras  victoria  sequi.  Pulchrum  imperio,  gloriosum  tibi,  cum 

25  te  socii  atque  amici  sua  in  patria,  suis  in  sedibus  adierunt.  De- 
cora  facies ,  consulis  multa  post  saecula  tribunal  viridi  cespite 
extructum  nec  fascium  tantum  sed  pilorum  signorumque  ho- 
nore  circumdatum.  Augebant  maiestatem  praesidentis  diversi 
postulantium  habitus  ac  dissonae  voces  raraque  sine  interprete 

30oratio.  Magnificum  est  civibus  iura,  quid  hostibus  reddere? 
speciosum  certam  fori  pacem,  quid  inmanes  campos  sella  cu- 
ruli  victorisque  vestigio  premere,  inminere  minacibus  ripis 
tutum  quietumque,  spernere  barbaros  fremitus,  hostilemque 
terrorem  non  armorum  magis  quam  togarum  ostentatione  con* 

35  pescere?  Itaque  non  te  apud  imagines ,  sed  ipsum  praesentem 
audientemque  consalutabant  imperatorem,  nomenque,  quod  alii 
domitis  hostibus,  tu  contemptis  merebare. 

Haec  laus  acti  consulatus;  illa  dilati  quod  adhuc  initio  prin-  57 
Plini  Ep.  18 


274 


C.  PLINI 


cipatus  ,  ut  iam  exeusatus  hoiioribus  et  expletus ,  consulatum 
recusasti,  quem  novi  imperatores  destinatum  aliis  in  se  transfe- 
rebant.  Fuit  etiam  qui  in  principatus  sui  fine  consulatum,  quem 
dederat  ipse,  magna  ex  parte  iam  gestum  extorqueret  et  rape- 
ret.  Hoc  ergo  honore ,  quem  et  incipientes  principes  et  desi-  5 
nentes  adeo  concupiscunt  ut  auferant,  tu  otioso  ac  vacante 
privatis  cessisti.  Invidiosusne  erat  aut  tibi  tertius  consulatus 
aut  principi  primus?  Nam  secundum  imperator  quidem,  sub 
imperatore  tamen  inisti,  nihilque  inputari  in  eo  vel  honori  pot- 
est  vel  exemplo  nisi  obsequium.  Ita  vero ,  quae  civitas  quin- 10 
quies  atque  etiam  sexies  consules  vidit,  non  illos  qui  expirante 
iam  libertate  per  vim  ac  tumultum  creabantur,  sed  quibus  se- 
positis  et  absentibus  in  rura  sua  consulatus  ferebantur,  in  hae 
civitate  tertium  consulatum  princeps  generis  humani  ut  prae- 
gravem  recusasti?  Tantone  Papiriis  etiam  et  Quintiis  modera- 15 
tior  Augustus  et  Caesar  et  pater  patriae?  At  illos  res  publica 
ciebat.  Quid?  te  non  eadem  res  publica?  non  senatus?  non 
consulatus  ipse,  qui  sibi  tuis  umeris  attolli  etaugescere  vide- 
58  tur?  Non  te  ad  exemplar  eius  voco  qui  continuis  consulatibus 
fecerat  longum  quendam  et  sine  discrimine  annum:  iis  te  con-20 
fero  quos  certum  est,  quotiens  consules  fuerunt,  non  sibi 
praestitisse.  Erat  in  senatu  ter  consul ,  cum  tu  tertium  consu- 
latum  recusabas.  Onerosum  nescio  quid  verecundiae  tuae  con- 
sensus  noster  indixerat,  ut  princeps  totiens  consul  esses  quo- 
tiens  senator  tuus :  nimia  modestia  istud  etiam  privatus  recu-  25 
sasses.  An  consularis  viri  triumphalisque  filius,  cum  tertio 
consul  creatur,  ascendit?  non  debitum  hoc  illi?  non  vel  sola 
generis  claritate  promeritum?  Contigit  ergo  privatis  aperire 
annum  fastosque  reserare ,  et  hoc  quoque  redditae  libertatis 
indicium  fuit  quod  consul  alius  quam  Caesar  esset.  Sic  exactis  30 
regibus  coepit  liber  annus :  sic  olim  servitus  pulsa  privata  fa- 
stis  nomina  induxit.  Miseros  ambitionis  qui  ita  consules  semper 
ut  semper  principes  erant !  Quamquam  non  ambitio  magis  quam 
livor  et  malignitas  videri  potest  omnes  annos  possidere  sum- 
mumque  illud  purpurae  decus  non  nisi  praecerptum  praeflora-35 
tumque  transmittere.  Tuam  vero  magnanimitatem  an  modestiam 
an  benignitatem  prius  mirer  ?  Magnanimitatis  fuit  expetito  semper 
honore  abstinere,  modestiae  cedere,  benignitatis  per  alios  frui. 

Sed  iam  tempus  est  te  ipsi  consulatui  praestare,  ut  maio-  59 
rern  eum  suscipiendo  gerendoque  facias.  Nam  saepius  recu- 
sare  ambiguam  ac  potius  illam  interpretationem  habet,  tam- 
quam  minorem  putes.  Tu  quidem  ut  maximum  recusasti ;  sed 
5  hoc  persuadere  nemini  poteris,  nisi  aliquando  et  non  recusave- 
ris.  Cum  arcus ,  cum  tropaea,  cum  statuas  deprecaris ,  tribuen- 
da  est  verecundiae  tuae  venia;  illa  enim  sane  tibi  dicantur: 
nunc  vero  postulamus  ut  futuros  principes  doceas  inertiae 
renuntiare,  paulisper  delicias  differre,  paulisper  et  saltem  ad 

10  brevissimum  tempus  ex  illo  felicitatis  somno  velut  excitatos 
induere  praetextam,  quam,  cum  dare  possent,  occuparint, 
ascendere  curulem,  quam  detineant,  esse  denique  quod  con- 
cupierunt,  nec  ideo  tantum  velle  consules  fieri  ut  fuerint. 
Gessisti  alterum  consulatum,  scio:  illum  exercitibus,  illum 

15  provinciis ,  illum  etiam  exteris  gentibus  poteris  inputare ,  non 
potes  nobis.  Audimus  quidem  te  omne  munus  consulis  obisse, 
sed  audimus.  Diceris  iustissimus  humanissimus  patientissimus 
fuisse ,  sed  diceris.  Aequum  est  aliquando  nos  iudicio  nostro, 
oculis  nostris,  non  famae  semper  et  rumoribus  credere.  Quous- 

20que  absentes  de  absente  gauclebimus?  Liceat  experiri  an  aliquid 
superbiae  tibi  ille  ipse  secundus  consulatus  attulerit.  Multum 
in  conmutandis  moribus  hominum  medius  annus  valet,  in  prin- 
cipum  plus.  Dicimus  quidem,  cui  virtus  aliqua  contingat, 
omnes  inesse:  cupimus  tamen  experiri  an  nunc  quoque  una 

25  eademque  res  sit  bonus  consul  et  bonus  princeps.  Nam  prae- 
ter  id  quod  est  arduum ,  duas  easque  simul  capere  potestates 
summas,  tum  inest  utrique  non  nulla  diversitas,  cum  principem 
quam  simillimum  esse  privalo ,  consulem  quam  dissirnillimum 
deceat.  Atque  ego  video  proximo  anno  consulatus  recusandi  60 

30hanc  praecipuam  fuisse  rationem,  quod  eum  absens  gerere  non 
poteras:  sed  iam  urbi  votisque  publicis  redditus,  quid  est  in 
quo  magis  sis  adprobaturus  quae  quantaque  fuerint  quae  desi- 
derabamus?  Parum  est  ut  in  curiam  venias,  nisi  et  convoces, 
ut  intersis  senatui,  nisi  et  praesideas,  ut  censentes  audias, 

35  nisi  et  perroges.  Vis  illud  augustissimum  consulum  aliquando 
tribunal  maiestati  suae  reddere  ?  ascende.  Vis  constare  reve- 
rentiam  magistratibus,  legibus  auctoritatem,  modestiam  postu- 
lantibus?  adi.  Quod  enim  interesset  rei  publicae,  si  privatus 

esses,  consulem  te  haberet  tantum  an  et  senatorem,  hoc  nunc 
scito  interesse  principem  te  habeat  tantum  an  et  consulem. 
His  tot  tantisque  rationibus  quamquam  multum  reluctata  vere- 
cundia  principis  nostri  tandem  tamen  cessit.  At  quemadmo- 
dum  cessit?  Non  se  ut  privatis,  sed  ut  privatos  sibi  pares  fa- 5 
ceret.  Recepit  enim  tertium  consulatum ,  ut  daret.  Noverat 
moderationem  hominum ,  noverat  pudorem ,  qui  non  sustinerent 
tertio  consules  esse  nisi  cum  ter  consule.  Bellorum  istud  so- 
ciis  olim,  periculorum  consortibus,  parce  tamen  tribuebatur, 
quod  tu  singularibus  viris,  ac  de  te  quidem  bene  ac  fortiter,  10 
sed  praestitisti  in  toga  meritis.  Utriusque  cura,  utriusque  vigi- 
lantia  obstrictus  es,  Caesar.  Sed  in  principe  rarum  ac  prope 
insolitum  est  ut  se  putet  obligatum,  aut  si  putet,  amet.  Debes 
ergo,  Caesar,  et  solvis.  Sed  cum  ter  consules  facis,  non  tibi 
magnus  princeps ,  sed  non  ingratus  amicus  videris.  Quin  etiam  15 
perquam  modica  quaedam  civium  merita  fortunae  tuae  viribus  in 
maius  extollis.  Efficis  enim  ut  tantum  tibi  quisque  praestitisse 
videatur  quantum  a  te  recipit.  Quid  isti  benignitati  precer?  nisi 
ut  semper  obliges ,  obligeris,  incertumque  facias  utrum  magis 
61  expediat  civibus  tuis  debere  tibi  an  praestitisse.  Equidem  illum  20 
antiquum  senatum  contueri  videbar,  cum  ter  consule  adsidente 
tertio  consulem  designatum  rogari  sententiam  cernerem.  Quanti 
tunc  illi,  quantusque  tu!  Accidit  quidem  ut  corpora  quamlibet 
ardua  et  excelsa  procerioribus  admota  decrescant;  item  ut  ai- 
tissimae  civium  dignitates  collatione  fastigii  tui  quasi  depriman-  25 
tur,  quantoque  propius  ad  magnitudinem  tuam  ascenderint, 
tantum  etiam  a  sua  descendisse  videantur.  Illos  tamen  tu,  quam- 
quam  non  potuisti  tibi  aequare ,  cum  velles ,  adeo  in  edito  con- 
locasti  ut  tantum  super  ceteros  quantum  infra  te  cernerentur. 
Si  unius  tertium  consulatum  eundem  in  annum  in  quem  tuum30 
contulisses ,  ingentis  animi  specimen  haberetur.  Ut  enim  feli- 
citatis  est  quantum  velis  posse,  sic  magnitudinis  velle  quantum 
possis.  Laudandus  quidem  et  ille  qui  tertium  consulatum  me- 
ruit,  sed  magis  sub  quo  meruit:  magnus  memorandusque  qui 
tantum  praemium  cepit,  sed  maior  qui  capienti  dedit.  Quid,35 
quod  duos  pariter  tertio  consulatu,  duos  collegas  tui  sanctitate 
decorasti?  ut  sit  nemini  dubium  hanc  tibi  praecipuam  causam 
fuisse  extendendi  consulatus  tui,  ut  duorum  consulatus  ample- 

cteretur  collegamque  te  non  uni  daret.  Uterque  nuper  consula- 
tum  alterum  gesserat ,  a  patre  tuo,  id  est  quanto  minus  quam  a 
te  datum!  utriusque  adhuc  oculis  paulo  ante  dimissi  fasces  ob- 
errabant,  utriusque  sollemnis  ille  lictorum  et  praenuntius  cla- 
5  mor  auribus  insederat ,  cum  rursus  curulis  rursusque  purpura ; 
ut  olim,  cum  hostis  in  proximo  et  in  summum  discrimen  ad- 
ducta  res  publica  expertum  honoribus  virum  posceret,  non 
consulatus  hominibus  isdem,  sed  idem  homines  consulati- 
bus  reddebantur.  Tanta  tibi  bene  faciendi  vis  ut  indulgentia 

lOtua  necessitates  aemuletur.  Modo  praetextas  exuerant;  re- 
sumant:  modo  lictores  abire  iusserant;  revocent:  modo  gra- 
tulantes  amici  recesserant;  revertantur.  Hominisne  istud  in- 
genium  est,  hominis  potestas,  renovare  gaudia ,  redintegrare 
laetitiam ,  nullam  requiem  gratulationibus  dare ,  neque  alia  re- 

15petendis  consulatibus  intervalla  permittere  nisi  dum  finiun- 
tur?  Facias  ista  semper,  nec  umquam  in  hoc  opere  aut  ani- 
mus  tuus  aut  fortuna  lassetur.  Des  quam  plurimis  tertios  con- 
sulatus,  et  cum  plurimis  tertios  consulatus  dederis,  semper 
tamen  plures  quibus  debeas  dare  supersint.  Omnium  quidem  62 

20  beneficiorum  quae  merentibus  tribuuntur  non  ad  ipsos  gaudium 
maius  quam  ad  similes  redundat :  praecipue  tamen  ex  horum 
consulatu  non  ad  partem  aliquam  senatus ,  sed  ad  totum  sena- 
tum  tanta  laetitia  pervenit  ut  eundem  honorem  omnes  sibi  et 
dedisse  et  accepisse  videantur.  Nempe  enim  hi  sunt  quos  se- 

25natus,  cum  publicis  sumptibus  minuendis  optimum  quemque 
praeficeret,  elegit,  et  quidem  primos.  Hoc  est  igitur,  hoc  est 
quod  penitus  illos  animo  Caesaris  insinuavit.  An  parum  saepe 
experti  sumus  hanc  esse  rerum  conditionem  ut  senatus  favor 
apud  principem  aut  prosit  aut  noceat  ?  Nonne  paulo  ante  ni- 

30  hil  magis  exitiale  erat  quam  illa  principis  cogitatio  chunc  se- 
natus  probat,  hic  senatui  carus  est'?  Oderat  quos  nos  amare- 
mus ,  sed  et  nos  quos  ille.  Nunc  inter  principem  senatumque 
dignissimi  cuiusque  caritate  certatur.  Demonstramus  invicem, 
credimus  invicem,  quodque  maximum  amoris  mutui  signum 

35  est,  eosdem  amamus.  Proinde,  patres  conscripti,  favete  aperte, 
diligite  constanter.  Non  iam  dissimulandus  est  amor,  ne  no- 
ceat ;  non  premendum  odium ,  ne  prosit.  Eadem  Caesar  quae 
senatus  probat  inprobatque.  Vos  ille  praesentes,  vos  etiam 

absentes  in  consilio  habet.  Tertio  consules  fecit  quos  vos  ele- 
geratis,  et  fecit  hoc  ordine  quo  electi  a  vobis  erant.  Magnus 
utique  honor  vester,  sive  eosdem  maxime  diligit  quos  scit  vo- 
bis  esse  carissimos ,  sive  illis  neminem  praefert ,  quamvis  ali- 
quem  magis  amet:  proposita  simt  senioribus  praemia,  iuveni-5 
bus  exempla:  adeant,  frequentent  securas  tandem  ac  patentes 
domos:  quisquis  probatos  senatui  viros  suspicit,  hic  maxime 
principem  promeretur.  Sibi  enim  adcrescere  putat  quod  cuique 
adstruatur ,  nullamque  in  eo  gloriam  ponit  quod  sit  omnibus  ma- 
ior,  nisi  maximi  fuerint  quibus  maior  est.  Persta,  Caesar,  inio 
ista  ratione  propositi,  talesque  nos  crede  qualis  fama  cuiusque 
est.  Huic  aures,  huic  oculos  intende:  ne  respexeris  clandestinas 
existimationes  nullisque  magis  quam  audientibus  insidiantes  su- 
surros.  Melius  omnibus  quamsingulis  creditur.  Singuli  enimdeci- 
pere  et  decipi  possunt :  nemo  omnes,  neminem  omnes  fefellerunt.  15 
63      Revertor  iam  ad  consulatum  tuum,  etsi  sunt  quaedam  ad 
consulatum  quidem  pertinentia,  ante  consulatum  tamen ;  in  pri- 
mis  quod  comitiis  tuis  interfuisti  candidatus  non  consulatus 
tantum  sed  inmortalitatis  et  gloriae  et  exempli  quod  sequeren- 
tur  principes  boni,  mali  mirarentur.  Vidit  te  populus  Romanus  20 
in  illa  vetere  potestatis  suae  sede :  perpessus  es  longum  illud 
carmen  comitiorum  nec  iam  inridendam  moram,  consulque  sic 
factus  es  ut  unus  ex  nobis ,  quos  facis  consules.  Quotus  quis- 
que  principum  antecedentium  honorem  istum  aut  consulatui  ha- 
buit  aut  populo?  Nam  alii  marcidi  somno  hesternaque  cena  re-  25 
dundantes  comitiorum  suorum  nuntios  opperiebantur,  alii  sane 
pervigiles  et  insomnes ,  sed  intra  cubilia  sua  illis  ipsis  consu- 
libus  a  quibus  consules  renuntiabantur  exilia  et  caedem  machi- 
nabantur.  0  prava  et  inscia  verae  maiestatis  ambitio,  concupi- 
scere  honorem  quem  dedigneris ,  dedignari  quem  concupieris,  30 
cumque  ex  proximis  hortis  campum  et  comitia  prospectes,  sic 
ab  illis  abesse,  tamquam  Danubio  Rhenoque  dirimare!  Aver- 
seris  tu  honori  tuo  sperata  suffragia,  renuntiarique  te  consu- 
lem  iussisse  contentus,  liberae  civitatis  ne  simulationem  qui- 
dem  serves?  abstineas  denique  comitiis,  abstrusus  atque  ab-35 
ditus,  quasi  illic  tibi  non  cousulatus  detur,  sed  abrogetur  im- 
perium?  Haec  persuasio  superbissimis  dominis  eratut  sibi  vi- 
derentur  principes  esse  desinere,  si  quid  facerent  tamquam 

senatores.  Plerique  tamen  non  tam  superbia  quam  metu  quo- 
dam  summovebantur.  An  stuprorum  sibi  incestarumque  noctium 
conseii,  auspicia  polluere  sacratumque  campum  nefario  aude- 
rent  contaminare  vestigio?  Non  adeo  deos  hominesque  con- 
5tempserant,  ut  in  illa  speciosissima  sede  hominum  deorumque 
coniectos  in  se  oculos  ferre  ac  perpeti  possent.  Tibi  contra 
et  moderatio  tua  suasit  et  sanctitas  ut  te  et  religioni  deorum  et 
iudiciis  hominum  exhiberes.  Alii  consulatum  ante  quam  acci-  64 
perent,  tu  et  dum  accipis  meruisti.  Peracta  erant  sollemnia 

10  comitiorum ,  si  principem  cogitares,  iamque  se  omnis  turba 
commoverat,  cum  tu  mirantibus  cunctis  accedis  ad  consulis 
sellam,  adigendum  te  praebes  in  verba  principibus  ignota ,  nisi 
cum  iurare  cogerent  alios.  Vides  quam  necessarium  fuerit  con- 
sulatum  non  recusare.  Non  putassemus  istud  te  facturum  fuisse, 

15  si  recusasses.  Stupeo,  patres  conscripti,  necdum  satis  aut 
oculis  meis  aut  auribus  credo,  atque  identidem  me  an  audie- 
rim ,  an  viderim  interrogo.  Imperator  ergo  et  Caesar  et  Au- 
gustus  et  pontifex  maxirnus  stetit  ante  gremium  consulis ,  se- 
ditque  consul  principe  ante  se  stante ,  et  sedit  inturbatus ,  in- 

20territus,  et  tamquam  ita  fieri  soleret.  Quin  etiam  sedens  prae- 
ivit  ius  iurandum,  et  ille  iuravit,  expressit,  explanavitque  verba 
quibus  caput  suum,  domumsuam,  si  sciens  fefellisset,  deo- 
rum  irae  consecraret.  Ingens,  Caesar,  et  par  gloria  tua,  sive 
fecerint  istud  postea  principes  sive  non  fecerint.  Ullane  satis 

25  digna  praedicatio  est  idem  tertio  consulem  fecisse  quod  primo, 
idem  principem  quod  privatum,  idem  imperatorem  quod  sub 
imperatore?  Nescio  iam,  nescio  pulchriusne  sit  istud  quod 
praeeunte  nullo,  an  hoc  quod  alio  praeeunte  iurasti.  Inrostris  65 
quoque  simili  religione  ipse  te  legibus  subiecisti,  legibus, 

SOCaesar,  quas  nemo  principi  scripsit.  Sed  tu  nihil  amplius  vis 
tibi  licere  quam  nobis :  sic  fit  ut  nos  tibi  plus  velimus.  Quod 
ego  nunc  primum  audio ,  nunc  primum  disco ,  non  est  princeps 
super  leges,  sed  leges  super  principem,  idemque  Caesari  con- 
suli  quod  ceteris  non  licet.  Iurat  in  legem  attendentibus  diis; 

35nam  cui  magis  quam  Caesari  attendant?  iurat  observantibus 
iis  quibus  idem  iurandum  est ,  non  ignarus  alioqui  nemini  reli- 
giosius  quod  iuraverit  custodiendum  quam  cuius  maxime  inter- 
est  non  peierari.   Itaque  et  abiturus  consulatu  iurasti  te  nihil 

contra  leges  fecisse.  Magnum  hoc  erat,  cum  promitteres;  ma- 
ius ,  postquam  praestitisti.  Iam  totiens  procedere  in  rostra,  in- 
ascensum  illum  superbiae  principum  locum  terere ,  hic  susci- 
pere  hic  ponere  magistratus,  quam  dignumte,  quamque  di- 
versum  consuetudine  illorum  qui  pauculis  diebus  gestum  con-  5 
sulatum,  immo  non  gestum  abiciebant  per  edictum!  Hoc  pro 
contione,  pro  rostris,  pro  iure  iurando;  scilicet  ut  primis  ex- 
trema  congruerent,  utque  hoc  solo  intellegerentur  ipsi  consu- 
les  fuisse  quod  alii  non  fuissent. 

66  Non  transsilui ,  patres  conscripti ,  principis  nostri  consula- 10 
tum ,  sed  eundem  in  locum  contuli  quidquid  de  iure  iurando 
dicendum  erat.  Neque  enim,  ut  in  sterili  ieiunaque  materia, 
eandem  speciem  laudis  diducere  ac  spargere  atque  identidem 
tractare  debemus.  Inluxerat  primus  consulatus  tui  dies,  quo 
tu  curiam  ingressus,  nunc  singulos  nunc  universos  adhortatusl5 
esresumere  libertatem,  capessere  quasi  communis  imperii  cu- 
ras,  invigilare  publicis  utilitatibus  et  insurgere.  Omnes  ante  te 
eadem  ista  dixerunt,  nemini  tamen  ante  te  creditum  est.  Erant 
sub  oculis  naufragia  multorum ,  quos  insidiosa  tranquillitate 
provectos  inprovisus  turbo  perculerat.  Quod  enim  tam  infldum  20 
mare  quam  blanditiae  principum  illorum ,  quibus  tanta  levitas, 
tanta  fraus  ut  facilius  esset  iratos  quam  propitios  habere?  Te 
vero  securi  et  alacres  quo  vocas  sequimur.  Iubes  esse  libe- 
ros ;  erimus :  iubes  quae  sentimus  promere  in  medium ;  profe- 
remus.  Neque  enim  adhuc  ignavia  quadam  et  insito  torpore25 
cessavimus :  terror  et  metus  et  misera  illa  ex  periculis  facta 
prudentia  monebat  ut  a  re  publica  (nulla  erat  autem  omnino  res 
publica)  oculos  aures  animos  averteremus.  At  nunc  tua  dextra 
tuisque  promissis  freti  et  innixi,  obsepta  diutina  servitute  ora 
reseramus  frenatamque  tot  malis  linguam  resolvimus.  Vis  enim30 
tales  esse  nos  quales  iubes,  nihilque  exhortationibus  tuis  fu- 
catum ,  nihil  subdolum ,  denique  nihil  quod  credentem  fallere 
paret,  non  sine  periculo  fallentis.  Neque  enim  umquam  dece- 

67  ptus  est  princeps  nisi  qui  prius  ipse  decepit.  Equidem  hunc 
parentis  publici  sensum  cum  ex  oratione  eius  tum  pronuntia-  35 
tione  ipsa  perspexisse  videor.  Quae  enim  illa  gravitas  senten- 
tiarum!  quam  inadfectata  veritas  verborum!  quae  adseveratio  in 
voce!  quae  adfirmatio  in  vultu!  quanta  in  oculis,  habitu,  ge- 

stu,  toto  denique  corpore  fides!  Tenebit  ergo  semper  quid 
suaserit,  scietque  nos,  quotiens  libertatem  quam  dedit  expe- 
riemur,  sibi  parere.  Nec  verendum  est  ne  incautos  putet,  si 
fidelitate  temporum  constanter  utamur,  quos  meminit  sub  malo 
5  principe  aliter  vixisse.  Nuncupare  vota  et  pro  aeternitate  im- 
perii  et  pro  salute  principum ,  immo  pro  salute  principum  ac 
propter  illos  pro  aeternitate  imperii  solebamus.  Haec  pro  im- 
perio  nostro  in  quae  sint  verba  suscepta  operae  pretium  est 
adnotare  csi  bene  rem  publicam  et  ex  utilitate  omnium  rexe- 

10  m\  Digna  vota  quae  semper  suscipiantur  semperque  solvan- 
tur.  Egit  cum  diis  ipso  te  auctore ,  Caesar ,  res  publica  ut  te 
sospitem  incolumemque  praestarent,  si  tu  ceteros  praestitis- 
ses;  si  contra,  illi  quoque  a  custodia  tui  capitis  oculos  dimo- 
verent  teque  relinquerent  votis  quae  non  palam  susciperentur. 

15  Alii  se  superstites  rei  publicae  optabant  faciebantque :  tibi  sa- 
lus  tua  invisa  est ,  si  non  sit  cum  rei  publicae  salute  coniuncta. 
Nihil  pro  te  pateris  optari ,  nisi  expediat  optantibus ,  omnibus- 
que  annis  in  consilium  de  te  deos  mittis ,  exigisque  ut  senten- 
tiam  suam  mutent,  si  talis  esse  desieris  qualis  electus  es.  Sed 

20ingenti  conscientia,  Caesar,  pacisceris  cum  diis  ut  te,  si  me- 
reberis ,  servent ,  cum  scias  an  merearis  neminem  magis  quam 
deos  scire.  Nonne  vobis ,  patres  conscripti ,  haec  diebus  ac 
noctibus  agitare  secum  videtur?  cego  quidem  in  me,  si  omni- 
um  utilitas  ita  posceret,  etiam  praefecti  manum  armavi:  sed 

25  ne  deorum  quidem  aut  iram  aut  neglegentiam  deprecor ;  quaeso 
immo  et  obtestor  ne  umquam  pro  me  vota  res  publica  invita 
suscipiat,  aut  si  susceperit  invita,  ne  debeat\  Capis  ergo,  68 
Caesar ,  salutis  tuae  gloriosissimum  fructum  ex  consensu  deo- 
rum.  Nam  cum  excipias  ut  ita  demum  te  dii  servent ,  si  bene 

30rem  publicam  et  ex  utilitate  omnium  rexeris,  certus  es  te  bene 
rem  publicam  regere,  cum  servent.  Itaque  securus  tibi  et 
laetus  dies  exit,  qui  principes  alios  cura  et  metu  distinebat, 
cum  suspensi  et  attoniti  parumque  confisi  patientia  nostra,  hinc 
atque  inde  publicae  servitutis  nuntios  expectarent.  Ac  si  forte 

35  aliquos  flumina  nives  venti  praepedissent,  statim  hoc  illud  esse 
credebant  quod  merebantur;  nec  erat  discrimen  ullum  pavoris, 
propterea  quod,  cum  a  malo  principe  tamquam  successor  ti- 
meatur  quisquis  est  dignior,  cum  sit  nemo  non  dignior,  omnes 

timentur.  Tuam  securitatem  non  mora  nuntiorum ,  non  littera- 
rum  tarditas  differt.  Scis  tibi  ubique  iurari,  cum  ipse  iuraveris 
omnibus.  Nemo  hoc  sibi  non  praestat.  Amamus  quidem  te  in 
quantum  mereris;  istud  tamen  non  tui  facimus  amore  sed  nostri, 
nec  umquam  inlucescat  dies  quo  pro  te  nuncupet  vota  non5 
utilitas  nostra  sed  fides,  Caesar.  Turpis  tutela  principis  cui  pot- 
est  inputari.  Queri  libet  quod  in  secreta  nostra  non  inquirant 
principes  nisi  quos  odimus.  Nam  si  eadem  cura  bonis  quae  ma- 
lis  esset,  quam  ubique  admirationem  tui,  quod  gaudium  exulta- 
tionemque  deprehenderes !  quos  omnium  cum  coniugibus  ac  li- 10 
beris,  quos  etiam  cum  domesticis  aris  focisque  sermones!  Scires 
mollissimis  istis  auribus  parci.  Et  alioqui  cum  sint  odium  amor- 
que  contraria ,  hoc  perquam  simile  habent  quod  ibi  intemperan- 

69tius  amamus  bonos  principes,  ubi  liberius  malos  odimus.  Ce- 
pisti  tamen  et  adfectus  nostri  et  iudicii  experimentum,  quan- 15 
tum  maximum  praesens  capere  potuisti ,  illo  die  quo  sollicitu- 
dini  pudorique  candidatorum  ita  consuluisti  ne  ullius  gaudium 
alterius  tristitia  turbaret.  Alii  cum  laetitia,  alii  cum  spe  reces- 
serunt:  multis  gratulandum ,  nemo  consolandus  fuit.  Nec  ideo 
segnius  iuvenes  nostros  exhortatus  es  senatum  circumirent,  se-  20 
natui  supplicarent ,  atque  ita  a  principe  sperarent  honores ,  si 
a  senatu  petissent.  Quo  quidem  in  loco ,  si  quibus  opus  exem- 
plo,  adiecisti  ut  te  imitarentur. v  Arduum ,  Caesar,  exemplum 
et  quod  fmitari  non  magis  quisquam  candidatorum  quam  prin- 
cipum  possit.  Quis  enim  vel  uno  die  reverentior  senatus  candi-  25 
datus  quam  tu ,  cum  omni  vita  tum  illo  ipso  tempore  quo  iudi- 
cas  de  candidatis  ?  An  aliud  a  te  quam  senatus  reverentia  obti- 
nuit  ut  iuvenibus  clarissimae  gentis  debitum  generi  honorem, 
sed  ante  quam  deberetur,  offerres?  Tandem  ergo  nobilitas  non 
obscuratur,  sed  inlustratur  a  principe:  tandem  illos  ingentium30 
virorum  nepotes ,  illos  posteros  libertatis  nec  terret  Caesar  nec 
pavet ;  quin  immo  festinatis  honoribus  amplificat  atque  auget 
et  maioribus  suis  reddit.  Si  quid  usquam  stirpis  antiquae,  si 
quid  residuae  claritatis ,  hoc  amplexatur  et  refovet  et  in  usum 
rei  publicae  promit.  Sunt  in  honore  hominum  et  in  honore  fa-  35 
mae  magna  nomina  ex  tenebris  oblivionis  indulgentia  Caesaris, 

70  cuius  hoc  est  ut  nobiles  et  conservet  et  efficiat.  Praefuerat  pro« 
vinciae  quaestor  unus  ex  candidatis,  inque  ea  civitatis  amplissi 

mae  reditus  egregia  constitutione  fundaverat.  Hoc  senatui  ad- 
legandum  putasti.  Cur  enim  te  principe ,  qui  generis  tui  cla- 
ritatem  virtute  superasti,  deterior  esset  conditio  eorum  qui 
posteros  habere  nobiles  mererentur  quam  eorum  qui  parentes 
5habuissent?  0  te  dignum  qui  de  magistratibus  nostris  semper 
haec  nunties,  nec  poenis  malorum  sed  bonorum  praemiis  bo- 
nos  facias!  Accensa  est  iuventus,  erexitque  animos  ad  aemu- 
landum  quod  laudari  videbat,  nec  fuit  quisquam  quem  non  haec 
cogitatio  subiret,  cum  sciret,  quidquid  a  quoque  in  provinciis 

lObene  fieret,  omnia  te  scire.  Utile  est,  Caesar,  et  salutare 
praesidibus  provinciarum  hanc  habere  fiduciam ,  paratum  esse 
sanctitati  et  industriae  suae  maximum  praemium,  iudicium  prin- 
cipis,  suffragium  principis.  Adhuc  autem  quamlibet  sincera 
rectaque  ingenia,  etsi  non  detorquebat,  hebetabat  tamen  mi- 

I5sera  sed  vera  reputatio,  cvides  enim:  si  quid  bene  fecero, 
sciet  Caesar?  aut  si  scierit,  testimonium  reddet'?  Ita  eadem 
illa  seu  neglegentia  seu  malignitas  principum  ,  cum  male  con- 
sultis  inpunitatem,  recte  factis  nullum  praemium  polliceretur, 
nec  illos  a  crimine  et  hos  deterrebat  a  laude.  At  nunc,  si 

20bene  aliquis  provinciam  rexerit,  huic  quaesita  virtute  dignitas 
offertur.  Patet  enim  omnibus  honoris  et  gloriae  campus :  ex 
hoc  quisque  quod  cupit  petat,  et  adsecutus  sibi  debeat.  Pro- 
vinciis  quoque  in  posterum  et  iniuriarum  metum  et  accusandi 
necessitatem  remisisti.  Nam  si  profuerint  quibus  gratias  ege- 

25  rint ,  de  nullo  queri  cogentur.  Decet  alioqui  nihil  magis  pro- 
desse  candidato  ad  sequentes  honores  quam  peractos.  Optime 
magistratus  magistratu ,  honore  honor  petitur.  Volo  ego ,  qui 
provinciam  rexerit  non  tantum  codicillos  amicorum  nec  urbana 
coniuratione  eblanditas  preces  sed  decreta  coloniarum,  decreta 

30  civitatum  adleget.  Bene  suffragiis  consularium  virorum  urbes 
populi  gentes  inseruntur.  Efficacissimum  pro  candidato  genus 
est  rogandi  gratias  agere.  Iam  quo  adsensu  senatus ,  quo  gau-  71 
dio  exceptum  est,  cum  candidatis,  ut  quemque  nominaveras, 
osculo  occurreres,  devexus  quidem  in  planum  et  quasi  unus 

35  ex  gratulantibus !  Te  mirer  magis  an  inprobem  illos  qui  ef- 
fecerunt  ut  istud  magnum  videretur,  cum  velut  adfixi  curuli- 
bus  suis  manum  tantum,  et  hanc  cunctanter  et  pigre  et  inpu- 
tantibus  similes  promerent?  Contigit  ergo  oculis  nostris  inso- 

lila  ante  facies ,  principem  aequatum  candidatis  et  simul  stan- 
tem  intueri ,  parem  accipientibus  honorem  qui  dabat.  Quod 
factum  tuum  a  cuncto  senatu  quam  vera  adclamatione  celebra- 
tum  est  Hanto  maior,  tanto  augustiorM  Nam  cuinihil  ad  augen- 
dum  fastigium  superest,  hic  uno  modo  crescere  potest,  si  se5 
ipse  summittat ,  securus  magnitudinis  suae.  Neque  enim  ab  ullo 
periculo  fortuna  principum  longius  abest  quam  humilitatis.  Mihi 
quidem  non  tam  humanitas  tua  quam  intentio  eius  admirabilis 
videbatur.  Quippe  cum  orationi  oculos  vocem  manum  commo- 
dares ,  ut  si  alii  eadem  ista  mandasses ,  omnes  comitatis  nume-  1C 
ros  obibas.  Atque  etiam,  cum  nomina  suffragatorum  honore 
quo  solent  exciperentur,  tu  quoque  inter  excipientes  eras,  et 
ex  ore  principis  ille  senatorius  adsensus  audiebatur,  quodque 
apud  principem  perhibere  testimonium  merentibus  gaudeba- 
mus,  perhibebatur  a  principe.  Faciebas  ergo,  cum  diceres  lc 
optimos:  nec  ipsorum  modo  vita  a  te,  sed  iudicium  senatus 
conprobabatur,  ornarique  se,  non  illos  magis  quos  laudabas 
72  laetabatur.  Nam  quod  precatus  es  ut  illa  ipsa  ordinatio  comiti- 
orum  bene  ac  feliciter  eveniret  nobis,  rei  publicae,  tibi,  nonne 
tale  est  ut  nos  hunc  ordinem  votorum  convertere  debeamus  ?  2( 
deos  denique  obsecrare  ut  omnia  quae  facis  quaeque  facies 
prospere  cedant  tibi,  rei  publicae,  nobis?  vel  si  brevius  sit 
optandum,  ut  uni  tibi?  in  quo  et  res  publica  et  nos  sumus.  Fuit 
tempus,  ac  nimium  diu  fuit,  quo  alia  adversa,  alia  secunda 
principi  et  nobis :  nunc  communia  tibi  nobiscum  tam  laeta  quam  2c 
tristia ,  nec  magis  sine  te  nos  esse  felices  quam  tu  sine  nobis 
potes.  An,  si  posses,  in  fine  votorum  adiecisses  ut  ita  preci- 
bus  tuis  dii  adnuerent,  si  iudicium  nostrum  mereri  perseveras- 
ses?  Adeo  nihil  tibi  amore  civium  antiquius  ut  ante  a  nobis, 
deinde  a  diis ,  atque  ita  ab  illis  amari  velis ,  si  a  nobis  ameris.  3( 
Et  sane  priorum  principum  exitus  docuit  ne  a  diis  quidem  amari 
riisi  quos  homines  ament.  Arduum  erat  has  precationes  tuas 
laudibus  adaequare:  adaequavimus  tamen.  Qui  amoris  ardor, 
qui  stimuli,  quae  faces  illas  nobis  exclamationes  subiecerunt! 
Non  nostri ,  Caesar ,  ingenii ,  sed  tuae  virtutis  tuorumque  me-  3c 
ritorum  voces  fuerunt,  quas  nulla  umquam  adulatio  invenit, 
nullus  cuiusquam  terror  expressit.  Quem  sic  timuimus  ut  haec 
fingeremus?  quem  sic  amavimus  ut  haec  fateremur?  Nosti  ne- 

cessitatem  servitutis:  ecquando  simile  aliquid  audisti?  ecquan- 
do  dixisti?  Multa  quidem  excogitat  metus,  sed  quae  appa- 
reant  quaesita  ab  invitis :  aliud  sollicitudinis ,  aliud  securitatis 
ingenium  est;  alia  tristium  inventio  ,  alia  gaudentium:  neu- 
5trum  simulationes  expresserint.    Habent  sua  verba  miseri, 

;  sua  verba  felices,  utque  iam  maxime  eadem  ab  utrisque  di- 
cantur ,  aliter  dicuntur.  Testis  ipse  es  quae  in  omnium  ore  73 
laetitia.  Non  amictus  cuiquam,  non  habitus  quem  modo  extu- 
lerat.  Inde  resultantia  vocibus  tecta ,  nihilque  tantis  clamori- 

lObus  satis  clausum.  Quis  tunc  non  e  vestigio  suo  exiluit?  quis 
exiluisse  sensit?  Multa  fecimus  sponte,  plura  instinctu  quodam 
et  imperio.  Nam  gaudio  quoque  cogendi  vis  inest.  Num  ergo 
modum  ei  tua  saltem  modestia  inposuit?  Non,  quanto  magis  a 
te  reprimebatur,  exarsimus?  non  contumacia,  Caesar;  sed  ut 

15  in  tua  potestate  est  an  gaudeamus ,  ita  in  quantum  nec  in  no- 
stra.  Conprobasti  et  ipse  adclamationum  nostrarum  fidem  lacri- 
marum  tuarum  veritate.  Vidimus  umescentes  oculos  tuos,  de- 
missumque  gaudio  vultum,  tantumque  sanguinis  in  ore  quantum 
in  animo  pudoris.  Atque  hoc  magis  incensi  sumus  ut  precare- 

20mur  ne  quando  tibi  non  eadem  causa  Jacrimarum ,  utque  num- 
quam  frontem  tuam  ....  Hoc  ipsum  has  sedes  nos  quasi 
responsuras  interrogemus ,  viderintne  umquam  principis  la- 
crimas:  at  senatus  saepe  viderunt.  Onerasti  futuros  princi- 
pes,  sed  et  posteros  nostros.  Nam  et  hi  a  principibus  suis  exi- 

25  gent  ut  eadem  audire  mereantur,  et  illi  quod  non  audiant  indi- 
gnabuntur.  Nihil  magis  possum  proprie  dicere  quam  quod  di-  74 
ctum  est  a  cuncto  senatu,  co  te  felicem' !  Quod  cum  dicere- 
mus ,  non  opes  tuas  sed  animum  mirabamur.  Est  enim  demum 
vera  felicitas  felicitate  dignum  videri.   Sed  cum  multa  illo  die 

30dicta  sunt  sapienter  et  graviter,  tum  vel  in  primis  ccrede  no- 
bis,  crede  tibi'.  Magna  hoc  fiducia  nostri,  maiore  tamen  tui 
diximus,  Alius  enim  fortasse  alium,  ipsum  se  nemo  deceperit. 
Introspiciat  modo  vitam,  seque  quid  mereatur  interroget.  Pro- 
inde  dabat  vocibus  nostris  fidem  apud  oplimum  principem  quod 

35apud  malos  detrahebat.  Quamvis  enim  faceremus  quae  aman- 
tes  solent,  illi  tamen  non  amari  se  credebant  sibi.  Super  haec 
precati  sumus  ut  sic  te  amarent  dii  quemadmodum  tu  nos.  Quis 
hoc  aut  de  se  aut  principi  diceret  mediocriter  amanti?  Pronobis 

ipsis  quidem  haecfuit  summa  votorumut  nos  sic  amarent  dii  quo 
modo  tu.  Estne  verum  quod  inter  ista  clamavimus,  ?o  nos  felices'  ? 
Quid  enim  felicius  nobis,  quibusnon  iam  illud  optandum  est  ut  nos 
diligat  princeps,  seddii  quemadmodumprinceps?  Civitas  religi- 
onibusdedita  semperque  deorum  indulgentiam  pietatemeritani- 5 
hil  felicitati  suae  putat  adstrui  posse  nisi  ut  dii  Caesarem  imitentur. 

75  Sed  quid  singula  consector  et  colligo?  quasi  vero  aut  ora- 
tione  conplecti  aut  memoria  consequi  possim  quae  vos,  patres 
conscripti,  ne  qua  interciperet  oblivio,  et  in  publica  acta  mit- 
tenda  et  incidenda  in  aere  censuistis.  Ante  orationes  princi- 10 
pum  tantum  eius  modi  genere  monumentorum  mandari  aeter- 
nitati  solebant:  adclamationes  quidem  nostrae  parietibus  cu- 
riae  claudebantur.  Erant  enim  quibus  nec  senatus  gloriari  nec 
principes  possent.  Has  vero  et  in  vulgus  exire  et  posteris  pro- 

di  cum  ex  utilitate  tum  ex  dignitate  publica  fuit :  primum ,  ut  15 
orbis  terrarum  pietatis  nostrae  adhiberetur  testis  et  conscius ; 
deinde,  ut  manifestum  esset  audere  nos  de  bonis  malisque  prin- 
cipibus  non  tantum  post  ipsos  iudicare;  postremo,  ut  experi- 
lliento  cognosceretur  et  ante  nos  gratos,  sed  miseros  fuisse, 
quibus  esse  nos  gratos  probare  antea  non  licuit.  At  qua  con-  20 
tentione ,  quo  nisu ,  quibus  clamoribus  expostulatum  est  ne  ad- 
fectus  nostros,  ne  tua  merita  supprimeres,  denique  ut  in  po- 
sterum  exemplo  provideres !  Discant  et  principes  adclamatio- 
nes  veras  falsasque  discernere  habeantque  muneris  tui  quod 
iam  decipi  non  poterunt.  Non  instruendum  illis  iter  ad  bonam25 
famam,  sednondeserendum,  non  summovenda  adulatio,  sednon 
reducenda  est.  Certum  est  et  quae  facere  etquae  debeant  audi- 
re,  si  faciant.  Quid  nunc  ego  super  ea  quae  sum  cum  toto  senatu 
precatus  pro  senatu  precer,  nisi  ut  haereat  animo  tuo  gaudium 
quod  tunc  oculis  protulisti?  Ames  illum  diem,  et  tamen  vincas,30 
nova  merearis,  nova  audias :  eadem  enim  dici  nisi  ob  eadem  fa- 

76  cta  non  possunt.  lam  quamantiquum,  quam  consulare,  quod  tri- 
duum  totum  senatus  sub  exemplo  tui  sedit,  cum  interea  riinil 
praeter  consulem  ageres!  Interrogavit  quisque  quod  placuit : 
dissentire,  discedere,  et  copiam  iudicii  sui  rei  publicae  facere35 
tutum  fuit:  consulti  omnes  atque  etiam  dinumerati  sumus,  vi- 
citque  sententia  non  prima  sed  melior.  At  quis  antea  loqui, 
quis  hiscere  audebat  praeter  miseros  illos  qui  primi  interroga- 

bantur?  Ceteri  quidem  defixi  et  attoniti  ipsam  illam  mutam  ac 
sedentariam  adsentiendi  necessitatem  quo  cum  dolore  animi, 
quo  cum  totius  corporis  horrore  perpetiebantur !  Unus  solus- 
que  censebat  quod  sequerentur  omnes  et  omnes  inprobarent, 
5  in  primis  ipse  quf  censuerat.  Adeo  nulla  magis  omnibus  displi- 
cent  quam  quae  sic  fiunt  tamquam  omnibus  placeant.  Fortasse 
imperator  in  senatu  ad  reverentiam  eius  conponebatur :  cete- 
rum  egressus  statim  se  recipiebat  in  principem,  omniaque  con- 
sularia  officia  abicere,  neglegere,  contemnere  solebat.  Ille 

10  vero  ita  consul  ut  si  tantum  consul  foret,  nihil  infra  se  putabat 
nisi  quod  infra  consulem  esset.  Ac  primum  ita  domo  progre- 
diebatur  ut  illum  nullus  apparatus  adrogantiae  principalis,  nul- 
lus  praecursorum  tumultus  detineret.  Una  erat  in  limine  mora, 
consultare  aves  revererique  numinum  monitus.  Nemo  protur- 

15babatur,  nemo  summovebatur:  tanta  viatoribus  quies  ,  tantus 
pudor  fascibus  ut  plerumque  aliena  turba  subsistere  et  consu- 
lem  et  principem  cogeret.  Ipsius  quidem  officium  tam  modi- 
cum,  tam  temperatum  ut  antiquus  aliquis  magnusque  consul 
sub  bono  principe  incedere  videretur.  Iter  illi  saepius  in  fo- 

20rum,  frequenter  tamen  et  in  campum.   Nam  comitia  consulum  77 
obibat  ipse:  tantum  ex  renuntiatione  eorum  voluptatis  quan- 
tum  prius  ex  destinatione  capiebat.  Stabant  candidati  ante  cu- 
rulem  principis,  ut  ipse  ante  consulis  steterat,  adigebantur- 
que  in  verba  in  quae  paulo  ante  ipse  iuraverat  princeps ,  qui 

25  tantum  putat  esse  in  iure  iurando  ut  illud  et  ab  aliis  exigat. 
Reliqua  pars  diei  tribunali  dabatur.  Ibi  vero  quanta  religio  ae- 
quitatis!  quanta  legum  reverentia!  Adibat  aliquis  ut  principem: 
respondebat  se  consulem  esse.  Nullius  ab  eo  magistratus  ius, 
nullius  auctoritas  inminuta  est,  aucta  etiam;  siquidem  plera- 

30que  ad  praetores  remittebat,  atque  ita  ut  collegas  vocaret, 
non  quia  populare  gratumque  audientibus ,  sed  quia  ita  sentie- 
bat.  Tantum  dignationis  in  ipso  honore  ponebat  ut  non  amplius 
esse  censeret  quod  aliquis  collega  appellaretur  aprincipe  quam 
quod  praetor  esset.  Ad  hoc  tam  adsiduus  in  tribunali  ut  labore 

35  refici  ac  reparari  videretur.  Quis  nostrum  idem  curae,  idem 
sudoris  insumit?  quis  adeo  expetitis  honoribus  aut  deservit  aut 
suffieit?  Et  sane  aequum  est  tantum  ceteris  praestare  consuli- 
bus  ipsum  qui  consules  facit:  quippe  etiam  fortuna  videbatur 

indignum,  si  posset  honores  dare  qui  gerere  non  posset.  Faciu- 
rus  consules  doceat,  accepturisque  amplissimum  honorem  per- 
suadeat  scire  se  quid  sit  quod  dabit:  sic  fit  ut  illi  quoque  sci- 
ant  quid  acceperint. 

78  Quo  iustius  senatus  ut  susciperes  quartum  consulatum  et  5 
rogavit  et  iussit.   Imperii  hoc  verbum,  non  adulationis  esse 
obsequio  tuo  crede ,  quod  non  alia  in  re  magis  aut  senatus  exi- 
gere  a  te  aut  tu  praestare  senatui  debes.  Ut  enim  ceteroruni 
hominum  ita  principum,  illorum  etiam  qui  dii  sibi  videntur,  ae- 
vum  omne  et  breve  et  fragile  est.  Itaque  optimum  quemque  niti  et  10 
contendere  decet  ut  post  se  quoque  rei  publicae  prosit,  modera- 
tionis  scilicet  iustitiaeque  monumentis ,  quae  plurima  statuere 
consul  potest.  Haec  nempe  intentio  tua  ut  libertatem  revoces  ac 
reducas.  Quem  ergohonoremmagis  amare,  quodnomenusurpare 
saepius  debes  quam  quod  primum  invenit  recuperata  libertas?15 
Nonest  minus  civileet  principem  essepariteret  consulemquam 
tantum  consulem.  Habes  etiamrationemverecundiae  collegarum 
tuorum,  collegarum  inquam :  ita  enim  et  ipse  loqueris  et  nos  lo- 
qui  vis.  Onerosa  erit  modestiae  illorum  tertii  consulatus  sui  re- 
cordatio,  donec  te  saepius  consulem  videant.  Neque  enim  potest  20 
non  nimium  esse  privatis  quod  principi  satis  est.  Adnuas,  Cae- 
sar,  optantibus,  quibusque  apud  deos  adesse  consuesti,  quorum 

79  potes  ipse  votorum  conpotes  facias.  Tibi  fortasse  sufficiat  ter- 
tius  consulatus :  sed  nobis  tanto  minus  sufficit.  Ille  nos  insti- 
tuit  et  induxit  ut  te  iterum  iterumque  consulem  habere  cupia-  25 
mus.  Remissius  istud  contenderemus ,  si  adhuc  non  sciremus 
qualis  esses  futurus.  Tolerabilius  fuit  experimentum  tui  nobis 
quam  usum  negari.  Dabiturne  rursus  videre  consulem  illum  ? 
Audiet,  reddet  quas  proxime  voces,  praestabitque  gaudium 
quantum  ipse  percipiet?  Praesidebit  laetitiae  publicae,  auctorSO 
eius  etcausa,  temptabitqueadfectus  nostros,  ut  solet,  cohibere, 
nec  poterit?  pietati  senatus  cum  modestia  principis  felix  spe- 
ciosumque  certamen,  seu  fuerit  victa  seu  vicerit.  Equidem  in- 
cognitam  quandam  proximaque  maiorem  praesumo  laetitiam. 
Quis  enim  est  tam  inbecillo  ingenio ,  qui  non  tanto  meliorem 
consulem  speret  quanto  saepius  fuerit?  Alius  labores,  si  non 
continuo  se  desidiae  ac  voluptati  dedisset,  otio  tamen  et  quiete 
recreasset:  hic  consularibus  curis  exsolutus,  principales  re- 

sumpsit,  tam  diligens  temperamenti  ut  nec  consulis  officium 
princeps  nec  principis  consul  adpeteret.  Videmus  ut  provin- 
ciarum  desideriis,  ut  singularum  etiam  civitatum  precibus  oc- 
currat.  Nulla  in  audiendo  difficultas,  nulla  in  respondendo  mo- 
5ra:  adeunt  statim,  dimittuntur  statim;  tandemque  principis  fo- 
res  exclusa  legationum  turbanon  obsidet.  Quid?  in  omnibus  80 
cognitionibus  quam  mitis  severitas ,  quam  non  dissoluta  cle- 
mentia!  Non  locupletando  fisco  sedes,  nec  aliud  tibi  senten- 
tiae  tuae  pretium  quam  bene  iudicasse.  Stant  ante  te  litigato- 

10  res  non  de  fortunis  suis,  sed  de  tua  existimatione  solliciti,  nec 
tam  verentur  quid  de  causa  sua  quam  quid  de  moribus  sentias. 
0  vere  principis  atque  etiam  consulis,  reconciliare  aemulas 
civitates,  tumentesque  populos  non  imperio  magis  quam  ra- 
tione  conpescere ;  intercedere  iniquitatibus  magistratuum ,  in- 

15fectumque  reddere  quidquid  fieri  non  oportuerit;  postremo 
velocissimi  sideris  more  omnia  invisere ,  omnia  audire ,  et  un- 
decumque  invocatum  statim,  velut  numen^adesse  et  adsiste- 
re!  Talia  esse  crediderim  quae  ipse  mundi  parens  temperat 
nutu,  si  quando  oculos  demisit  in  terras  et  fata  mortalium  in 

20ter  divina  opera  numerare  dignatus  est:  qua  nunc  parte  liber 
solutusque,  tantum  caelo  vacat,  postquam  te  dedit,  qui  erga 
omne  hominum  genus  vice  sua  fungereris.  Fungeris  enim 
sufficisque  mandanti,  cum  tibi  dies  omnis  summa  cum  utilitate 
nostra ,  summa  cum  tua  laude  condatur. 

25      Quodsi  quando  cum  influentibus  negotiis  paria  fecisti,  in-  81 
star  refectionis  existimas  mutationem  laboris.  Quae  enim  re- 
missio  tibi  nisi  lustrare  saltus,  excutere  cubilibus  feras,  supe- 
rare  inmensa  montium  iuga  et  horrentibus  scopulis  gradum  in- 
ferre,  nullius  manu,  nullius  vestigio  adiutum,  atque  inter  haec 

SOpia  mente  adire  lucos  et  occursare  numinibus?  Olim  haec  ex- 
perientia  iuventutis,  haec  voluptas  erat,  his  artibus  futuri  du- 
ces  inbuebantur ,  certare  cum  fugacibus  feris  cursu  5  cum  au- 
dacibus  robore,  cum  callidis  astu;  nec  mediocre  pacis  decus 
habebatur  summota  campis  inruptio  ferarum  et  obsidione  qua- 

35  dam  liberatus  agrestium  labor.  Usurpabant  gloriam  istam  illi 
quoque  principes  qui  obire  non  poterant:  usurpabant  autem  ita 
ut  domitas  fractasque  claustris  feras  ac  deinde  in  ipsorum  qui- 
dem  ludibrium  emissas  mentita  sagacitate  colligerent.  Huic 
Plini  Ep.  19 

par  capiendi  quaerendique  sudor  summusque  et  idem  gratissi- 
mus  labor  invenire.  Enimvero ,  si  quando  placuit  idem  corpo- 
ris  robur  in  maria  proferre ,  non  ille  fluitantia  vela  aut  oculis 
sequitur  aut  manibus,  sed  nunc  gubernaculis  adsidet,  nunc 
cum  valentissimo  quoque  sodalium  certat  frangere  fluctus,  do-  5 
mitare  ventos  reluctantes  remisque  transsilire  obstantia  freta: 

82  quantum  dissimilis  illi  qui  non  Albani  lacus  otium  Baianique 
torporem  et  silentium  ferre ,  non  pulsum  saltem  fragoremque 
remorum  perpeti  poterat  quin  ad  singulos  ictus  turpi  formidine 
horresceret !  Itaque  procul  ab  omni  sono  inconcussus  ipse  et  10 
inmotus ,  religato  reyinctoque  navigio ,  non  secus  ac  piaculum 
aliquod  trahebatur.  Foeda  facies ,  cum  populi  Romani  impera- 
tor  alienum  cursum  alienumque  rectorem,  velut  capta  nave, 
sequeretur.  Nec  deformitate  ista  saltem  flumina  carebant ;  at- 
que  etiam  Danubius  ac  Rhenus  tantum  illud  nostri  dedecorislo 
vehere  gaudebant,  non  minore  cum  pudore  imperii,  quod  haec 
Romanae  aquilae,  Romana  signa,  Romana  denique  ripa,  quam 
quod  hostium  prospectaret ,  hostium,  quibus  moris  est  eadem 
illa  nunc  rigentia  gelu  flumina  aut  campis  superfusa  nunc  liqui- 
da  ac  deferentia  lustrare  navigiis  nandoque  superare.  Nec  vero20 
laudaverim  per  se  magno  opere  duritiam  corporis  ac  lacerto- 
rum:  sed  si  his  validior  toto  corpore  animus  imperitet,  quem 
non  fortunae  indulgentia  molliat,  non  copiae  principales  ad  se- 
gnitiem  luxumque  detorqueant,  tunc  ego,  seu  montibus  seu 
mari  exerceatur,  et  laetum  opere  corpus  et  crescentia  labori-25 
bus  membra  mirabor.  Video  enim  iam  inde  antiquitus  maritos 
dearum  ac  deorum  liberos  ....  nec  dignitate  nuptiarum  magis 
quam  his  artibus  inclaruisse.  Simul  cogito,  cum  sint  ista  ludus 

et  avocamentum  huius ,  . . . .  illae  seriae  et  intentae ,  et  a  qui- 
bus  se  in  tale  otium  recipit.  Voluptates  sunt  enim ,  voluptates,  30 
quibus  optime  de  cuiusque  gravitate  sanctitate  temperantiacre- 
ditur.  Nam  quis  adeo  dissolutus  cuius  non  occupationibus  ali- 
qua  species  severitatis  insideat?  Otio  prodimur.  An  non  pleri- 
que  principes  hoc  idem  tempus  in  aleam  stupra  luxum  confe- 
rebant,  cum  seriarum  laxamenta  curarum  vitiorum  conten-35 

83  tione  supplerent?  Habet  hoc  primum  magna  fortuna  quod  nihil 
tectum,  nihil  occultum  esse  patitur:  principum  vero  non  modo 
domos  sed  cubicula  ipsa  intimosque  secessus  recludit  omnia- 

que  arcana  noscenda  famae  proponit  atque  explicat.  Sed  tibi, 
Caesar,  nihil  accommodatius  fuerit  ad  gloriam  quam  penitus 
inspici.  Sunt  quidem  praeclara  quae  in  publicum  profers ,  sed 
non  minora  ea  quae  limine  tenes.  Est  magnificum  quod  te  ab 
5  omni  contagione  vitiorum  reprimis  ac  revocas ,  sed  magnifi- 
centius  quod  tuos.  Quanto  enim  magis  arduum  est  alios  prae- 
stare  quam  se,  tanto  laudabilius  quod,  cum  ipse  sis  optimus, 
omnes  circa  te  similes  tui  effecisti.  Multis  inlustribus  dedecori 
fuit  aut  inconsultius  uxor  adsumpta  aut  retenta  patientius :  ita 

10  foris  claros  domestica  destruebat  infamia ,  et  ne  maximi  cives 
haberentur  hoc  efficiebat  quod  mariti  minores  erant.  Tibi  uxor 
in  decus  et  gloriam  cedit.  Quid  enim  illa  sanctius?  quid  anti- 
quius?  Nonne,  si  pontifici  maximo  eligenda  sit  coniunx,  aut 
hanc  aut  similem  (ubi  est  autem  similis?)  elegerit?  Quam  illa 

15  nihil  sibi  ex  fortuna  tua  nisi  gaudium  vindicat!  quam  constan- 
ter  non  potentiam  tuam,  sed  ipsum  te  reveretur!  Idem  estis 
invicem  quod  fuistis,  probati  ex  aequo,  nihilque  vobis  felici- 
tas  addidit  nisi  quod  scire  coepistis  quam  bene  uterque  ve- 
strum  felicitatem  ferat.  Eadem  quam  modica  cultu!  quam  parca 

20  comitatu !  quam  civilis  incessu!  Mariti  hoc  opus,  qui  ita  inbuit, 
ita  instituit :  nam  uxori  sufficit  obsequii  gloria.  An ,  cum  vi- 
deat  quam  te  nullus  terror,  nulla  comitetur  ambitio,  non  et 
ipsa  cum  silentio  incedat  ingredientemque  pedibus  maritum,  in 
quantum  patitur  sexus,  imitetur?  Decuerit  hoc  illam,  etiamsi 

25  diversa  tu  facias.  Sub  hac  vero  modestia  viri  quantam  debet 
verecundiam  uxor  marito,  femina  sibi!  Soror  autem  tua  ut  se  84 
sororem  essememinit!  ut  in  illa  tua  simplicitas,  tua  veritas, 
tuus  candor  agnoscitur!  ut,  si  quis  eam  uxori  tuae  conferat, 
dubitare  cogatur  utrum  sit  efficacius  ad  recte  vivendum  bene 

30  institui  an  feliciter  nasci.  Nihil  est  tam  pronum  ad  simultates 
quam  aemulatio ,  in  feminis  praesertim :  ea  porro  maxime  na- 
scitur  ex  coniunctione ,  alitur  aequalitate,  exardescit  invidia, 
cuius  finis  est  odium.  Quo  quidem  admirabilius  existimandum 
est  quod  mulieribus  duabus  in  una  domo  parique  fortuna  nul- 

35lum  certamen,  nulla  contentio  est.  Suspiciunt  invicem,  invi- 
cem  cedunt;  cumque  te  utraque  effusissime  diligat,  nihil  sua 
putant  interesse  utram  tu  magis  ames.  Idem  utrique  proposi- 
tum,  idem  tenor  vitae,  nihilque  ex  quo  sentias  duas  esse.  Te 

enim  imitari,  te  subsequi  student.  Ideo  utraque  mores  eosdem, 
quia  utraque  tuos  habet.  Inde  moderatio,  inde  etiam  perpetua 
securitas.  Neque  enim  umquam  perielitabuntur  esse  privatae 
quae  non  desierunt.  Obtulerat  illis  senatus  cognomen  Augusta- 
rum,  quod  certatim  deprecatae  sunt,  quam  diu  appellationem  5 
patrte  patriae  tu  recusasses ,  seu  quod  plus  esse  in  eo  iudica- 
bant ,  si  uxor  et  soror  tua  quam  si  Augustae  dicerentur.  Sed 
quaecumque  illis  ratio  tantam  modestiam  suasit ,  hoc  magis  di- 
gnae  sunt  quae  in  animis  nostris  et  sint  et  habeantur  augustae, 
quia  non  vocantur.  Quid  enim  laudabilius  feminis  quam  si  ve- 10 
rum  honorem  non  in  splendore  titulorum  sed  in  iudiciis  homi- 
num  reponant,  magnisque  nominibus  pares  se  faciant,  et  dum 
recusant? 

85  Iam  etiam  in  privatorum  animis  exoleverat  priscum  morta- 
lium  bonum,  amicitia,  cuius  in  locum  migraverant  adsentatio- 15 
nes ,  blanditiae ,  et  peior  odio  amoris  simulatio.  Etenim  in  prin- 
cipum  domo  nomen  tantum  amicitiae,  inane  scilicet  inrisumque, 
remanebat.  Nam  quae  poterat  esse  inter  eos  amicitia,  quo- 
rum  sibi  alii  domini,  alii  servi  videbantur?  Tu  hane  pulsam  et 
errantem  reduxisti:  habes  amicos,  quia  amicus  ipse  es.  Neque20 
enim  ut  alia  subiectis  ita  amor  imperatur,  neque  est  ullus  ad- 
fectus  tam  erectus  et  liber  et  dominationis  inpatiens ,  nec  qui 
magis  vices  exigat.  Potest  fortasse  princeps  inique,  potest  ta- 
men  odio  esse  non  nullis,  etiamsi  ipse  non  oderit:  amari,  nisi 
ipse  amet ,  non  potest.  Diligis  ergo ,  cum  diligaris ,  et  in  eo  25 
quod  utrimque  honestissimum  est  tota  gloria  tua  est;  qui  supe- 
rior  factus  descendis  in  omnia  familiaritatis  officia  et  in  ami- 
cum  ex  imperatore  summitteris  ;  immo  tunc  maxime  imperator, 
cum  amicum  agis.  Etenim  cum  plurimis  amicitiis  fortuna  prin- 
cipum  indigeat,  praecipuum  est  principis  opus  amicos  parare.  30 
Placeat  tibi  semper  haec  secta,  et  cum  alias  virtutes  tuas  tum 
hanc  constantissime  teneas ,  nec  umquam  persuadeatur  humile 
esse  principi,  nisi  odisse.  Iucundissimum  est  in  rebus  huma- 
nis  amari ,  sed  non  minus  amare.  Quorum  utroque  ita  frueris 
ut,  cum  ipse  ardentissime  diligas,  adhuc  tamen  ardentius  dili-35 
garis :  primum ,  quia  facilius  est ,  unum  amare  quam  multos ; 
deinde ,  quia  tibi  amicos  tuos  obligandi  adest  facultas  tanta  ut 

86  nemo  te  possit  nisi  ingratus  non  magis  amare.  Operae  pretium 

est  referre  quod  tormentum  tibi  iniunxeris ,  ne  quid  amico  ne- 
gares.  Dimisisti  optimum  virum  tibique  carissimum,  invitus  et 
tristis,  et  quasi  retinere  non  posses.  Quantum  amares  eum 
desiderio  expertus  es ,  distractus  separatusque ,  dum  cedis  et 
5vinceris.  Ita,  quod  fando  inauditum,  cum  princeps  et  princi- 
pis  amicus  diversa  velletis ,  id  potius  factum  est  quod  amicus 
volebat.  0  rem  memoriae  litterisque  mandandam !  praefectum 
praetorio  non  ex  ingerentibus  se,  sed  e  subtrahentibus  legere, 
eundemque  otio  quod  pertinaciter  amet  reddere ,  cumque  sis 

lOipse  distentus  imperii  curis,  non  quietis  gloria  cuiquam  invi- 
dere.  Intellegimus ,  Caesar,  quantum  tibi  pro  laboriosa  ista 
statione  et  exercita  debeamus ,  cum  otium  a  te ,  tamquam  res 
optima,  et  petatur  et  detur.  Quam  ego  audio  confusionem 
tuam  fuisse,  cum  digredientem  prosequereris!  Prosecutus  enim, 

15nec  temperasti  tibi  quo  minus  exeunti  in  litore  amplexus  oscu- 
lum  ferres.  Stetit  Caesar  in  illa  amicitiae  specula,  stetit  pre- 
catusque  estprona  maria  celeremque,  si  tamenipse  voluisset, 
recursum,  nec  sustinuit  recedentem  non  etiam  atque  etiam  vo- 
tis  lacrimis  sequi.  Nam  de  liberalitate  taceo.  Quibus  enim  mu- 

20neribus  aequari  haec  cura  principis,  haec  patientia  potest,  qua 
meruisti  ut  ille  sibi  nimium  fortis  ac  prope  durus  videretur  ? 
Nec  dubito  quin  agitaverit  secum  an  gubernacula  retorqueret, 
et  fecisset,  nisi  quod  paene  ipso  contubernio  principis  felicius 
iucundiusque  est  desiderare  principem  desiderantem.    Et  ille 

25  quidem  ut  maximo  fructu  suscepti  ita  maiore  depositi  officii 
gloria  fruitur,  tu  autem  facilitate  ista  consecutus  es  ne  quem 
retinere  videaris  invitum.    Civile  hoc  erat  et  parenti  publico  87 
convenientissimum ,  nihil  cogere ,  semperque  meminisse  nul- 
lam  tantam  potestatem  cuiquam  dari  posse  ut  non  sit  gratior 

30  potestate  libertas,  Dignus  es,  Caesar,  qui  officia  mandes  de- 
ponere  optantibus;  qui  petentibus  vacationem  invitus  quidem, 
sed  tamen  tribuas;  qui  ab  amicis  orantibus  requiem  non  te  re- 
linqui  putes ;  qui  semper  invenias  et  quos  ex  otio  revoces  et 
quos  otio  reddas.  Vos  quoque ,  quos  parens  noster  familiariter 

35inspicere  dignatur,  fovete  iudicium  eius  quod  de  vobis  habet: 
hic  vester  labor  est.  Princeps  enim,  cum  in  uno  probavit 
amare  se  scire,  vacat  culpa,  si  alios  minus  amat.  Ipsum  qui- 
dem  quis  mediocriter  diligat,  cum  leges  amandi  non  det  sed 

accipiat?  Hic  praesens,  ille  mavult  absens  amari:  uterque  ame- 
tur  ut  mavult;  nemo  in  taedium  praesentia,  nemo  in  oblivio- 
nem  absentia  veniat.  Tenet  quisque  locum  quem  semel  meruit; 
faciliusque  est  ut  oculis  eius  vultus  absentis  quam  ut  animo 
caritas  excidat.  5 
88  Plerique  principes,  cum  essent  civium  domini,  libertonm 
erant  servi :  horum  consiliis ,  horum  nutu  regebantur ,  per  ios 
audiebant,  per  hos  loquebantur,  per  hos  praeturae  etiam  et 
sacerdotia  et  consulatus,  immo  et  ab  his  petebantur.  Tu  liber- 
tis  tuis  summum  quidem  honorem,  sed  tamquam  libertis  habes,  10 
abundeque  sufficere  iis  credis ,  si  probi  et  frugi  existimentur. 
Scis  enim  praecipuum  esse  indicium  non  magni  principis  ma- 
gnos  libertos.  Ac  primum  neminem  in  usu  habes  nisi  aut  tibi 
aut  patri  tuo  aut  optimo  cuique  principum  dilectum,  statimque 
hos  ipsos;  cotidie  deinde  ita  formas  ut  se  non  tua  fortuna,  sedlo 
sua  metiantur:  et  tanto  magis  digni  quibus  honor  omnis  prae- 
stetur  a  nobis,  quia  non  est  necesse.  Iustisne  de  causis  sena- 
tus  populusque  Romanus  optimi  tibi  cognomen  adiecit?  Para- 
tum  id  quidem  et  in  medio  positum,  novum  tamen.  Scias  ne- 
minem  ante  meruisse ,  quod  non  erat  excogitandum,  si  quis20 
meruisset.  An  satius  fuit  felicem  vocare?  quod  non  moribus 
sed  fortunae  datum  est:  satius  magnum?  cui  plus  invidiae  quam 
pulchritudinis  inest.  Adoptavit  te  optimus  princeps  in  suum, 
senatus  in  optimi  nomen.  Hoc  tibi  tam  proprium  quam  pater- 
num;  nec  magis  distincte  definiteque  designat  qui  Tr&ianum25 
quam  qui  optimum  appellat ,  ut  olim  frugalitate  Pisones ,  sapi- 
entia  Laelii,  pietate  Metelli  monstrabantur.  Quae  simul  omnia 
uno  isto  nomine  continentur.  Nec  videri  potest  optimus  nisi 
qui  est  omnibus  optimis  in  sua  cuiusque  laude  praestantior. 
Merito  tibi  ergo  post  ceteras  appellationes  haec  est  addita,  ut30 
maior.  Minus  est  enim  imperatorem  et  Caesarem  et  Augustum 
quam  omnibus  imperatoribus  et  Caesaribus  et  Augustis  esse 
meliorem.  Ideoque  ille  parens  hominum  deorumque  optimi 
prius,  deinde  maximi  nomine  colitur.  Quo  praeclarior  laus  tua, 
quem  non  minus  constat  optimum  esse  quam  maximum.  Adse-  35 
cutus  es  nomen  quod  ad  alium  transire  non  possit,  nisi  ut  ap- 
pareat  in  bono  principe  alienum,  in  malo  falsum,  quod  licet 
omnes  postea  usurpent,  semper  tamen  agnoscetur  ut  tuum. 

Etenim  ut  nomine  Augusti  admonemur  eius  cui  primum  dica- 
tum  est,  ita  haec  optimi  appellatio  numquam  memoriae  homi- 
num  sine  te  recurret ,  quotiensque  posteri  nostri  optimum  ali- 
quem  vocare  cogentur,  totiens  recordabuntur  quis  meruerit 
5  vocari. 

Quanto  nunc,  dive  Nerva,  gaudio  frueris,  cumvideset89 
esse  optimum  et  dici  quem  tamquam  optimum  elegisti!  quam 
laetum  tibi  quod  comparatus  filio  tuo  vinceris!  Neque  enim 
alio  magis  adprobatur  animi  tui  magnitudo  quam  quod  optimus 

lOipse  non  timuisti  eligere  meliorem.  Sed  et  tu,  pater  Traiane, 
(nam  tu  quoque,  si  non  sidera,  proximam  tamen  sideribus 
obtines  sedem)  quantam  percipis  voluptatem,  cum  illum  tri- 
bunum,  illum  militem  tuum,  tantum  imperatorem,  tantum  prin- 
cipem  cernis ,  cumque  eo  qui  adoptavit  amicissime  contendis 

15pulchrius  fuerit  genuisse  talem  an  elegisse!  Macte  uterque 
ingenti  in  rem  publicam  merito ,  cui  hoc  tantum  boni  contuli- 
stis!  Licet  alteri  vestrum  filii  virtus  triumphalia,  caelum  alteri 
dederit,  non  minor  tamen  vestra  laus,  quod  ista  per  filium 
quam  si  ipsi  meruissetis. 

20      Scio,  patres  conscripti,  cum  ceteros  cives  tum  praecipue90 
consules  oportere  sic  adfici  ut  se  publice  magis  quam  priva- 
tim  obligatos  putent.  Ut  enim  malos  principes  rectius  pulchri- 
usque  est  ex  communibus  iniuriis  odisse  quam  propriis ,  ita 
boni  speciosius  amantur  ob  ea  quae  generi  humano  quam  quae 

25hominibus  praestant.  Quia  tamen  in  consuetudinem  vertit  ut 
consules,  publica  gratiarum  actione  perlata,  suo  quoque  no- 
mine  quantum  debeant  principi  profiteantur,  concedite  me  non 
pro  me  magis  munere  isto  quam  pro  collega  meo  Cornuto 
Tertullo ,  clarissimo  viro ,  fungi.  Cur  enim  non  pro  illo  quo- 

30  que  gratias  agam,  pro  quo  non  minus  debeo  ?  praesertim  cum 
indulgentissimus  imperator  in  concordia  nostra  ea  praestiterit 
ambobus  quae  si  tantum  in  alterum  contulisset ,  ambos  tamen 
aequaliter  obligasset.  Utrumque  nostrum  ille  optimi  cuiusque 
spoliator  et  carnifex  stragibus  amicorum  et  in  proximum  iacto 

35  fulmine  adflaverat.  Isdem  enim  amicis  gloriabamur ,  eosdem 
amissos  lugebamus,  ac  sicut  nunc  spes  gaudiumque,  ita  tunc 
communis  nobis  dolor  et  metus  erat.  Habuerat  hunc  honorem 
periculis  nostris  divus  Nerva  ut  nos,  etsi  minus  ut  bonos, 

promovere  vellet,  quia  mutati  saeculi  signum  et  hoc  esset, 
quod  florerent  quorum  praecipuum  votum  ante  fuerat  ut  memo- 

91  riae  principis  elaberentur.  Nondum  biennium  conpleveramus 
in  officio  laboriosissimo  et  maximo,  cum  tu  nobis,  optime  prin- 
cipum,  fortissime  imperatorum,  consulatum  obtulisti,  ut  ad5 
summum  honorem  gloria  celeritatis  accederet.  Tantum  inter  te 
et  illos  principes  interest  qui  beneficiis  suis  commendationem 
ex  difficultate  captabant,  gratioresque  accipientibus  honores 
arbitrabantur ,  si  prius  illos  desperatio  et  taedium  et  similis  re- 
pulsae  mora  in  notam  quandam  pudoremque  vertissent.  Obstat  10 
verecundia  quo  minus  percenseamus  quo  utrumque  nostrum  te- 
stimonio  ornaris,  ut  amore  recti,  amore  rei  publicae  priscis  il- 
lis  consulibus  aequaveris.  Merito  nec  ne ,  neutram  in  partem 
decernere  audeamus,  quia  nec  fas  est  adfirmationi  tuae  dero- 
gare  et  onerosum  confiteri  vera  esse  quae  de  nobis ,  praeser- 15 
tim  tam  magnifica,  dixisti.  Tu  tamen  dignus  es  qui  eos  consu- 
les  facias  de  quibus  ista  possis  praedicare.  Tribuas  veniam,  quod 
inter  haec  beneficia  tua  gratissimum  est  nobis  quod  nos  rursus 
collegas  esse  voluisti.  Ita  caritas  mutua,  ita  congruens  tenor 
vitae,  ita  una  eademque  ratio  propositi  postulabat,  cuiusea20 
vis  ut  morum  similitudo  concordiae  nostrae  gloriam  minuat,  ac 
perinde  sit  mirum ,  si  alter  nostrum  a  collega ,  ac  si  a  se  ipse 
dissentiat.  Non  ergo  temporarium  et  subitum  est  quod  uterque 
collegae  consulatu  tamquam  iterum  suo  gaudet;  nisi  quod  ta- 
men  qui  rursus  consules  fiunt  bis  quidem,  sed  temporibus  di-25 
versis  obligantur ,  nos  duos  consulatus  accipimus  simul ,  simul 
gerimus,  alterque  in  altero  consul,  sed  iterum  et  pariter  su- 

92  mus.  Illud  vero  quam  insigne ,  quod  nobis  praefectis  aerario 
consulatum  ante  quam  successorem  dedisti!  Aucta  est  dignitas 
dignitate,  nec  continuatus  tantumsedgeminatus  est  honor  finem-  30 
que  potestatis  alterius,  tamquam  parum  esset  excipere,  prae- 
venit.  Tanta  tibi  integritatis  nostrae  fiducia  fuit  ut  non  dubita- 
res  te  salva  diligentiae  tuae  ratione  facturum ,  si  nos  post  ma- 
ximum  officium  privatos  esse  non  sineres.  Quid,  quod  eundem 

m  annum  consulatum  nostrum  contulisti?  Ergo  non  alia  nos35 
pagina  quam  te  consulem  accipiet,  et  nostraquoque  nomina  ad- 
dentur  fastis  quibus  ipse  praescriberis.  Tucomitiisnostris  prae- 
sidere,  tu  nobis  sanctissimum  illud  carmen  praeire  dignatus  es, 

tuo  iudicio  consules  facti ,  tua  voce  renuntiati  sumus,  ut  idem 
honoribus  nostris  suffragator  in  curia,  in  campo  declarator 
existeres.  Nam  quod  ei  nos  potissimum  mensi  attribuisti  quem 
tuus  natalis  exornat,  quam  pulchrum  nobis !  quibus  edicto,  qui- 
5bus  spectaculo  celebrare  continget  diem  illum  triplici  gaudio 
laetum,  qui  principem  abstulit  pessimum,  dedit  optimum,  me- 
liorem  optimo  genuit.  Nos  sub  oculis  tuis  augustior  solito  cur- 
rus  accipiet,  nos  inter  secunda  omina  et  vota  certantia  quae 
praesenti  tibi  conferentur  vehemur  alacres  et  incerti  ex  utra 

10  parte  maior  auribus  nostris  accidat  clamor.  Super  omnia  ta-  93 
men  praedicandum  videtur  quod  pateris  consules  esse  quos  fe- 
cisti:  quippe  nullum  periculum ,  nullus  ex  principe  metus  con- 
sulares  animos  debilitat  et  frangit ,  nihil  invitis  audiendum ,  ni- 
hil  coactis  decernendum  erit.  Manet  manebitque  honori  vene- 

15ratio  sua,  nec  securitatem  auctoritate  perdemus.  Ac  si  quid 
forte  ex  consulatus  fastigio  fuerit  diminutum ,  nostra  haec  erit 
culpa ,  non  saeculi.  Licet  enim ,  quantum  ad  principem ,  licet 
tales  consules  agere  quales  ante  principes  erant.  Ullamne  tibi 
pro  beneficiis  referre  gratiam  parem  possumus  ?  nisi  tantum 

20  illam  ut  semper  nos  meminerimus  consules  fuisse  et  consules 
tuos ,  ea  sentiamus ,  ea  censeamus  quae  consularibus  digna 
sunt ,  ita  versemur  in  re  publica  ut  credamus  esse  rem  publi- 
cam ,  non  consilium  nostrum ,  non  operam  subtrahamus ,  nec 
deiunctos  nos  et  quasi  dimissos  consulatu ,  sed  quasi  adstri- 

25  ctos  et  devinctos  putemus  ,  eundemque  locum  laboris  et  curae 
quem  reverentiae  dignitatisque  teneamus. 

In  fine  orationis  praesides  custodesque  imperii  deos  ego  94 
consul  pro  rebus  humanis ,  ac  te  praecipue ,  Capitoline  Iuppi- 
ter,  precor  ut  beneficiis  tuis  faveas  tantisque  muneribus  acldas 

30  perpetuitatem.  Audisti  quae  malo  principi  precabamur,  exaudi 
quae  pro  dissimillimo  optamus.  Non  te  distringimus  votis.  Non 
enim  pacem ,  non  concordiam,  non  securitatem,  non  opes  ora- 
mus ,  non  honores :  simplex  cunctaque  ista  conplexum  omnium 
votum  est,  salus  principis.  Nec  vero  nova  tibi  iniungimus.  Tu 

35  enim  iam  tunc  illum  in  tutelam  recepisti ,  cum  praedonis  avi- 
dissimi  faucibus  eripuisti.  Neque  enim  sine  auxilio  tuo,  cum 
altissima  quaeque  quaterentur,  hic  qui  omnibus  excelsior  erat, 
inconcussus  stetit.  Praeteritus  est  a  pessimo  principe  qui  prae- 

teriri  ab  optimo  non  potuit.  Tu  clara  iudicii  tui  signa  misisti, 
cum  proficiscenti  ad  exercitum  tuo  nomine,  tuo  honore  cessi- 
sti.  Tu  voce  imperatoris  quid  sentires  locutus ,  fllium  illi ,  no» 
bis  parentem,  tibi  pontificem  maximum  elegisti.  Quo  maiore 
fiducia  isdem  illis  votis  quae  ipse  pro  se  nuncupari  iubet  oro5 
et  obtestor,  si  bene  rem  publicam,  si  ex  utilitate  omnium  re- 
git,  primum  ut  illum  nepotibus  nostris  ac  pronepotibus  serves, 
deinde  ut  quandoque  successorem  ei  tribuas  quem  genuerit, 
quem  formaverit ,  similemque  fecerit  adoptato ,  aut  si  hoc  fato 
negatur,  in  consilio  sis  eligenti,  monstres  aliquem  quemado-10 
plari  in  Capitolio  deceat. 
95      Vobis,  patres  conscripti,  quantum  debeam  publicis  etiam 
monumentis  continetur.  Vos  mihi  intribunatu  quietis,  inpraetura 
modestiae ,  vos  in  istis  officiis  etiam  quae  e  studiis  nostris  circa 
tuendos  socios  iniunxeratis  cuncti  constantiae  antiquissimum  15 
testimonium  perhibuistis.  Vos  proxime  destinationem  consula- 
tus  mei  his  adclamationibus  adprobavistis  ut  intellegam  etiam 
atque  etiam  enitendum  mihi  ut  hunc  consensum  vestrum  con- 
plectar  et  teneam  et  in  dies  augeam.  Etenim  memini  tunc  ve- 
rissime  iudicari  meruerit  quis  honorem  nec  ne,  cum  adeptus20 
est.  Vos  modo  favete  huic  proposito  et  credite ,  si  cursu  quo- 
dam  provectus  ab  illo  insidiosissimo  principe  ante  quam  profi- 
teretur  odium  bonorum,  postquam  professus  est,  substiti,  el 
cum  viderem  quae  ad  honores  conpendia  paterent,  longius  iter 
malui;  si  malis  temporibus  inter  maestos  et  paventes,  bonis  in-25 
ter  securos  gaudentesque  numeror;  si  denique  in  tantum  diligo 
optimum  principem  in  quantum  invisus  pessimo  fui.  Ego  reve- 
rentiae  vestrae  sic  semper  inserviam,  non  ut  me  consulem  et 
mox  consularem ,  sed  ut  candidatum  consulatus  putem. 

Appuieius  ad  T  74. 

Aquila,  P.  Attius  ad  T  106.  107. 

Arulenus  Rusticus  I,  5,  2.  5;  14,  2. 

VI,  8.  Scaurus  VI,  25. 

65.  79.  80.  84.  P.  11 .  88. 
Avidius  Nigrinus  ad  T  65.  66.  Quie- 

tus  VI,  29,  1.  VIIII,  13,  15. 

Avitus  II,  6.  Iulius  V,  21,  3  sqq.  Iu- 

B. 

3,5.  P.  ServiliusCalvus«tfr56.57. 

Camillus  P.  13.  55.  Camilliana  villa 

VI,  30. 

VI,  21.  VII,  18.  VIII,  4.  VIIII,  33. 

I,  17.  V,  8.  VIII,  12. 

Casta  III,  9,  29.  34. 

3.  18.  VI,  13,  2.  Titus  Catius  IUI, 

28  1 

IIH,  7,  5;  27,  4. 

Catullusl,  16,  5.  IIII,  14,  5;  27,  4, 
Messalinus  IIII,  22,  5. 

Q.  Catulus  V,  3,  5. 

Celer  IIII,  11,  10.  VII,  17.  Caecilius 
I,  5,  8.  Nonius  VI,  32. 

Celerina,  Pompeia  I,  4. 

Celsus,  Iuventius  VI,  5. 

Cerialis  II,  19.  Tuccius  II,  11,  9.  Ve- 
lius  IIII,  21. 

Certus  Pubiicius  VIII,  13,  13  sqq. 

Chrysippus  ad  T  11. 

Cicero,  M.  Tullius  I,  2,  4;  5,  12; 
20,  4.  III,  15,  1.  IIII,  8,  4.  V,  3, 
5.  VII,  4,  3.  6;  17,  13.  VIIII,  2, 
2;  26,  8.  pro  Cluentio  I,  20,  8. 
pro  C.  Cornelio  I,  20,  8.  pro  Mu- 
rena  I,  20,  7.  in  Verrem  I,  20,  10. 

Clarius  VIIII,  28,  5. 

Clarus,  Erucius  II,  9, 4.  Septicius  1, 15. 

Classicus,  CaeciliusIII,4;  9.  VI,  29, 8. 

Claudius  Ariston  VI,  31,  3.  Caesar  I, 
13,  3.  III,  16,  7.  9  ad  T  70.  71 
P.  11.  Capito  VI,  13,  2.  Eumoipus 
ad  T  81.  Fuscus  III,  9,  18.  Mar- 
cellinus  II,  11,  15.  Polio  VII,  31. 
Polyaenus  ad  T  70.  Restitutus  III, 
9,  16. 

Clemens,  Attius  I,  10.  IHI,  2.  Cae- 

lius  ad  T  51. 
Cluvius  VIIII,  19,  5. 
Cocceianus  Dion  ad  T  81.  82. 

Collega,  Pompeius  II,  11,  20.  22. 
Coloims  VIIII,  9. 

Corellius  Rufusl,  12.  IIII,  17.  V,  1, 

5.  Vn,  11,  3;  31,  4.  VIIII,  13,  6. 
Corellia  1111,  17.  VII,  11;  14.  Hi- 
spulla  III,  3. 

Cornelianus  VI,  31. 
Cornelius  Minicianus  III,  9.  IIII,  11. 
VII,  22.  Nepos  IIII,  28,  1.  V,  3, 

6.  Priscus  III,  21.  V,  20,  7.  Ta- 
citus  I,  6;  20.  II,  1,  6;  11,  2.  17. 
IIII,  15,  1.  VIII,  23.  Titianus  1, 17. 
Ursus  IIII,  9.  Cornelia  IIH,  11. 

Cornutus  Tertullus  II,  11,  19  sqq. ;  12, 
2.  ini,  17,  9.  V,  14.  VII,  21;  31. 
VIIII,  13,  15.  16.  P.  90. 

Coitius  II,  7.  Cottia  m,  10. 

Crassus  I,  5,  3. 

Cremutius  Ruso  VI,  23. 

Crescens,  Atilius  VI,  8. 

Crispus,  Metilius  VI,  25,  2.  Passie- 
nus  VII,  6,  11. 

Curianus ,  Asudius  V,  1. 

Curius  Severus  in,  18. 

Curtilius  Mancia  VHI,  18,  4. 

Curtius  Rufus  Vn,  27,  2  sqq. 

B. 

Decebalus  ad  T  74. 

Demosthenes  I,  2,  2 ;  20,  4.  II,  3,  10. 

ITIT,  5,  1 ;  7,  6.  VII,  30,  4.  Vffll, 

23,  5;  26,  8  sqq. 
Dexter,  Afranius  V,  13,  4.  VIII,  14, 

12. 

Diomedes  V,  2,  2. 
Dion  Cocceianus  ad  T  81.  82. 
Dionysius  ad  T  74.   C.  Valerius  ad 
T  104. 

Domitianusl,  5,  1.  5.  14;  12,6.  III, 
9,  31.  33.  im,  9,  2;  11.  VII,  27, 
14.  Vnn,  13,  2  ad  T  58.  60.  65. 
72  P.  11. 

Domitius  Afer  II,  14,  10.  VIII,  18, 
5.  7.  Apollinaris  V,  6.  VIIII,  13,  13. 
LncanusVIIi,  18,4.  Tullus  Vffl,  18. 

Drusus  Nero  TII,  5,  4. 


E. 

Egnatius  Marcellinus  IIII,  1 2. 

Encolpius  VIII,  1,  2. 

Ennius  V,  3,  6. 

Epigonus  ad  T  11. 

Epimachus  ad  T  84. 

Erucius  I,  16.  Clarus  II,  9,  4.  Sex- 

tus  Erucius  II,  9. 
Eumolpus,  Claudius  ad  T  81. 
Euphrates  I,  10. 
Eupolis  I,  20,  17. 
Eurythmus  VI,  31,  8  sqq. 

F. 

Fabatus,  Calpurnius  IIII,  1.  V,  11. 
VI,  12;  30.  VH,  11;  16;  23;  32. 
VIII,  10. 

Fabius  Aper  V,  13,  5.  Hispanus  III, 
9,  12  sqq.  Iustus  I,  5,  8;  11.  Maxi- 
minusVIIII,  13,  13.  ValensIIII,  24. 

Fabricius  P.  13.  Veiento  VHII,  13,  13. 

Fadius  Rufinus  VHII,  23,  4. 

Falco  VII,  22.  VHII,  15.  Pompeius 
I,  23.  HII,  27. 

C.  Fannius  V,  5.  Fannia  III,  11,  3; 
16,  2.  VII,  19.  VIIII,  13,  3  sqq. 

Ferox  VII,  13.  Iulius  II,  11 ,  5  ad 
T  87. 

Festus,  Valerius  III,  7,  12. 
Firminus,  Hostilius  II,  11,  23;  12. 
Firmus,  Romatius  I,  19.  IIII,  29.  Sa- 

turius  IIII,  15,  3. 
Flaccus,  Ammius  VIIII,  13,  13.  Cal- 

purnius  V,  2. 
Flavius  Archippus  ad  T  58.  59.  81. 

Marcianus  II,  11. 
Fonteius  Magnus  V,  20,  4. 
Frontinus,  Iulius  IIII,  8,  3.  V,  1,  5. 

VIHT,  19. 
Fronto,  Catius  II,  11,  3.  18.  HII,  9, 

15.  VI,  13,  2. 
Frugi ,  Libo  ffl,  9,  33. 
Fundanus  IIII,  15.  V,  16,  1.  VI,  6. 

Minutius  I,  9. 
Furia  Prima  ad  T  60. 
Fuscus  VII,  9.  VIIIT,  36;  40.  Clau- 

dius  IIT,  9,  18.  Salinator  VI,  11; 
26  acl  T  87. 

Gabius  Bassus  ad  T  21.  22.  86. 
Gaetulicus  V,  3,  5. 
Galba  II,  20,  2. 
Galitta  VI,  31,  4. 

Gallus  I,  7,  4.  II,  17.  VIII,  20.  Asi- 
nius  IIII,  17.  VII,  4,  3.  6.  Pom- 
ponia  Galla  V,  1. 

Gemellinus  Virdius  ad  T  27.  28.  84. 

C.  Geminius  I,  12,  9. 

Geminus  VII,  1;  24.  VIII,  5;  22. 
VIIIT,  11;  30.  Rosianus  ad  T  26. 

Genialis  VIII,  13. 

Genitor,  Iulius  III,  3,  5  sqq.  VII,  30. 

VIIII,  17. 
Gracchi  I,  20,  4. 

Gratiiia,  Pomponia  III,  11,  3.  V,  1, 
1.  8. 

H. 

Harmeris,  Antonia  ad  T  5. 
Harpocras  ad  T  5.  6.  7.  10. 
Hedia  ad  T  5. 

Helvidius  III,  11,  3.  VII,  19,  3.  5; 

30,4.  VIIII,  13.  Helvidiae  IIII,  21. 
Herennius  Polio  IIII,  9,  14.  Senecio 

1,  5,  3.  IIIT,  7,  5;  11,  12.  VII,  33. 
Severus  IIII,  28. 

Hermes  VII,  11. 
Herodes  IIII,  3,  4. 

Hispanus  VI,  25*.  Baebius  I,  24.  Fa- 

bius  III,  9,  12  sqq. 
Hispo  Caepio  IIII,  9,  16. 
Hispullal,  12,  9.  10.  VIII,  11.  Cal- 

purnia  IIII,  19.  Corellia  III,  3. 
Homerus  I,  7,  1.  5;  20,  22.  II,  14, 

2.  III,  9,  28.  IIII,  3,  3.  V,  6,  43; 
19,  2;  20,  8.  VIII,  4,4.  VIIII,  13, 
20;  26,  6. 

Homullus,  Titius  IIII,  9,  15.  V,  20, 

6.  VI,  19,  6. 
Honoratus,  Vitellius  II,  11,  8. 
Horatius  VIIIT,  22,  2. 
Q.  Hortensius  V,  3,  5. 


Hostilius  Firminus  II,  11,  23. 
Hyperides  I,  20,  4. 

I. 

Iavolenus  Priscus  VI,  15. 

Isaeus  II,  3. 

Isocrates  VI,  29,  6. 

Italicus,  Silius  III,  7. 

Iulianus,  Pompeius  I,  10,  8. 

Iulius  Africanus  VII,  6,  11.  Avitus 

V,  21,  3  sqq.  Atticus  I,  12,  10; 
Bassus  IIII,  9.  V,  20,  1.  VI,  29, 
10  ad  T  56.  57.  Candidus  V,  20, 
5.  Ferox  II,  11,  5  ad  T  87.  Fron- 
tinusIIII,  8,  3.  Genitorlll,  3;  11. 
Largus  ad  T  75.  76.  Naso  IIII,  6. 

VI,  6;  9.  Piso  ad  T  110.  Servia- 
nus  III,  17.  VII,  6,  8  ad  T  2.  Tiro 

VI,  31,  7.  Valens  V,  21,  2.  Va- 
lerianus  V,  3.  divus  Iulius  V,  3, 
5.  VIII,  6,  13.  IulialexVI,  31,  6. 
P.  42.  basilica  Iuiia  V,  9,  1. 

Iunior  VIII,  15.  VIIII,  12.  Terentius 

VII,  25. 

Iunius  Avitus  VIII,  23.  Mauricus  1, 14, 
Ilfl,  22,  3.  Pastor  I,  18,  3.  Iunia 
VIT   19  1. 

IustusVlI,'  2.  Fabius  I,  5,  8;  11.  Mi- 
nicius  VII,  11,  4.  Tullius  ad  T58. 

Iuventius  Celsus  VI,  5. 

Jj. 

Laberius  Maximus  ad  T  74. 
Laelius  P.  88. 

Largius  Licinus  II,  14,  9.  11.  HI,  5, 

17.  Macedo  III,  14. 
Largus,  Iulius  ad  T  75.  76. 
Lentulus  V,  3,  5. 
Lepidus,  Catius  IIII,  7. 
Liberalis,  Salvius  II,  11,  17.  III,  9, 

33,  36. 
Libo  Frugi  III,  9,  33. 
Licinianus,  Norbanus  III,  9,  29  sqq. 

Valerius  HII,  11. 
Licinius  Nepos  IIII,  29,  2.  VI,  5, 

Sura  IIII,  30. 

Licinus,  Largius  II,  14,  9.  11.  III, 
5,  17. 

T.  Livius  II,  3,  8.  VI,  20,  5.  Livia 
15  9. 

Lucanus  V,  3,  5.  Domitius  VIII,  18,4. 
Lucceius  Albinus  III,  9,  7.  HII,  9,  13. 
Lucretius  IIII,  18,  1. 
Lupercus  II,  5.  VIIII,  26. 
Lupus,  Nymphidius  ad  T  87. 
Lustricius  Bruttianus  VI,  22. 
Lycormas  ad  T  63.  67. 
Lysias  I,  20,  4. 

II. 

Macedo,  Largius  III,  14. 

Macer  VI,  24.  Baebius  III,  5.  IUI,  9, 

16;  12,  4.  Calpurnius  V,  18  ad  T 

42.  61.  62.  77. 
Macrinus  II,  7.  III,  4.  VIT,  6;  10. 

VIII,  5;  17.  VIIII,  4.  Minicius  I, 

14,  4. 

Magnus,  Fonteius  V,  20,  4.  VII,  6; 

10,  1. 

Mamilianus  VIIII,  16;  25. 
Mancia,  Curtilius  VIII,  18,  4. 
Marcellinus  V,  16.  VIII,  23.  Claudius 

11,  11,  15.  Egnatius  IIII,  12. 
Marcellus,  Neratius  III,  8,  1. 
Marcianus,  Flavius  II,  11. 
Marinus,  Postumius  ad  T  11. 
Marius  VIII,  6,  2.  Priscus  II,  11;  12. 

III,  9,  2.  VI,  29,  9  ad  T  3. 
Martialis,  Valerius  III,  21. 
Massa,  Baebius  III,  4,  4.  VI,  29,  7. 

VII,  33. 

Maturus  Arrianus  III,  2.  IIII,  8;  12. 

Mauricus,  Iunius  I,  5,  10  sqq. ;  14. 
II,  18.  III,  11,  3.  IIII,  22,  3.  VI,  14. 

Maximilla,  Antonia  ad  T  5. 

Maximinus,  Fabius  IIII,  13,  13. 

MaximusII,  14.  III,  2.  VI,  8,  4;  11; 
34.  VII,  26.  VIII,  19;  24.  VIIII, 
1;  23.  libertus  ad  T  27.  28.  85. 
pistor  ad  T  74.  Anicius  ad  T  112, 
L.  Appius  ad  T  58.  Laberius  ad 
T  74.  Messius  III,  20.  IIII,  25. 


Nonius  IIII,  20.   V,  5.  Terentius 

ad  T  58. 
C.  Memmius  V,  3,  5. 
Menander  VI,  21,  4. 
Messalinus,  Catullus  IIII,  22,  5. 
M.  Messalla  V,  3,  5. 
Messius  Maximus  III,  20.  IIII,  25. 
Metelli  P.  88. 
Metilius  Crispus  VI,  25,  2. 
Metius  Carus  I,  5,  3.  VII,  19,  5.  Mo- 

destus  I,  5,  5  sqq. 
Minicianus  VIII,  12.  Cornelius  III,  9. 

IIII,  11.  VII,  22. 
Minicius  VII,  12.  Acilianus  I,  14,  3 

sqq.  lustus  VII,  11,  4.  Macrinus 

1,  14,  5.  Rufus  ad  T  72.  Minu- 
tius  Fundanus  I,  9. 

Mithridates  ad  T  11. 
Modestus,  Metius  I,  5,  5  sqq.  servus 
IIII,  10. 

Montanus  VII,  29.  VIII,  6.  Atticinus 

VI,  22. 
Murena  VIIII,  13,  19. 
C.  Musonius  III,  11,  5.  7. 
Mustius  VIIII,  39. 

Kf. 

Naso,  Iulius  IIII,  6.  VI,  6;  9- 

Neratius  Marcellus  III,  8,  1. 

Nero  I,  5,  1.  3.  III,  5,  5;  7,  3  sqq. 

V,  3,  6;  5,  3.5.  VI,  31,9.  P.  11. 

53.  Drusus  III,  5,  4. 
Nerva  IIII,  9,  2;  11,  14;  17,  8:  22, 

4.  V,  3,  5.  VII,  33, 9.  ad  T58.  P.  7. 

8.  10.  35.  38.  90.  Acutius  II,  12,  2. 
Nepos  II,  3.  III,  16.  IIIl,  26.  V,  4, 

2;  9;  13,  1.  VI,  19.  Cornelius  III!, 

28,  1.  V,  3,  6.  Licinius  IIII,  29, 

2.  VI,  5.  Varisidius  IIII,  4. 
Nicetes  Sacerdos  VI,  6,  3. 
Nigrinus  V,  13,  6.  VII,  6.  Avidius 

ad  T  65.  66. 
Nominatus,  Titscilius  V,  4;  13. 
Nonianus  I,  13,  3. 

Nonius  VIIII,  30.  Celer  VI,  32.  Ma- 
ximus  IIII,  20.  V,  5. 

Norbanus  Licinianus  III,  9,  29  sqq. 
Numantinus,  Scipio  VIII,  6,  2. 
Nymphidius  Lupus  ad  T  87. 

O. 

Octavius  II,  10.  Avitus  VIIII,  33,  9. 
Rufus  I,  7. 

F. 

Pacorus  ad  T  74. 

Paetus  III,  16,  6  sqq.   Caecina  III, 
16,  3. 

Pallas  VII,  29.  VIII,  6. 

Pancharia  ad  T  11. 

Papirius  P.  57. 

Passienus  Crispus  VII,  6,  11. 

Passennus  Paullus  VI,  15.  VIIII,  22. 

Pastor,  Iunius  I,  18,  3. 

Paternus  IIII,  14.  VIII,  16.  VHII,  27. 

Plinius  I,  21. 
Paulinus  II,  2.  V,  19.  VIIII,  3;  37. 

Vaierius  IIII,  9,  20;  16  ad  TI04. 

105. 

Paullus,  Passennus  VI,  15.  VIIII,  22. 

Velius  ad  T  58. 
Pericles  I,  20,  17  sqq. 
Phosphorus,  P.  Caesius  ad  T  11. 
Piso  n,  20,  2.  III,  7,  12  P.  88.  lu- 

lius  ad  T  110.  Calpurnius  V,  17. 

L.  Piso  III,  7,  12. 
Planta  VIIII,  1.  Pompeius  ad  T  7.  10. 
Plato  I,  10,  5. 
Plautus  I,  16,  6.  VI,  21,  4. 
Plinius  Paternus  I,  21.  C.  Plinius  Se- 

cundus  111,5.  V,  8,  5.  VI,  16;  20. 
Plotina  VIIII,  28,  1. 
Polio,  Asinius  I,  20,  4.  V,  3,  5.  VI, 

29,  5.  Ciaudius  VII,  31.  Heren- 

nius  IIIT,  9,  14. 
Polyaenus  VII,  6,  6.  14;  10,  1.  Clau- 

dius  ad  T  70. 
Polyclitus  I,  20,  10.  VI,  31,  9. 
Pompeius  VIII,  6,  2  P.  29.  Collega 

II,  11,  20.   Falco  I,  23.  IIII,  27. 

Iulianus  1, 10,  8.  Planta  ad  Tl.  10. 

Quintianus  VIIII,  9.  Saturninus  I, 


8 ;  16.  Pompeia  Celerina  I,  4.  Pom- 

peia  lex  ad  T  79.  80.  112.  114. 
Pomponius  Bassus  IIII,  23.  Rufus  III, 

9,  33.  IIII,  9,  3.  Secundus  III,  5, 

3.  VII,  17,  11.  Pomponia  Gratilla 

V,  1,  1. 
Pomponianus  VI,  16,  11.  14. 
Pontius  V,  14.  VI,  28.  VII,  4. 
Popilius  Artemisius  VIIII,  28,  2. 
Postumius  Marinus  ad  T  11. 
Praesens  VII,  3. 
Prima,  Furia  ad  T  60. 
Priscus  II,  13.  VI,  8.  VII,  7.  8 ;  15, 

3;  19.  Cornelius  III,  21.  V,  20,  7. 

lavolenusVI,  15.  MariusII,  11 ;  12. 

m,  9,  2.  VI,  29,  9adT  3.  Stilo- 

nius  III,  9,  18.  Vettius  VI,  12,  2. 
Probus,  Baebius  III,  9. 
Proculus,  Silius  HI,  15.  Vettius  VHIT, 

13,  13.  Procula  Serrana  I,  14,  6. 
Propertius  VI,  15,  1.  VHII,  22,  2. 
Publicius  Certus  VIIH,  13,  13  sqq. 
Pudens ,  Servilius  ad  T  25. 

il. 

Quadratilla,  Ummidia  VQ,  24. 
Quadratus  VI,  29.  VH,  24.  VIIII,  13. 

Ummidius  VI,  11. 
Quietus,  Avidius  VI,  29, 1.  VIIII,13,15. 
Quintianus,  Pompeius  VIIH,  9. 
Quintilianus  II,  14,  9.  VI,  6,  3;  32. 
Quintius  P.  57. 

R« 

Rectina  VI,  16,  8. 

M.  Regulus  I,  5;  20,  15.  II,  11,22; 

20.  IIII,  2;  7.  VI,  2. 
Restitutus  VI,  17.  Claudius  III,  9,  16. 
Robustus  VI,  25. 

Romanus  II,  1.  VI,  15;  33.  VIII,  8. 
Vini,  7;  28.  Vergilius  VI,  21.  Vo- 
conius  I,  5.  II,  13.  III,  13  ad  T  4. 

Romatius  Firmus  I,  19.  nil,  29. 

Rosianus  Geminus  ad  T  26. 

Rufinus  Vin,  18.  Fadius  VIHI,  23,  4. 
Trebonius  HIL  22. 

Rufus  V,  9.  VI,  30,  5.  VII,  25.  VIIII, 
38.  Acilius  V,  20,  6.  VI,  13,  5. 
Asinius  IIII,  15.  Calvisius  III,  19. 
Caninius  I,  3.  111,  7.  Corellius  f, 
12.  VII,  11,  3.  CurtiusVII,  27,  2 
sqq.  Minicius  ad  T  72.  Octavius 

I,  7.  Pomponius  III,  9,  33.  IIII,  9, 
3.  Sempronius  IIII,  22.  Satrius  I, 
5,  11.  VIIII,  13,  17.  Varenus  V, 
20.  Verginius  II,  1.  V,  3,  5.  VI, 

io.  vim,  19. 

Ruso  VIIII,  19.  Cremutius  VI,  23. 
Rusticus  VIIII,  29.  Arulenus  I,  5,  2. 
5;  14,  3.  V,  1,  8. 

Sabinianus  VIIII,  21 ;  24. 
SabinusVI,  18.  VIIII,  2;  18.  Sta- 

tius  IIII,  10.  Sabina  IIII,  10. 
Sacerdos,  Nicetes  VI,  6,  3. 
Salinator,  Fuscus  VI,  11 ;  26  adTSI. 
Salvius  Liberalis  II,  11,  17.  III,  9, 

33.  36. 
Sardus  VIIII,  31. 

L.  Satrius  Abascantus  ad  T  11.  Sa- 
trius  Rufus  I,  5,  11.  VIIII,  13,  17. 

Saturius  Firmus  IIII,  15,  3. 

SaturninusV,  7;  21.  VII,  7;  8;  15. 
VIIII,  38.  Pompeius  I,  8;  16. 

Q.  Scaevola  V,  3,  5. 

Scaurus,  Atilius  VI,  25.  Terentius  V, 
12. 

Scipiones  P.  13. 
Scribonianus  III,  16,  7.  9. 
Secundus,  Pomponius  III,  53.  VII, 
17,  11. 

Sempronius  Caelianus  ad  T  30.  Ru- 
fusIIII,  22.  Senecio  VI,  31,  8.  11. 
Seneca,  Annaeus  V,  3,  5. 
Senecio,  Herennius  I,  5,  3.  IIII,  7.  5: 

II,  12;  VII,  19,  5;  33.  Sempro- 
nius  VI,  31,  8.  11.  Sosius  I,  13. 
IIII,  4. 

Sentius  Augurinus  IIII,  27. 
Septicius  I,  1.  VIII,  1.  Clarus  I,  15. 

C.  Septicius  II,  9,  4.  VII,  28. 

Plim  Ep. 


Serrana  Procula  I,  14,  6. 

Sertorius  III,  9,  11.  Severus  V,  1,  1. 

Servianus  VI,  26.  Iulius  III,  17.  VII, 

6,  9  ad  T  2. 
P.  Servilius  Calvus  ad  T  56.  57.  Ser- 

vilius  Pudens  ad  T  25. 
Severus  VI,  27.  VIIII,  22.  Annius  III, 

6.  V,  1.  Catilius  I,  22.  III,  12. 

Curius  III,  18.  Herennius  HII,  28. 

Sertorius  V,  1,  1.  Vibius  IIII,  28. 
L.  Silanus  I,  17. 

Silius  Italicus  III,  7.  Proculus  III,  15, 

Silvanus  Caesennius  III,  8,  1. 

Socrates  III,  12,  1. 

Sollers  V,  4,  1. 

Sosius  Senecio  I,  13.  IIII,  4. 

Soteris  ad  T  11. 

Sparsus  IIII,  5.  VIII,  3. 

Spurinna  I,  5,  8.  9.  III,  1.  IIII,  27, 

5.  V,  17.  Vestricius  II,  7.  III,  10. 
Statius  Sabinus  IIII,  10. 
Stilonius  Priscus  III,  9,  18. 
Strabo,  Caecilius  IHI,  12,  4. 
Stratonica  ad  T  11. 
Suburanus  VII,  6,  10.  11. 
Suberinus  VI,  33,  6. 
Suetonius  Tranquillus  I,  18.  III,  18. 

V,  10  ad  T  94.  95. 
L.  Sulla  V,  3,  5.  VIII,  6,  2. 
Servius  Sulpicius  V,  3,  5. 
Sura  VII,  27.  Attius  ad  T  12.  Lici- 

nius  IIII,  30. 
Susagus  ad  T  74. 

T. 

Tacitus,  Cornelius  I,  6;  20.  II,  1,  6; 

11,  2.  17.  19.  IIII,  13;  15,  1.  VI, 

9;  16;  20;  33.  VII,  20.  VIII,  7. 

VIIII,  10;  14;  23. 
Terentius  I,  16,  6.  VI,  21,  4.  Iunior 

VII,  25.  Maximus  ad  T58,  5.  Scau- 

rusV,  12. 
Tertullus,  Cornutus  II,  11,  19;  12,  2. 

V,  14.  VIIII,  13,  15  P.  90. 
Theon  ad  T  5. 
Theophanes  IIIT,  9,  3  sqq. 

Thermuthis  ad  T  5. 

Thrasea  III,  16,  10.  VI,  29,  1.  7. 

VII,  19,  3.  VIII,  22,  3. 
Thucydides  V,  8,  11. 
Tiberius  Caesar  V,  3,  5  P.  11. 
Timo  I,  5,  5. 

Tiro  VII,  4,  3.  6.  Calestrius  I,  12. 

VI,  1;  22.  VII,  16;  23;  32,  1. 

Vim,  5.  Iulius  VI,  31,  7. 
Titianus  VIIII,  32.  Cornelius  I,  17. 
Titinius  Capito  I,  17.  V,  8.  VIII,  12. 
Titius  Aristo  I,  22.  V,  3.  Homullus 

IIII,  9,  15. 
Titus,  imperator  IIII,  9,  2  ad  T  65. 

P.  11.  35. 
Torquatus  V,  3,  5. 
Traianus  pater  P.  89. 
Tranquillus,  Suetonius  I,  18;  24.  III, 

8.  V,  10.  Vmi,  34  ad  T  94.  95. 
Trebonius  Rufinus  IIII,  22. 
Triarius  VI,  23. 
Tuccius  Cerialis  II,  11,  9. 
Tullius  Iustus  ad  T  58. 
Tullus,  Domitius  VIII,  18. 
Tuscilius  Nominatus  V,  4;  13. 
Tutilius  VI,  32,  1 . 

U  (V). 

Valens,  Fabius  IIII,  24.  Iulius  V,  21, 2. 

Valerianus,  Iulius  II,  15.  V,  4;  13. 

C.  Valerius  Aper  ad  T  104.  Astraeus 
«tf  7*104.  Dionysius  adT104.  Va- 
lerius  Festus  III,  7,  12.  Licinianus 
IIII,  11.  Martialis  III,  21.  Paulinus 
IIII,  9,  20;  16  ad  T  94.  95.  Va- 
rus  VI,  8,  4. 

Varenus,  Rufus  V,  20.  VI,  5,  1;  13; 
29,  11.  Vn,  6;  10. 


Varisidius  Nepos  IIII,  4. 

Varro  V,  3,  5. 

Varus,  Valerius  VI,  8,  4. 

Veiento,  Fabricius  IIII,  22,  4.  VIIII, 

13,  13  sqq. 
Velius  Cerialis  IIII,  21.  Paullus  ad  T 

58. 

Velleius  Blaesus  II,  20,  7. 

Venator  VIIII,  20. 

Verania  II,  20,  2  sqq. 

Vergilius  III,  7,  8.  V,  3,  6;  6,  43. 

Romanus  VI,  21. 
Verginius  Rufus  II,  1.  V,  3,  5.  VI, 

10.  VIIII,  19. 
Verus  VI,  3. 

Vespasianus  I,  14,  5.  III,  5,  9.  IIII, 

9,  1  ad  T  65  P.  11. 
Vestricius  Spurinna  II,  7.  III,  10. 
Vettius  Priscus  VI,  12,  2.  Proculus 

VIIII,  13,  13. 
Vibius  Serenus  IIII,  28. 
Vindex  VI,  10,  4.  VIIII,  19,  1. 
Virdius  Gemellinus  ad  T  28.  84. 
Viriola,  Attia  VI,  33,  2. 
Vitellius  I,  5,  2.  III,  7,  3.  Honoia- 

tus  II,  11,  8. 
Ummidius  Quadratus  VI,  ll.Ummi- 

dia  Quadratilla  VII,  24. 
Voconius  Romanus  I,  5.  II,  13.  III, 

13  ad  T  4.  Voconia  lex  P.  42. 
Ursus,  Cornelius  IIII,  9.  V,  20.  VI 

5;  13.  VIII,  9. 

X. 

Xenophon  VII,  32,  2. 
Xerxes  III,  7,  13. 

X. 

Zosimus  V,  19. 

A. 

Aboliti  libri  VII,  19,  6. 

abortus  VIII,  10;  11. 

acanthus  V,  6,  16.  36. 

accusatio  Baebii  Massae  VII,  33.  Cae- 
cilii  Classici  III,  4,  9.  Galittae  VI, 
31,  4sqq.  Iulii  Bassi  IIII,  9.  liber- 
torum  Afranii  Dextri  VIII,  14.  Ma- 
rii  Prisci  II,  11 ;  12.  Montani  Atti- 
ciniVI,  22.  Publicii  Certi  Vnil,  13. 
Senecionis  et  Eurythmi  VI,  31 ,  7 
sqq.  Tuscilii  Nominati  V,  4;  13. 
Valerii  Liciniani  IIII,  11.  Vareni 
RuflV,20.  VI,  5;  13.  VII,  6;  10. 

AchaiaVIII,  20,  2;  24.  Achaei  ad  T 
65,  3. 

acta  publica  V,  13,  8.  VII,  33,  3 
P.  75. 

actio  I,  18;  20,  9  sqq.  II,  5;  11; 
14,  10;  18,  2.  III,  8,  20.  IIII,  9; 
21,3;  22,  2.  V,  8,  7 ;  13,  3;  20, 

3  sqq.  VI,  2,  2.  VII,  10,  2.  VIII, 
13,  23.  Vim,  15,  2. 

actor  in  villa  III,  19,  2.  publicus  VII, 

18,  2.  Caesaris  P.  36. 
adclamatio  conducta  II,  14,  4  sqq.  in 

senatu  III,  4,  4.  IIII,  9,  18.  V,  13, 

3.  VIIII,  13,  18  P.  71. 
adoptio  P.  6  sqq.  23. 

advocatio  I,  7,  2;  9,  2;  22,  6.  III, 

4,  6.  7.  IIII,  9,  7.  V,  9,  4  sqq.; 
13,  2  sqq.  VI,  18,  1 ;  33,  3.  VIII, 
21,  3.  ad  T3,  1.  advocatus  I,  23, 
4;  19,  2.  HI,  4,  2;  8,21.  IIII,  11, 
12;  12,  4.  V,  4,  2;  9;  20,  1.  VI, 
31,  11;  33,  5.  VIT,  6;  22,  2;  33, 

4  sqq.  VIII,  6,  9. 


Aegyptus  V,  19,  6.  VIII,  20,  2  ad  T 

6.  7.  10  P.  30.  31. 
Aemiliae  viae  cura  V,  14,  1. 
aerariumll,  11,  19.  IIII,  12,  4.  VIII, 

6,  10.  12  P.  36.  aerarii  praefec- 
tusV,  14,  5.  VIIII,  13, 11  ad  7^3,1 . 

Afri  II,  11,  2.  Africa  II,  11,  19.  III, 

7,  12;  9,  2.  3.  VII,  27,  2.  VIHI, 
33,  2.  Africanae  VI,  34,  3. 

agon  gymnicus  IIII,  22.  iselasticus 

ad  T  118.  agones  quinquennales 

ad  T  75. 
Albana  villa  IIII,  11,  6.  Albanus  la- 

cus  P.  82. 
Alexandrina  civitas  ad  T  6.  7.  10. 
alica  cum  mulso  et  nive  I,  15,  2. 
alimenta  I,  8,  10.  VII,  18,  2.  ad  T 

65.  66.  P.  27.  28. 
Alpes  P.  14. 
Alsiensis  villa  VI,  10. 
Altinates  III,  2,  2. 

Amastrianorum  civitas  ad  T  98.  99. 
ambulatio  V,  6,  17. 
Amerina  praedia  VIII,  20. 
Amisenorum  civitas  ad  !T92.  93.  110 
andron  II,  17,  22. 
Anio  VIII,  17,  3. 
annona  P.  29  sqq. 
anuii  aurei  VIII,  6,  4. 
Apamea  ad  T  47.  48. 
apodyterium  V,  6,  25.  27. 
aposphragisma  ad  T  74. 
apotheca  II,  17,  13. 
AppenninusV,  6,  3.  14.  Appenninac 

valles  V,  6,  29. 
aquae  ductus  ad  T  37.  38.  90.  91. 
aquilex  ad  T  37,  3. 

architectus  adTZl,  3.  39,  4.  6.  40, 

3.  41,  3. 
arcus  principum  P.  59. 
area  II,  17,  4.  V,  6,  20.  27.  VI,  16, 

14;  20,  4.  VII,  27,  10. 
Arpinae  chartae  III,  21,  5. 
Asia  III,  7,  3.  IIII,  3,  1.  VIII,  20, 2. 
Athenae  IIII,  3,  5.  VII,  25,  4;  27, 

5.  7.  VIII,  24,  4. 
athletae  ad  T  118.  119. 
atrium  II,  17,  3.  5.  V,  6,  15. 
atrienses  III,  19,  3. 
Atticus  sermo  II,  3,  1.  Athenae  At- 

ticae  IIII,  3,  5. 
auditores  conducti  II,  14,  4. 
auguratus  IIII,  8  ad  T  13. 
Augustae  cognomen  P.  84. 

B, 

Baetica  provincia  I,  7.  III,  4;  9.  VI, 

29,  8.  VII,  16,  3;  33,  4. 
Baianus  sinus  VIIII,  7,  2.  P.  82. 
halneum  II,  17,  11.  III,  5,  14;  14. 

V,  6,  25  sqq.  VII,  1,  5.  6.  VIII, 

8,  6.  ad  T  23.  24.  39,  5.  40,  3. 

70.   balnea  meritoria  II,  17,  26. 

balnei  hora  II,  17,  26. 
baptisterium  II,  17,  11. 
basilica  II,  4,  4.  8.  VI,  33,  4  ad  T 

39,  3.  Iulia  V,  9,  1. 
basis  statuae  III,  6,  5. 
beneficiarii  ad  T  21,  27. 
bibliopolae  I,  2,  6.  VIIII,  11,  2. 
bibliotheca  in  villa  II,  17,  8.  imagi- 

nibus  ornata  IIII,  28,  1.  bibliothe- 

cae  dedicatio  1,  8,  2. 
Bithynia  Iin,  9.  V,  20.  VI,  13.  VII, 

6;  10,  1.  VIII,  24,  8.  ad  T  17. 

18.  65.  66.  77,  3.  79.  108.  109. 

112.  113.  114. 
boleti  I,  7,  6. 
Bosporus  ad  T  63.  67,  2. 
Brixia  I,  14,  4. 
Bructerum  rex  II,  7,  2. 
bule  ad  T  81,  1.  110.  112.  116.  bu- 

leutae  ad  T  39,  5.  112.  114. 


buxus  II,  17,  14.  V,  6,  16.17.32sqq. 
Byzantium  ad  T  43.  44.  77.  78. 

C. 

Calcei  III,  1,  4.  VII,  3,  2.  VIIII,  17,  3. 
calculorum  lusus  VII,  24,  5. 
caldaria  cella  V,  6,  26. 
Camilliana  villa  VI,  30. 
Campania  III,  7,  6.  V,  14,  9.  VI, 

4,  1;  20,  3;  28;  30,  2.  VII,  3,1. 
candidatus  II,  1,8.  III,  20,  5  sqq. 

1111,25,  1.  VI,  6,  9;  9;  19  P.  63. 

69.  70.  71.  77. 
Capreae  VI,  20,  11. 
careotae  I,  7,  6. 
Carsulamim  I,  4. 
Carthago  VII,  27,  3. 
Carystiae  columellae  V,  6,  36. 
cathedra  II,  17,  21.  III,  16,  12.  VIII, 

21,  2. 
cavaedium  II,  17,  5. 
cavea  theatri  a-d  T  39,  4. 
cella  caldaria  V,  6,  26.  frigidaria  II. 

17,  11.  V,  6,  26. 
cena  I,  15.  II,  6.  III,  1,  9;  5,  11: 

12.  IIII,  22,  4  sqq.  VI,  31,  13. 

VIIII,  17;  36,  4;  40,  2.  P.  49. 
cenatio  II,  17,  10.  15.  IIII,  30,2.  V, 

6,  21. 

Centum  Cellae  VI,  31,  1. 

centumviri  I,  5,  4.  5.  II,  14,  10.  11. 
IIII,  16;  24,  1.  V,  9,  2.  VI,  12, 
2.  VIIII,  23,  1.  centumvirale  iu- 
dicium  I,  5,  11;  18,  6.  V,  1,  6. 
7  ;  9,  5.  VI,  33.  centumvirales  can- 
sae  II,  14,  1.  2. 

Cereris  aedesVIIII,  39. 

Christus  ad  !F96,  5  sqq.  Christiani 
ad  T  96.  97. 

cinaedi  in  cena  VIIII,  17,  1.  2. 

circus  P.  51. 

circenses  Vlin,  6;  23,  2  P.  51. 
civitas  Alexandrina  ad  T  6.  7.  10. 

Romana  ad  T  5.  6.  7.  11.  107. 

P.  37.  39. 
Claudii  aedes  ad  T  70.  71. 

Claudiopolitani  ad  T  39,  5.  40,  3. 
clepsvdra  I,  23,  2.  II,  11 ,  14.  VI, 
2,  5.  6. 

climactericum  tempus  II,  20,  3. 
Clitumnus  VIII,  8. 

codicilli  II,  16,  1.  2;  20,  5.  VI,  31, 

7  ad  T  4,  2.  Rectinae  VI,  16,  8. 

amicorum  P.  70. 
coguitio  VI,  22,  2.  VII,  6,  9.  prin- 

cipis  VI,  31.  VII,  6,  6.  14.  P.  80. 

proconsulis  ad  T  81.  96.  senatus 

II,  11,  4.  9.  III,  9.  V,  20.  VII, 
33,  5. 

collegium  fabrorum  ad  T  33,  2.  34. 
P.  54. 

comitia  III,  20,  5  P.  63.  64.  77. 
commeatus  III,  4,  2  ad  T8,  4  sqq. ;  9. 
commentarii  principis  ad  T  95.  105. 
comoedi  in  cena  I,  15,  2.  III,  1,  9. 

V,  19,  3.  VIIII,  17,  3;  36,  4; 

40,  2. 

eomoedia  VI,  21,  2  sqq. 

Comum  I,  3,  1. 

Concordiae  aedes  V,  1,  9. 

eongiarium  P.  25  sqq. 

consulatus  principis  P.  56  sqq.  78.  79. 

controversiae  rhetorum  II,  3,  2. 

conventus  ad  T  58. 

Corinthium  signum  III,  6.  Corinthia 

III,  1,  9. 
corollarium  VII,  24,  7. 
sryptoportieus  II,  17,  16  sqq.  V,  6, 

27  sqq.  VII,  21,  2.  VIIII,  34,  3. 
cupressus  V,  6,  33.  VIII,  8,  2. 

D. 

Dacia  VI,  31,  8.   Dacicum  bellum 

VIII,  4. 
Danubius  P.  12.  16.  63.  82. 
decemviri  V,  9,  1. 
decretum  proconsulis  ad  T  56,  5. 

provinciae  VII,  6.  ad  T  58  P.  70. 
decuriones  I,  8,  16 ;  19,  2.  III,  7,  2. 

V,  7,  4  ad  T  8,  2.  54,  2.  113. 

decurionatus  ad  T  113. 
ledicatio  bibliothecae  1,8,  2.  por- 


ticus  V,  11,  1.  templi  IIII,  1,  5 

ad  T  49.  50. 
delatores  IIII,  9,  5.  VI,  31,  3.  P. 

34.  35. 
delphinus  VIIII,  33. 
diaeta  II,  17,  12  sqq.  V,  6,  20  sqq. 

VII,  5,  1;  16,  14. 
dianome  ad  T  116.  117. 
diploma  ad  T  45.  48.  64.  120.  121. 
discessio  II,  11,  22.  VIII,  14,  14 

sqq.  VIIII,  13,  20. 
donativum  P.  25. 
dormitorium  II,  17,  9.  V,  6,  21. 
duumviratus  IIII,  22,  1. 

JE. 

Ecclesia  Amisenorum  ad  T  110. 

ecdicus  ad  T  110. 

echini  I,  15,  3. 

eclogae  IIII,  14,  9. 

edictum  praetoris  V,  9,  3  sqq,  prin- 

cipis  ad  T  58.  65,  3.  79.  80  P. 

20.  25.  35.  40.  65.  proconsulis  ad 

T  56.  57.  96,  7. 
electorum  commentarii  III,  5,  17. 
elegiV,  17,2.  VI,  15,  1.  VII,  4,  3.  7. 

VIIII,  22,  1. 
3sv&v{irj[iaTa  II,  3,  1. 
EphesiiVI,  31,  3.  Ephesus  ad  T  15. 

17,  1.  18,  1. 
epigrammata  IIII,  3;  14,  9;  18  epi- 

gramma  Ciceronis  VII.  4,  4. 
epulonum  septemvir  II,  11,  12. 
epuium  IIII,  1,  6.  VII,  18,  1. 
equestris  gradus  II,  13,  4.  III,  2,  4. 

equestres  facultates  I,  19,  2.  mi- 

litiae  VII,  25,  2. 
eranus  ad  T  92.  93. 
Esquiliae  III,  2,  5. 
etesiae  ad  T  15. 
Euphrates  P.  14. 
exactores  operis  VIIII,  37,  3. 
exedra  ad  T  70,  3. 
exheredatus  V,  1.  VI,  33. 

F. 

Fabulae  II,  20.  VIII,  18,  11. 

Firmani  VI,  18. 
fiscus  P.  36.  42. 

fons  crescens  et  decrescens  IIII,  30. 

fonticuli  in  villa  V,  6,  23.  37  sqq. 
Formiana  villa  III,  14.  Formianum  VI, 

14,  1. 
Forum  Iuli  V,  19,  7. 
fossa  ad  T  41.  61. 
fraxinus  VIII,  8,  4. 
frigidaria  cella  II,  17,  11.  V,  6,  26. 
funus  publicum  II,  1. 

0. 

Gaditanus  II,  3,  8.  Gaditanae  I,  5,  3. 
gemma  ad  T  74,  2. 
genius  principis  P.  52. 
Germania  III,  5,  4.  VIII,  23,  5.  P. 

9.  14. 
gerusia  ad  T33,  1. 
gestatio  II,  17,  14  sqq.  V,  6,  17.  VIIII, 

7,  4. 

gladiatores  P.  33.  54.  gladiatorium 

munus  VI,  34,  1. 
Graecia  VIII,  24  ad  T  40,  3. 
Graeculus  ad  T  40,  2  P.  13. 
gustatorium  V,  6,  37. 
gymnasium  I,  22,  6.  II,  17,  7  ad  T 

39.  40,  2. 

H. 

HaruspexII,  20,4.  VI,  2, 2.  VIIII,  39, 1. 

hedera  V,  6,  32. 

heliocaminus  II,  17,  20. 

hendecasyllabillll,  14.  V,  10.  VII,  4. 

Heracleotarum  civitates  ad  T  75. 

hereditas  II,  4;  16;  20.  III,  6,  1. 
IIII,  10;  12.  V,  1;  7.  VI,  31,  8 
sqq.  33,  6.  VII,  11;  24.  VIII,  18 
ad  T  4,  3.  75  P.  37  sqq. 

herous  versus  VII,  4,  3. 

hetaeriae  ad  T  34.  96,  7. 

hibernaculum  II,  17,  7. 

hippodromus  V,  6,  19.  32  sqq. 

Hipponensis  colonia  VIIII,  33,  2. 

Hispanialll,  5,  17.  VI, 20,  5.10P.14. 

historiae  et  orationis  comparatio  V,  8. 


hortus  II,  17,  13  sqq. 
hospitium  publicum  III,  4,  5. 
hypocauston  II,  17,  11.  23.  V,  6,  25 

I. 

Iambi  IHI,  3,  3. 

Ianuarius  mensis  senatorum  frequen- 
tia  celeberrimus  II,  11,  10. 

iatraliptes  ad  T  5.  6.  7.  10. 

Icaria  VII,  4,  3. 

idyllia  IIII,  14,  9. 

Illyricum  III,  16,  7. 

imagines  clarorum  virorum  I,  17,  3. 
III,  7,  8.  in  bibliothecis  IIII,  28, 
1.  defunctorum  I,  16,  8.  II,  7,  7. 
IIII,  7.  maiorum  III,  3,  7.  V,  17, 
6.  VIII,  10,  3.  principis  ad  T  96, 
5  P.  52.  55.  56. 

incestum  IIII,  11,  4  sqq. 

insulae  natantes  VIII,  20,  5  sqq. 

Iovis  templum  III,  6,  5. 

iselastica  certamina  ad  T  118.  119. 

Iseon  ad  T  33,  1. 

Italia  I,  14,  4.  II,  11,  19.  IIII,  7,  2. 

VI,  19,  4.  Italica  praedia  V,  19,  6. 
iudices  dare  II,  11,  2.  5.  ffll,  9,  19. 
Iulio  mense  lites  interquiescunt  VIII, 

21,  2. 

Iuliopolitani  ad  T  77.  78. 

ius  Latii  ad  T  104  P.  37.  39.  Qui- 

ritium  ad  T  5,  2.  6.  11,  2.  104. 

105.   trium  liberorum  II,  13,  8. 

VII,  16,  2  ad  T  2.  94.  95.  sena- 
torium  II,  11,  9.  VIII,  14. 

K. 

KcCTCCGX8QL6LlOL  V,   17,  2. 

Ii. 

Lacedaemon  VIII,  24,  4.  Lacedaemo- 

nii  ad  T  65,  3. 
lacus  Nicomedensis  ad  T  41.  42.  61. 

62.  cf.  Larius,  Vadimonis. 
laguncula  I,  6,  3.  II,  6,  2. 
Larius  lacus  II,  8.  IIII,  30,  2.  VI, 

24.  VII,  11,  5.  VIHI,  7. 

Jatus  ciavus  II,  9,  1.  VIII,  23,  2.  6. 
laudatio  funebris  II,  1,  6.   IIII,  2. 

VIII,  12,  5.  laudatio  principis  III, 

18.  VI,  27. 
Laurentinum  I,  9;  22,  11.  II,  17. 

Iin,  6.  V,  2.  VII,  4,  3.  VllII,  40. 

Laurentina  via  II,  17,  2. 
lector  I,  15,  2.  III,  5,  12.  V,  19,  3. 

VIII,  1,  2.  VIIII,17,  3;  20,  2;  34,  1. 
legatum  II,  20,  5.  11.  IIII,  10,  V,  1, 

I.  9.  11.  VII,  22,  6;  24,  7.  VIII, 
18,  2. 

Leptitani  II,  11,  23. 

lex  a-mbitus  VI,  5,  2;  19,  4.  lulia 
VI,  31 ,  6.  P.  42.  Pompeia  ad  T 
79.  80.  112.  114.  115.  repetunda- 
rum  II,  11,  3  ;  19,  8.  V,  5,  2.  VI, 
29,  9.  de  senatu  habendo  V,  13, 
5.  tabellaria  III,  20,  1.  Voconia  P. 
42.  legum  collatio  apud  Graecos 

II,  19,  7. 

liberti  principum  P.  88. 

librator  ad  T  41,  3.  42.  61.  62. 

Liburnica  VI,  16,  7. 

Lucania  VII,  3,  1. 

ludus  calculorum  VII,  24,  5.  ludi 
circenses  VIIII,  6 ;  23,  2.  funebres 
VI,  34.  sacerdotales  VII,  24,  6. 

Lugdunum  VIIII,  11,  2. 

Lyaeus  III,  21,  5. 

lyrica  III,  1,  7.  VIII,  22,  2. 

lyristesl,  15,  2.  VIIII,  17,  3;  36,  4. 

M. 

Maceria.V,  6,  17. 
maiestatis  crimen  P.  42. 
Malea  ad  T  15. 
manumissio  VII,  16,  4;  32,  1. 
Marsi  II,  15,  1. 

matris  magnae  aedes  ad  T  49.  50. 
Mediolanum  IIII,  13,  3.  VII,  23,  1. 
mensor  ad  T  17,  5.  18,  3. 
mimi  V,  3,  2. 
mimiambi  VI,  21,  4. 
Misenum  VII,  16,  4.  21;  20,  1.  11. 
15.  19. 


Moesia  ad  T  43.  44.  74. 
monumentum  Pallantis  VII,  29,  2. 

Vin,  6.  Verginii  Rufi  VI,  10.  VIIII, 

19. 

moriones  VIIII,  17,  1.  2. 
mors  voluntaria  I,  12;  22,  8  sqq.  III, 
7;  9,  5;  16.  VI,  24. 

Bf. 

Narbonensis  provincia  VII,  25,  2. 
Narniense  I,  4. 

Neapolis  III,  7,  9.  Neapolitanum  III, 
7,  1. 

Nicaeaadr31.  39.  40.  67.  81.  83. 
84. 

Nicomedia  ad  2T31.  33.  34.  37.  38. 

41.  49.  74. 
Nilus  P.  30.  31. 
nomenclatores  II,  14,  6. 
nomus  Aegypti  ad  T  7.  10. 
notarius  III,  5, 15.  VIIII,  21,  2;  36,2. 
nundinae  in  agris  V,  4,  1;  12,  2. 

O. 

Ocriculum  VI,  25,  1.  Ocriculanum  I,  4. 
Olympus  ad  T  81,  1. 
opistographus  III,  5,  17. 
optimi  cognomen  P.  2.  88. 
orariae  naves  ad  T  15.  17,  2. 
ornamenta  praetoria  VII,  29,  2.  VIII, 

6,  1.  4.  11.  14. 
Ostiensis  colonia  II,  17,  26.  via  II, 

17,  2. 
ostrea  I,  15,  3. 

orationis  et  historiae  comparatio  V,  8. 
orator  malus  IIII,  7,  4.  oratoris  vir- 

tutes  n,  5;  19.  VI,  29;  33,  7  sqq. 

VII,  9;  12. 

F. 

Padus  VI,  1,  1. 
paedagogium  VTI,  27,  13. 
paedagogus  V,  III,  3. 
palatium  P.  23. 
panarium  I,  6,  3. 
Pannonia  VHI,  23,  5  P.  8. 

pantomimi  VII,  24,  4  sqq.  P.  46. 

Paphlagonia  ad  T  27. 

Parthica  laurus  P.  14.  Parthicum  me- 

tallum  ad  T  74,  2. 
Patavinum  municipium  I,  14,  6. 
pavimentum  II,  1,  5.  III,  14,  2. 
Pergamum  ad  T  17. 
peristylium  ad  T  70,  2. 
Perusinum  I,  4. 
phantasmata  VII,  27. 
philosophi  ab  urbe  summoti  III,  11,2. 
Picenum  VI,  1,  1. 
pila  moveri  III,  1,  8. 
piscari  II,  8,  1.  VIIII,  7,  4. 
piscina  II,  17,  11.  V,  6,  23. 
plataniV,  6,  20  sqq.  platanon  I,  3,  1. 
Platonica  sublimitas  I,  10,  5. 
poematia  IIII,  14,  9. 
pontifex  maximus  IIII,  11,  6.  ponti- 

fices  ad  T  68.  69. 
Pontus  ad  T  75.    Pontica  ora  ad  T 

21.  86.  Ponticae  civitates  ad  T108. 

109.  Pontiei  ad  T  112. 
porticus  I,  22,  6.  V,  11,  1.   ad  vil- 

lam  II,  17,  4.  5.  V,  6,  16  sqq.  ad 

templum  VIIII,  39.  ad  theatrum  ad 

T  39,  3.  porticus  Liviae  I,  5,  9. 
portus  Traiani  VI,  31,  15  sqq. 
praeceptores  II,  18.  III,  3.  IIII,  13. 

V,  15,  3. 
praediorum  instrumenta  III,  19.  lo- 

catio  VIIII,  37.  ad  T  8,  5. 
praefectus  aerarii  V,  14,  5.  VIIII,  13, 

11  adT3,  1.  praetorii  P.  86.  ur- 

bis  VI,  11,  1. 
Praenestina  praedia  V,  6,  45. 
praevaricatio  I,  20,  2.  III,  8,  29.  30; 

9,  33,  V,  12,  6.  VII,  33,  *8. 
principiorum  libri  II,  5,  12. 
procoeton  II,  17,  10.  23. 
procurator  Caesaris  III,  5,  17.  VI,  31, 

8  ad  T  27.  28.  84.  85  P.  36. 

praedii  III,  18,  2*.  procuratio  pro- 

vinciae  VII,  25,  2. 
profiteri  II,  18,  3.  IIII,  11,  1.  pro- 

fessor  IIII,  11,  2. 


propnigeon  II,  17,  11. 

protopraxia  ad  T  108. 

provinciales  II,  11,  2.  III,  4,  3;  9, 
15.  IIII,  9,  6.  VI,  29,  8.  VIIII,  5, 
1  ad  T  3.  18.  36.  52.  53.  69. 
100.  101.  103. 

Prusa  adT70.  adOlympumSl.  Pru- 
sias  ad  T  58,  5.  81,  6.  Prusenses 
ad  T  17.  23.  24.  58.  71. 

psephisma  Byzantiorum  ad  T  43. 

publica  acta  V,  13,  8.  VII,  33,  3. 
P.  75. 

pugillares  I,  6;  22,  11.  VI,  5,  6. 

VII,  9,  16;  27,  7.  VIIII,  6,  1; 

36,  6. 
Pyrenaeus  P.  14. 

d. 

Quadruplex  iudicium  I,  18,  3.  IIII, 

24,  1.  VI,  33,  2. 
quaestor  Caesaris  VII,  16,  2. 
quinqueviri  II,  1,  9.  P.  62. 

R. 

Recitationes  1,  13.   II,  10,  7;  19. 

III,  7,  5;  10;  15,  3;  18.  IIII,  2; 

5;  7;  18,  3;  27,  1.  V,  3,  7  sqq.; 

12;  17;  21,1.  VI,  15,2;  17.  VII. 

17.  VIII,  12;  21.  VIIII,  27;  34. 
recuperatoria  iudicia  III,  20,  9. 
remissiones  colonis  faciendae  VIII,  2. 

VIIII,  37  ad  T  8,  5. 
respondere  ius  civile  VI,  15,  3. 
Rhenus  P.  14.  63.  82. 
rhetor  II,  3.  IIII,  1.    rfcetor  Latinus 

III,  3,  3. 
Rhodii  II,  3,  10.  IIII,  5. 
ros  marinus  II,  17,  14. 

S. 

Sacella  VIII,  8,  5. 

sacerdotes  II,  1,8.  III,  8,  3.  sacerdo- 
tium  II,  1,  8.  III,  8,  1.  ad  T  13 
sacerdotales  ludi  VII,  24,  6. 

sacramentum  militare  ad  T  29. 

salutationes  principis  P.  48. 

tturnalia  II,  17,  24.  IIII,  9,  17. 
VIII,  7,  1. 

luromates  ad  T  63.  64.  65. 

azontes  V,  10,  2. 

hola  II,  3,  6;  18.  III,  3,  3  sqq. 

Cassiana  VII,  24,  8. 
.holasticus  I,  24,  4.  II,  3,  5.  scho- 

lasticae  litterae  VIIII,  2,  3.  scho- 

lastica  lex  II,  20,  9. 

riba  IIII,  12.  VI,  22,  4. 

rinium  IIII,  6,  2.  V,  5,  5.  VII,  27, 

14.  VIII,  5,  7.  scrinia  principis  ad 

T  65  3. 
jurraeVlIII,  17,  1.  2. 
slla  vehi  III,  5,  15.  sellae  consulum 

II,  11,  22  P.  64. 

matorius  census  adT4.  senatorium 
ius  II,  11,  9.  VIII,  14.  senatorii 
honores  II,  12,  13. 

jnatus  Bithyniae  ad  T  79.  80.  115. 

3ptemvir  epulonum  II,  11,  12.  sep- 
temviratus  ad  T  13. 

srvi  publici  ad  T  19.  20.  31. 

icilia  mi,  11,  1.  14. 

inopensis  colonia  ad  T  90.  91. 

ocratici  sermones  III,  12,  1. 

)leae,  pisces  II,  17,  28. 

*leas  poscere  VI,  16,  5. 

jmnium  I,  18.  III,  5,  4.  V,  5,  5  sqq. 
VII,  27,  12  sqq. 

otadici  V,  2,  2. 

^ecularia  II,  17,  4.  21. 

Dhaeristerium  II,  17,  11.  V,  6,  27. 

ponsalia  I,  9,  2. 

sortulae  II,  14,  4  ad  T  117. 

luillae  n,  17,  28. 

tabiae  VI,  16,  11. 

atuam  in  foro  ponere  I,  17,  1.  sta- 
tua  triumphalis  II,  7.  statuae  de- 
functorum  IIII,  7.  statuae  in  hor- 
tis  positae  VIII,  18,  11.  statua  prin- 
cipis  ad  T  8.  9.  74.  P.  52.  55. 
statua  loricata  divi  Iulii  VIII,  6,  14. 

ibadium  V,  6,  36.  37. 

ola  IIII,  11,  9. 

ibsellia  II,  14,  6.  VI,  33,  3. 


suburbanum  praedium  I,  12,  6  P.  50. 

suburbani  agri  VI,  19,  1. 
suffragatores  III,  20,  5.  IIII,  17,  6; 

25,  1  P.  71. 
suffragium  II,  1,  8;  9,  2.  III,  20,  3. 

7.  8.  VIII,  23,  2.  6  ad  T  86  P. 

70.  suffragia  tacita  III,  20.  IIII,  25. 
Syria  I,  10,  1.  III,  11,  5. 

T. 

Tabellae  suffragatorum  III,  20.  IIII,  25. 
tabellarius  II,  12,  6.  III,  17,  2.  VIII, 

3,  2  ad  T  63.  64. 
testamentum  I,  9,  2.  II,  16,  3;  20. 

mi,  5,  2.  VI,  22,  3.  VII,  20,  6-, 

24,  2.  VIII,  18  ad  T  10 ,  3.  75. 

P.  43.   testamenta  servorum  VIII, 

16. 

theatrum  VII,  24,  7.   Nicaeae  con- 

structum  ad  T  39.  40. 
Tianorum  civitates  ad  T  75. 
Tiberis  V,  6,  11.  VIII,  17.  horti  trans 

Tiberim  IIII,  2,  5. 
Tiburtina  praedia  V,  6,  45.  Tiburtina 

via  VII,  29,  2. 
Ticinus  VII,  16,  3. 
Tifernum  Tiberinum  IIII,  1,  4  sqq. 
toga  feriata  ruri  VII,  3,  2.  V,  6,  45. 

togae  virilis  officium  I,  9,  2  ad  T 

116.  togam  sumere  II,  14,  6.  to- 

gae  ius  IIII,  11,  3. 
topiarii  III,  19,  3. 
torculum  VIIII,  20,  2. 
tragoedia  Plinii  VII,  4,  2. 
Transpadana  regio  IIII,  6. 
tremor  terrae  VI,  20,  3  sqq. 
tribunal  I,  10,  9.  II,  14,  8.  IIII,  16, 

1.  VI,  33,  4  ad  T  81,  2  P.  36. 

56.  77. 

tribunatus  I,  23.  ius  tribunatum  pe- 

tendi  II,  9,  2. 
tribunorum  auxilium  VIHI,  13,  19. 
triclinium  II,  17,  5  sqq.  V,  6,  19 

sqq.  Vm,  21,  2. 
triumphalis  statua  II,  7. 
triumphus  P.  16  sqq. 

tubae  in  spectaculis  II,  17,  1. 
Tuscilll,  1,  2.  im,  1;  6.  V,  6;  18, 

2.  Vim,  15;  36;  40. 
Tusculanum  IIII,  13,  1.  V,  6,  45. 

U(V). 

Vadimonia  VIII,  12,  3. 
Vadimonis  lacus  VIII,  20. 
vectigal  VII,  18,  2  sqq.  P.  37. 
venatio  I,  6.  II,  8,  1.  V,  6,  7;  18,  2. 

VIIII,  10;  16;  36,  6  P.  81. 
Veronenses  VI,  34,  1. 
Vesta  IIII,  11,  7. 

VestalesVII,  19,1.2.  Vestaliumma- 

xima  im,  11,  6. 
vestibulum  II,  17,  15. 
Vesuvius  V,  16;  20. 


vicesima  VII,  14,  1  P.  37  sqq. 
Vicetinorum  legati  V,  4;  13. 
Viennenses  IIII,  22. 
villa  II,  17.  V,  6. 

vindemiae  VIII,  15.  VIIII,  16;  20; 
28  2 

vinea  II,  17,  15.  V,  6,  9. 
unctorium  II,  17,  11. 
unguentarius  II,  11,  23. 
Vulcanalia  III,  5,  8. 
vuivae  I,  15,  3. 

X. 

Xystus  II,  17,  17  sqq.  V,  6, 16  sqq. 
Vim,  7,  4;  34,  3. 

Z. 

Zotheca  II,  17,  21.  V,  6,  38. 


